
„Šviesos“ spaustuvė, Kaunas, Jakšto g. Nr. 2.- 


Dešimtis Dievo įsakymų. 


„Jeigu nori įeiti į gyvenimą, 
laikykis įsakymų“ (Mat. 19, 17). 


Jei: dangui įsigyti tereiktų noro, tai beveik visi 
žmonės būtų išganyti; o iš Šventojo Rašto galima būtų 
išbraukti žodžiai: „Maža išrinktų“ (Mat. 20, 16); tada net 
dideli nusidėjėliai, kuriuos šv. Povilas skiria nuo dan- 
gaus karalystės, galėtų gaivinti savyje išganymo viltį; 
beveik nerasi tokių, kurie, nors teturi tikėjimo kibirkš- 
tėlę, tačiau, atsiminę pragarą, nedrebėtų ir nenorėtų turė- 
ti laimingo amžinojo gyvenimo. Visi, kas tiki, nori lai- 
mingos amžinasties; bet daug kas neina keliu, vedančiu 
dangun. 

Šv. Augustinas tuos, kurie nori dangaus, bet nie- 
ko nedaro išganymui gauti, lygina su miegaliais. Jie 
nubudę norėtų keltis, bet nesikelia; jie supranta, kad lai- 
kas stotis, bet guli; akis atmerkia ir vėl užsimerkia; pa- 
kelia galvą ir vėl nuleidžia; iškiša ranką, bet įtraukia; iš- 
tiesia koją, bet suriečia; nebenori miego, tačiau snaudžia... 
Teisingai sako Sv. Raštas: „Tinginys nori ir nenori“ 
(Pr. 13, 4). Jis norėtų būti danguje, bet nenori griebtis 
priemonių, kurios išganymui būtinos, kaip gyvas tikėji- 
mas ir įsakymų laikymas. 

Ir giliausias tikėjimas, pats vienas žmogaus neišga- 
nys. „Ką padės, mano broliai, — klausia apaštalas šv. 
Jokūbas, — jei kas sakytųsi turįs tikėjimą, bet neturėtų 
darbų? Ar gi tikėjimas galės jį išganyti?.. Taip pat vel- 
niai tiki ir dreba... Tikėjimas be darbų yra miręs“ (2, 
14 — 20). Tikėjimas yra, tartum, šviesa, rodanti mums 
dangaus karalystę; bet, jei žmogus, apšviestas tuo žibu- 
riu, nė žingsnio nežengs, tai pasiliks bestovįs vietoje, ir 
nenueis į tolimąjį dangų. „Nuo Jono Krikštytojo dienų 

iki dabar dangaus karalystė kenčia prievartą, — sako 
Išganytojas, — ir smarkieji sau ją gauna“ (Mat. 11, 12). 
Tikėti reikia visiems. „Kas netiki, — sako apaš- 


talas šv. Jonas, tas jau yra pasmerktas“ (3, 18). Bet 
turite ir daryti, ką tikėjimas liepia; privalote vykdyti Die- 
vo valią, išreikštą įsakymuose. Adomas ir Jeva neklau- 
sė Viešpaties įsakymo, tapo išvaryti iš Rojaus. Mes, iš- 
tremtieji Jevos vaikai, tik laikydamies įsakymų, tegalime 
prarastą Rojų atgauti. Todėl Išganytojas jaunikaičiui, 
paklaususiam: „Mokytojau! ką gera aš turiu daryti, kad 
laimėčiau amžinąjį gyvenimą?.. tarė: Jeigu nori įeiti į gy- 
venimą, Jaikykis įsakymų“. 

Trumpa yra dešimtis Dievo įsakymų; neabejoju, visi 
juos mokate atmintinai; vienok maža tėra tokių, kurie juos 
gerai laikytų. Esti tai dažniausia dėl apsileidimo; bet 
dažnai ir todėl, kad Viešpaties įsakymų, kaip reikiant, 
nesuprantate. Užtai, išaiškinęs tikėjimo tiesas, arba 

„Tikiu į Dievą Tėvą,“ toliau jums dėstysiu įsakymus ir 
juos laikyti raginsiu. O šiandien pasakysiu apie dešimtį 
Dievo įsakymų apskritai: I kam jie yra duoti ir II kaip 
reikia jų laikytis. Paklausykite! 

I. Yra žmonių, kuriems patinka tikėjimo tiesa, 
jog aname pasaulyje yra dangus, kad eina ten sielos tų, 
kurie sau tą laimę nusipelno; bet su Viešpaties įsaky- 
mais negali sutikti, nekartą laužo sau galvą tuo klausi- 
mu, kam Dievas yra davęs įsakymus; kai kas net kišas 
į Dievo reikalus ir tenka girdėti tokių išsireiškimų, būk 
žmonėms būtų buvę daug geriau, jei Viešpats nebūtų 
davęs jokių įsakymų; tuokart žmogus esą nebūtų turėjęs 
nuodėmių ir būtų tikras, jog paklius į dangų. Parodyti, 
kaip reikalingi buvo Dievo įsakymai, paminėsiu čia pa- 
sikalbėjimą, kurį turėjo vienas dievotas žmogus su lais- 
vamaniu; jam taipgi rodėsi, kad būtų buvę žmonėms 
geriau, jei Dievas nebūtų davęs įsakymų... 

Įsivaizduok sau, tarė šventas žmogus, jog Vieš- 
pats Dievas, pirm duodamas savus įsakymus, pasišaukė 
tave pasitarti tuo klausimu ir taip atsiliepė: „Kaipo išmin- 
tingas žmogus, žinai, kad įstatymai yra tvarkos ir gero- 
vės pamatas; nėra pasaulyje monarchų, kurie be įstaty- 
mų galėtų valdyti; nerasi krašto, miesto, kaimo,. net ir 

šeimynos, kur įsakymai ir ginimai būtų bereikalingi. To- 
dėl aš, karalių Karalius ir viešpačių Viešpats, norėčiau 
visam pasauliui duoti tam tikrus įstatymus ir pasikvie- 
čiau tave pasitarti, kad man pasakytum: kurie įstatymai 
bus tinkamiausi, kad visus žmones išlaikyčiau ramybėje 
ir tvarkoje?“ 

„Pasakyk man, ar būtų gera, kad kiekvienas 
žmogus sulig savo pamėgimu rinktųsi sau Dievybę; ar 
aš, kaipo visatos Sutvėrėjas, galiu leisti, kad žmogus pa- 
sirinktų sau dievu, pavyzdžiui, žvaigždę, jautį, akmenį, 
medį“... Jei tavęs Dievas paklaustų patarties, tai be abe- 
"jonės, atsakytum: „Viešpatie! tai negalima, kad žmogus 
rinktųsi sau Dievą gyvulį, ar akmenį“. Po tokio patari- 
mo sakytų Viešpats Dievas: Tau patariant, duosiu pirmą 
įsakymą: „Neturėk kitų dievų, o tik mane Vieną... Sutin- 
ki su tuo?“ Pripažintum, jog tas įsakymas — reika- 
lingas... 

Nustatęs pirmą įsakymą, klaustų Dievas tavęs 
toliau: „Pasakyk man dabar, ar aš, kaipo vienas, tikras 
Dievas, galiu kęsti, kad nedori žmonės šventą mano 
vardą niekintų, ar galiu, kaipo Sutvėrėjas ir Viešpats, 
kurs daviau žmonėms visas gyvenimo dienas, reikalauti, 
kad jie bent kai kurias dienas pašvęstų tik man pagar- 
binti?“ Pagalvojęs negalėtum duoti kitokio atsakymo: 
„Dieve! šventas tavo vardas privalo būti visų gerbiamas; 
toliau, yra visai teisinga, kad žmogus tam tikromis die- 
nomis, daugiau, negu paprastai, Tau padėkotų, kad to- 
mis dienomis Tave, kaipo Sutvėrėją, garbintų ir melstų 
naujų malonių“... „Gerai man patarei, pasakytų Dievas, 
tad aš parašysiu antrą ir trečią įsakymą: „Netark savo 
Viešpaties vardo be reikalo. Sventą dieną švęsk“. 

Sudėjus tuos tris pirmus įsakymus, sakytų Vieš- 
pats Dievas: „Sau jau aš nieko daugiau nereikalauju. 
Tegu tik žmogus sąžiningai įvykdys tą visą, kas tilpsta 
šituose trijuose įsakymuose, padarys gana visoms prie- 
dermėms, kurias turi Dievui. Bet pasakyk man dabar, 
ar galiu aš duoti žmonėms keletą įsakymų, kaip jie pri- 
valo elgtis su kitais, būtent: kaip turi apsieiti vaikai su 
. gimdytojais, gimdytojai su vaikais, kokias reikia uždėti 
priedermes tarnams ir valdiniams, o kokias šeiminin- 

kams ir viršininkams?  Klausiuosi tavęs, ką turiu daryti, 
kad vieni antrų nepultų, nesužeistų, neužmuštų; toliau, 
ar galiu leisti, kad žmonės, tarsi gyvuliai, vadovautųsi 
vien savo geiduliais, kad vienas antram išplėštų jo nuo- 
savybę ir vartotų saviems reikalams?“ 

Į tą klausimą duotum tiktai šitokį atsakymą: „Die- 
ve! privalai griežtomis bausmėmis įsakyti, kad vaikai 
gerbtų, mylėtų savo gimdytojus ir jų klausytų; kad gim- 
dytojai, kaip Dievas nori, auklėtų savus vaikus; bausmių 
gręsme turi užginti, Dieve, kad vienas kito nepultų, neatim- 
tų jam sveikatos ir gyvybės; būtinai turi uždėti žmonių 
geiduliams pančius, nes, jei to nepadarysi, tai žmogus, 
sutvertas Dievo paveikslu ir panašumu, nupuls. dar že- 
miau, nekaip žvėrys; pagaliau, Dieve, išleisk įsakymą, 
kad svetima savastis ir darbas būtų šventas ir neliečia- 
mas“. Ir dabar pasakytų Viešpats Dievas: „Gerai man 
patari; taigi, ketvirtas įsakymas tebūnie: Gerbk savo tėvą 
ir motiną. Penktas: Nežudyk. Šeštas: Nepaleistuvauk. 
Sekmas: Nevok“. 

„Dabar sakyk man, kaip žiūri tu į visokias kal- 
bas, geismus ir mintis?“ Į tai taipgi turėtum atsakyti: „Die- 
ve! yra kalbų, kurios žmonėms pridaro daugiau skriau- 
dų, negu darbai; net kai kurias aistras ir mintis, ypač 
liečiančias šeštą ir septintą įsakymus, privalai uždrausti 
smarkiomis bausmėmis, o tai dėl tos priežasties, kad jos 
yra visų nuodėmių versmė. Kol žmogus padaro kokią 
nuodėmę, pirmiau mąsto; ir nebūtų piktų darbų, jei ne- 
būtų pirmiau nedorų minčių; padaryta nuodėmė tęsiasi 
trumpai, bet ji pirma to ilgai tęsėsi geiduliuose ir min- 
tyse. Darbu nusidėti ne kiekvienas drįsta ir ne visados 
galima tai padaryti, o nuodėmingomis aistromis galima 
gerėtis visuomet ir visur“. 

Taip išaiškinus, Dievas tartų tau: „Teisingai sa- 
kai; todėl aš parašysiu aštuntą įsakymą: Nekalbėk netie- 
sos. Devintą: Negeisk savo artimo moteries. Dešimtą: 
Negeisk nė vieno daikto, kurs yra tavo artimo“. Sit yra 
visi Viešpaties įsakymai, kuriuos mums yra Dievas da- 
vęs. Tuose įsakymuose tilpsta visa tai, ką Dievas įsako 
žmonėms, ar draudžia, ir tik tai, ką kiekvienas išmintin- 
gas žmogus pripažįsta teisingu ir reikalingu. Tai yra pa- 

grindiniai dorovės dėsniai, be kurių negali būti nei Die- 
vas tinkamai pagarbintas, nei žmonių visuomenė gy- 
venti meilėje ir teisybėje. Tie įsakymai buvo duoti, kai 
žmonės nustojo klausę sąžinės balso, gyveno, kaip kam 
tiko. 

Žmonės, apkrėsti gimtąja nuodėme, nežiūrėdami 
nei Dievo drausmių, nei rūsčiausių bausmių, kaskart |a- 
biau gedo; ėmė gyventi, tarsi, būtų gyvuliai, sekdami 
vien tik savo kūno geidimus; užmiršo savo Sutvėrėją, 
garbino sutvėrimus: saulę, mėnesį, žvaigždes ir stabus, 
padarytus iš medžio, net nulipdytus iš molio; tikrojo 
Dievo garbintojai virto stabmeldžiais. Viešpats, kad vi- 
sai neužgęstų tikras tikėjimas, iš visų žmonių išsirinko 
vieną žydų giminę, ir jos reikalais rūpinosi ypatingu 
būdu. Aigipte, kur žydai paskiau gyveno, pagonai ėmė 
juos spausti, varginti, kaip vergus; Dievas, rūsčiai nubau- 
dęs Aigiptiečius, Zydus per Mozę išvedė „iš Aigipto 
žemės, iš nelaisvės namų“, 4 

Bet kada, keliaudami Žadėtojon žemėn, tyre, stin- 
gant maisto ir vandens, kartas nuo karto dejavo Mozei, 
kam juos išvedęs iš Aigipto, Sinajaus kalne tarp griau- 
smų ir žaibų apsireiškė išrinktąjai giminei ir tarė: „Aš 
esu Viešpats, tavo Dievas, kurs tave išvedžiau iš Ai- 
gipto žemės, iš nelaisvės namų. Neturėk kitų dievų, 
tiktai Mane vieną. Netark Savo Viešpaties vardo be rei- 
kalo.' Šventą dieną švęsk. Gerbk savo tėvą ir motiną. 
Nežudyk. Nepaleistuvauk. Nevok. Nekalbėk netiesos. 
Negeisk savo artimo moteries. Negeisk nė vieno daikto, 
kurs yra tavo artimo“, 

Viešpats apreiškė aukščiausiąją savo valią tarp 
griausmų ir žaibų įkvėpti baimei ir parodyti žy- 
danis, kas yra menkas žmogus prieš Visagalį Dievą, kad 
išdrįsta Jo neklausyti. Suprato tai žydai ir iš baimės 
drebėdami, tarė Mozei: „Tu mums kalbėk ir klausysime, 
te nekalba mums Viešpats, kad kartais nenumirtumėm“ 
(Iš. 20, 19). Mozė, nuraminęs žydus, užlipo ant kalno; 
ten gavo iš Dievo dvi akmens plokšti, ant kurių buvo 
surašyta dešimtis įsakymų. „Ko žmonės, anot šv. Augus- 
tino betariant — nenorėjo perskaityti savo širdyse, tai 
tapo surašyta dviejose akmeninėse plokštyse“. 

Tie įsakymai buvo paskelbti žydams; vienok visi 
žmonės turi jų laikytis; jie, anot šv. Povilo, pačios pri- 
gimties užrašyti „ne rašalu, bet gyvojo Dievo Dvasia, 
ne ant akmeninių lentų, bet ant kūninių širdies plokš- 
čių“ kiekvieno žmogaus (II Kor. 3, 3). Iš tikrųjų, nors 
neturėtų žmogus jokios nuovokos apie dešimtį Dievo 
įsakymų, tačiau keno širdis galėtų kęsti, kad jo namiš- 
kiai, ypač vaikai negerbtų, neklausytų? Ar neskaudėtų 
tau širdies, jei kiekvienas galėtų tave mušti, tau sveikatą, 
net gyvybę atimti? Ar galėtum abejutis žiūrėti, kaip 
koksai nors paleistuvis suvedžiotų tau dukterį, ar pačią? 
Juk nemalonu būtų, jei svetimi be jūsų žinios imstytų 
jums priklausančius daiktus?  Nepatiktų, kad kiekvienas 
jus apkalbinėtų, jums šlovę plėštų? Taip! Kiekvieno 
žmogaus širdis reikalauja, kad tie įsakymai: Gerbk savo 
"tėvą ir motiną, nežudyk, nepaleistuvauk, nevok, nekalbėk 
netiesos... būtų laikomi. Todėl, jei Dievas jų ir nebūtų 


Įstatymo  panaikinti.. ne panaikinti aš atėjau, bet 
įvykdyti. Nes iš tikrųjų aš sakau jums: kolei dangus 
ir žemė nepraeis.. nė vienas bruoželis neišnyks iš Įsta- 
tymo, iki visa įvyks... Sakau jums, jei jūsų teisybė ne- 
bus pilnesnė, kaip Rašto žinovų ir parisiejų, jūs nejei- 
site į dangaus karalystę. Jūs girdėjote, kad seniesiems 
pasakyta: Neužmušk; kas gi užmuštų, tas bus smerkti- 
nas teisme. Aš gi sakau jums: Kiekvienas, kurs pyksta 
ant savo brolio, — bus smerktinas teisme. Kas gi sa- 
kytų savo broliui: Beproty! bus smerktinas į pragaro 
ugnį. Jūs girdėjote, kad seniesiems pasakyta: Nesveti- 
moteriausi: Aš gi jums sakau: Kiekvienas, kuris žiūri į 
moteriškę, kad jos geistų, jau su ja svetimoteriavo savo 
širdyje... Jūs girdėjote, kad buvo pasakyta: Akį už akį 

ir dantį už dantį. Aš gi jums sakau: Nesipriešinkite pik- 
tam; bet jei kas užgavo tave per dešinį skruostą, pa- 
duok jam ir kitą. Jūs girdėjote, kad buvo sakyta: My- 
lėsi savo artimą ir nekęsi savo neprietelio. Aš gi jums 
sakau: Mylėkite savo neprietelius, gerą darykite tiems, 
kurie jūsų nekenčia, ir melskitės už persekiojančius ir 
šmeižiančius jus... Nes jei jūs mylite tuos, kurie jus 
myli, kokį turėsite užmokesnį? Argi ir muitininkai tai 
nedaro? Ir jei jūs sveikinsite tik savo brolius, ką jūs 
viršaus darote? Ar gi ir pagonys tai nedaro“? (Mat. 5, 
17—47). „Neteiskite, kad nebūtumėte teisiami. Nes ko- 
kiu teismų teisiate, tokiu ir jūs būsite teisiami; ir kokiu 
saiku seikėjate, tokiu ir jums bus atseikėta. Kam gi tu 
matai savo brolio akyje krislą ir nematai rąsto sa- 
vo akyje?.. Veidmainy! pirma išmesk rąstą iš savo 
akies, o paskui tu matysi, kaip išmesti krislą iš tavo 
brolio akies... Visa, ko jūs norite, kad žmonės jums da- 
rytų, ir jiems darykite jūs, nes tai Įstatymas“ (Mat. 41, 
1—12). Tokia yra prasmė Įstatymo, per Mozę duoto, 
kurį jums parisiejai kitaip aiškina. Jėzui pabaigus šiuos 
žodžius, minios stebėjosi Jo mokslu, nes jis juos mokė 
kaip tas, kurs turi valdžios, ir ne kaip Rašto žinovai ir 
parisiejai“ (Mat. 7, 29). “ 

II. Išgirdote, kaip reikia suprasti Viešpaties įsaky- 
mai, kurie turi būti viso jūsų gyvenimo pamatas. „To- 
dėl atmesdami šalin visokį susitepimą ir piktybės ap- 
Stumą, romumu priimkite įskiepytąjį žodį, kurs gali iš- 
Sanyti jūsų sielas. Būkite gi žodžio vykintojai, ir. ne tik 
klausytojai, klaidinantys patys save“ (Jok. 1, 21, 22). At- 
minkite, ką sako šv. Povilas: „Ne Įstatymo klausytojai 
teisūs pas Dievą, bet Įstatymo vykintojai bus nuteisinti“ 
(Rym. 2, 13). Labai apsiriktumėt, krikščionys, jei many- 
tumėt, išganymui užteksią įsirašyti į brolijas, atkalbėti 
poterius, melstis, eiti šv. sakramentų, mažai tesirūpinant 
įsakymų laikymu. Išganytojas pastebi:.„Ne kiekvienas, kurs 
man sako: Viešpatie! Viešpatie! įeis į dangaus karalystę, bet 
kas daro valią mano Tėvo, esančio danguje, tas įeis į 
dangaus karalystę. Daugelis man sakys aną dieną: Vieš- 
patie, Viešpatie!... Tuomet aš jiems išpažįsiu: Aš niekuo- 
met jūsų nepažinau, atstokite nuo manęs, jūs, piktada- 

riai“ (Mt. 7, 21—23). Paklausus jaunikaičiui: „Gerasis 
Mokytojau, ką gera aš turiu daryti, kad laimėčiau amži- 
nąjį gyvenimą? Jėzus atsakė: Jeigu nori įeiti į gyvenimą, 
laikykis įsakymų. Tarė jam: Kurių? Jėzus tarė: Neuž- 
muši, nesvetimoteriausi, nevogsi, neliudysi neteisiai, 
gerbk savo tėvą ir savo motiną; ir mylėsi savo artimą, 
kaip pats save“ (Mat. 19, 16—19). 

Zinokite ir tai! Išganymui negana laikyti kai kurie 
įsakymai. Dievas reikalauja, kad laikytumėm visus be 
jokio skirtumo. Kristus, siųsdamas apaštalus mokyti 
žmonių, įsakė jiems: „Eikite tat ir mokykite visas tautas... 
laikyti visa, ką tik esu jums įsakęs“ (Mat. 28, 20). Todėl 
ir apaštalas šv. Jokūbas mokė, sakydamas: „Kas nors lai- 
kytų visą įstatymą, prasikalstų gi vienu dalyku, tas yra 
kaltas visais“ (2, 10), nes neklauso Dievo, kurs visus 
įsakymus lygiai davė, „nes tas, kurs pasakė: Nesveti- 
moteriausi, pasakė taip pat: Neužmuši“. Daug yra pra- 
gare tokių žmonių, kurie kitų įsakymų laikėsi, bet 
vienam sunkiai nusidėjo. Sv. Ignacas tokiuos, kurie, 
vienus įsakymus laiko, kitus gi laužo, prilygina ligoniams, 
kurie nori pagyti, bet iš vaistų, gydytojo įsakytų, teima 
saldžius, o negardžius atmeta, 

+ Retai terasi žmogų, kurs nejaustų įgimto pasibiau- 
rėjimo tąja ar kita nedorybe, ar palinkimo į tą ar kitą 
dorybę. Daugelis žmonių vykdo tik tuos įsakymus, ku- 
rie lengva išpildyti, o peržengia tuos, kurie reikalauja iš 
jų savo valios atsižadėjimo. Jei išgirs apie šventų dienų 
šventimą, pasninkus, blaivybę, tai ne vienas apsidžiaugs 
ir tars, kaip ans jaunikaitis, aprašytas Evangelijoje: ' „Vi- 
sa tat sergėjau nuo pat mano jaunystės“ (Mor. 10, 20). 
Bet, kai pradėsi sakyti apie nekaltybę, toks mokslas 
jiems nepatiks ir eis šalin nuliūdę. Kiti kurie tų nuodėmių 
nedaro, pasakys: To saugojaus nuo pat mano jaunys- 
tės. Užtat, jei tarsi: Kas nori būti išganytas, turi sugrą- 
žinti visas padarytas skriaudas, — nuliūs ir teisinsis, 
atlyginti negalį. Jei nori būti danguje; turi visus įsaky- 
mus laikyti. Ką padės, jei viena koja stovėsi ant kelio, 
vedančio į dangų, o kita — į prapultį, Nesi žmogžu- 
dys, ar vagis — gerai! Už tai Dievas ir nebaus; bet 
už kitas nuodėmes neįjeisi dangaus karalystėn. Nesi pa- 

leistuvis, ne paleistuvystė pasmerks tave pragaran, bet 
akriaudos, artimui padarytos, o neatlygintos. 

Ir kiekviename įsakyme negana nedaryti to, už ką 
jau ir žmonės baudžia, kalėjiman bruka. (Gal esi slaptas 
nusidėjėlis, gal tik dairaisi, kad tavęs žmonės nematytų, 
o nežiūri Dievo, Kurs regi slapčiausias mintis ir tavo 
aistras, kas taipogi sutepa žmogaus širdį. Tu nori Die- 
vui ir piktai dvasiai tarnauti, o Kristus stačiai sako: „Nė 
vienas negali tarnauti dviem valdovam, nes arba jis vieno 
nekęs ir mylės kitą, arbavieno laikysis ir niekins kitą. 
Negalite tarnauti Dievui ir mamonai“ (Mat. 6, 24), — tie- 
sai ir melui, dorybei ir nusidėjimui. Dievas reikalauja, kad 
visas Jam priklausytum. Jis nesako savo įsakymuose: My- 
lėsi mane puse savo širdies, puse sielos; bet įsako: My- 
lėsi Viešpatį, savo Dievą visa savo širdimi, visa savo siela 
ir visa savo mintimi“. (Mat. 22, 37). 

Ne vienas, tai girdėdamas, gal pasakys: Silpnam pri- 
gimtimi žmogui negalimas yra daiktas taip gerai vykdyti 
visi Viešpaties įsakymai. Nepiktažodžiaukite! Dievas, ge- 
riausias Tėvas nedavė tokių įsakymų, kurių laikyti būtų 
negalima, ir, būdamas teisingiausias Teisėjas, nebaustų 
nieko už jų peržengimą, jeigu laikytis jų negalėtumėt. 

inau, „savaime nebūtumėm tinkami, anot šv. Povilo, — 
mes „lyg iš Žas bet mūsų tinkamumas yra iš Dievo“ 
(II Kor. 2, 5). „Dievas, — sako šv. Augustinas, — nieko 
negalimo neįsako; bet, kada ką liepia, ragina tave daryti 
tai, ką gali, ir melsti pagalbos įvykdymui to, ko pats ne- 
gali, ir sušelpia, kad galėtum“. Kiekvienas sustiprintas 
Dievo malone, gali pasakyti su apaštalu šv. Povilu: 
„Aš viską galiu Tame, Kurs stiprina mane“ (Pil. 4, 13). 
Jei Šventieji — seni ir jauni, vargšai ir turtingi, bemok- 
sliai ir mokyti žmonės geriausiai laikė visus Dievo įsa- 
kymus, tai dėl ko jūs to padaryti „negalėtumėt? Juk turite 
ne kitus įsakymus, imate tuos pačius šventus sakramen- 
tus, Dievo malonių šaltinius; be to, turite dar Šventųjų 
pavyzdžius ir užtarimą. Užtat šv. Augustinas klausdavo 
savęs: „Galėjo tos, galėjo tie, dėl ko ne tu, Augustinai?“ 

Laikytis Dievo įsakymų nėra taip sunku, kaip tat 
gali atrodyti. Pats Išganytojas sako: „Mano jungas sal- 
dus ir mano našta — lengva“ (Mat. 11, 30). Patys pa- 

sakykite, kursai Dievo įsakymas yra taip jau sunkus? Ar 
sunku netarti be reikalo Dievo vardas, ar šventą dieną 
švęsti? Ar sunku gerbti tėvas ir motina? Juk pats Dievas 
įpylė vaikų širdin meilę tėvų? Ar sunkūs įsakymai: Ne- 
žudyk, nepaleistuvauk, nevok, nekalbėk netiesos? Juk pa- 
tys biauritės nedorybėmis, priešingomis tiems įsakymams! 
Ne įsakymai kalti, bet palinkusi į pikta mūsų valia, ku- 
rios nenorime pergalėti. Tiesa, nekartą sunku yra per- 
laužti savoji valia; bet, jei tikrai trokštate išganymo, su 
noru padarysite visa, ką Dievas įsakė, nors būtų sun- 
kiausia. Veizėkite į darbininkus, artojus, amatininkus, pirk- 
lius; jie darbo nebijo; dar ieško, kad tik ką uždirbtų, 
nors nė vieno skatiko nepasiims į karstą. O išganymo 
darbe ar-gi privalėtumėm bijoti sunkenybių? 

„Pažiūrėkite, — sako šv. Augustinas, į medžiotojus: 
Dienai brėkštant, kuomet kiti gardžiausiai miega, jie ke- 
liasi; žiemą kenčia didžiausį šaltį, vasarą šilimą; šoka per 
perkasus, upelius, išstatydami save tūkstančiui pavojų; ir 
dėl ko tai? Kad sugautų menką žvėrelį, zuikį, paukštelį. 
Ar skundžiasi tomis sunkenybėmis? Anaiptol! Dar džiau- 
gias ir laiko tai pasilinksminimu. Argi ne gėda, gaudant 
menką sutvėrimą, visokias sunkenybes laikyti ' mielu 
daiktu; o kada reikia laikytis Dievo įsakymų, per ką Rojų 
ir patį Dievą galite įsigyti, išsikalbinėjate, tai esą varginga, 
sunku, neįvykdoma?“ Ne tik tuos, bet dar sunkesnius 
įsakymus galėtumėt laikyti, jei Dievą tikrai mylėtumėt. 
„Kas myli,—teisingai sako šv. Augustinas, — tam niekas 
nesunku“. Pavargkite tiek, kiek motinos vargsta dėl kū- 
dikių, kiek vyras aukojasi dėl mylimos pačios, kiek mer- 
gaitė kenčia dėl mylimo jaunikaičio, — lengvai įvykdy- 
site visus Dievo įsakymus. „Tai yra Dievo meilė, —sako 
apaštalas šv. Jonas, — kad mes laikytumėm Jo įsakymus; 
o Jo įsakymai nėra sunkūs“ (I Jon. 5, 3). 

Visokie išsikalbinėjimai nuo įsakymų laikymo yra 
tušti ir niekingi. Pats sveikas protas liepia jų laikytis. 
„Dievas, — anot šv. Augustino, — viską įsako naudai 
tų, kuriems įsako“. Patys įsivaizduokite, kas darytųsi šei- 
mynose, jei vaikai tėvų negerbtų, neklausytų? Koks būtų 
gyvenimas visuomenėje, jei niekas nebesilaikytų įsakymo 
„nežudyk*. Juk vienas kitą muštų, žeistų, užmuštų. At- 

“meskite šeštą įsakymą „nepaleistuvauk“, tai paleistuvys- 
"tės, kaip tvanas, užpils žmoniją, sugadins dvasiškai ir kū- 
“ niškai, žmonės elgsis blogiau už gyvulius.  Panaikinkite 


įsakymą „nevok“, tai vagystėms, suktybėms, apgavimams, 
plėšimams nebus galo... 
Gerai sako vienas pagonų išminčius: „Be įstatymų 


"žmonija būtų tarsi palaida laukinių žvėrių gauja, kurioje 
stipresnis silpnesnį pergalėtų ir prarytų“. Ir kiekvienas 


išmintingas žmogus pasakys, jog įstatymai yra žmonėms 
tvarkos pamatas. Dabar bloga gyventi, nes žmonių dau- 
gybė nesilaiko Dievo įsakymų; jeigu visi perstotų laikę 
Viešpaties įsakymus, kiekvienas darytų, kas jam patinka, 
tai žemė pasidarytų galvažudžių lizdas ir nebegalima būtų 
joje ramiai gyventi. 

Antraip vertus, jei visi žmonės gerai laikytų Dievo 
įsakymus, tai ramybė viešpatautų pasaulyje; žemė, dabar 
ašarų pakalnė, taptų žemišku rojumi, laikinosios laimės 
vieta; meilė ir teisybė, kurios yra visų įsakymų pagrin- 
das, suvienytų visus žmones į vieną didelę šeimą, kaip 
vaikus vieno Tėvo, kurs yra danguje. Teisingai sako šv. Au- 
gustinas: „Jei Jėzaus Kristaus įsakymų, liečiančių teisybę ir ge- 
rus papročius, klausytų ir juos laikytų karaliai ir tautos, ku- 
nigaikščiai ir teisėjai, berniukai ir mergaitės, seniai ir vai- 
kai, mokesčių rinkikai ir kariai, — krikščioniška valstybė, 
kurioje visi gyventojai džiaugtųsi laime, būtų šio pa- 
saulio pagražinimas ir be pavojaus eitų į dangiškosios 
tėvynės aukštybę, kur skirta žmonėms kada-nors viešpa- 
tauti garbėje“. 

Ne veltui ir Mozė Dievo vardu pasakė Žydų gi- 
minei: „Jei klausysi Viešpaties, savo Dievo balso, visus 
Jo paliepimus pildydamas ir užlaikydamas, tavo Viešpats 
Dievas padarys tave prakilnesnę už visas esančias ant 
žemės tautas. Ateis ant tavęs visi šitie palaiminimai... Tu 
būsi palaimintas mieste ir lauke... Viešpats siųs palaimi- 
nimą... ant visų tavo rankų darbų... Bet jei nenorėsi klau- 
syti Viešpaties, savo Dievo balso, kad užlaikytum ir 
pildytum visus Jo paliepimus... ateis ant tavęs šitie pra- 
keikimai... Prakeiktas būsi mieste, prakeiktas lauke... Vieš- 
pats siųs ant tavęs badą ir alkį ir pasmerkimą ant visų 

tavo darbų, kuriuos tu darysi, kolei nesutrins tavęs ir pra- 
žudys veikiai už pikčiausius tavo pasielgimus“, (Deut. 28) 
* . * 

Mieli klausytojai! matote, kaip baisūs yra Dievo 
sprendimai, kurie jau nekartą ištiko žmones už nevyk- 
dymą šventos Jo valios. Todėl, jei ne iš meilės, tai nors 
iš baimės laikykite kuogeriausiai visus Viešpaties įsaky- 
mus. Laimingi būsite dar ant žemės, o ypač amžinatvėje. 
Įvyks jums tai, ką giedate Psalmėse: „Palaimintas žmo- 
„gus, kurs bijo Viešpaties: kurs labai mėgsta Jo paliepi- 
mus. Bus galinga šalyje jo ainiją, teisingųjų giminė bus 
laiminama. Garbė ir turtas jo namuose, ir jo teisingumas 
pasilieka per amžių amžius“ (Ps. 111, 1—3). Amen. 


Dievo garbinimas 


„Neturėk kitų dievų, tiktai mane vieną“. 


„Aš esmi Viešpats, tavo Dievas, kurs tave išve- 
džiau iš Aigipto žemės, iš nelaisvės namų“, — tarė Die- 
vas Žydų giminei, apsireiškęs ant Sinajaus kalno. Tais žo- 
džiais pasisakė, šnekąs su jais tas pats Dievas, kurs, 
pasigailėjęs jų  vaitojančių varguose, baisiai nubaudęs 
Aigiptiečius, Žydus išvedė „iš Aigipto žemės, iš nelais- 
vės namų“. Priminė tai, kad jie iš vienos pusės atsiminę 
begalinį Dievo gerumą ir gailestingumą, iš antros — 
Jo galybę ir rūstybę, jei ne iš meilės, tai nors iš baimės 
klausytų didžiausio savo Geradario. 

b Gana, rodos, buvo tų įžanginių žodžių: „Aš esmi 
Viešpats tavo Dievas“... kad žmonės jį mylėtų. Bet Zy- 
dų tauta gyveno tarp pagonų, kurie turėjo daug dievų, 
ir pati buvo palinkusi stabmeldystėn. — Viešpats pridė- 
jo dar ypatingą įsakymą: „Neturėk kitų dievų, tiktai Ma- 
ne vieną“. Įsakė sau vienam prideramą garbę atiduoti, o 
nieko kito, kaip Dievo, negarbinti. Tą pirmą Dievo pa- 

> ties įsakymą turėjo mintyje Kristus, kada gundinančiaiš; 

„J Piktajai dvasiai tarė: „Parašyta: Viešpatį savo Dievą te- 
garbinsi ir jam vienam tetarnausi“ (Mat. 4, 10). 

Svarbus buvo Žydams išvedimas per Mozę iš Aigi- 
pto vergovės; dar svarbesnis krikščionims, išliuosavimas 
iš piktosios dvasios nelaisvės per Jėzų Kristų, vienatinį 
Dievo Sūnų. Todėl mes labiau už žydus turime gar- 
binti tą geraširdį Sutvėrėją ir gailestingąjį Atpirkėją. 
Apie Dievo garbinimą šiandien jums sakysiu: I kad 
Jam prideramą garbę privalome duoti protu ir širdimi ir 
II kad širdies jausmus ir proto mintis turime reikšti iš- 
viršiniais ženklais. Sunkus tai dalykas suprasti; pasirū- 
Eu, kiek galėdamas, aiškiai sakyti; tik atsidėję klau- 
Sykite! 


* J 

I. „Dievas yra Dvasia, ir Jo garbintojams reikia gar 
binti dvasioje ir tiesoje“ — sako apaštalas šv. Jonas 
(4, 24). „Dievo garbinimas, — anot šv. Bernardo,— su- 
sideda iš trijų dalių: iš tikėjimo, vilties ir meilės“. To- 
dėl pirmiausia „Dievas reikia garbinti tikėjimu, viltimi ir 
meile“ (šv. Aug.), dažnai žadinant savyje tų trijų dieviš- 
kų dorybių aktus. 

Garbę Dievui duokite tikėjimu, tai yra: pripažin- 
kite nepajudinama tiesa visa, ką tik Viešpats mums tei- 
kėsi apreikšti. Supraskite tai gerai! Jei koks nors moky- 
tas žmogus pasakotų jums nežinomus daiktus; ir jūs, 
nors ne viską gerai suprastumėt, tačiau tikėtumėt, — tai 
patys galite numanyti, kad jam tai patiktų: „Dievas 
daug sykių ir toleriopu būdu,- anot šv. Povilo, — kalbė- 
jęs kitados tėvams per pranašus, paskiausia šiomis die- 
nomis kalbėjo mums per Sūnų“... (Žyd. 1, 1—2). Jei mes 
visa tai, ką Viešpats įvairiais laikais per Adomą, Noję, 
Mozę, pranašus, per Jėzų Kristų įsakė ir dabar per šv. 
Bažnyčią skelbia, pripažįstame tiesa, tai tikime, to klau- 
some, Dievui patinka. Užtai ir sako šv. Efremas: „Kas 
Dievu tiki, garbina Jį; o kurs abejoja Jo žodžių teisin- 
gumu, tas Jį niekina“. Juk, jei ir teisingam žmogui, ką 
nors rimtai sakančiam, netikėtumėt, o dar pasakytumėt, 
apgaudinėjąs, be abejonės, jį rūstintumėt. Ką ir besakyti, 
kaip sunkiai nusideda Dievui vadinamieji netikėliai, kurie 
netiki Dievu, atmeta šv. Jo mokslą, niekina tikybą, sa- 
kramentus. „Kas netiki, — sako Išganytojas, — tas jau 
pasmerktas“ (Jon. 31, 18). 

Pastaruoju laiku atsirado nemaža tokių žmonių, ku- 
rie, gerai nepažindami tikėjimo tiesų, o skaitydami bedie- 
viškus, Bažnyčios draudžiamus raštus, ar klausydami 
kalbų, priešingų tikybai, nustojo tikėjimo. „Nes pažinę 
Dievą, — anot šv. Povilo, -— jie negarbino Jo, kaip 
Dievo, ir nedėkojo; savo mintyse pasidarė tušti, ir ne- 
išmintinga jų širdis aptemo. Tarydamies esą išmintingi, 
pasidarė paiki“. (Rom. 1, 21). „Jie turi tamsybių aptem- 
dytą protą; jie atskirti nuo Dievo gyvenimo dėl jų šir- 
dies aklumo... Jie, nustoję vilties, patys save pasidavė 
begėdystei daryti“. (Ep.4, 18). Ne vienas, kol sveikas, gyve- 
na, kaip gyvulys: Nėra jam Dievo, nėra sielos, nėra dan- 

gaus, nei pragaro; bet, kai liga suspaudžia, kada mirtis 
pažiūri akysna, atsiliepia sąžinės balsas; atsiranda pra- 
garo baimė ir dangaus troškimas. Laimingas, kurs nors. 
toje paskutinėje valandoje nenusimena, bet su viltimi 
šaukiasi Dievo. | 

Daug laimingesni esate jūs, kurie nuolat giliai ti- 
kite, Branginkite tą didelę Dievo dovaną, nes yra paguo- 
da gvvenime, ypač mirštant. Saugokitės netikėlių, pikta- 
žodžiaujančių prieš tikėjimą, kurie gali gilaus jūsų tikė- 
jimo skaistybę sudrumsti. „Saugokitės, — sako Išgany- 
tojas, — netikrų pranašų, kurie ateina pas jus avių rū- 
buose, o viduj gi yra plėšrieji vilkai“ (Mat. 7, 15). Sa- 
„ linkite nuo savęs abejojimus apie tikėjimo tiesas; kurs 
abejoja, tas tarsi mano, ar kartais Viešpats, apreikšdamas 
žmonėms tą tiesą neapsiriko: tai Dievui, begaliniai Išmin- 
čiai, yra visai negalima. Rūpinkitės taipogi pažinti savo 
tikėjimo tiesas, kad gerai žinotumėt, ką tikite ir kaip rei- 
kia tikėti, nes „be tikėjimo,—anot šv. Povilo, —negalima 
patikti Dievui“ (Zyd. 11, 6). 

Tikėjimo vieno, nors giliausio, neužtenka. Garbin- 
kite Dievą ir viltimi; visuose gyvenimo atsitikimuose at- 
siduokite šventai Jo valiai, sakydami su Jobu: „Kaip 
Dievui patiko, taip atsitiko, teesie Jo šventa valia pagar- 
binta“, Kas iš to, jei ir nuolat  kalbėsite: „Tikiu į Dievą 
Tėvą Visagalį..“ o vilties nedėsite jame, kaipo šaltinyje, 
iš kurio viskas plaukia? Vilties jums dažniau trūksta, 
negu tikėjimo. Tikite, kaip Evangelija moko, jog be Die- 
vo valios nė plaukas nuo galvos nenukris, tačiau kartais 
nelaimių, vargų, neturto prispausti, nesakote: „Teisingai, 
nes gauname tai, ko mūsų darbai verti“ (Lukas 23, 41); 
o dejuojate, murmate prieš Dievą: Jis esąs neteisingas, 
jus pamiršęs, apleidęs.. Vienu žodžiu — nustojate vil- 
ties Viešpaties Apvaizdoje. 

Klausykite, ką Išganytojas sako: „Nebūkite bailiai 
susirūpinę savo gyvybe, ką valgysite, nė savo kūnu, 
kuo vilkėsite. Argi gyvybė nesvarbesnė už valgį ir kū- 
nas už drabužį. vilgterėkite į dangaus sparnuočius: jie 
nesėja, nei piauna, nei į kluonus krauna; ir jūsų dangiškas 
Tėvas maitina juos. Argi jūs nedaugiau verti kaip jie?.. 
Ir kam jūs bailiai rūpinatės drabužiu? Įsižiūrėkite į 

lauko lelijas, kaip jos auga; jos nesidarbuoja, neverpia. 


Tačiau aš sakau jums, kad ir Saliamonas visoje savo 
garbėje nebuvo taip apsivilkęs, kaip viena jų. Taigi, jei 
Dievas taip apvelka lauko žolę, kuri šiandieną yra, o ry- 
toj metama į krosnį, kaip gi labiau jus, žmones mažo ti- 
kėjimo. Nebūkite tat bailiai susirūpinę ir nesakykite, 
ką valgysime, ar ką gersime, ar kuo apsidengsime? Nes 
visų tų dalykų ieško pagonys. Juk jūsų Tėvas žino, kad 
visa to jums reikia. Taigi ieškokite visų pirma Dievo ka- 
ralystės ir jos teisybės, o visa tai bus jums pridėta“ 
(Mat. 6, 25— 33). 

Galite ir turite ieškoti laikinų gėrybių, bet daugiau 
rūpinkitės amžinomis. Yra žmonių, kurie sielojasi vien 
tik laikinais dalykais, o sielos reikalus pamiršta. Elgiasi 
tarsi Evangelijos aprašytas turtuolis, kurs mąstė: „Ką 
čia daryti, kad neturiu, kur sukrauti savo vaisių? - Jis ta- 
rė: štai ką padarysiu: išardęs savo klojimus, pasidarysiu 
didesnių, ir tenai suvalysiu visa, kas man užderėjo, ir 
. mano gėrybes. Tuomet aš sakysiu savo sielai: Mano sie- 
la, turi daug gėrybių, sukrautų daugeliui metų; ilsėkis, 
valgyk, gerk, pokyliauk! Bet Dievas jam tarė: Paikas, šią 
naktį bus pareikalauta iš tavęs tavo sielos; kieno gi bus, 
ką tu prirengei? Taip yra tam, kurs sau krauna turtų, 
bet nėra turtingas pas Dievą“ (Luk. 12, 17—21). Taip 
bus tam, kurs rūpinasi vien tik žemiškais daiktais, o 
dangiškais atsiduoda Dievo gailestingumui, norėdamas 
išganymą gauti be gerų darbų. 

Per daug didelė išganymo viltis yra baisi nuodė- 
mė prieš Sventąją Dvasią; ji reikalauja tokio Viešpaties 
gailestingumo, kurs prieštarauja Dievo teisybei. Nema- 
žesnė kaltė ir tų, kurie, įsipainioję į sunkias nedorybes, 
visai nustoja vilties. Zmogus, įpuolęs į nusiminimą, 
mano, jog Dievas jam nebedovanos, tarsi sako su Kai- 
nu: „Mano neteisybė yra perdaug didi, kad aš galėčiau 
užsipelnyti atleidimą“ (Ps. 4, 13). Nusiminęs nebeklau- 
so paties Dievo, kurs yra sakęs: „Jei bedievis atgailos 
už savo nuodėmes, laikysis mano įsakymų, ir vykdys 
teisybę, tai visų jo neteisybių, kurias padarė, neatminsiu“ 
(Ezek. 28, 21). Todėl, norėdami, kaip reikiant Dievą 
pagarbinti viltimi, neturėkite per daug didelės vilties 

Dievo gailestingume ir niekados nenusiminkite. Kiekvie- 
name atsitikime — laimingame ir nelaimingame — sa- 
kykite su Dovidu: „Tavyje, Viešpatie, aš turėjau vilties, 
tenebūsiu sugėdintas per amžius“ (Ps. 30, 2). 

Paklausykite dar, kaip reikia meile duoti priderama 
Dievui garbė. „Kiekvienas žino, — sako šv. Augusti- 
nas, — ką reiškia mylėti, bet kurs mokės gerai pasaky- 
ti, kas yra meilė“. Jei mylite kokį nors žmogų, jaučiate, 
kad jūsų širdies gilumoje kažkas glūdi, kas jungia 
jus su anuo: Nuolat apie jį mąstote, dažnai kalbate 
apie jį; jo linksmybės jus džiugina; jo nuliūdimas jus 
skaudina; jaučiate savyje norą jam patikti; norite atspėti 
jo mintis; laimingi esate, galį jas įvykdyti; jei kartais nety- 
čiomis įrūstinote jį, tai skubinatės atsiprašyti... Panašius 
širdies jausmus gaivinkite Dievui, tik daug karštesnius, 
nes Viešpatį turite mylėti už vis labiau. 

Dievas įsako tėvams mylėti savo vaikus, vaikams 
— tėvus, visiems — artimą, kaip — patys save. Bet 
„Kas myli tėvą, ar motiną labiau, nekaip mane, — sako 
Kristus, —- tas manęs nevertas; ir kas myli sūnų ar 
dukterį labiau, nekaip mane, tas manęs nevertas“ (Mat. 
10, 37). Siandien žmonėse atšalo Dievo meilė; jie visus 
savo širdies jausmus atiduoda sutvėrimams; Sutvėrėją 
tegarbina vien iš papročio. Nors dažnas vartoja posakį: 
„Kaip Dievą myliu“, tačiau tai tušti žodžiai; jų širdis 
nejaučia. „Mano vaikeliai, — sako šventas Jonas, — ne- 
numylėkime žodžiu, nė liežuviu, bet darbu ir tiesa“ 
(I Jon. 3, 18). Norėdami pažinti, ar turite tikrą Dievo 
meilę, žiūrėkite, ar darote tai, ko Dievas nori: Tikra 
meilė reiškiasi darbais. Pamėgę turtus, ko dėl jų nedarote? 
Kenčiate šaltį, šilimą, gal net badą; nedamiegate; dar- 
buojatės prakaituodami; viską esate pasiryžę daryti, kad 
tik šiek-tiek susitaupytumėt. Jei Dievą tikrai mylėtumėt, 
jo norus ir valią geriausiai įvykdytumėt. „Kas laiko Jo 
žodį, — sako šv. Jonas, — tame tikrai Dievo meilė yra 
tobula“ (I Jon. 2, 5). 

Klausykite tų žodžių visi Dievo meilėje abejučiai, 
kuriems mažai terūpi atkalbėti kasdieninės maldos, šven- 
tadieniais dievotai klausyti šv. Mišių, eiti šv. sakramentų, 
atlikti kataliko pareigos šeimos gyvenime, mokykloje, 

valsčiuje, apskrities savivaldybėje, miesto taryboje, val- 
džiavietėse, ministerijose, seime... (Geresnis yra žmogus 
atšalęs Dievui, nes jis veikiau gali grįžtis.  Abejingiems 
Viešpats stačiai sako: „Kad tu būtum šaltas ar šiltas; 
bet kadangi tu esi drungnas... aš pradėsiu mėtinėti tave 
iš savo burnos“ (Apr. 3, 16). Nusigąskite tų baisių žo- 
džių, duokite Dievui garbę karšta meile. Mylėkite savo 
Viešpatį Dievą visa savo širdimi, visa siela, visu protu, 
visomis jėgomis. 

II. Negana Dievas garbinti vien tik proto min- 
timis ir širdies jausmais. Vidujinę garbę turite jungti 
su išorine: tikėjimo, vilties ir meilės aktus privalote 
reikšti išoriniais ženklais, kaip va: žegnotis, melstis, 
klauptis ant kelių, muštis,į krūtinę, vaikščioti bažnyčion, 
klausyti šv. Mišių, eiti šv. sakramentų ir t. tt Tokia jau 
žmogaus prigimtis: ką jaučia, to paslėpti negali, tuojau 
pareiškia savo žodžiais ir darbais. Anot šv. Rašto: „Bur- 
na kalba iš širdies pilnumo“ (Mat. 12, 34). Kaip links- 
mybė, ar nuliūdimas atsispindi veide, taip ir dievotu- 
mo jausmai veržiasi aikštėn. Kūdikis, kuris savo tėvus 
nuoširdžiai myli, rodo jiems tą savo meilę žodžiais ir 
elgesiu. Ir žmogus, kurs Dievą, geriausį savo Tėvą, šir- 
dimi ir protu garbina, tos garbės nepaslėps; reikš ją 
išoriniais ženklais. 

Tiesa, „Visažinantis (Dievas), — sako šv. Augusti- 
nas, — nereikalauja išorinių ženklų, kaip antai, klūpėji- 
mas, rankų sudėjimas ir į t. p, nes Jam besimeldžian- 
čio mintys yra žinomos; bet šitie ženklai yra žmogui 
naudingi, nes jais vidujiniai širdies jausmai karščiau 
uždegami ir vidujinė garbė didinama“. Bažnyčios apei- 
gos, vieša malda, giedojimas pakelia į Dievą žmogaus 
širdį ir padidina vidujinį dievotumą. Jei nebūtų šven- 
čių, priedermės vaikščioti bažnyčion, eiti šv. sakramentų, 
klausyti mišių, pamokslų, melstis... žmonės greitai pa- 
kriktų, o pamažėli visai nustotų tikėję. 

Vidujinis garbinimas, nors labai yra geras, nes kyla 
iš širdies, tačiau jo vieno ne visados užtenka. Dar labiau 
negana išorinės garbės; jei su ja nesutampa vidujiniai 
širdies jausmai, tai toksai garbinimas esti melagingas. 
Visos tos apeigos, kurias laikote ir kuriomis Dievą gar- 

binate, būtinai privalo teisingai išreikšti tai, ką širdis 
jaučia. Jei klaupiatės, mušatės į krūtinę, sudedate kryž- 
mais rankas, bet darote tai be minties, be jokių jausmų, 
vien tik iš įpratimo, — esate tikri veidmainiai. (Gal ma- 
tėte kada -nors vadinamąjį „vokiečiuką“, padarytą iš po- 
pierio, vaikams pažaisti: (Gana patempti už siūlo, raito 
rankas ir kojas; nelyginant, tokiais vokietukais yra visi, 
kurie laikosi apeigų, bet daro tai be minties, be suprati- 
mo. Nepeikiu išorinio padoraus elgesio; priešingai, ne- 
galiu kęsti, kiek sykių matau neprideramai besielgiančius 
meldžiantis, besidairančius į visas kertes, nenorinčius pri- 
klaupti ant abiejų kelių, dievotai sunerti rankų... Bet ir 
tai sakau: tuose išviršiniuose poelgiuose turi dalyvauti 
širdis, protas, siela. Užtat įspėja šv. Teresė: „Nerodyk 
niekados maldingumo, kurio neturi“. o 

Yra žmonių, kurie pamaldas atlieka be jokios minties; 
o nekartą ir blogi žmonės išviršiniais ženklais nori pasi- 
rodyti maldingais; taip blogą savo gyvenimą pridengia, 
tartum cigonė, skraiste. Klaupia vietoje, kur geriau yra 
žmonių matomi, meldžiasi balsu, stipriai mušas į kritti- 
nę, dūsauja, kelia, kaip Šventieji, dangun akis; kai kalba- 
si apie Dievą ir Jo įsakymus, tai, rodos, nekalčiausi avi- 
nėliai; bet, jei pamatytum jų širdis, įsitikintum, kad tai 
plėšrieji vilkai avių kailyje; išviršiniai atrodo, kaip ange- 
lai; bet praskirk truputį plaukus, atrasi ragus. Tokie 
žmonės patį maldingumą padaro kitiems nekenčiamą ir 
paverčia juokais. „Kurio sieloje viešpatauja Dievas ir 
dorybė, — sako šv. Pranciškus Salezietis, — tą žmogų 
artimas turi pamėgti“. Dėl ko kartais „davatka“ apijuo- 
kos žodis, nors reiškia žmogų dievotą, mylintį Dievą? 
Todėl, kad yra tokių davatkų, kurioms, anot dainos, 
„ražančiai ligi kelių, su liežuviais šluoja kelią“... 

Taip pat yra nemažas apsirikimas dėl Dievo gar- 
bės užsidėti visokių maldų daugybę, įsirašyti į įvairias 
brolijas, apkabinėti kaklą brostvomis. Maldingumas turi my- 
lėti vienybę. Kristus Alyvų darže, kaip rašo Evangelijos: 
„Trečią kartą meldėsi, sakydamas tuos pačius žodžius“ 
(Mat. 26, 44). „Trumpa maldelė, — anot šv. Pranciškaus 
Saležiečio, — šimtą sykių karštai pakartota, dažnai esti 
daugiau verta, negu įvairių maldų šimtas“. Tikroji mei- 

lė neieško gražių ir daugelio žodžių, nuolatos tą patį 
kartoja. Gal dėl to Bažnyčia taip labai vertina ražančių, 
- kad jį kalbant be paliovos kartojamos tos pačios, bet 
gražiausios maldos... 

Ilgos įvairios maldos dažnai kliudo eiti, kaip rei- 
kiant, pašaukimo pareigas. O maldingumas, kurio nega- 
lite sutaikinti su luomo priedermėmis, nėra tikras. „Kas 
neatlieka savo pašaukimo prievolių, — sako Pranciškus 
Salezietis — tas, nors prikeltų nabašninkus iš mirties, tačiau 
yra mirtingoje nuodėmėje ir neina išganymo keliu; nors 
ištisus metus ir visą gyvenimą pasninkautų, vienok pra- 
žus“. Priešingai, negalima Dievo geriau pagarbinti, kaip 
gerai einant savo pareigas. „Kas savo pašaukimo prieder- 
mes dė! Dievo meilės uoliai pildo, tas žmogus tikrai die- 
votas“ (šv. Pr. Sal.). „Dažnai tenka Dievas apleisti dėl 
Dievo“, — sako šv. Pilipas Nerijus. Stai Mozė, Sinajaus 
kalne sužinojęs, kad jo žmonės“ padarė sunkią nuodė- 
mę, tuojau metė kalbėjęs su Dievu ir grįžo prie savųjų. 

Pasitaiko žmonių, kurie mano, visą maldingumą 
esant ilgose maldose; visą dieną norėtų būti bažnyčioj, 
nuolat melstis, giedoti — vienu žodžiu — visados no- 
rėtų būti su Dievu, o savo pareigas visai nenoromis eina, 
net apleidžia. Netaip turi būti! Jaunikaičiui, paklausu- 
siam Kristaus: „Ką gera aš turiu daryti, kad laimėčiau 
amžinąjį gyvenimą?... tarė... Jeigu nori įeiti į gyvenimą, 
laikykis įsakymų“ (Mat. 10, 17). Neįsakė Išganytojas: 
Vaikščiok kasdien bažnyčion, ilgai ten melskis; bet „lai- 
kykis įsakymų“; daryk, kas yra įsakyta: sekmadienį švęsk, 
gerbk savo tėvą ir motiną, nežudyk, nepaleistuvauk, ne- 
vok, nekalbėk netiesos... Nesilaikydami įsakymų, jokio- 
mis maldomis, jokiomis brolijomis nei Dievui nejįtiksite, 
nei sau naudos neturėsite. 

„Matome tūlus,—sako šv. Augustinas, — kurie ste- 
bėtinai pamėgo maldą; jie turi paskirtą maldai laiką, kurio 
niekad nenorėtų praleisti, net sutrumpinti. Ar už 
tat juos peiksiu? Apsaugok, Dieve! Greičiau giriu ir to- 
kiame paprotyje sutvirtinu; kitaip pasirodyčiau prijaučiąs 
tiems, kurie praleidžia dienas ir metus be rytmetinių ir 
vakarinių maldų“. Bet, jei turi reikalų, tai sakau jiems: 
Nenorėkite pašvęsti maldai to laiko, kuriame turit eiti 

savo pareigas; nenorėkite besimelsdami praleisti dienų, 
kuriomis turite darbuotis; atiduokite Dievui, kas pridera 
Dievui, o žmonėms padarykite, kas jiems reikalinga; ne- 
būkite priežastimi, kad ne tiek dėl jūsų maldingumo, 
kiek dėl nenusimanymo turėtų artimas nuostolių. 

Tu, motina, šiokiomis dienomis eini bažnyčion, ten 
ilgai meldiesi, nors tai nėra įsakyta; vaikai gi namie au- 
ga, kaip laukiniai, bę jokios priežiūros; nedarai namie 
tvarkos, vyro uždarbis eina niekais; žinok, jog tavo mal- 
dos Dievui nėra malonios. Tu, tarnaite, dažnai naktimis 
meldiesi, o dieną snaudi, trukdai darbą, skriaudi šeimi- 
ninką; jei su didesniu noru Dievui meldiesi, negu darbą 
dirbi, tai žinok: tavo dievotumas yra klaidingas. 

„Maldų daugumas dar ne maldingumas,—sako šv. 
Pranciškus Salezietis, — siuvimas, skalbimas, virimas ir 
visokia reikalinga namų ruoša, amato, vietos ir savo pa- 
šaukimo pareigų ėjimas... irgi tarnavimas Dievui. Dau- 
giau pasakysiu: priedermė, sąžiningai atlikta, su gera 
mintimi Dievui pašvęsta, dažnai yra Jam meilesnė, negu 
perilginta malda“. Žinokite visi! Dievas galima garbinti 
ne tik malda, bet ir kiekviena mintimi, kas žodžiu, ar 
darbu, geru noru padarytu; net tokiais būtinais dalykais, 
be kurių ir apseiti negalima, kaip valgymas, ar gėrimas 

3 2 * 

Iš to, ką šiandien apie Dievo garbinimą pasakiau, 
žinosite, Mieli Klausytojai, kaip turite Viešpačiui pride- 
ramą garbę atiduoti. Atminkite, kad pirmiausia „Dievas 
reikia garbinti tikėjimu, viltimi ir meile“. Todėl dažnai 
žadinkite savyje tikėjimą į Dievą, Trejybėje vieną; tikė- 
dami, jog be Viešpaties žinios nė plaukas nuo galvos 
nenukris, Jame viename viltį padėkite, atsiduokite šven- 
tai Jo valiai, laimėje, ar nelaimėje kartokite Viešpaties 
maldos žodžius: „Tėve mūsų... teesie Tavo valia“... Iš 
meilės dėkodami Jam už malones ir geradarybes, garbin- 
kite Dievą „dvasioje ir tiesoje“, ne tik proto mintimis ir 
širdies jausmais, bet žodžiais ir darbais. Ypač saugoki- 
tės, kad apie jus nebūtų pakartota, ką šv. Povilas para- 
šė apie Kretiečius: „Jie sakosi pažįstą Dievą, bet darbais 
išsigina“ (Tit. 1, 16). „Taigi, ar valgote, ar geriate, ar ką 
kita darote, visa darykite Dievo garbei“. Amen. 


Burtai. 


„Neturėk kitų dievų, tiktai Mane vieną“. 


Tokį įsakymą davė Dievas Žydų tautai, gyvenusiai 
Aigipte, kur žmonės turėjo daugelį dievų; jinai ir pas- 
kiau Kanaano žemėje turėjo gyventi tarp stabmeldžių, 
garbinusių kaip Dievą, stabus, nulipdytus iš molio ar iš 
medžio padarytus. Įsakymą: „Neturėk kitų dievų, tiktai 
Mane vieną“ davė Viešpats žydams, kad jie neįpultų 
stabmeldystėn. 

Ne vienas gal pasakys: Tas įsakymas mūsų nebe- 
liečia; mes Dievo paties apreiškimu išmokyti nuo pen- 
kių su viršum amžių išpažįstame tikrąjį "Dievą, Švč. 
Trejybėje vieną... Tiesa, mūsų krašte nebėra jau nė vie- 
no stabmeldžio; pas mus nebegalimas daiktas, kad at- 
gytų garbinimas Perkūno, Patrimpo, Pykuolio, Mildos, 
Laumės ir kitų šenovės dievaičių ir deivių. Krikščionių 
vaikas supranta, kad moliniai ar mediniai stabai — ne 
Dievas. Bet ir tarp mūsų yra daugybė svetimų dievų, 
kaip antai: visokie burtai, niektikėjimai, spėliojimai, žavė- 
jimai, užkaibėjimai... Todėl ir mums reikalingas tas pir- 
mas Dievo įsakymas. „Neturėk kitų dievų, tiktai Mane 
vieną“. 

Svetimų dievų garbinimui naikinti, kad vienam tik 
Dievui prideramą garbę teduotumėt, šiandien jums sa- 
kysiu apie įvairius burtus; parodysiu: I, kad jie priešta- 
rauja sveikam protui ir verti juokų; II, kad jie priešingi 
tikėjimui ir pirmajam įsakymui; III, kad jie visados 
kenkia sielai, o nekartą ir kūnui. Klausykite atsidėję; 
nebus tai nė vienam be naudos! 

I. Jei maži vaikai tikėtų burtais, nebūtų kuo labai 
stebėtis, nes jiems stinga išminties. Bet kad suaugę, o 
nekartą ir apšviestesni žmonės juos laiko, tai gyvi juokai. 
Pasakykite patys, ar tai protingas daiktas, kad karpoms 
naikinti mezgate ant siūlo mazgelius ir užkasate į žemę? 
Ar gi ne juokai tikėti, kad javai geriau augs, jei sėsi ne alka- 

nas, bet sočiai pavalgęs? Pagalvokite, ar gali mazgeliai 
karpas išnaikinti? ar gali javų derėjimas pareiti nuo to, 
ar sotus ar alkanas sėsi? : 

Neprotingumas yra iš paprastų daiktų lemti sau 
laimę ar nelaimę. Vieni juokai tokiais niekais tikėti, kaip 
antai: Jei pelėda suriks ant gyvenamų namų stogo, tai 
blogas ženklas: kas nors juose tais metais turės mirti; 
jeigu einančiam, ar važiuojančiam perbėgs kiškis kelią, 
grįžk atgal,nes ištiks nelaimė; iš kur kūčiose girdėti šunų 
lojimas, iš ten reikią laukti piršlių... Jus juokai ima, gir- 
dint tokius niekus; o reikia verkti, žiūrint į tų žmonių 
aklybę, kurie tai tiki. Apmąstykite, kokią įtaką žmogui 
gali turėti pelėda, kiškis, šuo? Ar gi jau ne Viešpats 
Dievas, o pelėda, kiškis, šuo pasaulį valdo? 

Kas vėl nėra girdėjęs apie spėjikus (spėkorius), var- 
dytojus, žavėtojus? Prapuola koks nors daiktas, ne vie- 
nas bėga prie spėjiko, žynio ir prašo: Pasakyk, kur tas 
daiktas dingo? Nori kas sužinoti ateitį, duoda čigonei iš 
delno spėti, ar išdėti kortas. Pagalvokite, kas gi tie 
žyniai ir spėjikės, kurių klausatės? iš kur jie gavo tokios 
galios? Ar iš prigimties? Ne! nes jie tokie pat žmonės 
kaip ir jūs. Atsitinka liga, kas nors suserga rože, neina- 
te pas gydytoją, bet pas vardytojas; toji užvardija, 
užkalba, šnibždą kokius ten neaiškius, be jokios pras- 
mės žodžius. Pasakykite patys, iš kur toji vardytoja 
turi galios gydyti ligas tokiais niekais? Juk ne iš moks- 
lo! Negalimas daiktas, kad Dievas kokioms moteriškėms, 
papratusioms  dykinėti, duotų galios ligas stebuklingai 
gydyti? Ūmai susirgo kūdikis: blogas žmogus sužavėjo. 
Visi tie burtai, apie kuriuos seni žmonės pasakoja, yra 
pasakos. Aš jokiais žavėjimais netikiu; tegul man ką 
nori savo čėrais daro, nieko nepadarys. 

„Daug reiktų laiko išvardyti visiems niektikėjimams, 
užsilikusiems iš pagonų laikų; jie laikosi tarp krikščio- 
nių, eina iš kartos į kartą ne tik tamsių Žmonių, bet ir 
apšviestesnių. Šviesuomenė kartais nenori tikėti tai, ką 
Dievas apreiškė; tuo tarpu tiki visokiais niekais. Net 
pastebimas toks apsireiškimas: juo kas mažiau turi tikė- 
jimo, juo daugiau visokių niektikėjimų. Ne vienas pirma- 
dienį ar antradienį nepradės jokio svarbesnio darbo, nes 

tiki, tos dienos esančios nelaimingos. Kai kurie turi tam 
tikras dienas, kalendoriuje pažymėtas, kad neapsiriktų. 
Sakykite patys, argi he visas dienas lygiai Dievas sutvė- 
rė ir kuo viena diena gali būti blogesnė už kitą? Cia ne 
kas kita, kaip tik niektikėjimai, verti juokų! 

Dar blogesni burtai dvasiniuose dalykuose. Yra 
žmonių, kurie kalba ir platina visokias maldas, būk tai 
rastas Jeruzolimos bažnyčioje, ar stačiai girdėtas iš dan- 
gaus, ar tai kaipo Švenčiausios Panelės laišką, tikėdami 
tokiais ir panašiais pažadėjimais: „Kas tą maldelę nešios 
prie savęs, nemirs staigia mirtimi, išsisaugos amžino pa- 
skandinimo ir neturės niekad jokios nelaimės“. Netaip 
seniai buvo platinama maldelė su tokiu prierašu: „Kas 
tą maldą kalbės ir, dešimtį kartų perrašęs, kitiems išda- 
lins, nors blogiausiai gyvęs, amžinai neprapuls; o kas to 
nepadarys, bus nelaimingas“. Jei tikrai tos nelaimės įvy- 
ktų, kam-kam, o man nei akių,-nei rankų, nei kojų ne- 
būtų likę; nes netik neperrašinėjau, bet kur tik pamatęs, 
draskiau ir viešai liepiau kitiems plėšyti. 

Žinokite, jog Bažnyčia nieko nuo jūsų neslepia, 
kad ji nė kokių raštų iš dangaus nuo Šventųjų neaptu- 
rėjo ir tarp žmonių nieko panašaus neplatina. Pagalvo- 
kite patys, ar girdėjote iš kunigo kada nors apie tokias 
maldeles. Yra tai blogų ir kvailų žmonių prasimanymai! 
Niekingi visi prietarai, kurie dar užsiliko tarp senų žmo- 
nių. 

II. Meskite visokius niektikėjimus, nes jie ne tik svei- 
kam protui priešingi, bet ir pirmajam Dievo įsakymui. 
„Neturėk kitų dievų, tiktai Mane vieną“. Tuo įsaky- 
mu liepia Viešpats sau vienam prideramą garbę duoti, 
o nieko kito, kaip Dievo, negarbinti. Tuo tarpu burtais 
beveik dievišką garbę atiduodate žyniams, spėjikams, var- 
dytojams, net gyvuliams ir paukščiams. 

Tik gerai pamąstykite, ką darote, kai tikite pelėdos 
rėksmu, ar zuikiu, perbėgusiu kelią? Kas buvo ir yra — 
žinome, o kas bus, tai Dievas paslėpė nuo mūsų. Bur- 
tais gi norite sužinoti, ko Viešpats neapreiškė. Dievas 
sako, jog be šventos Jo valios nė plaukas nuo galvos 
nenukris; tuo tarpu kiškis kelią perbėga, bijote eiti to- 
liau, bus nelaimė; juk tada jau nebepasitikite Dievu, 0 

tikite kiškių. Viešpats sako: Budėkite, nes neži- 
note nei dienos, nei valandos, kada mirsite; o pelėda 
nors per metus persergi tų namų gyventojus, ant keno 
stogo tūpėdama rėkia. Argi tam, kurs tai tiki, ne pelėda 
geresnė už patį Dievą?! Matote, dėl ko tie ir į tuos pa- 
našūs burtai Viešpaties akyse yra nedorybė. 

Ar gerai suprantate, ką darot, kad - einate prie sau 
lygių žmonių sužinoti tokius daiktus, kurie vienam Die- 
vui tėra žinomi? ar kai duodate užkalbėti rožę? Juk pri- 
pažystate užkalbėtojus, vardytojus, žynius, spėkorius vi- 
sažinančiais, visagalinčiais; vienu žodžiu — sulyginate 
juos su Dievu ir atiduodate jiems dievišką garbę. Die- 
vas žino būsimus daiktus; jūsų nuomone, ir žinys, spė- 
jikė taip-pat numaną; Jėzus Kristus darė stebūklus, be 
nieko, vienu žodžiu gydė ligas, ir užkalbėtoja, vardyto- 
jas taip-pat nuostabiai gydą. Yra tai aiškus Dievo pa- 
niekinimas! 

Užtat iškilmingai įsakė Viešpats per Mozę: „Te ne- 
atsiranda pas tave nė vieno, kurs drįstų pašventinti sa- 
vo sūnų ar dukterį, vesdamas per ugnį, ar kas teirautųsi 
pas žinius ir tikėtų sapnams bei prietarams, tenebūna 
burtininko, nei žavėtojo, nei tokio, kurs teirautąsi pas 
pytonus ir raganius, ar ieškotų tiesos pas numirėlius; 
nes Viešpats Dievas bodisi visų tų dalykų“ (V. Moz. 18, 
10—12). Todėl visi Bažnyčios tėvai aštriai peikia bur- 
tus; Bažnyčia visados kovoja prieš tokius nusikaltimus. 

Gal ne vienas pasakys: Kas gi čia jau taip pikta? 


 Vardytoja, pašaukta pas ligonį, meldžiasi, žegnoja, mini Jė- 


zaus ir Marijos vardus; ar-gi tai nuodėmė? Tai dar blo- 
giau, kad Viešpaties ir Sventųjų vardus veltui, be reika- 
lo mini, kas yra Dievo draudžiama: „Netark Savo Vieš- 
paties vardo bereikalo“. Supraskite, dėl ko ji . taip daro: 
Jei vartotų blogus žodžius, jus nugąsdintų; tyčiomis 
šnibžda šventus vardus, kad jus padrąsintų Nesiduokite 
savęs apgaudinėti, saugokitės visokių niektikėjimų, nes 
tokie dalykai netik Dievui prešingi, bet ir jums patiems 
kenkia, 

III. Yra žmonių, kurie tvirtai tiki, burtai įvykstą, 
vardijimai padedą.. Nors geriausias jūsų pažįstamas 
sakytųsi pats ištyręs geras užkalbėjimo pasekas, netikė- 

kitę. Iš kur gi tas įsitikinimas, kad vardytoja pagydė? 
Ar galite tikrai žinoti, kad ligonis nebūtų išgijęs, nors 
ir nebūtų ėjęs pas užkalbėtoją? Juk kiek tai sykių liga 
savaimi praeina, ir tai vardytojoms priskaito, tokį atsiti- 
kimą visiems apsako; jei užvardijus nieko neišeina, tyli, 
nes bijo žmonių pajuokų. O kiek yra tokių atsitikimų, 
kad užkalbėjus liga pasididina; vardytojos savo monais 
nekartą užilgina ligą; paskiau ir tikras gydytojas nieko. 
nebegali padaryti, nes įsisenėjusios ligos sunkiai duo- 
dasi gydomos. 

Skaičiau tokį atsitikimą. Kokia tai moteris, susir- 
gusi akimis, ėjo į vardytoją; nežinodama gerai, kur gy- 
vena, įėjo ne į tuos namus; sutikusi tūlą žmogų, pradėjo 
melsti vaistų, manydama, kad tai vardytojas. Tas, su- 
pratęs jos apsirikimą ir norėdamas pasityčioti, apsimetė 
vardytoju; parašė ant popergalio keletą žodžių ir įsakė 
jį nešioti, pasikabinus ant kaklo. Moteriškė įsakymą 
įvykdė; po kiek laiko akys pagijo, ir buvo šventai įsiti- 
kinusi, tas popergalis išgydęs. Išgirdusi per pamokslą 
niekinant burtus, nuėjo pas kunigą ir tarė: Niekini bur- 
tus, vienok jie padeda; sirgau akimis; šitas poperėlis 
mane pagydė. Pamokslininkas atvyniojo poperėlį ir at- 
rado įrašytus žodžius: „Už savo kvailumą esi verta, kad 
visai apaktum“. Galite sau įsivaizduoti, kaip buvo su- 
gėdinta neklaužada moteris! 

Kaip anas nieko nežinąs žmogus pasityčiojo iš 
tamsios moteriškės, taip-pat visi burtininkai, spėjikai, 
žyniai, vardytojai širdyje juokias iš tų, kurie į juos krei- 
piasi. Cigonė, kad geriau apgautų, laiko už rankos, ve- 
džioja pirštu po delną, dėsto kortas, paisto niekus, o 
kvailys klauso ir 'stebiasi, kad iš atminties, kaip iš kny- 
gos, viską pasako. Kiekvienam žmogui atsitinka laimė 
ir nelaimė, kiekvienas turi savo draugų ir priešininkų... 
Žiūrint žmogaus luomo, pasako tokius daiktus, kurie 
kiekvienam pasitaiko. Mano vienam mokiniui per vaka- 
cijas čigonė, žiūrėdama į ranką, išpranašavo tokias gud- 
rybes: Vyksiąs mokyklon, apsivesiąs, važinėsiąs širmais 
arkliais... Žinoma, pasibaigus atostogoms, sugrįžo į mo- 
kyklą, baigęs mokslus apsivedė, rodos, nebe sykį; o 
būdamas turtingų tėvų sūnus, jau ne kartą įvairiais ark- 
liais važinėjo, per gyvenimą ne sykį važinės ir širmais. 

Apie spėkorius šv. Ambrozas sako: „Jie nežino. 
savo ateities, o nori pranešti kitų ateitį, kvailys, kurs 
tiki kuo nors panašaus“. Jei tikrai burtininkai, spėjikai 
vardytojai ką nors žinotų, galėtų atspėti būsimus daik- 
tus; jeigu stebuklingai niekais gydytų ligas, tai nesėdė- 
tų kur-nors užkampyje, bet gyventų dideliuose miestuo- 
se tarp turtingų žmonių, gražiuose rūmuose... Jie moka 
tik apgauti tamsius žmones ir iš jų išvilioti šiek-tiek 
pinigų; o tie savo niektikėjimais rūstina Dievą, Kurs dar 
ant žemės už burtus ne kartą sunkiai baudžia. 

Paklausykite kelių atsitikimų iš Sven. Rašto-Kara- 
lius Saulius prieš karą uuėjo pas burtininkę ir tarė: 
„Apreikšk man ateitį per žiniavimo dvasią“ (Il Kar. 
28, 8); o po trijų dienų, su pilistimais kovą pralaimėjęs, 
sunkiai sužeistas pats save pribaigė. Karalius Mana- 
sesas davė pervesti savo sūnų per ugnį, žiniavo, laikėsi 
prietarų, įstatė žynius ir padaugino ženklų aiškintojus 
(IV Kar. 21, 6), už tai tapo Dievo nubaustas ir ūmai 
pateko Babilono vergovėn. Pagaliau, kur čia suskaitysiu 
visus atsitikimus, kuomet Dievas rūsčiai nubaudė už 
niektikėjimus. 

O jei čia ir nevisados baudžia kaltus, amžinumoje 
nė vienas nepaliks be bausmės už aiškų peržengimą 
Dievo įsakymo: „Neturėk kitų dievų, tiktai Mane vieną“. 
Viena moteriškė sunkiai susirgo; pašauktas gydytojas 
patarė priimti paskutinius Sakramentus, neslėpdamas, 
kad netoli mirtis. Ligonė jau buvo sutikusi su ta žinia; 
bet išgirdo gegutę sukukavus dvyliką sykių. „12 kartų 
sukukavo; gyvensiu dar dvyliką metų“. Negalima buvo 
išaiškinti jai klaidos; nenorėjo priimti šv. Sakramentų, 
nors sveikata ėjo kaskart blogyn; po keleto valandų pa- 
simirė, nesisutaikiusi su Dievu. 


* LŽ 
* 

Mieli Klausytojai, susipraskit! Elkitės protingai, vi- 
sokius burtus, vardijimus, spėliojimus, žavėjimus, laiky- 
kite niekais. Darykite, kaip Viešpaties įsakymas liepia: „Ne- 
turėk kitų Dievų, kaip tiktai Mane vieną“, Į visus niekti- 
kėjimus žiūrėkit, kaip į Dievo niekinimą. „Būkite atsar- 
gūs, kad tai jums nekenktų dabar ir amžinybėje. Jeigu 

kas drįstų jums įkalbinėti tokius daiktus, atsakykite Kris- 
taus žodžiais, kuriais sugėdino piktąją dvasią: „Eik ša- 
lin, šėtone, nes parašyta: Viešpatį savo Dievą tegarbinsi 
ir Jam vienam tetarnausi“ (Mat. 4, 10). Amen. 


Šventųjų garbinimas. 


„Neturėk kitų dievų, tiktai Mane vieną“. 


„Amžių Karaliui nemariajam, neregimam, vienam 
Dievui gyrius ir garbė per amžių amžius“ (I Tim. 1, 17) 
pridera nuo visų sutvėrimų. Bet „Dievas, — anot šv. Al- 
tonso, — nori, kad ir tie ypatingai būtų garbinami, ku- 
rie Jį ant žemės už vis labiau mylėjo“. Katalikų Bažny- 
čia yra nutarusi, jog ir Šventiesiems, kurie gyveno že- 
mėje labai dievotai, o dabar su Dievu linksminasi dan- 
guje, reikia duoti priderama garbė. 

Klaidatikiai, kurie patys negarbina Šventųjų, katali- 
kams prikiša, būk mes, garbindami Sventuosius, laužą 
pirmąjį Dievo įsakymą: „Neturėk kitų dievų, tiktai Mane 
„vieną“, būk sumažiną Dievo garbę. Todėl šiandien išaiš- 
kinsiu jums Bažnyčios mokslą apie Sventųjų garbinimą; 
parodysiu, jog I „geras ir išganingas daiktas šauktis 
į Šventuosius ir II prašyti jų pagalbos“ (Trid. 15). 

I. Patsai protas rodo, jog geras yra daiktas laikyti 
pagarboje garsius žmones. Visose tautose yra paprotys 


kurie krikščionių tikėjimą gynė nuo persekiotojų, net ir gal- 
vas už jį paguldė. Išpažintojai, kurie visur drąsiai laikėsi tiky- 

bos ir, nežiūrint didžiausių kliūčių, kaip žvaigždės, švietė 
maldingu savo gyvenimu.  Daktarai-mokytojai, kurie pa- 
rašė išmintingiausias ir gražiausias knygas, aiškindam- 
katalikybės tiesas. Mergaitės, kurios, be kitų aukštų doi 
rybių, išlaikė amžiną kūno skaistybę. 

Visi Šventieji be jokio skirtumo, gyvendami ant že- 
mės, buvo garsūs milžiniškomis dorybėmis ir nepaprastu 
šventumu. Reikia stebėtis, žiūrint į gyvą jų tikėjimą, di- 
delę viltį Dievuje, savęs išsižadėjimą, karštą meilę artimo, 
pasišventimą kitų naudai... Ne vienas Šventųjų galėjo pa- 
sisakyti apie save su šv. Povilu: „Aš pats velyčiau būti 
atskirtas nuo Kristaus už savo brolius“ (Rym. 9, 3). 
Ir jei, anot Šv. Rašto: „Garbė, išaukštinimas ir ramybė... 
kiekvienam darančiam gera“ (Rym. 2, 10), tai dar labiau 
pridera gerbti Šventuosius, tikruosius katalikų Bažnyčios 
didvyrius. k 

Klaidatikiai sako, būk mes, garbindami Šventuosius, 
mažiną Dievo garbę. Jų priekaištan atsakysiu šv. Jero- 
nimo žodžiais: „Kaip nesumažiname Dievo meilės, mylė- 
dami savo artimus, o Dievo sūnus, taip-pat nesumaži- 
name garbės, prideramos Dievui, garbindami Šventuo- 
sius, Dievo draugus. Priešingai, Dievo garbė didėja, kaip 
ir Dievo meilė auga, stiprėjant artimo meilei. Kas kada 
girdėjo, kad mažėtų meilė, privaloma karaliui, tuo kad jo 
motinai ir vaikams, draugams ir tarnams yra teikiama pa- 
garba“. Karalius dar supyktų, jei mes jų negerbtumėm. 
„Jei kiekvienas doras žmogus, -— sako šv. Alfonsas, — 
nori, kad jo draugai būtų laikomi pagarboje, ir jaučiasi 
žeminamas, jei kas juos niekina, tai dar labiau Dievas 
nori, kad ir tie ypatingai būtų garbinami, kurie Jį ant že- 
mės už vis labiau mylėjo“. 

Kiekvienas Šventasis galėjo sakyti su šv. Povilu: 
„Kas gi atskirs mus nuo Kristaus meilės? vargas ar su- 
spaudimas? ar badas? ar plikumas? ar pavojus? ar perse- 
kiojimas? ar kalavijas?.. Nes aš esu tikras, kad nei mir- 
tis, nei gyvenimas... nei joks... sutvėrimas negalės atskirti 
mūsų nuo Dievo meilės, kuri yra mūsų Viešpatyje Jė- 
zuje Kristuje“ (Rym. 8, 35—39). Šventieji neieškojo 


ia garbės ant žemės; už tat įgijo sau ją danguje. Įvy- 

jį mano Tėvas“ (Jon. 12,26). „Teisieji žibės, kaip saulė, 
jų Tėvo karalystėje“ (Mat. 13, 43). Iš tikrųjų. šv. Jonas 
apreiškime matė: „didelę minią, kurios niekas negalėjo 
suskaityti, iš visų tautų, giminių, žmonių kuopų ir kal- 
bų: jie stovėjo apvilkti baltais rūbais... buvo ties Dievo 
Sostu“ (Apr. 7, 9—15). L 

Jei danguje Viešpats laiko Šventuosius tokioje pa- 
garboje, tai dar labiau mums tinka garbinti juos ant že- 
mės. O tiems, kurie mums tai prikaišioja, drąsiai atsaky- 
kime šv. Jono Damaskiečio žodžiais: „Mes garbiname 

ventuosius dėl to, kad juos garbina dangaus Karalius“. 

Katalikų Bažnycia ne tik nutarė, kad „geras ir išganingas 
daiktas šauktis į Sventuosius“, bet ir pati rodo mums tą 
pavyzdį: Krikšto ir sutvirtinimo sakramentuose kiekvie- 
nam žmogui duoda kokio nors Šventojo ar Šventosios 
vardą; kasdien švenčia nors vieno jų atminimą, sako pa- 
mokslus, gieda giesmes, kalba maldas, litanijas, šventina 
Sventųjų garbei bažnyčias, altorius... . 

Tačiau melsdamies į Šventuosius, neduodame jiems 
dieviškos garbės, nes tarp jų ir Dievo skirtumas yra be- 
galinis. Į Dievą šaukiamės, kaip į visokių malonių šalti- 
nį, o Sventuosius maldaujame, kaipo Dievo tarnus ir 
mūsų užtarytojus. Savo maldose Dievą meldžiame, kad 
pats mums suteiktų, o Šventųjų prašome užtarti mus pas 
Dievą, per savo nuopelnus išmelsti mums iš Dievo rei- 
kalingų malonių. Litanijoje skaitote: „Tėve! iš dangaus, 
Dieve, — pasigailėk mūsų. Sūnau, pasaulio Atpirkėjau, 
Dieve. pasigailėk mūsų. Šventoji Dvasia, Dieve, — pa- 
sigailėk mūsų! Šv. Jonai Krikštytojau, melskis už mus! 
Šv. Petrai, melskis už mus! Šv. Agota, melskis už mus! 
Visi Dievo Sventieji ir Sventosios, užtarykite mus“! 

Pagaliau Sventuosius garbiname ne tiek dėl jų 
pačių, kiek dėl tų malonių, kurias jie iš Dievo gavo. 
Gražiai tat išreiškė Švenčiausioji Panelė, sakydama: „Štai 
nuo dabar visos kartos vadins mane palaiminta; nes di- 
džių dalykų padarė man Galingasis“ (Luk. 1, 48). Šven- 
tuosiuose garbiname patį Dievą, Kurs per juos pasirodė 
taip geras ir didelis, suteikdamas jiems net ypatingą ma- 
lonę stebuklamis daryti. Todėl drįso Dovidas Psalmėse pa- 
sakyti: „Stebėtinas Dievas savo Sventuosiuose“ (Ps. 67, 36). 

Šventuosiuose stebimės Viešpaties malonės galia, 
Jo stebuklais, kuriuos per Sventuosius darė; o stebėda- 
mies Dievo darbais, garbiname Jį patį. Užtat ragina Do- 
vidas: „Girkite Viešpati Jo Sventuosiuose, girkite Jį 
Jo galybės tvirtumoje“ (Ps. 150). Tuo atžvilgiu Sventųjų 
garbinimu Dievo garbę didiname; Šventųjų negarbinda- 
mi Viešpaties garbę mažiname; o kas niekina Sventuo- 
sius, žemina patį Dievą. Todėl Kristus sakė šventiems 
Apaštalams: „Kas jus niekina, mane niekina“ (Luk. 10, 16). 
Ir šv. Ambraziejus sako: „Kas gerbia Sventuosius, — 
Kristų gerbia, kas Sventuosius niekina, — Kristų niekina“. 

II. Ne tik geras, bet ir išganingas yra daiktas šauk- 
tis į Sventuosius. Per jų užtarimą gauname daug malonių 


a 


iš Dievo. Tiesa, ir mūsų maldų išklauso Viešpats, bet“ 


ne visados, nes jos dažnai eina iš lūpų ir širdžių, su- 
teptų nusidėjimais; O Šventųjų maldos, kaipo teisingų 
žmonių, yra Dievui meilesnės, todėl ir sekmingesnės. 
Zemiškas valdovas greičiau suteikia reikalingų malonių, 
jei prašantįjį užtaria koks nors ministras; taip-pat, nely- 
ginant, ir dangaus Karalius veikiau sušelpia mus, kai 
mus rems teisingi Jo tarnai, Šventieji: 

Apie Sventųjų užtarimą gražiai rašo šv. Jeronimas: 
„Jei apaštalai ir kankiniai, būdami dar ant žemės ir te- 
besirūpindami savimi, meldėsi už kitus, — dar labiau 
dabar daro tai, kada jau gavo pergalėjimo ir garbės vai- 
niką. Vienas Mozė permaldavo (Viešpatį) už šešis šim- 
tus tūkstančių karių; Steponas, savo Viešpaties sekėjas 
ir pirmas ųž Kristų kankinys, permaldavo (Dievą) už sa- 
vo kankintojus; ar gi dabar, būdami prie Kristaus, ma- 
žiau jie tegalėtų? Jei šv. Povilas savo malda išgelbėjo 
nuo paskendimo jūroje du šimtu septyniasdešimtis še- 
šis žmones, ar gi būdamas pas Kristų neatvers savo lū- 
pų melstis už tuos, kurie visame pasaulyje yra nusken- 
dimo pavojuje; juk pranašas Jeremijas ir miręs nepersto- 
jo užtarti savo žmonių. 

Apaštalas šv. Petras aiškiai prižadėjo žmonėms sa- 
vo globą: „Aš rūpinsiuos, kad jūs, ir man mirus, daž- 
nai galėtumėt atsiminti tuos dalykus“ (II Petr. 1, 15). Sv. 
Jonas apreiškime matė, dvidešimts keturis senelius sto- 
vint tieš Aukščiausiojo Sostu ir be paliovos besimeldžiant 

už žmones. Skaitykite Sventųjų gyvenimus; sužinosite, 
kiek geradarybių, kiek stebuklingų malonių įvairūs žmo- 
nės per Sventųjų užtarimą iš Dievo gavo sielos ir kū- 
no reikaluose. Gal ne vienas jūsų pats tos Šventųjų glo- 
bos prityrė? Teisingai Bažnyčia nutarė, kad „geras ir išganin- 
gas daiktas šauktis į Šventuosius ir prašyti jų pagalbos“. 

Jei kilnesni jausmai jūsų neragina garbinti Sventų- 
jų, tai nors savo naudai šaukitės į tuos galingus savo 
užtarytojus. „Kaip vargšai mieste, — anot šv. Bonaven- 
tūros, — vaikščioja iš vienų namų į kitus, prašydami 
duonos, taip-pat ir mes dangiškame mieste privalome 
vaikščioti gatvėmis, tai pas apaštalus, tai pas kankinius... 
ir maldauti jų užtarimo pas Dievą“. Kitados šv. Efre- 
mas šaukė: „Šventi kankiniai! sugraudinti mano menku- 
mo, užtarykite mane prieš Dievo garbės Sostą, kad per 
jūsų maldas gaučiau išganymą ir būčiau jūsų amžinos 
laimės dalyvis“. Taip-pat ir jūs šaukitės į dangaus gy- 
ventojus: Kalbėkite maldas, litanijas, giedokite giesmes... 

aukitės Sventųjų, garbinkite juos ne tik žodžiais, 
bet ir darbais, sekdami jų pavyzdį, jų gyvenimo dorybes. 
Jei norite kam įtikti, rūpinatės taip daryti, kaip jis daro, 
taip gyventi, kaip jis gyvena. „Garbinti Šventuosius, — 
sako šv. Augustinas, — o jų nesekti, nėra kas kita, kaip 
nenuoširdžiai ir veidmainingai juos girti“. Ką sakė šv. 
Povilas Korintiečiams: „Aš meldžiu jūs, būkite mano se- 
kėjai, kaip ir aš Kristaus“ (I Kor. 4, 16); tą patį dan- 
gaus Šventieji tartum sako mums: Būkite mūsų sekėjai, 
eikite mūsų pėdomis, gyvenkite taip, kaip mes gyveno- 
me, ir jūs įeisite į dangų. 

Kristaus Bažnyčioje, anot šv. Augustino, yra įves- 
tos šventės, kad jos visus Kristaus sąnarius ragintų sek- 
ti Sventuosius. Jei mums patį Dievą, kaipo pavyzdį, ro- 
dytų, žmogaus prigimties silpnumas galėtų pasakyti: per- 
daug sunkus daiktas sekti aukščiausią tobulybę. Mažo 
mūsų tikėjimo ir silpnybės visokiam išsikalbinėjimui su- 
niekinti Sventieji savo pavyzdžiu parodė kelią į dangų. 
Petras buvo toksai, kaip ir tu; Povilas buvo toks-pat, * 
koks ir tu esi. Apaštalai ir pranašai buvo tokie pat žmo- 
nės, kaip ir tu. Jei tau sunku sekti Viešpatį, sek tarną... 
Tavo tinginystė nebegali turėti jokio pasiteisinimo“. 

Šventoji Dvasia, žinodama, kaip daug padeda gerai 
gyventi Sventųjų sekimas, įvairiais laikais iš visų luomų 
pašaukė Šventuosius, kad juose turėtumėm maldingo 
gyvenimo pavyzdį. Paimkite į rankas Sventųjų gyvenimus, 
skaitykite: Rasite šv. Juozapą dailidę, šv. OGutmaną siu- 
vėją, šv. Krispiną ir Krispinijoną kurpius, šv. Menigną 
kalvį, šv. Izidorių artoją, šv. Simeoną piemenį, šv. Ser- 
vulą elgetą. Rasite šventus karalius, kaip Liudviką, kuni- 
gaikščius, kaip šventą Kazimierą, vyskupus, kunigus, val- 
dininkus — žodžiu, Šventuosius iš kiekvieno luomo. 

Ne tik pirmaisiais krikščionybės amžiais buvo Sven- 
tųjų, bet ir paskesniais laikais. Nerasi amžiaus, kuriame 
nebūtų buvę Sventųjų; yra jų ir dabar, bet dėl savo nu- 
sižeminimo slepias jie nuo žmonių akių, kad tuo tikriau 
gautų atlyginimą iš Viešpaties. Todėl ar esate laisvi, ar 
moterystėje, ar turtingi, ar vargšai, šiaip-jau žmonės ar 
mokyti, ar kariai ar valdininkai, sūnūs ar dukterys, tar- 
nai ar ponai, — danguje tarp Sventųjų rasite pavyzdžių, 
iš kurių išmoksite, kaip turite savo luomo priedermes 
išpildyti ir šventais patapti. 

* 
* L 

Dabar, klausytojai, suprantate, kam ir kaip reikia 
garbinti Šventieji. Girkite Viešpatį Jo Šventuosiuose, gir- 
kite Dievą Jo galybės patvirtinime, Šaukitės į Šventuosius 
Dievo tarnus, sekite jų pavyzdį. Su Dievo pagalba, per 
Šventųjų užtarymą ir jūs tapsite šventi. Mirdami galėsite 
pasakyti su šv. Povilu: „Aš kovojau gerą kovą, pabaigiau 
bėgti, užlaikiau tikėjimą; gale man atidėtas teisybės vai- 
nikas, kurį duos man Viešpats, teisusis Teisėjas“ (Il Tim. 
4, 7). Amen. 


Švenčiausios Panelės garbinimas. 


„Neturėk kitų dievų, tiktd4 Mane vieną“. 


Iš visų Šventųjų tarpo Katalikų Bažnyčia labiausiai 
garbina Svenčiausiąją Panelę. Dėl didelio Marijos garbi- 
nimo kasdieniuose poteriuose prie „Tėve Mūsų“ pridėjo 
„Sveika Marija!“ Dievo Motinos garbei Bažnyčia įvedė 
daug brolijų, kaip antai: škaplierių, rožančiaus ir kitų, 
kad tikintieji burtųsi Jai garbinti. Metuose paskyrė daug 
švenčių, net du ištisus, gegužės ir spalių, mėnesius Jos 
vienos garbei. Nebijo Bažnyčia tokiu dideliu Marijos 
garbinimu sumažinsianti Dievo garbę; nes žino, kad „nuže- 
mintai tarnaujant Karalienei, anot šv. Ildefonso, duodama 
garbė Karaliui“. 

Nors už visus Šventuosius labiau garbiname Dievo 
Motiną, tačiau dieviškos garbės Jai neduodame. Kartais 
tenka girdėti ir katalikus paistant, būk Bažnyčia perde- 
danti Marijos garbinime. Šiandien jums paaiškinsiu, 
dėl ko katalikų Bažnyčia taip labai Sv. Panelę garbina, 
būtent: I dėl tų begalinių malonių, kurias Dievas Mari- 
jai suteikė, ir II dėl malonių, kurias Dievas mums per 
Marijos užtarimą teikia. Paklausykite! 

I. Jei norite žinoti, koks yra Marijos tobulybių sai- 
kas, paklauskite Jos pačios. Ji apie save sakosi: „Di- 
džių daiktų padarė man Galingasis“ (Luk. 1, 48). Mo- 
kytas Suarezas, kurs apmąstydavo kiekvieną žodį, sta- 
čiai sako: „Švenčiausios Panelės privilegijų saikas yra 
Dievo galybė“. Viešpaties galia neturi nei galo, nei krašto; 
ir Visagalio Dievo malonės, suteiktos Marijai, yra beveik 
begalinės, — tokios, kokių negavo nė vienas Šventasis. 

Kaip į saulę negalima stačiai žiūrėti, taip negalimas 
yra daiktas aiškiai nei protu apimti, nei žodžiais išreikšti 
Dievo Motinos šventumo. Mintys temsta, kai pradedi 
apie tai mąstyti. Sventieji Tėvai, kurie yra mėginę apra- 

šyti Marijos dorybes, ilgiau pagalvoję, vieni padėjo 

plunksną; kiti paliko užrašę atskirus žodžius: „Rože pa- 
slaptingoji, balčiausiasis Bokšte, aukso Namai, aušros 
Žvaigžde, dangaus Vartai“ ir panašius išsireiškimus; treti 
tarė trumpus sakinius. Sv. Bernardas prisipažįsta: „Ma- 
rija! Tavo skaistybė ir šventumas traukia mane prie Ta- 
vęs, bet man trūksta žodžių, kad galėčiau Tave apra- 
šyti“. „O mano Poni! Švenčiausioji Dievo Gimdytoja, — 
šaukia šv. Efremas, — malonės pilnoji, visa skaisti, visa 
nekalta, visa nepalytėta, visa nesutepta, Panelė siela ir 
kūnu, be palyginimo aukštesnė ir daug garbingesnė už 
Kerubinus ir Serafinus“. „Išskyrus Dievą, — sako šv. 
Andrius Kretietis, — aukštesnė yra už viską“. 

Mes, žmonės, teturime tinkančių žodžių žemiškiems 
daiktams išreikšti; o Marija yra, anot Sventųjų Tėvų, — 
"„Dievo galybės stebūklas, Dievo malonių bedugnė“. Sven- 
tieji pataria įsivaizduoti sau mintimis gražiausias Svč. 
Panelės savybes, o nemėginti jų apsakyti žodžiais. „At- 
rišk savo minčių pančius, — sako šv. Tomas Viliano- 
vietis, — paleisk proto sparnus, įsivaizduok sau siela 
skaisčiausią, išmintingiausią, gražiausią, maldingiausią, la- 
biausiai nusižeminusią, meiliausią, malonių pilniausią, pil- 
ną šventumo, žibančią visokiomis dorybėmis, apdovano- 
tą visokiomis dovanomis, Dievui maloniausią mergelę; — 
kaip gali, taip padaugink, kiek išsigali, — tiek pridėk; 
didesnė yra ta Panelė, gražesnė yra ta Panelė, aukštesnė 
yra ta Panelė“. 

Įsivaizduokite sau iš vienos pusės visa, ką Baž- 
„ nyčia turi pagarbos verto: Teisingą patrijarką Abraomą, 
dorą Juozapą, kantrų Jobą, maldingą Dovidą, nepaperka- 
mą pranašą Danielį; toliau įsivaizduokite Apaštalus, kurie 
ištraukė žmones iš stabmeldystės ir išplatino tikrąjį ti- 
kėjimą; įsivaizduokite sau nesuskaitomą minią kankinių, 
kurie Kristaus tikėjimą gynė nuo išnaikinimo žodžiais 
ir darbais, net dėl jo kentėjo ir kraują savo liejo; įsi- 
vaizduokite Išpažintojus, kurie savo dievobaimingu gy- 
venimu švietė visiems ir rodė savo tikybos gražumą; 
įsivaizduokite sau minias nekalių Mergelių, kurios dėl 
Dievo išsižadėjo moterystės sakramento leistų mėgasčių, 
o iš antros pusės įsivaizduokite sau Švenčiausią Panelę; 
Ją vieną Dievas labiau išaukštino už visus Sventuosius 

ir Sventąsias. Tai ne mano nuomonė,bet garsaus Sua- 
rezo, kurs aiškiai sako: „Daugiau Dievas myli tą vieną 
Panelę, negu visus Šventuosius drauge“. 

„Jei pasakysi apie Svenčiausią Paną, kad yra Die- 
vo Motina, jau tai viršija visokią didybę, kokią po Die- 
vo galima sau įsivaizduoti“, — sako arkivyskupas šv. 
Anzelmas. Nuo amžių Dievas nutarė, kad Jo Sūnus 
taps žmogumi,nuo amžių taip gi aprinko Jam Švenčiau- * 
sią Panelę, „Stebuklingą Motiną“. Tas Marijos išrinkimas 
už „Sutvėrėjo Motiną, Motiną Išganytojo“ yra priežastis 
visų kitų malonių, kokių nė vienas žmogus negavo iš Die- 
vo. Iš tikrųjų, reikė, kad Dievo Motina būtų skaisčiausia, 
tyriausia, tobuliausia, švenčiausia, malonių gausybe ir dory- 
bių gražybe pranoktų visus sutvėrimus ir savo šventu- 
mų prisiartintų prie Paties Dievo. 

Viešpats apsaugojo Ją nuo gimtosios nuodėmės 
pirmoj prasidėjimo valandoje; Marija viena iš visų žmo- 
nių nekalta prasidėjo, nekalta gimė. Dievo malonių gau- 
sybės padedama tą nekaltumą išlaikė visą gyvenimą. 
„Kiekvienam mūsų yra duota malonė, atatinkanti Kristaus 
dovanos saiką“ (Ep. 4, 7), Ją Viešpaties angelas pasvei- 
kino šiais žodžiais: „Sveika, malonės pilnoji“ (Luk. 1,28). 
Marija drąsiai galėjo sakytis apie save „Dievo malone 
esu tai, kas esu; ir Jo malonė nebuvo manyje bergždžia“. 
(I Kor. 15, 10). Šv. Panelė darbavosi su "Dievo malone 
ir kiekvieną dieną darėsi šventesnė. Apie Jėzų yra pasa- 
kyta Evangelijoje, kad „augo išmintimi, metais ir malone 
pas Dievą ir pas žmones“ (Luk. 2,52). Tai drąsiai galima 
taikyti Švč. Panelei; Ji nesitenkino įgimtu šventumu, 
bet kaskart tapo tobulesnė; todėl gyvenimo gale taip. 
aukštai pakilo šventumu, kad dar gyva tarytum skriste 
skrido į dangų. 

Jai mirus, nereikėjo laukti visuotinio iš numirusių 
atsikėlimo; bet veikiai Dievas paėmė ją dangun su 
siela ir kūnu. Ten Švenčiausioji Trejybė Jai dovano- 
jo aukščiausį garbės laipsnį, padarė ją „Karalienę Ange- 
lų, Karalienę Patrijarkų, Karalienę Pranašų, Karalienę Apaš- 
talų, Karalienę Kentėtojų, Karalienę Išpažintojų, Karalie- 
nę Panų, Karalienę visų Šventųjų“... Kaip pridera kara- 
lienei, apvainikavo Ją ne aukso, bet garbės vainiku. Baž- 

nyčia prie Marijos taiko Apreiškimo žodžius: „Danguje 
pasirodė didelis ženklas: Saule apsiausta moteriškė, mė- 
nulis po jos kojomis, ir ant jos galvos dvylikos žvaigž- 
džių vainikas“ (12, 1). Pastatė Ją savo dešinėje, kaip gie- 
dame Psalmėse: „Tavo dešinėje stovi karalienė paauksuo- 
tame apdare“ (44, 10). E 

II. Matote, kaip labai Dievas išaukštino Mariją. Nu- 
manydama tai, pati Svenč. Panelė pasakė: „Stai, nuo da- 
bar visos kartos vadins mane palaiminta, nes didžių da- 
lykų padarė man Galingasis“ (Luk. I, 48). Bet Mariją 
reikia garbinti ne tik dėl didelės garbės, kurią Dievas jai 
suteikė, bet ir dėliai tų malonių, kurias mes iš Viešpa- 
ties gauname per Jos užtarymą. 

„Tau yra duota visokia galia danguje ir ant žemės“, 
— šaukia šv. Petras Damijonas. „Marija, — sako šv. 
Bernardas, — tapo visiems viskuo: per ją ligoniai gau- 
na sveikatą, nuliūdę paguodą, nusidėję nuodėmių atlei- 
dimą, dori malonių padauginimą“. Kiti šventieji Tėvai ma- 
no: „Ką Dievas savo galybe gali padaryti, tatai Marija 
savo prašymais“. Jos vienas žodis Viešpaties akyse 
daugiau vertas, negu maldos ir užtarymai visų dangaus 
Šventųjų, nes jie meldžia Dievą, kaip tarnai, Marija gi 
prašo, kaip karalienė. 

v. Rašte aprašytas šitoks atsitikimas. Vieną kartą 
Persų karalius Asveras nutarė išžudyti savo karalystėje 
gyvenusius žydus; rūsčiausiai įsakė, kad niekas nedrįs- 
tų jų užtarti. Visi nežinojo, kas bedaryti. Viena tiktai ka- 
ralienė Estera išdrįso nueiti pas karalių ir užstoti žydus; 
bet ir ji, pamačiusi karaliaus rūstumą, nė žodžio neišta- 
rusi, apalpo. Karalius pripuolė prie jos, atgaivino ir, ra- 
mindamas ją, tarė: „Ko nori, karaliene Estera? Ko tu pra- 
šai? Nors prašytum ir karalystės pusės, bus tau duota“ 
(5, 3). Pereikime dabar nuo Esteros prie Marijos, nuo 
Asvero, žemės karaliaus, prie Dievo, Karalių Karaliaus 
ir Viešpačių Viešpaties. 

Nors kartais Dievo rūstybė būtų taip didelė, kad 
nebeturėtų kantrybės ir nutartų rūsčiai bausti nusidėjė- 
lius; nors jau nebeklausytų Šventųjų maldų; tačiau Ma- 
rijos užtarimo, be abejonės, neatmes. Asveras pažadėjo 
Esterai įvykdyti visus jos prašymus, nors ir karalystės 

pusės panorėtų. Ar galėtų geriausias Dievas atsakyti 
Marijai, kada ji užtaria nusidėjėlius. Užtariant Marijai 
žmones, tars Dievas: Ko nori karalienė Marija? Nors pasa- 
kiau nebeklausysiąs Šventųjų maldų, tau vienok leista 
visus užtarti; tu gali visa-ko prašyti; tau bus viskas duo- 
ta, kad ir pusės dangaus karalystės paprašytum... 

Išmintingiausias karalius Saliamonas sykį tarė savo | 
motinai Betsabai: „Prašyk, mano motina, nes man ne- 
pridera nukreipti tavo veidą“. Kitaip sakant: Prašyk, mo- 
tina, ko nori, o man, kaipo sūnui, bus didžiausia laimė 
įvykdyti tavo noras. Įsidėmėkite tai gerai. Jei išmintin- 
gas žmogus negali prieštarauti norams ir prašymams 
savo motinos, ar gi Jėzus Kristus neišklausys savo Mo- 
tinos, kurią myli tobuliausiąja meile; ar gi nepadarys 
pats to, ką kitiems įsakė, būtent: Gerbti savo tėvą ir mo- 
tiną, mylėti juos ir jų klausyti. Todėl Marijos, kaipo Die- 
vo Motinos, užtarymas yra tarsi paliepimas. 

Sv. Gertrudai kartą karštai besimeldžiant į Mariją: 
„Sveika Karaliene, gailestingumo Motina... Tavęs šaukia- 
mės ištremtieji levos vaikai... Taigi tat užtarytoja mūsų, 
gailestingąsias savo akis į mus atkreipki...“ apsireiškė jai 
Svenčiausia Panelė ir, rodydama į kūdikėlio Jėzaus akis 
tarė: „Štai Gailestingosios Akys, kurias, kur tik noriu, 
galiu nugręžti, kad gelbėtų tuos, kurie šaukiasi manęs“. 
Iš tikrųjų Marija yra „Pana galingoji“, kaip ją litanijoje 
vadiname. ž ž 

Kai-kurie Sventieji net drįsta sakyti: Kartais reika- 
lingas malones greičiau gauname per Mariją, negu iš 
Jėzaus. Garsūs yra šv. Anzelmo žodžiai: „Greičiau kar- 
„tais ateina išganymas, šaukiantis Marijos vardo, nekaip 
Viešpaties Jėzaus“. O tai dėl to: Kristus visų Viešpats 
šymo neišklauso; Marija su mūsų maldomis jungia savo 
nuopelnus ir taip išmeldžia mums pasigailėjimą. 

„Kaip mėnuo, — sako šv. Bernardas, —teikia mums 
saulės šviesą, taip Marija dalija mums Teisybės Saulės 
malones“. Todėl litanijoje vadiname ją „Motina Dievo 
malonės“. Pasakykite patys, dėl ko visuose savo darbuo- 
se, ar tai kertate medžius, ar sėjate javus, ar kerpate 
avis, ar sodinate gėles, — atsižvelgiate ne į saulę, bet 

į mėnulį, ar yra jaunas, ar pilnatis, ar delčius, ar senga- 
lis? Dėl ko nežiūrite į saulę, jog iš jos ir mėnuo turi 
savo šviesą? Kodėl nekreipiate savo dėmesio į žvaigž- 
des? Dėl to, kad visi senovės astronomai manė, būk 
jokia dangaus šviesa neturinti tiesioginės įtakos žemės 
gaivalams, būk saulė gaivinančią savo jėgą teikianti mė- 
nesiui; jis perdirbęs ją siunčiąs žemės gyventojams. Ar 
tai tiesa, ar ne, ne tai man čia rūpi. Aš paaiškinau tik 
gražų palyginimą: „Kaip mėnuo teikia mums saulės 
šviesą, taip Marija dalija mums Sviesybės Saulės ma- 
lonęs“. 

Dievas Trejybėje vienas yra tai Sviesybės Saulė, 
kuri apšviečia kiekvieną žmogų, ateinantį šin pasaulin. 
Dangaus Šventieji tarsi atskiros žvaigždės, kurios rūpi- 
"nasi atskirais žmonių luomais. Marija gi, kaip amžinas 
pilnatis, Dievo malones dalija visiems, klaidžiojantiems 
nakties tamsybėse. Marijai pritinka S. Rašto žodžiai: „Kas 
mane randa, randa gyvenimą ir semsis išganymo iš 
Viešpaties“ (Pr. 8, 35). Sv. Pranciškus Borgijus turi bai- 
mės dėl išganymo to, kurs neturi jokio maldingumo 
Marijai. „Kas nepripažįsta, todėl ir negarbina Marijos,— 
sako šv. Grigalis Nazianzietis,—-tas atsiskyręs nuo Die- 
vo“, Sv. Bernardas gi mano: Tikrai bus išganytas, kurs 
kasdien garbina Mariją. 

* k 
* 

Mieli Klausytojai! visuose savo kūno ir sielos rei- 
kaluose šaukitės Visagalinčio Dievo, bet nepamirškite 
melsti taipgi užtarimo Marijos — „Panos galingosios“; 
pristatykite ir Jai savus reikalus. Jei įpulsite ligon, o ne- 
turėsite gydytojo, skubinkitės prie Marijos „Ligonių 
Sveikatos“; jei jus prislėgs nelaimės, nuliūdimai pervers 
širdį, šaukitės Marijos, nes Ji „nuliūdusiųjų Linksminto- 
ja, Krikščionių Pagalba“; jei sąžinę spaus nuodėmių 
našta, bėkime pas Mariją, „Nusidėjėlių Gynėją“; jei norė- 
site gauti Dievo malonių, maldaukite per Mariją, „Moti- 
ną Dievo malonės“, 


Anot šv. Bernardo betariant — „nuo amžių negir- 
dėta, kad kas Jos apgyniman puldamas, Jos pagalbos 

prašydamas, Jos užtarimo melsdamas, būtų buvęs ap- 
leistas“. Todėl tokios vilties padrąsinti kiekviename rei- 
kale šaukime: „Tavo apgyniman puolame, Šv. Dievo Gim- 
dytoja, mūsų maldų neatmesk mūsų reikaluose, bet nuo 
visokio pavojaus mus visados gelbėk, Pana garbingoji 
ir palaimintoji, mūsų Poni, mūsų Tarpininke, mūsų Už- 
tarytoja, su Tavo Sūnumi mus sutaikink, Tavo Sūnui 

mus pavesk, Tavo Sūnui mus atiduok“. Amen. 


Relikvijų garbinimas. 


„Neturėk kitų dievų, tiktai Mane vieną“. 


„Sventaisiais Dievas pasidalijo su mumis, — sa- 
ko šv. Jonas Auksaburnis, — jų sielas pasiėmė sau, 
o mums laikinai paliko jų kūnus“. Jei garbiname pačius 
Šventuosius, turime gerbti ir jų relikvijas, arba palaikus, 
tai yra visa, kas po Šventųjų pasiliko. Vyskupai susi- - 
rinkę Nikėjoje (787 m.), nutarė laikyti didžioje pagarboje 

v. relikvijas. Tuo tarpu kreivatikiai juokiasi iš relikvijų 
garbinimo, būk tai esanti stabmeldystė, draudžiama pir- 
muoju Dievo įsakymu: „Neturėk „kitų dievų, tiktai Mane 
viena“. Todėl, kalbant apie pirmą Viešpaties įsakymą, 
reikia ir tas dalykas išaiškinti. Paklausykite, sakysiu I 
kaip ir II dėl ko Katalikų Bažnyčia garbina Sventųjų 
relikvijas. 

I. Relikvijos buvo garbinamos nuo pat krikščiony- 
bės pradžios. Pirmais Bažnyčios amžiais, kruvinų per- 
sekiojimų laikais, krikščionys rūpestingai rinkdavo nuga- 
labytus už tikėjimą, ar laukinių žvėrių sudraskytus kan- 
kinių kūnus, nekartą net už didelius pinigus pirkdavo 
juos iš pagonių... Suvyniodavo paklodėmis ir, įdėję į 
brangius karstus, su didžia pagarba laidodavo. . 

Kada Romoj šv. Ignacas, Antijokijos vyskupas, už 
tikėjimą buvo atiduotas sudraskyti dviem liūtam, jo arti- 
mieji surinko išblaškytus kankinio kaulus ir su didele 
pagarba pargabeno Antijokijon (f 107 m). Taip pat 
Smirnos gyventojai paėmė apdegusius ant laužo kaulus 

savo vyskupo šv. Polikarpo kankinio ir vertino juos la- 
biau, negu „brangiausius perlus ir gryniausį auksą“. 

Kartais jau pakastus Šventųjų kaulus krikščionys 
iškasdavo iš žemės, iškilmingai perkeldavo kiton, pato- 
gesnėn vieton ir atsidėję saugodavo nuo supuvimo. 
Taip buvo perkelti šv. Andriejaus, Luko ir Timotiejaus 
kaulai. „Tas šventas relikvijas nešė vyskupai auksi- 
niuose induose, o lydėjo tokia žmonių minia, jog nuo 
Syrijos iki Chalcedonui buvo matoma viena nepertraukta 
cie 

Zmogaus kūnas veikiai pūną; kaulai, rūpestingai 
laikomi, ilgai stovi. Bet kai kurių Šventųjų ir kūnai už- 
siliko nesugedę, kaip va: šv. Teresės, šv. Pranciškaus 
Asyžiuje, šv. Simono Tridente, šv. Kotrinos Bononijoj, 
šv. Agnietės Romoje. Nuo senų senovės tose vietose, 
kur buvo palaidoti Šventųjų kūnai, statyta Bažnyčios, 
koplyčios, altoriai, laikomos Sv. Mišios. 

V Kartagos Šantaryboje buvo nutarta, kad visose 
Afrikos bažnyčiose po altorių būtų šv. Kankinių relik- 
vijos; vėliau tas paprotys paplito visose katalikų bažny- 
čiose; dabar net negalima laikyti šv. Mišių prie tokio 
altoriaus, kuriame nėra kokio nors Sventojo relikvijų. 
Todėl, kai tik kur pastato naują bažnyčią, bent altorių, 
pirmiausia prie jų pašventinimo vyskupas talpina juose 
relikvijas. 

ventujų relikvijos bažnyčiose yra laikomos bran- 
giuose induose; kai kurių Sventųjų kaulai sidabriniuose 
grabuose padėti ant altoriaus, kaip antai šv. Kazimiero 
Vilniuje katedros bažnyčioje, šv. "a Nepomuko Pra- 
goje. Mažos šv. relikvijų dalelės laikomos relikvijoriuose, 
kurie duodami žmonėms bučiuoti. Maldingi katalikai rū- 
pinasi sau įgyti kokio nors Šventojo relikvijų, kurias 
laiko pagarboje savo namuose, ar ant kaklo nešioja kry- 
želiuose. T 

Ne tik Sventųjų kūnus, ar kaulus visados gerbė 
Katalikų Bažnyčia, bet ir kitus palaikus: įrankius, kuriais 
buvo kankinami, ar nugalabyti, drabužius, kuriuos Šven- 
tieji devėjo ir kitus daiktus, kurie po Sventųjų pasiliko. 
Ir taip, šv. Petro geležiniai pančiai, kuriuosna buvo įdė- 
tas kalėjime, šv. Veronikos skarelė, ant kurios Išgany- 

tojas paliko atspaustą Švenčiausį savo Veidą, kai kryžių 
nešdamas Kalvarijos kalnan jąja prakaitą nusišluostė, 
laikoma didžioje garbėje šv. Petro bažnyčioje Romoje. 
„Sventieji dangaus gyventojai, — šaukia šv. Bernardas, 
— kokia garbė ir šlovė jūs esate mums ant žemės; jūsų 
kaulų palaikai brangesni mums už auksą; jūsų kančių 
įrankius laikome kaip didelį turtą; jūsų pančiai puošia 
mums bažnyčias, jūsų kalėjimai pertaisyti į koplyčias, 
jūsų butai — į bažnyčias“. 

Labiausia brangios mums relikvijos yra Išganytojo. 
kančios įrankiai. Erškėčių vainikas laikomas Paryžiuje tam 
tikroje koplyčioje, kurią pastatė karalius šv. Liudvikas. 
Vinys, kuriomis Viešpats Jėzus buvo prikaltas prie 
kryžiaus, yra viena Romoje, kita Paryžiuje, trečia Trevire, 
Patį gi kryžių, ant kurio mirė brangiausias mūsų Išga- 
nytojas, kurį aplaistė Švenčiausiu savo Krauju, šv. Alena, 
atradusi (3 geg. 325 m.) užkastą Kalvarijos kalne, pada- 
lijo į tris dalis: vieną jų nuvežė į Konstantinopolį savo 
sūnui, ciesoriui Konstantinui, antrą drauge su lentele, 
ant kurios, liepiant Pilotui, buvo parašyta: „Jėzus Naza- 
rietis Žydų Karalius“, nusiuntė Romon Popiežiui, o tre- 
čiąją paliko Jeruzolimoje tam tikslui pastatytoje bažny- 
čioje. 

Sventasis Kryžius yra dalijamas į mažiausias dale- 
les, ir kiekviena bažnyčia laiko sau didžiausia laime, jei 
gauna tos šv. relikvijos dalytę; įgijusi laiko ją brangia- 
me relikvijoriuje ir duoda žmonėms bučiuoti. Kada paplito 

v. Kryžiaus garbė, pradėta dirbti kryžiai iš medžio, akmens, 
geležies, sidabro, net aukso. Dabar nėra bažnyčios, alto- 
riaus, kapinių, krikščionies namų, kur nebiitų kryžiaus. 
Kryžius žiba karalių vainikuose, kryžius šviečia ant Po- 
piežiaus, vyskupų ir užsitarnavusių žmonių krūtinės. Tie 
visi kryžiai nėra tikros relikvijos, bet mūsų atpirkimo 
ženklas. Užtat „nuo pat krikščionybės pradžios, — kaip 
sako šv. Bernardas, — tikintieji garbino kryžių, lenkė | 
galvas prieš jį, su meile ir viltimi jį bučiavo“. 

Žinokite, kad garbindami šv. relikvijas, nedarome 
stabmeldystės. Tiesa, kryžiai esti padaryti iš medžio, ak- 
mens, geležies... Bet mes ne medį, ne akmenį garbina- 
me, o Išganytojo kančios ir mirties atminimą, mes gar- 

biname patį Kristų, kurs per kryžių mus atpirko. „Pa- 
matę kryžių, — sako šv. Ambroziejus, — meldžiamės į 
Tą, Kurs už mus ant kryžiaus mirė“. Bažnyčia visiems 
pataria, praeinant pro kryžių, kalbėti tą gražią maldelę: 
„Lenkiamės Tau, Viešpatie Jėzau Kristau, ir garbiname 
Tave, jog per kryžių ir savo kančią atpirkai pasaulį“. 

Teisingai šaukia šv. Jonas Auksaburnis: „Garbinu, 
mano Dieve, tą brangiausį kryžių, tą mano išganymo 
šaltinį, o drauge garbinu tas kančias, kurias, Viešpatie, 
dėl manęs ant kryžiaus iškentėjai. Sugraudintas bučiuoju 
tas vinis, kurios Tau rankas ir kojas perdūrė, ir tą kala- 
viją, kuris Tau šoną pervėrė“. Garbindami  Sventųjų re- 
likvijas, nesimeldžiame į jas pačias; jos, kaipo negyvos, 
negali mūsų išklausyti. Gerbdami tuos brangius pamin- 
klus, garbiname pačius Šventuosius ir patį Dievą, kurs 
yra „stebėtinas savo Šventuosiuose“ (Ps. 67). „Kankinių 
kūnuose, — anot šv. Ambroziejaus, — gerbiame kančias 
ir žaizdas Viešpaties Kristaus, kurie dėl Jo meilės daug 
kentėjo. Garbiname tuos šventus kūnus, kurie mums ro- 
do, kaip turime mylėti Dievą, ir moko mus dėl Dievo 
meilės pačios mirties nebijoti“. 


2 II. Paklausykitę toliau. Sakysiu, dėl ko gerbiame 
Šventųjų relikvijas. Sventųjų palaikus garbiname, nes to 
reikalauja žmogaus protas ir širdis. Žmonės paprastai 
brangina tėvų, giminių, pažįstamų, garsių vyrų atminimą; 
stato ant jų kapų paminklus, puošia vainikais, sodina 
gėles, brangina visa tai, kas po jų pasiliko... Turėjai ge- 
rą tėvą ir motiną; mirdami paliko tau kokį nors atmini- 
mą, kad ir kokį mažmožį; pats žinai, kaip jis tau yra 
brangus; gal kartais nė už kokius turtus jo neatiduotum; 
jis tau primena mylėtus gimdytojus. Visi labai vertina 
garsių, nekartą net blogų, žmonių palaikus; moka už 
juos didelius pinigus, renka muziejuose ir didžiuojasi 
juos turį. 

Mūsų karo muziejuje renkamos net smulkmenos, 
kurios liečia Lietuvos laisvės atgavimą; joms laikyti sta- 
tomi didžiausi rūmai, Vytauto muziejus. Kosciuškos 
kardas, kuriuo gynė griūvančią savo tėvynę, viešai yra 
gerbiamas. Lenkai didžioje pagarboje, bažnyčioje laiko 

širdį Chopino, garsaus visame pasaulyje muziko, parsi- 
gabenę ją iš Paryžiaus Varšuvon. Plunksna, kuria cies. 
Aleksandras II pasirašė savo vardą, paliuosuodamas 
valstiečius iš baudžiavos, lig didžiojo karo buvo laikoma 
karališkuose rūmuose. Už Voltaireėo plunksną, kuria 
bedieviškas knygas rašė, užmokėta dideli pinigai. 


Jei tokius niekniekius žmonės gerbia dėl to, kad 
jie priklausė garsiems vyrams, be abejonės, dar la- 
biau pridera mums, katalikams, gerbti ir garbinti visa tai, 
kas užsiliko nuo Jėzaus Kristaus, brangiausio mūsų Iš- 
ganytojo, nuo Jo Motinos, Svenčiausios Panelės, ir nuo 
kitų Šventųjų, galingų mūsų užtarytojų pas Dievą. „Šven- 
taisiais Dievas pasidalijo su mumis, jų sielas pasiėmė sau, 
o mums laikinai paliko jų kūnus“. 

Pats Dievas gerbia relikvijas, nes daro per jas ste- 
buklus. „Relikvijos, — anot šv. Jono Damaskiečio, — 
yra mums išganymo šaltiniai, kuriais atplaukia nuo Dievo 
daug malonių. Kaip tyre iš uolos ištryško vanduo, nes to- 
kia buvo Viešpaties valia, taip per Šventųjų relikvijas gau- 
name daug geradarybių, nes to nori Dievas“. Apie tokias 
stebuklingas malones daug galima rasti Bažnyčios isto- 
rijoje ir Sventųjų gyvenimuose. Užteks keletas nuostabių 
atsitikimų paminėti. 

Treviro katedroje yra Kristaus rūbas, dėl kurio ka- 
riai yra metę burtus. Kartas nuo karto šitą drabužį 
„ bažnyčioje išstato viešai pagerbti. Žmonių minios eina 
Treviran prie tų relikvijų pasimelsti. Per išstatymą 1891 
m. įvyko vienuolika stebuklų; juos Treviro vyskupas pa- 
skelbė ganytojišku laišku. Tarp kitų įvykių staiga išgijo 
ketverių. metų vaikas, kurs buvo suparaližuotas ir nere- 
gis. Kitų tarpe šitą stebuklą matė garsus danų poėtas 
Jonas Joergensen'as. Tas jį taip paveikė, kad kiek vėliau 
priėmė katalikų tikėjimą. : 

Petriuko tėvas įvykį taip apsakė: „Kelyje Treviran 
meldžiaus į Dievą, kad sugrąžintų sveikatą vaikui, ar at- 
siimtų jį pas save. Kai prisiartinau prie šv. rūbo ir vys- 
kupas nevaldomomis vaiko rankomis palietė relikvijas, 
kalbėdamas maldą, sūnus balsu sušuko. Tuojau supra- 
tau, kad Viešpats išgydė vaiką. Taip ir buvo. Išėjęs iš 

katedros, daviau sūnui valgyti. Nors rankos yra buvu- 
sios suparaližuotos, vaikas valgį pakėlė prie burnos. 
Kai ėmiau rodyti kokius daiktus, vaiką matė. Nuo tos 
valandos sūnus buvo sveikas. 


Sv. Kazimieras, Lietuvos karalaitis, ne viena gera- 
darybe paguodė savo garbintojus. Jo gyvenime skaito- 
me šitokį aprašymą. 1850 m. Slucko kunigaikštienė Ona 
Tenčinskienė ilgai kentėjo baisius galvos skausmus; gy- 
dytojai nieko negalėjo bepadėti. Girdėdama stebuklus, 
kurie darosi prie Sventojo relikvijų, nuvažiavo Vilniun; 
kai tik padėjo auką ant jo karsto, galva ūmai nustojo 
skaudėjusi, ir ji tapo visai sveika. 

Apsakoja, kad vienas vaikinas nešiojęs ant kaklo 
medalikėlį su šventomis relikvijomis. Kiek kartų užei- 
davęs jam noras ką nors pikta daryti, jautęs savo širdy- 
ję sutuksėjimą ir girdėjęs balsą: „nedaryk to“. Dėl to jis 
gerai, dievotai gyvenęs. Teisingai sako šv. Jonas Da- 
maskietis: „Relikvijos yra mums išganymo šaltiniai, ku- 
riais atplaukia nuo Dievo daug malonių. Kaip tyre iš 
uolos ištryško vanduo, nes tokia buvo Viešpaties valia, 
taip per Sventųjų relikvijas gauname daug geradarybių, 
nes to nori Dievas“. . 

Perdaug nesistebėkite, kad Viešpats per Šventųjų 
relikvijas daro daug stebuklų. Dar jiems tebegyvenant 
ant žemės, Dievas darė stebuklų per menkus daiktus, 
kurie priklausė Šventiesiems. Šv. Petro šešėlis, puolęs 
ant ligonių, kaip žinome iš Šv. Rašto, gydė ligas. (Ap. 
W. 5, 15). Sv. Povilo skepetos ir juostos buvo nešamos 
ir dedamos ant ligonių, ir ligos atstodavo nuo jų (Ap. 
D.*19, 12): 

Todėl šv. Bernardas šaukia: „Tavo šešėlis, Petrai, 
ligas gydo; tavo skarelė, Agota, ugnį gesina; tavo balsas 
Povilai, vilnis ramina; jūsų užtarimas už mus, dangaus 
Sventieji, daro nesuskaitomus stebuklus“. Jei paprastiems 
dalykams, kuriuos vartojo Sventieji, Dievas ne kartą su- 
teikė galios stebuklams daryti, dar labiau gali tai Vieš- 
pats įvykdyti per Sventųjų kūnus ir kaulus, nes jie, — 
anot Apaštalo, — buvo gyvi Kristaus nariai... Švento- 
sios Dvasios bažnyčia (I Kor. 6, 15—19). 

Žinosite dabar, Mieli Klausytojai, dėl ko Šventųjų 
relikvijų garbinimas visados nuo seniausių laikų buvo 
taip katalikų paplitęs; kodėl kai kurių Sventųjų karstai 
yra labai garsūs, kad žmonių minios plaukia per pasau- 
lį, nesigailėdamos vargo ir skatiko. Yra ten malonių šal- 
tiniai; jas Dievas tose vietose žmonėms dalija pėr užta- 
rymą Šventųjų, kurių relikvijas garbina. „Lankome Sven- 
tųjų kapus, — sako šv. Jonas Auksaburnis, — parpuo- 
lame prieš juos kryžmais; su didele viltimi juos palie- 
čiame, kad per tai gautumėm kokią nors malonę“. 

Ir mūsų katedroje yra Sv. Kryžiaus ir šv. Kazimiero. 
relikvijos; jos paskirtomis dienomis duodamos žmonėms 
bučiuoti. Gerbkite tuos šv. palaikus, dievotai juos bu- 
čiuokite; gausite iš Dievo ne vieną malonę. O Ia- 
biausia garbindami relikvijas prisiminkite sau pačius 

ventuosius ir maldingą jų gyvenimą. Nes, anot šv. 
Jono Auksaburnio: „Sventasias Dievas pasidalijo su 
mumis; jų sielas pasiėmė sau, o mums laikinai paliko. 
jų kūnus, kad, matydami šventas relikvijas ir jas gerb- 
dami, ragintumėm save įgyti jų dorybių ir sekti jų gy- 
venimą“.  Elgdamies gi žemėje taip, kaip jie gyveno, 
kad galėtumėm danguje su jais linksmintis par amžius. 
men, 


Šventųjų paveikslų garbinimas. 


„Neturėk kitų dievų, tiktai Mane vieną“. 


« „Reikia, — sako šv. Jonas Damaskietis, — garbinti 
Šventieji, kaipo Dievo draugai... nes jie yra mūsų globė- 
jai ir užtarytojai pas Viešpatį. Jų garbei turime statyti ir 
puošti bažnyčias, altorius, gerbti ir garbinti jų paveiks 
Jus“, Tikrai, prie Šventųjų garbės priklauso garbinimas 
ir jų paveikslų. Geri vaikai laiko pagarboje savo tėvų 
atvaizdus; kiekvienas doras žmogus gerbia savo draugų ir 
geradarių, net ir nepažįstamų fotografijas. Dar labiau ge- 
ras krikščionis turi garbinti paveikslus Sventųjų, „Dievo 
draugų“ ir galingų mūsų užtarytojų. 

Tuo tarpu klaidatikiai prikaišioja mums, būk, gar- 
bindami Šventųjų paveikslus, mes laužome pirmąjį Dievo 
įsakymą: „Neturėk kitų dievų, tiktai Mane vieną“, net esą 
daromės kalti stabmeldyste. Todėl paklausykite šiandien 
apie Šventųjų paveikslų garbinimą. Papasakosiu trumpai 
I paveikslų istoriją; II parodysiu, kad Šventųjų paveikslų 
garbinimas Dievui yra malonus, III ožmonėms naudingas. 


I. Tiesa, Senajame Įstatyme buvo Dievas uždraudęs 
žydų giminei turėti ir garbinti paveikslus: „Nedirbsi sau 
drožinio, nei jokio paveikslo... Nesilenksi prieš juos ir 
negarbinsi: Aš esu Viešpats tavo Dievas“ (Il Moz. 20, 4). 
Buvo tat įsakyta žydams, kad iš visų pusių apsupti stab- 
meldžių ir patys linkę stabmeldystėn, nepradėtų kartais 
garbinti paveikslo, kaip Dievo, kaip tai padarė tyre su 
aukso veršiu, Vienok tada-pat Viešpats įsakė pastatyti ant 
Sandoros skrynios du paauksuotu cherubimu. O Nau- 
jame Įstatyme, nuo-pat Bažnyčios pradžios Šventųjų pa- 
veikslai buvo daromi ir garbinami. Anot šv. Baziliaus: 
„Paveikslų garbinimas yra taip senas, kaip ir krikščionybė“. 

Iš karto paveikslų nedaug tebuvo; krikščionys, pa- 
gonių persekiojami už tikėjimą, turėjo slėptis su visu tuo, 

kas juos galėjo išduoti. Bet jau katakombose, būtent, ur- 
vuose, kur krikščionys kruvinų persekiojimų laikais susi- 
rinkdavo melstis, šv. Mišių klausyti, randame paveikslus 
Kristaus, Dievo Motinos su Kūdikėliu, išreikštus atsiti- 
kimus Senojo ir Naujojo Įstatymo: Danielį tarp liūtų duo- 
bėje, Lozoriaus iš numirusių prikėlimą ir kitus. Ant baž- 
nytinių pirmųjų krikščionybės amžių kielikų pasitaiko pa- 
veikslas avinėlio, tai yra Dievo Avinėlio, kursai naikina 
pasaulio nuodėmes, ar Kristaus, kaipo Gero Ganytojo, 
su avinėlių ant pečių. 

Liovėsi persekiojimai; krikščionys laisvai galėjo 
išpažinti Kristaus mokslą, paplito jų tikėjimas; daugėjo 
Šventųjų paveikslai ir jų garbinimas po visą pasaulį. 
Šventųjų paveikslus, statulas pradėjo statyti ne tik baž- 
nyčiose, namuose, betirrinkose, prie vieškelių (Euzeb.). 
Kai Bizantijos ciesorius Leonas III (726 m., tur būt, žy- 
dams ir mahometonams, kurie paveikslų negerbė, pa- 
traukti prie Kristaus), užgynė ir krikščionims garbinti Šven- 
tųjų paveikslus, — sakė jam Teodoras Studita: „Nėra 
krašto ir vietos, nėra namų, kur nebūtų paveikslų; 0 tu, 
karaliau, nori tą Šventųjų paveikslų garbę, per aštuonis 
šimtus metų visų pripažintą ir drauge su Kristaus mokslu 
paplitusią, per vieną valandą be jokios priežasties sau- 
valiai pasaulyje išnaikinti“ 

Didelis buvo krikščionių prisirišimas prie paveikslų; 
kada, karaliui liepiant, Sventųjų paveikslai buvo pradėta 
naikinti, kilo tarp žmonių sumišimas; niekaip nenorėjo 
išsižadėti paveikslų garbinimo. Neilgam laikui praslinkus, 
popiežius Adrijonas I sukvietė Nikėjos miestan dau- 
gelį vyskupų (787 m.) ir nutarė, jog paveikslų garbini- 
mas Dievui yra malonus, o žmonėms naudingas. Taip 

ventųjų paveikslų garbinimas, trumpą laiką Bizantijos 
karalystėje persekiotas ir niekinamas, buvo sugrąžintas ir 
viešai patvirtintas. Nuo to laiko ir Bizantijos imperijoje, 
kaip nuo senovės visame pasaulyje, ramiai buvo garbi- 
nami lig Liuterio. Tas klaidatikis pradėjo mokyti, kad, 
gerbdami Šventųjų paveikslus, darome stabmeldystę. 
Prieš Liuterio pasikėsinimą Šventųjų paveikslų garbę ap- 
gynė vyskupai per visuotinįjį Tridento susirinkimą. 

II. Garbindami Šventųjų paveikslus, nelaužome pir- 
mojo Dievo įsakymo, neįpuolame stabmeldystėn, ką mums 
klaidatikiai prikaišioja. Mes negarbiname pačių paveikslų, 
kaip tai daro stabmeldžiai, garbinantieji stabus, kaip ko- 
kią dievystę; mes garbiname pačius Šventuosius, kuriuos 
paveikslai mums primena. „Reikia — sako susirinkę Tri- 
dente vyskupai, — paveikslams Jėzaus Kristaus, Dievo 
Motinos ir kitų Šventųjų atiduoti priderama garbė ir pa- 
garba; bet ne dėl to, kad tuose paveiksluose tarytum 
slėptųsi  dievystė, ar kokia galybė, dėl kurios reiktų jie 
garbinti, ar tarsi prašytumėm ko nors iš paveikslų, ar 
padėtumėm juose viltį, bet todėl, kad garbė, teikiama pa- 
veikslams, pridera patiems Sventiesiems, kuriuos pavei- 
kslai vaizduoja; taip tai per paveikslus, kuriuos bučiuo- 
jame, prieš kuriuos parpuolame ant kelių, garbiname Jė- 
zų Kristų, atiduodame garbę tiems Šventiesiems, kurių 
paveikslus turime prieš akis“ (Ses. 25). 

Anot šv. Ambroziejaus: „Kas gerbia karaliaus pa- 
veikslą, garbę duoda pačiam karaliui; jeigu kas niekina 
karaliaus atvaizdą, tai taip suprantama, tarytum jis nie- 
kina patį karalių“. Prieš Nikėjos santarybą sunaikinta 
nemaža Šventųjų paveikslų. Ciesorius Konstantinas Kom- 
pronimas tam pritarė. Jis pasikvietė pas save opatą šv. 
Steponą ir paklausė, kokia jo nuomonė apie paveikslų 
garbinimą. Vienuolis paėmė pinigą ir paklausė ten buvu- 
sių: „Keno tas atvaizdas ir paveikslas?“ Atsakyta: „Cieso- 
riaus“. — „Ar būsiu baustas, jei tą paveikslą sutrypsiu 
kojomis? — Taip, nes įžeisi karališką didžiagalybę ir būsį 
vertas mirties“. Tada Šventasis tarė: „Kokie jūs apakė- 
liai! Tą, kurs išniekins žemės karaliaus atvaizdą, laikote 
kaltu mirtimi. O jei sunaikinsite ir išniekinsite paveikslą 
Kristaus, Karalių Karaliaus, tai norite būti nekaltais“. 
Užuot pripažinęs savo klaidą, ciesorius liepė nuožmiu 
būdu nužudyti Sventąjį. 

Kai Šventųjų paveikslams, ar statuloms garbę tei- 
kiame, anaiptol negarbiname tos medžiagos, iš kurios jie 
yra padaryti. Tai yra: ne medį, ne gipsą garbiname, iš 
kurio skaptuotos tos statulos Jėzaus Kristaus, Panelės 
Svenčiausios, ar kokio nors Sventojo, bet su pagarba į 
jas žiūrėdami, ar prieš jas melsdamies, garbiname patį 

Jėzų Kristų, Dievo Motiną, ar kokį Sventąjį. Garbiname | 
ne drobę, ne popierį, ant ko paveikslai nupiešti; tai ne- 
gyva medžiaga; ji mūsų neišklausys ir nieko mums ne- 
suteiks; bet garbiname pačius Sventuosius, kurie yra dan- 
guje, ir per jų užtarimą laukiame iš Dievo reikalingų 
malonių. 

Nė vienas paveikslas, kad ir vadinamasai stebuk- 
lingas, pats jokių malonių neteikia. Jeigu prie kokio nors 
paveikslo darosi stebuklai, tai reiškia toje vietoje per 
užtarimą to Sventojo, kurio paveikslą garbiname, Dievas 
atvėrė gausesnį, kaip kitur, savo malonių šaltinį. Daug 
yra stebuklingų paveikslų, garsių visame pasaulyje, la- 
biausiai Svenčiausios Panelės, Dangaus Karalienės, Gai- 
lestingumo Motinos. Ten žmonių minios iš tolimų šalių, 
„nesigailėdamos vargo, plaukia, kaip į Dievo malonių šal. 
tinį, pasisako savus reikalus ir esti išklausytos. Liudija 
tai daugybė visokių ženklelių, sukabintų ant paveikslų, 
kaipo padėka už gautas geradarybes. Kas buvo Vilniuje, 
tas žino, jog Aušros Vartuose, kur yra Švenčiausios Pa- 
nelės stebuklingas paveikslas, visas altorius nusagsty- 
tas tirštai tokiais ženklais. Sidabrinės, net kartais iš au- 
kso padirbtos, širdys, akys, ausys, rankos, kojos paka- 
bintos ant paveikslo, liudija, kad toje vietoje ne vienas 
per Švenč. Panelės užtarymą išmeldė sau iš Dievo sveikatą 
kojos rankos... ar kitų kūno sąnarių. 

Jeigu Dievas per Šventųjų paveikslus ne kartą daro 
stebuklus, parodo, jog paveikslų garbinimas Jam yra 
malonus. Paveikslai rodo mums, kur turime kreipti sa- 
vas akis, iš ko maldauti. užtarymo ir pagalbos, kokie 
mes esame, kokie turime būti... Dėl to tai Šventųjų pa- 
veikslų garbinimas yra ne tik Dievui malonus, bet ir 
mums išganingas. 3 

III. Bažnyčia įsakė garbinti Sventųjų paveikslus, nes 
matė, kad tai žmonėms yra naudinga. „Paveikslai, — sa- 
ko šv. Grigalius Didysis, — yra tai knygos bemoks- 
liams;. laikomi jie mūsų bažnyčiose ir namuose, kad tie, 
kurie nemoka skaityti, matytų ant sienos tai, ko iš kny- 
gos negali išmokti“. Bet ir visiems Sventųjų paveikslai 
yra tarsi pamokslai; jie ar gyvai parodo mums kokią 
nors tikėjimo tiesą, ar kokio nors Šventojo dorybes; juk 

kiekvienas paveikslas yra trumpa istorija gyvenimo to 
Šventojo, kurį jis atvaizduoja. Paveikslai nekartą dides- 
nio įspūdžio daro, negu pamokslas; nes, kas per ausis 
įeina žmogaus širdin, mažiau tesujudina, nekaip tai, ką 
akimis mato (Goracas). 

„ Užtat ir sako vyskupų susirinkimas  Tridente: 
„Šventi paveikslai naudingi ne tik dėl to, kad per juos 
primenamos žmonėms geradarybės ir malonės, kurias gau- 
na iš Viešpaties Kristaus, bet ir dėl to, kad tikintiems sta- 
tomi prieš akis stebuklai, kuriuos ant žemės Dievas per 
Šventuosius padarė, kad už juos Dievui dėkotų; prime- 
nami taip-pat išganingi pavyzdžiai, kuriuos Šventieji 
mums paliko, kad sulig jais tvarkytumėm savo gyvenimą ir 
elgesį ir įgytumėm noro Dievą mylėti, garbinti ir maldauti“ 
(Sess. 25). 

Sv. Grigalius sakosi, jog kiek kartų pažvelgęs į 
Izaoko aukos paveikslą, visados jam akys paplūsdavusios 
ašaromis; 0 dar gilesni jausmai sukildavę, pažvelgus į Kris- 
tų, prikaltą prie kryžiaus, kraujais apsiliejusį. Pranciško- 
nų vienuolyne Grodke yra paveikslas, vaizduojąs Jėzų, 
nešantį kryžių; jo istorija šitokia: Turtinga poni nuo 
daug metų nebelankiusi bažnyčios ir nebėjusi šv. Sa- 
kramentų, buvusi labai priešinga maldingam gyvenimui; 
vieną Kartą, nuvažiavusi pokylin, pamačiusi paveikslą 
Viešpaties Jėzaus su kryžiumi ant pečių; jai pasirodę, 
tarsi Kristus į ją veizįs ir sakąs: „Tu eini linksmintis, 
aš gi einu kentėti ir mirti.“ Tai išgirdus, apalpusi; atsi- 
gavusi, apsakiusi, kaip tat atsitikę. Nuo to visai atsimai- 
niusi; visus savo turtus išdalijusi vargšams ir įstojusi 
vienuolynan. 

Kiekvienas žmogus, pamatęs Kristų, nešantį kry- 
žių, ar prikaltą prie kryžiaus, noroms-nenoroms, rodos, 
turi pagalvoti: Jėzus kentėjo už mano nusidėjimus, aš ir 
dabar nesiliaunu blogai daręs. Kuriam jūsų, pažvelgus į 
ašarojantį šv. Petrą, ar atgailojančią Magdaleną, neateis 
įgalvą mintis: Jie Dievui nusidėjo, bet atsilygino Jo teisybei 
ir tapo šventi; aš gal ne mažiau nusikaltau; todėl turiu atgai- 
loti, kad pakliūčiau į dangų. Nieko tat ypatinga, kad 
-ne vienas nusidėjėlis, pažvelgęs į paveikslą, susipranta 
ir grįžta prie Dievo. 

Sv. Marijos Aigiptietės gyvenime skaitome šitokį 
atsitikimą. Buvo tai gerokai išdykusi mergiotė; vieną 
kartą, pažvelgus į šv. Panelės paveikslą, taip susigraudi- 
no, jog parpuolusi ant kelių šaukė: „Vienatine po Dievo 
mano viltie, skaisti Panele! aš neverta veizėti į tą šventą 
tavo paveikslą; angeliška Tavo skaistybė smerkia biaurų ma- 
no gyvenimą; nuo šios valandos išsižadu piktų savo darbų; 
o tuvienatine mano paguoda, skaisčiausia Panele, Dievo 
Motina, neapleisk manęs“... Po tos trumpos maldelės at- 
gailojo per keturias dešimts metų, ir iš didelės nusidė- 
jįėlės tapo šventa. 


* 
* * 


Zinau, Mieli Klausytojai, kad mylite Sventųjų pa- 
veikslus; nesigailite sunkiai uždirbto skatiko jiems įgyti. 
Geras tai daiktas. Tik įspėju, kad rūpintumėtės tu- 
rėti ne kuodaugiausia, bet geresnių paveikslų; kad į 
„ juos veizėdami, galėtumėt sužadinti kilnius jausmus. 


Daug yra paveikslų, kurie neturi jokios vertės; į | 


juos veizint, kartais ima juokai. Įsigykite sau vieną, kitą, 
bet gražius, nors už juos reiktų ir brangiau užmokėti... 
Pas jus dažnai esti visos sienos apkabintos Šventųjų 
paveikslais, bet tokiais, kuriuos verta ugnin mesti, nes 
pajuokai išstato Sventuosius. 

Paveikslus turite prideramai laikyti; nekartą tenka 
matyti Šventųjų paveikslų, vinimis prikaltų prie sienos, 
ar tašle prilipdytų; tarp Sventųjų visokių amerikiečių fo- 
tografijos, kaba. gražiai aptaisytos; ne vienas klaidatikis, 
tai matydamas, gali tyčiotis iš mūsų paveikslų garbini- 
mo. Laikykite Šventųjų paveikslus ne savo troboms 
puošti, o Šventiesiems pagerbti. Paveikslai reikia garbinti 
su tikėjimu, viltimi ir meile. 

Ypatingai neskanaus įspūdžio gauni, kai, įėjęs į ka- 
talikų namus, matai sienose visokių pasaulinių atvaizdų, 
net pagoniškų dievų, ar deivių paveikslų, o nerandi, kas 
beprimintų katalikų tikybą.  Nebesakysiu apie biaurias 
nuogybes, kurių irgi pasitaiko, bet. klausiu kai kurių ka- 
talikų, ar jau taip esate nutolę nuo tikėjimo, kad jūsų 
namuose nebėra vietos Nukryžiuotam Dievui, Nekalčiau- 

siai Jo Motinai ir dangaus Sventiesiems, žemės karžy- 
giams pagerbti paveikslais. 

Reikia taip sutvarkyti savo butai, kad kiekvienas 
įėjęs matytų esąs kataliko namuose, ne dabarties 
krikštyto pagonies. O namiškius tikybiniai paveikslai 
turi atitraukti nuo žemės rūpesčių, jų mintis ir širdis 
pakelti ten, kur amžinas mūsų paskyrimas, įkvėpti pa- 
mėgimą to, ne kas yra žemėje, o kas — aukštai, kame 
Kristus sėdi Dievo dešinėje. Tiktai krikščioniškai gar- 
bindami paveikslus, nusipelnysime Sventųjų užtarimą. 
Tada šv. paveikslų garbinimas bus malonus Dievui, o 
mums išganingas. Amen. 


Dievo vardo minėjimas ir piktažodžiavimąs. 
„Netark savo Viešpaties vardo be reikalo“. 


„Pirmame Dievo įsakyme tilpsta ir tas antrasis, — 
sako Romos katekizmas, — nes Viešpats Dievas, reika- 
laudamas iš mūsų, kad Jį garbintumėm, tuo pačiu nori, 
kad švenčiausį Jo Vardą gerbtumėm ir su privengimu Jį 
minėtumėm“. Ir karalius Dovidas psalmėse ragina: „Gir- 
kite, tarnai, Viešpatį; girkite Viešpaties vardą. Te būna 
Viešpaties vardas šlovinamas nuo dabar ir per amžius. 
Nuo saulėtekių iki saulėleidžių Viešpaties vardas gir- 
tinas“ (Ps. 112, 1—3). 

Rodosi, negalimas yra daiktas, kad žmonės negerb- 
tų Dievo, prieš Kurį angelai nuolat gieda: „Sventas, 
Šventas, Šventas Viešpats, galybių Dievas“; o, ištardami 
Viešpaties Vardą, pridengia savo veidus. Tačiau nemaža 
randasi žmonių, kurie ne tik kad neatiduoda Visagalin- 
čiam Dievui prideramos garbės, bet dar drįsta niekinti 
šventą Jo Vardą. Užtat Dievas davė atskirą įsakymą: 
„Netark savo Viešpaties vardo be reikalo“. Todėl rei- 
kalingas yra daiktas peržiūrėti nuodėmės prieš antrąjį 
Dievo įsakymą. Šiandien sakysiu apie I Viešpaties Var- 
do bereikalingą minėjimą ir II piktažodžiavimą. 

I. Sventas, tris kart šventas yra Dievas, Trejybėje 
vienas. Jo Vardas tegalima minėti su pagarba ir tai tik 
reikaluose ir maldose. Numanė tai net pagonai; jie lai- 
kė šventa priederme teminėti savo dievaičius su pagar- 
ba. Zydai, tikrojo Dievo garbintojai, taip didelėje pagar- 
boje laikė Viešpaties Vardą, jog nedrįso Jo niekados 
ištarti; net savo maldose Dievą vadino  Viešpačiu — 
„Adonai“. Tikrąjį Viešpaties Vardą „Jehovah“ tegalėjo 
ištarti vyriausias žydų kunigas ir tai tik vieną kartą me- 
tuose. 

Tuo tarpu krikščionių, kuriems iš meilės leidžia 
Dievas vadinti Save „Tėvu“, Jo Vardui, kaip Patsai 
skundžiasi, — „nuolat visą dieną piktažodžiaujama“ (Iz. 
52, 5). Kiek tai yra tarp jūsų tokių, kurie kiekviename 
atsitikime iš nekantrybės, ar juokais yra pripratę šauktis 
kokio - nors Svenčiausios Trejybės Asmens, ar Dievo 
Motinos, ar dangaus Šventųjų. Kas paprasčiausia tarp 
jūsų, kaip tokie žodžiai: Tu mano Dieve! Jėzau, Marija, 
Juozapai šventas! Kad tave Dievas! Apsaugok, Dieve! 
Plepi, Dievas žino, ką! ir t. p. 

„Neminėk, — sako Šventas Raštas, — nuolat 
savo burna Dievo vardo ir nemaišyk į savo šneką 
Sventųjų vardų, nes kitaip nebūsi laisvas nuo kalčios“ 
(Sir. 23, 10). Pagalvokite patys, jei kiekviename žing- 
snyje be jokio reikalo minėtumėt pavardę kokio - nors 
garsaus žmogaus, aiškiai parodytumėt jo visai negerbią; 
žinoma, jam tai netiktų. Tegul jūsų pačių pavardę kas- 
nors pradeda be reikalo, tarsi juokais minėti, pyksite. 
Dar labiau, anot Šv. Rašto: „Viešpats nelaikys nekaltu to, 
kurs ims Viešpaties, savo Dievo, vardą veltui“ (Ex. 20, 7). 

Tiesa, nėra tai sunki, didelė, mirtingoji nuodėmė, 
jei nekyla iš didelio piktumo ir niekinimo; bet ir ma- 
ži nusidėjimai užgauna jautrią tėvišką Viešpaties širdį; 
už juos irgi jūsų laukia rūsti Dievo bausmė. Apsvarsty- 
kite gerai! Jei iš pripratimo, be reikalo pa minėtumėt Vieš- 
paties vardą po dešimtį kartų dienoje, tai suskaitykite, 
kiek tokių, nors ir mažų kalčių susirinks per dešimtį, 
dvidešimtį, trisdešimtis metų? Supraskite, kaip sunku bus 
atsilyginti Dievo teisybei už tokią daugybę, nors ir mažų, 
nuodėmių. 2 

Atmindami tai, liaukitės nuolat Dievą rūstinti: Nie- 
kados be reikalo, juokais, nekantrybėje, supykime ne- 
tarkile Vardo Viešpaties, Jėzaus, Marijos ir dangaus 
Šventųjų. Išgirdę tokias kalbas, vieni kitus perspėkite. 
„Jei myli Dievą, savo Viešpatį, visa širdimi ir ma- 
tai, jog Jo Vardas yra sauvalingai niekinamas, tai nega- 
lėsi kantriai kęsti“, — sako šv. Bernardas. O jei kas 
tam prieštarautų ir pasakytų, kaip tai nesykį pasitaiko: 
„Kas tau darbo“, — gali atsakyti šv. Jeronimo žodžiais: 
„Šuva loja, gindamas savo poną, o aš turiu būti neby- 
lys, kai Šventas Dievo Vardas yra niekinamas?“ 

Saugokitės, kad nepriprastumėt minėti Dievo Vardą 
be reikalo; bet nemeskite gražaus senobinio papročio 
susitikus krikščioniškai pasisveikinti: „Garbė Jėzui Kris- 
tui“. Toksai pasveikinimas kataliko burnoje daug gra- 
žiau skamba, negu dabartinis: „Sveiki! Labą dieną! La--. 
bas vakaras! Labas!* Net protestantas Klopštokas, gar- 
sus rašytojas, sakosi, visados pasigražiavęs, kiek kartų 
girdėjęs katalikus, besisveikinant: — „Garbė Jėzui Kris- 
tui!“ — „Per amžius, Amen!“ Visų „tebūna Viešpaties 
Vardas šlovinamas nuo dabar ir per amžius. Nuo sau- 
lėtekių iki saulėleidžių Viešpaties Vardas girtinas“. 

. Nemanykite, kad Viešpaties vardas yra vien tik žo- 
dis, susidedąs iš šešių raidžių — „Dievas“. Taip su- 
prato žydai įsakymą: „Netark savo Viešpaties Vardo be 
reikalo“. Dievo vardas tai Jo esmė, didenybė, didžia 
galybė, išmintis, gerumas, šventumas ir kiti privalu- 
mai. Visa to nepridera be reikalo, be pagarbos mi- 
nėti, o dar labiau, saugok Dieve, neniekinti. Nes 
be minėjimo Viešpaties Vardo veltui—antruoju įsakymu 
dar Dievas draudžia piktažodžiavimą, arba niekinimą 
Viešpaties, Jo Šventųjų ir visa to, kas yra įvesta Dievui 
garbinti, kai va: pamaldos, bažnytinės apeigos, ar kas 
su Dievu turi artimesnį ryšį, būtent: sakramentai, bažny - 
čios, kapinės, pašvęsti daiktai ir tt. 

II. „Apie Dievą ir daiktus, turinčius ryšį su Dievu, 
apie tikėjimą nepridera, — sako šv. Pranciškus Salezie- 
tis, — kasdienėse kalbose šnekėti abejingai, bet priešin- 
gai — su didžia pagarba, godone ir jautrumu“. Tai ką 
besakyti apie žmogų, kurs piktažodžiauja, stačiai prie- 

kaištus daro Dievui, būk pasaulį sutvarkęs netikusiai, 
kurs, tartum, juokias iš Viešpaties, kaip Aragonijos ku- 
nigaikštis Alfonsas, sakydamas: „Jei aš būčiau buvęs 
prie pasaulio įkūrimo, būčiau Dievui daug pasakęs, ką 
turėjo geriau padaryti?“ 

Ką bemanyti apie visus, kurie keliate savo balsą 
prieš Dievą, murmate ant šventos Jo Apvaizdos, sakote, 
būk jus Dievas pamiršęs, apleidęs, būk Viešpats jums 
esąs neteisingas, kada jums ne taip klojasi, kaip norėtu- 
mėt? Kaip išsiteisinsite jūs, mažatikiai, kurie, jei netiesiog apie 
Dievą, tai apie šv. tikėjimą, bažnytines apeigas ir pamal- 
das su panieka sakote, būk tai visa esą kunigų prasima- 
nymai; kurie Dievo Žodį, skelbiamą bažnyčiose, nieki- 
nate, nes kalti tampate baisiu piktažodžiavimu? 

Ką manote patys apie save, kurie šv. sakramentus 
nevertai priimate, kurie šventas vietas blogais savo pa- 
sielgimais žeminate, nes darote didžiausią nedorybę? Ko 
verti jūs, šventvagiai, kurie drįstate net bažnyčias išplėšti, 
apiplėšti, apvogti, kas mūsų laikais irgi ne kartą pasi- 
taiko, kurie kad ir taip sau vagiliaujate bažnyčiose. Atsimin- 
kite, ką yra sakęs apaštalas šv. Povilas: „Jeikas Dievo Baž- 
nyčią subiaurins, tą Dievas sunaikins“ (I Kor. 3, 17). 

„Sulyginus su piktažodžiavimu, — sako šv. Jeroni- 
mas, — visos nuodėmės atrodo mažos, nes kitos kyla 
iš silpnybės, 0 piktažodžiavimas —iš širdies nedorumo“. 
„Piktažodžiaująs, — anot šv. Bernardo, — piktesnis yra 
už šunį, nes šuo, nors lupamas, nekanda savo pono, kurs 
jam daug gera daro; piktažodžiaująs gi siekia savo lie 
žuviu Dievą, iš Kurio jis gavo taip daug geradarybių“. 

„Pragarinis liežuvi! kas tave spiria piktažodžiauti, niekinti 

Tą, Kurs tave sutvėrė, Kurs atpirko tave savo Sūnaus 
krauju ir per Šv. Dvasią pašventė“, Kurs tave gaivina, 
peni ir dengia? 

Piktažodžiaująs parodo ne tik visą savo nedorumą, 
bet įr didžiausią neišmintį. Šv. Jonas Auksaburnis daro 
šitokį palyginimą: Kaip metąs į dangų akmenį nepataiko 
jokios žvaigždės, tik akmuo, krisdamas atgal, jį patį gali 
sunkiai užgauti; taip ir piktažodžiautojas nepasiekia Dievo, 
bet piktažodžiavimas krinta ant piktažodžiaujančiojo gal- 
vos ir mirtinai jį sužeidžia. Viešpats, kantriai kenčiąs ki- 

tus žmonių nusidėjimus, už piktažodžiavimą dažnai ūmai 
baudžia. „Dievas, — anot šv. Povilo, — neleidžia tyčiotis 
iš savęs“ (Gal. 6, 7). Paklausykite keleto atsitikimų! 

Ciesorius Julijonas, išsižadėjęs Kristaus mokslo, 
piktažodžiavo Jėzui, vadindamas jį Galiliejiiečiu, dailidės 
sūnumi; valdiniai-pagonys, norėdami ciesoriui įtikti, vie- 
nas paskui antrą tą patį kartodavo. Viename kare Julijono 
tarnas juokais paklausė krikščionies kario: „Ką dabar 
daro jūsų dailidės sūnus?* — „Mūsų dailidės sūnus, — 
atsakė krikščionis, tarsi pranašaudamas, — liepė dirbti 
karstą jūsų atkritusiam pagonui ir šiandien liepė atida- 
ryti jam pragarą“. Tą pačią dieną ištiko mūšis; Julijonas 
“buvo mirtinai sužeistas ir mirė piktažodžiaudamas; pa- 
skutinėje valandoje, grieždamas dantimis, pasėmęs saują 
sukrekėjusio savo kraujo, drėbė į dangų, sakydamas: 
„Tu nugalėjai, Galiliejieti!“ 

1908 metais Kalėdų proga Messinoje laisvamanių 
leistas pašaipos laikraštis piktai pajuokė Kudikėlį Jėzų 
eilėmis. Jos baigėsi tokia mintimi: Jei tu tikrai būtum 
Dievas, tai šitokių eilių man nedovanotum, o nubaustum 
bent žemės drebėjimu. Antrą švenčių dieną laikraščio 
numeris buvo išsiuntinėtas ėmėjams. 27 gruodžio. prieš 
saulei tekant ištiko didžiausias pasaulyje žemės drebėji- 
mas. Didžiulis Messinos miestas sugriuvo per penkias 
minutes. Griuvėsiuose žuvo lig dviejų šimtų tūkstančių 
gyventojų. 

1912 m. leidžiant į vandenį pastatytą milžinišką gar- 
laivį „Titanik“, iškilmėse dalyvavę pastebėjo laivo šone 
stambiomis raidėmis kreida parašyta: „Sio laivo nė Die- 
vas negalės nuskandinti“. Nelaimingas „Titanik“ pir- 
moje savo kelionėje per vandenyną žuvo su 1635 žmo- 
nėmis; drauge paskendo trys kunigai; jų vienas lietuvis 
a. a. kun. Montvila. Paaiškėjus, kad „Titanik“ susidūrė 
su plaukiojančiais ledais ir nebeišsigelbės, kunigai su- 
kvietė tikinčiuosius, laikė mišias ir sakė pamokslą, guos- 
“ dami nusiminusius keleivius... | 

Jie didvyriškai padėjo vaikams ir moterims sėstis 
į gelbėjimo luotus, kurių toli gražu visiems neužteko. 
Laivo vadovybei pasiūlius jiems gelbėtis, nes jie, kaipo 
kunigai, turėjo pirmenybės teisę, atsisakė, karžygiškai 

nurodydami, jų vieta esanti drauge su nebetilpusiais Iuo- 
tuose. Kai laivas ėmė skęsti, jie sukiaupę meldėsi su pa- 
silikusiais „Titanike“ ir susibūrusiais apie kunigus, lai. 
mino skęstančius ir patys nugrimzdo vandenyse. Nesa- 
kau, kad tie ir panašūs įvykiai yra tiesioginė Dievo baus- 
mė. Bet privalu atsiminti Kristaus žodžiai: „Dievas ne- 
leidžia iš savęs tyčiotis“. 
* 
* * 

Mieli Klausytojai, ūmai ne kartą Dievas baudžia už 
piktažodžiavimą. Teisingai šaukia šv. Efremas: „Piktažo- 
džiautojau! ar gi tu nebijai, kad ugnis iš dangaus nu- 
kristų ir sudegintų tave? ar tu nebijai, kad žemė gali 
po tavim atsiverti ir tave praryti? Neapgaudinėk savęs, 
žmogau, nes negalimas yra daiktas išsprukti iš Visaga- 
linčio Sutvėrėjo rankos“. Jeigu tuojau ir nenubaus, ži- 
nok, jog tuo smarkiau plaks, kuo ilgiau kantriai lauks 
tavęs pasitaisant. 

Kristus sako, jog kas žmogų išjuokia, „smerktinas 
į pragaro ugnį“ (Mat. 5, 22); tai, be abejonės, daug 1ą- 
biau bus kaltas, kurs pajuokia patį Dievą ir visa tai, kas 
prie Jo garbinimo priklauso. „Dievas neleidžia iš savęs 
tyčiotis“. Taigi, saugokitės piktažodžiavimo, nes už tai 
laukia jūsų nuožmi bausmė. Sergėkitės ir visa to, kas į 
piktažodžiavimą veda. Raginu jus Apaštalo žodžiais: „Mes- 
kite šalin visa: rūstybę, narsą, piktybę, piktžodžiavimą... 
iš savo burnos“ (Kol.3, 8). Amen. 


Priesaika, 


„Netark savo Viešpaties Vardo be 
reikalo“. 


Dažnai žmonės vienas kitam nenori tikėti; svarbes- 
niuose atsitikimuose reikalauja liudijimų; ir juo liudyto- 
jas ištikimesnis, juo labiau tuo pasitiki. Bet yra nekartą 
ir tokių atsitikimų; žmonių liudijimu nebesitenkina, rei- 
kia šauktis liudytoju visažinantis, teisingiausias Dievas, 
kuriam visi be jokio dvejojimo turi tikėti. Tai esti, duo- 
dant priesaiką. 

Kai žmogus siekia, tarsi taria: „Dievas man liudy- 
toias“ (Rym. 1, 9), jog sakau tiesą; kalbu taip rimtai, 
tartum pats Viešpats už mane liudytų.. Tada visi juo 
tiki lyg paties Viešpaties žodžiais. Bet, kas negerai sie- 
kia, peržengia Dievo įsakymą: „Netark be reikalo savo 
Viešpaties Vardo“, sunkiai nusideda. Anot šv. Jeronimo: 
„Kas priesaiką niekina, niekina Viešpatį Dievą, kurio var- 
du siekia ir kurio liudijimo šaukiasi“. 

Todėl, kalbant apie antrąjį Dievo įsakymą, negali- 
ma aplenkti priesaikos. Mūsų laikais būtinai reikia tai 
sakyti; tarp žmonių nuolat pasitaiko bereikalingų, kreivų 
ir neteisingų priesaikų. Priesaika ypač imta mažai te- 
vertinti, kai įstatymai leido policijai siekdinti žmones. 
Klausykise visi! Sakysiu apie priesaiką; parodysiu, kad 
I pati priesaika nėra bloga, bet kad būtų gera, reikia 
siekti II tiesoje, III išmintyje ir IV teisybėje. 

I. Pasaulio pradžioje žmonės vieni kitiems tikėjo; 
priesaikos visai nebuvo. „Bet, kai tarp žmonių paplito 
* nedorybės, neteisybės, apgavimai, ir paliovė vieni kitiems 
tikėję, tada, — sako šv. Jonas Auksaburnis, -— pradėta 
šaukti Dievas „tiesos liudytoju“. Tokiu biidu dėl žmonių 
sugedimo, kada nebeužteko žmonių liudijimo, priesaika 
pasidarė visai reikalinga. Dabar kartais nebėra kitų prie- 
monių išlaikyti tarp Žmonių pasitikėjimui. Apaštalas šv. 

Povilas sako: „Priesaika daro galą kiekvienam jų ginčui“ 
(Žyd. 6, 16). 

Priesaika, nors teka ne iš gryno šaltinio, tačiau 
nėra blogas daiktas; dar yra girtinas, jei remiasi giliu 
tikėjimu. Kai žmogus siekia, tarsi sako: „Dieve! tu viską 
žinai; tu girdi, ar aš sakau tiesą, ar meluoju; tu esi teisin- 
giausias, melagystės nekenti; todėl, būdamas visagalis, 
tuojau bausk mane, jei apgaudinėju“. Toks tikėjimo iš- 
pažinimas yra geras. Jei prisiekti būtų bloga, Kristus 
prie Kajipo nebūtų su priesaika tvirtinęs, esąs Dievo Sū- 
nus (Mat. XXVI, 64), ir apaštalas šv. Povilas nebūtų 
siekęs, ką randame jo raštuose (Rom. 1, 9; II Kor. 1, 23). 

Bažnyčia nedraudžia priesaikos; svarbiuose atsiti- 
kimuose net įsako siekti. Pradžioje tiktai labai svarbiuo - 
se atsitikimuose drįsdavo žmonės šauktis į Dievą tiesai 
patvirtinti. Pirmieji krikščionys šitaip gerbė priesaiką: 
Esant reikalui prisiekti, eidavo į bažnyčią ir, apsikabinę 
kokį-nors altorių, sakydavo: „Šaukiu Tave, Dieve, liudy- 
toju, kad taip yra“, kaip sakau. 

Siandien siekimas perdaug įsivyravo. Be iškilmin- 
gos priesaikos, kada prieš kryžių ir Evangeliją, pakėlę 
aukštyn tris dešinės rankos pirštus, kalbate paskui ku- 
nigą tam tikrus žodžius, dar patys vieni kasdieniame gy- 
venime nuolat prisiekinėjate įvairiais būdais. Sakydami 
ką-nors, siekiate: Taip yra, kaip Dievas danguje; kaip 
Dievas mato; jei sakau netiesą, tegul mane Dievas bau- 
džia; tegul mane žemė praryja ir t. p. 

Nepamirškite, ką sako Dievas: „Netark savo Vieš- 
paties Vardo be reikalo“. Atminkite Išganytojo žodžius: 
„Girdėjote, kad seniesiems pasakyta: Neprisieksi netei- 
singai.. Aš gi jums sakau, kad visai neprisiektumėt nei 
dangumi, nes tai Dievo sostas, nei žeme, nes tai Jo pa- 
kojis... Jūsų šneka tebūna: Taip, taip; ne, ne; kas gi virš 
to, tai eina iš pikta“ (Mat. 5, 33—37). 

„ Kristus tais žodžiais neužgina visai priesaikos; tik 
reikalauja, kad jūsų kalba būtų tiesi, kad nereiktų nieka- 
dos siekti. Jei visuose reikaluose būtumėt statūs kalboje 
ir sakytumėt vien tiesą: „Taip, taip; ne, ne,“ tai priesaika 
būtų visai nereikalinga. Tačiau jei kada-nors be priesai- 
kos nebegalite apsieiti, siekite tiesoje, išmintyje ir teisybėje. 

il. „Kad priesaika būtų gera, — sako šv. Jeroni- 
mas, — reikia, sulig Pranašu, trijų sąlygų: tiesos, išmin- 
ties ir teisybės“ (Jer. 4, 2). Todėl, jei kada siekiate, pir- 
miausia siekite tiesoje. Žinokite, kad tik tas tiesiai siekia, 
„kurs, anot Psalmės, prisiekia savo artimui ir neapgauna“ 
(Ps 14, 4), kas siekdamas sako taip, kaip mano. Piešin- 
gai, vienaip manyti, o kitaip sakyti — bus kreiva prie- 
saika. Taip šv. Petras prisiekė, kada Kristaus išsigynė 
su priesaika: „Aš nepažįstu to žmogaus* (Mat. 26, 72). 

Kreiva priesaika yra didžiausia nedorybė. Gana 
mažiausią melagystę patvirtinti priesaika, bus mirtingoji 
nuodėmė, padarysi dvejopą nusidėjimą. Nusidėsi sun- 
kiai Dievui, nes reikalausi, kad visųteisingiausias Vieš- 
pats paivirtintų melą, kaip tiesą. Supraskite gerai, ką da- 
ro kreivai siekiąs; jis tarsi sako: „Dieve! aš noriu ap- 
gauti, bet manim netiki; padėk man pameluoti, Tau ti- 
kės“. Ar tai be krikščionies, ar tai be sutvėrimo su Su- 
tvėrėju kalba? 

Kreivai siekiąs nusideda ir žmonėms: Daro skriau- 
dą geram jų vardui, jų sveikatai, jų turtams... Būtų dar 
bėdos pusė, jei tos skriaudos teliestų atskirus žmones. 
Visuomenei atima paskutinę priemonę sužinoti tiesai. 
Įsivaizduokite sau, kaip negera būtų gyventi pasaulyje, 
jei žmogus žmogui, net prisiekusiam, nebegalėtų tikėti. 
Be pasitikėjimo visuomenė negalėtų ilgai gyvuoti, turėtų 
veikiai subirėti. 

Ir pagonys kreivą priesaiką laikė didžiausia nedo- 
rybe. Nieko ypatinga, kad ir žmonės visados nuož- 
miai baudė kreivai siekiančius. Karolis Didysis įsakė savo 
valstybėje kreivai prisiekusiems kirsti dešinę ranką. Vė- 
liau už kreivą priesaiką nukirsdavo tris pirštus, kuriuos | 
pakelia prie iškilmingos priesaikos. O šv. Jonas Auksa- 
burnis sako: „Nėkoks peilis nežeidžia taip giliai, joks 
kalavijas nežudo taip baisiai, kaip kreiva priesaika. Užsi- 
rašyk tat ant sienų savo namų ir širdyje“. 

Ypatingai baisi kreiva priesaika teismuose. Kreivai 
prisiekęs imasi ant savo sąžinės visus artimo nuostolius. 
Nuodėmė negali būti atleista, kol žmogui padaryta skriau- 
da bus atlyginta. Tokiuose atsitikimuose, kai nekaltas 
tapo pasodintas kalėjiman, ar kaip kitaip nuskaustas, kar- 

tais labai sunku skriauda beatitaisyti. Kreivai prisiekęs ar 
turėsi tiek drąsos prisipažinti melavęs? Jei ir atšauktum 
savo melagystę, ar teismas betikės tau, kurs kreivai pri- 
siekei? Apsaugok jus visus, Dieve, nuo tokios nedory- 
bės! Jeigu kas nors jūsų, savo nelaimei, būtų tai pada- 
ręs, tepasisako išpažinty, kunigas patars, kas tokiame at- 
vejyje padaryti. 

Plačiau nebesakysiu apie tuos, kurie duoda kreivą 
priesaiką, tuos devyngalvius žmonių kūnuose, biaures- 
nius už piktąją dvasią, nes ji nedrįsta šauktis Dievo pa- 
tvirtinti melui. Perspėsiu dar tuos, kurie kasdieniame gy- 
venime kreivai siekiate įvairiuose atsitikimuose; ypač pir- 
kliai, perkant, parduodant siekdami sakote, biik jums pa- 
tiems daugiau kainuoją, negu prašote; amatninkai siekia- 
te, užsakytą darbą savu laiku padarysią... 

Broliai, jei mylite Dievą ir brangus yra jums išga- 
nymas, saugokitės kreivos priesaikos ne tik viešame gy- 
venime, bet ir kasdieniame. Kad tai neatsitiktų, nesiekite 
kur tik pakliuvo dėl aiškių menkniekių; nereikalaukite 
kitų priesaikos; kurie galite siekdyti, priminkite siekian- 
tiems priesaikos šventumą... Kitaip elgdamies, priesaiko- 
mis niekinate Viešpatį, Kurs įsakė per Pranašą. „Prisiek- 
si tiesoje, išmintyje ir teisybėje“ (Jer. 4, 2). 


III. Ne tiktai kreivai siekti niekad neleista, nors taip 
išgelbėtumėm ar save, ar artimą iš didžiausios nelaimės, 
bet ir tiesiai — be reikalo. Juk veltui minėti Viešpaties 
Vardas neprideraą; dar labiau negalima be didelio 
reikalo šaukti Dievą liudytoju. Pirmiau, negu sieksite, 
gerai pamąstykite, ar yra svarbi priežastis siekti. Elkitės 
išmintingai, nes priesaika reikia išmintyje duoti. Dėl tos 
tai priežasties neleidžiama siekti visiems tiems, kuriems 
trūksta išminties, kaip bepročiams ir vaikams lig 14 
metų. 

ž Neišmintingai padarė karalius Erodas, kada per po- 
kilį šokančiai  Erodijados dukteriai tarė: „Prašyk iš ma- 
nęs, ko tu nori; aš tau duosiu. Ir jis jai prisiekė. Ko. 
nors prašysi, aš tau duosiu, kad ir mano karalystės pu- 
sę“ (Mar. 6, 23). Pas mus yra žmonių, kurie neišmin- 
tingai, be reikalo, po kiekvieno žodžio siekia, net, kaip. 

sako šv. Augustinas, vartoja daugiau priesaikų, negu žodžių: 
visokiuose atsitikimuose, žaidimuose, juokuose, rieteno- 
se, pyktyje siekia, šaukia Dievą liudytoju. 

„Kaip kūnui, — anot šv. Augustino, — nesveika 
be reikalo ir dažnai imti vaistai, taip sielai nėra išganin- 
gas daiktas dažnai siekti, jei to tam tikra svarbi priežas- 
tis nereikalauja“. Tavo burna „teneįpranta prisieki- 
nėti, — sako Sv. Raštas, — nes tame daug nupuo- 
limų... Žmogus, kurs daug prisiekia, pilnas netei- 
sybės, ir nuo jo namų neatsitolins sloga“ (Ecl. 23, 9-12). 
Stebitės nekartą, dėl ko slegia jus įvairios nelaimės; vie- 
na bėda nepasibaigia, kita prasideda. Nepamirškite Sven- 
tojo Rašto žodžių. Bausmė neatsitolins nuo jūsų 
namų, kurie dažnai be reikalo siekiate. 

Tiesa, bereikalinga, kad ir teisinga priesaika, — nė- 
ra didelė nuodėmė. Bet ir mažas nusidėjimas Dievą rūs- 
tina. Gerai tai numanė pirmieji krikščionys, todėl ir už 
mažas nuodėmes sunkiai atgailodavo. Jei kam atsitikda- 
vo be reikalo prisiekti, tai per septynis sekmadieniųs 
turėdavo stovėti su virve ant kaklo prie bažnyčios durų. 
„Tavo burna teneįpranta prisiekinėti, nes tame daug 
nupuolimų... Kiekvienas, kurs prisiekia... neapsivalys nuo 
visokių nuodėmių“. 

Antraip vertus, dažnai siekdami, galite priprasti krei- 
vai siekti. Esti žmonių, kurie nuo jaunų dienų įpranta 
meluoti, o pripratę siekti, savo melagystes patvirtina prie- 
saika. Taip, anot šv. Augustino betariant: „Nuo papro- 
čio siekti prieina kreivas priesaikas“. Todėlir sako Šven- 
tasis: „Jei nori išsisaugoti kreivos priesaikos, geriau nie- 
kad ir niekur nesiek; nes kreivai siekdamas pražudysi 
save; o teisinga priesaika yra pavojinga; todėl saugotis 
visokių priesaikų yra geriausia“. Jeigu kas tavim nepasi- 
tiki, tokiam tark: Sakau tiesą, nori — tikėk; nori — ne; O 
Dievo be reikalo nesišauksiu, 


IV. Pagaliau, jei kada be priesaikos apsieiti nega- 
lite, siekite teisybėje. Tegalima siekti tokiuose tik daly- 
kuose, kuriuos galima įvykdyti neperžengiant teisybės ri- 
bų neskriaudžiant artimo. Priešinga teisybei buvo žydų 
priesaika, jog nei gers, nei valgys, kol nenužudys apaš- 

talo šv. Povilo“ (Ap. D. 23, 12). Tokia neteisinga prie- 
saika kartais pasitaiko ir tarp jūsų, kad užpykę ant ko 
nors prisiekinėjate ir žadate nedovanoti, kol gyvi gyvensite. 
Ar negirdėjote, kad žmonės kartais siekia nebesi- 
melsią, nebelankysią Bažnyčios, nebeisią Sakramentų... 
Ar gali būti abejonė, kad tokiais atvejais yra neteisinga 
priesaika, kurią laikyti būtų nauja nuodėmė. Juk pirmiau 
esame prisiekę laikytis tikėjimo, sąžiningai vykdyti Dievo 
ir Bažnyčios įsakymus. Krikščionys turi daryti, ką jie 
yra prisiekę Dievui ir žmonėms. 
Anaiptol saugokitės tokios prieš teisybę priesaikos; 
o jei, nelaimei kada nors taip atsitiktų, nė minties netu- 
rėkite ją vykdyti; padarytumėt naują nedorybę, kaip Ero- 
das. Pirma jis neišmintingai su priesaika pažadėjo Ero- 
dijados dukteriai viską duoti, ko tik paprašysianti, nors 
karalystės pusę, o kad toji pareikalavo šv. Jono Krikšty- 
tojo galvos, „nusiuntė budelį ir paliepė atnešti ant lėkš- 
tės jo galvą. Tas nukirto jį kalėjime“ (Mor. 6, 27). 
Sergėkitės neteisingos priesaikos; bet, jei ką teisin- 
gai prisiekėte, rūpinkitės kuogeriausiai atlikti. Įsidėmėkite 
tat, įvairūs valdininkai, kurie prisiekdinti esate ištikimai 
tarnauti. Eikite gerai savo pareigas, kaip Kristus įsakė: 
„Atiduokite tat, kas ciesoriaus, ciesoriui, ir kas Dievo 
Dievui“ (Mat. 22, 20). Kiekvienas, kurs būsi prisiekdintas, 
atsimink Kristaus žodžius: „Neprisieksi neteisingai, bet 
atitesėsi Viešpačiui, ką esi prisiekęs“. (Mat. 5, 33). 
Gražų tame dalyke pavyzdį rodo krikščionims pa- 
gonis Regulus, Romėnų vadas. Kare kartaginiečių su- 
imtas, išbuvo kalėjime šešerius metus. Paskum buvo 
siųstas Romon taikos prašytų. Prieš išvykstant pri- 
siekdintas, jog sugrįš atgal, jei Romėnai nesutiks taikin- 
tis su kartaginiečiais. Sugrįžęs tėvynėn, Regulus apsakė 
tautiečiams visa, ką patyrė apie kartaginiečių silpnumą, ir 
reikalavo ne taikos, o meldė toliau kariauti. Nors jį 
visi, net ir vyriausias pagonų kunigas, prik albino pasi- 
likti Romoje, tačiau jis sugrįžo atgal į kalėjimą. Cia rei- 
kia pritaikinti Kristaus žodžius: „Būkite tat gudrūs, kaip 
žalčiai, ir neklastingi, kaip karveliai“ (Mat. 10, 16). 


* į * 
* 

Toks yra Bažnyčios mokslas apie priesaiką. Sau- 
gokitės kreivos, neišmintingos ir neteisingos priesaikos. 
Visados „jūsų šneka tebūna: taip, taip; ne, ne“; 0 prie- 
saiką priėmę, sakykite tiesą, darykite teisybę, nors per 
tai nukentėtumėt. Atsiminkite, ką sako Išganytojas: „Nie- 
ko nėra uždengta, kas nebus atidengta, nė paslėpta, kas 
nebus žinoma... Nebijokite tų, kurie užmuša kūną, sie- 
los gi negali užmušti; bijokite velyk to, kurs gali ir sie- 
lą ir kūną nugramzdinti į pragarą“ (Mat. Ja 28); 

men. 


2 Apžadai. 


„Netark savo Viešpaties Vardo be reikalo“. 


Padaręs Viešpačiui, savo Dievui, apžadą — sako 
Šventasis Raštas, — nesivėlinsi išpildyti, nes Viešpats 
tavo Dievas tai reikalaus“ (Deut. 23, 21). Ką nors Die- 
vui žadėdami, jei ne lūpomis, tai nors širdimi šaukia- 
mės Viešpaties maž daug šitokiu būdu: Mano Dieve! aš 
Tau prižadu tai ir tai... Užtat neatitesėdami apžadų, Die- 
vui padarytų, peržengiame įsakymą: „Netark savo Vieš- 
paties Vardo be reikalo“. 2 

Nuo seniausių laikų apžadai yra daromi, o dabar 
labiau, negu kitados, niekinami, net laužomi; būtinai rei- 
kia pažinti Bažnyčios mokslas apie apžadus. Pasakysiu 
šiandien: I kas yra apžadai, II kokie apžadai esti, III kaip 
apžadus atitesėti: „Padaręs Viešpačiui, savo Dievui ap- 
žadą, nesivėlinsi išpildyti, nes Viešpats, tavo Dievas tai 
reikalaus“. 


I. Nemanykite, kad kiekviena dievota mintis, ar 
noras daryti kai-ką gera yra apžadas. Pati mintis, ar tik 
noras, kurs kartais kyla jūsų širdyje, net apsiėmimas 
ką-nors gera daryti — nėra dar apžadas. Kai rašotės į 
Rožančiaus, Škaplerių ir kitas brolijas, apsiimate jų ženk- 
lelius nešioti, kalbėti įsakytas maldas ir kitas bro- 
lijų sąlygas pildyti. Jei paskum jų nedevite, už jas po- 

terių nekalbate, atlaidų, tiesa, negaunate, bet ir Dievui 
nenusidedate. Apžadas yra tai aiškus, gerai suprastas, 
laisva valia padarytas pasižadėjimas Dievui daryti 
tai ir tai, kas nei Dievo, nei Bažnyčios neįsakyta. Gerai 
supraskite. Apžadas yra tai pasižadėjimas ne sau, 
ne tėvams, ne kunigui, ne kokiam-nors Sventajam, ne 
venčiausiai Panelei, bet pačiam Dievui; tai pažadėjimas, 
kurį darydami, manote: Jei neišpildysiu, bus nuodėmė. 

Darant apžadus, būtinai reikia suprasti, ką žadate. Pa- 
vyzdžiui, jei kas jūsų darytų apžadus aplankyti Sv. Žemę, 
manydamas, kad Jerozolima yra daugiausia už kokių ke- 
lių dešimčių mylių; visai nežinotų, kad tokia tolima ke- 
lionė daugiau kainuotų, neg jo turtas leidžia, —- toksai 
nesuprastas pažadėjimas neturėtų jokios vertės. Taipgi ne- 
būtų jokių apžadų, jei kas juos padarytų girtas, pusia- 
sapnyje, ūmai, be apmąstymo. Dėl tos priežasties, anot 
šv. Tomo betariant: „Nėra tikri apžadai, kuriuos berniu- 
kai padarytų prieš keturioliktus, o mergaitės prieš dvy- 
liktus metus, nes tokiame amžiuje dar jiems trūksta rei- 
kalingo tame dalyke supratimo“. 

Pasižadėjimas turi būti padarytas iš laisvos valios. 
„Linksmą davėją myli Dievas“, — sako apaštalas šv. 
Povilas (II Kor. 0, 7), o priverstos aukos Jis nereikalau- 
ja ir nepriima. Įei kas kitą prispirtų padaryti apžadus, 
kaip antai: motina dukterį, tėvas sūnų, — tikrų apžadų 
nebūtų. Vienok, jei ligoje, ar kitoje kokioje nelaimėje 
prašydami Dievą reikalingos malonės, — pasižadėtumėt, 
apžadai būtų geri. Niekas jūsų nespyrė, patys žadėjotės. 

Atsitinka nekartą, kad vieni už kitus apžadus daro, 
kaip va, tėvai už vaikus. Oimdytojai turi rūpintis, kad 
vaikai, jei norės, galėtų atitesėti apžadus, tačiau patys 
vaikai yra laisvi juos pildyti, ar ne. Bet iš turtų padaryti 
apžadai suriša ir kitus. Pasižadėjo kas-nors duoti kiek 
Bažnyčiai; bet, apžadų neatlikęs, pasimirė; neatliktą na- 
bašninko priedermę turi pildyti jo įpėdiniai, kurie jo 
mantą paveldėjo. 

„Paprastai žadame, kas nėra nei Dievo, nei Bažny- 
čios įsakyta. Kas yra liepta, tai ir be apžadų privalome 
gerai vykdyti. Bet galima žadėti ir tai, kas yra paliepta, 
kaip antai: Prideramai švęsti šventadienius, laikyti Baž- 

nyčios įsakytus pasninkus, niekad nepasigerti.. Tik, ap- 
žadus padarę, jei to neįvykdytumėt, dvejopai Dievui nu- 
-sidėtumėt: Peržengtumėt ir įsakymą, ir sulaužytumėt ap- 
žadus. Numanysite dabar, kas tai yra apžadai; toliau pa- 
žiūrėkite, kokie esti apžadai. 


II. Dar Senajame Įstatyme buvo paprotys daryti 
apžadai Viešpačiui Dievui. Tą seną paprotį nuo žydų 
paveldėjo krikščionys. Apžadų būdavo įvairiausių: Kas 
ką sumanydavo, tai Dievui žadėdavo. Taip-pat yra ir da- 
bar: Vieni prisižada pasirinktomis dienomis pasninkauti, 
ar kalbėti kai-kurias maldas, kiti kas mėnuo eiti šv. Sakra- 
mentų; ar gyventi mergystėje lig gyvos galvos, ar lan- 
kyti kokias nors stebūklingas vietas, ar dalyti vargšams 
gausesnes išmaldas... 2 
„ Seniau krikščionys žadėdavosi aplankyti Sventąją 
Žemę, kurioje gimė ir mirė brangiausias mūsų Išgany- 
tojas ir Jo Motina, Švenčiausioji Panelė. Lankydavo taip- 
gi šv. Apaštalų ir Kankinių kapus. Kartais atsitinka tai 
ir dabar; bet paprasčiausias pas mus dalykas, tai lanky- 
mas stebuklingų vietų, garsių savo malonėmis, labiausia 
tų, kur švč. Panelė — „sveikata ligonių, nuliūdusiųjų links- 
mintoja, nusidėjėlių gynėja, krikščionių pagalba“ —- dalija 
įvairių gėrybių. Taip-pat yra paplitęs pas mus vaikš- 
čiojimas į atlaidus. 

Vasarą miestiečiai bastosi po „vandenis“ gero val- 
gymo, ypač gėrimo pasekoms išplauti; keliauja kuror- 
tan pakvėpuoti grynu oru, kurį namie gadina sau rūky- 
mu; vyksta į kalnųs, kad iškvėpuotų kanceliarijų kvapą 
ir atgautų apetitą... Sodiečiai traukia į stebuklingas vie- 
tas, pakelia savo sielas aukštyn ir atsigavę dvasia, ro- 
džiau velka sunkią gyvenimo naštą... Taigi atlaidai, so- 
diečių atostogos, nėra ekonominiai nuostoliai, bet visuo- 
meninė laimė ypač valdantiems. Tarp stebuklingų vietų 
lankytojų nėra socialistų, ar anarchistų... Jei žmonės nu- 
stotų vaikščioję atlaiduosna, lankę bažnyčias, greitai bitų 
galas dideliems ponams. 

Visa tai geras ir išganingas daiktas, jei daroma 
rimtai. Bet kiek tai yra tokių, kurie plūsta per žmones 
pasiyažinėti, savęs parodyti, kitų pažiūrėti. Ne kartą, bū- 

dami atlaiduose, neprieina išpažinties, nepriima Šv. Ko- 
munijos, kas būtinai reikalinga atlaidams gauti; grįžta be 
nieko, kartais su didesniais nusidėjimais; ne: vienas ir 
šv. mišias apleidžia, besidairymas pakraštėmis. Ar gi ne 
geriau būtų tokiems pasilikti savo parapijoje? Geriau sa- 
vo bažnyčioje išklausyti šv. Mišių, išpažintį atlikti, eiti 
prie Dievo stalo, negu keliauti per laukus, miškus, sve- 
tur be jokios naudos. 

v. Gregorius Nissenietis sako, nėsą jokios prie- 
dermės tokias keliones daryti, nes Kristus Evangelijoje 
to neįsakė; ir tvirtina, geriau esą vietoje siela pakilti prie 
Viešpaties, negu kūnu keliauti, be dvasios naudos. „Die- 
vas neliepė, — anot šv. Augustino, — keliauk į rytus, 
kad ten pasiteisintum, ar plauk į vakarus, kad čia gau- 
tum nuodėmių atleidimą, bet pasakė: Atleisk kaltes 
saviems kaltininkams, ir tau bus atleisti tavo nusidėji- 
mai“. Mylėk Dievą ir artimą, laikyk įsakymus, pataisyk 
savo gyvenimą, tai ir vietoje padės tau Dievas gauti 
sielos išganymą. 

Dar paminėsiu vieną rūšį apžadų, kurie vadinami 
iškilmingais, nes jie yra daromi viešai, prie kunigo, su 
tam tikromis bažnytinėmis apeigomis. Esti žmonių, kurie, 
norėdami tobulai vykdyti gyvenime ne tik Dievo ir Baž- 
nyčios įsakymus, bet ir Evangelijos patarimus, suvaržo | 
save lig gyvos galvos trejopais apžadais, būtent: netur- 
to, amžinos skaistybės ir visiško paklusnumo viršininkams. 
Tokius žmones vadiname vienuoliais, ar vienuolėmis. 

Yra visokių gudragalvių, kurie net juokias iš vie- 
nuolių, vadindami juos dykaduoniais, veltėdžiais. Būtų 
gera, kad tie gudročiai taip dykinėtų ir taip-pat veltui 
duoną valgytų. Tiesa, vienuoliai yra pasišventę daugiau- 
sia Dievui garbinti; bet be galo daug gera daro ir žmo- 
nėms. Vieni nuolatine savo malda permaldauja Dievo 


+ 


jonoriai vienoj rankoje neša kryžių, kitoj — elementorių. 
Pašaukimas į vienuolius yra ypatinga Dievo malo- 

nė, nes nelengva yra pasišvęsti taip maldingam gyveni- 
mui ir kitų žmonių naudai. Užtat, kas ją tinkamai su- 
naudos, gaus gausų atlyginimą. Kristus aiškiai prižadė- 
jo: „Kiekvienas, kurs paliks namus, ar brolius, ar se- 
seris, ar tėvą, ar motiną, ar pačią, ar vaikus, ar dirvas dėliai 
mano vardo, gaus šimteriopai ir paveldės amžinąjį gy- 
venimą“ (Mat. 19, 29). Klausykite toliau! 


III. Visoki apžadai yra geras daiktas, Dievui malo- 
nus, nes yra meilės apraiška: Per juos galime išmelsti 
gausių malonių. Nėra vienok jokio įsakymo daryti ap- 
žadus; pareina tai nuo laisvos žmogaus valios. Bet jei 
kas pasižadėjo, turi būtinai tą savo pažadėjimą išpildyti. 
Aiškiai tai rodo pats protas. Jei žmogui, ką nors priža- 
dėjus, negražu nepadaryti, ką besakyti apie tai, jei kas 
neatitėsi apžadų, Dievui padarytų. Yra tai Viešpaties nie- 
kinamas. Nuodėmės sunkumas, žinoma, priklauso nuo 
to, kokie yra buvę apžadai, dideli, ar maži; jei apleistum 
žadėtus pasninkus, sunkiai Dievui nusidėtum; jeigu — 
kokias-nors trumpas maldeles, — tepadarytum maži 
nuodėmę. 

Ne tik apžadų nepildymas yra nuodėmingas, bet 
ir jų atidėliojimas. Paklausykite, ką sako Sv. Raštas: 
„Padaręs Viešpačiui, savo Dievui apžadą, nesivėlinsi iš- 
pildyti, Viešpats tavo Dievas tai reikalaus, ir jei būsi 
pasivėlinęs, bus tau paskaityta nusidėjimu“ (Deut. 23, 
21). Ir kitoje vietoje: „Jei Dievui padarei apžadą, negaišk 
atitesėti, nes Jam nepatinka neišmintingas ir paikas ža- 
dėjimas; bet ką nors esi žadėjęs, atiduok. Ir daug ge- 
riau nežadėti kaip padarius apžadą, prižadėjimo neatite- 
sėti“ (Eccl. 5, 3). Žiūrėkite todėl, kad kuogreičiausiai 
išpildytumėt, ką Dievui žadėjote. "Atitesėkite taip, kaip 
buvote žadėję. 

Atsitinka vienok aplinkybių, kuriose apžadų neiš- 
pildymas nėra nuodėmingas. Esti tai pirmiausia lygti- 
niuose apžaduose; juose žmogus tarsi lygsta su Dievu; 
žada padaryti ką - nors gera, jei Dievas jam suteiks 
prašomą malonę; pav. jei gausiu tokią ir tokią vietą, 
duosiu tiek ir tiek šv. mišioms; jeigu pageidaujamos vie- 
tos. negavo, tai ir neturi priedermės Mišioms aukoti. 

Nėra taip -pat jokio nusidėjimo, jei kas be savo kaltės 
apžadų išpildyti nebegali. Jei pasižadėtum paskirtą dieną 
pasninkauti, o tą dieną sirgtum, pasninkauti negalėtum, 
tai kitą dieną pasninkauti nebėra jokio reikalo. 

Nebereikia pildyti apžadų, jei juos kartais viršinin- 
kai sugriauna: tėvai vaikų, vyrai pačių, šeimininkai sam- 
dininkų. Tėvai ir šeimininkai neturi jokios teisės truk- 
dyti vaikų, ar samdininkų gerų darbų, bet dar privalo 
žiūrėti, kad neapsileistų; jeigu vienok sinus ar duktė 
neturėdami savo pasižadėtų be tėvų žinios daug pinigų 
išdalyti vargšams, gimdytojai be nuodėmės gali sugriau- 
ti tokius apžadus, ir vaikai palieka laisvi nuo jų. Jei pati, 
vyrui nežinant, padarytų apžadus atlikti tolimą kelionę 
kur nors į stebuklingą vietą, kada reikalinga namams, 
vaikams prižiūrėti, vyras galėtų apžadus panaikinti. Tar- 
nui, pasižadėjusiam kasdien klausyti šv. mišių, aplei- 
džiančiam darbus, šeimininkas gali užginti apžadus pil- 
dyti. Tokiose aplinkybėse nei sugriaunąs apžadus, nei 
jų nevykdąs nenusideda. 

Galima pasiliuosuoti nuo apžadų per Bažnyčios 
viršininkus; jiems Kristus sakė: „Ką tik atrišite žemėje, 
bus atrišta it danguje“ (Mat. 18, 18). Tą galią paliuo- 
suoti nuo svarbesniųjų apžadų, kaip antai nuo amžinos 
skaistybės, teturi pats Popiežius, mažesniuose atsitiki- 
muose — vyskupai, paprastuose — kunigai, bet tik per 
išpažintį. Užtat jei surišti esate kokiais - nors apžadais, 
kuriuos jums yra sunku beatitesėti, pasiklauskite kunigą 
patarimo. Nemanykite, kad Bažnyčia lengvai tai daro; daž- 
niausia pakeičia sunkius apžadus lengvesniais; o jei kartais 
ir visai paliuosuoja, tai tik dėl labai svarbių priežasčių, 
kurias būtinai turite teisingai nurodyti. Jeigu, prašyda- 
mi paliuosuoti, pasakytumėt netikras priežastis, paliuo- 
savimas būtų netikras. Tik dar labiau Dievui nusidėtu- 
mėt. „Prakeiktas — anot Pranašo, — kurs Viešpaties 
reikalą atlieka veidmainingai“ (48, 10). 

* 
* * 


Mieli Klausytojai, neniekinkite apžadų, nes tai yra 
miela Dievui auka. Tik nedarykite apžadų ūmai, kad, jų 

neišpildydami, nenusidėtumėt Dievui. „Daug geriau yra 
nežadėti, kaip padarius apžadą, prižadėjimo neatitesėti“. 
Atminkite, jog daug lengviau yra pasižadėti, neg įvyk- 
dyti. Todėl pirmiau negu pasižadėsite, gerai pagalvoki- 
te, ar galėsite tai padaryti. „Nes kas jūsų, norėdamas 
statyti bokštą, neskaitliuoja pirma atsisėdęs išlaidų, ku- 
rių reikia, ar turės kuo ištesėti, kad paskui, jau padėjus 
pamatą ir negalint ištesėti, nepradėtų visi, kurie, mato, 
tyčiotis iš jo ir sakyti: Tas žmogus pradėjo statyti ir 
negalėjo baigti“ (Luk. 14, 28 — 30). 

Šv. Alfonsas pasižadėjo niekad nebūti be darbo; 
bet pirma per ilgą laiką mėgino save, ar yra galima 
padaryti. Ir jūs pirmiau, negu kokius, ypač sunkesnius 
apžadus padarysite, bandykite save, ar tai galite ištesėti; 
niekad nesižadėkite iš karto visam gyvenimui, bet pra- 
džiai — trumpam laikui; toliau kas kartą — ilgesniam, 
kol gerai save ištirsite. Vaikai! nedarykite apžadų be 
tėvų žinios; pačios, nepasiklausę vyrų; vyrai — pačių; 
visi suaugę, be patarimo išmintingų žmonių, ypač kuni- 
go. Padarę gi apžadus, rūpinkitės kuogeriausiai juos 
atlikti, anot Psalmės žodžių: „Aš atitesėsiu Viešpačiui 
T apžadus visos Jo tautos akyvaizdoje“ (Ps. 115, 18). 

men. 


Sekmadienio šventimas. 


„Sekmadienį švęsk“. 


Žydai, ilgą laiką gyvenę Aigipte, kasdien buvo sta- 
tomi prie sunkiausių vergiškų darbų; jie nežinojo, kas 
yra šventė, kas poilsis. Todėl Viešpats, išvedęs juos 
„iš Aigipto žemės, iš nelaisvės namų“, priminė jų tau- 
tai dar Rojuje duotą įsakymą: „Atmink šventą dieną 
švęsti“. Kad žmogus, nuolat besirūpindamas žemės 
dalykais, kasdien besidarbuodamas kūnui, neužmirštų 
dangaus ir sielos išganymo, — reikia būtinai nors vieną 
i dieną pašvęsti Dievo garbei ir dvasios reika- 
ams. 

Senajame Įstatyme buvo paskirta švęsti subatos 
diena. Skaitome Šv. Rašte: „Per šešias dienas Viešpats 
padarė dangų ir žemę ir jūras, ir visa, kas juose yra, 
ir ilsėjosi septintoje dienoj; todėl Viešpats palaimino su- 
batos dieną ir ją pašventino“ (Ex. 20, 11). Žydai šeš- 
tadienį lig šiol tebešvenčia. Naujame Įstatyme Apašta- 
lai pradėjo švęsti sekmadienį; šventadienį pavadino 
„Viešpaties diena“ (Apr. 1, 10). Joje Dievas Tėvas pra- 
dėjo tverti pasaulį; joje Dievo Sūnus atsikėlė iš mirties; 
joje Sventoji Dvasia nužengė ant Apaštalų. 

Tą tatai Viešpaties dieną, kurią tartum apsirinko 
sau visa Švenčiausioji Trejybė, kiekvienas krikščionis 
privalo švęsti, kaip liepia trečiasis Dievo įsakymas: „Sek- 
madienį švęsk“. Mūsų laikais gal niekad tiek nerūstina 
Viešpaties, kiek šventomis dienomis; todėl apie sekma- 
dienio šventimą šiandien jums sakysiu.  Parodysiu, 
I ką Dievas šventą dieną draudžia daryti, o II ką įsako. 
Klausykite atsidėję ir nebūkite švenčių niekintojai. 


I. Pats nedėldienio vardas, slaviškos kilmės, rodo, 
kaip reikia toji diena praleisti: nedielat nedirbti darbo. „Še- 
šias dienas darbuosies ir dirbsi visokius savo darbus, 

sako Senasis Įstatymas, — o septintoje dienoje yra Vieš- 
paties, tavo Dievo šventė; joje nedirbsi jokio darbo tu ir 
tavo sūnus, ir tavo duktė, tavo tarnas, ir tavo tarnaitė“ 
(Ex. 20, 0—10). Žydai tą įsakymą nuo senovės laikė 
kuogeriausiai, — gal dėl to, kad už šventos dienos lau- 
žymą buvo seniau įsakyta mirtimi bausti (IV Moz. 15, 
32--36). 

Žiūrėkite, kaip jie laikosi to įsakymo. Penktadienio 
vakare išsišluoja savo butus, priruošia valgius ir gėra- 
lus šeštadieniui, nes tą dieną neleista jiems nei ugnies 
"susikurti, nei vandens atsinešti; uždaro savo krautuves. 
Nors žydų godumas yra žinomas, tačiau šeštadienį ne- 
gausi nieko pas juos nusipirkti. Kai tik prasideda šventė, 
jo darbai ir rūpesčiai liaunasi; visuose namuose viešpa- 
tauja ramybė; jeigu kuriam subata užėjo kelionėje, tai ne- 
važiuoja, bet sustojęs kur nors peršvenčia. Trumpiau 
sakant, gana šventą dieną į žydą pažvelgti, tuojau su- 
prasi, jog jam šventė, kad tai diena, pašvęsta Dievo 
garbei. 

Tuo tarpu pas mus, krikščionis, ypač po miestus, 
su širdies skausinu reikia pasakyti: Sventadieniai beveik 
nieku nesiskiria nuo šiokių dienų. Tiesa, geroji mūsų 
Motina Bažnyčia nedraudžia mums tokių darbų, kurie 
gyvai yra tai dienai reikalingi, ar tai atskiram žmogui, 
ar visuomenei. (Galime šventą dieną ugnį susikurti, 
nors tektų medžių atsinešti, šakalių atsiskelti; leista virti 
valgyti, mėsą kapoti, piaustyti, šveisti indus, trobą šluoti, 
galvijus pašerti.. (Galima, net reikia darbuotis prie tele- 
“ grafo, telefono, geležinkelio... nes, be to, visuomenė ne- 
gali apsieiti. Leisti taip pat proto darbai, kaip antai: 
skaityti, rašyti, mokytis... 

Bet griežtai draudžia Bažnyčia visokį sunkų rankų 
darbą ir visa tai, kas tai dienai būtinai nereikalinga, kas 
per daug žmogų vargina ir atitraukia nuo Dievo garbi- 
nimo. „Sešias dienas darbuosies ir dirbsi visokius savo 
darbus, o septintoje dienoje yra Viešpaties, tavo Dievo 
šventė; joje nedirbsi jokio darbo tu, ir tavo sūnus,ir tavo 
duktė, tavo tarnas ir tavo tarnaitė“. Turite darbams šešias 
dienas, o septinta yra Viešpaties diena; joje turi nutilti vi- 
soks triūsas. Žinokite: Kas ilgesnį laiką, maždaug dvi-tris va- 

landas be reikalo šventą dieną dirba sunkų darbą, pa- 
daro didelę, mirtiną nuodėmę. 

Gal pasakysite: Užsiimame darbu šventomis dienomis, 
nes mes vargšai, per šešias dienas negalime uždirbti“ šei- 
mos išlaikymui. „Ką padeda žmogui, — sako Išganyto- 
jas, — jei jis laimėtų visą pasaulį, savo gi sielai kęstų 
nuostolį; arba ką žmogus duos savo sielai atvaduoti?“ 
(Mat. 16, 26). Antraip vertus, pasakykite patys, ar bėdinesni 
jūsų draugai, kurie šventomis dienomis nedirba? Dėl to 
jūs varguose ir neturte skurstate, kad laužote šventas die- 
nas; nuodėmingas jūsų darbas ne tik neatneša naudos, 
bet dar užtraukia Dievo prakeikimą jūsų kasdieniems 
darbams. Kas dėl godumo laužo šventas dienas, įpuola 
neturtan, nes šventadieniais dirbantiems pats Dievas pa- 
sakė: „Umai jus aplankysiu neturtu“ (III Moz. 26, 16). 


Veizėkite! žydai visai nedirba subatomis, o pinigai jų 
rankose. Įvyksta Šventojo Rašto žodžiai: „Viešpats palai- 
mino septintąją dieną“; geras jos laikymas teikia Dievo 
palaimos. Niekur taip gerai nešvenčia šventadienių, kaip 
Anglijoje; o nėra pasaulyje krašto, turtingesnio savo pra- 
mone. Dieną ir naktį kruta pusaštunto milijono Londono 
mieste, tame tikrame žmonių skruzdėlyne; juda taip, kad 
neužtenka plačių gatvių, kuriomis bepradėm traukiniai 
lekia, vežimai šliaužia, šalimais pėsti tirštu būriu slenka; 
viršum gatvių pastatyti tiltai; apačioje iškasti urvai; jais 
irgi vagonai zvembia.. Bet šit atėjo sekmadienis, — 
viskas apmirė, visa sustojo, milžiniškas miestas ištuš- 
tėjo; visi gyventojai, aplankę savo bažnyčias, sėdi na- 
muose, atsidavęvien tik savo šeimoms. Paprotys puikus 
ir naudingas! 


Mūsų laikais nebeužtenka darbui šešių dienų; 
šiandien girdimi tokie gudragalvių apskaičiavimai: Penkios 
dešimtys du sekmadieniu; tiek dar metuose kitų švenčių; 
kiek tai laiko niekais nueina?.. Žinokite, darbo davėjai, 
kad sekmadienio šventimas ne tik tikybos, bet ir prigim- 
ties įstatymas. Kaip žmogus be valgio negali apsieiti, 
taip ir be poilsio nuolat darbuotis. Be pertrūkio lipan- 
čiam į kalną pakerta kojas. Taip-pat kas dien į dieną be 
paliovos dirba, nustoja sveikatos. Argi neteisinga yra po 

šešių darbo dienų, vieną dieną pasilsėti ir įgauti vieko 
naujam darbui? į 

Socialistas Prudhon sako: „Sutrumpinkite savaitę 
viena diena, kad būtų 5 darbo dienos, o 1 atilsio; - bus 
atilsio perdaug; prailginkite savaitę viena diena, kad būtų 
7 darbo dienos, paskiaus atilsio diena, — bus perdaug 
darbo; įveskite 12 darbo dienų, paskiau 2 atilsio dieni, — 
užmušitę žmogų nedarbu, pirma iščiulpę jį darbu“. 
Nuolatinis darbas labai silpnina darbininkus ir priartina 
mirtį. Priešingai, patyrimas rodo, kad su pertraukomis 
dirbant, - darbininkų sveikata stiprėja, ir jie gali daugiau 
ir geriau dirbti. Rousseau, nors priešingas tikybai, pa- 
sakė: „Norite žmones krutnius, darbščius turėti, duokite 
jiems šventadienius, nes dienos, kurios taip praeina, dau- 
giau gera daro, negu kitos“. 

Per Prancūzų revoliuciją panaikinta šventės viena 
po kitos; tyčiomis laužyta sekmadienis; sakyta: šventa 
diena neduos duonos... Norint išnaikinti patį krikščionių 
tikybos atminimą, įvesta naujas kalendorius; metai turėjo 
būti skaitomi nuo revoliucijos pradžios; mėnesiai pada- 
lyti ne savaitėmis, bet dekadomis; įsakyta švęsti ne kas 
septinta diena, bet kas dešimta, Tie patys prancūzai, ku- 
rie reikalavo panaikinti šventes, vėliau prašė vėl jas įvesti. 
Šventos dienos atilsio krikščionys-katalikai nori tikėjimo 
vardu, gydytojai — vardu žmonių sveikatos. Todėl, žmo- 
gau! Sekmadienį švęsk. „Sešias dienas darbuosies ir dirb- 
si visokius savo darbus; Oo septintoje dienoje yra Vieš- 
paties, tavo Dievo šventė; joje nedirbsi jokio darbo tu, 
ir tavo sūnus, ir tavo duktė, tavo tarnas, ir tavo tarnaitė“. 


Ii. Gal ne vienas pagalvos sau: Mielu noru nedirb- 
čiau, jei manęs nespirtų aplinkybės. Tarnai, darbininkai, 
amatninkai! jei galite, saugokitės tokių vietų, kur nega- 
lite atlikti savo tikėjimo priedermių; jeigu to dėl kokios- 
nors svarbios priežasties padaryti negalite, tai ne ant 
jūsų sąžinės kris nuodėmė; ką padarysi, dirbkite dejuodami, 
kad negalite įvykdyti Dievo įsakymo: „Sekmadienį švęsk“. 

Negana sekmadienį susilaikyti nuo darbo, turite 
tą dieną pašvęsti Dievo garbei. Kasdien užimti darbu, 
neturite laiko, kaip reikiant, Dievo pagarbinti ne vienas 

vos gali sukalbėti kasdieninius savo poterėlius. Sekma- 
dienį turite mesti darbą, kasdienius savo rūpesčius; pra- 
leiskite tą dieną, garbindami Viešpatį: Klausykite šv. mi- 
šių, pamokslų, mišparų; giedokite valandas, rožančių, ka- 
runką... 

Nėra geresnio būdo Dievui pagarbinti, kaip šv. 
Mišių klausymas. Bažnyčia atskiru įsakymu liepia šven- 
tomis dienomis mišių klausyti. Kas to įsakymo nevykdo, 
be priežasties, šventadienį neišklauso nė vienerių mišių, ta- 
sai sunkiai Dievui nusideda. To nežiūrint, tame dalyke 
apsileidimas kas kartą labiau yra regimas. Yra žmonių, 
kuriems nesveikata, reikalas namus daboti, ar kitos kokios 
svarbios priežastys neleidžia eiti šventadieniais bažnyčion. 

Bet kiek yra tokių, kurie be jokios priežasties, vien 
tik iš apsileidimo ir tinginystės apleidžia šv. mišias. Zie- 
mą jiems per šalta, vasarą šilta, rudenį šlapia, pavasarį 
slidu, bažnyčia toli... Bažnyčion negalįs nueiti, o pažadėk 
tokiam puslitį, nežiūrėdamas nei šilumos, nei šalčio, nei 
lietaus, nei sniego, su džiaugsmu pustekinis nubėgs ke- 
letą kilometrų. Nurauskite visi, kurie taip elgiatės, ir šv. 
mišių šventadieniais dievobaimingai klausykite! 

Jei kas išklauso šv. mišių, tegul nemano, kad dau- 
giau visa diena jam priklauso. Du yra įsakymu: Sv. mi- 
šių klausyti ir šventą dieną švęsti. Viešpats neįsakė va- 
landą — dvi švęsti, bet visą dieną. Senovės krikščionys 
šventadienį praleisdavo bažnyčioje. Ir dabar visą dieną 
bažnyčioje skamba Dievo garbė; nuo-pat ryto lig vaka- 
ro laikomos pamaldos: valandos, rožančius, aušrinė, vo- 
tiva, suplikacija, suma, pamokslas, mišparai, karunka... 
Jose galite dalyvauti; ne tam jos įvestos, kad bažnyčios 
tarnai turėtų darbo. 

Bažnyčia kunigams įsako kas šventą dieną skelbti 
Dievo Žodį, sakyti pamokslą. „Nėra Dievo mokslo že- 
mėje. Keiksmai, melai, žmogžudystės, vagystės, svetimo- 
terystės išėjo iš ribų ir kraujas palietė kraują. Todėl 
verks žemė ir skurs kiekvienas, kurs gyvena joje“, — sa- 
ko pranašas (Oz. 4, 1—3). Kunigai šventadieniais skel- 
bia Kristaus mokslą; pagal jį visi turite sutvarkyti savo 
gyvenimą; jį aiškina Bažnyčia, primena; ragina jo laikytis. 
Užtat visi turite pamokslų klausyti. Ę 

Turiu vienok pridėti: Būtinai tėra įsakyta klausyti 
tik vienerių mišių; jų be sunkios nuodėmės apleisti nega- 
lima, jei koki svarbi priežastis nepaliuosuoja nuo jų klau- 
symo. Blogai suprastumėt Dievo įsakymą: „Sekmadienį 
švęsk“, jei norėtumėt būtinai visą šventą dieną praleisti 
bažnyčioje, o per tai namie apleistumėt savo pašaukimo 
priedermes, pamirštumėt vaikus, gyvulius, ruošą. Cia 
reikia pritaikyti Kristaus žodžius: „Tai reikėjo daryti ir 
anų neapleisti“ (Mat. 23, 23). 

Galite juk ir namie Dievą garbinti. Mūsų krašte 
seniau buvo labai gražus paprotys šitaip šventą dieną 
Dievo garbei pašvęsti. Anksti sukilę giedodavo „Sveika, 
Aušros Žvaigždė šviesi“ — valandas apie Nekaltą Sven- 
čiausios Panelės Prasidėjimą; išaušus, apsiruošę, žmonės 
eidavo bažnyčion; po visam sugrįžę namo, pavalgę, atsi- 
kvėpę, pašėrę gyvulius, vėl susirinkę giedodavo rožančių, 
ir kitas giesmes... Gera būtų, kad atgaivintumėt tą gra- 
žų paprotį. 

Galite patys vieni, ar suėję krūvon pasiskaityti lai- 
kraščių, naudingų knygučių; iš jų nemaža galite apsišvies- 
ti kaip sielos, taip ir kūno reikaluose. Gera gnyga tai 
pamokslas, kaip reikia žmogui gyventi; tai šviesa, ap- 
šviečianti šio laikino sunkaus gyvenimo takus ir rodan- 
ti tiesų kelią per šią ašarų pakalnę į amžiną mūsų tė- 
vynę; žodžiu — dora knyga yra mokykla. Katalikiškų 
raštų skaitymas — tai po visam šventadienio darbas, 
nes šiokiomis dienomis neturite daug laisvo laiko. 

Nepamirškite taip-pat gailestingų darbų; aplankyki- 
te ligonius, ypač be priežiūros gulinčius, sušelpkite, kuo 
galėdami, paguoskite juos, palengvinkite sunkias jų li- 
gos valandas... Lankykite ir neškite pagalbą vargo pri- 
spaustiems. „Tikras ir nesuteptas maldingumas Dievo ir 
Tėvo akivaizdoje yra toks, — sako apaštalas šv. Jokū- 
bas: — lankyti našlaičius ir našles jų sielvarte ir sergėti 
save nesuteptą šiuo pasauliu“ (I, 27). 

Gal kas paklaus, ar negalima jaunimui susiėjus pa- 
silinksminti? Atsakau šv. Grigaliaus žodžiais: „Linksmin- 
tis nedraudžiu, tik peikiu sauvalią“. Bet ir tuo atžvilgiu 
nelaimė: Sventadieniai tampa girtuoklysčių, paleistuvysčių, 
vakaruškų dienomis... Juk tas nuodėmes teisingai galima 

pavadinti šventadienėmis. „Kai-kurie stačiai laukia Vieš- 
paties dienos, kad tuomeet būdami laisvi nuo darbo, da- 
rytų nedorybes“ (Euzeb. Caes.). 

Sakykite patys, kada smuklės labiausiai pripildytos? 
Šventomis dienomis ten renkasi seni ir jauni, turtingi ir 
vargšai per valandą praleisti, ką per savaitę sunkiai už- 
dirbo, ir bonkoje prigirdyti savo sąžinę; kiek ten begė- 
diškų kalbų, keiksmų, barnių; jie dažnai baigiasi mušty- 
nėmis; kiek vėl girti, sugrįžę namo, išliejate ašarų pačioms, 
vaikams, tėvams, tepasako jums jūsų namiškiai. 
Taip jūs šventomis dienomis linksminatės, kad rytojaus 
dieną sunku į darbą eiti... 

Dar ne galas pragarinių linksmybių. Kada esti dau- 
giausia merginėjimų, naktinių sueigų, vakaruškų, šokių?.. 
Ar ne šventadieniais? Dievas težino, kiek ten esti papik- 
tinimų, blogų minčių, kalbų ir negražaus elgesio. Cia nekal- 
tybė, jei ne visai žūna, tai vystair savo skaistumo nustoja. 
Šokiai, kur šokantieji, rodos, gražiai elgiasi, nėra be pa- 
vojaus; labai dažnai toks šokėjas ir šokėja nenorėtų, kad 
kas matytų jų širdies paslaptis. 

Viena mergaitė klausė šv. Augustiną, ar galima 
švestadienį pasišokti? Šventasis atsakė: Lengviau leisčiau 
šv. dieną verpti, siūti, negu šokti. O kitam: Geriau šven- 
tadieniais arti, grioviai kasti, nekaip jie praleisti šokant. 
Galite pasilinksminti, dainuodami, žaisdami, ratelius suk- 
dami, gal ir tautiškus šokius šokdami... bet „padoriai, nepa- 
siduodami apsirijimams, girtuokliavimams, paleistuvavi- 
mams ir begėdystei“... (Rym. 13, 13), „Dievo ramybė tesergi 
jūsų širdis ir jūsų mintis“. (Pil. 4, 7). 


* * 

Mieli Klausytojai! Šaukiu Neemijo žodžiais: „Koks 
gi tai piktas dalykas, kurį jūs darote ir sutepate šventą 
dieną? Argi netaip darė mūsų tėvai, o mūsų Dievas už- 
vedė ant mūsų ir ant šito miesto visą tą nelaimę? O 
jūs didinate rūstybę prieš Izraelį, nešvęsdami šventa- 
dienio“. (II Ezdr. 13, 17—18). Šventą dieną eikite baž- 
nyčion Šv. Mišių klausyti, duokite tinkamą Dievui garbę, 
dėkokite už gautas malones, permaldaukite už savo 

nusidėjimus, — prašykite reikalingų malonių... Klausy- 
kite pamokslų. 

Pagrįžę namo, patys vieni, ar susirinkę pasiskaity- 
kite naudingų knygučių, laikraščių; pasilsėkite, nekaltai 
pasilinksminkite. Jei taip praleisite šventas dienas, pa- 
laimins Dievas jūsų šiokių dienų darbus, atitolins nuo 
jūsų nelaimes, nes pats prižadėjo: „Užlaikykite mano šven- 
tes... duosiu jums lietaus savu metu ir žemė želdins sa- 
vo augalus ir medžiai bus pilni vaisių... Valgysite savo 
duonos lig sočiai ir be baimės gyvensite savo žemėje“ 
(Lev. 26, 2—5). Amen. 


Priedermė darbuotis. 
„Sekmadienį švęsk“. 


Taip skamba trečias Dievo įsakymas kasdieniuose 
mūsų poteriuose. Sv. Rašte jis daug plačiau užrašytas. 
„Atsimink, kad švęstum šventą dieną. Sešias dienas dar- 
buosies ir dirbsi visus savo darbus, o septintoje dieno- 
je yra... šventė“. (II Moz. 20, 8—10). Teisingai sako Ro- 
mos Katekizmas, jog trečiame Dievo įsakyme tilpsta du 
įsakymu: Sventadienį švęsti, o šiokiomis dienomis dirbti 
darbą. 

Kaip reikia šventes švęsti, jau žinote; Šiandien sa- 
kysiu apie priedermę šiokiomis dienomis darbuotis. Pa- 
sakysiu: I kad nė vienas žmogus nėra laisvas nuo dar- 
bo, II kad kiekvienas turi eiti savo pašaukimo pareigas, 
III parodysiu, kokie tinginystės bei darbštumo vaisiai ir IV 
kaip reikia darbuotis, kad darbas turėtų vertę Viešpaties 
akyse, 

I „Žmogus gimsta dirbti, o paukštis skrajoti“, 
sako Sv. Raštas (Job. 5, 7). Kaip paukščiui duoti sparnai 
lakstyti, taip žmogui — rankos darbui. Dievas sutvėręs 
pirmą žmogų, „patalpino jį linksmybių sode, kad jį įgy- 
ventų ir sergėtų“ (Gen. 2, 15). Nors žmogus ir nebūtų 
nupuolęs, tačiau nebūtų buvęs laisvas nuo triūso. Ka- 
dangi nusidėjo, tarė jam Viešpats: „Prakeikta žemė bus 

dėl tavo pasielgimo; tarp vargų tu iš jos maitinsies per 
visas savo gyvenimo dienas... Savo veido prakaite tu 
valgysi duoną iki sugrįši į žemę, iš kurios esi paim- 
tas“ (Gen. 3, 17—19). 

Nupuolusiam žmogui Dievas paskyrė darbą, kaip 
atgailą. Visi ateiname gimtoje nuodėmėje, visi turime at- 
gailoti, darbuotis. O kad mus priverstų dirbti, Viešpats 
taip sutvarkė gamtą, kad žemė, jei jos neišdirbsime, ne- 
duos vaisių, želdins svėres, usnis ir erškėčius; jeigu nie- 
kas nedirbtų darbo, žmonės turėtų badu mirti. Teisingai 
sakė apaštalas šv. Povilas: „Kas nenori dirbti, tegul ir 
nevalgo. Tačiau mes girdėjome, kad kai kurie jūsų tarpe 
elgiasi netvarkingai, nieko nedirbdami, ir užsiima tuščiais 
dalykais. Tiems, kurie yra tokie, mes įsakome ir juos įspė- 
jame Viešpatyje Jėzuje Kristuje, kad ramiai dirbdami valgytų 
savo duoną“ (II Tes. 3, 10—12). 

Dirbti aiškiai liepė Dievas, duodamas savo įsaky- 
mus: „Sešias dienas darbuosies ir dirbsi visus savo 
darbus, o septintoje dienoje yra šventė“. Kristus neai- 
mainė to Viešpaties įsakymo, priešingai — žodžiais ir 
pavyzdžiu visus ragino darban. „Ko čia stovite visą 
dieną dykinėdami?.. Eikite ir jūs į mano vynuogyną“ 
(Mat. 20, 6). Išganytojas, kaip skelbia padavimas, pirm 
pradėdamas mokyti žmones, padėdavo šv. Juozapui dai- 
lidystės darbe; vėliau, skelbdamas savo mokslą, nežinojo, 
kas atilsis, ir neturėjo „kur galvos priglausti“ (Mat, 
8, 20). 

Į darbą ragina taipogi apaštalas šv. Povilas; viena- 
me rašte Tessalonikos gyventojams taip rašo: „Meldžia- 
ine jūs, broliai... darbuotis savo rankomis“ (I Tess. 4, 11); 
antrame liepia sekti save patį, sakydamas: „Nevalgėme 
nė kieno duonos dovanai, bet dirbome naktį ir dieną 
vargdaini ir nuvargdami, kad neapsunkintumėm nė vie- 
no Jūsų... bet kad duotumėm save, kaip pavyzdį jums 
sekioti mus. Juk ir pas jus būdami, mes jums tai aiški- 
nome, kad jei kas nenorį dirbti, tegul ir nevalgo“ (Il Tess. 
3, 8—10). | 

Iš tų Šv. Rašto žodžių aiškiai matote, jog darbas 
yra šventa žmogaus priedermė, kurią kiekvienas turi sąži- 
ningai atlikti; nuo jos tėra laisvi maži vaikai, ligoniai ir seni 

žmonės, kurie dirbti negali. Šv. Benediktas net vienuoliams 
įsakė be maldos dar ir darbu verstis. „Verkia duona 
veltui valgoma“, sako mūsų priežodis. 


II. Visi turite darbuotis. „Kas nenori dirbti, tegul 
ir nevalgo“. Bet pirmiausia kiekvienas turi atlikti savo 
pašaukimo priedermies. Pats Dievas duoda žmogui tam 
tikrą gabumą, palinkimą. Kaip atlekiantiems paukščiams 
Dievo duotas patraukimas, artinanties žiemai, skristi to- 
limą kelią į šiltus kraštus, taip pat žmogų traukte trau- 
kia kažin - kas į kokį nors luomą. Kiekvienas žmogus 
tą palinkimą turi sekti; kas ko kita griebiasi, daug pri- 
vargsta, skursta, niekais nueina ir žūsta, kaip tas paukš- 
tis, kurs dėl kokios nors priežasties atsiliko nuo išskri- 
dusių savo draugų. 

Kiekviename luome galima rasti žmonių nepaten- 
kintų, dejuojančių, neatliekančių savo priedermių; tai esti 
dėl to, kad apsilenkė.su savo pašaukimu. Todėl, gimdy- 
tojai, saugokitės anaiptol skirti savo vaikus tam luomui, 
į kurį jie neturi pašaukimo. Visi luomai yra geri, visi 
darbuojasi bendram žmonijos labui; nė vienas pašauki- 
mas nežemina žmogaus, bet lygiai Dievui tarnauja. Už- 
tat ir sako šv. Povilas: „Kiekvienas tepasilieka tokiame 
pašaukime, kokiame jis pašauktas“ (I Kor. 7, 20). 

„Nes kaip kūnas yra vienas ir turi daug narių, 
visi gi kūno nariai, nors jų yra daug, tačiau yra vienas 
kūnas“, taip ir žmonių visuomenė susideda iš įvairių 
luomų, kurių kiekvienas turi sau paskirtą darbą. „Dievas 
paskyrė kiekvienam nariui vietą kūne, kaip jis norėjo... 
Akis negali sakyti rankai: Aš tavo patarnavimo nepriva- 
lau; taip pat ir galva kojoms: Man jūsų nereikia... kad 
nebūtų kūne pasidalinimo ir kad vieni nariai lygiai rū- 
pintųsi kitais“ (I Kor. 12, 12—25). Ir žmonėms Dievas 
davė įvairius pašaukimus; jie, tarsi laikrodyje rateliai, 
dideli ar maži, vieni be kitų negali apsieiti. 

Luomų yra įvairių, sulig žmonių reikalų įvairumu. 
Yra dvasiškas pašaukimas, kurs aprūpina sielos reikalus, 
yra įvairiausių pasaulinių kūno reikalams atlikti. Vieni 
daugiau darbuojasi protu, kiti rankomis; bet visi lygiai 
yra reikalingi. Negali vieni kitiems sakyti: Mums jūsų 

nereikia; be jūsų apsieisime; bet visi sutartinai turi dar- 
buotis; vieni kitiems patarnauti. Nė vienas žmogus, 
nors būtų išmintingiausias, pats neaprūpins visų savo 
reikalų be kitų pagalbos. Nekalbant apie kitus įvairių 
įvairiausius dalykus, kiekvienas gyvybei palaikyti reika- 
lingas duonos, drabužio, pastogės. 

Paimkime pirmučiausį reikalą, maisto klausimą. 
Duonai įgyti reikia žemė suarti, javai pasėti, užakėti, nu- 
piauti, suvežti, iškulti, sumalti, iškepti. Atrodo, tarytum 
gali tai padaryti vienas ūkininkas su keletu namiškių. 
Bet tuščiomis rankomis to neatliksi. Reikalingi arklai, 
akėčios, dalgės; čia neapsieisi be kalvių; jie žagrių, dal- 
gių nenukals be geležies; vėl reikia daugybės žmonių, 
kurie geležį pristatytų: kalnuose iškastų, dirbtuvėse per- 
virintų; ten reikalingi visokie įrankiai, įvairūs derbininkai, 
inžinieriai... 

Miltams sumalti reikia malūno, bent girnų; duonai 
iškepti — krosnių, ugniai susikurti — malkų, degtukų... 

ia taip pat eina viena po kitos eilė žmonių, kurie vieni 
be kitų negali apsieiti. Nors užtektų žmogui prasčiau- 
sio rūbo, turėtų sėti linus; jiems karšti, verpti, drabužiui 
austi taipgi reikalingi visokie įrankiai; jų pats sau nepa- 
sidirbsi... Paimk mažiausį dalykėlį — adatą; nesuskaitysi 
rankų, per kiek ji perėjo, kol ją gavai; pagalvok, kaip 
ilgai vienas žmogus turėtų darbuotis, kaip ji būtų brangi, 
jei turėtų ją pats pasigaminti. Turi namus nors men- 
kiausius; be kirvio, kalto, grąžto, piūklo, stiklo... niekas 
jų nepastatys. 

Dabar galite maž daug numanyti, kad vienam 
žmogui išlaikyti darbuojasi šimtai, gal net ir tūkstantys, 
ypač šiais laikais, kada ir mūsų reikalai pasidaugino; šiek 
tiek suprantate, dėl ko žmonės, susispietę draugijon, tar- 
tum šeimon, vieni antriems turi padėti. Taip antai, žem- 
dirbiai teikia javų, maistą; įvairūs amatininkai — drapa- 
nas, apavą, visokius ūkio padargus; stato trobėsius, rū- 
mus, bažnyčias, mokyklas... Mokytesni laužo sau galvas, 
mąsto ir moko kitus, kaip visa tai būtų galima geriau 
it pigiau padaryti. 

Jeigu taip daug žmonių darbuojasi dėl vieno, tai 
šventa teisybė reikalauja, kad kiekvienas žmogus nedy- 

kinėtų, bet kitų labui dirbtų tai, kam jį Dievas pašaukė. 
Tu naudojies kitų darbu, už tai turi atsimokėti savo triū- 
su. Niekas negali dykinėti be kitų skriaudos; nes darbą, 
kurio tu nepadarysi, turės kitas padirbti. Visi turite są- 
žiningai eiti savo pareigas; nes, jei ką padarysi blogai, 
turės kitas pataisyti. Bažnyčia smerkia apsileidimą ir ra- 
gina kuogeriausiai pildyti savo: pašaukimo priedermes. 
Nuo to pareina laimingas kaip amžinas, taip ir laikinas 
žmonių gyvenimas. 


III. Nuo senovės yra užsilikusi labai pragaištinga 
nuomonė apie darbą. Dažnai žiūrima ypač į vadinamą 
juodąjį darbą, kaip į žmogaus pažeminimą. Juodadarbio 
vardas kilęs iš Rusijos. Vakarų Europoje ir Amerikoje 
nežinomas juodo darbo žodis. Kiekvienas darbas yra 
lygiai garbingas. Tėra tik darbų paskirstymas. Ir tas, 
kurs eina paskui arklą, ir kurs valdo šalį, atlieka visuo- 
menei reikalingą darbą, yra verti pagarbos. Geras tarnas 
yra-vertesnis už blogą ministerį. Darbininkas turi tokią 
pat vertę, kaip ir valdininkas. Kiekvienas turi dirbti, kam 
jis daugiausia tikęs. Bloga, kad mes niekiname rankų 
darbą, stengiamės gauti proto darbą, nors tai dažnai esti 
paprasčiausias tinginėjimas. 

Tinginys ne vien kitus, bet ir save patį skriaudžia. 
Tinginystė ir apsileidimas savo pašaukimo priedermėse 
visados buvo, yra ir bus neturto priežastis. Juk žemė 
neduos gausių vaisių, jeigu jos tinkamai neišdir- 
si; iš amato neturėsi didelio pelno, jei tinginiausi; pre- 
kyba nesiseks, jeigu jos gerai neprižiūrėsi. Peržiūrėkite 
visus luomus, kaip elgiasi; suprasite, dėl ko mūsų lai- 

sutaupys javų ir pinigų, darbas nebemalonus. Todėl ar 
galima stebėtis, kad neturtas skverbiasi ne tik po šiaudų 
pastoge, bet ir į didelius rūmus. 

Įpuolus vargan, pats gyvenimas nebemielas, diena 
metais pavirsta. Tuo tarpu darbštus žmogus patenkintas 
skubinasi prie darbo, linksmas  darbuojas. Įvyksta 
Kristaus žodžiai: „Mano jungas saldus, ir mano našta 
lengva“ (Mat. 11, 30). Kaip bitės, kurios per vasarą uo- 
liai darbuojasi, žiemos metu sočios ramiai sau ilsisi avi- 
lyje, taip ir kropšius žmogus netrukus susilaukia gra- 
žių savo darbo vaisių ir gali lengviau atsikvėpti „Nes, — 
anot Išganytojo, — darbininkas vertas savo užmokes- 
nio“ (Luk. 10, 7). 

Be Isikino pelno už gerą savo priedermių pildy- 
mą gauname dar amžiną užmokesnį. Šv. Bernardas, pa- 
matęs darbštų vienuolį besidarbuojant, tarė jam: „Tik 
dirbk taip ir toliau, o nereiks tau bijoti skaistyklos ug- 
nies“. Visi, be abejonės, daug nusidėjote, visi turite at- 
silyginti Dievo teisybei; uoliai darbuokitės, kantriai neš- 
kite jungą, kurį Apvaizda jums uždėjo; gailestingas 
Viešpats priims tą jūsų vargą, kaip atgailą už padarytą- 
sias nuodėmes, by tik jas apgailėsite atgailos sakra- 
mente, 

Negana to. Darbas apsaugos jus nuo naujų nusi- 
dėjimų. Atsiminkite patys, kuomet daugiausia pikta pa- 
darėte? ar ne tada, kai be jokio užsiėmimo dykinėjote? 
Ir Sv. Dvasia pastebi: „Dykinėjimas mokina daug pik- 
tenybės“ (Ekli. 33, 29) Visados užsiimant darbu, leng- 
viausiai galima pasitaisyti ir tobulais tapti. Žmonės, kurie 
gerai eina savo pareigas, išgirs mirdami tuos pilnus pa- 
guodos žodžius: „Gerai, gerasis ir ištikimas tarne; ka- 
dangi tu buvai ištikimas ant nedaug, aš tave pastatysiu 
ant daug: įeik į savo Viešpaties džiaugsmą“ (Mat. 25, 21). 


IV. Vienok, kad mūsų darbas turėtų vertę Vieš pa- 
ties akyse ir sektųsi, reikia prie darbo nepamiršti Dievo 
Negalima sakyti apie visus, kad tinginėtų. Be tranų, ku- 
riuos paminėjau, kurie daro daug trenksmo, bet yra dy- 
kaduoniai; be tinginių, leidžiančių laiką veltui, — žmo- 
nių dauguma, kaip darbininkės bitės, darbuojasi prakai- 

tuodami nuo ryto lig vėlo vakaro, kartais ir naktimis; 
dirba vyrai, triūsia jų pačios ir vaikai kruta, it skruzdės. 
Tai matant, reiktų laukti, kad padidės žmonių gerovė. 
Tuo tarpu vargas ir neturtas kas kartą labiau slegia 
žmones. Daugelis apleidžia savo kraštą ir traukia būriais 
į miestus, net į tolimas šalis aukso kalnų ieškotų. 

Kur rasti šitos liūdnos apraiškos priežastį? Jų 
daug yra, bet svarbiausia ta, kad prie darbo žmonės 
užmiršta Dievą, kad jų triūsui trūksta Viešpaties palai- 
mos. „Tai sako Galybių Viešpats... sėjote daug, maža 
suvežėte; valgėte, o neprivalgėte; gėrėte, o neatsigėrėte; 
apsirėdėte, o nesušilote; kas rinko uždarbį, krovė į kiau- 
rą maišą... Tikėjote daugiau, radosi mažiau; įnešėte į 
namus, ir aš tai išblaškiau. Dėl kokios priežasties, klau- 
sia Galybių Viešpats? Kad mano namai tušti, o jūs 
kiekvienas skubinatės į savo namus. Dėl to užginta 
dangui duoti jums rasos ir žemei uždrausta vesti savo 
vaisių“ (Ag. 1,6 — 10). 

Nesiseka jums, kad dėl darbų  pamirštate Dievą 
garbinti; dėl jūsų apsileidimo Viešpats neteikia jūsų dar- 
bams. savo palaimos. Tik teisingas darbas Viešpa- 
ties akyse turi vertę. Ar gi teisingiausias Dievas laimins 
darbą, prie kurio jį rūstinate piktažodžiavimais, keiks- 
mais, begėdiškomis kalbomis? Ar laimins tokį uždarbį, kurį 
apverčiate girtuokliavimams, paleistuvavimams ir kitoms 
nedorybėms? Juk patys giedate psalmėse: „Palaimintas 
žmogus, kurs bijo Viešpaties, labai mėgsta Jo paliepimus. 
Jo ainija bus galinga žemėje, teisingųjų giminė bus lai- 
minama. Garbė ir turtai Jo namuose, ir Jo teisingumas 
pasilieka per amžių amžius“ (Ps. 111, 1 — 3). 

Kad jums darbai sektųsi ir turėtų vertę pas Dievą, 
darbuokitės ne tiek tam, kad pralobtumėt, kiek tam, kad 
įvykdytumėt Viešpaties valią, nes Jis įsakė dirbti. „Ieš- 
kokite visupirma .Dievo karalystės ir jos teisybės; O 
visa tai bus jums pridėta“ (Mat. 6, 33). „Nes ką padės 
žmogui, jei jis laimėtų visą pasaulį, savo gi sielai kęstų 
nuostolį“ (Mat. 16, 26). Dirbkite, bet besidarbuodami 
neapleiskite kasdienių poterių, šventomis dienomis mi- 
šių, kitų maldingumo praktikų... Kiekvieną darbą su 
Dievu pradėkite, su Dievu dirbkite, su Dievu baikitę, 

Pradėdami darbą, tarkite nors: „Vardan Dievo, Tėvo 
ir Sūnaus ir Šv. Dvasios“, melskite Viešpaties palaimos; 
nes, anot šv. Povilo: „Ne tas, kurs sodina, yra šis - tas, 
ir nė kurs laisto, bet Kursai duoda augimą, Dievas“ 
(I Kor. 3, 7). Dirbdami nuolat kelkite mintis į Dievą. Kaip 
jūrininkai, plaukdami jūra, kad nepaklystų, turi prieš akis 
kompasą, t. y. tokį prietaisą, kurs rodo žiemius ir pietus, 
— taip ir jūs, kur eidami, kur žengdami, turėkite atkreip- 
tą žvilgsnį į Dievą; Jisai savo įsakymais nurodo, kaip 
ką turite daryti, ko saugotis. Užtat, kaip sako šv. Zita, 
tegul būna jūsų „rankos prie darbo, širdis gi pas Dievą“. 

Visus savo darbus aukokite didesnei Viešpaties 
garbei. „Taigi, — sako apaštalas šv. Povilas, — ar val- 
gote, ar geriate, ar ką kita darote, visa darykite Dievo 
garbei“ (I Kor. 10, 31). Dirbkite viską Viešpaties gar- 
bei ir savo sielos išganymui: palaimins Dievas jūsų 
triūsą; mažiausias jūsų darbas turės didelę vertę Viešpa- 
ties akyse. Įvyks Išganytojo žodžiai: „Kas bus davęs 
atsigerti vienam šitų mažiausių tik taurę šalto vandens... 
iš tikrųjų sakau jums, nepraras savo užmokesnio“ 
(Mat. 10, 42). 


Li 


a * 

Štai, Mieli Klausytojai, kaip reikia suprasti trečia- 
sai Dievo įsakymas „Sekmadienį švęsk“: „Sešias die- 
nas darbuosies ir dirbsi visus savo darbus, o septinto- 
ję dienoje yra šventė“. Svęskite šventadienius, kaip 
Bažnyčia jus moko; šiokiomis gi dienomis prakaituoda- 
mi dirbkite darbą kiekvienas sulig savo pašaukimu. Jei 
taip darbuositės, kaip šiandien jums sakiau, įvyks psalmės 
pastaba: „Palaimintas žmogus, kurs bijo Viešpaties, kurs 
labai mėgsta Jo liepimus; galinga Jo ainija bus žemėje, 
teisingųjų giminė bus laiminamą. Garbė ir turtai jo 
namuose, ir jo teisingumas pasilieka per amžių amžius“. 
Amen. 


Vaikų priedermės. 


„Gerbk savo tėvą ir motiną“. 


Pirmieji trys Dievo įsakymai moko mus, kaip rei- 
kia mylėti Dievas ir jam atiduoti priderama garbė. O 
kiti septyni rodo, kaip privalome elgtis su žmonėmis, 
tarp kurių gyvename, kaip turime sugyventi su arti- 
mu. Tarp visų artimų artimiausi kiekvienam žmogui 
yra tėvai, kuriems po Dievo daugiausia esame kalti; po 
trijų įsakymų, liepiančių Viešpatį garbinti, kitų septynių 
— pradžioje stovi ketvirtasis, įsakąs gerbti gimdytojus: 
„Gerbk savo tėvą ir motiną“. 

„ Visi esate vaikai, gimę iš motinos ir tėvo; visi tu- 
rite gerai suprasti, giliai įsidėti širdin ir tinkamai vykdy- 
ti tą įsakymą:  „Gerbk savo tėvą ir motiną“. Klausyki- 
te visi, ar esate jauni, ar užaugę, ar seniai, nors jau pa- 
tys vaikus auginate ir gal jau nebeturite gimdytojų. Visi 
turite priedermes tėvams, ar gyviems, ar numirusiems; 
su gimdytojų mirtimi nesibaigia vaikų priedermės; nuo 
gero jų atlikimo pareina jūsų kaip laikinoji, taip ir amži- 
noji laimė. Klausykite atsidėję; sakysiu apie trejopą 
vaikų priedermę: I Turite gimdytojus, kaipo gyvybės 
davėjus, gerbti; II kaipo auklėtojų, klausyti; III kaipo 
savo penėtojus, reikale šelpti. 

Visi mes esame vaikai dangiškojo Tėvo, „nuo 
Kurio, — anot šv. Povilo, — kiekviena tėvystė danguje 
ir žemėje“ (Ep. 3, 15). Dievas vienok pagimdė ir išau- 
gino mus per gimdytojus. Dievas davė mums sielą, tė- 
vai — kūną. Motina su gyvybės pavojumi pagimdė mus. 
Kiek tai esti atsitikimų, kad gimusį kūdikį guldo lopšin, 
0 motiną deda karstan. Ne veltui rašo Šv. Raštas: „Laikyk 
pagarboje savo motiną per visas jos gyvenimo dienas, nes 
turi atsiminti, kokiuos ir kiek pavojų ji kentėjo dėliai 
tavęs“ (Tob. 4, 3). Todėl, jei Dievas ir nebūtų įsakęs, 
tai pats protas reikalautų, pati širdis lieptų: „Gerbk savo 
tėvą ir motiną“, 

„Kas bijo Viešpaties, — sako Sv. Raštas, — gerbia 
gimdytojus“ (Ekl. 3, 8). Tačiau esti vaikų, kurie pratur- 
tėję, gražiau apsirėdę, ar už tėvų sunkiai uždirbtą skati- 
ką įgiję šiek - tiek mokslo, gavę geresnę vietą, pakilę 
didybėn, — gėdijasi savo gimdytojų, šiaip - jau žmonių, 
šalinasi jų, o jei susieina, tai beveik reikalauja iš jų sau 
pagarbos. Įspėja tokius Sv. Raštas: „Atsimink savo tė- 
vą ir savo motiną, kuomet stovi didžiūnų tarpe, kad 
kartais Dievas tavęs neužmirštų“ (Ekl. 23, 18). „Tai 
nedorybė, — sako net pagonas Seneka, — negerbti tė- 
vų, jų gėdytis ir juos užmiršti“. 

Tesugėdina tokius vaikus grąžus pavyzdys popie- 
žiaus Benedikto XI, kurs savo motiną, skalbėją, labai 
gerbė ir tepriimdavo ją lankytis, apsirėdžiusią paprastais 
rūbais. Ir am. at. Žemaičių vyskupas Motiejus Valančius, 
savo motiną, prastą žemaitę, apsitaisiusią šiaip - jau žmo: 
nių rūbais sodindavo su ponais už vieno stalo. Kiek 
tai šiandien yra vaikų, kurie nė kiek negerbia savo gim- 
dytojų, apie juos blogai kalba, šiurkščiai jiems atsako, 
prieš juos murma, iš jų tyčiojas, šaipos? „Nesididžiuok, 
— sako Sv. Raštas, — savo tėvo išniekinimu, nes jo 
sugėdinimas nėra tau garbė“ (Ekl. 3, 12). 

Netrūksta ir tokių nedorėlių, kurie drįsta savo tė- 
vus keikti, jiems keršyti, kas irgi kartais „pasitaiko, net 
ant jų pakelia ranką, stumdo, muša. Tokius išgamas 
Senajame Įstatyme buvo įsakyta užmušti akmenimis. 
„Kas užgautų savo tėvą, ar motiną, mirtimi tenumiršta“, 
skaitome Mozės knygose (II Moz. 21, 15). „Žmonės už- 
muš jį akmenimis, ir Jis numirs, kad pašalintumei piktą 
iš savo tarpo ir kad visas Izraėlis girdėdamas bijotų“ 
(V, Moz. 21, 21). Tikrai, nevertas gyventi, trumpinąs 
gyvenimą gimdytojams, iš kurių gavo gyvybę; vertas 
akmenimis nužudyti tas, kurs turi akmens širdį; visiems 
privalo būti baidyklė miręs, kas gyvas buvo papiktinimu. 
Dievas dabar nebeliepia bausti nedorus vaikus mirtimi; 
bet Jiems liko Viešpaties prakeikimas: „Prakeiktas, kurs 
negerbia savo tėvo ir motinos“ (V M. 27, 16). 

Jei tėvai kartais ir ką pikta darytų, būtų negeri, tai 
vaikai, to nežiūrėdami, privalo reikšti jiems savo pagar- 
bą. Turite gailėtis gimdytojų dėl jų silpnybės, per kurią 

išklydo; bet nenustokite jų gerbę. Dievą melskite apšviesti 
jų protą, juos pačius prašykite, kad liautųsi blogai darę; 
bet niekad jų neniekinkite. Ypač jų senatvės įkyrumus 
kantriai kentėkite; atsiminkite, jog ir patys pasenę būsite 
ikyrūs savo vaikams. Priežodis sako: „Ar senas, ar ma- 
žas“. „Kas bijo Viešpaties, — skelbia Šv. Raštas, — 
gerbia gimdytojus ir lyg valdovams tarnauja tiems, kurie 
jį pagimdė. Darbu ir žodžiu ir visu kantrumu gerbk 
savo tėvą, kad jo palaiminimas ateitų ant tavęs ir jo pa- 
laiminimas pasiliktų ikį galui“ (Ekl. 3, 8—10). 

II. Gimdytojai turi vaikus auklėti; vaikai privalo 
tėvų klausyti, kol esti po jų valdžia. Be paklusnumo ne- 
gali būti namuose jokios tvarkos, nė Dievo palaiminimo. 
„Vaikai, — sako šv. Povilas, — klausykite savo gimdy- 
tojų Viešpatyje; nes tai teisinga“ (Ep. 6, 1). Dievas Ia- 
bai rūsčiai baudžia vaikus už tos priedermės neatlikimą. 
Senajame Įstatyme buvo įsakyta nužudyti akmenimis 
vaiką, nepaklysnų tėvams. Jei kam gimių nepaklusnus 
ir atkaklus sūnus, kurs neklausytų tėvo, ar motinos lie- 
pimo ir sudraustas niekintų įspėjimą, — sako Šv. Raš- 
tas, — nuves jį pas vyresniuosius ir jiems pasakys: 
Tas mūsų sūnus neklaužada, mūsų perspėjimų klausyti 
nenori, užsiima lėbavimu, paleistuvyste ir pokiliavimu. . 
Žmonės užmuš jį akmenimis ir jis numirs, kad pašalin- 
tumei pikta iš savo tarpo ir kad visas Izraėlis girdėda- 
mas bijotų... ša 

Papasakosiu iš Sv. Rašto įvykį, liudijantį, kaip Die- 
vas baudžia neklaužadas vaikus. Absalonas, karaliaus Do- 
vido sūnus, pakėlė maištą prieš tėvą; užsimanė tapti ka- 
raliumi prie gyvos tėvo galvos. Naudojosi visokiais bū- 
dais valdiniams atitraukti nuo tėvo ir patraukti prie sa- 
vęs. Kai susirinko sau daug šalininkų, nutarė tėvą nu- 
mesti nuo sosto. Dovidas verkdamas turėjo kariau- 
ti su sūnum. Ištikus mušiui tarp karaliaus šalininkų 
ir maištininkų, Absalono kariuomenė buvo visai sumuš- 
ta. Nugalėtas norėjo pasprukti; jodamas pro šakotą ąžuolą, 
pasikorė už plaukų. Prisiviję Dovido kariai jį nugalabijo. 
Kur dingo jo siela, paliekame spręsti teisingam Dievui, 
Kurs pasakė: „Prakeiktas, kurs negerbia savo tėvo ir 
motinos“.  Absalono lavoną žydai įmetė duobėn ir su- 

vertė akmenų krūvą. Jeigu koks žydas turėdavo nepa- 
klusnų vaiką, vesdavo jį pas Absalono kapą ir sakyda- 
vo: „Žiūrėk! čia guli nedoras sūnus, kurs daėdė savo 
tėvui; žiūrėk ir atsimink, kaip jį Dievas nubaudė“. Vieš- 
pats nubaudė jį mirtimi; Dovidas prieš mūšį buvo vi- 
siems įsakęs išlaikyti sūnų gyvą. Bet veltui! įnirtę kariai 
pamiršo karaliaus liepimą. Viešpaties Apvaizdos, matyt, 
kitaip buvo nutarta! 

Dievas iš krikščionių reikalauja didesnės tobulybės. 
Taigi saugokitės, neklaužados vaikai, kad Viešpats nenu- 
baustų už laužymą ketvirtojo savo įsakymo: „Gerbk 
savo tėvą ir motiną“. „Vaikai! klausykite savo gimdyto- 
jų Viešpatyje; nes tai yra teisinga“. Klausykite savo tė- 
vų, kai jums įsako šį ar tą daryti; klausykite veikiai, ne- 
laukite, kol supyksta, pradeda bartis; klausykite noromis, 
be prievartos. Klausykite, kada šiokiomis dienomis ragi- 
na jus į darbą, šventadieniais į maldą; liepia eiti bažny- 
čion, šv. Sakramentų. Klausykite, kuomet draudžia jums 
tėvai valkiotis naktimis, vakaruškauti, girtuokliauti, drau- 
gautis su įtariamomis žmogystomis... 

„Vaikai! — sako Apaštalas, — klausykite visuose 
dalykuose gimdytojų, nes tai patinka Viešpačiui“ (Kol. 
3, 20). Viename tik atsitikime vaikai neprivalo tėvų klau- 
syti: Jei kartais gimdytojai lieptų jiems daryti ką-nors 
pikta. „Vaikai, — sako šv. Povilas, — klausykite savo 
gimdytojų Viešpatyje, nes tai teisinga“. Jeigu tėvai įsaky- 
tų jums daryti ką-nors priešinga Dievo įsakymams, tai 
neklausykite, nes, anot Sv. Rašto: „Dievo reikia labiau 
klausyti, kaip žmonių“ (Ap. D. 5, 29). Bet ir tuokart 
nepridera rūsčiai atsakyti, tik su pagarba nuo to atsisakyti. 

Apsirenkant sau pašaukimą, vaikai yra visai laisvi, 
gali neklausyti gimdytojų, skiriančių jiems tokį luomą, į 
kurį nejaučia pašaukimo; tačiau visados pridera pasi- 
klausti tėvų patarimo. Nuo seno buvo gražus paprotys 
klaustis tėvų svarbiausiose gyvenimo valandose, ir tik 
dėl rimtų priežasčių gimdytojų patarimo vaikai nesekda- 
vo. Šv. Raštas aiškiai sako: „Klausyk, sūnau, savo tė- 
B drausmės ir nepamesk savo motinos pamokymo“ 

r. 1, 8): 

III. Tėvai netik pagimdo vaikus, bet dar peni juos 
ir dengia. Paukštis ir gyvulys, ateidamas į šį pasaulį, 
atsineša su savim drabužį; vieną, kitą savaitę, ar mėnesį 
tereikalauja iš gimdytojų maisto; toliau patys maitinasi, 
Zmogus gimsta plikas ir silpniausias iš visų sutvėrimų; 
kūdikis be kitų pagalbos negali paeiti, prisiartinti prie 
motinos; per kelioliką metų gimdytojai turi juo rūpintis 
ir aprūpinti visus jo reikalus. 

„Atmink, — sako šv. Ambroziejus, — jog visu-kuo 
esi kaltas tėvams. Atsimink, kaip daug rūpesčio turėjo 
tavo motina, kiek ašarų išliejo ir iškentėjo nuliūdimų, 
kiek nakčių praleido be miego, tavim besirūpindama ir 
augindama tave, kaip dažnai dėl tavęs privalėjo atsisa- 
kyti nuo valgymo ir gėrimo, kokią baimę jautė, kai tu 
buvai pavojuje. Suskaityk savo tėvo prakaito lašus, ku- 
"riuos išliejo, kol uždirbo tau maistą ir drabužį, suskai- 
tyk jo žingsnius, jo darbus ir rūpesčius, kuriuos pakėlė; 
kiek reikalų išsižadėjo, kad tau ko nestigtų. O jei tavo 
gimdytojai tau tiek gera padarė, kaip gi tu galėtum būti 
jiems nedėkingas“. 

Tėvai jus penėjo ir dengė, kol negalėtote patys 
savim rūpintis. Kai gimdytojai senatvėje ar ligoje nebė- 
gali aprūpinti patys savų reikalų, jūs turite juos išlaikyti, 
penėti, dengti, prižiūrėti... Toji priedermė yra taip aiški, 
kad ją žino net laukiniai gyvuliai ir paukščiai. Šv. Am- 
broziejus apie gužučius sako, jų vaikai pasenusius savo 
tėvus ne tik penį, bet ir kur reikiant nunešą ant savo 
nugaros. Rašo apie liūtus, būk senatvėje, tėvams nebe- 
galint nieko nutverti ėdesiui, vaikai, ką sugaudami, su 
jais pasidaliną. Matote, kad už gyvulius piktesni tie vai- 
kai, kurie neprižiūri savo tėvų, nebegalinčių užsidirbti 
pragvvenimui. 

„Vaikai! nebūkite išgamos, aprūpinkinte savo gim- 
dytojus trūkume reikalingais pagal jų luomą daiktais; 
duokite maistą, drabužius, ligoje gelbėkite jų sveikatą, 
pakvieskite gydytoją, pristatykite vaistų, 0 gyvybės pa- 
vojuje aprūpinkite paskutiniais šv. Sakramentais; numi- 
rus tinkamai palaidokite; kuogeriausiai įvykdykite pa- 
skutinę jų valią; dažnomis maldoms, išmaldomis, ypač 

Šv. Mišiomis, atlaikytomis už jų sielas, rūpinkitės nešti 
jiems reikalingą pagalbą... 

Su širdies skausmu turiu pasakyti: Daug yra vai- 
kų, kurie apleidžia savo tėvus senatvėje; gaili jiems rei- 
kalingiausių daiktų, o ne kartą net išvaro iš savo namų. 
Kai tik vaikai įsipainios į meilės ryšius su kitais asmeni- 
mis, pradeda tėvų nekęsti, trokšta jiems mirties. Apsi- 
vedę ir susilaukę savų vaikelių, tėvus laiko bereikalinga 
sunkenybe ir juos visai užmiršta. Turiu, sako, pačią, 
vaikus, reikia jiems uždirbti duona, visiems neužtenka. 

Klausykite, nedėkingi vaikai! Jūs pirma visa-ko tu- 
rite gimdytojais rūpintis. Šv. Tėvai moko, kad sūnus 
turįs pirmiau tėvą papenėti, negu save, paskutinį duo- 
nos kąsnelį turįs tėvams atiduoti, kad išliktų gyvi tie, iš 
kurių pats gavo gyvybę. „Sūnau, — sako Viešpaties Iš- 
minčius, —sušelpk savo tėvą senatvėje ir nenuliūdink jo, 
kolei jis gyvas... ir neniekink jo savo stiprybėje, nes gera- 
darystė tėvui nebus užmiršta“ (Ekl. 3, 14). 

Kristus pasakė: „Kokiu saiku seikėjate, tokiu bus 
ir jums atseikėta“ (Mat. 7, 2). Kaip jūs su tėvais elgia- 
tės, taip apsieis su jumis jūsų vaikai. Vienoje šeimoje 
senelį sodindavę užpečkyje ir valgydindavę iš medinio 
dubens, kad nesudaužytų; tėvas, pamatęs savo mažą 
sūnelį kažinką drožiantį, klausęs, ką čia darąs. Dirbu, 
atsakęs vaikas, indą; iš jo užpečkyje tėtę valgydinsiu, 
kai pasensi. Kaip tik tu tėveliams savo, taip ir tau vai- 
keliai tavo, — sako teisingai priežodis. 


| j 

:] 

Mieli Klausytojai! Taip reikia suprasti ketvir- 
tasis Dievo įsakymas. Viešpats, prigimtis, šventa teisybė, 
žmonių įstatymai vienu balsu šaukia: „Gerbk savo tėvą 
ir motiną“. Už gerą tų priedermių atlikimą Dievas dar 
ant žemės prižadėjo vaikams laimingą ir ilgą gyvenimą. 
Yra tai, anot apaštalo šv. Povilo: „Pirmas įsakymas su 
pažadėjimu“ (Ep. 6, 2), nes sako: „Gerbk savo tėvą ir 
savo motiną... kad tau būtų gera ir kad ilgai gyventum 
žemėje“. 

Taigi, sūnūs ir dukterys, gerbkite savo gimdytojus; 


jei kada sulaužėte tą Viešpaties įsakymą, permaldaukite 

Dievą, melskite tėvus dovanojimo; nuo to laiko pasiža- 
dėkite juos tikrai gerbti, jų su noru klausyti, jiems rei- 
„kale padėti, kad jūsų Dievas nenubaustų, bet kad ilgai 
gyventumėt ir sektųsi jums ant žemės, o mirę nusipel- 
nytumėt drauge su tėvais dangaus karalystę. Amen. 


Tėvų priedermės. 


„Gerbk savo tėvą ir motiną“. 


Ne veltui Viešpats taip išaukštino tėvus, jog at- 
skiru įsakymu liepė vaikams juos gerbti, jų klausyti ir 
reikale jiems padėti. Tėvams taip gi uždėjo Dievas sun- 
kią priedermių naštą. Gražiai sutaikė tėvų ir vaikų prie- 
dermes apaštalas šv. Povilas sakydamas: „Gerbk savo 
tėvą ir savo motiną... Ir jūs, tėvai, neerzinkite savo vaikų, 
bet auklėkite juos drausme ir Viešpaties perspėjimu“ 
(Ep. 6, 2—4). 

Silpnas ir menkas ateina kūdikis į šį pasaulį, nieko 
nenusimanydamas apie savo uždavinį. Viešpaties Ap- 
vaizda paveda tėvams rūpintis tuo mažu sutvėrimu, ap- 
šviesti žemiškus jo takus, kad atitiktų kaip laikiną, taip 
ir amžiną savo paskyrimą. Tiesa, neišaiškino Dievas 
tėvų pareigų atskiru įsakymu; bet skelbia jas sąžinės 
balsu, kurs šaukia šv. Povilo žodžiais: „Jūs, tėvai, savo 
vaikus auklėkite drausme ir Viešpaties perspėjimu“, 

Neperdaug pas mus jaunimo, kuriuo galėtumėm. 
pasidžiaugti: Vieni jų priešginos, pikčiurnos, neklauža- 
dos, kiti melagiai, girtuokliai, begėdžiai, paleistuviai... 
Kas tuo kaltas? Tokie dabar laikai,sako te. Ne laikai blogi, 
bet nemaža šiandien sugedusios jaunuomenės, kad netikę 
tėvai. Juk negerų gimdytojų ir vaikai — negeri. „Ko- 
kie tėvai, tokie vaikai“, — teisingai sako priežodis. 

k Nuo tėvų daugiausia pareina geras vaikų išauklė- 
Jimas. Todėl, gimdytojai, kad jums padėčiau atlikti tą + 
kilnų, bet sunkų pašaukimą, šiandien išaiškinsiu tėvų 
vaikams priedermes; pasakysiu I kokias priedermes turite 
vaikų kūnui ir II sielai. „Gerbk savo tėvą ir motiną... 

Ir jūs, tėvai, neerzinkite savo vaikų, bet auklėkite juos 
drausme ir Viešpaties perspėjimu“. 


I. Tėvų vaikams priedermių pamatas yra meilė; iš. 
jos kyla visos kitos pareigos. Gimdytojai, privalote savo 
vaikus mylėti; to reikalauja pati prigimtis. Juk neišmin- 
tingi gyvuliai ir paukščiai, sekdami vien tik omę, prisi- 
rišę prie savųjų vaikų ir karštai juos myli. Tuo labiau 
„argi gali moteriškė užmiršti savo kūdikį, kad nepasi- 
gailėtų savo įsčios sūnaus?“ klausia Šventasis Raštas. 
(Iz. 49, 15). 

Apie meilės priedermę, kylančią iš pačios prigim- 
ties, nereikia daug sakyti; tik turiu perspėti, kad ta meilė 
būtų išmintinga. Gimdytojai! mylėkite savo vaikus, bet 
nelepinkite jų. Senovėje, kaip rašo šv. Jeronimas, ką tik 
gimusius kūdikius, gydytojams patariant, pabarstydavo 
druska, kad jaunas kūnelis iš karto priprastų prie įvai- 
rių gyvenimo nepatogumų. Šiandien tėvai, kad sumanytų, 
savo mažus vaikus medum išteptų ir cukrum pabarstytų. 
Taip gimdytojai kartais savo vaikus lepina, kad niekad jų 
nesudraudžia, neperspėja už jų prasižengimus: taip ne- 
kartą meilė apakina tėvus, kad vaikuose nemato nieko 
pikta, net aiškias jų ydas aiškina geran; jei ką-nors gir- 
tino vaikuose pastebi, tai pavadina išminties stebuklu... 
Tokiutai būdu tampa tėvai savo ir vaikų nelaimės priežastimi. 

Yra tėvų, kurie visus savo širdies jausmus atiduoda 
vienam vaikui, o kitiems iš tos didelės meilės liepsnos “ 
tik mažą kibirkštėlę teskiria. Vienam viską dovanoja, ki- 
tus už kiekvieną mažmožį rūsčiai bara; tarsi, kas vie- 
name yra kaltė, kitame būtų dorybė. Vieną dukterį, kuri 
gražesnė, puikiai rėdo; kitai vos kada-ne-kada šį-tą nu- 
perka; neatmena, jog ir ta, nors prigimties nuskriausta, 
lygiai yra jų duktė. Mylimam Juozapėliui tėvai rūpinasi 
kuodaugiausia turtų sukrauti, antrą gi, kurs jiems netaip 
tinka, stumte stumia iš namų, kad anam neatimtų žemės 
dalies; užmiršta, kad ir antrasis taip-pat jų sūnus, kad 
jis irgi jų kraujas, ir jų širdyje tą pačią vietą, kaip ir ki- 
tas, turi užimti, 

Tėvams gal rodosi, kad jauni vaikai to nesupranta; 
jie vienok tai gerai pastebi ir kartkartėmis paskiau tė- 

vams prikaišioja. Toksai neišmintingas tėvų elgesys daž- 
niausiai esti naminių vaidų priežastis. Kol tėvai gyvena, 
dar šiaip-taip yra; bet tegul tik numirs, tuoj prasidės tarp 
vaikų barniai, priekaištai. Tu daugiau gavai iš tėvų; man 
nė trečios dalies nedavė; man irgi tiek-pat priklauso... 
Taip varžosi tarp savęs, plėšosi; tuojau mėgina visame 
susilyginti. Todėl įspėju tėvus, kad visus savo vaikus ly- 
giai mylėtumėt. 

Tikra meilė negali būti bergždžia, turi reikštis rū- 
pesčiu apie vaikų išauklėjimą. Gimdytojai, rūpinkitės vai- 
kams patiekti visa, kas reikalinga jų gyvybei ir sveikatai; 
duokite jiems sveiką maistą, tinkamus drabužius, saulėtą 
kambarį, kol patys galės savimi rūpintis. Juk paukščiai 
tol neša gūšton peną, kol patys vaikai išlėkę pradeda 
save maitinti; gyvuliai taip-gi peni savuosius maželius, 
kol patys išmoksta sau maisto ieškotis. Yra tai taip pa- 
prastas daiktas, jog, rodos, ir minėti neverta; nekartą vie- 
nok ' atsitinka, kad tėvai apleidžia savo vaikus; jie, kaip 
našlaičiai, turi elgetauti pusalkani, puspliki; kiek vėl yra 
tokių atsitikimų, kad vargšė niotina neturi vaikams duo- 
nos kąsnelio, drabužių; o tėvas visa, ką nutvėręs, leidžia 
niekams, ar smuklėje girtuokliaudamas. 

Antraip vertus, nelepinkite, gimdytojai, vaikų per- 
daug gardžiais valgiais, saldumynais; O svaiginančių gė- 
ralų, ypač degtinės, vaikams nė paragauti neduokite. Sau- 
gokitės perdaug didelių prasimanymų drabužiuose; vaikų, 
labiausiai mergaičių, prašmatniai nerėdykite, kad nepri- 
prastų puoštis, kaip lėlytės, pūstis, it kurkiai. Juk matote, 
neviena paaugusi paskutinį skatiką išleidžia parėdams; 
vaikščioja, kaip pova, gurklį papūtusi, uodegą pastačiusi; 
O visa tai daro, kad žmonėms pasirodytų, kad „kas ne- 
matęs gera, sakytų, kad iš dvaro“. Tą gi, kurs daugiau 
yra matęs, žiūrint, vemti verčia: viena saga čią prisiūta, 
kita ten... Nebenori naminių rūbų dėvėti, šilkais, bent 
kartūnais puošiasi. Anot dainos: „joms paslėpsnės biskį 
šviti, net gėda man ir sakyti“, 

„, Negana vėl tik tam kartui vaikai papenėti, apdengti; 
Tūpinkitės, tėvai, sudėti nors šiek-tiek turtų vaikams išau- 
klėti, aprūpinti jų ateičiai, išleisti mokslus, bent išmokyti ko- 
kio-nors amato, iš kurio galėtų paskiau sau duoną pelnytis. 

Mūsų krašte gana turime artojų, šieno pjovėjų, ber- 
nų ir piemenų, kiek reikiant, bet maža tėr' amatninkų. 
Kuo ne visi kalviai, kurpiai, siuvėjai, malėjai, dailidės, 
odininkai yra vokiečiai, žydai, rusai; mes turime prie jų 
eiti, kad mums ką padirbtų, brangiai užmokėti; o dėl ko 
tai? Kad patys nesugebame to padaryti. Argi negeriau 
būtų, kad mūsų pačių žmonės mokėtų tai padaryti, ko 
reikalaujam. Nejau mes esame taip neakyli, kad negalėtu- 
mėm to išmokti, ko išmoksta kitų šalių žmonės? „Ar gi 
mums ne gėda? (Vysk. Valančius). Dabar steigiamos vi- 
sokios amatų mokyklos; į jas leiskite savo vaikus; ir 
ūkio mokyklas teišeina, kad turėtų daugiau pelno iš že- 
melės maitintojos. 

Nuo mažens pradėkite vaikus pratinti prie darbš- 
tumo, „Kad nedykinėtų, nes dykinėjimas mokina daug 
piktenybės“ (Ekl. 33, 28). Nesakau, kad maželius praty- 
tumėt prie sunkaus darbo, kad vaikams lieptumėt dirbti 
perdaug; bet ir mažiems reikalinga suprasti, jog tingi- 
nystė yra visų nedorybių ir vargo motina. Dėl to tai 
nuo-pat mažatvės pratinkite savo vaikus, kad jie visa- 
dos turėtų kokį nors užsiėmimą, nors kaip žaislą; tegul 
vaikai nesipratina būti kitais užvaduojami; tegul patys 
sau visur tarnauja: teatsineša vandens, patys tenusiprau- 
sia, patys teapsirėdo, patys tesurenka savo žaislus; tegu 
pratinasi kiekvieną daiktą padėti savo vietoje.. (O darbą 
dirbant, mokykite vaikus pamylėti tvarką, kad kiekvieną, 
nors mažiausį darbelį, padarytų kuo geriausiai. Liūdnas 
bus likimas tų vaikų, kurie nuo jaunų dienų nepamėgs 
darbo ir tvarkos: Tokie nenorės nieko imtis; kiekvienas 
darbas bus jiems nemalonus. 

Tėvai, kurie galite, leiskite vaikus mokytis; moks- 
las tai galybė; mūsų kraštui labai reikalingi šviesūs, mo- 
kyti žmonės. Visi reikalauja apšvietos; ji lengvina žmo- 
gui gyvenimą; mūsų laikais ne apsišvietusiam sunku yra 
gyventi. Jeigu daugiau neišsigalite, būtinai pasirūpinkite, 
kad jūsų vaikai tinkamai išeitų bent pradžios mokyklą: 
mokėtų gerai skaityti, rašyti, skaičiuoti. Toli gražu ne 
visa mūsų jaunuomenė moka rašyti, o mokančių gerai 
paskaityti daugiau, negu maldaknygę, taip pat dar yra, 
Todėl, gimdytojai, pasirūpinkite savo vaikus pramokyti; 

sužadiukite juose švietimosi norą; raginkite skaityti ge- 
ras knygas, katalikiškus laikraščius, lankyti vakarinius 
kursus, vysk. Valančiaus liaudies universiteto paskaitas. 
Sunkiai Dievui nusidedate jūs visi, kurie per tinginystę, 
ar dėl apsileidimo nesirūpinate savo vaikų ateitim ir pa- 
liekate juos tamsius, varguose. Teisingai sako šv. Po- 
vilas: „Jei kas nesirūpina savaisiais, ir ypač namiškiais, 
tas išsigynė tikėjimo ir yra piktesnis už netikintį“ 
(I Tim. 5, 8). 


II. Maža tėra tėvų, kurie visai nesirūpintų savo vai- 
kų kūno reikalais; bet nedaug terasi tokių, kurie, kaip 
reikiant, rūpintųsi jų siela. Visi norite, kad jūsų vaikai 
būtų sveiki, gražūs, turtingi. Ar daug jums rūpi tai, kad 
įiš užaugę būtų dori žmonės, sąmoningi katalikai ne tik 

ažnyčioje, bet ir namie, mokykloje, valsčiaus savivaldy- 
bėje, apskrities taryboje, valdžiavietėse, seime, ministeri- 
jose, prezidentūroje, kad jie nesvyruotų tai kairėn, tai 
dešinėn, bet eitų Dievo ir Bažnyčios įsakymų nurodytais 
keliais, žengtų tiesiai dorybių takais, kur šaukia Dievas 
ir tėvynė... Todėl tai labiausia primena šv. Povilas: „O 
jūs, tėvai, savo vaikus auklėkite drausme ir Viešpaties 
perspėjimu“. 

„ Kiekvieno žmogaus didžiausias uždavinys Viešpatį 
pažinti, jam ištikimai tarnauti. Todėl, tėvai, ypač jūs, mo- 
tinos, nuo pat  mažumėlės, kai tik kūdikis pradeda šiek 
tiek suprasti, sakykite jam apie Dievą; iš jūsų turi vai- 
kai išgirsti, kad yra Dievas, Kurs mato visus mūsų dar- 
- bus, girdi žodžius, atspėja net norus ir mintis; jog Vieš- 
pais mus sutvėrė tam, kad Jį mylėtumėm, garbintumėm; 
jog mirus kiekvienam Viešpats atlygins sulig jo darbais: 
geriems duos dangų, piktus pragaru nubaus... Jūs, mo- 
tinos, esate pirmos mokytojos; iš jūsų vaikai privalo iš- 
mokti žegnotis, sudėti rankas maldai, melstis, ištarti tuos 
šventus Jėzaus ir Marijos vardus. 

„ Paaugusius vaikus išmokykite gerai kalbėti kasdie- 
nius poterius: „Tėve mūsų, Sveika Marija, Tikiu į Dievą“... 
Jie turi taipgi mokėti dešimtį Dievo ir penkis Bažnyčios 
įsakymus, septynis šv. Sakramentus, keturias tiesas krik- 
ščioniui būtinai žinotinas... Negana yra tai mokėti atmin- 

tinai; rūpinkitės, kad vaikai suprastų, ką kalba, kad ži- 
notų, ką reiškia kiekvienas žodis, kurį lūpomis ištaria. 
Visa tai išmoks iš katekizmo, kuris reikia turėti kiekvie- 
nuose namuose ir kartas nuo karto skaityti. Prieš pirmą 
išpažintį ir Šv. Komuniją siųskite vaikus bažnyčion, kad 
iš kunigo išmoktų, ko patys negalite išmokyti. Paskiau 
šventomis dienomis teklauso pamokslų; pargrįžusių iš 
bažnyčios paklausinėkite, ką kunigas sakė... 

Žinokite, tėvai, jog labai Dievui nusidedate, kai dėl 
žemiškųjų apleidžiate dvasiškus savo vaikų reikalus, kai 
jūsų vaikai temoka kasdienius poterius ir tai dar su 
klaidomis. Teisingai pasakė šv. Jonas Auksaburnis, esa 
gyvuliai daugiau vertinami, negu vaikai; jei šeimininkai 
patys arklių neprižiūrį, pastatą samdininką ir tai gerą; 
vaikų gi patys tėvai nemoką ir nesirūpiną, kad juos kiti 
pamokytų. — Kokie to vaisiai, patys gerai matote: Iš to- 
kių be tikėjimo ir dorovės žmonių nėra nei Dievui gar- 
bės, nei žmonėms naudos, nei tėvams paguodos. Jums, 
gimdytojai, nedori vaikai užnuodija gyvenimą, esti nu- 
liūdimo, didelių rūpesčių ir sielvartų priežastis. Jie patys 
darosi nelaimingi, kuriems galima pritaikyti Kristaus žo- 
džiai: „Geriau būtų tam „žmogui, jei jis nebūtų gimęs“ 
(Mat. 26, 24). 

Negana yra vaikai mokyti tikybos; reikia vienkart 
anksti vaikai pratinti jos pildyti: kasdieninius poterius 
kalbėti, šventomis dienomis klausyti Sv. Mišių, laikyti 
pasninkus, Bažnyčios įsakytus... „Turi sūnų, — sako Sv. 
Raštas, — auklėk juos ir lenk juos nuo pat jų kūdikys- 
tės“ (Ekl. 7, 25). Raginkite į gera; saugokite nuo pikta. 
Neduokite vaikams perdidelės laisvės; pamatę, kad vai- 
kai įgimtu  palinkimu ar pikta valia, krypsta iš gero ke- 
lio, turite suturėti nedorus jų nukrypimus, drausti, barti. 
Nesakykite, jie dar neišmaną, nieko „nežiną... Tiesa, gal 
„ir nesupranta, blogai darą; bet, pripratę prie to, kad ir 
pradės suprasti, taip pat elgsis. „Apgaulinga laisvė, — 
šaukia šv. Augustinas, — kuri taip gadina vaikus; nuož- 
mi, melaginga tėvų meilė; nesakyk, juos mylįs, kai juos 
vedi nupuoliman ir amžinon prapultin“. „Tėvai, — ra- 
gina šv. Povilas: — savo vaikus auklėkite drausme ir 
Viešpaties perspėjimu“. 

Ir drausmė turi būti išmintinga. Įspėkite vaikus ge- 
ruoju, perdaug jų neerzinkite, kaip tai kai kurie tėvai 
daro: Už kiekvieną mažmožį vaikams galvą kremta, už 
menką prasižengimą rūsčiai juos bara, keikia, net muša. 
Tėvų rūstumas išmoko vaikus slėptis, meluoti. Kad su- 
pykę keikiate, mušate be pasigailėjimo, didesnę kaltę da- 
rote, negu ta, kurią norite pataisyti vaikuose. Vien tik 
mušant ir plakant vaikus, galima juos išauklėti baisiau- 
siais žmonėmis; nuo pat mažatvės jie žiūrės į savo tė- 
vus, kaip į kokius budelius, jų nekęs; kol maži, kentės, 
dantis sukandę; bet užaugę, gali tuo pat atsimokėti, 
gimdytojus keikti, mušti... Užtat ir įspėja apaštalas šv. 
Povilas „Jūs, tėvai, neerzinkite savo vaikų, bet auklėkite 
juos drausme ir Viešpaties baime“. 

Drausdami žiūrėkite, kad niekas jų nepiktintų; ne- 
palikite vaikų be priežiūros; dabokite, su kuo susieina, 
ką kalba, kaip daro... Nekartą patys stebilės, kur jūsų 
vaikai išmoko keikti, meluoti, vogti, kad pas jus to nei 
ištvirkusiais vaikais, mokosi visokių nedorybių: Ste- 
bėkite, su kuo draugaujasi, ar ne su paleistuviais, gir- 
tuokliais, keiksniais, vagilėliais.. Saugokite netik ma- 
žus, bet ir paaugusius vaikus. SŠalinkite vaikus nuo 
tokių žmonių — „kurie, anot Kristaus žodžių: ateina pas 
jus avių rūbuose, viduje gi yra plėšrieji vilkai“ (Mat. 
7, 15), išplėšią jūsų vaikams, ypač dukterims, nekaltybę. 

„ Veizėkite, kad samdininkai nebūtų ištvirkę; saugo- 
kite, kad namiškiai prie vaikų nieko pikta nekalbėtų, ne- 
darytų. „Šeimininkas, — sako šv. Jonas Auksaburnis,— 
įspėja tarnus ir tarnaites atsargiai elgtis su žiburiu, kad 
nepadarytų gaisro; taip pat turi perspėti juos saugotis, 
kad žiežerka neįkristų nekalton kūdikio širdin ir nesu- 
degintų Dievo namų“. Namuose geras pavyzdys tai ge- 
Tiausias auklėjimo būdas. Saugokite nuo tokių vietų, kur 
vaikai galėtų nustoti tikėjimo, papročių skaistumo. Ne- 
leiskite į mokyklas, kur mokytojas bedievis, ar laisvama- 
nis, kurs nelaiko pasninkų, neklauso šv. mišių, neatlieka 
velykinės, kurs dalyvauja ir darbuojasi betikybinėse orga- 
nizacijose... 

Saugodami nuo kitų, atminkite tėvai, kad jūsų vai- 

kai nuolat prie jūsų, kad jų akys visados į jus nukreip- 
tos, kad jie pirmiau, nagu pradeda suprasti, kas yra ge- 
ra, kas pikta, jau mėgina daryti, ką jus darant mato, kal- 
bėti, ką jūs kalbate. „Tėvų elgesys, — anot šv. Jono 
Auksaburnio, — yra knyga, iš kurios vaikai mokosi“. 
Gerai pasakė vienas mokytojas, tėvai turį bijoti savo vai- 
kų, prie jų nieko nedaryti, nesakyti, kas atrodo pikta. 
Gimdytojai, „mokykite juos savo gyvenimu, kaip vengti 
pikta, ieškoti gera, kaip nekęsti nuodėmės, bijoti Vieš- 
paties teismo ir mylėti Dievą“ (Euzeb.). Iš gražiausių pers- 
pėjimų ir išmintingiausios drausmės nieko nebus, jei patys 
blogu savo pavyzdžiu naikinsite,ko žodžiais mokysite. 

Patys pasakykite, ar gali vaikus išmokyti blaivybės 
tėvas, kurs nuolat namo grįžta girtas? Ar bus maldingi 
vaikai tokių tėvų, kurie nekalba poterių, neklauso mišių, 
neina išpažinties?.. Tiksliai pasakė vienas sūnus tėvui, 
kurs pats nepraktikuodamas, siuntė jį atlikti velykinės: 
„Dabar turiu klausyti; bet, kai užaugsiu, ir aš, kaip tėtė, 
nebeisiu“. Jei gimdytojai laužys pasninkus, ar vaikai ne- 
pripras nieku laikyti to Bažnyčios įsakymo? Jeigu tėvas 
su motina tapradžios tarp savęs vaidijasi, keikiasi, ginči- 
jasi, ar kitaip ir vaikai darys? Kristus stačiai pasakė: 
„Blogas medis duoda blogų vaisių“ (Mat. 7, 17). Ir 
priežodis skelbia: „Netoli krenta obuolys nuo obelės“. 

Vaikai girdėjo jūsų, tėvai, keiksmus, matė jūsų rie- 
tenas ir tapo į jus panašūs, o gal dar piktesni. Mes, dva- 
siški vadovai, nebegalime suturėti jų nuo pikta, palen- 
kti prie gera, nes nuo mažatvės pripratinote juos ne- 
tinkamai gyventi. Supraskite, gimdytojai, kaip atsargiai 
turite elgtis prie vaikų, kad jų kartais netyčiomis nepa- 
piktintumėt. Ką besakyti apie tuos tėvus, kurie tyčia lie- 
pia savo vaikams meluoti, vogti, kas irgi pasitaiko. To- 
kiems pritinka Kristaus žodžiai: „Kas gi papiktintų vie- 
ną iš tų mažutėlių, kurie į mane tiki, tas vertas, kad 
girnų akmuo būtų jam užnertas ant kaklo ir kad jis bū- 
tų nuskandintas jūros gilumoje“ (Mat. 18, 6). 


* * 
* 


Tokios yra, Mieli Klausytojai, tėvų vaikams prie- 
dermės. Kaip kitados Faraono duktė, ištraukus iš van- 

dens mažą vaiką, jį pavedė motinai, tardama: „Imk ši- 
tą vaiką, ir žindyk jį man; aš tau užmokėsiu algą“ (Ex. 
2, 9); nelyginant, taip pat Dievas jūsų vaikus, atgaivinęs 
krikšto vandeniu, atiduoda jums, gimdytojai, ir žada di- 
delį užmokestį už gerą jų auklėjimą. Imkite ir išaugin- 
kite tuos kūdikius, kad jie būtų naudingi Dievui ir žmo- 
nėms. Būkite savo vaikų angelai sargai; sergėkite juos, 
kaip akies lėlelę, nuo sugedimo. Saugokitės, kad „blogu 
auklėjimų jų nepražudytumėt. Jei būsite jų nekaltybės naikin- 
tojai, per amžius neatsakysite už pražuvusias jų sielas. 

Atminkite, kad teisingas Dievas „ieškos iš jūsų 
rankų pražudyto kraujo“ (Ezek. 3, 18), kurs jums buvo 
pavestas. Užtat, tėvai, rūpinkitės savo vaikus katalikiškai 
išauklėti, kad nenustotumėt prižadėto nuopelno, kad 
drauge su vaikais užsipelnytumėt dangaus karalystę. 
Raginu šv. Povilo žodžiais: „Vaikai, klausykite savo gim- 
dytojų Viešpatyje, nes tai teisinga. Gerbk savo tėvą ir 
sąvo motiną; tai yra pirmas įsakymas su pažadėjimu: 
kad tau būtų gera ir kad ilgai gyventum žemėje. Ir jūs, 
tėvai, neerzinkite savo vaikų, bet auklėkite juos draus- 
me ir Viešpaties perspėjimu“. Amen. 


Samdininkų ir šeimininkų priedermės. 


„Gerbk savo tėvą ir motiną“. 


„Žmonės yra įvairių gabumų, mokslo, sveikatos. 
Ne visi eina tas pačias pareigas. Kaip darbas darbui ne- 
lygus, taip ir užmokestis: Inžinieriui, meistrui priva- 
lome daugiau mokėti, negu šiaipjau darbininkui; * ir 
darbininkas sąžiningesnis, geresnis gauna didesnį atly- 
giūimą už tinginį. „Kaip žmonės, — rašo Žemaičių 
vyskupas Paliulionas, — vieni stipresni, kiti silpnesni, 
vieni gali daugiau, kiti mažiau, vieni rūpestingai darbuo- 
jasi, kiti gi tinginiuoja, taip ir turtai, jų darbais ir rūpes- 
niais uždirbti, negali būti lygūs“. Dėl to visados buvo 
Ir yra pasaulyje turtingų ir bėdinesnių, kurių vieni be 
kitų apsieiti negali, 

„Turtingas ir vargšas, sako šv. Augustinas, yra 
du žmogu, katrie vienas antram reikalingi“. Turtingesni, 
turėdamį daugiau reikalų, negali apsieiti be tarnų, dar- 
bininkų; bėdinesni, kad užsidirbtų savo pragyvenimui, 
turi uždarbiauti. „Vergai, yra sakęs apaštalas šv. Povilas, — 
klausykite visuose dalykuose kūno valdovų, tarnaudami 
ne dėl akių... Valdovai! suteikite vergams, kas teisinga ir 
pridera, žinodami, kad ir jūs turite Viešpatį danguje“ 
(Kol. 3, 22, Kol. 4, 1). 

Šiandien nebegali būti nuomonės, būk viena žmo- 
nijos dalis, šio pasaulio išrinktieji, o kita — jų vergai. 
Dabar nėra nei laisvo, nei vergo; visi esame vieno dan- 
gaus Tėvo vaikai; turime gyventi, laikydamies meilės ir 
teisybės įsakymų. Kiekvienas žmogus, ar turtingas, ar 
pavargėlis, turi tam tikrų teisių ir pareigų, kurios jam, 
kaipo visuomenės nariui, privalomos. 

Samdininkai ne prigimties ryšiais, o laisva valia 
pristoję prie kokios nors šeimos, turi eiti beveik tas pa- 
čias pareigas, kaip tikri vaikai; darbdaviai gi privalo 
jiems būti, tarsi, gimdytojai. Kalbant apie ketvirtąjį Dievo 
įsakymą, negalime aplenkti I samdininkų ir II šeimininkų 
priedermių. Labiausia mūsų laikais reikia tai sakyti, nes 
artimesni ryšiai, užtriną luomų skirtumą, visai nutrūko. 
Visi klausykite šito pamokslo; jis visiems labai reika- 
lingas. 

Viename pamoksle sugretinsiu abiejų luomų parei- 
gas, kad nepasirodyčiau nelygus vieniems, ar antriems. 
Daugelis šiandien įprato klausytis apie teises, o maža 
kas beatjaučia pareigas. Dabar visi lygūs prieš įstaty- 
mus, bet visi turi pareigų, kurias turi sąžiningai eiti: 
Be to negalės pagerėti žmonių santykiai ir nesusilauksi- 
mė geresnės ateities. 


„Sūnus, — sako Šventasis Raštas, — laiko pa- 
Šarboje tėvą, tarnas gi savo poną“ (Mal. 1, 6) turi gerb- 
ti. Samdininkai įeina į šeimininko namus, maitinas jo 
duona, tampa šeimos nariais, tarsi, priimtais sūnumis ar 
dukterimis; šeimininkai privalo jais rūpintis, kaip tėvai; 
todėl samdininkams reikia gerbti savo šeimininkus, nely- 
ginant tėvus. Tą pagarbą privalote turėti širdyje ir reikš- 

ti ją elgesyje. Negalite niekinti savo šeimininkų, turite 
būti švelnūs, mandagūs, neatsakinėti šiurkščiai, nepykti 
už įspėjimus, nepravardžiuoti, neišjuokti... Vienu žodžiu, 
kiekviename žingsnyje rodyti jiems savo pagarbą. 

Dabar klausiu jus, tarnai, ar gerbiate savo šeimi- 
ninkus? Kurs iš jūsų nėra šiurkštus? Kurs jiems neatsa- 
ko rūsčiai? Kas iš jūsų neniekina savo šeimininkų, ne- 
išjuokia, neapkalba? Kitas nuolat susiraukęs vaikščioja, 
neišgirs jo šeimininkas švelnaus atsakymo; kitas rūpinasi 
visaip jam dakarsti. Drovėkitės, tarnai, tokių savo darbų; 
atminkite, kad tai nedorovė Viešpaties akyse, už kurią 
Dievas jus rūsčiai baus. Aiškiai sako šv. Povilas: „Visi, 
kurie yra po jungu vergai, turi laikyti savo valdovus 
vertais visokios pagarbos, kad nebūtų piktažodžiaujama 
Viešpaties vardui ir mokslui“ (Tim. 6, 1). 

Pats žodis „tarnas“ rodo, kad jisai privalo savo 
šeimininkui tarnauti, t. y. dirbti, ką jis įsako. To reika- 
lauja teisybė; su šeimininkais suderėjote algą; už ją pri- 
žadėjote tarnauti. Teisybė reikalauja tą sutartį sąžiningai 
vykdyti. „Vergai, klausykite visuose dalykuose kūno val- 
dovų, tarnaudami ne dėl akių, lyg kad norėdami įtikti žmo- 
nėms, bet neklastinga širdimi, bijodami Dievo. Ką-nors 
darote, širdimi darykite, kaip Viešpačiui, ne žmonėms, 
žinodami, kad gausite iš Viešpaties tėvainystės užmokes- 
tį“, -— sakė šv. Povilas pirmiesiems krikščionims. (Kol. 
3, 22—24), 

Nors šeimininkas būtų ir įkirūs, tačiau samdininkai 
negali jo neklausyti. „Vergai, — sakydavo apaštalas šv. 
Petras, — būkite pasidavę valdovams, visa baime ne tik 
geriems ir ramiems, bet ir nepakenčiamiems. Nes tai 
yra malonė, jei kas dėl sąžinės Dievop pakelia vargus, 
kentėdamas neteisingai“. (I. P. 2, 19). Tik viename daly- 
ke tarnai neprivalo klausyti savo darbdavių. Būtent, jei 
lieptų ką-nors daryti, priešinga Bažnyčios ar Dievo įsa- 
kymams; tokiuose atsitikimuose daugiau reikia Dievo 
klausyti, negu žmonių. 

„ Tarnai! klausykite savo šeimininkų greitai; nelau- 
kite, kol savo liepimą pakartos keletą sykių, ar pradės 
bartis. Klausykite noromis, be murmėjimo. Darykite taip, 
kaip įsakyta, kad apie jus galėtų jūsų šeimininkai pasa- 

kyti, kaip apie savuosius liudija Evangelijos aprašytas 
šimtininkas: „Ir aš esu žmogus, po valdžia pastatytas, 
ir turiu po savim kareivių; aš sakau šitam: Eik ir jis eina; 
kitam: Ateik, ir jis ateina; ir savo tarnui; Tai daryk, ir 
jis daro“ (Mat. 8, 9). Apaštalas šv. Povilas įsako: „Ver- 
gai tebūna pasidavę savo valdovams; tegul visame kame 
įtinka, neprieštarauja, nedaro skriaudos, bet viskuo te- 
pasidaro tobulai ištikimi“ (Tit. 2, 9—10). 

Bet kaip pagarbą, taip ir tikrą paklusnumą retai 
kur šiandien berasi. Tiesa, juk klausote; bet nenoromis, 
iš baimės, iš prievartos; šeimininkai turi savo liepimus 
po dešimtį kartų kartoti, rūstumu versti savęs klausyti. 
Žodžiu sakant, mūsų laikais šeimininkai iš samdininkų 
vietoj tikros pagalbos už peną, dangą ir algą turi daug 
nemalonumų. (O kiek iš to kyla nesutikimų, barnių, 
Dievo rūstinimų! Samdininkai! supraskite paklusnumo 
reikalą, įsidėmėkite, kad susiklausymo stoka tai nedorovė 
Dievo ir žmonių akyse: Be įsakymų vykdymo negali 
būti jokios tvarkos namuose. 

Tarnai! turite ištikimai tarnauti. Duotą sau darbą 
sąžiningai privalote dirbti, ar jus kas prižiūri, ar ne. Ne- 
laukite, kad tik diena praeitų, kad saulė nusileistų; juk, 
atėjus užmokesnio laikui, nedovanosite sukalbėtos algos 
nė skatiko. Kas laiką veltui leidžia, vagia valandas tin- 
ginėdamas,— skriaudžia darbdavį, padarytą skriaudą turi 
atlyginti bent uolesniu darbu ateityje. Už kiek sukalbė- 
jote, už tiek ir tarnaukite; negalite slapčia prisidėti algos, 
nors ir rodytųsi, kad per mažai temoka. Jei gaunate 
valgį, nereikalaukite kažin ko, nenorėkitę visa, ką tik na- 
muose matote, ragauti; atminkite, kad jei būtumėt ant 
savo valgio, gal ir taip nevalgytumėt. 

eimininkų turtų saviems reikalams neimstykite, nė 
kitiems neduokite; bet sau pavestus daiktus rūpestingai 
saugokite nuo savųjų ir svetimų. Žiūrėkite, kad per 
jūsų apsileidimą nepasidarytų šeimininkams nuostolių, 
kad jų kiti neimstytų, negadintų. Nesakykite, tai ne 
mano daiktas, kas man rūpi, iežūsta. Kiekvienas turtas 
visuomenei yra reikalingas ir jo niekais laikyti negalima. 
Jei kiekvienas savo nuožiūra elgsis, tai žmonės niekad 
nesusilauks tvarkos. Taip elkitės, kad šeimininkai galėtų 

jumis visai pasitikėti, kad brangiausius daiktus galėtų 
jums pavesti, kad namuose nereiktų rakto. 

Šu širdies skausmu tenka pasakyti, kad šiandien 
teisingo tarno kartais dienos viduryje su šviesa reikia ieš- 
koti, radus tarti Psalmės žodžiais: „Kas jis toks, ir girsi- 
me jį“. Paklauskite, samdininkai, savo sąžinę; ji tai ge- 
riausiai jums pasakys. Dėlko šiandien niekas tarnais 
netiki? Kodėl rūpestingai viską nuo tarnų slepia, užraki- 
nėja? Ar ne dėl to, kad pasitaiko tarnų, kurie esti na- 
miniai vagys!  Nurauskite, kurie taip nesąžiningai elgia- 
tės ir ateityje rūpinkitės ištikimai tarnauti, kaip įsako 
Apaštalas: „nedarydami skriaudos, bet viskuo pasirody - 
dami tobulai ištikimais“. 

Neapleiskite vietos be laiko; ne laiku atstodami, 
skriaudžiate šeimininkus. Be tikro reikalo niekad vietos 
nemainykite; radę dorus namus, kol galite, juose tarnau- 
kite; mažus nesusipratimus kantriai kentėkite; žinokite, 
jog nors ir visą pasaulį pereisite, nerasite vietos, kur 
nieko nereiktų dirbti, kur veltui valgydintų, kur viskas 
pagal norą klotųs, nes ir priežodis sako: „kurioje grį- 
čioje nėra dūmų?“ Seniau tarnai tarnaudavo vienuose 
namuose po keletą ir kelioliką metų, o ne vienas iki 
gyvos galvos. 

Dar seniau tarnas buvo šeimos narys, augintinis. 
Gyveno, mirė tuose pačiuose namuose, kai nebegalėjo 
dirbti, neidavo elgetauti, valgydavo „loskavą duoną“. 
Nieko todėl ypatinga, kad tada tarp samdininkų ir šei- 
mininkų buvo artimesni ryšiai; tarnai vietą, kurioje tar- 
navo, laikė savo namais, šeimininkus gerbė, jų klausė 
ir jiems ištikimai tarnavo, tarsi, tikriems savo tėvams; O 
šeimininkai juos mylėjo, jais rūpinos ir teisingai elgės, 
kaip su savo vaikais. Mūsų laikais visai to nebėra, kas 
jau Kaip samdininkams, taip ir šeimininkams reikia pri- 
minti, 

II. „Viską gerai apsvarstęs, — rašo vyskupas šv. 
Pranciškus Salezietis, — apie tarnus ir samdininkus tiek 
galiu pasakyti: jie yra mūsų artimi ir mažesni broliai; 
juos meilės įsakymas liepia mums, kaip save pačius, 
mylėti, tuos brangius artimus, kurie mums taip artimi, 
kad gyvena su mumis po vienu stogu ir iš mūsų turtų; 


110 SAMDININKŲ IR ŠEIMININKŲ PRIEDERMĖS 


elkimės su jais taip, kaip norėtumėm, kad su mumis 
elgtųsi“. Nedarykime to kitiems, kas mums nemiela. 

Šeimininkai! mylėkite savo tarnus, kaip brolius 
Kristuje. „Jei turi ištikimą tarną, — sako Sventoji Dva- 
sia, — elkis su juo, kaip su broliu“. (Ekli. 33, 31). Bū- 
kite tarnui malonūs, liepimus duokite be rūstumo, pa- 
niekos. Jei kartais tarnas per silpnybę, ar iš apsileidimo 
netaip padarė, kaip buvo sakyta, nerūstaukite, nepykite, 
nekeikite. Atminkite, kad ir jūs patys ne sykį apsilei- 
džiate; nepamirškite, kiek kartų jūs netaip elgiatės, kaip 
reikalauja Dievas ir žmonės. Viešpats kantriai kenčia 
jūsų kaltes; o jūs turite būti kantrūs su mažesniaisiais. 
„Ir jūs, valdovai, — sakė apaštalas šv. Povilas, — da- 
rykite jiems taip pat, susilaikydami nuo grasinimų; žino- 
kite, kad ir jų ir jūsų Viešpats yra danguje ir Jis ne- 
žiūri asmens“ (Ep. 6, 9). Nesakau, kad niekad neleista 
subarti tarno už blogus jo poelgius, bet reikia tai da- 
ryti su meile, tėviškai, kaip Apaštalas pataria: „Broliai, 
jei žmogus ir įpultų netikėtai į kokią nuodėmę, jūs, ku- 
rie esate dvasiniai, pataisykite tokį, laikydamies dvasios 
ramumo“ (Gal. 6, 1). 

eimininkai, rūpinkitės tarnų laikina būkle, kad 
jiems nieko netrūktų: Jei tarnams sukalbėtas valgis, tai 
žiūrėkite, kad jie nebūtų alkani; duokite valgį stiprų, 
sveika; be to žmogus visai negali apsieiti, tuo labiau — 
sunkiai dirbąs. Antra vertus, jei silpnai valgydinsi, ne- 
kaip ir dirbs: koks valgymas, toks ir darbas. Visados 
tevalgo sočiai. Duokite šiltą, sausą, šviesų kambarį, kad 
sveiki būtų; susirgus gelbėkite jų sveikatą. Daug yra 
šeimininkų, kuriems samdininkas geras, kol sveikas dir- 
ba; bet, kai suserga, tuojau atleidžia. 

Klausykite! Susirgusio galvijo niekas iš namų ne- 
išvaro; kiekvienas doras žmogus rūpinas jam padėti. Ar 
gi nelabiau pridera pasigailėti vaitojančio žmogaus. Kad 
suserga jums arklys, ar karvė, nieko nesigailite, gelbite, 
kaip išmanydami; mylimą šunį kambaryje šiltai užklojate. 
O sergantį tarną pamirštate, apleidžiate, tesižino pats. 
Gėda sakyti! Nesirūpinate tarnais tiek, kiek gyvuliais! 
Susimildami! nepalikite susirgusio be priežiūros; bet 
aprūpinkite visus jo, kaip kūno, taip sielos, reikalus. At- 

minkite, ką sako apaštalas šv. Jokūbas: „Teismas be 
pasigailėjimo tam, kurs nevykino gailestingumo“ (2, 13). 

Šeimininkai! rūpinkitės savo tarnų siela, Jei kiekvienas 
klystantis reikia įspėti, tai dar labiau namiškis; anot 
šv. Povilo: „Jei kas nesirūpina savaisiais, ir ypač na- 
miškiais, tas išsigynė tikėjimo ir yra piktesnis už netikin- 
tį“ (Tim. 5, 8). Nesakykite: by-tik dirba, kas man rūpi, 
kaip jis gyvena; ir pagonai tai numanė, jog tarnai, kurie 
ištikimi Dievui, ir jiems bus teisingi... Pamatę, kad jūsų 
tarnai blogai elgias, girtuokliauja, paleistuvauja, — per- 
spėkite, pašalinkite pikta iš jų tarpo. Prižiūrėkite, kad 
jūsų tarnai kalbėtų kasdienius poterius, šventomis die- 
nomis vaikščiotų bažnyčion, eitų šv. Sakramentų, laikytų 
įsakytus pasninkus... 

Negaliu tylėti apie tokius šeimininkus, kurie savo 
tarnams neduoda laiko krikščioniškoms priedermėms 
atlikti, kurie juokias iš visa to, kas tarnams ir jiems tu 
ri būti šventa. „Kas suklaidina teisiuosius į piktą kelią, 
— perspėja Sventoji Dvasia, — kris į savo prapultį; 
nekaltieji gi paveldės jo gėrybes“ (Priež. 28, 10). Ma- 
nau, nereikia plačiau aiškinti to Dievo posakio; patys 
matote, kaip mūsų laikais ne vienoje vietoje tai įvyko ir 
toliau taip darysis, jei turtingesni, šviesesni nesiliaus 
piktinę šiaipjau žmonių atšalimu tikybos dalykuose. Toli 
neieškant, dirstelėkite į dvarininkus: Kur nebuvo Vieš- 
paties baimės, nuskuro, suvargo, paskendo skolose; 0 
jų turtus įsigijo sau jų pačių buvę baudžiauninkai, ser- 
mėgiai, tarnai... 

„Valdovai! — sako šv. Povilas, — suteikite ver“ 
gams, kas teisinga ir kas pridera“. Su visais privalote 
teisingai elgtis; dar labiau su tarnais, kurie jūsų naudai 
pašvenčia darbą ir deda sveikatą. „Kas tik bus tau šį 
tą padaręs, tuojau atiduok jam užmokesnį, — sako tei- 
singas Tobijas, — ir tavo samdininko alga tenepalieka 
pas tave“ (4, 15). Atminkite, mokestis, kurį jiems duo- 
date, yra gausiai prakaito lašais aplaistytas. Algos nu- 
traukimas tarnams ir darbininkams, be jokios jų kalty- 
bės, yra nuodėmė, šaukianti dangaus keršto. „Štai nu- 
valiusiųjų jūsų laukus darbininkų užmokesnis, — sako 
šv, Jokūbas, — kurs jūsų sulaikytas, šaukia; ir jo šauks- 


112 -SAMDININKŲ IR ŠEIMININKŲ PRIEDERMĖS 


mas pasiekė kareivijų Viešpaties ausis“ (5, 4). Žinoma, 
jei samdininkai tyčiomis, per apsileidimą darytų skriau- 
das, galima tiek algos priturėti, kiek buvo skriaudos; 
bet, jeigu kas netyčiomis tarnui atsitiko, iš ko jums buvo 
nuostolių, mokesnio mažinti nepridera, r 

„Nebūk, kaip liūtas savo namuose, — sako Svent. 
Raštas, — griaunąs savo namiškius ir slegiąs savo val- 
dinius“ (Ekli. 4, 35). Neapsunkink savo samdininkų 
darbu, duok laiko poilsiui. Įsidėmėkite tai visi šėimi- 
ninkai, kurie nuo aušros iki vėlos šutemos, o kartais ir 
naktį neduodate tarnams atsikvėpti, nuolat varginate juos 
sunkiais darbais, greitu laiku atimate jiems sveikatą; 0 
silpnų ir negalaujančių darbininkų nenorite laikyti. Jūs 
turite savas vietas; o kur jie dėsis be sveikatos? 

Negalite taipgi tarnų atstatyti be rimtos priežasties, 
ypač be laiko. Jei norite atleisti, pasakykite išanksto, 
kad pasirūpintų gauti kitą vietą. Jeigu be laiko išva- 
rote, — atlyginkite skriaudą, kurią jiems darote. „Valdo- 
vai! suteikite vergams, kas teisinga ir pridera“. Nes, 
anot šv. Jono Auksaburnio: „Keršto šauksmas tarnų, 
darbininkų ir visų prispaustųjų perveria dangų ir Dievo 
teisybę judina“. 

* ". * 

Mieli Klausytojai! šiandien pastačiau jums prieš 
akis iš vienos pusės samdininkų, iš kitos — šeimininkų 
priedermes sulig Kristaus mokslu. Mylėkite savo samdi- 
ninkus, gerai su jais elkitės, rūpinkitės jų kaip laikinu, 
taip ir amžinu labu; kas teisinga ir pridera — tarnams 
darykite! Jūs, samdininkai, gerbkite savo šeimininkus, 
jų klausykite ir jiems ištikimai tarnaukite!i Tada visi, 
samdininkai ir šeimininkai, darbininkai ir darbdaviai, tar- 
nai ir ponai, kaip to paties dangiškojo Tėvo vaikai, gy- 
vensite meilėje, teisybėje, vienybėje, ramybėje... 

Dabar gi klausiu Apaštalo šv. Jokūbo žodžiais: „Iš 
kurjūsų tarpe karai ir vaidai? Ar ne iš to? ar ne iš jūsų 
pageidimų, kurie kovoja jūsų sąnariuose. Jūs geidžiate 
ir neturite; užmušate ir pavydite, ir negalite gauti; vaidi- 
jatės, kaujatės ir neturite. Dievas priešinasi puikiems, 
nuolankiems gi duoda malonės. Taigi būkite pasidavę 

Dievui...  Nusivalykite rankas, nusidėjėliai, ir apkuopkite 
širdis, dvejojantieji. Jauskite savo nelaimę, gedėkite ir 
raudokite; jūsų juokas tepavirsta verksmu ir džiaugsmas 
nuliūdimu.  Nusižeminkite Viešpaties akivaizdoje, ir Jis 
išaukštins jus“... (4, 1— 10). 

„Nugi dabar, turtingieji, verkite dejuodami dėl ne- 
laimių, kurios jums ateis... Jūs krovėte sau rūstybės 
turtus paskutinėse dienose... Jūs kėlėte pokylius žemėje 
ir lėbavimais nupenėjote savo širdis užmušimo dienai... 
Taigi būkite kantrūs, broliai... Nedūsaukite, broliai, vieni 
prieš kitus“... (5, 1—0). Vieni kitų naštas nešiokite, o 
taip vykinsite Kristaus įstatymą (Gal. 6, 3) teisingiausio 
Teisėjo, Kurs atiduos kiekvienam pagal jo darbus. Jei 
gerai eisite savo pareigas, kiekvienam iš jūsų, ar šeimi- 
ninkui, ar samdininkui, ar ponui, ar tarnui, be jokio 
skirtumo tars: „Gerai, gerasis ir ištikimasis tarne, ka- 
dangi tu buvai ištikimas ant nedaug, ant daug aš 
tave pastatysiu; įeik į savo Viešpaties linksmybę“ (Mat. 
25, 23). Amen. 


Vyriausybės ir valdinių priedermės. 


„Gerbk savo tėvą ir motiną“. 


Sakoma, būk senovės graikų dievas Zeusas, norė- 
damas palengvinti žemės gyviams gyvenimą, davęs 
įiems įvairių priemonių: arkliui — stiprias kojas, karvei 
— ragus, šuniui — dantis, katei — nagus... Kol atėjusi 
žmogaus eilė, Zeusas pritrūkęs panašių įrankių; vis- 
kas buvę išdalyta kitiems sutvėrimams. Zeusas nutaręs 
žmogų apdovanoti visuomeniškumo jausmu, nes nu- 
Sprendęs, kad ši savybė geriausiai padėsianti jam grum- 
tis su visomis gyvenimo sunkenybėmis. 

„Žmogus yra draugiškas sutvėrimas, gyvenąs šei- 
momis; jose vyresnysis yra tėvas. Iš šeimų susidaro 
tautos; jos kuriasi valstybes, kurias valdo vyriausybė. 
Vienose valstybėse viešpatauja karaliai, rinktiems tautos 
atstovams dalyvaujant valdyme; kitose patys žmonės 


8 


114 VYRIAUSYKGĖS IR VALDINIŲ PRIEDERMĖS, 


renka keleriems metams prezidentus; bet niekur nerasi 
visuomenės be vyriausybės. Kas laivui vairas, namams 
pamatas, tas valstybei vyriausybė. Visuomenė be val- 
džios, būtų kariuomenė be vado. 

Valstybė be valdžios neįsivaizduojama, kaip organi- 
zacija be valdybos. Toki žmonėms Dievo duota prigim- 
tis: be valdžios, kuri juos vestų geran ir saugotų nuo 
pikta, žmonės negali apsieiti. Viešpaties valios yra taip 
sutvarkyta, jog valdžia yra žmonėms reikalinga. Dėl to 
ir sako apaštalas šv. Povilas: „Kiekvienas tepasiduoda 
aukštesniosioms vyresnybėms; nes nėra valdžios, kaip 
tik iš Dievo; kurios gi yra, jos Dievo įstatytos. Taigi, kas 
priešinasi valdžiai, tas priešinasi Dievo sutvarkymui. Ku- 
rie priešinasi, patys sau pelnosi pasmerkimą“ (Rom. 13, 1). 

Valdiniai turi vyriausybę, kaipo Dievo vietininkę, 
gerbti, jos klausyti; vyriausybė privalo valdinius mylėti, 
su jais teisingai elgtis. Trumpai sakant, tarp vyriausy- 
bės ir valdinių turėtų vyrauti beveik tokie pat santy- 
kiai, kaip geroje šeimoje tarp tėvų ir vaikų. Todėl, kal- 
bant apie ketvirtąjį Dievo įsakymą, ne pro šalį bus pa- 
minėjus vyriausybės ir valdinių priedermes. Reikia tai 
sakyti mūsų laikais, kada visuotinėje netvarkoje beveik 
visi galvos nustojo. Valdiniai samprotauja: „Žmonės 
patys sau valdžia“. Vyriausybė, kaip įmanydama, ramina 
valdinius. Klausykite, sakysiu 1 apie vyriausybės ir II 
valdinių priedermes. 


I. „Kaip viename kūne, - - sako šv. Povilas, — daug 
turime sąnarių, visi gi sąnariai turi ne tą patį veikimą, 
taip mes daugelis esame vienas kūnas“ (Rom. 12, 4). 
Zmogaus kūne kiekvienas sąnarys turi savo paskyrimą: 
vieni kitiems tarnauja, vieni kitus šelpia. „Akis negali 
sakyti rankai: Aš tavo patarnavimo neprivalau; taip - pat 
ir galva kojoms: Man jūsų nereikia... kad nebūtų kūne 
pasidalinimo, ir kad sąnariai lygiai rūpintųsi vieni kitais“ 
(I Kor. 12, 21, 25). 
„Dažnai prilyginama esti žmogaus kūnui žmonių 
draugija, — sako Žemaičių vyskupas am. pam. Paliulio- 
nas. Nes žmonių draugijoje turi būti visokios vyresny- 
bės, visokie pašaukimai, dvasiški ir pasauliniai, visokie 

užsiėmimai ir visokie žmonių luomai. Visi yra būtinai 
reikalingi ir visi tarnauja vieni kitiems. Dėl to tai jokia 
žmonių draugija negali tvirtai stovėti be valdžios ir 
tvarkos“ (Žem. Vys. grom, p. 8). Kas tik moka mąsty- 
ti, turi tai pripažinti. 

Tvarka yra visuomenės pamatas; tai teisėtumas, tei- 
singumas ir išmintinga laisvė. Visuomenė nėra tai su- 
stingęs lavonas, be jausmų, nejudąs, nekrutąs, kaip koki 
mumija, kurioje maža tėra žmogaus pavidalo. Valstybė, 
nors gražiausiai sutvarkyta, be reikalingos laisvės būtų 
tarytum nukalta statula; ja būtų galima pasigrožėti, bet 
gyvybės joje nerasi. Vyriausybė, kuri žiūri tvarkos, pri- 
valo ir gali duoti valdiniams sutvarkytą laisvę. Laisvė 
tautai yra tas pats, kas žmogui sveikata, 

Kitur tai skiepijama nėt vaikams. Jungtinių Ame- 
rikos valstybių vaikus, atėjusius į mokyklą, taip saikdina: 
Vaikai, iškėlę dešines rankas, žvaigždėtos vėliavos aki- 
vaizdoje iškilmingai taria šitokius žodžius: „Prisiekiu iš- 
tikimybę vėliavai ir kraštui, kurį ji atstovauja. Viena ne- 
padalinama tauta su laisve ir teisingumu visiems“. Nieko 
tad ypatingo, kad Amerikos piliečiai nepaprastai myli 
savo tėvynę, ypač brangina laisvę, kad Amerika vadina- 
ma „laisvės šalis“, 

„Yra žmonių, mėgiančių įkalbinėti, būk visuomenė 
igyjanti laisvę, griaudama valdžią; protas vienok tam 
prieštarauja. Tiesa, įstorija liudija, kad įsivyravusi val- 
į džia, piktam vartodama savo galią, kartais slogina valdi- 
nių laisvę; bet ir tvirtina, kad nėra ir negali būti tikros 
laisvės, kur nėra jokios valdžios. Ir valdiniai laisvę 
nekartą piktam vartoja. Todėl ar galima manyti, kad 
laisvė yra kenksminga, ir šaukti: „Šalin laisvėl“ — 
kaip kartais sakoma: „Nereikia jokios valdžios!“ Tikros 
valdžios nesant, visi norėtų būti vyresnieji, niekas ne- 
norėtų būti valdinys; nuolat peštųsi, kas vyresnis, ir 
būtų visuotinė netvarka, 

„ Kad laisvė būtų valstybėje, kur esti gerų ir piktų 
žmonių, reikia stiprios valdžios, kuri gintų visus pilie- 
čius prieš kiekvieną, kiekvieną — prieš visus. Štai kodėl 
Apaštalas, kurs sako: „Nėra valdžios, kaip tik iš Dievo“, 
prideda: „Nes vyriausybės nėra bijotinos geriems dar- 


116 VYRIAUSYBĖS 1R VALDINIŲ PRIEDERMĖS, 


bams, bet piktiems. Nori nebijoti vyresnybės? Daryk 
gera, ir turėsi jos pagyrimą; nes ji Dievo tarnaitė tavo 
labui. Bet, jei darai pikta, — bijok; nes ji ne veltui ne- 
šioja kalaviją. Ji juk Dievo tarnaitė, keršytoja rūstybei 
parodyti tam, kurs daro pikta. Taigi, yra jums reikalo 
pasiduoti, ne tik dėl rūstybės, bet ir dėl sąžinės“ (Rom. 
13, 2--5). 


Vyriausybė yra „Dievo tarnaitė tavo labui“. To-. 


dėl ir sako popiežius Leonas XIII: „Vyriausybė neprivalo 
turėti omenyje valdančiųjų, bet visų gerovę, nes yra vi- 
siems“. Ne liaudis karaliams ir valdininkams, rašo arkiv. 
Bilčiauskis — o karaliai ir vyriausybė liaudžiai. Gali val- 
dininkai remtis Kristaus žodžiais: „Atiduokite tat kas cie- 
soriaus ciesoriui“, bet drauge vyriausybės ir valdininkai 
privalo atminti tai: Kad liaudis turėtų iš ko duoti, jie 
pirma turi pasirūpinti jos gerove, o paskiau iš jos ne- 
imti daugiau, negu leidžia teisybė ir negu liaudis išsigali 
duoti“. 

„Valdžia, gražiai rašo Žemaičių vyskupas, turi 
būti paremta, kaip ant kokių pamatų, teisybe ir meile. 
Kaip Dievas viso pasaulio Valdytojas, daro, taip-pat ir 
vyresnybės turi daryti, t. y. valdyti teisingai ir gailestin- 
gai, vieno daikto tiktai teieškodamos ir tetrokšdamos, 
kad „visiems žmonėms būtų kaskart geriau, labiausia gi 
silpnesniems, vargdieniams, beturčiams. Iš antros gi pu- 
sės visi valdiniai turi užlaikyti tvarką ir pildyti įstaty- 
mus, nes tiktai taip elgdamiesi gali ramiai gyventi ir nau- 
dotis savo darbo ir vargo vaisiais“. 


Taip suprasta valdžia nėra tai žmonių vargintoja, 


bet tvarkos ir tikros laisvės prižiūrėtoja. Taip nori vi- 
suomenę sutvarkyti Dievas, visokios valdžios šaltinis. 
Todėl dar pakartosiu Apaštalo žodžius: „Kiekvienas te- 
pasiduoda aukštesniosioms vyresnybėms, nes nėra valdžios, 
kaip tik iš Dievo; kurios gi yra, jos Dievo įstatytos. Taigi, 
kas priešinasi valdžiai, tas priešinasi Dievo sutvarkymui“. 


II. Ne vienas, žinoma, girdėdamas tai, pasakys: 
„Taip; bet ar nebuvo senovėje, net ir dabar ar nėra vy- 
riausybių, paremtų prievarta, neteisingų, peržengiančių 
teisybės ir meilės ribas? Ar gi visa tai reikia laikyti Vieš- 

paties valia, ir tokiuose atsitikimuose negalima priešintis 
vyriausybei, kaipo „Dievo sutvarkymui?“ Sąžinė liepia pri- 
pažinti, kad buvo ir yra vyriausybių neteisingų; jų nei Die- 
vas savo tarnais, nei valstybės savo globėjais laikyti negali. 
Todėl ir šv. Jonas Auksaburnis, aiškindamas šv. 
Povilo žodžius: „Nėra valdžios, kaip tik iš Dievo“, klau- 
sia: „Ką tuo tvirtini? Ar gi tai reiškia, kad kiekvienas 
kunigaikštis tiesiai Dievo yra pastatytas?“ — Ir pats at- 
sako: „To nesakau, nes ne apie kiekvieną kunigaikštį 
čia yra kalbama, bet apie patį dalyką; būtent, apie pačią 
valdžią. Nes Dievo išminties yra tai darbas, kad kuni- 
gaikštystės yra įsteigtos, o ne atsitikimams ir nenaudžiam 
likimui viskas palikta. Todėl ir Apaštalas nesako: „Nėra 
kunigaikščio, kaip tik iš Dievo“, bet patį dalyką patvir- 
tina, mokydamas: „Nėra valdžios, kaip tik iš Dievo“. 
Šv. Augustinas yra pasakęs apie įstatymus, kad „netei- 
singas įstatymas yra greičiau prievarta, ne įstatymas“. 
Tą patį galima sakyti apie neteisingą valdžią. Ir apaštalas 
įsako klausyti valdžios dėl to, kad ji „Dievo tarnaitė“ 
Neteisinga vyriausybė negali turėti tos savybės; ji gali 
jei nori, save pavadinti baudžiančios Apvaizdos įrankiu, 
„Dievo rykšte“, kaip kitados save mėgdavo vadintis Atillė, 
gūnų „vadas, o ne „Dievo tarnaitė“, ne žmonių globėja. , 
Stai ką tame klausime sako sveikas protas ir krikš- 
čioniška sąžinė. Jeigu Bažnyčia su širdies skausmu, su 
malda lūpose, peikia neatsargius subruzdimus, nors ir 
prieš nevidonus, tai dar nereiškia, kad tokią vyriau- 
sybę pripažintų teisinga. Nori tik priminti labai pa- 
mirštą dalyką, kad nieko nesti pasaulyje be Viešpaties 
valios. Jeigu be Jos, anot Kristaus: „ir plaukas nuo gal- 
vos jums nepražus“ (Luk. 21, 18), dar labiau nenustos 
tauta brangios laisvės. O kol įrūstintas Dievas leidžia 
tokiai vyriausybei viešpatauti, veltui vaiko supykime lįsi 
po rykšte, kuria Viešpaties Apvaizda plaka; tą sulaužysi, 
kita rasis. 
į „Todėl — įspėja vysk. Paliulionas, — jei ateis pas 
jus, mieliausieji, netikri pranašai ir pradės jums kalbėti: 
Nereikia jokios valdžios, žmonės patys yra sau valdžia, 
žmonės patys yra sau aukščiausias ponas ir valdininkas, 

neklausykitė jų,  netikėkite jiems. Koliai žmonės gyvens 
ant žemės, bus ir valdžia. Jeigu kada nors pranyktų val- 
džia, tai drauge pranyktų ir tvarka, pranyktų žmonių darbo ir 
vargo vaisiai, kiltų baisūs nesutikimai ir kruvinos mušty- 
nės; ir taip artintųsi žmonių draugijos galas“ (p. 9.). 

Vyriausybės visai niekad nepanaikinsi. Kol žmonės 
gyvens žemėje, tol bus šiokia ar tokia valdžia. Reikia 


tik vyriausybė, kuri piktam vartoja savo galią, sutvar- . 


kyti pagal Kristaus mokslą, kad neviešpatautų, bet ki- 
tiems tarnautų. Stai ką sako Išganytojas: „Jūs žinote, 
kad pagonų kunigaikščiai viešpatauja ant jųjų ir kurie di- 
desni, vykina ant jų valdžią. Netaip bus tarp jūsų; bet 
kas tik tarp jūsų nori būti didesnis, tebūna jūsų tar- 
nas“ (Mat. 20, 25). Taip supranta vyriausybę popiežiai, 
kurie, būdami Kristaus vietininkai žemėje, vadina save 
„Dievo tarnų tarnais“. 

Taip turi suprasti valdžios priedermes krikščionys 
valdovai; jie turi atsiminti Apaštalo žodžius: Jei vyriausybė 
yra „Dievo tarnaitė“, reikės Viešpačiui duoti apyskaita iš 
tos tarnystės. Noromis kartodami valdiniams Kristaus 
žodžius: „Atiduokite tat, kas ciecoriaus ciecoriui“, priva- 
Jo nepamiršti valdovai, kad ir jiems, kaipo Dievo tar- 
nams, drauge su valdiniais yra pasakyta: „Atiduokite... ir 
kas yra Dievo Dievui“. 

„Girdėdamas, kad tau įsako: „Atiduok tat, kas cie- 
coriaus ciecoriui“, žinok, jog tik apie tai kalbama, kas 
nieku neprieštarauja dievotumui; kitaip darydamas, ati- 


duotum ciesoriui, kas yra Dievo“, — sako valdiniams | 


šv. Jonas Auksaburnis. Mat, jei vyriausybės liepimas 
būtų priešingas Viešpaties valiai, klausykite Dievo, ne 


žmonių. Šventas Petras, Apaštalų Kunigaikštis, stačiai 


sako: „Dievo reikia labiau klausyti, kaip žmonių“ 
(Ap. D. 5, 29), 2 

Popiežius Leonas XIII aiškina: „Jei valstybės įsta- 
tymas aiškiai prieštarauja Dievo teisėms, jeigu jis kėsi- 
nasi ant Bažnyčios, ar priešinasi tikybos priedermėms, 
ar užgauna Kristaus autoritetą jo vietininke, tai pasi- 
priešinimas yra pareiga, paklusnumas kaltė“ (Sap. Chrit). 
Tam pavyzdžių nereikia ieškoti vien praeityje, apaštalų 
gyvenime. Sekdami kilnias savo vyskupų ir daugybės 

kunigų pastangas, matysite, kas reikia daryti, kai jūsų 
sąžinė susiduria su valdžios įstatymais, įsakymais, aplink- 
raščiais. 
* 
* * 


Stai, Mieli Klausytojai, kaip Kristaus mokslas su- 
taiko vyriausybės ir valdinių priedermes; kaip aukština 
valdžią žmonių akyse ir drauge duoda valdiniams są- 
žinės laisvę. Neklausykite tų, kurie veidmainingai jums 
įkalbinėja, būk tai katalikų Bažnyčia esanti laisvės prie- 
šininkė ir valdžios sauvalios šalininkė. „Ne nuo žmonių 
paeina valdžia, — sako Žemaičių vyskupas Paliulionas, 
— ir ne žmonių valia suteikia įstatymams tvirtybę, nes 
ant žmonių ir ant visos žmonijos yra Dievas ir Jo 
šventa valia. Visi žmonės drauge negali valdyti, bet jie 
gali prisidėti prie valdymo, išrinkdami savo atstovus“. 

„Didelė tai yra Dievo dovana, kad jūs šiandien ga- 

lite patys dalyvauti šalies valdyme, rinkdami atstovus 
įstatymams leisti, valdžiai. pastatyti ir prižiūrėti, Didelė tai 
yra jūsų teisė.. Tačiau nėra teisių be pareigų. Sita tei- 
sė rinkti atstovus į seimą uždeda jums pareigą ja pasi- 
naudoti ir ją sąžiningai atlikti. Kas per apsileidimą ne- 
dalyvauja rinkimuose, ar neapgalvojęs ir su savo sąžinė 
Dievo akivaizdoje nepasitaręs, atiduotų savo balsą Baž- 
nyčios priešų sąrašui, tas sunkiai nusideda Dievui ir 
visuomenei. 
' „Siandien jau mes turime įvairių politinių partijų 
ir senesnių ir naujai susitvėrusių. Jos visos save giria, 
visos siūlo savo kandidatus į seimą. Ne mūsų... dalykas 
spręsti, kuri tų partijų geresnė politiniu ir ekonomi- 
mu atžvilgiu ir kuri geriau pakeltų krašto gerovę. 
Bet mūsų yra dalykas įspėti jus, kad nebalsuotumėt už 
tas partijas, kurios jau aiškiai yra pasireiškusios prie- 
šingu tikėjimui nusistatymu ir veikimu... Jūs, katalikai, 
privalote balsuoti tik už katalikus ir tai aiškius katali- 
kus“ (Liet. Ark. ir Vysk. raštas 1926-IV-16). 

Turėsite tokius įstatymus, kuriuos išleis jūsų at- 
stovai. Tokius turėsite atstovus, kokius jūs patys išsirink- 
Site. Jūsų rinktieji atstovai leis tokius įstatymus, kokia 
jų dvasia, koks jų tikėjimas ir kaip jie sulig savo pa- 

saulėžiūra nusistatę valstybės reikalais. Taigi rinkite at- 

stovais gerus katalikus, mylinčius Dievą, tėvynę, teisin- 

gą ir teisėtą visuomenės sątvarką. Rinkite atstovais švje- 

sius, gabius, sumanius žmones, kad mokėtų atskirti ir 

= „kas ciesoriaus ciesoriui ir kas Dievo Dievui“. 
men. 


Žmogžudystė. 
„Nežudyk“. 


Vienas tik Dievas yra gyvenimo ir mirties Vieš- 
pats, „nes, anot šv. Povilo betariant, ar gyvename, gy- 
vename Viešpačiui, ar mirštame, Viešpačiui mirštame. 
Taigi ar esame gyvi, ar mirštame, mes esame Viešpa- 
ties“ (Rom. 14, 8). Vienas Dievas, kaipo gyvasties da- 
vėjas, tegali, kada nori, ją iš žmogaus atimti. Kiekvie- 
nas turi gyventi, kol jį Dievas laiko žemėje. Niekas ne- 
turi teisės nei sau, nei kitam nutraukti gyvasties siūlo. 
Draudžia tai Dievas penktuoju savo įsakymu: „Nežudyk“! 

Blogi žmonės visados kesinosi į kitų gyvybę. Mū- 
sų laikais žmogžudystės, nusižudymai, sužeidimai, muš- 
tynės nuolat atsitinka. Kiekvienas aukštas protas, kiek- 
viena gera širdis turi šaukti: Gana kraujo, gana mušty- 
nių, gana žmogžudysčių, nusižudymų... Dabar būtinai 
reikia aiškinti penktasis Dievo įsakymas... „Nežudyk“. 
Sakysiu apie I gyvybės ir II sveikatos atėmimą. 

I. Seniau, išgirdus apie žmogžudystę, baimė ir pa- 
sibiaurėjimas perimdavo žmogų; pasipiktinimui nebūda- 
vo galo. Dabar, žmonės nieku pradėjo laikyti Dievo 
įsakymus; 0, nevaldydami piktų savo geidulių, kaip 


ar tai dėl apmaudos, išplėšia žmogui gyvastį, ar jį su- 
žeidžia, drauge ir savo gyvybę stato pavojun. Be val- 
džios, kuri. prižiūri tvarkos ir, kaip sako Apaštalas, — 
„me veltui nešioja kalaviją; ji juk keršytoja rūstybei pa- 
rodyti tam, kas daro pikta“ (Rom. 13, 4), — kiekvienas 
žmogus, piktadario puolamas, ginasi, sužeidžia, užmuša... 

Siandien žmogžudystės, nusižudymai, kraujo išlie- 
jimai taip paprasti dalykai, kad, rodos, ir įspūdžio nebe- 
daro. Nuolat girdite: Tas nugalabytas, tas pats sau ga- 
lą pasidarė. Skaitote laikraščiuose: Ten tiek užmuštų, 
tiek sužeistų; žiūrite gal abejingai, visai nepagalvojate, ko- 
kia nedorybė įvyko. Visų tų šiurpulingų įvykių nebesi- 
dedame į galvą; mes su jais apsipratome, nes tokie atsi- 
tikimai kasdien kartojasi. 

ZŽmogžudystė yra tai didžiausia nuodėmė, šaukian- 
ti dangaus keršto. Zmogžudys savinasi sau teisę, prigu- 
linčią Dievui, Kurs pats vienas yra gyvasties ir mirties 
Viešpats. „Nes ar gyvename, gyvename Viešpačiui, ar 
mirštame, Viešpačiui mirštame. Taigi ar esame gyvi, ar 
mirštame, mes esame Viešpaties“. Išplėštos gyvybės 
šaukiasi į Dievą: „Iki kolei Viešpatie (Sventasis ir tik- 
rasis) Tu neteisi ir nekeršijį už mūsų skriaudą tiems, 
kurie gyvena žemėje“ (Apr. 6, 10). | 

„ „Zmogžudystė yra tai baisus šventos teisybės iš- 
niekinimas. Žmogžudys išplėšia kitam brangiausį turtą, 
gyvastį; o sielą ūmai gal neprisiruošusią, priverčia stoti 
Dievo teisman. Kas jam sugrąžins prarastą išganymą? 
Jei užmuštasis ir būtų buvęs Dievo malonėje, kas jam 
atiduos laiką, skirtą atgailai ir geriems darbams daryti? 
Kas suskaitys, kiek jis gyvendamas būtų gera padaręs, 
kiek būtų  sutrumpinęs skaistyklos kančias, kiek būtų 
susirinkęs nuopelnų dangaus karalystei... 

. Zmogžudys labai skriaudžia žmonių visuomenę, ar- 
do Jos ramybę, išplėšia jai narį, kurs gyvendamas galė- 
JO jai patarnauti; joje gimęs, jos duonele išaugęs, užsi- 
traukė priedermę atsilyginti per savo gyvenimą; kitaip 
visuomenei gręsia sumenkėjimas. O jei nužudytasis bu- 
vo senų tėvų paspirtis, šeimos galva, žmogžudys atima 
gimdytojams paguodą, pačiai ir vaikams duonos davėją 
ir globėją. Visos tos skriaudos apsunkina žmogžudžio 
sąžinę, 

mogžudys užsitraukia sau priedermę, kiek galėda- 
mas, grąžinti jiems taip didelius nuostolius, atlyginti 
Padarytas skriaudas. Bet nors prižiūrėtų atlikusius senus 
tėvus, pačiai duotų duoną, vaikus išauklėtų, kas jiems nu- 
šluostys visas ašaras, išlietas ant nabašninko kapo? Kas 


122 ŽMOGŽUDYSTĖ. 


nutildys skausmus ir nuliūdimus? Kas sugrąžins nelai- 
mingiems gimdytojams vaiką? žmonai vyrą? vaikams tė- 
vą? To niekas jau nebeįstengs beatlyginti šioje ašarų 
pakalnėje! 

„ Nenuostabu, kad žmogžudys negali nusiraminti. 
Žmogžudžiui, kaip Kainui, šaukia Viešpats sąžinės bal- 
su: „Ką padarei? tavo brolio kraujas šaukias į mane nuo 
žemės. Dabar tat tu būsi prakeiktas ant žemės.. Tu būsi 
klajūnas ir pabėgėlis ant žemės“ (I Moz. 4, 10). 
O kas bus su jo siela, jei, nesusitaikęs su Dievu, 
persiskirs su šiuo pasauliu? „Žinote, — sako apaštalas 
šv. Jonas, kad kiekvienas žmogžudys neturi amžinojo 
jame pasiliekančio gyvenimo“ (I Jon. 3, 15). „Zmogžu- 
džio dalis bus tvenkinyje, degančiame ugnimi ir sėra“ 
(Apr. 21, 8). 

Ne taip seniai Odesoje mirė, išėjęs iš proto, dakta- 
ras Šram'as. Pas jį, dar tuokart jauną gydytoją, atėjo 
džiovininkas-darbininkas. Daktaras,  nebetikėdamas jį 
išgysiant, davė jam kažin kokių šaknelių, kad tik nu- 
ramintų ligonį. Kaip tad nustebo: Šram'as, kai po kiek 
laiko vėl atėjo tas pats darbininkas visai sveikas padėkoti 
už vaistus. Nustebusiam gydytojui dingtelėjo baisi min- 
tis — sužinoti, kokiu būdu tos šaknelės išgydė jį? Tai 
galima buvo padaryti, tik jį nužudžius ir supiausčius 
jo plaučius. Duoda Šram'as darbininkui miltelių, sakyda- 
mas, reikią dar tuos sugerti. Buvo tai nuodai. 

Darbininkas, išgėręs tų „vaistų“, mirė. Šram'as ne- 
kantriai laukė tos mirties ir, darbininkui mirus, su kitais. 
gydytojais piaustė jo vidurius. Ko ieškojo, — nerado; 
paslapties nesužinojo, bet išėjo iš proto. Nuo to laiko 
vis klajodavo už miesto, ieškodamas šaknelių, kurios 
taip nuostabiai gydo džiovą. Taip ir mirė nesuradęs. 
Tikrai baisus buvo to žmogaus gyvenimas ir mirimas! 
Iš tikrųjų vyksta Dievo prakeikimas: „Ką padarei? Tavo 
brolio kraujas šaukias į mane nuo žemės. Dabar tat tu 
būsi prakeiktas ant žemės... Tu būsi klajūnas ir pabė- 
gėlis ant žemės“. 

Jeigu tas, kas“kitą užmuša, yra nedorėlis, tai ką 
besakyti apie tokį žmogų, kurs pats sau gyvybę atima. 
Jis piktesnis yra už gyvulį. Kiekvienas gyvis rūpinasi 

savo gyvastį kuoilgiausiai išlaikyti, šalinasi nuo visokio | 
pavojaus. Vienas tik žmogus, protingas sutvėrimas, esti 
kartais savo paties budelis. Brangiausį turtą, Dievo duo- 
tą, naikina; laiką, skirtą geriems darbams dirbti, nuo- 
pelnams rinkti, — ūmai nutraukia, matydamas aiškiai, 
tartum su atviromis akimis puola prapultin ir, kaipo 
maištininkas, patsai save, atiduoda į Viešpaties teisybės 
rankas. 

Taigi nėra ko stebėtis, kad Katalikų Bažnyčia ta ne- 
do1ybe taip biaurisi, jog atėmusių sau gyvybę neleidžia 
sulig savo apeigomis nė šventoje vietoje palaidoti. Ir 
protestantų seniau buvo be pagarbos elgiamasi su nu- 
sižudėlių lavonais; juos pakasdavo kur pamiškėje, ar dė- 
davo į bosus ir mesdavo upėn. Taip-pat darydavo ir pa- 
gonys. „Nusižudėlis tebūna išmestas be pakasynų“ — 
sako Seneka, graikų išminčius. 


Ii. Klausykite toliau! Dievas penktuoju įsakymu „ne- 
žudyk“ gina ne tik atimti kitam ar sau gyvybę, bet ir 
draudžia visa tai, kas mažina žmogaus sveikatą ir tar- 
tum iš tolo taiso kelią mirčiai. Kas tuo, ar kitu būdu 
trumpina savo gyvenimą, yra beveik toks pat nusižudėlis, 
kaip ir tas, kurs neria sau ant kaklo kilpą. Negali būti abe- 
jonės, kad rūpestis apie savo sveikatą yra dorovės prie- 
dermė, o sveikatos naikinimas yra nuodėmė.. 

Kas saulė žemei, tas žmogui sveikata. Po gyvybės 
sveikata yra didžiausias turtas. Nors. visą pasaulį nusi- 
pelnytum, o neturėtum sveikatos, ligos suspaustas dieną ir 
naktį vaitotum, ar jis tau būtų malonus. Kas gi turtai, 
kurių negali sunaudoti? Kas brangūs valgiai ir gėralai, 
jei jie tau neskanūs? Kas tau dideli rūmai, kad esi prikaltas 
prie lovos, ar vos kojas pavelki? Ne vienas turtuolis ser- 
gąs atiduotų viską, kad tik sveikatą atgautų. Liudvikas XI, 
Prancūzų karalius, paskutinėje ligoje, kad tik prailgintų 
gyvastį, už valandą gydytojui mokėjo po penkis šimtus 
auksinų. Net vargšas nesykį atiduoda paskutinį skatiką 
gydytojams, gelbėdamas sudarkytą sveikatą. 

Didelė Viešpaties dovana—gera sveikata; ją turime 
branginti. Žiūrėkite, kaip pats Dievas vertina žmogaus 
sveikatą. Įsakyta yra šventadieniais klausyti Mišių; bet, 

jei negaluoji; matai, kad, eidamas į bažnyčią, gali labiau 
susirgti;ar nuvykti pamaldoms labai sunku,— gali būti namie, 
laisvas esi nuo tos pareigos. Paskirtomis dienomis reikia 
laikyti pasninkas; jei tik sergi, neturi sveikatos, tai gali 
valgyti, kas tau patinka ir kiek tik nori, by-tik veikiau pa- 
gytum. Taip Dievas brangina žmogaus sveikatą! Sunkiai 
Viešpačiui atsakys tas, kas be reikalo daro tokius daik- 


tus, iš kurių gali būti ar susižeidimas, ar sveikatos su- 


mažinimas. 

Nusidedate prieš penktąjį Dievo įsakymą, kada svei- 
katą kokiu-nors būdu gaišinate, kaip va pavyzdžiui: apsi- 
gėrimu, apsirijimu, didele rūstybe, nuliūdimų,. nesuval- 
dymu kitų piktų geidulių, neužlaikymu švaros troboje, 
padorumo drapanose, saiko darbuose... Sunku yra išvar- 
dyti visi būdai, kaip be reikalo mažinate savo sveikatą; 
turite protą, patys numanote. Taip, prityrimu žinai, kad 
girtuoklybė tau kenkia, vienok nesiliauni gėręs.. Jauti 
patsai, kaip persunkus darbas graužia sveikatą, bet dėl 
godumo neperstoji savęs kankinęs. Numanai, kad, svei- 
katą sudarkius, reikia eiti pas gydytoją; dėl niekingų prie- 


žasčių nesiklausi jo patarimo, kartais gal nevykdai ir jo | 


liepimų... ; 

Paprastai sakote: Dievas aplankė liga. Bet tikrai sa- 
kant, mes patys ją įsigyjame, mes patys save kankiname, 
be laiko žudomės. Įsivaizduokite žmogų, kursai suga- 
dino sau sveikatą, sutrumpino gyvenimą ir be laiko stojo 


Dievo teisme. Ką jis ten išgirs? „Duok apyskaitą savo už- 


veizdavimo“ (Luk. 16, 2). Atsiskaityk ir iš savo sveika- 
tos! Buvau davęs tau gerą sveikatą, tu gi nuolat sirgai, 
negalavai. Kur ją sugadinai? Galėjai gyventi sveikas še- 


šias, septynias, aštuonias dešimtis metų. Kaip gražų am-. 


žių tau buvau paskyręs, kiek gera galėjai padaryti! O tu 
nė pusės nepragyvenai. Duok apyskaitą iš metų, mėnesių 
ir dienų, kurias veltui praradai!.. Kaip atsakysi, žmogau, 
į tuos priekaištus, kaip išsiteisinsi, kokį sprendimą išgirsi? 
„Teismas be pasigailėjimo tam, kursai nevykino gailes- 
tingumo“ (Jok. 2, 13), pats sau buvo budelis, patsai save 
be laiko užmušė, ; 

„Nežudyk“, t. y. negaišink sveikatos, kaip savo taip 
ir kitų, o tai ne tik ūmai, bet ir palengva. Nusidedate 

todėl prieš penktąjį Dievo įsakymą, kurie kitiems kokiu- 
nors būdu sveikatą gadinate, duodate sugedusį valgį, 
nesveiką drabužį, drėgną kambarį, apsunkinate per dide- 
liu darbu, neduodate reikalingo poilsio, nežmoniškai el- 
giatės, ėdate, graužiate, mušate... Rodos, artinasi Evange- 
lijos minimas vaizdas: „Brolis paduos brolį į mirtį ir tė- 
vas sūnų, vaikai sukils prieš gimdytojus ir juos nužu- 
dys“ (Mat. 10, 21). 

ia turiu labiausia įspėti už peštynes ir muštynes, 
kurios nuolat pasitaiko. Nekartą kraujas čiurkšlėmis te- 
ka; ne vienas palieka sužeistas visam gyvenimui. Žino- 
kite, kurie mėgstame muštis, jog sužeistajam turite ap- 
mokėti gydytoją, vaistus ir sugrąžinti uyostolį, kurį tu- 
rėjo ligos laiku. Gyvulius Dievas leidžia užmušti, jeigu 
yra reikalas; bet ir jų sužeisti, kankinti neleista; dar la- 
biau niekad neprivalote pakelti rankos ant žmogaus. 
Nors jums artimas ir nusidėtų, tačiau kantriai nukentė- 
kite. „Mylėkite savo neprietelius, gera darykite tiems, 
kurie jūsų nekenčia, ir melskitės už persekiojančius ir 
šmeižiančius jus“ (Mat. 5, 44). 

- Sekite pavyzdį Kristaus, kurs, anot šv. Petro, „kuo- 
met jam piktažodžiavo, jis nepiktažodžiavo, kuomet ken- 
tėjo, negrasė, bet pasidavė tam, kurs teisė jį neteisiai 
(I Petr. 2, 23). Užtat ir sako Išganytojas: „Mokykitės 
iš manęs, nes aš romus ir nuolankios širdies; taip jūs 
rasite savo sieloms atilsio“ (Mat. 11, 29). „Už užgavimą 
atmokėti mušimu yra ne žmoniškas, bet gyvuliškas dar- 
bas“, — sako vienas pagonų filosofas. Niekad kito ne- 
mušk, verčiau, kaip Kristus pataria: „Jei kas užgavo ta- 
ve per dešinį skruostą, paduok jam ir kitą“ (Mat. 5, 39). 


* 
* 


k 

į Štai, Mieli Klausytojai, kokia yra prasmė penktojo 
Dievo įsakymo: „Nežudyk“. Viliuosi, nėra čia tarp jūsų 
tokio, kurs bitų susitepęs sau rankas artimo krauju. 
Tegul Dievas jus saugo nuo tokios nedorybės. Bet sau- 
gokitės ir visa to, kas į tą nusidėjimą veda: kaip vaidai, 
barniai, supykimai, neapykantos; vis tai ne kartą esti 
kraujo išliejimo ir žmogžudystės priežastis. Kaipo Kris- 
taus mokiniai, — „būkitė visi vienos minties, užjaučią, 

mylėkite brolius, būkite gailestingi, romūs, nuolankūs; 
neatsilyginkite piktu už pikta, nė keiksmu už keiksmą, 
bet priešingai — laiminkite, nes tam esate pašaukti, kad 
paveldėtumėt palaiminimą“ (I Petr. 3, 8) 


Papiktinimai. 


„Nežudyk“ 


Visi turime priedermę branginti sveikatą ir kūno 
gyvybę; dar daugiau privalome saugoti nuo pavojaus 
savo ir kitų sielas. Tuo tarpu yra žmonių, kurie ne tik 
patys nedorybėse paskendę mirksta, bet ir kitus į pikta 
veda, kenkia jų sieloms, išplėšia joms laimingąją amži- 
nastį; su ja laikinas žmogaus gyvenimas nieku būdu ne- 
gali lygintis. „Nes ką padės žmogui, jei jis laimėtų visą 
pasaulį, savo gi sielai kęstų nuostolį? arba ką žmogus 
duos savo sielai vaduoti?“ (Mat. 16, 26). 

Todėl ir sako Išganytojas: „Nebijokite tų, kurie 
užmuša kūną, sielos gi negali užmušti; velyk bijokite to, 
kurs gali sielą ir kūną nugramzdinti į pragarą“ (Mat. 
10, 28). Dažniausiai tat atsitinka per papiktinimus. Pik- 
tintojų skaičius, kurie žudo nekaltas: sielas, yra labai di- 
delis. Kalbant apie penktąjį Dievo įsakymą: „Nežu- 
dyk“, reikia būtinai sakyti apie papiktinimus. Klausykite! 
sakysiu: I kaip papiktinimai platinami, II kaip sųynki pa- 
piktinimo nuodėmė ir III kaip baisios yra to pasekos. 


I. Įvairiais būdais platinami papiktinimai; visi sun- 
ku įvardyti; priminsiu paprasčiausius. Pirmiausia papik- 
tinimas duodamas pikta kalba. Papiktinimu kalti jūs vi- 
si, kurie prie kitų, ypač prie jaunesniųjų, nevaldote savo 
liežuvio, keikiate, apkalbinėjate, šmeižiate, nes per tai ki- 
tus į tai pratinate. Piktinate, kada kitiems patariate ar 
liepiate meluoti, apgaudinėti, neteisingai liudyti, kreivai 
siekti. Papiktinimą duodate, kurie nesisaugote nepado- 
rių kalbų, negražių juokavimų, biaurių dainų, nes taip 
kituose sužadinate blogas mintis ir žemus jausmus. Pik- 

tinate, kurie išjuokiate Bažnyčią, jos pamaldas, apeigas, 
kurie be privengimo kalbate apie tikėjimą ir jo tiesas, 
nes taip sumažinate tikybos pagarbą kituose... 

Kur piktas liežuvis nepasiekia, ten papiktinimai mū- 
sų laiku platinami per radio, blogus laikraščius, negeras 
knygas, nepadorius paveikslus. Gera knyga, katalikiškas 
laikraštis — tai mokykla, ir nežinau, kaip beraginus tai 


„skaityti. Žinokite vienok, kad ne visa, kas išspausdinta, 


yra tiesa; šiandien visur pilna knygų, priešingų tikėjimui 
ir krikščioniškai dorovei; jos platina klaidingą mokslą, 
peikia tikėjimą, niekina švenčiausius daiktus, išgiria ir 
gražiomis spalvomis nupiešia paleistuvystę... | 

Nė vienas paleįstuvis, ar netikėlis neturi drąsos 
viešai ištarti tokių žodžių, kokiais papuošta ne viena 
knyga; tepliojama vėl nepadorių, bjauriausių, plikų pa- 
veikslų, vaizduojančių paprasčiausius gyvenimo nuotikius; 
jie mažina prigimtą drovą ir pūkšto geidulių ugnį; net 
atvirukuose, kurie šiandien taip išsiplatinę, kurių pilna 
net vaikų rankose, išjuokiama drova, nekaltybės sesuo. 
Miestuose knygynų, net krautuvių langai papuošti bjau- 
riais paveikslėliais; milžiniški kinų plakatai - skelbimai pil- 
ni nepadorios meilės scenų. 

Didžiausią vienok pragaištį daro blogi žmonės 
piktu savo pavyzdžiu. Kiek tai yra tokių, kurie dienas 
ir naktis girti po smukles vaikščioja ir kitus į girtybę 
traukia; grįždami namo, parneša barnius, vaidus, keiks- 
mus, piktina vaikus ir namiškius. Papiktinimą platinate, 
kurie savo namuose darote nakties sueigas, vakaruškas, 
nes jaunuomenei duodate progos piktam elgesiui. Pik- 
tinate savuosius ir namiškius, kurie neatliekate tikybos 
priedermių, kurie šventomis dienomis nelankote bažny- 
čios, neinate šv. sakramentų, laužote pasninkus, nes, taip 
elgdamies, kitus pratinate niekais laikyti Dievo ir Bažny- 
čios įsakymus. 

Zinoma, blogas pavyzdys ypač kilnesniųjų, apšvies- 
tesnių prasčiokėlius gadina. Šiandien vadinamoji švie- 
suomenė atšalusi tikėjimo dalykuose. Kiek inteligentų 
dabar tematome bažnyčioje? Vargšai pėsti ateina; turtin- 
gesnis gi, kurs galėtų automobiliu atvažiuoti, labai retai 

tepasirodo bažnyčioje. Visokioms sueigoms, susirinki- 
mams, pokyliams, žaidimams randa gana laiko, Dievo 
namuose apsilankyti nėsą progos, nebent valstybės šven- 
tėse. Jeigu kartais, tarytum iš netyčių, užsuka, ne visa- 
dos rodo gerą pavyzdį: nenori priklaupti, nesimeldžia... 
Kur paliko tie laimingi laikai, kada ir didžiausi ponai 
buvo matomi klūpint prie klausyklos ir prie Dievo stalo? 
Didžiūnai! savo apsileidimu tikybos priedermėse 
piktinate šiaip jau žmones, ypač savo tarnus. Kur šian- 
dien labiausiai sugedę žmonės, jei 1e miestuose ir dva- 
ruose? Ten žmonės mažai temato gera, o pikta dau- 
gybę. Iš: miestų grįždami parnešate biaurią papiktinimų 
sėklą; ji veisiasi gražiuose mūsų laukuose, net rūtų darže- 
liuose...  Privysta gėlių tarpe piktažolių, tarp kviečių — 
raugių. Taip papiktinimai platinami tarp žmonių. 


II. Nėr abejonės, kad piktinimo yra labai sunki 
nuodėmė. Papiktintojas tampa tarsi piktos dvasios tar- 
nas, padeda jai skriausti Dievą ir žudyti žmones. Pik- 
toji dvasia sugundė pirmuosius žmones, įkalbėjo nuodė- 
mę ir užtraukė visai žmonijai prakeikimą. Bet, anot 
šv. Jono: „Taip Dievas mylėjo pasaulį, jog davė vien- 
gimį savo Sūnų, kad kiekvienas, kurs į Jį tiki, nepražūtų, 
bet turėtų amžinąjį gyvenimą“ (3, 16). Dievo Sūnus 
„atėjo ieškoti ir gelbėti, kas buvo pražuvę“ (Luk. 19, 10). 
Išganytojas dėl mūsų išganymo tapo žmogumi, vargo 
žemėje, buvo persekiojamas, kankintas, pagaliau prikal- 
tas prie kryžiaus mirė, 

Piktintojai! žodžiais ir darbais prieštaraujate Kristaus 
atpirkimo vaisiams, gadinate žmones, atpirktus Svenčiau- 


siu Krauju, ir atiduodate juos atgal į piktos dvasios: 


vergovę. Jūs niekais paverčiate Kristaus kruviną kan- 
čią ir mirtį, Todėl apaštalas šv. Povilas maldavo korin- 
tiečius mesti blogus papročius, sakydamas: „Žiūrėkite, 
kad kartais ta jūsų laisvė nebūtų papiktinimas silpnes- 
niems... Pražus silpnasis brolis, dėl kurio Kristus mirė. 
Taigi taip nusidėdami broliams ir pažeisdami silpną jų 
sąžinę, jūs nusidedate Kristui“ (I Kor. 8, 9 — 12). 
„Velnias, — sako šv. Petras, — aplink eina, kaip 
kriokiąs liūtas, ieškodamas, ką prarytų“ (I P. 5, 8). Jis 


„dinsnina kė ių Kujo Anis 


PAPIKTINIMAI. 129 


nuo pat žmonijos pradžios suvedžioja žmones. Bet 
velnias retai tepristoja prie žmogaus regimame pavidale; 
tuo jis atgrąšintų nuo pikta. Dažniausia naudojasi 
žmonėmis, kurie savo kalbomis ir darbais piktina kitus. 
Jis nepražudytų tiek sielų, jei neturėtų tarp žmonių iš- 
tikimų sau tarnų. Nelaimei, papiktintojų visur pilna. 
Piktintojas daugiau gali padaryti bloga, negu švenčiau- 
sias kunigas gera. Tuo pačiu metu, kai per ilgą prive- 
džiojimą, karštus įspėjimus dvasios vadovas vieną atves į 
gera, nedoras žmogus lengvai gali suklaidinti kelis. 

Sv. Augustinas šaukia: „Deja tau, papiktinime, 
šėtoniškas darbe! Nes, kaip sriauni upė, pagavęs neši 
Adomo vaikus į baisią Dievo keršto jūrą“. „Jei Ablio 
kraujas taip balsiai šaukėsi Viešpaties atmonijimo savo 
broliui, — sako šv. Tomas Vilianovietis, — tai daug 
stipriau kraujas amžinai  paskandintų sielų rėkia prieš 
savo užmušėjus ir keikia tuos, kurie buvo jiems taip 
didelės nelaimės priežastis“. Dievas, teisingiausias Tei- 
sėjas, atiduos kiekvienam pagal jo darbus. „Siųs, — 
skaitome Sv. Rašte, — savo angelų, ir jie surinks iš Jo 
karalystės visus papiktinimus ir tuos, kurie daro netei- 
sybę, ir juos įmes į ugnies krosnį; ten bus verksmo ir 
dantų griežimo“ (Mat. 13, 41). 

Vieną kartą Dievas, leidęs piktai dvasiai varginti ir 
mėginti dievobaimingą Jobą, kaip jis išmanąs, pridūrė: 
„Tačiau palik jam sielą“ (Job. 2, 6). Taip pat sakau 
šiandien jums, papiktintojai, piktos dvasios tarnai: Per- 
sekiodami artimą, kaip išmanote, darydami jam didžiau- 
sias skriaudas, pasigailėkite bent jo sielos; žinokite, jog 
visos laikinos skriaudos -— niekai, sulyginus jas su vie- 
nu papiktinimų; juo išplėšiate žmogui laimingąjį amžiną 
gyvenimą, pražudote jo sielą. Kada savo apakime ar- 
timą žudote,: smaugiate, kaip voras musę, palikite jam 
sielą; bus jums lengviau teismo dienoje! 

III. Tuo, rodos, turėčiau baigti pamokslą. Bet dar 
yra viena baisi papiktinimo pusė: Piktintojas visas pa- 
piktintų žmonių nuodėmes kraunasi ant savo sąžinės. 
Baisūs yra papiktinimų vaisiai! Tu papiktinai vieną, tas 
antrą; jie vėl kitus ir t. tt Suskaityk, jei gali, kiek nusi- 
dėjimų iš to kils per kokią dvidėšimtį metų. Tuo at- 

žvilgiu papiktinimas panašus į gimtąją nuodėmę, kuri 
perėjo ant visos žmonių giminės, užtraukdama begali- 
nes nelaimes. 

Visi gerai žinote, kas esti vandenin įmetus akmenį: 
Pradžioje darosi mažas ratelis, paskui — antras dides- 
nis, toliau — trečias vėl platesnis... Taip banga kas 
kartą labiau plečiasi, vanduo ilgai banguoja, kol susi- 
maišo su kitomis vilnimis. Taip vienas blogas žodis, 
negražus pasielgimas esti nesuskaitomų nuodėmių prie- 
žastis, nes plinta iš kartos į kartą. Pirmojo piktintojo 
kūnas jau seniai pavirto dulkėmis; jo pasėta biauri sėkla 
veisias ir tarpsta... 

D-ras Pelman suskaitė, kad tūlos Ados Jukės, di- 
delės girtuoklės, gimusios 1740 m., giminėje septyniose 
kartose yra buvę 834 asmenų; jų 709 — gryni girtuok- 
liai; jų skaičiuje 106 gimė prieš vestuves, 142 elgetavo, 
64 gulėjo ligoninėse, 181 buvo vieši paleistuviai, 76 —ka- 
liniai, kurių tarpe 7 žmogžudžiai. Stai papiktinimo vai- 
siai tik vienoje giminėje. Visi tie nusidėjimai slegia pir- 
mosios piktintojos sąžinę. 

Pagalvokite, kaip didelę atsakomybę pasiimate už 
vieną papiktinimą. Pirmoji nuodėmė — jūsų papiktini- 
mas, kitiems duotas; antra, ką papiktintasis daro. Jei 
papiktintasis, blogai elgdamasis, gadina kitus, tie vėl ki- 
tus ir t. t, tai keno sąžinę slėgs ta nuodėmių krūva? 
Žinoma, jūsų, kurie buvote tų visų nuodėmių priežastis! 
Gal pasakysite: „Kiekvienas neš savo naštą“ (Gal. 6, 5). 
Tiesa! Bet, jei kaltas tas, kas nusidėjo, tai dar kaltesnis, 
kurs artimo nupuolimo buvo priežastis, kurs kitus įtrau- 
kė piktan, į nuodėmę įstūmė. 

Nieko čia nereiškia išsikalbinėjimas: „Ar gi aš esu 
mano brolio sargas?“ (Gen. 4, 9); aš gyvenu, kaip man 
tinka, nieko nenoriu piktinti. Apaštalas šv. Povilas sta- 
čiai įsako: „Venkite viso, kas turi piktumo išvaizdą“ (I 
Tes. 5, 22). „Elkitės be papiktinimo žydams, pagonims 
ir Dievo Bažnyčiai; kaip ir aš visakuo visiems įtinku, ne- 
ieškodamas, kas man naudinga, bet kas daugeliui, kad 
jie būtų išganyti“ (I Kor. 10, 32). „Taigi, jei dėl valgio 
tavo brolis piktinasi... Nestumk prapultin savo valgiu to, 
už kurį Kristus numirė“ (Rom. 14, 15). 

Baisi — papiktinimo kaltė; ji tuo dar blogesnė, 
kad atitaisyti labai sunki. Lengva yra piktinti, suga- 
dinti artimas, bet sunki — pataisyti. Palietus artimo 
turtus, negalima gauti nuodėmės atleidimo, kol bus at- 
lyginta skriauda; dar labiau, nuskriaudę artimo sielą, ne- 
gausite išrišimo, neatitaisę papiktinimo. Negali būti sun- 
kesnio skriaudos atlyginimo, kaip atvadavimas pražudy- 
tos sielos: tai tegalėjo padaryti Dievo Sūnus, brangiau- 
sias mūsų Išganytojas. Ne veltui Kristus yra pasakęs: 
„Kas papiktina vieną iš šitų mažutėlių, kurie į mane tiki, 
tas vertas, kad asilo sukamų girnų akmuo būtų užner- 
tas jam ant kaklo ir kad jis būtų  nuskandintas jūros 
gilumoje* -(Mat. 18, 6). 

* 
* * 

Mieli Klausytojai! gyvenime atsargiai elkitės. Tė- 
mykite, ką kalbate. „Sakau gi jums, žmonės teismo dieną 
duos atskaitą iš kiekvieno nenaudingo žodžio, kurį jie 
kalba“ (Mat. 12, 36). Žiūrėkite, ką darote, kad savo pa- 
sielgimu ka-nors nepapiktintumėt. Jeigu, savo nelaimei, 
kalti esate tuo baisiu nusidėjimu, — kol turite laiko savo. 
ir artimo sielą gelbėkite nuo prapulties. Su gailesčiu iš- 
pažinkite tą nedorybę ir tvirtai pasižadėkite daugiau to. 
nebedaryti. 

Negana to! Būtinai pasirūpinkite tuos, kuriuos pa- 
piktinote, atvesti atgailon. Prašykite jų, kad pasitaisytų; 
melskitės, kad Visagalis Dievas atitaisytų tai, ko jūs patys. 
nebegalite padaryti. Nuo to laiko gyvenkite nebetaip, 
kaip lig tol; raginkite kitus į gera žodžiais ir darbais. Ir 
Išganytojas įspėja: „Tegul jūsų šviesa taip šviečia 
žmonių akivaizdoje, kad, matydami gerus jūsų darbus, 
piss jūsų Tėvą, kurs yra danguje“ (Mat. 5, 16). 

men. 


Keiksmai. 


„Nežudyk“, 


Žmogžudystės, sužeidimai, muštynės... Dievui dėku, 


tarp katalikų dar ne taip dažnai pasitaiko; bet keiksmas, 
arba tas velijimas mirties, ligų ir visokių nelaimių, tai 
paprasčiausias dalykas. Tačiau nė vienas galvažudys sa- 
vo noru taip toli nesiekia, kaip keiksnys; žmogžudys 
artimą užmuša, bet neatiduoda jo velniui, net devyniems; 
jo nesiunčia stačiai pragaran; nenori žmogaus amžinai 
žudyti, kaip tai daro keiksmininkas. Dėl to keiksmai 
: prieštarauja penktam Dievo įsakymui: „Nežudyk!“ 

Nėra reikalo plačiai keiksmus aprašinėti; patys nuo- 
lat girdite, kaip žmonės, supykę ar nekantraudami, vi- 
saip keikiasi: reiškia norą, kad jam pačiam, dažniausia gi 
kam kitam, atsitiktų kas-nors pikta. Ar jūs -nepažįstate 
tokių, kurie šaukia velnius, perkūnus, ugnį, visokias ki- 
tas galybes ant artimo galvos?. Kas paprasčiausia tarp 
jūsų, kaip tokie keiksmai: Kad mane žemė gyvą prary- 
tų! kad tave perkūnas nutrenktų, kad tu sudegtum! kad 
tave velniai!... 

Kai kurie keiksmai taip yra biaurūs, jog ne tik mi- 
nėti, bet ir mąstyti tai gėda. Neišvardysiu įvairių įvai- 
riausių keiksmo žodžių; jūs patys daugiau už mane jų 
žinote; tik paaiškinsiu, I kaip keiksmininkai nusideda 
Dievui, II kokią skriaudą daro artimui, kurį keikia, ir III 
kaip keiksnys sau pačiam kenkia. Klausykite ir saugo- 
kitės keiksmų, nes keiksmininkai... nepaveldės dangaus 
karalystės (I Kor. 6, 10). 


I. Keiksmais pirmiausia rūtinate Dievą. Ką tik Vieš- 
pats sutvėrė, padarė dėl žmogaus gera. Keiksnys gi no- 
rėtų Dievo sutvėrimus vartoti piktam, norėtų per juos 
artimui kenkti. Viešpats taip sutvarkė dangų, kad žmo- 
nėms šviestų, kad tinkamu laiku duotų jiems reikalingo 


lietaus, kad išganyti galėtų danguje Dievą regėti... Keiks- 

nys velija žmogui, kad jį perkūnas nutrenktų, kad jis ne- 
galėtų regėti dangaus šviesos... Sutvėrė Viešpats žemę, 
kad žmogų nešiotų, penėtų ir dengtų. Keikiąs šaukia 
rūstume: Kad tu prasmegtum, kad tave gyvą žemė pra- 
rytų... Dievas leido gyvulius žmogui tarnauti, o keiks- 
mininkas supykęs rėkia: Kad tave šunys (sudraskytų), 
kad tave vilkai (papiautų)... 

Ir gyvulių keikti neleista, nes tai yra Dievo sutvė- 
rimai, paskirti žmogaus reikalams. Žmogus gi, sutvertas 
Dievo panašumu, yra tarsi gyvas Dievo paveikslas. Todėl, 
kada žmogų keikiate, jo negerbiate, niekinate Viešpaties 
paveikslą. Spiauk į karaliaus atvaizdą; juk atsakysi, tar- 
si, būtum patį valdovą išniekinęs. Net kai žmogų, su- 
tvertą Dievo panašumą, koliojate, sulyginate jį su gyvu- 
liais, su visokiomis kirmėlėmis, vadinate rupūžė, gyvate, 
žalčiu, asilu... žeminate žmogų, Viešpaties paveikslą, nie- 
kinate ir patį Dievą. 

„Mano kerštas; aš atlyginsiu, sako Viešpats“ (Rym. 
12, 19). Dievas tegali teisti ir bausti už nusidėjimus. O 
keikiąs žmogus savinasi tą Viešpaties galią; jis daro sa- 
ve teisėju. Nė vienas teisėjas nebaudžia pats nors di- 
džiausių piktadarių; perskaitęs sprendimą, juos atiduoda 
į budelio rankas. O keiksnys norėtų pats artimą nu- 
bausti. Kadangi neišsigali, trokšta, kad Viešpats Dievas 
piktą jo norą įvykdytų, kad Viešpats taptų piktadariu, 
tarsi jo budeliu. Toji aplinkybė padidina keiksmo nuo- 
dėmę. „Atmink, krikščionie, — sako šv. Augustinas — 


"kad, kuomet pikta veliji artimui, kai šauki Viešpaties 


keršto, arba tari: kad tave Dievas (nubaustų), darai save 
teisėju, o Dievą budeliu“. Taip yra didelė keiksnio ne- 
dorybė, kad skundžiasi Viešpats per pranašą: „Tu darei 
man lažą savo nuodėmėmis, padarei man vargo savo ne- 
teisybėmis“ (Izai. 43, 24). 

Pažiūrėk dar, žmogau keiksny, kaip tu niekais nori 
paversti gražiausias Dievo savybes. Viešpats pilnas pa- 
sigailėjimo, savo gailestingumą rodo, ilgai kęsdamas ne- 
doriausias piktybes, dovanoja didžiausiems piktadariams, 
net už pikta moka geru. O tu, keiksnininke, dėl menkų 
niekų, dėl mažmožių nori artimą prapuldyti su siela ir 
kūnu, trokšti net, kad ir Dievas būtų toksai pat, kaip 

tu, rūstus, negailestingas... Kai keikia pagonas, kurs ne- 
pažįsta tikrojo Dievo, nusideda prieš prigimtį; todėl ir 
stabmeldžiai už keiksmą rūsčiai bausdavo. „Jūs, — sako 
šv. Petras, — esate išrinktoji giminė, karališkoji kuni- 
gystė, šventoji tauta, įgytiejiį žmonės, kad skelbtumėt do- 
rybes To, kurs pašaukė jus iš tamsybių į stebėtiną sa- 
vo šviesą“ (2, 9). Ir jūs keikiate, niekais norite paversti 
Viešpaties gerumą, rūstinate visųgailestingiausį, geriau- 
sį Dievą! 

II. Paklausykite toliau, kaip biaurūs keiksmai ken- 
kia kartais artimui. Žmogaus žodžiai neturi tokios ga- 
lios, kad kaip jis tauškia, taip ir atsitiktų; priešingai, 
kuo labiau žmogus pyksta, tuo jis esti silpnesnis, Die- 
vas vienok kartais leidžia, kad keiksmai įvyktų. Šv. Ze- 
nobijaus, Florencijos vyskupo, gyvenime skaitome apra- 
šytą šitokį atsitikimą: Viena motina, supykusi ant savo 
vaikų, pradėjusį keikti ir šaukti, kad jiems velnias atmo- 
nytų už josios niekinimą... Sulig tais baisiais žodžiais, 


piktoji dvasia apsėdusi abudu nedoru sūnu: juodu, kaip' 


du žvėriu, puolusiu vienas antrą, plėšydamosi. Nusigan. 
dusi motina su ašaromis nuėjusi pas šv. Zenobijų ir 
meldusi pagalbos. Vyskupas, rūsčiai subaręs motiną už 
keiksmns ir išgydęs abudu apsėstuoju. 

Girdėdamas tai, gal ne vienas keiksnys norės pasi- 
teisinti visokiais išsikalbinėjimais. „Darau tai ne nuo 
širdies, bet taip sau iš ūmo pasitaiko sukeikti: ant grei- 
tosios, supykus, negeras žodis išsprunka“... Tikiu, jog 
nenori, kad taip atsitiktų, kaip keiki: Nenori, kad tau vai- 
kas išpustų, nors taip sakai; nes paskiau verktum ir ai- 
manuotum. Nenori, kad vyras galvą nutrūktų, nes kas 
gi penėtų tave ir vaikus? Nenori, kad tavo berną velniai 
pagautų; nes kas gi tau darbus padėtų padirbti? Nenori 
kad tau gyvuliai nusprogtų; nes kuogi laukus išdirbtum 
ir ką valgytum... Bet, kai supyksti, tai savo artimui tiek 
ligų trokšti, kad ir vaistų aptiekose netektų, jei taip at- 
sitiktų, kaip keiki. Nors tu ir nenori, tačiau Dievas kar- 
tais leidžia keiksmams įvykti, kad tave proto išmokytų, 
kad pamatytum keiksmo vaisius. Apsakoja — vienas tė- 
vas, duodamas vandens prašančiam sūnui gerti, nekan- 
triai taręs: Kad tu pasprinktum; ir vaikas užsirijęs... 

Sakote: „Negali keiksmas taip jau labai kenkti, nes 
susipratęs, gailiuosi“... Gerai darote, kad gailitės, blogai 
padarę; bet jūsų gailestis keiksmo nebesuturės. Sukei- 
kus gailėtis — tai tarsi paimti šautuvą, iššauti į supyk- 
džiusį žmogų, o paskiau aimanuoti... Savo gailesčiu su- 
žeistojo, ar užmuštojo neišgydysite, neprikelsite iš nu- 
mirusių. Gerai darote, kad gailitės, bet liaukitės keikę: 
Jei gailiesi, nebekeik daugiau. O kas iš papročio keikia 
ir iš jo nenori pasitaisyti, visai niekais nueina toks gai- 
lestis; ir toksai žmogus labiau baustinas. Vagis, girtuok- 
lis, paleistuvis didesnės bausmės vertas, kad blogai daro 
nuolat, iš papročio... ir kitus piktina, Nueikite į šeimą, 
kur tėvas ar motina yra įpratę keikti, koks baisus regi- 
nys: keikia sūnus, keikia duktė, keikia maži vaikai, kei- 
kia tarnai... Tai keiksmų židinys! 

Gal pasakysite: „Žmogus, nors ir nenorėtum, turi 
sukeikti; dabar tokie laikai, vaikai — neklaužados, tarnai 
— pikčiurnos; — reikia kartais ir blogas žodis ištarti; 
kai sukeiki, tai labiau bijo“... Jei be keiksmo negalėtu- 
tumėt apsieiti, kaip sakote, tai neturėtumėt ir nuodėmės; 
Dievas ir Bažnyčia to nedraudžia, be ko negalima išsi- 
versti. Sv. Raštas vienok aiškiai sako: „Keiksmininkai... 
nepaveldės dangaus karalystės“. At gi jau neturite kito 
būdo, be keiksmo, priversti vaikus ir tarnus savęs klau- 
syti?. Jums rodosi, kad tokiu būdu pataisysite namiš- 
kius; pagalvokite, ar kada nors keiksmais įveikėte nepaklus- 
nius; nepataisysite, tik suklaidinsite, išmokysit juos keikti. 
Vaikai kartais nemoka dar dešimties Dievo ir penkių Baž- 
nyčios įsakymų, o velnius suskaito šimtais; suaugę, kaip 
tėvai vaikus, taip vaikai nesykį keikia gimdytojus. Ką 
pasėjate, tą ir piaunate. Keiksmai niekad nepadeda, bet 
visada kenkia ir tai labiausia tam, kurs keikia. 


III. Ne visuomet pildosi keiksmai tiems, kuriuos 
keikiate; bet visados kenkia tam, kas keikia. Nemanau 
tyrinėti, dėl ko Dievas leidžia keiksmams įvykti. Bet 
yra nenuginčijama tiesa, kad keiksmai yra nesuskaitomų 
nelaimių versmė. Ypač tai reikia pabrėžti apie gimdy- 
tojų keiksmus. „Tėvo palaiminimas, sako Sv. Dvasia, 
— sustiprina vaikų namus; motinos gi prakeikimas iš- 

griauna juos iš pamatų“ (Ekli. 3, 11). To nežiūrint, yra 
gimdytojų, kurie savo vaikus visaip keikia, linki jiems 
ligų, mirties, siunčia velniop, į pragarą... Gal savo keiks- 
mams nepriduodate jokios reikšmės, jei piktoji dvasia 
vaikų tuojau nepagauna, nors pavedate juos velnio glo- 
bai. Bet gal jūsų sūnus, ar duktė darosi kaskart nedo- 
resni, kol ilgainiui galutinai paklius į pragarą? Dejuo- 
jate, aimanuojate, kad jūsų vaikams nesiseka gyventi, 
kad jie serga, išmirė... Atsiminkite, kiek sykių jūs patys 
keikdami troškote jiems visokių nelaimių, ligų, net mir- 
ties. Kaip norėjote, taip ir atsitiko. Norėjote kitiems, 
pikta, užsitraukėte sau nelaimes. 5 

„Jis mėgo prakeikimą, — skaitome Sv. Rašte, — 
tai tegul jis ateina ant jo“ (Pr. 108, 18). Ką sako Sv. 
Raštas, tai patvirtina tikri atsitikimai. Trys be sąžinės 
žmonės apskundė šv. Narcizą, Jeruzolimos vyskupą, 
sunkiu nusidėjimu; neteisingą savo skundą parėmė pra- 
keikimu. Pirmas tarė: „Jei aš netiesą sakau, tegul mane 
nutrenkia perkūnas“. Antras sakė: „Blogiausia liga te- 
ištinka mane“. Trečias: „Tenustosiu akių šviesos“. Sven- 
tasis Dievui pavedė parodyti jo nekaltybę ir nubausti 
už jo šmeižimą. Neilgai trukus, išsipildė jų keiksmai. 
Pirmas sudegė namuose, kuriuos uždegė perkūnas. Ant- 
rasis, ištiktas raupsų, gyvas supuvo. Trečias, apverkda- 
mas baisų sėbrų likimą, nustojo regėjimo. Taip išsipil- 
dė Sv. Rašto žodžiai: „Jis mėgo prakeikimą, tai tegul jis 
ateina ant jo“. Užtat ir sako šv. Jonas Auksaburnis: 
„Kuomet kas atveria burną keikti, visi privalo skubintis 
"ją bendromis įėgomis užčiaupti“.  Keiksmas yra visiems 
kenksmingas. 

Keiksmininkas nelaimingas čia ir amžinatvėje. Bet 
keiksmai  netiek kenkia laikinuose dalykuose, kiek — 
amžinuose. Tas, kurs vemia, parodo, turįs sugedusius 
vidurius; keiksnys pasirodo ligotą savo sielą; nes, ką 
mano, kas guli ant širdies, tai ir išmeta. Žodžiai išduoda 
žmogų. Iš kalbos galima pažinti, kokio kas krašto. 
Taip pat iš keiksmų galima spręsti, kad keiksnys ne- 
priklauso Dievo karalystės. "Dangaus gyventojai, an- 
gelai ir Sventieji, nuolat gieda giesmes, garbindami Vieš- 
patį. Piktoji dvasia ir prakeiktieji keikia viską: Dievą, 

žmones ir patys save. Kas keikia, pasmerktųjų, pragaro 
kalbą vartoja, pasirodo priklausąs prie tamsybės karalys- 
tės; ten jis pritiks, ten ir klius, jei nepasitaisys. Apašta- 
las šv. Povilas stačiai sako: „Keiksmininkai... nepaveldės 
dangaus karalystės“. 

Mieli Klausytojai, supratę, kaip nedori yra keiks- 
mai, liaukitės keikę. Jūsų lūpos teduoda Dievui garbę, 
kuriai yra sutvertos. Sekite Išganytojo pavyzdį: „Kuo- 
met jam piktažodžiavo, jis nepiktažodžiavo, kuomet ken- 
tėjo, negrasė, bet pasidavė tam, kurs teisė jį neteisiai“ 
(I Petr. 2,23). Kaipo Kristaus mokiniai, būkite visi vie- 
nos minties, užjaučią, mylėkite brolius, būkite gailestingi, 
romūs, nuolankūs; neatsilyginkite piktu už pikta, nė 
keiksmu už keiksmą, bet, priešingai, laiminkite, nes tam 
esate pašaukti, kad paveldėtumėt palaiminimą“ (I Petr. 
3, 8). Amen. 


Paleistuvystė. 


„Nepaleistuvauk“. 


Nėra tarp žmonių artimesnių ryšių, kaip tarp mo- 
ters ir vyro moterystėje, kurią Viešpats įstatė žmonių 
giminei išlaikyti. „To  dėliai-—sako Šv. Raštas, — žmo: 
gus paliks tėvą ir motiną ir laikysis savo pačios ir dų 
bus vienas kūnas... Ką tat Dievas sujungė, žmogus te: 
neperskiria“ (Mat. 19, 5). Užtat kas piktiems savo gei- 
duliams patenkinti pildo svetimoterystę, naikina tarp 
vyro ir moters meilę, sutikimo ir pasitikėjimo ryšį, ardo 
šeimos ramybę, net visuomenės tvarką. Sventas ir nesu- 
teptas moterystės išlaikymas yra kiekvienos šeimynos, 
o per tai ir visos žmonijos pamatas. Dėlto tai Viešpats 
tuojau po žmogžudystės, kaipo nedorybę, jai lygią, drau- 
džia svetimoterystę: „Nepaleistuvauk“. 

Nors šeštas Dievo įsakymas aiškiai ir visųpirma 
užgina svetimoterystę, nėra vienok abejonės, jog tuo 

pačiu drauge su svetimoteriavimu yra taipogi draudžia- 
mos visokios paleistuvystės nuodėmės ir tarp laisvų as- 
menų. Anot Romos Katekizmo: „Kas nesisergi kitų pa- 
leistuvystės nuodėmių, tas veikiai įpuola svetimoterys- 
tėn“. Todėl visos nuodėmės, priešingos skaistybei, o jų 


skaičius yra labai didelis, priešinasi šeštam Dievo įsakymui. . 


Įgimta drova neleidžia minėti visų tų nedorybių, 
apie kurias šv. Povilas sako: „Paleistuvystė ir bet koks 
susitepimas... tenebūna nė minima jūsų tarpe, kaip pri- 
tinka šventiesiems“ (Ep. 5, 3). Kadangi tos nuodėmės 
labai yra paplitusios tarp žmonių, jaunų ir senų, 
tarp laisvų ir vedusių: kadangi jos daugiausia sielų smer- 
kia pragaran, — Bažnyčia, kaip gera motina, turi apie 
tai sakyti, privalo įspėti savo vaikus. Ir aš šiandien, kiek 
leidžia Dievo namų šventumas, priminsiu kai-kuriuos 
dalykus, kad atgailotų kalti, kuriems sąžinė prikiša tokius 
nusidėjimus, o nekalti jų saugotųs, kaip ugnies, kad nė 
vienas nesiteisintų, įbridęs į paleistuvystę, nes apie jų 
piktybę, biaurumą, pasekmes, priežastis niekas nemokęs. 
Klausykite, sakysiu I apie baisius paleistuvystės vaisius 
ir II apie josios priežastis. 


I. Ne vienas apsirinka manydamas, jog tiktai dides- 
ni, darbais padaryti nusidėjimai prieš nekaltybę, yra sun- 
kios nuodėmės. Žinokite visi: Kiekvienas nepadorus pa- 
sielgimas su savim ar su kitais, kiekvienas žodis, už- 
gaunąs padorumą, kiekvienas piktas geidulys, kurio ne- 
malšinate, net kiekviena negraži mintis, su noru ir pa- 
mėgimu širdin įleista, kaipo pirmas žingsnis į paleistu- 
vystę, yra sunki nuodėmė. O tie nusidėjimai esti dides- 
ni ar mažesni pagal asmenų įvairumą, sulig tuo, ar su 
laisvais, ar surištais moteryste, ar giminėmis buvo pada- 
ryti, pagaliau sulig pačios nuodėmės biaurumu. Tos vi- 
sos aplinkybės reikia pareikšti per išpažintį.“ 

Kaip sunkios yra paleistuvavimo nuodėmės, galite 
spręsti iš bausmių, kuriomis Dievas už jas baudė ir 
baudžia. Šventoje Žemėje yra didelis ežeras, Mirusiųjų jūra 
vadinamas; jo pakraščiuose neauga žolė, jo vandenyse 
negyvena jokia žuvis; iš sūraus, begalo kartaus ir juo- 
do, kaip smala, jo vandens eina biaurus sėros kvapas, 


A iii I i ii D akiai L d 


PALEISTUVYSTĖ i 139 


kurs orą gadina ir praeinantiems užima kvapą... Seno- 
vėje, prieš amžius stovėjo ten Sodoma, Gomora ir kiti 
trys gražūs miestai. Už biaurias paleistuvystės nuodė- 
mes jie baisiai nukentėjo. Skaitome Sv. Rašte: „Jų mo- 
terys pakeitė įgimtąjį lyčių santykiavimą prigimčiai prie- 
šingu santykiavimu. Taip-pat ir vyrai, pametę įgimtą san- 
tykiavimą su moterimi, užsidegė savo geiduliais kits į 
kitą: vyrai su vyrais elgėsi begėdiškai“ (Rom. 1, 26). Lijo 
iš dangaus ugnis ir sėra ir visus sunaikino“ (Luk. 17, 29). 
emė įdubo; * tą vietą užpylė vanduo; po šiai dienai 
talkšo „Mirusiųjų jūra“ gyviems įspėti, jog tokios, kaip 
Sodomiečių, paleistuvystės šaukiasi dangaus keršto. 
„Niekam nesiduokite suvedžioti savęs tuščiais žo- 
džiais, — sako šv. Povilas, — nes dėl tų dalykų ateina 
Dievo rūstybė ant netikėjimo vaikų. Nebūkite jų dali- 
ninkai“ (Ep. 5, 6). „Dėl ko-gi ugnis nenužengia iš 
dangaus ant mūsų paleistuvingų miestų ir kaimų, nepra- 
ryja ir nesudegina jų, kaip kitados Sodomą ir kitus 
ištvirkusius miestus? Ak! — atsako šv. Jonas Auksa- 
burnis, — dėl to, kad mūsų nepasitaisiusių nusidėjė- 
lių laukia po mirties daug nuožmesnė bausmė, daug 
smarkesnė ugnis“. Jei kantrus Dievas taip stebuklingai 
dabar nebaudžia kaltų, nesidžiaukite, pasileidėliai! „Ne- 
klyskite! — įspėja Sv. Raštas, — nei paleistuviai.. nei 
svetimoteriai, nei begėdžiai... nepaveldės dangaus kara- 
lystės“ (I Kor. 6, 9). „Jiems dalis bus tvenkinyje, de- 
gančiame ugnim ir sėra“ (Apr. 21, 8); „kame jų kirmi- 
nas nemiršta ir ugnis negęsta“ (Mor. 9, 43). 5 
Nors Dievas ir nebaustų paleistuvių, patys paleis- 
tuvavimo vaisiai gana juos nuplaka. Nebesakysiu apie 
gero vardo, šlovės nustojimą; tai jūs patys gerai žinote. 
Juk begėdžius, ypač pasileidusias mergas visi niekina. 
Netaip seniai skaičiau tokį atsitikimą: Petrapilyje tūlas 
jaunas žmogus, užpuolęs peiliu subadė paleistuvę. Suim- 
tas tarė: „Aš nužudyti norėjau tą mergą; ji paleistuvė; 
jos asmenyje aš norėjau atkeršyti paleistuvystei, tai bai- 
siai nedorybei, kuri mane padarė paliegėlį visam gyveni- 
mui“... Vyksta Sv; Rašto žodžiai: „Kas susideda su pa- 
leistuvėmis, bus niekam vertas; puvėsiai ir kirminai pa- 
veldės jį* (Ekli. 19, 3). 

Dideliuose miestuose, kur paleistuvavimas labiau 

paplitęs, nueikite į ligonines, pasižiūrėkite į nelaimingas 
paleistuvystės aukas, vyrus ir moteris, — pamatysite, 
kaip šitos nuodėmės jiems subjaurojo kada - tai skaistų 
veidą; iščiulpė kraują, išdžiovino krūtinę ir kaulus; kaip 
jiems dar gyviems kūnas pūna; išgirsite, kaip skaudžiai 
vaitoja, suspausti skausmų... Italijos mieste Lodi yra 
tam tikras ligonbutis sergantiems paleistuviams; jį sykį 
aplankė vienas prancūzų karininkas, ir iš ten išsinešė 
tokį baisų įspūdį, jog dažnai sakydavo: „Jei ir nebūtų 
pragaro bausmės už tą biaurų nusidėjimą, galėtų ir pri- 
valėtų  suturėti nuo to vien tik tų biaurių ligų atsimi- 
nimas“. . 
Gal kas pasakys: „Tokių atsitikimų tėra maža; 
daug kas tas nuodėmes daro slapčia, ir nieko pikta 
jiems neatsitinka“...  Apsirinki, žmogau! Ne veltui įspė- 
ja Sv. Raštas: „Venkite paleistuvystės! Kiekviena kita nuo- 
dėmė, kurią žmogus daro, yra ne kūne; kas gi paleistu- 
vauja, nusideda savo kūnu“ (I Kor. 6, 18), jį pažeidžia 
ir gadina, Jokia kita gamtos pajėga, būdama gyvybės 
šaltinis, neturi savyje tiek nuodų, naikinančių tą pačią 
gyvybę; jeigu ji esti vien kūniška, nesti dvasios valdo- 
ma, sunaikina kūno ir dvasios jėgas. „Nė viena limpan- 
ti liga, sako garsus gydytojas Tissot, nenaikina taip smar- 
kiai kūno sveikatos, nesilpnina jaunystės, netrumpina 
žmogaus gyvenimo, kaip paleistuvystės nuodėmė“. Gy- 
dytojai gerai žino, kiek jaunų žmonių be laiko tampa 
"ligoniai siela ir kūnu dėl tokių slaptų nusidėjimų, ypač 
dėl nepadorių elgesių su pačiais savimi. Prityrimas ro- 
do, kad tokios nuodėmės silpnina kūną, naikina sveika- 
tą, trumpina atmintį, per ilgą laiką kartais net protą 
sumaišo... 

Baisiausia paleistuvystės pasekmė — tai sąmonės 
apakimas ir širdies sukietėjimas. Kiekviena nuodėmė, 
ypač paleistuvystė su savim, kartą padaryta, nepatenkina, 
vėl į save traukia, veikiai įeina paprotin; ilgainiui taip 
žmones pavergia, kad nuolat apie tai kalba, nė vienos 
pagundos nebepergali, kvėpuoja paleistuvyste... „Jų akys 
- — anot šv. Petro, — pilnos svetimoteriavimo ir nesi- 
liaujančios nuodėmės“ (Il Petr. 2, 14). Jie nebeklauso 

jokių įspėjimų. (Gal patys pažįstate paleistuvį ar paleis- 
tuvę, kuriuos visi pirštais bado; jie vienok nesiliauja 
paleistuvavę. Sakyk, kaip nori, tokiai žmogystai; prikal- 
binėk, kaip tik išmanai, primink jai mirtį, Dievo teismą, 
pragaro kančias, — jos nepajudinsi. Ne vienas paleistu- 
vis nustoja ėjęs išpažinties; jeigu eina, tai be tikro gai- 
lesčio, be noro pasitaisyti. Tūlas vaikinas kunigui, ne- 
norėjusiam duoti jam išrišimo, kol nepasitaisysiąs, tarė: 
„Veltui, tėve, veltui: taip jau paleistuvystėn  įbridau, 
kad be kūniškų nuodėmių negalių apsieiti“... 

Taip tatai paleistuvavimas apakina žmogaus protą 
ir atšaldo širdį, kad ir atgailoti kai kas nebegali! Baisūs 
paleistuvystės vaisiai! Užtat, paleistuviai ir paleistuvės, 
— „šiandien, jei išgirstumėt (Viešpaties) balsą, nekietin- 
kite savo širdžių!“ (B. 94, 8). Liaukitės paleistuvavę, 
darykite atgailą už praeitus nusidėjimus, saugokitės jų 
ateityje. Saugokitės taipogi visa to, kas veda į paleistu- 
vavimą. „Kas mėgsta pavojų, tas jame pražus“  (Ekli 
3, 27). Paklausykite dar apie paleistuvystės priežastis! 


Il. „Jeigu išlaikytų skaistybę tas, kurs nesisaugo 
progų, vedančių jos praradiman, būtų didesnis stebuk- 
las, negu nabašninkas iš numirusių prikelti“, — sako šv. 
Bernardas.  Negalimas yra daiktas nesužeisti nekaltybės, 
nesisergint paleistuvystės priežasčių. Dėl to šeštasis 
Dievo įsakymas draudžia visa tai, kas gali būti paleistu- 
vavimo proga, kaip pavyzdžiu: Akių nevaldymas, 
ausų nedabojimas, pavojingos sueigos, šokiai, girtuok- 
liavimas... 

Akių nevaldymas labai kenkia skaistybei. Akys yra 
tai tarsi langai, per kuriuos regimi daiktai įeina į mūsų 
širdies namus. Kaip į šiaudus įmetus ugnį, kyla gaisras, 
taip nuo biaurių pažvelgimų liepsnoja pikti geiduliai. 
Saugokite akis; nežiūrėkite į tokius daiktus, kurie gali 
sužeisti jūsų nekaltybę, širdyje sukelti maištą, uždegti 
nepadorius jausmus, paskui kuriuos neretai seka blogi 
darbai. Jeigu kartais netyčiomis pamatytumėt ką - nors 
nepadoraus, kuogreičiausiai nusigręžkite šalin, sakydami 
su atgailojančiu Dovidu: -„Viešpatie!.. nugręžk mano akis, 
kad nežiūrėtų į tuštybę“ (Ps. 118, 37). 

2 Tam karaliui nebūtų reikėję išlieti tiek ašarų, jei 

būtų labiau saugojęs akis, jeigu nebūtų žiūrėjęs į besi- 
maudančią moteriškę. Neveltui Sv. Raštas įspėja: „Ne- 
žiūrėk į mergaitę, kad kartais jos gražumas nebūtų tau 
pasipiktinimas... Nugręžk savo veidą nuo pasipuošusios 
moteriškės ir nežiūrėk į svetimosios gražumą. Dėl mo- 
"teriškės gražumo daugelis pražūva, ir iš jo geidulis už- 
sidega, kaip ugnis“ (Ekl. 0, 5—9). Susitikęs su kitos ly- 
ties asmenimi, rūpinkis užmiršti, kad ne tos pačios ly- 


ties veidas, bet atmink, kad tai toks pat žmogus, kaip ir tu.. 


Dabokite taipogi ausis! Ko rodžiai klausomės, tai 
galų gale ir darome; kas turi pamėgimą negražiose kal- 
bose, tas nėra toli nuo bjaurių darbų. Kartais gana vie- 
no žodžio negeroms mintims sukelti galvoje, širdyje su- 
kurti nedoriems jausmams, kuriuos seka piktas elgesys. 
Jeigu esi tarp tokių asmenų, kurie pradeda begėdiškai 
šnekėti, sudrausk juos; jei to negali padaryti, — pasišalink; 
o jei ir pasitraukti negali, — nepadėk biauriai kalbėti, ne- 
sišypsok, tarsi pritardamas, bet parodyk, kad tau nepa- 
tinka tokios negražios kalbos; o patsai niekad nieko pa- 
našaus nekalbėk. Šv. Liudvikas mirdamas savo sūnui 
davė šitokį perspėjimą: „Visuomet kalbėk taip, kad nie- 
kad nereikėtų drovėtis, nors tai sužinotų visas pa- 
saulis“. 

Saugokitės pavojingų sueigų ir susidraugavimų. 
Tiesa, negalima visai atsiskirti nuo žmonių; bet aš čia 
turiu omenyje susiartinimus tarp įvairios lyties asmenų, 
kurių tyčiomis ieškote be noro ir vilties greito mote- 
rystėje: susijungimo. Nors tokiuose atsitikimuose iš pra- 
džios palinkimas vieno prie antro nekiltų iš piktos 
aistros, veikiai vienok įsisunkia širdin blogi jausmai 
ir norai; nuo jų gilig nepadorių juokavimų, nepriderančių 
pasimeilinimų ir kitų negražių apsiėjimų — telieka tik 
mažas žingsnis. 

Todėl, nekalti jaunikaičiai ir drovios mergaitės, 
venkite didelio susiartinimo su kita lytimi, kad nereiktų 
paskiau graudžiai apverkti savo neatsargumo. Ypač sau- 
gokitės tų asmenų, kurie, anot šv. Povilo betariant, 
„saldžiais žodžiais ir prisigerinimais suvedžioja nekaltų- 
jų širdis“ (Rom. 16, 18). Mergele! jei tave kas, nežinau 

kaip, prikalbinėtų nusidėti, nors klūpsčias ir rankas kryž- 
mais sudėjęs žadėtų paimti tave už moterį, stumk jį ša- 
lin nuo savęs... Labiausiai dabokis tos žmogystos, prie 
kurios tave traukia smarkios pagundos... 

Niekados nesidraugaukite slapčia; naktimis sueigos 
pavojingiausios. Žmogui žinant, kad niekas jo nemato, 
mažėja įgimtas drovos jausmas, ir piktas palinkimas, ne- 
besuturimas viršutinio padorumo, paveikia širdį. Gražiai 
įspėja apaštaias šv. Povilas: „Nebūkite jų dalininkai; ki- 
tados jūs buvote tamsybė, dabar esate šviesa Viešpaty- 
je. Elkitės, kaip šviesos vaikai. - Nes šviesos vaisiai ap- 
sireiškia visokiu gerumu, teisybe ir tiesa. Ištirkite, kas 
patinka Dievui, ir nedalyvaukite nevaisinguose tamsybės 
darbuose; -velyk juos papeikite. Nes kas jų daroma slap- 
čia, gėda ir sakyti“ (Ep. 5, 8—12). 

Cia minėtinos vakaruškos su šokiais. Nenorėčiau 
pasakyti, kad šokiai patys savimi būtų ginami. Nėra ta- 
me nieko pikta, kad kas dviese sukinasi, kaip kad kas 
dviese draugijoje stovinėja; nesvarbu ir tai, kad prie šo- 
kių griežia muzika. Bet pikta, negraži pastata, šokant, 
sukantis aplink, kuri užlaikoma kuone visuose šokiuose. 
Tas apsikabinimas prie šokių prieštarauja padorumui. 
Norite paaiškinimo? Juk kiekvienas žmogus, save ger- 
biantis, nuraustų iš gėdos, užtiktas prie kitos progos, 
ne šokiuose, taip apsikabinęs su antros lyties asmeniu... 

okiai gali būti nekalti po tėvų akių geruose na- 
muose; bet, duodami jauniems vienos lyties su antra su- 
siartinimo progos, esti priežastis daugybės nusidėjimų, 
kurie sutepa širdies skaistybę. Teisingai sako šv. Karolis 
Boromiejus, jog šokiai beveik niekad neesti be nuodė- 
mės. Nekartą sakote: „Vaikščioju į šokius, nes juose 
nematau nieko pikta“... Bet ar tokia kalba teisinga? Jei 
po vakaruškų ir šokių reikėtų stoti Dievo teisme, ar ga- 
lėtumėt su gryna sąžine pasakyti: „Esame pasiruošę, 
Viešpatie!“ — „Ko mokosi šokiuose ir į ką tenai veizi? 
— klausia šv. Kiprijonas. — Sit susieina nekalti, skirs- 
tosi kalti. Tavo akių, tavo ausų, tavo minčių ir jausmų 
skaistybė neišliko nesutepta. Jei ir nesuteršei savęs ne- 
dorais pageidimais, tai esi kaltas, nes kituose uždegei 
tuos geidulius“. 

Blogiausia, kad vakaruškose ir naktinėse sueigose 
maišosi svaigalai. „Neapsigerkite vynu, — įsako apaštalas 
šv. Povilas, — kuriame yra ištvirkimas“ (Ep. 5, 18). Deg- 
tinė, alus ir kiti svaigieji gėralai sužadina kūno geidulius 
ir aptemdo protą. Žmogus, nebesuprasdamas aiškiai pa- 
leistuvavimo biaurumo, tampa tarsi galvijas, kurs ieško 
sujudintų aistrų patenkinimo; elgiasi „kaip arklys ir mu- 
las, neturintys proto“ (Tob. 6, 17). Girtuoklystė yra visų 
nuodėmių, bet ypač paleistuvystės, motina. Šv. Jeroni- 
mas sako: „Girtuoklio niekad nelaikysiu nekaltu“. Dėl to 
šv. Petras ragina: „Būkite blaivūs ir budėkite... Visokios 
malonės Dievas, Kurs mus pavadino į savo amžinąją garbę 
Jėzuje Kristuje, pats jus truputį kentėjusius ištobulins, 
sustiprins ir patvirtins“ (I Petr. 5, 8—10). 

* 
* L 

Mieli Klausytojai! Kristus per apaštalą šv. Povilą 
skelbia: „Neklyskite! nei paleistuviai... nei svetimoteriai, 
nei begėdžiai, nei vaikų darkytojai... nepaveldės dangaus 
karalystės“. Dėl to „neklyskite, paleistuviai“, kurie turite 
tiek daug drąsos ir neatsargumo santykiuose su antra 
lytimi. „Neklyskite, svetimoteriai“, kuriems pasitaiko taip 
nemaža neištikimybės ir netvarkos moterystės gyvenime. 
„Neklyskite, vaikų darkytojai“, kurie vengiate naujos kar- 
tos daugėjimo, kurie dygstančius gyvybės diegus viso- 
kiais būdais darkote, kad jie neišvystų saulės šviesos, 
net atsiradusį vaiką ne sykį šalinate iš gyvųjų tarpo. „Ne- 
klyskite, begėdžiai“, kokių kaskart daugiau randasi ne tik 
tarp jaunų, bet ir senių tarpe... 

Kad niekas nesiteisintų — „dariau nežinodamas“ 
(I Tim.1, 13), turite išdėstytą šeštojo Dievo įsakymo „Ne- 
paleistuvauk“ prasmę. Dabar žinosite, kokias nudėmes jis 
draudžia, kaip baisūs paleistuvystės vaisiai ir kokios palei- 
stuvavimo priežastys. Jei kam atsitiko pakliūti į panašias 
nuodėmes, kuoveikiausiai išpažinkite jas kunigui, apver- 
kite jas graudžiomis ašaromis, o toliau saugokitės ne tik 
pačių nusidėjimų, bet ir visa to, kas į juos veda. Nuo 
šios dienos „paleistuvystė ir bet koks susitepimas... te- 
Uk nė minima jūsų tarpe, kaip pritinka šventiesiems“. 

men. 


: Amiu ikis kad 


Skriaudos 


„Nevok!“ 


Žmogui yra įgimta rūpintis gyvasties ir sveikatos 
išlaikymu. Tam reikalingi bent maistas, drabužis, bu- 
tas. Kiekvienam prakaituojant reikia darbuotis, kad už- 
sidirbtų pragyvenimui; protingai elgtis, kad sutaupytų 
liekanas blogesniam laikui, kada negalės uždirbti. Tai, 
ką sąžiningai užsidirba, ką teisingai įgyja iš kitų, gali 
laikyti savo savastim; jos be savininko žinios svetimi 
neprivalo savintis, imti, paliesti. Privatinė nuosavybė 
dabarties sąlygose yra būtina; be jos nebūtų tarp žmo- 
nių jokio ramumo, 

Jei vaikai negali sutikti, dalydamies tėvų paliktus 
turtus; jeigu kaimynai nesutinka, kai jiems tenka semti 
vanduo iš vieno ir to paties šulinio; tai kokia netvarka 
turėtų kilti žmonių tarpe, jei visi jie iš vieno dirbtų, visa 
turėtų bendra, ar nuolat dalytųsi tarp savęs turtais (Kette- 
ler). O kad galėtų žmogus visuomenėje ramiai gyventi, 
nekliudomas naudotis savo darbo vaisiais, pats Dievas 
paėmė jo savastį globon, įsakmiai įsakydamas kiekvie- 
nam „Nevok!“ 

Mūsų laikais, kada, rodos, ne Viešpats, o pinigai 
pasaulį valdo, kada labai paplitę vagystės, apiplėšimai, 
sukčiavimai, įvairiausios skriaudos, nebus pro šalį arčiau 
pasižiūrėti į septintojo Dievo įsakymo prasmę „nevok!“ 
Klausykite visi, sakysiu, kaip I artimo skriaudos yra 
prasiplatinusios ir kaip II jos yra sunkios nuodėmės. 

I. Nemanykite, klausytojai, jog tik tas vagis, kurs 
artimui slapčia paima kokį nors daiktą; kad tik tas yra 
vagis— plėšikas, kurs, keleiviui kelią pastojęs, atima iš jo 
kokį turtą. Vagis-sukčius yra kiekvienas žmogus, kurs 
neteisingai pasisavina svetimą nuosavybę, kurs šiokiu ar 
tokiu būdu kitą skriaudžia, Jiems visiems taikomas Die- 
vo įsakymas: „Nevok“, 

Vagia valdžios atstovai, iš kurių teisybė reikia pirk- 
ti už pinigus; kurie už litus išteisina kaltą, teisų ap- 

kaltina... Vagia tie, kurie reikalauja užmokesčio už tokius 
darbus, už ką neprivalo nieko imti; kurie, nors stačiai 
nedrįsta prašyti atlyginimo, tačiau reikalą diena nuo die- 
nos atidėlioja, kad noromis nenoromis turi duoti kyšių... 

Peržengia septintąjį Dievo įsakymą didžiaturčiai, 
kurie savo lobį nuolat didina, bet nuosavybės pareigų 
neina: pamiršta vargšą, net išmaldos jam neduoda. „Iš 
atliekamų turtų neduoti reikalaujantiems vargšams, — 
anot šv. Ambroziejaus, — yra toksai pat nusidėjimas, 
kaip iš turtingo atimti jo turtus“. Nes yra Kristaus įsa- 
kyta: „Duokit išmaldą iš to, kas lieka“ (Luk. 11, 14). 

Nusideda prieš septintą įsakymą ir neturtėliai, ku- 
rie, galėdami užsidirbti, elgetauja; tuo skriaudžia jie tik- 
rus vargšus, valgo jų duoną, savinasi tikrų elgetų dalį; 
ją gi aikvodami girtuoklystei gadina gerą vardą vi- 
siems elgetaujantiems ir padaro tai, kad žmonės tikrai 
reikalingiems nebeduoda taip gausios išmaldos. 

Elgiasi prieš įsakymą „nevok“ turtingieji, kurie už 
paskolintus pinigus ima perdideles palūkanas: Kapitalistai 
bankų, biržų ir kitomis kombinacijomis kartais apvagia dau- 
giau, negu visi vagys. Galite imti teisingą nuošimtį; bet, 
kas daug ima, skriaudžia. Nesakyk: Aš jo neprašau, kad 
iš manęs skolintųsi; nesiūlau savo pinigų; jis pats pra- 
šo ir pats žada didelius nuošimčius. Tiesa, pats arti- 
mas paskolos prašo, bet reikalo, nelaimės prispirtas; O 
tu jį smaugi, kaip voras musę, papuolusią jo tinklan. 

Skriaudas daro ir tie, kurie skolų visai neatiduoda, 
net sutartu laiku jų ne grąžina. Mūsų laikais daug žmo- 
nių skolinasi, neturėdami noro grąžinti. Jų negali atsi- 
ginti; jie meldžia, kaip įmanydami; o davei, tiek ir tema- 
tei; paskiau nė akių nerodo. Paprašyti pyksta, išsikalbi- 
nėja, neturį, o kartais visai išsigina.. Darbuokitės, būkite 
taupūs, negyvenkite perplačiai, susidėsite skatiko, bus 
iš ko grąžinti. 

Laužo septintą įsakymą šeimininkai, darbdaviai, 
kurie samdininkų darbo, kaip reikiant, neapmoka, juos 
apsunkina, jų sveikatą naudoja, kurie už visokius menk- 
niekius algą mažina, jos dalį užturi... „Štai, — sako apaš- 
talas šv. Jokūbas, — nuvaliusiųjų jūsų laukus darbinin- 

kų, užmokesnis, kurs jūsų sulaikytas, šaukia; ir jų šauks- 
mas pasiekė kareivijų Viešpaties ausis“ (5, 4). 

Nusideda septintajam Dievo įsakymui samdininkai, 
tarnai, darbininkai, jei  neištikimai tarnauja, pavesto sau 
darbo tinkamai nepadirba, prie darbo stovinėja, ima. mo- 
kestį už dieną, o valandas vagia, šeimininko padargus 
gadina, be žinios juos išneša, dalija kitiems; jei šeimi- 
ninko turtą vartoja saviems reikalams, sukalbėtą mokestį 
stengiasi slapčia padidinti. 

Nesilaiko septintojo įsakymo gimdytojai, kurie, per- 
plačiai gyvendami, aikvoja turtus, o vaikus palieka var- 
ge. Skriaudžia šeimą vyras, jei tinginėja, girtuokliauja, 
po smukles bastosi, o pati su vaikais namie badą ken- 
čia. Skriaudžia žmona, kuri sunkiai uždirbtą vyro skati- 
ką monams leidžia, parėdams apverčia, nežiūri to, kad 
namuose didesnių ir svarbesnių yra reikalų. 

Prieštarauja septintąjam Dievo įsakymui vaikai, ku- 
rie bereikalingai mėto tėvų mantą, nes mažina kitų bro- 
lių ir seserų dalį; kurie be gimdytojų žinios imsto viso- 
kius daiktus, slapčią pinigus grobia, nuo savųjų slepiasi 
su savais reikalais... Nesakykite: „Kas tėvų, tai ir mūsų, 
ne svetimą imame“.. Kol gimdytojai gyvi, viskas jų nuo- 
savybė, o ne jūsų; Dievas gina.ir nuo saviškių vogti. 

Skriaudžia kitus amatininkai, imdami darbą, kurio 
nemoka gerai padirbti, kai nesąžiningai padaro, by tik 
iš rankų iškišus, medžiagą gadina, veltui aikvoja, kai pa- 
imtos medžiagos didesnių liekanų negrąžina, sau pasituri, 
ar duoda blogesnę, negu sukalbėta... Siandien amatnin- 
kas imasi, ko tik prašai, dirba, kaip nori, gavęs atlyginimą, 
reikaiauja pridėti... 

Suka pirkliai, pirkdami, parduodami, jei duoda ne- 
teisingą svarą, saiką. Sventasai Raštas įsako: „Neturėsi 
maišelyje įvairių svarų didesnio ir mažesnio; ir nebus 
tavo namuose didesnio ir mažesnio saiko. Turėsi svarą 
ir teisingą ir tikrą ir saikas bus pas tave lygus ir tikras“ 
(Deut. 25, 13—15). Suka, jei iš neišmanančių pigiai per- 
ka, brangiai jiems parduoda, įkiša senus daiktus už 
naujus, ima per didelę kainą, vartoja netikrus pinigus... 

Vagiliauja, kurie vogtus daiktus priima, perka, par- 
duoda... Nieko nereiškia jūsų samprotavimas: „Nepirksiu 

aš, kitas nupirks, o čia pigiau“... Jei niekas nepirktų, ne- 
turėtų vagys kur jų dėti, nevogtų. Gal pasakysi, nežinąs, 
ar tai dalykas vogtas, ar ne. Nevisados galima tikrai ži- 
noti; bet dažniausia nesunku atspėti. Jei pigiai teprašo, 
parduoda tai, ko toksai žmogus nevartoja, dar gal pra- 
šo tylėti, — suprask, jog tai vogti daiktai, kurių neleis- 
ta pirkti, pas save laikyti, slėpti... 

Neteisingai elgiasi tie, kurie rastų daiktų neatiduo- 
da. „Jei radai, neatidavei, — pavogei“, sako šv. Augus- 
tinas. Ne vienas namie nuo grindų pakelia svetimą ir 
savinasi, sakydamas: „Dievas davė“. Radai ką nors, jei 
žinai keno, tuojau grąžink; jeigu nežinai, — paklausinėk; 
jei rastas dalykas didelės vertės, paskelbk; tik niekam ne- 
atsišaukus, gali rastą daiktą pagal savo norą suvartoti; 
bet geriau padarysi, atiduodamas vargšų reikalams. 

Elgias prieš teisybę sargai, kurie yra pastatyti sveti- 
mam turtui saugoti, kad niekas neimstytų, javams pie- 
voms prižiūrėti, kad kas jų neišganytų, neišmindžiotų, 
miškams daboti, kad medžių nekirstų, bet savo pareigų, 
kaip reikiant, neina... Pagaliau elgiasi prieš įsakymą: „Ne- 
vok“ visi, kurie kokiu-nors būdu, ar tyčiomis ar per didelį 
apsileidimą, kitiems daro nuostolių, nors sau ir neturi 
naudos, — kurie prie artimo skriaudos prisideda, kitiems 
patardami, liepdami, padėdami, nesuturėdami, tylėdanii... 


II. Paklausykite dar valandėlę! Neišvardijau dar visų 
nuodėmių prieš septintąjį Dievo įsakymą; bet tai beveik 
ir negalimas daiktas. Genys margas, žmogaus gyvenimas 
dar margesnis. Vienok iš to, ką pasakiau, jau galite nu- 
manyti, kaip įvairiais būdais galima peržengti tas įsaky- 
mas „nevok“, kad mūsų laikais maža tėra žmonių, kurie 
kokiu-nors būdu nebūtų nusidėję septintajam Dievo įsa- 
kymui. Vagystės, apgavimai, sukčiavimai, įvairiausios 
skriaudos šiandien paprasčiausias dalykas ir tiems, kurie 
save laiko teisingais. 

Arkliavagių dabar nelabai daug. Juos įstatymai smar- 
kiai baudžia. Bet pasidairę akyliau šių dienų sąlygose, ir 
teisingųjų neperdaug terasime. Daugelis mūsų gerųjų 
taip pat vagiliai, tik stambesni už paprastus vagius. Ta- 
čiau kažkodėl jiems neduodamas tas vardas, jeigu jie 

gudriai prisišlieja prię visuomenės kišenės. Mūsų sąžinė 
tame klausime gerokai sugadinta. Visuomenės skriaudė- 
jai mums ne vagys, 0 garbingi piliečiai, jeigu jie, prisi- 
grobę turtų, nusipirko centrelius, ar miestuose prisistatė 
namelių, ypač jeigu jie prisiplakė prie didelių žmonių. 

Blogiausia, kad žmonės tuos nusidėjimus laiko sau 
mažu dalykų; tuo tarpu artimo skriauda pati savyje yra 
sunki nuodėmė. Juk tik už mirtinguosius nusidėjimus 
žmogus nustoja dangaus karalystės. Apaštalas šv. Povi- 
las aiškiai sako: „Ar jūs nežinote, kad neteisingieji... nei 
vagys... nei plėšikai nepaveldės dangaus karalystės“ (I Kor. 
6, 10). Nesakau, jog kiekviena vagystė, ar bet kuri artimo 
skriauda yra yisados didelis nusidėjimas. Jei mažą 
skriaudą tepadarysi, bus tai nesunki nuodėmė. Tos nuo- 
dėmės sunkumas pareina nuo paimto daikto vertės, ar 
nuo padarytos skriaudos didumo. 

Įsidėmėkite visi! Bažnyčios mokytojai taip nutarė: 
Nuskriausti artimą tiek, kiek jam su visa šeimyna užtenka 
vienai dienai pragyventi, jau yra sunki, mirtingoji nuo- 
dėmė. Bėdinėsni už mažiau dieną išgyvena, negu turtin- 
gesni; todėl, didesnė bus nuodėmė vargšui padarius ma- 
žesnę skriaudą, kaip turtuoliui paėmus didesnę pinigų 
sumą. Pagrobus paskutinį elgetos litą, galima Dievui 
sunkiai nusidėti. Bet ir didžturčiams daromos nemažos 
skriaudos yra dideli nusidėjimai. 

Ir tai žinokite, jog ir mažomis skriaudomis, kurios 
pačios savyje nėra sunkios nuodėmės, kai-kuriuose atsi- 
tikimuose galima Dievas labai rūstinti. Jei kas iš anksto 
nutaria pavogti didesnę pinigų sumą, bet ima po mažą 
kartkartėmis, kad nepažintų; ar jei kas ne po daug vagia, 
bet su ta mintimi, kad tomis mažomis vagystėmis susi- 
dės keletą dešimtų litų kokiam-nors daiktui nusipirkti, 
tai pirmoji, nors ir maža vagystė, yra mirtingoji nuodėmė, 
nes vagis turi noro labai nuskriausti, ar iš svetimo turto 
pralobti; paskutinė vagystė, kada jau susirenka geidžiama 
suma ir artimas lieka labai nuskriaustas, taip-pat esti 
sunkus nusidėjimas. 

Kas neturi noro daug vogti, bet kartas nuo karto 
ima po biškį, to mažos vagystės, nors atskirai paimtos 
nuodėmės nedidelės, tačiau suauga į vieną didelę skriau- 


150 SKRIAUDOS, 


dą, jeigu tarp vienos ir kitos vagystės nepraslenka mė- 
nesio. Nelyginant, kaip iš plonų siūlų galima nuvyti stora 
virvė, taip iš mažų, bet dažnų vagysčių, kada tik kitam 
įvyksta didelė skriauda, pasidaro mirtingoji nuodėmė. Pa- 
tėmnykite tai, pirkliai, kurie nuolat skriaudžiate kitus ne- 
teisingu mastu, svaru ir saiku! Kiek kartų iš tų mažų 
vagysčių susideda didelė suma, tiek kartų padarote sun- 
kią nuodėmę! 

inokite tai, vaikai, kurie dažnai įvairius daiktus nuo 
tėvų imate, nes tokiu būdu per ilgą laiką labai juos 
nuskriaudžiate, ir kiek sykių per jūsų mažas vagystes 
pasidaro tėvams didelė skriauda, tiek kartų sunkiai Die- 
vui nusidedate. Maža vagystė ir tada tampa sunkiu nu- 
sidėjimu, kada keletas ar keliolika susitarę drauge vagia; 
nors jų kiekvienas ir ne po daug pagrobtų, tačiau jei 
visi kartu padaro kitam didelę skriaudą, kiekvienas Die- 
vui sunkiai nusideda, nes visi drauge didelio nuostolio 
kaltininkai. 

Pagaliau, maža vagystė yra didelė nuodėmė, jei vagis, 
imdamas svetimą daiktą, mano sunkiai nusidedąs. Nors 
pavogtum mažmožį, manydamas imąs brangenybę, pada- 
rytum didelį nusidėjimą: tuo parodytum piktą savo norą 
sunkiai Viešpatį rūstinti. Nes Dievas, — anot šv. Jero- 
nimo, žiūri labiau į piktą tavo valią, kurią turi, daryda- 
mas skriaudą, neg į daiktą, kurį neteisingai paimi“. 

Taip per mažas vagystes galima ne kartą padasyti 
didelė nuodėmė. Teisingai pasakė šv. Povilas: „Neklys- 
kite... vagys... nepaveldės dangaus karalystės“... (I Kor. 
6, 10). Vagystė taip rūsčiai yra užginta ne tik Dievo, 
bet ir žmonių.  Pagonai taip gi laikė vagystę biauriausia 
nedorybe ir už ją sunkiai bausdavo kaltus. Senovės 
Anglai šeštame amžyje vagims kirsdavo rankas. Ir šian- 
dien nerasi nei vienos valstybės, kuri vagių rūsčiai ne- 
baustų. Kai kur jie net mirti smerkiami, kaipo žmoni- 
jos priešininkai. Tikrai, kaip sako šv. Augustinas: „Pa- 
naikink teisybę, ir valstybės bus ne kas kita, kaip tik 
vagių ir plėšikų lizdai“. 

. Iš antros pusės, kaip gražu ir ramu būtų gyventi, 
jei niekas neliestų svetimo turto: nereiktų tada nei raktų, 
nei sargų; kiekvienas būtų ramus dieną ir naktį, namie 

ir lauke, žinodamas, kad-jam niekur nieko pikta iš žmo- 
nių pusės neatsitiks. Teisingai todėl pasakė šv. Augus- 
tinas: „Jeigu Jėzaus Kristaus įsakymų, liečiančių teisybę 
ir gerus papročius, klausytų ir juos laikytų žemės kara- 
liai ir tautos, kunigaikščiai ir teisėjai, jaunikaičiai ir mer- 
gaitės, seniai ir vaikai, mokesčių rinkėjai ir kariai, — 
krikščionių valstybė, kurioje visi piliečiai džiaugtųsi lai- 
me, būtų šio pasaulio pagražinimas ir be pavojaus eitų 
į dangiškos tėvynės aukštybę, kur skirta žmonėms kada 
nors viešpatauti garbėje“. 


* 
* * 


Mieli Klausytojai! Išgirdote šiandien apie septintąjį 
Dievo įsakymą „nevok“. Ar bereikia jus raginti, kad jį 
laikytumėt? Pati sąžinė kiekvienam sako: Nedaryk to 
kitam, kas tau nemiela. Jei kas jus apvagia, pykstate, 
rūstaujate, dejuojate, aimanuojate. Nedarykite ir kitiems 
to, kas jums nemalonu. Saugokitės vagystės, apgavimo, 
suktybės, prisisavinimo svetimo turto, visokios skriau- 
dos... Atsiminkite skriaudų pasekmes! „Ką įgijai? — 
klausia šv. Augustinas. — Tai, ką įgijai per vagystę, yra 
žemiškas niekniekis! Ko nustojai, — tai Dievas ir tikė- 
jimas! Sulygink tikėjimą ir Dievą su tuo, ką pavogei! 
Tu mąstai vien apie pelną, bet pagalvok ir apie nuostolį!“ 

Tu įsigyji žemišką daiktą, prarandi gi dangišką; tu 
gauni laikiną gėrybę, o nustoji amžinų turtų; kitam iš- 
spaudi ašaras, o pats, jei neatsilyginsi už savo nuodėmę 
Dievui ir artimui, kliūsi ten, kur „bus verksmo ir dantų 
griežimo“ (Mat. 8, 12). Klausykite visi, kaip įspėja Iš- 
ganytojas: „Ką padės žmogui, jei jis laimėtų visą pa- 
saulį, savo gi sielai kęstų nuostolį“ (Mat. 16, 26). „Ne- 
kraukite sau turtų žemėje, kame rūdys ir kandys gadina 
ir kame vagys iškasa ir išvagia; bet kraukite sau turtus 
danguje, kame nei rūdys, nei kandys negadina ir kame 
vagys neiškasa ir nepavogia“ (Mat. 6, 19), „Taigi ieš- 
kokite visų pirma Dievo karalystės ir jos teisybės: o 
visa tai bus jums pridėta (Mat. 6, 33). Amen. 


Skriaudos atlyginimas. 


„Nevok“! 


Daugelio žmonių pamirštami svarbiausi sielos rei- 
kalai; rodos, vien tik tuo tesirūpinama, kaip patenkinti 
ne tiek tikrieji kūno reikalai, kiek, tikrai sakant, neišmin- 
tingi jo prasimanymai. Žmonės, tarsi karštinės apimti, 
grobia turtus, kaip tik išmano ir kur tik gali, visai ne- 
žiūrėdami, kad per tai ne sykį paliečia svetimą savastį: 
O kiekvienas, kurs kokiu nors būdu artimui padaro 
skriaudą, peržengia septintąjį Dievo įsakymą „nevok“, 
esti kaltas vagyste, kol sugrąžins neteisingai paimtą 
daiktą. Žodyje „nevok“, giliau suprastame, slepiasi ki- 
tas įsakymas: „Atiduok, ką esi skolingas“ (Mat. 18, 28). 

Įvairios įvairiausios skriaudos - žmonėse atsitinka 
nuolat; apie jų atlyginimą retai tegirdime. Tai, kalbant 
apie vagystes, sukčiavimus, neteisybes, reikia išaiškinti 
antroji septintojo Dievo įsakymo pusė: „Atiduok, ką esi 
skolingas“. Klausykite! sakysiu I kaip reikalingas yra 
daiktas atlyginti padarytoji skriauda ir II kam, kada, kaip, 
kokia skriauda grąžintina. Ypač įsidėmėkite šituos žo- 
džius: „Nuodėmė neatleidžiama, kol bus sugrąžintas pa- 
imtas daiktas, jei jis galima grąžinti“, 


I. Nuodėmės prieš teisybę tuo skiriasi nuo kitų: 
Be paprastų sąlygų, reikalingų žmogui nusiteisinti prieš 
Dievą, reikia dar atsilyginti artimui. Nori to ne tiktai Ka- 
talikų Bažnyčia, bet patsai sąžinės balsas ir įgimtas pro- 
tas. Juk visi reikalaujate iš kitų, kad jūsų mantos ne- 
imstytų; jeigu ką neteisingai kas paėmė, — kad kuo- 
greičiausia tai sugrąžintų. Taip- pat visiems sąžinė 
sako: „Kaip norite, kad jums žmonės darytų, taip - pat 
ir jūs jiems darykite“ (Luk. 6, 31). Norite, kad pavogtą 
daiktą jums sugrąžintų, ir jūs, jeigu ką nuskriaudėt, at- 
lyginkite padarytą skriaudą. Pyksti, jei kas prisisavino 
tau prigulinčius daiktus. „Veizdėk, kad tu niekuomet 

nedarytum kitam tai, ko tu nekenti, kad kitas tau dary- 
tų“ (Tob. 4, 16). Nesisavink svetimo turto; jeigu pa- 
ėmei, „atiduok, ką esi skolingas“. Ir pagonai, sekdami 
vien tik prigimtį, suprato tai ir išreiškė trumpais žodžiais: 
„Atiduok kiekvienam, kas jo yra“, 

ventajame Rašte aiškiai skaitome: „Jei kas pavog- 
tų... sugrąžins.. Jei vagis neturėtų kuo atsilyginti už 
vagystę, pats bus parduotas... Jei kas pažeistų lauką, ar 
vynuogyną ir, paleidęs savo gyvulį, nuganytų kas sveti- 
ma, ką tik turės... atsilygins sulig nuostolio apkainojimu“ 
(Ex. 22, 1— 5). Senajame Įstatyme žydams Mozė taip 
rūsčiai buvo įsakęs atsilyginti už skriaudas, jog vagis, 
neturįs iš ko sugrąžinti, galėjo būti pats parduotas. O 
Naujame Įstatyme apaštalas šv. (aną už skriaudų 
neatlyginimą šaukiasi paties Dievo keršto: „Štai, nuvaliu- 
siųjų jūsų laukus, darbininkų užmokesnis, kurs jūsų 
sulaikytas, šaukia; ir jų šauksmas pasiekė kareivijų Vieš- 
paties ausis“ (5, 4). Todėl Katalikų Bažnyčia skriaudų 
atlyginimą įsako šv. Augustino žodžiais, kurie, tarsi pa- 
tarlė, vartojama: „Nuodėmė neatleidžiama, kol bus sugrąžin- 
tas paimtas daiktas, jei jis galima grąžinti“. 

Kitos nuodėmės gana išpažinti su gailesčiu ir noru 
pasitaisyti; skriaudą padaręs, nors ašarų upelius išlietum, 
nors tvirčiausiai prižadėtum daugiau to nebedaryti, nors 
išpažintum tai kuogeriausiai, nors, nežinau, kaip atgailą 
darytum, — negali viltis atleidimo, nė išganymo, jei ga- 
lėdamas nenorėsi atsiteistii Viešpats per pranašą Eze- 
kiėlį prižada dovanoti nusidėjėliui, bet „jei darys atgailą 
už savo nuodėmę, laikysis teisybės, grąžins užstatytą 
daiktą... ir atiduos išplėštą daiktą“... (33, 15). Kas galė- 
damas, neatlygina skriaudos, „tas, anot šv. Augustino 
betariant — atgailos nedaro, bet apsimeta atgailojąs“. 
Kas atgailoja, turi atmainyti savo nusistatymą skriausti. 
Tuo tarpu galį ir nenorį skriaudos atlyginti, neišsižada 
svetimo daikto, jį savinasi, toliau skriaudžia. Teisybė 
gi reikalauja, kad kiekvienas atiduotų, kas kam pri 
klauso. 

Skriaudą padaręs, kur nori, eik išpažinties, visur 
išgirsi tą patį; „Atiduok, ką esi skolingas“. Nuo tos 
pareigos nei kunigas, nei vyskupas, — nors nukeliautum 

Romon, nei Popiežius negalės tavęs paliuosuoti. Nuo- 
dėmklausis, — anot šv. Tomo, — yra Dievo vietininkas; 
todėl gali atleisti nuodėmes ir skriaudą, Dievui padary- 
tą; bet nėra nuskriaustojo žmogaus įgaliotinis, ir negali 
dovanoti to, kuo yra nuskriaustas artimas, neturi teisės 
tau pripažinti tai, ką nuo kito neteisingai paėmei. Net 
pats Kristus muitininkui Zakajui, kurį Evangelija stato 
pavyzdžiu visiems skriaudėjams, neatleido nuodėmių, 
kol nebuvo prižadėjęs atsilyginti už skriaudas. Tik Za- 
kajui nutarus: „Jei kuo nuskriaudžiau ką nors, grąži- 
nu keturgubai, Jėzus jam tarė: Siandien suteikta išgany- 
mas šitiems namams“ (Luk. 19, 9). 

Gal kas pasakys, iš įvairių kunigų nekartą jau ga- 
vęs išrišimą. Išrišo tave kunigas iš nuodėmės, bet ne- 
paliuosavo nuo skriaudos atlyginimo; išrišimą tau davė, 
bet liepė atlyginti skriaudą, grąžinti svetimą daiktą. Jei- 
gu pamiršęs tau to neįsakė, pati sąžinė tau sako: „Ati- 
duok, ką esi skolingas“. Išrišimą gavai, nes gal prisiža- 
dėjai grąžinti; bet negrąžinai — apgavai. Turi prisipa- 
žinti, neišpildęs savo pažadų. Išrišo tave kunigas; bet 
rasi tas išrišimas negeras, šventvagiškas; gal Dievas tau 
nė nuodėmių neatleido. Neabejotina yra tiesa, kad „nuo- 
dėmė neatleidžiama, kol bus sugrąžintas paimtas daik- 
tas, jei jis galima grąžinti“. 

Nuo tos priedermės tegali paliuosuoti tikras neiš- 
sigalėjimas, kada žmogus karščiausiai trokšta, bet visai 
neturi iš ko atsiteisti; ir patsai nuskriaustasis gali dova- 
noti jam padarytą skriaudą. Bet ir jis turi žinoti, kiek 
jis nuskriaustas. Dažnai sakote: Jis turtingas ir geras 
žmogus, jei žinotų, dovanotų. Toks išsikalbinėjimas 
niekingas. Pamėgink atiduoti, ar neims, ar pasakys: 
Nereikia. Jei nori, kad tau dovanotų, — prisipažink, pa- 
sakyk, kiek esi kaltas ir neapsimesk, neturįs, iš ko grą- 
žinti... 

Negalėjimu perdaug vėl nesiteisink! Nesakyk: Jei 
viską sugrąžinsiu, pats be marškinių liksiu, įpulsiu į 
vargą, nebegalėsiu taip gyventi, kaip pirmiau gyvenau, 
kaip to mano luomas reikalauja... Juk ir tas, kurį nu- 
skriaudei, gal vienmarškinis, gyvena varge, Jeigu būtų 
turtingesnis, nereiktų jam to, ką paėmei, — vistiek turi 

grąžinti. Teisybė reikalauja kiekvienam atiduoti, kas jam 
priklauso; būtų didžiausia neteisybė pūstis, pralobus 
svetimu turtu. Gyvai reikalingas daiktas grąžinti netei- 
singai įgytą turtą, nors patsai turėtum vargo patirti. 


ET 


mo. Įsidėmėkite šv. Augustino žodžius: „Nuodėmė ne- 
atleidžiama, kol bus sugrąžintas paimtas daiktas, jei jis 
galima sūgrąžinti“. Bet kalbant apie svėtimo daikto grą- 
žinimą, gali kilti klausimai: Kas turi sugrąžinti? kam ati- 
duoti? kiek? kada? kaip?.. Paklausykite toliau, išnarpliosiu 
tuos kelius klausimus. : 

Pirmiausia privalo grąžinti tas, pas ką yra sveti- 
mas daiktas, ar jo vertė, ar kurs artimui skriaudą pa- 
darė. Jei anas negali, ar nenori atsiteisti, tai už jį turi 
tai padaryti tie, kurie kokiu nors būdu, ar darbu ar žo- 
džiu prie artimo skriaudos prisidėjo. Eilė tokia: Pirma 
tas, kas liepė; jam negrąžinant, — kurs liepimą įvykdė; 
toliau, — kas patarė; tiems visiems neatsilyginus, turi 
atlyginti tas, keno buvo priedermė skriaudos neleisti, 
kaip va sargas, kuriam Pavesta saugoti šeimininko 
manta. ' 

Jei keletas susitarę drauge ką padaro, kiekvienas 
privalo grąžinti tą dalį, kurią gavo iš pavogto lobio, ar 
atlyginti tą nuostolio dalį, kuri jam tenka. Jei kiti su- 
sitarusių. nenorėtų ar negalėtų savo dalies atiduoti, ta- 
da vienas už visus turi atlyginti artimui visa, nes, prisi- 
dėdamas prie sutarties, buvo visos skriaudos kalti- 
ninkas. 

Kas be noro, be jokios kaltės, netyčiomis artimą 
nuskriaudė, pats neturėdamas iš to jokio pelno, sulig są- 
žine gali jam nieko neduoti: nėra vienok be kaltės tie, 
kurie, nors stačiai nenori mažinti artimo turto, tačiau per 
apsileidimą, neapsižiūrėjimą darosi svetimų nuostolių 
priežastis. 

Žinokite, jog atsilyginti reikia tam, ką nuskriaudėte; 
jo nebėsant, — pačiai, bent vaikams. Nuskriaudėte kai- 

myną, tarnus, — atlyginkite kaimynui, tarnams. Paėmei 
nuo šeimininko, žydo, — jiems patiems ir turi grąžinti. 
Esti tokių, kurie skriaudos vertę atiduoda Bažnyčiai, iš- 
dalija vargšams; toksai skriaudos atlyginimas nieko ne- 
vertas, jei dar gyvas pats nuskriaustasis, ar jo įpėdiniai. 
Ką pats pasakytum, jei tau pavogtą sermėgą atiduotų 
elgetai? ar tau iš kišenės ištraukęs pinigus, — nuneštų 
juos kunigui Mišioms.. Duok savo, sakytum, o mano 
grąžink man. 

Tada tik tegalima neteisingai įgytas turtas betur- 
čiams išdalyti, atiduoti Bažnyčiai, jei nuskriaustasis yra 
nežinomas, ar nežinia, kur jis gyvena. Taip antai: Pir- 
klys pas jį perkančiuosius apgavo, duodamas neteisingą 
svarą, mastą, saiką, per brangią kainą imdamas; jei tie 
patys, kuriuos anas nuskriaudė, vėl pas jį perka, — pri- 
valo, kaip galėdamas, su jais atsilyginti: ar tai saiką, mas- 
tą, svarą padidindamas, ar imdamas mažesnę kainą; jei- 
gu perkantiejį nuolat mainosi, anaip darant, nenu- 
skriaustiems kliūtų, — turi neturtėliams išdalyti neteisin- 
gai įgytą pelną. 

Atiduoti reikia tiek, kiek buvo paimta, privalu at- 
lyginti visiškai; ne taip turi būti, kaip kai kas daro: nu- 
skriaudžia ką nors dešimtimi litų, — penkis duoda ku- 
nigui Mišioms; pavogęs karvę, — vargšui duoda sūrį... 
Ne toksai privalo būti atlyginimas: Paėmei kokį nors 
daiktą, tą patį atiduok; jei jo nebeturi, ar sugadinai, — 
grąžink jo vertę. Nė kiek svetimo turto sau pasilaikyti 
negalima, net visus artimo nuostolius ir savo pelną 
gautą iš jo daikto turi savininkui grąžinti. Nesakyk: Su- 
sitaikiau! (Gal santaika įvyko per prievartą? Rasi geruo- 
ju nenorėjai sugrąžinti? liepei bylinėtis? užpiudei ądvo- 
katais?.. Gal, bijodamas teismo išlaidų, ant pusės sutiko? 
Ko gi vertas Viešpaties akyse toksai susitaikymas? Tuo 
negali sąžinės raminti, kol neatlyginsi pilnai. 

Skriaudos atlyginti reikia kuogreičiausiai, neatidė- 
liojant diena nuo dienos. Juo ilgiau lauksi, tuo dau- 
giau Dievui nusidėsi, tuo didesnis artimui bus nuosto- 
lis. Paskui daugiau turėsi atiduoti, sunkiau bus skriau- 
da sugrąžinti, o gal tada visai paskvi nebegalėsi atsitei- 
sti. Jei iš karto negali visa atiduoti, — grąžink dalimis 

kada, kiek turėdamas; dirbk, taupk, kad nors ilgainiui 
grąžintum viską iki paskutinio skatiko; jeigu matai, nie- 
kad pilnai negalėsiąs atsilyginti, atsiprašyk, kad nu- 
skriaustasis dovanotų; negalėdamas ir atsiprašyti, žadink 
savyje norą grąžinti, jei tik bus galima. Kiek kartų kas 
pasiketina  nebeatsiteisti, tiek sykių iš naujo Dievui 
nusideda. 

Nėra reikalo pačiam asmeniškai atiduoti; jei pats 
bijai nešlovės, ar droviesi, — gali kaip nors slapčia su- 
grąžinti, ar per kitą ištikimą žmogų, ar paštu nusiųsti; 
turi vienok tikrai žinoti, ar tas daiktas pakliuvo į tikrojo 
savininko rankas. Nesiteisink, atlygindamas skriaudą 
nustosiąs gero vardo, kokį lig tol turėjaj. Geriausia to- 
kiuose painiuose dalykuose pasiklausk kunigą; išmintin- 
gas nuodėmklausis suras ir parodys kelią, kaip galima 
ir artimui pilnai sugrąžinti ir išlaikyti geras vardas. 

* Ž * 

Išaiškinau jums, Mieli Klausytojai, priedermę atsi- 
lyginti už skriaudas. Perkratykite savo sąžinę ir, jei ra- 
site joje kokią nors neteisybę, atsiteiskite kuogreičiau- 
siai. Zakajus, priimdamas Kristų savo namuose, 
pažadėjo pergausiai atlyginti skriaudas: „Jei ką nors 
nuskriaudžiau, grąžinu keturgubai; Jėzus jam tarė: Šian- 
dien suteiktas išganymas šitiems namams“. Taip ir jūs, 
jeigu kartais ką nors apgavote, išpažinkite savo kalię 
kunigui, Kristaus vietininkui, žadėkite teisingai skriaudą 
grąžinti, o šv. Komunijoje priimdami patį Jėzų į savo 
širdies namus, — gausite, kaip -Zakajus, Išganytojo pa- 
laiminimą: „Šiandien suteikta šitiems namams išganymas“. 
Jeigu nuo to laiko nepaliesite svetimo turto, — kada 
reiks persiskirti su šiuo pasauliu, išgirsite pilnus paguo- 
dos žodžius: „Gerai, gerasis ir ištikimasis tarne; kadan- 
gi tu buvai ištikimas ant nedaug, aš tave pastatysiu ant 
daug. Įeik į savo Viešpaties džiaugsmą“. (Mat. 25, 23). 

Amen. 


Šelpimo priedermė. 


„Nevok“! 


Tik gerbiant svetimą nuosavybę, nevagiant, neda- 
rant skriaudų, atlyginant padarytąsias, kaip tai liepia 
septintasis Dievo įsakymas, tegalimas ramus ir, kiek tai 
galima, laimingas tarp žmonių gyvenimas. Tačiau giliau 
suprastas žodis „nevok“ rodo, kad negana yra nevogti, 
atsilyginti, skriaudą padarius, atiduoti kiekvienam, kas 
jam priklauso. Bet reikia dar būti gailestingiems ir lab- 
darybės darbais šelpti artimas nelaimėje; privalu tur- 
tingesniems visuomenės sluoksniams remti silpsnesnius 
savo brolius, vargšus ir beturčius. Nėra nuosavybės 
be pareigų. 

Kaip geros šeimos nariai šelpiasi kits kitą, taip 
ir mes visi, būdami vieno dangiškojo Tėvo vaikai, pri- 
valome ištiesti vieni kitiems ranką, duoti reikale pašal- 
pos, tikros meilės ryšiais turime jungtis į vieną didelę 
šeimą, kurios Tėvas yra Dievas. . Jei taip suprastumėm 
septintąjį Dievo įsakymą ir jį gerai vykdytumėm, gal 
tada sugrįžtų laimingi pirmieji krikščionijos amžiai, kada 
„tikinčiųjų daugybė buvo vienos širdies ir vienos sie- 
los“, kada „jų tarpe nebuvo nė vieno stokojančio“ (Ap. 
D. 4, 32 — 35). 

Pirmieji krikščionys buvo, tarsi, viena giminė; viską 
turėjo išvien; nė vienas iš jų nesakė apie savo lobį, kad 
tas jo vieno būtų, bet visa buvo jiems bendra... „Jų 
tarpe nebuvo nė vieno stokojančio; kas tik turėjo dirvų, 
ar namų, tie parduodavo, pinigus už parduotąjį turtą at- 
nešdavo ir dėdavo prie Apaštalų kojų; kiekvienam buvo 
dalijama, kiek jam buvo privalu“. Buvo tai labai gražus 
pirmųjų krikščionių paprotys: jie nepakęsdavo tarp sa- 
vęs pavargėlių; turtingesni atiduodavo kartais visus 
savo turtus neturtėlių reikalams; jie buvo ištikrųjų tobu- 
la bendruomenė, 

Šiandien nebegalima, kad visi turtai būtų ben- 
dri, kad kas - nors juos valdytų, ir aprūpintų kiekvieno 
reikalus. Per daug jau yra žmonių ir per įvairus jų gy- 
venimas. Dar Apaštalų laikais, pasidauginus krikščionių 
skaičiui, šitoks susitvarkymąs prityrė daug painumų. 
Apaštalų Darbai sako: „Kilo murmėjimo graikų prieš 
žydus, kad jų našlės buvę aplenkiamos kasdieniniame 
išmaldų paskirstyme (VI), kad jų našlės gaudavusios 
mažiau už žydės. 

O dabar, jei visa būtų bendra, pavydams, barniams, 
vaidams nebūtų galo. Bet, nors dėl žmonių daugybės 
negalima krūvoje gyventi, — privalome rūpintis, kad ir 
tarp mūsų nebūtų vargdienių. Tai galima padaryti su 
išmalda, pašalpa, labdarybe... Todėl, kalbant apie septin- 
tąjį Dievo įsakymą, būtinai reikia priimti tą užmirštą 
krikščionies pareigą. Paklausykite! sakysiu, I kaip dide- 
lė yra gailestingumo priedermė ir II kaip ją įvykdyti, 
kad neapvogtumėm vargšų, kad jiems atiduotumėm, ką 
esame skolingi. 


I. Daug žmonių mano, kad sušelpti artimas reika- 
le nėra tikros priedermės, kad pareina tai nuo žmogaus 
noro. Tokia nuomonė labai klaidinga. Visi, kurie turi- 
te atliekamų turtų, daugiau negu reikalinga saviems iš- 
laikyti, — privalote duoti išmaldą. Dievas per pranašą 
Izaiją įsakmiai liepė: „Laužk alkstančiam tavo duoną ir 
įsivesk į savo namus beturčius ir klajūnus, pamatęs 
pliką, apdenk jį“ (58, 7). Toks yra ir Kristaus mokslas, 
Kurs stačiai sako: „Duokite išmaldą iš to, kas atlieka“, 
(Luk. 11, 41). Apaštalas šv. Povilas vyskupui Timotie 
jui, savo mokiniui, paveda: „Šio pasaulio turtingiems 
įsakyk... gera daryti, būti turtingiems gerais darbais, 
noromis duoti, dalytis“ (I Tim. 6, 17). 

Kitoniškai ir būti negali. Zmonės nevienodai pri- 
gimties apdovanoti dvasiškai ir medžiagiškai. Vieni silp- 
ni, be sveikatos negali užsidirbti gyvenimui, neturi kuo 
apsidengti, sustirę, suskretę sugriuvusiame lauže sudžiū- 
vusią duonos plutą graužia; kiti vėl stiprūs, sveiki, su- 
manūs, maudosi mėgasčiuose, žiba nuo aukso ir šlama 
šilkais... „Ar Dievas neteisingas, — klausia šv. Ambro- 

ziejus,—kad nelygiai dalija mums turtus reikalingus pra- 
gyvenimui? kad tu apsipylęs visu-kuo ir perdaug turi, 
kitiems stinga būtinai reikalingų daiktų?“ Taip manyti 
būtų baisus piktažodžiavimas. Viešpaties Apvaizda, kuri 
taip puikiai rėdo „lauko lelijas“, kuri peni paukščius, 
neužmirštair žmonių, mylimiausių savo vaikų. „Ar gi gali 
moteriškė užmiršti savo kūdikį, kad nepasigailėtų savo 
įsčios sūnaus? Bet jei ji užmirštų, Aš tačiau neužmiršiu 
tavęs; štai užsirašiau tave savo rankose“, — sako Die- 
vas per pranašą Izaiją (49, 15). Viešpats rūpinasi varg- 
šais, kurie iš savo darbo negali pramisti, paskirdamas 
jiems dalį, atliekamą turtingesniesiems. 

„Yra patvirtinta Bažnyčios Tėvų raštais, kad pa- 
vargėliai turi teisę maitintis iš turtuolių pertekliaus“ (Oza- 
nam). „Jei kas turi žemiškų gėrybių apsčiai, — sako šv. 
Tomas, — sulig prigimties teisės reikalavimų privalo 
jomis šelpti vargšus“. „Dėl ko tu turi turtų per daug, — 
klausia šv. Bazilius, — kitas mažai? Ar ne dėl to, kad, 
gerai juos vartodamas, susirinktum nuopelnų, o kitas už 
kantrybę gautų atlyginimą? Duona, kurią sugniaužęs lai- 
kai, yra alkano maistas; rūbai, kuriuos turi užrakinęs, 
yra plikšo drabužis; avalinė, kuri pas tave pelėja, pri- 
klauso basam vargšui; žemėje užkastieji pinigai turi būti 
atiduoti reikalingam. Taigi, tiek pridarai neteisybių, kiek 
gali sušelpti skurstančiųjų“. „Iš atliekamų turtų neduoti 
vargdieniams, anot šv. Ambroziejaus, yra toks pats nu- 
sidėjimas, kaip atimti turtingajam turtus“. Todėl šv. To- 
mas reikalauja laisvo jų išsižadėjimo, kad nereiktų atimti 
prievarta, įsako išmaldas daryti, kad neprieitų ligi va- 
gysčių“ (Ozanam). 

Anot Bažnyčios Tėvų betariant, Dievas visados pa- 
silieka tikras ir neribotas visų žemės turtų savininkas. 
Kiekviena nuosavybė, kurią duoda žmonėms, yra Jo prie- 
žiūroje, savininkai Viešpaties akyse tėra tik Jo gėrybių 
prievaizdos ir turi jas vartoti sulig Viršiausiojo Valdovo 
noru. Dievo yra valia, kad turtuoliai šelptų vargdienius 
jų nelaimėse. Išmalda Viešpaties akyse, kuriam priklauso 
mūsų turtai, yra teisybės priedermė, atsižvelgiant į arti- 
mą, laikoma gailestingu darbu. Kurs duoda išmaldą, — 
grąžina Dievui skolą, bet artimui dovanoja. „Nė joks 

daiktas šiame gyvenime, — sako šv. Gaudentas — nėra 
miisų savastis, bet mums yra pavestas vartojimas mūsų 
Viešpaties turtų, kad „jais patys naudotumės reikale ir 
duotumėm iš jų vargšams; neleista mums tų daiktų su- 
vartoti bereikalingiems niekniekiams, nes turime duoti 
mūsų išlaidų apyskaitą Viešpačiui, kada Jis ateis teisti“. 

Ne už ką kita Evangelijoje aprašytasai didžturtis 
„buvo palaidotas pragare“, kaip tik už tai, kad aikvojo 
savo turtus, „vilkėdavo purpura ir ploniausia drobe ir 
kasdien puikiai pokyliavo“, elgetai Lozoriui, kurs gulėjo 
pas jo duris nedavė nė trupinių, krintančių nuo jo stalo 
(Luk. 16, 19—22). Tokio-pat likimo turi laukti visi, ku- 
rie, galėdami, neduoda išmaldos. „Teismas'be pasigailėji- 
mo, — sako apaštalas šv. Jokūbas, — tam, kurs nevyki- 
no gailestingumo“ (2, 13). Paskučiausiame teisme žmo- 
nės labiausiai bus baudžiami už kietą širdį. „Eikite šalin 
nuo manęs, — tars Kristus, — prakeiktieji, į amžinąją 
ugnį, kuri prirengta velniui. Nes aš buvau išalkęs, ir jūs 
manęs nepavalgydinote, buvau ištroškęs, ir jūs manęs 
nepagirdėte; buvau svečias, ir jūs manęs nepriėmėte; — 
plikas, ir neapdengėte; — ligonis ir kalėjime, ir jūs ne- 
aplankėte manęs... Iš tikrųjų, sakau jums: Kiek kartų tai 
nepadarėte vienam iš šitų mažiausių, nė Man nepadarėte“ 
(Mat. 25, 41—45), 

Ar išklausiusiems tų Kristaus ir Šventųjų Tėvų žo- 
džių bereikia daugiau sakyti, kad gailestingumas yra tikra 
krikščionies pareiga? Juk tik už priedermės neatlikimą 
Dievas taip rūsčiai baudžia! Reikia būti gailestingam, 
pasakys nevienas, bet tai ir yra visa sunkenybė, kad mes 
patys vos galime pramisti, kad mums patiems nieko 
nebelieka... Jei tai tiesa, kad tavo uždarbis yra taip 
mažas, —laisvas esi nuo nuodėmės, neduodamas išmal- 
dos; bet apmąstyk, ką įsako šv. Grigorius: „Sakais, pats 
esąs vargšas; bet nors esi beturtis, duok išmaldos: duok 
duonos kąsnį, duok drabužio skiautę; juk neturtėlių ke- 
letas gali vieną sušelpti“. Šv. Ambroziejus stačiai paste- 
bi: „Beveik nėra pasaulyje tokių, kurie galėtų atsisakyti 
nuo išmaldos davimo, nes ir elgeta gali kartais išmelstos 
duonos duoti kitam alkanesniam“. 

k Tik nelaimė! Dažniau kitaip esti tarp žmonių. 
Žmogus neturtingas, iš prityrimo žinąs, kas yra vargas, 
būna gailestingesnis; o turtingesnieji, kurie niekad nepažino 
trūkumo, sunkiau šelpia kitus. Anot priežodžio beta- 
riant: „Sotus alkano nenumano“. Paraginti visaip išsi- 
kalbinėja: Patys turį daug reikalų, reikią šeimynos aprū- 
pinti, vaikai išauklėti, esą blogi laikai... Jei jums blogi 
laikai, vargšams dar blogesni; jiems dar sunkiau gy- 
venti; reikia savieji aprūpinti, bet negalima užmiršti varg- 
šų. Žmogus —godus; kai pradeda taupyti, niekad per daug 
neturi; juo daugiau surenka, juo daugiau geidžia: Kad 
milijonai bedarbių badauja, kalta esanti ekonominė krizė, bet 
ne turtingieji!.. Kristus gerai žinojo žmogaus prigimtį, kai 
gąsdino didžturčius, sakydamas: „Sunku įeiti į Dievo 
karalystę tiems, kurie turi pinigų“ (Mor. 10, 23). Išga- 
nytojas visus ragino: „Darykite sau prietelių apgaulingų 
turtų pagalba, kad jums mirus, priimtų jus į amžinąsias 
padangtes“ (Luk. 16, 9), 

II. Girdėjote, kaip didelė yra gailestingumo prie- 
dermė; paklausykite dar truputį, kaip ji — atlikti. Klau- 
siman, kiek reikia duoti vargšams, atsakysiu Sv. Rašto 
žodžiais: „Kiek išsigali, duok beturčiui“ (Ekli. 14, 13). 
„Iš savo lobio duok išmaldos ir nenukreipk veido nė 
nuo vieno beturčio; nes taip atsitiks, kad ir nuo tavęs 
nebus nukreiptas Viešpaties veidas. Kaip galėsi, taip būk 
gailestingas; jei turėsi daug,—duok apsčiai; jei turėsi ma- 
ža,—noriai rūpinkis suteikti maža“ (Tob. 4, 79). Kuriems 
Dievo daugiau duota, tie ir pavargėlius privalo gausiau 
šelpti. Negali būti geresnio turtų suvartojimo, kaip 
vargdieniams padedant. Cia nė vienas skatikas niekais 
nenueina, nors ir perdaug būtum gausus. Psalmėje skai- 
tome: „Jis gausiai dalina, duoda beturčiams; jo teisybė 
pasilieka per amžių amžius“ (Ps. 111, 9). 

Kol pas mus nesutvarkytas pavargėlių šelpimas, 
kol nei bažnytinė, nei visuomeninė labdarybė neaprūpi- 
na visų, tikras krikščionis privalo išmaldos duoti visiems 
vargšams, nė vieno neišskiriant Mūsų gailestingumas 
turi sekti pavyzdį Dievo,— „kurs leidžia savo saulei už- 
tekėti ant gerųjų ir piktųjų ir lydina ant teisiųjų ir ne- 
teisiųjų“ (Mat. 5, 45). „Nežiūrėk,—įsako šv. Bazilius,— 

ar kas išmaldos vertas, ar ne, bet,—ar jam reikalinga; 
gailestingas krikščionis artimo neteisia, nes bijo, kad 
teisdamas neapsiriktų ir pagalbos vietoje skriaudos ne- 
padarytų“. Sv. Izidorius dar aiškiau sako: „Labai negal- 
vok, kam duodi, kad kartais neaplenktum verto; visiems 
duok, nes kažin ar asmenyje to, kurį aplenksi, neatstumsi 
paties Kristaus“. 

Tačiau reikia išmintingai elgtis. Pirmiausia su- 
šelpkite tuos, kurie labiausia reikalingi. Ne kiekvienas, 
kurs stovi tavo prieangyje ir šaukia: „Viešpatie, Viešpa- 
tie!“ (Mat. 25, 11), ar kas, ranką ištiesęs, neduoda tau 
keliu praeiti,—greičiausiai sušelpimo reikalingas. Tarp 
elgetų yra daugybė jaunų, sveikų, stiprių, tinginių, dyka- 
duonių, girtuoklių, žmonių be tikėjimo, be papročių 
skaistumo... Ne vienas nuo jaunų dienų pripranta, ne- 
sidrovi lįsti kiekvienam į akis; o ką gavo, tuojau niekams 
praleidžia, prageria.. Tokiems visai neduokite pinigų į 
rankas; —sušelpkite juos valgiais, drabužiu; tokius įspė- 
kite, duokite jiems darbo, raginkite darbuotis... Kurie 
atsisako nuo darbo,—neverti nė išmaldos; ji tikrų vargšų, 
negalinčių dirbti nuosavybė. Apaštalas šv. Povilas sta- 
čiai sako: „Jei kas nenori dirbti, tegul ir nevalgo“ (II 
Tes.:3, 10). 2 

Kaip visados, taip ypač dabar yra tokių, kurie ne- 
bijo jokio darbo; jie darbuojasi iš paskutinės, neturi po- 
ilsio dieną ir naktį, taupia kaip sumanydami, bet — ne- 
ištenka savęs ir savųjų išlaikymui. Jie nelenda kitiems 
į akis, neištiesia rankų, neprašo sušelpti, bet slepiasi su 
savo nelaime. Ne vienas aimanuoja: „Ką veiksiu, kad 
mano valdovas atima iš manęs užveizdavimą? Kasti ne- 
įstengiu, elgetauti gėdžiuos“ (Luk. 16, 8). Tokius šelp- 
kime! Tai tikri pavargėliai: ligonys, apleisti našlaičiai, 
vargšės našlės; jais pasirūpinkime, jiems nieko nesigai- 
lėkime. Štai, gal netoli nuo jūsų guli žmogus, ligos .su- 
spaustas, purvinoje lūšnoje dūsta; jo pati nebeturi kuo 
ji pavalgydinti. Atsitinka ir tokių namų, kur vyras, žmo- 
na ir vaikai serga, — nėra kam jų prižiūrėti. Pažvelkite 
į našlių namus! kiek ten kartais vargo, plėšiančio širdį: 
vaikai pusplikiai, prisidengę skarmalais, išalkę, keliese 
vieną duonos plutą graužia, kartais gal ir tos nebeturi... 

Paieškokite, — rasite našlaičių krūvelę, Viešpaties Ap- 
vaizdos paliktą jūsų gailestingumui. „Tikras ir nesutep- 
tas maldingumas Dievo ir Tėvo akivaizdoje yra toks: 
lankyti našlaičius ir našles jų sielvarte“ (Jak. 1, 27). 

„Kas daro gailestingumo darbus, -— sako šv. Povi- 
las, — tedarai su džiaugsmu“ (Rym. 12, 8). „Tegu kiek- 
vienas duoda, kaip yra paskyręs savo širdyje, ne su nu- 
liūdimu ar iš prievartos; nes linksmą davėją myli Die- 
vas“ (II Kor. 0, 7). Te dingsta šykštuolių niurzgėjimas 
prieš aukas. „Kai-kurie, — sako šv. Grigalius, — neiš- 
barę vargšo, neduoda išmaldos: tarytum tais priekaištais 
jie norėtų susigrąžinti sau nuostolį, kurį turėjo per iš- 
maldą“. Negalima to, kurs ieško paguodos, dar labiau 
nuliūdinti. „Jūs paniekinote beturtį.. Ar ne jie piktažo- 
džiauja?“ — klausia šv. Jokūbas (2, 6). Taip, jūsų nie- 
kinamas vargšas kartais burnoja Viešpaties Apvaizdą. 
Išmalda būtinai turi vienytis su meile. „Jei išdalinčiau 
visą savo lobį pavargėliams valgydinti.. — sako šv. Po- 
vilas, — bet neturėčiau meilės, nieko tai man nepadeda“ 
(I Kor. 13, 3). 2 

Žmonės turi daug meilės: išmaldos nesigaili. Bet 
neorganizuotas darbas neveda gerų vaisių. Svarbiausias 
dalykas — sutvarkyti bažnytinę labdarybę. „Kiekvienoje 
parapijoje, kur nėra kitos katalikiškos organizacijos varg- 
šams šelpti, steigtinas šv. Vincento a Paulo skyrius; su- 
sidėjus kelioms parapijoms, statyti didesnėse vietose vie- 
nur vaikams, kitur seniams prieglaudas; kol jų nėra, 
šelpti vargšus namuose, apgyvendinant šeimynose; kol 
nėra pilno elgetų aprūpinimo ir elgetavimas nepanaikin- 
tas, duoti leidimus elgetauti... tokiems vargšams, kurių 
draugijos neišsigali šelpti. Taip bent dalinai bus nusi- 
kratyta elgetų — profesionalų“. 

Pagaliaus negalima savęs raminti meilės darbais, . 
kurie gydo žaizdas, bet nenaikina ligos priežasties. Tat 
ypač turėtų atsiminti visuomenės tvarkytojai, pradedant 
valsčiaus viršaičiu, baigiant vyriausybės viršūnėmis, kad 
būtų pašalintos pirma neteisybės, o paskui žiūrima, kur 
dar yra vietos labdarybei, kad teisingumas visiems lygiai 
būtų taikomas, kad būtų apsaugota ne tik nuosavybė, 
bet ir pragyvenimas būtų globojamas. Taip tik bus 

įvykdytas septintasis Dievo įsakymas: „Nevok“. Taip 
pasigailėjimas ir ištikimybė susitiks; teisybė ir ramybė 
bučiuosis (B. 74, 11). 


* 


Išaiškinau jums, Mieli Klausytojai, išmaldos prie- 
dermę, kuri kyla iš septintojo Dievo įsakymo „Nevok— 
atiduok, ką esi skolingas“. Darykite visi taip, kaip buvo 
sakyta!  Nevokite nuo vargšų, atiduokite, ką jiems esate 
kalti! Nereikia būtinai sekti Zakajaus, kurs Kristui tarė: 
„Viešpatie, štai aš duodu pusę savo gėrybių beturčiams“* 
(Luk. 19, 9). Teisingai tik duokite, kiek išsigalite. „Jūsų 
perteklius tesušelpia jų neturtą“ (Il Kor. 8, 14). Tuo- 
met mūsų tarpe, kaip tarp pirmųjų krikščionių, nebus 
nė vieno neaprūpinto; tada bus visiems ramus ir kiek 
galima laimingas gyvenimas ant žemės. 

Peržengdami amžinatvės slenkstį, turėsite laimės iš- 
girsti tuos linksmus Kristaus žodžius: „Ateikite, mano 
Tėvo palaimintieji, paveldėkite jums nuo pasaulio įkū- 
rimo prirengtą karalystę. Nes buvau išalkęs, ir jūs ma- 
ne valgydinote; buvau ištroškęs, ir jūs mane pagirdėte; 
buvau svečias, ir jūs mane priėmėte; buvau plikas, ir jūs 
mane pridengėte; — ligonis, ir jūs mane aplankėte; bu- 
vau kalėjime, ir atėjote pas mane... Ištikrųjų sakau jums: 
Kiek kartų jūs tai padarėte vienam šitų mažiausių mano 
brolių, Man padarėte“ (Mat. 25, 34—40),. Amen. 


Melagystė. 


„Nekalbėk netiesos“. 


Kalba yra didelė ir brangi Dievo dovana; ji neap- 
sakomai mums naudinga ir reikalinga. Kalba susišne- 
kame tarp savęs; apsakome vieni kitiems savo trūkumus, 
išprašome pagalbos, išreiškiame abejones ir sielvartus, 
randame patartį, paguodą... Nors žmogus turėtų didesnį 
protą, kaip dabar, vienok, jei neturėtų kalbos, nebūtų 
padaręs tokios pažangos, kaip dabar, neturėtų taip gerų 
raštų, knygų, žodžiu sakant, nebūtų mokslo, nė raštijos. 


Kalba yra tai brangiausias bočių palikimas; per ją - 


išliko pranokėjų mintys ir darbai. Kalba ir raštais suži- 
nome išradimus ir prityrimus seniau gyvenusių žmonių; 
jie mums padeda lengviaus ant žemės gyventi. Pamoks- 
lai skelbiami daug laukinių tautų išvedė iš stabmeldy- 
bės tamsybių ir sušvelnino jų papročius. Per Sv. Raštą 
ir Padavimus gavome apreikštąjį Dievo Mokslą; prie jo 
taikindamies galime įsigyti amžiną laimę danguje. 

Negalima išskaičiuoti visų geradarybių, kurias tei- 
kia žmonėms kalba, vartojama gerai, pagal Dievo norą. 
Tiktai nelaimė, žmonės, sekdami piktus savo palinkimus, 
kalbą, kaip ir kitas Viešpaties dovanas, apverčia piktam; 
taip užsitraukia sau ir kitiems įvairias nelaimes. Reikia 
todėl atskiro įsakymo, draudžiančio blogai vartoti kalbą. 
Dievas aštuntuoju įsakymu įsakmiai liepė:  „Nekal- 
bėk netiesos“, 

Daug yra nuodėmių, priešingų šitam įsakymui; 
šiandien sakysiu apie melagystę; paminėsiu, kad | me- 
luoti niekad neleista, kad II melagystė Dievą rūstina ir 
III žmonėms kenkia. Paklausykite ir „nekalbėkite netie- 
sos“. „Atsinaujinkite savo išmanymo dvasia... Todėl at- 
mesdami melą, kalbėkite kiekvienas su savo artimu tiesą“. 


I. „Nėra tiesos ant žemės, — sako pranašas Ozejas, ' 


—melagystės išsiliejo iš krantų“ (4,2). Nerasi amžio, nėra 


M 

luomo, kuriame žmonės nemeluotų: Maži, jauni ir seni, tur- 
tingi ir vargšai, mokyti ir šiaip-jau žmonės — meluoja 
visi. Anot psalmės betariant. „Kiekvienas žmogus mela- 
gis“ (Ps. 115, 11). 

Paprastai žmonės meluoja dėl trijų pžiežasčių: Ar 
tai dėl juokų apsakoja būtus ir nebūtus daiktus, norė- 
dami savo klausytojūs palinksminti; ar tai iš reikalo, kad 
save ar kitą išgelbėtų iš kokios nors nelaimės; ar tai pa- 
galiaus blogu tikslu, norėdami ką nors pikta padaryti. 

Jokia melagystė nėra gera; niekad neleista meluoti, 
nors ir dėl didžiausio reikalo. Kunigui Juozapui Dovi- 
davičiui, Žemaičių vyskupo sekretoriui, per lenkmetį ve- 
žamam į Sibiriją, Vilniuje gana būtų buvę pasakius, 
esąs plonai apsirėdęs, ir būtų palikęs tėvynėje; tačiau 
nedrįso, kaip pats rašo, papeikti savo meškenų, bevelijo 
ištrėmimą kentėti, negu pameluoti. 

Kruvinų persekiojimų laikais kariai, ieškodami šv. 
Antimo, Nikomėdijos vyskupo, užėjo į namus, kur jis 
slapstėsi. Nepažintas vyskupas labai maloniai juos pri- 
ėmė. Kai paklausė, ar nežinąs, ku: esąs vyskupas Anti- 
mas, — atsakė: „Aš esu vyskupas Antimas, kurio ieško- 
te!“ Nustebę kariai, nenorėdami jo suimti, tarėsi pasaky- 
sią niekur negalėję rasti. „Apsaugok, Dieve! — tarė vys- 
kupas, — kad jūsų melagyste gelbėčiau savo gyvybę“. 

„Melagystė artimo naudai taip-pat nuodėminga, kaip 
ir vagystė vargšui sušelpti“, sako šv. Augustinas. „Jei tai 
būtų galima, kad kas per vieną melagystę atvestų visus 
pagonius į tikrą tikėjimą, visus klaidatikius sutaikytų su 
Dievu, pasmerktuosius išlaisvintų iš pragaro, — net ir 
dėl taip didelės naudos nepriderėtų meluoti“. Neleista 
blogai daryti, nors iš to išeitų kas nors gera; negalima 
vartoti blogų priemonių, nors geriausiam tikslui atsiekti. 

Neturime (kaip kai-kurie mus šmeiždami kalba) 
daryti pikta, kad iš to būtų gera. (Rym. 3, 8). Tiesa, Baž- 
nyčios priešai prikiša jėzuitams, būk įie moką „tikslas 
pateisinąs priemones“. Bet Tėvas Roh 1852 metais pa- 
žadėjo tūkstantį florenų tam, kurs atras tokį mokslą ko- 
kio nors jėzuito raštuose. Pinigus pavedė Heidelbergo 
universitetui; nebuvo vienok įrodyta, kad kas nors iš 
jėzuitų panašiai būtų mokęs. 

Meluoti negalima; tačiau — nėra reikalo kiekvie- 
nam vėplai pasakyti, ką žinąs, išpasakoti visą tiesą. Kar- 
tais ne tik galima, bet ir reikia nemeluojant nutylėti tiesa. 
Kas neturi teisės klausti, ar reikalo žinoti, — tam nėra 
priedermės ir atsakyti; tokiam -gali sakyti rvikliais Žo- 
džiais, ar stačiai: „nežinau“; ko negali pasakyti, ar nėra 
jam reikalo žinoti, — to nežinai. Ir Išganytojas klausia- 
mas apie paskutinio teismo dieną, pasakė nežinąs, kada 
būsianti (Mor. 13, 32). Žinoma dvejoti atsakymai tega- 
lima vartoti tokiuose tik atsitikimuose, kada verčia Die- 
vo garbė, ar svarbus artiino, ar mūsų pačių reikalas. 
Čia galima pritaikinti Kristaus žodžiai: „Būkite tat gud- 
rūs, kaip žalčiai ir neklastingi, kaip karveliai“ (Mat. 10,16). 


II. Meluoti niekad neleista, nes melagytė rūstina 
Dievą. Melavimas savyje yra mažas nusidėjimas; tik, jei 
per melagystę įvyksta didelė artimo skriauda, — pasi- 
daro sunki, mirtinga nuodėmė. Dėl juokų melavimas 
gali būti nenuodėmingas, jei nieko nenori apgauti, jei 
visi supranta, kad tad juokai; visgi tai netobulybė, že- 
minanti žmogų, liudijanti apie jo dvejopumą; ta yda nei 
mums, nei kitiems nepatinka, kaip laikrodis, kurs vie- 
naip rodo, kitaip muša. Dvejotumas yra negero būdo 
žymė. Meluoti ir juokais pavojinga, nes gali priprasti prie 
melagysčių; 0 įpuolęs į paprotį statai pavojun savo išga- 
nymą. Sv. Dvasia tvirtina: „Meluojanti burna užmuša 
sielą“ (Isp. 1, 11). „Kas meluoja, tas ir vagia“, — sako 
priežodis; o Šv. Raštas — „velyk vagis, kaip nuolat me- 
luojąs žmogus; vienas gi ir kitas laimės žuvimą“. (Ekli. 
20, 27). 

Gal ne vienas pagalvos, kaip gali Apreiškimas taip 

baisiai smerkti melagystę, kuri paprastai esti nesunki 
nuodėmė? Tiesa, kad melai dažniausiai yra mažos nuo- 
dėmės; todėl negali būti taip rūsčiai baudžiami. Bet yra 
taip-pat teisingas Sv. Dvasios įspėjimas: „Kas niekais 
laiko mažus daiktus, tas pamažėli nupuola“ (Ecl. 19). 
Taigi, kas nesisaugo mažų melagysčių, įpuola į dideles. 
Jiems jau tinka Viešpaties Apreiškimo žodžiai: „Visiems 
melagiams... dalis bus tvenkinyje, degančiame ugnim ir 
sėra“ (Apr. 21, 8). 

„Iš Svento Rašto žinome, sako garbingas Forneras, 
jog Kristus visokios rūšies nusidėjėlių atvertė: iš gobšų 
ir skriaudėjų išrinko Zakajų ir Matą; iš Bažnyčios engė- 
jų — Povilą; iš tuščių ir gašlių — Magdeleną; iš plė- 
šikų ir galvažudžių — Dizmą; iš stabmeldžių — šimti- 
ninką, stovėjusį po kryžiumi; bet iš melagių ir veidmai- 
nių — nė vieno? Kodėl? Dėl to, kad Kristus yra kelias 
ir tiesa; taigi nė vienas nusidėjėlis jam taip labai ne- 
prieštarauja, kaip melagis ir veidmainis, kurie nutolę nuo 
Dievo, dvasia yra giminės to, kurs vadinamas melagys- 
tės tėvu“! 

Melagis niekais paverčia gražiausią Dievo dovaną. 
„Ne tam, — anot šv. Augustino, — yra žmogui duota 
kalba, kad kitus apgaudinėtų, bet kad reikštų kitiems 
savo mintis“. Kristus įsakmiai liepia: „Jūsų šneka tebū- 
na: taip--taip; ne—ne; kas gi virš to, tai eina iš pikta“ 
(Mat. 5, 37). „Dievas tiesakalbis“ (Jon. 3, 33); ir žmogus, 
sutvertas Viešpaties paveikslu, turi rūpintis, kad tas pa- 
našumas jame atsispindėtų. „Jūsų kalba tebūna stati ir 
tiesi, jei norite būti vaikai To, kurs yra tiesos Tėvas ir 
pati tiesa“, — sako šv. Pranciškus Salezietis. 

Kada meluojate — panašūs darotės į piktąją dva- 


"sią, melagystės tėvą... Melagiamis Kristus prikiša: „Jūsų 


tėvas velnias ir jūs norite daryti savo tėvo geismus; jis 
buvo galvažudys nuo pradžios ir nepasiliko tiesoje, nes 
nėra jame tiesos; kalbėdamas melą jis kalba iš to, kas 
jojo, nes jis melagis ir melo tėvas“ (Jon. 8, 44). „Visi, 
kurie meluoja, yra velnio vaikai“ (šv. Augustinas) „dėl 
to, kad seka velnią“ (šv. Ambr.), kitus apgaudinėdami. 
Velnias apgavo pirmuosius žmones ir yra priežastis visų 
tų nelaimių, kurios dabar vargina ištremtuosius Adomo 
ir Ievos vaikus. 

Krikščionys! jūs šventame Krikšte atsižadėjote vel- 
nio ir visų jo darbų; turite saugotis ir melagystės; sun- 
kų reikės duoti atsiskaitymą, neįvykdžius to tris kartus 
prie krikšto ištarto žodžio „išsižadu“. — „Visiems me- 
legiams, anot Apreiškimo knygos, dalis bus tvenkinyje 
degančiame ugnimi ir sėra“ (21, 8). Pratinkitės niekad 
nemeluoti. „Atsinaujinkitę savo išmanymo dvasia, — 
kaip Apaštalas sako, — ir apsivilkitė nauju žmogumi, 

kurs sutvertas pagal Dievą teisybėje ir tiesos šventume; 
todėl, aimesdami melą, kalbėkite kiekvienas su savo ar- 
timu tiesą“ (Ep. 4, 23 —25). 


III. Paklausykite dar, kaip melagystė žmonėms ken- 
kia. „Visokia melagystė, nors nežinau, kaip maža, — 
skelbia šv. Pranciškus Salezietis, — kenkia kitiems, ar 
pačiam melagiui“. „Melagis iš savo melagysčių, — anot 
Aristotelio, — tą tik turi pelną, jog, ir tiesą sakančiam, 
niekas jam nebetiki“. Jūs patys gal pažįstate ne vieną 
žmogų, kurs mėgsta meluoti. Juk netikite jam, nors kar- 
tais ir nemeluotų. Teisingai sako šv. Efremas: „Žmogus 
melagis yra vargšas ir nelaimingas; niekas jam netiki, — 
jo nekenčia Dievas ir žmonės, visų jis atstumtas ir pa- 
niekintas“. 

„Liežuvis, tas mažas mėsos kąsnelis, žmogų paka- 
ria ir paleidžia“, — kartoja priežodis. „Stai ir laivai, nors 
dideli ir smarkaus vėjo varomi, yra pasukami mažu vai- 
ru, kaip tik nori vairininko valia. Taip ir liežuvis yra, 
tiesa, mažas narys, tačiau didžiuojasi dideliais dalykais. 
Štai kokia maža ugnis kokį didelį mišką uždega! Ir lie- 
žuvis yra ugnis; tai neteisybės pasaulis“, —išvedžioja apaš- 
talas šv. Jokūbas (3, 4—6). Apmąstykite, kiek tai nuo- 
stolių daro ugnis: pelenais paverčia miškus, namus, vi- 
sus kaimus ir miestus! Ir kame tų visų nelaimių prie- 
žastis? Štai viena kibirkštis, iš pypkės nukritusi, neatsar- 
giai numestas degtukas! Pradžia maža, bet didžiulės pa- 
sekmės. Panašiai yra su liežuviu, žodis greitai iššoka, 
dar greičiau praskamba; bet jo pasekos savo didumu, 
gali būti neapimamos... 

Melagystė ardo žmonių ramybę, suerzina kaimynus, 
sukiršina vienus prieš kitus, supykdo gimines, supiudo 
tautas; kyla iš to karai, kurie žudo žmonių daugybę. 
1870 metais įvyko tarp prūsų ir francūzų nesusiprati- 
mas. Prūsų karalius Vilhelmas nenorėjo karo; bet kanc- 
leris Bismarkas perlaužė karaliaus valią. Jis iškreipė iš 
Paryžiaus muštą telegramą ir išaiškino ją taip, būk įžei- 
džianti Prūsus ir' tą-patį reiškianti, ką paskelbimas karo. 
Vilhelmas įtikėjo, ir prasidėjo grumtynės, kurios 40 tūk- 
stančių atėmė gyvybę, nuliūdino jų motinas, pačias ir 

vaikus. Nugalėti Francūzai užmokėjo penkis milijardus 
Arankų ir buvo priversti atiduoti Vokiečiams dvi provin- 
cijas — Alzaciją ir Lotaringiją. 

Per 40 metų Francūzai negalėjo skriaudos pamiršti, 
žvairiomis akimis žiūrėjo į Vokiečius, laukė progos at- 
keršyti. Tas kerštas per daug kainavo pasauliui. Per 
pasaulinį karą beveik visa Europa kovojo prieš vokie- 
čius penkerius metus. Trylikai milijonų žmonių išplėšė 
gyvybę; 35 milijonus sužeidė; per du šimtu milijardų 
dolerių — paleido dūmais... Europos gaisras sukėlė re- 
voliucijas, nuvertė kelioliką sostų, pagamino ekonominę 
krizę, atėmė uždarbį 25 milijonams žmonių, bedarbiai gra- 
siną naujais perversmais. Pablokšti vokiečiai grąžino 
francūzams Alzaciją, Lotaringiją, prarado visas kolonijas, 
turi sumokėti nugalėtojams apie 100 milijardų aukso 
markių. Karo nuostolių spaudžiami, niršta ir rengiasi 
„naujam kerštui. 

Visuomenės santykiai remiasi pasitikėjimu vienų an- 
trais: tai galima palaikyti teisingumu; atmetus teisybę, jos 
vietoj įsivyravus melagystei, apgavimams, — nebegali- 
mas būtų tarp žmonių gyvenimas. Kaip kūno sąnariai 
dirba bendram visų labui, neapgaudinėdami vienį kitų, 
visi gaivinami sielos, taip ir visuomenės nariai — Žžmo- 
nės privalo visi vadovautis teisybės dvasia, žodžiais it 
darbais rodydami tiesą. „Todėl, — ragina šv. Povilas, — 
atmesdami melą, kalbėkite kiekvienas su savo artimu tiesą, 
nes esame vieni kitų nariai“ (Ep. 4, 25). 

Bet iš kur pas mus atsirado priežodis: „Netikėk 
niekam,— tai niekas tavęs neapgaus?“ Ar ne iš čia, kad mū- 
sų laikais daugiau yra melagių, negu seniau? Kodėl paplito 
vekseliai, kontraktai, kurių nežinojo senovės žmonės? Ar 
ne dėl to, kad priviso melagių, apgavikų, kuriems be 
rašto nebgalima tikėti! Ar gi tie ir tolygūs apsirašymai, 
patvirtinti net kelių liudytojų, nebado jums akių, nepri- 
kaišioja: Melagiai! melagiai! vieni kitiems nebetikite?! 


* 
* * 


Nurauskite iš gėdos, Klausytojai, kad taip savyje | 
pažeminote žmogaus, visų sutvėrimų karaliaus, vertę, pa- 
niekinote vardą krikščionies, Dievo sūnaus, Kristaus bro- 

lio, dangaus karalystės įpėdinio. (Gėdykitės melagystės 
ir rūpestingai jos saugokitės net juokuose. Jei iš ne- 
tyčių pasakytumėt netiesą ir galėtumėt atitaisyti, padarykite 
tai kuoveikiausiai. Tikras pasiaiškinimas . daug daugiau 
turi savyje grožybės ir galios įtikinti, negu išsisukinėji- 
mai ir melagystės. Pamylėkite tiesą, kaip patį Dievą, Kurs 
yra tiesos pradžia ir šaltinis. „Atsinaujinkite išmanymo dva- 
sia ir apsivilkite nauju žmogumi, kurs sutvertas pagal 
Dievą teisybėje ir tiesos šventume; todėl atmesdami melą, 
kalbėkite kiekvienas su savo artimu tiesą“. Amen. 


Neteisingas liudijimas. 
„Nekalbėk netiesos“, 


Senovėje vienas izraėlaitis, vardu Nabotas, greta ka- 
raliaus Akabo rūmų turėjo vynuogyną; jis patiko karaliui; 
Akabas reikalavo Nabotą jį jam parduoti, bent išmainyti 
ant kito vynuogyno. Nabotas atsisakė perleisti svetimiems 
savo tėviškę, nes tai buvo ginama Mozės įstatymo. Tas 
atsisakymas taip supykdė karalių, kad atsigulė, nusigręžė 
į sieną ir nenorėjo nieko valgyti. 

Karaliaus pati, sužinojusi Akabo rūstybės priežastį, 
parašė karaliaus vardu teisėjams raštą, kad primestų Na- 
botui kokią nors nedorybę ir nuteistų nužudyti. Nedori 
teisėjai rado neteisingų liudytojų, kurie pasakė, Nabotas 
piktžodžiavęs Dievui ir įžeidęs karalių. Nieku nekaltas 
Nabotas buvo teismo pasmerktas mirtin ir užmuštas ak- 
menimis. 

Nudžiugusi karalienė tarė karaliui: „Pasisavink vy- 
nuogyną;  Nabotas, kurs nenorėjo tau jo duoti už pini- 
gus, nebegyvas“. Sit pavyždys neteisingų teismų ir liu- 
dijimų, kurie nuo senų senovės žudo žmones. Neteisin- 
gos bylos netik nemažėja, bet, galima sakyti, daugėja. To- 
dėl šiandien pasikalbėkime apie bylas, kaip | jos yra ve- 
damos, o kaip II turėtų būti. Cia ypač minėtinas aštun- 
tasis įsakymas: „Nekalbėk netiesos“. 

I. Negeras žthonių paprotys bylinėtis. Bylų jungą 
mūsų žmonės dažniausiai užsideda patys ir didina šiaip 
jau nesuskaitomus vargus, kurie iš visų pusių juos spau- 
džia. Be bylų šioje gadynėje retai kas teapsieina. Dėl 
menkniekių žmonės tąsosi po teismus, kits kitą ėda, 
samdo neteisingus liudytojus, pila pinigus į kišenes vi- 
sokiems šunadvokačiams, grimsta skolose... 

Besibylinėjimas dažniausiai kyla iš žmonių atka- 
klumo ir neapmąstymo piktų bylos vaisių. Be abejo, ne 
vienas geruoju taikintųs ir nemėgintų bylos užvesti, jei 
apsvarstytų, koks visa to bus galas. Besibylinėjimas — 
stačiai pražūtingas darbas; bet nevisumet galima išvengti 
bylų. Kartais atsitinka tokių kivirčų, tiek visokių painių, 
randasi tiek piktos valios, kad geruoju susitaikinti be 


“ skriaudos vienos, ar kitos pusės nėra jokios vilties. 


Ne visumet ir ne visų norima atlyginti skriaudos, 
padarytos artimo turtams, grąžinti jam nuplėštos šlovės... 
Taigi tenka teisme ieškoti teisybės. Būna tokių dalykų, 
kurie verste verčia kreiptis į teismus; atsitinka našlaičių 
globėjams susierzinti su žmonėmis, kurie juos skriaudžia, 
savinasi jų turtus, juos aikvoja... Panašių atsitikimų, kuo- 
met reikia bylotis, yra daug, visus kur čia beišvardysi? 

Bet visados privaloma ieškoti ne ko kita, kaip tik 
šventosios teisybės ir bylą vesti tose ribose, kurias nu- 
rodo sąžinė ir Dievo mokslas. Kiekviena byla parodo, 
kad teisybės jausmas yra nukrypęs šion, ar ton pusėn, 
kad vienos, ar kitos pusės neteisingai manoma ir elgia- 
masi; kad vienon ar kiton pusėn įsiskverbė piktybė, nes 
vienodos abiejose pusėse teisybės negali būti, 

Bylose paprastai kiekvienas stengiasi pastatyti ant 
savo, prispausti artimą. Liūdniausia tai, kad tose bylose 
darosi suskilimai šeimynose: tėvai bylinėjasi su sūnu- 
mis, vaikai stengiasi nuskriausti tėvus, broliai pergalėti 
seseris; žentas tąsosi po teismus su uošviu, kaimynas 
piaunasi su kaimynu... Vieno kraujo, to paties tikėjimo, 
tos pačios apylinkės žmonės virsta sau priešininkais... 

Ir visa tai daroma dažniausia dėl mažmožių. Gra- 
žiai pašiepia mūsų žmonių bylas Vaičaitis, sakydamas: 
„Kad viščiuko mažo koją atsitiko kam išlaušt, tuoj į bylą 
greitai joja, kad tik artimą pagraužt“.. Lengvai galėtų 

susitaikyti, kad galvoje turėtų daugiau proto, širdyje — 
doros; jei neklausytų kurstytojų, piktų patarėjų, kurie savo 
patarimais tiktai kiršina žmones, sukelia bylas, kuriuos 
paskutinį, kartais, net paskolintą, skatiką ištraukia. 


Ii. Žmonių draugijos tvarka reikalauja, kad vyriau- 
sybė, turėdama gerai suprasti ir teisingai nuspręsti pa- 
vestas sau bylas, šauktų teisman liudytojus, gerai žinan- 
čius tą reikalą. Kiekvienas, teisman pakviestas, turi ateiti 
ir sakyti gryną tiesą, visai nežiūrėdamas, ar tai geram, 
ar piktam išeis jo liudijimas apskųstajam žmogui. Kas 
teisme nutyli ką žino, ar stačiai sako netiesą, norėdamas 
ar tai apginti, ar apkaltinti artimą, sunkiai nusideda Die- 
vui, kurs įsakė: „Nekalbėk netiesos“. Jeigu dar savo ne- 
teisingą liudijimą priesaika patvirtina, daro didžiausią 
šventvagystę. 

Kaip sunkus yra nusidėjimas neteisingai liudyti, ga- 
lite iš to spręsti. "Šv. Raštas neteisingus liudytojus sta- 
čiai vadina velnio sūnumis. „Atvedė, — skaitome III Ka- 
ralių knygoje, — du vyru, velnio sūnu... juodu gi, kaipo 
velniški žmonės, liudijo“ neteisingai prieš Nabotą (21, 13). 
Nieko tat ypatingo, kad „neapkenčia Viešpats... neteisingo 
liudytojo, kurs meluoja“ (Pr. 6, 16—19). 

Neteisingas liudytojas ne tik Dievui, bet ir žmo- 
nėms nusideda. Sv. Izidorius Sevillietis sako: „Netei- 
singas liudytojas skriaudžia tris: Dievą, kurį užgauna 
priesaika; teisėją, kurį melagyste apgauna; ir artimą, kuriam 
neteisingu liudijimu daro nuoskaudą“. Cia labiausiai tinka 
priežodis: „Liežuvis, tas mažas mėsos kąsnelis, žmogų 
pakaria ir paleidžia“, | 

Aiškus dalykas, kad neteisingai liudijąs privalo ne 
tik Dievą permaldauti, bet ir artimui atsilyginti. Jei ap- 
gautas teisėjas, pasiremdamas jo žodžiais, apkaltino ne- 
kaltąjį, — turi atlyginti jam visą nuostolį; kitaip negalė- 
damas to padaryti privalo net atšaukti savo neteisingus 
žodžius, nors būtų už tai baustas, jeigu tik yra vilties, 
kad taip apkaltintasis bus išteisintas. 

Įsidėmėk tai, žmogau, kurs turėjai nelaimę teisme 
neteisingai liudyti prieš savo artimą; suprask, kaip sun- 
kią nuodėmę padarei, kaip didelę priedermę pasiėmei! 


p 

Jei nori nusiteisinti Viešpaties akyse, — prisipažink kuo 
greičiausiai kunigui, atgailok ir atlygink artimui padarytą 
skriaudą sulig dvasiško tėvo nurodymu. „Nuodėmė ne- 
atleidžiama, kol bus sugrąžintas paimtas daiktas, jei jis 
galima grąžinti“, 
Klausykite visi! kiek kartų būsite teisman pakviesti, 
— eikite ir sakykite visa, ko tik apie tą bylą būsite 
klausti, nieko nenutylėdami, nieko nepridėdami. Ar apskųs- 
tasis bus išteisintas, ar nubaustas, — tai ne jūsų daly- 
kas. Teisme ypač „jūsų šneka tebūna: taip — taip; ne 
— ne; kas gi virš to, tai eina iš pikta“ (Mat. 5, 37). 
Atminkite, ką sako Išganytojas: „Žmonės, teismo 
dieną duos atskaitą iš kiekvieno nenaudingo žodžio, kurį 
jie kalba“ (Mat. 12, 36). Ką besakyti 'apie neteisingą 
liudijimą, kurs prieštarauja aiškiam Dievo įsakymui: „Ne- 
kalbėk netiesos“. Nuo to pareina jūsų išganymas ir pra- 
pultis; Šv. Raštas sako: „Netikras liudytojas nepasilieka 
nebaustas“ (Pr. 19, 5). „Liudytojas melagis žus“ (Pr.21, 28). 
* 


* * 

Baigdamas pamokslą, įspėju visus, per kurių sąžinę 
košiamos bylos. Jūs pastatyti ne tam, kad sauvališkai 
elgtumėtės žmonių vedamose bylose, svyruodami tai vie- 
non, tai antron pusėn, žiūrėdami visokių iš šalies pasi- 
gerinimų, ar spaudimo, bet kad pavestus sau žmonių. 
reikalus rūpintumėtės atlikti, kaip liepia sąžinė, kaip rodo 
protas. Teisybės svarstyklės teismuose neprivalo svy- 
ruoti, kur spaudžia pašalinės įtakos. 

O jūs, kurie mėgstate bylas, kilus nesusipratimams, 
elkitės protingai ir sąžiningai. Primenu visiems Apaštalo 
žodžius: „Aš tai sakau jums sugėdinti. Taip, argi nėra jū- 
sų tarpe nė vieno išmintingo, kurs galėtų daryti teismą 
savo broliams? Bet brolis su broliu bylinėjasi ir tai 
pas netikinčiuosius? Jau ir tai yra tikra klaida jūsų tar- 
pe, kad kits su kitu bylinėjatės.. Skriaudžiate ir darote 
neteisybę ir tai broliams“ (I Kor. 6, 6—8). 

Statykite save priešo pusėje ir pagalvokite, kaip elg- 
tumėtės, būdami jo vietoje. Didėjant bylos pavojui, kal- 
bėkite Viešpaties maldos žodžius: „Tėve mūsų!.. Atleisk 
mums mūsų kaltes, kaip ir mes atleidžiame saviems kal- 
tininkams... Gelbėk mus nuo pikta“. Amen. 


Šmeižimai. 


„Nekalbėk netiesos“. 


„Velyk geras vardas, kaip daug turtų“ (Pr. 22, 1). 
Visi rūpinatės įsigyti lobio; dar labiau stenkitės gražiais 
darbais nusipelnyti gerą vardą, kurs yra brangesnis už 
sidabrą ir auksą. „Tegul jūsų šviesa taip šviečia žmo- 
nių akivaizdoje, kad, matydami gerus jūsų darbus, gar- 
bintų jūsų Tėvą, kurs yra danguje“ (Mat. 5, 16). 

Iš antros pusės krikščioniška meilė ir teisybė lie- 
pia, kaip savo, taip ir svetimą gerą vardą branginti, lai- 
kyti pagarboje ir saugotis visa to, kas artimui gadina 
šlovę. Kadangi žmonės ne visados seka įgimto proto 
šviesą, Dievas aštuntuoju įsakymu gina gerą žmonių var- 
dą, įsakydamas: „Nekalbėk netiesos“. 

Iš nuodėmių, paliečiančių žmonių šlovę, šiandien 
arčiau prisižiūrėkim į šmeižtus; pamatysime, kaip I lengva 
apšmeižti žmogus, o kaip II sunku šmeižimas atšaukti. 
Visi klausykite, tas pamokslas visiems reikalingas. Ir ne- 
kalbėkite netiesos. 


I. Teisme, Dievui dėkui, retai kam atsitinka būti, 
o dar rečiau neteisingai liudyti; bet kasdieniniame gyve- 
nime, nėkeno neklausiami, nuolat neteisingai liudijate 
prieš savo artimą, kiek sykių šmeižiate, tai yra: kiek kar- 
tų artimui primetate tokią kaltę, kurios jis nepadarė, ar 
būtus jo blogus pasielgimus padidinate. Šmeižiate ir 
tuokart, kai gerus žmogaus darbus blogan aiškinate, 
stengiatės sumažinti jų vertę, ar nurodote negeras ir ne- 
girtinas to elgesio intencijas. Smeižiate ir tuomet, kuo- 
met, kitiems žmogų giriant, jūs ar tai žodžiais, ar nusi- 
šypsojimu parodote, visa tai netiesą esant; ar stačiai sa- 
kote, nenorį tik apkalbinėti... Taip pradėtą gerą kalbą nu- 
traukiate, duodami suprasti, būk daug dar galį apie tą da- 
lyką pasakyti, nors, tikrai sakant, nieko nežinote; tokiu 
būdu sukeliate tarp klausančiųjų abejonę apie artimo 

padorumą. Nekartą tokiu tylėjimu žmogui daug daugiau 
pikta padarote, negu aiškiai pasakydami, ką žinote. Sv. 
Raštas sako, kad tokie žmonės taip darą, kaip žaltys, 
kurs tylomis įgelia“ (Ekli. 10, 11). š 

Matote, kaip įvairiais būdais galima šmeižti. Todėl, 
kur tik ausį nugręši, visur išgirsi šmeižtus; kur tik pri- 
siartinsi, — girdėsi apie žmones kalbant: Tas šioks, tas 
toks; vienas blogas, kitas dar blogesnis; jei kas šnekus, 
— pavadins skystu; kas mažai kalba, tas puikus; lėtą 
pavers liurbiu, kuriam biškio trūksta; dievobaimingą pa- 
vadins veidmainiu; jei laisvai elgsiesi, — apkrikštys be- 
dieviu ir netikėliu.. Niekas nemokės taip gyventi, kad 
jame piktas liežuvis nerastų dėmės. Anot dainuškos: 
„Nėr ant svieto tos asabos, kuri visiems pasidabos“... 
Nėra susirinkimų, kur neapšmeižtų; gana dviem susieiti, 
— neapsieis nešmeižę Yra tokių žmogysčių, kurios 
nemoka kalbėti, nepapusčiusios liežuvio ant artimo kailio; 
net žmonės, kurie save dievotais laiko, kartais turi lie- 
žuvį, abyšaliai aštrų. Kita, kad ir liežuvį nupiautum, 
akių  mirksėjimu, pečių truksėjimu, galvos lingavimu, 
kaktos suraukimu, atsidūsėjimu... mokėtų šmeižti. 

Visados pasitaikydavo daug šmeižtų; bet šiandien 
tai pasidarė jie kasdieninė duona. Nuo valstybės įkū- 
rimo po šiaį dienai šmeižtai gaudžia po sostamiestį, po 
laikraščius, po provinciją. Užtat pas mus nebėra vadų, 
autoritetų, nesuterštų vardų... Gana kam nors prasikišti 
priešakin, pakilti aukščiau, kaip bematant parbloškia jį 
šmeižtų audra... Gana patapti partijos vadu, vyriausybės 
nariu, kaip apie tave pradeda suktis šmeižto viesulas. 
Kaip ironingai skamba mūsų tautos himno žodžiai: „Lie- 
tuva, tėvynė mūsų, tu didvyrių žemė“... Didvyrių pas 
mus nėra, nes ies juos visus pavertėm kyšininkais, 
vagimis... Jeigu šiandien atsikeltų iš mirties senovės 
karžygiai, kaip Gediminas, Algirdas, Kęstutis, Vytautas... 
turbūt, ir jie netrukus susilauktų tų pačių epitetų. 

Kas blogiausia, kad daugelis žmonių šmeižtus lai- 
ko niekais. Tiesa, negalima pasakyti, kad kiekvienas 
šmeižtas yra sunki . nuodėmė. Atsitinka, žmogus iš 
greitumo -per daug pasako, ar vartoja tokius žodžius, 
kurie artimą nelabai užgauna; tuo kart, aiškus daiktas, 

nesunkiai nusideda; bet, bendrai imant, — šmejžtas yra 
sunki, mirtingoji nuodėmė; jos sunkumas pareina nuo 
to, kas, ką, apie ką ir kaip pasakoja; juo didesnė yra 
kaltė, kurią neteisingai primeta, juo kilnesnis tas 
žmogus, apie kurį sakoma; juo rimtesnis yra tas, kurs. 
kalba, juo blogesnės yra šmeižto pasekos, tuo didesnis 
ir nusidėjimas. Juk didelė vagystė — mirtingoji nuodė- 
mė; dar sunkesnis yra šmeižto nusidėjimas, nes išplėšia 
žmogui gerą vardą, didesnį turtą už sidabrą ir auksą. 

„Be šlovės gyventi nemalonu ir nėra tikros laimės, 
— sako šv. Grigorius, — negali būti laimingas tas, kurį 
visi niekina“. Niekas nenori būti be garbės. Atimkite 
kitam pusę jo turtų, netiek dejuos, kaip praradęs gerą 
vardą. Jobas, nustojęs visų turtų, vaikų, netekęs svei- 
katos, ramiai kentėjo; bet, draugams pradėjus sakyti, 
rasi tais visais smūgiais Dievas baudžiąs jį už nuodė- 
mes, — išseko ir Jobo kantrybė; pradėjo su ašaromis 
aimanuoti: Kam jis gimęs, kam motinos įsčioje nepražu- 
vęs... Daug reikia stiprybės, kad nenusimintume, kuomet 
netenkame šlovės. Ne sykį atsitinka, žmogus praradęs 
garbę, atima sau gyvybę, kad tik nekentėtų gėdos, ter- 
šiančios jo vardą. Dabar suprasite, kodėl apaštalas šv. 
Povilas, kurs viską laikė nieku, apie gerą savo vardą 
taip sakė: „Aš velyčiau mirti, ne kaip kad kas atimtų iš 
manęs tą garbę“ (I Kor. 9, 15). 


Il. Matote dabar, kokią skriaudą darote artimui, 
kada jį šmeižiate, kada jam kitų akyse gadinate gerą 
vardą. Palietus svetimą turtą, privalu atlyginti padaryta 
skriauda; taip pat sugadinę gerą žmogaus vardą, šmeiž- 
tą turite atšaukti, šlovę sugrąžinti, jam atsilyginti. Prie- 
dermė ta taip didelė, kad niekas negali nuo jos atleisti. 
Neturi kunigas galios išrišti, neįsakęs atsiteisti; o tiems, 
kurie nenorėtų to padaryti, negali duoti išrišimo. Cia 
visai galima pritaikinti šv. Augustino žodžiai: „Nuodė- 
mė neatleidžiama, kol bus sugrąžintas paimtas daiktas, 
jei jis galima grąžinti“. 

Išsikalbinėkite, kaip norite, nieko nepadės. Kas ap- 
šmeižė artimą, neteisingai jį apkaltino, tas turi būtinai jį 
pateisinti, atšaukti šmeižtus, kuriems kalbėjo privalo 

prisipažinti, netiesą sakęs. Jei viešai šmeižėte, — vieša! 
ir atšaukite; negalite tuojau, — palaukite, kol atsimainys 
apystovos, kada galėsite tai padaryti; bet negalima pa- 
likti neatšaukto šmeižimo. „Nuodėmė neatleidžiama, ko! 
bus sugrąžintas paimtas daiktas, jei jis galima grąžinti“. 
“Jau vien toji aplinkybė, kad šmeižto beveik negali- 
ma pilnai atšaukti, privalo mus suturėti nuo šmeižimų. 
Vieną kleboną apšmeižė savi parapijiečiai; bet susipratę 
atėjo atsiprašyti; kunigas prižadėjo dovanoti, jeigu jie 
surinksią maišą plunksnų, paleistų ant vėjo iš bažny- 
čios bokšto; kai parapijiečiai išsikalbinėjo, negalimas esą 
daiktas surinkti plunksnos, į visas puses vėjo išnešiotos, 
tarė: Lengviau tai padaryti, negu atšaukti šmeižtą, 
žmonių platinamą kas kart toliau. 

- Kalba greitai paplinta, kaip negesinama ugnis. Tu 
pasakei keletą žodžių, kitas pridės dešimtį, trečias nuo 
savęs vėl ką primes.. taip iš balto palieka juodas, iš 
uodo padaro jautį, žiežerka gaisru virsta. Norint atšaukti 
šmeižtą, reikėtų apeiti visi, kurie tai girdėjo; bet kitų jau 
nebesusitiksi; tai žino jau ir tie, kurių visai nepažįsti; 
kaip beatšauksi? Pagaliau, nors ir prieš visus atšauk- 
tum, ar užginsi jiems apie tai kalbėti; nors ir nekalbėtų, 
tačiau jų širdyje paliks abejonė apie artimo padorumą; 
nors ir abejojimus visai išdildytum, ar sugrąžinsi nuliūdi- 
mus, skausmus, ašaras, išlietas dėliai tavo šmeižto; to 
jam niekas nebeatlygins. 

Dar vieną dalyką paminėsiu. Paėmus artimui ko- 
kį nors daiktą, negana jam tik tai sugrąžinti; reikia dar 
atlyginti visas nuostolis; taip pat apšmeižus neužten- 
ka grąžinti, kiek galint, žmonių akyse jam geras vardas; 
be to, turi atlyginti visus artimo nuostolius, kurių turė- 
jo dėl tavo šmeižto. Jei per tavo liežuvį nustojo kas 
vietos, teisingo uždarbio, — vis tiek, tarytum, jo uždirb- 
tus pinigus būtum pavogęs; turi tą nuostolį drauge su 
šlove jam pilnai grąžinti. „Nuodėmė neatleidžiama, kol 
bus sugrąžintas paimtas daiktas, jei jis galima grąžinti“. 

* Ža * * 

Dabar žinosite, Mieli Klausytojai, ką turite daryti, 

jeigu jaučiatės esą kalti tais nusidėjimais, apie kuriuos 

šiandien jums sakiau. Jei kam prikišote tokias kaltes, 
kurių jis nėra padaręs, atšaukite melagingą savo kalbą, 
pasakykite aiškiai, kad esate netiesą pasakę; atminkite, 
kad nuo to pareina nuodėmių atleidimas. Išpažinkite 
įuos su gailesčių kunigui, atlyginkite artimui iš to kilu- 
sias skriaudas, kad jos neatsilieptų Dievo teisme ir ne- 
pasmerktų jūsų prapultin. Atsiteisę už praeitus nusidėjimus, 
saugokitės jų ateityje; išsižadėkite to biauraus papročio 
šmeižti, „nes, anot apaštalo šv. Petro, kas nori mylėti gy- 
venimą ir gerų dienų matyti, tegul sulaiko savo liežuvį nuo 
pikta“ (I Petr. 3, 10). Amen. 


Apkalbos. 


„Nekalbėk netiesos“. 


Kiti Dievo įsakymai: „nežudyk, nepaleistuvauk, ne- 
vok“ gina ne vien tik tas nuodėmes, kurias tie žodžiai 
išreiškia, bet ir visa tai, kas veda į tuos nusidėjimus. 
Taip-pat ir aštuntuoju įsakymu: „Nekalbėk netiesos“ 
Dievas draudžia ne tik sakyti netiesą: meluoti, neteisingai 
liudyti, šmeižti, bet ir apskritai draudžia visa, kas prieštarauja 
teisybei, kas kokiu-nors būdu gali užgauti artimą; juk, 
anot priežodžio, „žmogui labiau širdį skauda nuo liežu- 
vio, negu nuo botago“. 

Apie melagystę neteisingus liudijimus, šmeižtus 
jau girdėjote; šiandien jums paaiškinsiu apkalbas. Klau- 
sykite! Sakysiu: I kas yra apkalbos, II kaip jos sunki— 
nuodėmė, 


I. Apkalba yra tai bereikalingas apsakojimas arti- 
mo silpnybių, nusidėjimų, blogų darbų, kurie kėnkia geram 
jo vardui. Atskirkite šmeižtus nuo apkalbos, kad per iš- 
pažintį kiekvieną nuodėmę galėtumėt pavadinti savo var- 
du. Šmeižiate, artimui primesdami tokią kaltę, kurios jis 
nepadarė, ar tikrus blogus jo  pasielgimus padidinate. 
Apkalbate tuomet, kuomet tikrus žmogaus negerus dar- 
bus pasakote kitiems. Todėl ne pats artimo nusidėjimų ir 

kalčių apsakymas—apkalbos nuodėmė, bet bereikalingas 
jų platinimas. 

Nesiteisinkite, jog tiesą pasakyti nėra nuodėmės. 
Šv. Jonas Auksaburnis panašiai samprotaujantiems taip 
atsako: „Parisiejus, kurs apie muitininką blogai kalbėjo, 
nešmeižė; Kristus vienok jį pasmerkė... Jei blogai kalbė- 
site apie artimą, — rūsčiai būsite bausti net tada, kada 
ir nebus šmeižimo. Nors blogai kalbėdami apie artimą 
tikrą tiesą pasakėte, tačiau peržengėte meilės dorybę — 
ir tame jūsų kaltė. Būsite teisti ne už tai, ką kiti padarė, 
bet už tai, ką sakėte apie juos“. 

Iš tikrųjų, apsakinėti be reikalo kitų kaltes, ar gi 
nėra tai prasižengimas prieš artimo meilę, kuri liepia 
mums mylėti artimą, kaip — patys save? Jūs slepiate 
savo silpnybes; pykstate ant tų, „kurie pasako jūsų nusi- 
dėjimus kitiems; kad sumanytumėt, burną jiems užkim- 
štumėt... Dėl ko kitaip elgiatės su artimu, kurį turite my- 
lėti, kaip — save patys? Kodėl jų nupuolimus tauškiate- 
pliauškiate visam pasauliui? Laikykite paslaptyje kitų 
ydas, kaip nenešate aikštėn savųjų. Tiesa, kiti netobuli; 
bet ir jūs patys nesate nekalti: turite daug trūkumų. 

Čia galima pritaikinti Kristaus žodžiai, kuriais su- 
niekino parisiejus, skundusius moteriškę, sugautą sveti- 
moteriaujant. „Kas iš jūsų be nusidėjimo, tegul pirmas 
meta į ją akmenį“ (Jon. 8, 7). Rasi, patys turite tų pačių 
silpnybių, kurias kituose peikiate, o gal ir didesnių. Ge- 
rai pasižiūrėkite patys į save, ar kartais neatsirasite skai- 
čiuje tų, kuriems Išganytojas pasakė: „Kam gi tu matai 
savo brolio akyje krislą, ir nematai rąsto savo akyje?... 
Veidmainy! pirma išmesk krislą iš savo akies, o paskui 
tu matysi, kaip išmesti krislą iš tavo brolio akies“ (Mat. 
7, 3—5). Toksai tikybos mokslas! 

Sveikas protas irgi sako: Nedaryk kitam to, kas tau 
nemiela. Jei artimas įpuolė į kokią-nors nuodėmę, jo 
pasielgimas ne visiems yra žinomas; ne visų akyse 
jam šlovę gadina; tu gi, tą įvykį platindamas, išplėši jam 
gerą vardą kaskart didesniame žmonių būryje. Nesitei- 
sink, slapčia pasakęs kitam, jis toliau nebekalbėsiąs. 
„Dėl ko gi pats neišlaikei paslapties?--klausia šv. Jonas 
Auksaburnis,—nuostabus liežuvautojo keistumas; kai iš- 


| 


182 APKALBGS. 


davė tau paslaptį, kurios nežinojai, įspėja tave: dėl Die- 
vo meilės niekam apie tai nesakyk! Ko gi bereikia, kad 
įsitikintų, jog blogai pasielgė? Jei nenori, kad tai pasa- 
kotų, kam pirmas tat sakai? Juk esi savo paslapčių val- 
dovas; bet nuo tos valandos, kada jas išdavei, jos yra 
trečiojo rankose. Tik sužeidęs artimo gerą vardą ir šlo- 
vę, pradedi galvoti apie tai, kaip čia juos apsaugojus; 
pirmiau reikėjo tai padaryti; nes, kada juos išdavei,— tu 
jau nebeišgali apginti“. 

Jei kas paklaustų, ar niekad niekam neleista gar- 
sinti artimo blogų darbų,—atsakysiu šv. Pranciškaus 
Saleziečio žodžiais: „Apie aiškius, viešus nusidėjėlius, 
begėdžius, galima laisvai šnekėti, by-tik meilės ir pasi- 
gailėjimo dvasia, sauganties paniekinimo ir išjuokimų, o 
dar labiau—baustino džiaugsmo, nes tai yra piktos ir 
sugedusios širdies žymė. Išskiriu tik apšauktus Dievo 
ir Bažnyčios priešus; prieš blogą jų įtaką reikia balsu 
žmones įspėti. Juk krikščioniškai meilei privalu varyti 
vilkas iš avidės, sekti ir apžiūrėti jo pėdos, kad apsau- 
gotų avis nuo aštrių jo dantų“. 


II. Paprotys plėšti šlovę yra labai paplitęs tarp 
mūsų; daug žmonių to nelaiko net nusidėjimu, tuo tarpu 
apkalba dažnai esti sunki nuodėmė. Zinoma, jei apkal- 
bėsi niekniekiuose, kad ir labai, bet per užsimiršimą, ne- 
„atsargumą, nebus mirtingosios nuodėmės. Bet, jei ap- 
kalbėsi dideliuose dalykuose, ar iš piktumo, iš noro 
„kenkti artimui, —juo didesnius nupuolimus, juo aukštes- 
nio žmogaus, juo plačiau ištaukši, - tuo sunkiau ir nusi- 
dėsi. „Apkalba,—sako šv. Bernardas, —yra kardas, kurs 
vienu kirtimu padaro tris žaizdas. Pirmiausia sužeidžia 
tą, kurs apkalba, nes stumia jį nuodėmėn, sužeidžia tą, 
kuriam šlovę plėšia, nes jam gadina gerą vardą; paga- 
liaus, sužeidžia ir tą, kurs jo klausosi, nes yra nuodė- 
mė su pamėgimu klausyti apkalbų“. 

„Sunku man atsakyti klausiman,—sako tas pats 
Šventasis, —katras daugiau kaltas, ar pats apkalbąs, ar su 
noru klausąs apkalbos; nes pirmasis velnią turi ant lie-., 
žuvio, antrasis ausyse“. Žinoma, jei klauso nenoromis, 
tai mažiau tenusideda už patį apkalbėtoją; tokia kaltė 


pwyrwr vw“ 


ATA 


mk Ei 


APKALBOS. 183 


paprastai esti maža, nesunki nuodėmė, nors kartais gali 
būti ir mirtinga, jei klausąs turėjo pareigos įspėti, kaip 
viršininkas savo valdinį. Apkalbų klausą yra panašūs į 
vogtų daiktų priėmėjus, vagystės sėbrus. Pamėginkite 
neklausyti, pamatysite, kaip sumažės liežuvio nuodėmės. 
Užtat, išgirdę kalbą, užgaunančią artimą, nutraukite ją, 
įspėkite kalbantį; o matydami, jog iš įspėjimo nebus jokios 
naudos, patys pasišalinkite, ar nors parodykite savo nepa- 
sitenkinimą; nes, anot Šv. Rašto, „šiaurys vėjas išskirsto 
lietų, ir nuliūdęs veidas —apkalbantį liežuvį“ (Pr. 25, 23). 

Įsidėmėkite šitai, kurie mėgstate apkalbinėti. Sveti- 
mą daiktą paėmus, reikia jis atiduoti; taip ir šlovę, arti- 
mui nuplėštą, turite atitaisyti. „Nuodėmė neatleidžiama,— 
sako šv. Augustinas,—kol bus sugrąžintas paimtas daik- 
tas, jei jis galima grąžinti“. Išpasakojus tikrus, negra- 
žius artimo darbus, negalima jų atšaukti, pareiškiant: vi- 
sa tai, ką kalbėjau,—ne tiesa. Taip grąžindami artimui 
nuplėštą šlovę, meluotumėt ir, vieną nuodėmę atitaisy- 
dami, kitą darytumėt. Elkitės atsargiai: Kaip-nors aną 
savo kalbą užtrinkite, ar tai į gerą pusę kreipdami ne- 
girtinus artimo pasielgimus, ar pasakydami apie jį ką-nors 
girtino; juk nėra tokio žmogaus, apie kurį nieko gera 
negalima būtų pasakyti. 

Nuolat girdimos kalbos, plėšiančios šlovę, o nie- 
kad negirdime, ją grąžinant. Pasakykite patys, ar girdė- 
jote, kad kas nors nuplėštą šlovę būtų atitaisęs? Ar 
patys nieko neapkalbėjote? ar nors sykį atitaisėte apkal- 
bą? Tur būt, tikitės ir be to gausią nuodėmių atleidimą! 
Atminkite, ką sako šventas Augustinas: „Nuodėmė ne- 
atleidžiama, kol bus sugrąžintas paimtas daiktas, jei jis 
galima grąžinti“. Atitaisykite, kiek galėdami, nuplėštą 
šlovę: negalite visos, — grąžinkite dalį; negalite tuojau 
— grąžinkite, kada galėsite; bet neatlygintos skriaudos 
palikti negalima. Tik žinant, kad klausytojas neįtikėjo į 
kalbas, šlovę plėšiančias, ar jau visai pamiršo, nėra rei- 
kalo tai beminėti ir iš naujo kelti tas nedoras kalbas. 


* 
* + 


Mieli Klausytojai! maža tėra tokių, kurie, laisvi nuo 
šlovės plėšimo; retai rasis žmonių, kurie stengiasi taip 


181 "LIEŽUVAVIMAI IR IŠNIEKINIMAI. 


gyventi, kad atsisako nuo pamėgimo peikti kitų gyve- 
nimą. Piktas peikimo noras taip įsivyravęs žmonių šir- 
dyse, kad net'ir tie, kurie jau išsižadėjo kitų nedorybių, 
„ lenda į šitą, kaip į paskutinę, piktosios dvasios kilpą“ — 
šv. Jeronimo žodžiai. Siandien rimtai pagalvokite, ar 
nekabate šitoje kilpoje, ar nenuskriaudėte ko nors savo 
kalba ir ar atlyginote padarytą skriaudą. Nuo šios die- 
nos pasiimkite, kaip taisyklę: Niekad be reikalo nekalbėti 
apie artimo klaidas, net neklausyti panašių kalbų. 

Teviešpatauja tarp jūsų krikščioniška meilė; tada 
nebus vietos šitoms kalboms. Prisiminkit apaštalo šv. 
Povilo žodžius: „Jokia pikta kalba teneišeina iš jūsų bur- 
nos, bet jei yra koki tinkanti tikėjimui statyti, ji teneša 
malonės klausantiems... Visoks kartumas, tuštybė, piktas 
šauksmas ir piktžodžiavimas tebūna pašalinti nuo jūsų 
su visokiu piktumu. Būkite kits kitam maloningi, gailes- 
tingi, kits kitam. dovanokite, kaip ir Dievas dovanojo 
Kristuje“ (Ep. 4, 29—32). Amen. 


Liežuvavimai ir išniekinimai 


„Nekalbėk netiesos“. 


Šv. Pambo išgirdęs per pamokslą žodžius: „Sau- 
gosiu sąvo kelius, kad nenusidėčiau savo liežuviu“ (38, 
2), tarė: „Gana jau esu girdėjęs visa ko; kitų  pamo- 
kslų tik tuomet klausysiu, kuomet išmoksiu tai pridera- 
mai laikyti“. Po keturių dešimtų devynerių metų paklaus- 
ta jis, ar išmokęs tinkamai vykdyti minėtus Psalmės žo- 
džius? Dar ne visai moku — atsakė Sventasis, nes lię- 
žuvio nuodėmių yra labai daug. 

Visgi to Šventojo gyvenime minėtini trys dalykai: 
niekad nemelavęs, niekad apie ką nors pikta nekalbėjęs 
ir niekad neištaręs tuščio žodžio. Stai ką reiškia žmo- 
gaus pasiryžimas ir nuolatinis nenuilstantis darbas. Gal 
jau jums atsibodo klausyti vien tik apie liežuvio nuo- 
dėmes; bet neišgirsite iš manęs kitų pamokslų, kol 
išaiškinsiu, kaip reikiant, aštuntąjį Dievo įsakymą: „Ne- 

kalbėk netiesos“. Siandien kantriai paklausykite apie I 
liežuvavimus ir II išniekinimus. 

I. Prie nuodėmių, liečiančių artimo šlovę, priklauso 
dar liežuvavimai. Tą nuodėmę padaro tie, kurie, nuo 
vieno žmogaus išgirdę negera ką nors apie kitą, nemo- 
ka liežuvio prikąsti, bet skubinasi pažįstamam pranešti: 
Klausai, turiu tau šį tą pasakyti; tas ir tas apie tave. sa- 
kė taip ir taip; apie tave pasakoja nebūtus daiktus; nesi- 
tikėjau, kad jis būtų toksai veidmainys; kad taip man, 
nežinau, ką jam padaryčiau.. O ką nuo šito išgirdo, 
maždaug taip pat pirmajam praneša. 

Liežuvininkas dažnai nesitenkina tuo, ką girdėjo; 
bet prideda nuo savęs, iš vieno šakalio vežimą priskal- 
do; nekartą ir visai sumeluoja. „Liežuvautojas, — rašo 
šv. Tomas Akvinietis, — yra drauge ir apkalbėtojas; bet 
pirmutinis jo tikslas suerzinti vienus su kitais; jei tam 
tikslui pasiekti tenka gerai kalbėti apie artimą, — liežu- 
vininkas ir tai padarys, jeigu tik tas gėris klausančiojo 
akyse bus palaikytas piktu, ir bus tai gera priemonė su- 
erzinti“, 

Liežuvavimo nuodėmė yra blogesnė už apkaibą. 
Jei kas liežuvauja iš tuštybės, ar kvailystės, — sunkiai 
Dievui nenusideda; jeigu taip elgiasi su piktu noru, kad 
sau įsigytų meilės ir pasitikėjimo, suardytų kitų vienybę, 
sukeltų „pavydus, barnius, neprietelystes, rūstybes, vai- 
dus, nesutikimus“, padaro didelę nuodėmę. Apaštalas Šv. 
Povilas stačiai sako: „Kurie tai daro, tie negaus Dievo 
karalystės“ (Gal. 5, 21). „Slapčia apkalbinėjąs ir dvilie- 
žuvis, — kaip skaitome Sv. rašte, — prakeiktas, nes da- 
ro neramybės daugeliui iš tų, kurie gyvena ramybėje 
(Ekli. XXVIII, 15). Atminkite Šv. Dvasios patartį: „Išgir- 
dai žodį prieš savo artimą? tegul jis miršta tavyje“ 
(Ekli. 19, 10). 

Tame dalyke ypač turiu įspėti moterėles, kurios 
be liežuvavimo, kaip be druskos, negali apsieiti: jos, anot 
šv. Povilo: „Išmoksta dykinėdamos vaikščioti iš namų 
į namus, ne tiktai dykinėti, bet ir daug šnekėti ir žingei- 
dauti ir kalba kas nereikia“ (I Tim. 5, 13). Tikrai! kas 
paprastai užsiimą liežuvavimais? Ar vyrai, nuolat apsi- 
krovę darbais, neturį valandėlės atilsiui? Gal rūpestin- 

gos motinos, kurioms vaikų auklėjimas ir namų ruoša 
užima visą dieną? Ne! Liežuvavimai tai yra amatąs žmo- 
gysčių, nemėgiančių darbo, leidžiančių laiką niekams, 
visur landžiojančių, viską girdinčių, o dar daugiau kal- 
bančių... Jų liežuviai aštrūs, kaip peilis, ir nelaimė tam, 
kurs joms užkliuvo už liežuvio... 

Meskite tą biaurų paprotį! Išgirdę ką nors bloga 
apie artimą, nutylėkite, nepiudykite vienų ant kitų. Zino- 
kite: Jei per savo liežuvavimus ką nors supykdysite, tu- 
rėsite sutaikinti, Jeigu kas prie jūšų klabena liežuvį, pa- 
sakykite stačiai: Pasilaikyk sau savo pasakas, — man 
jų visai nereikia. „Palaiminti taikieji, nes juos vadins 
Dievo vaikais. Palaiminti, kurie persekiojami dėl tei- 
sybės, nes jų dangaus karalystė“ (Mat. 5, 9). 


II. „Liežuvio nuodėmė, — sako šv. Bazilius,—labiau- 
siai jungiasi su žmogaus prigimtimi ir reiškiasi daugeliu 
būdų. Todėl dar aplamai paminėsiu kai-kurias nuodė- 
mes, skriaudžiančias artimą. Turiu omenyje ypač artimo 
niekinimus, priekaištus daromus žodžiais, ištartais į akis 
jam vienam, ar prie kitų; čia dar priklauso išjuokimai, 
pravardžiavimai... ; 


„Viena liūdniausių ypatybių, kuria žmogaus protas . 


esti apdovanotas, -- sako šv. Pranciškus Salezietis, — 
yra išjuokimo galia. Dievas be galo biaurisi ta yda, kitados 
rūsčiai baudė už tą nedorybę. Nes niekas taip neprieš- 
tarauja meilės dorybei, o dar labiau krikščioniškam pa- 
maldumui, kaip artimo žeminimas ir išniekinimas, — juk 
pašaipa ir išjuokimas visados turi tą tikslą. Iš tos prie- 
žasties ta yda paprastai esti sunkios nuodėmės proga; 
ir dėlto šventi mokytojai tvirtina, kad pašaipa ir apyjuoka 
yra blogiausias apsireiškimas nuoskaudos, kokią žodžiais 
galima padaryti artimui. Kitos pažaidos rūšys visados 
turi nors šešėlį pagarbos įžeistai žŽmogystai; pašaipa ir 
apyjuoka daroma paprastai su niekinimu ir pasitenki- 
nimu“. 

„Šėtonas tiktai juokiasi, kai žmogus nmupuola“, — 
tarp ko kita rašo apie išiuokimą vienas mokslo vyras La- 
martine. Ir tikrai, išjuokimas ir išniekinimas artimo yra 
didžiausios piktybės apraiška. Nuodėmė yra tuo sun- 

kesnė, juo labiau žmogų niekiname, juo kilnesnis yra iš- 
niekintas asmuo. Kristus aiškiai sako: „Kiekvienas, kurs 
pyksta ant savo brolio, bus smerktinas teisme. Kas gi 
pasakytų savo broliui Raka, — bus smerktinas taryboje. 
O kas sakytų: Beproty! —bus smerktinas į pragaro ugnį“ 
(Mat. 5, 22). Saugokitės, kad ko nors neniekintumėte, la- 
biausia tų, kuriuos privalote gerbti: tėvų ir viršininkų... 

Tačiau nenusideda viršininkai, kai valdiniams pri- 
kiša blogą jų elgesį, jei daro tai ne dėl išniekinimo, bet įspė- 
dami kaltus. Tėvai privalo nurodyti vaikams, dvasiški vado- 
vai sau pavestiems parapijiečiams negerus jų darbus. Apaš- 
talas šv. Povilas vyskupams Timotiejui ir Titui stačiai įsa- 
ko: „Nesiliauk laiku ir nelaiku; įrodinėk, ragink, bark, vi- 
su kantrumu ir mokinimu (II Tim. 4, 2); kalbėk, ragink 
ir bark visu rimtumuų; nė vienas teneverčia tavęs nieku“ 
(Tit. 2, 15). 

Bijokite išniekinti ne tik viršininkų, kurie jus veda 
į gera ir saugo nuo pikta, bet ir sau lygių žmonių; iš- 
niekindami artimą, ir Dievui nusidėsite ir turėsite atsipra- 
šyti paties vieno išniekinto, ar prie kitų, jei kas daugiau 
tą panieką girdėjo. Nuo atsiprašymo tik tas tėra laisvas, 
kuriam už panieką išniekinimu atsimokėta. 

Jei jus ištiktų panieka,—neatiduokite už pikta piktu! 
Sekite Išganytojo pavyzdį. Anot šv. Petro betariant: — 
„Kuomet Jam piktažodžiavo, Jis nepiktažodžiavo; kuomet 
kentėjo, — negrasė; bet pasidavė tam, kas teisė Jį ne- 
teisiai“ (2, 23). Kaipo Kristaus mokiniai, pagaliau bū- 
kite visi vienos minties, užjaučią, mylėkite brolius, būkite 
gailestingi, romūs, nuolankūs; neatsilyginkite piktu už 
pikta, nė keiksmu už keiksmą, bet, priešingai, laiminkite... 
nes kas nori mylėti gyvenimą ir gerų dienų matyti, te- 
gul sulaiko savo liežuvį nuo pikto, ir teguljo lūpos ne- 
kalba vyliaus“ (I Petr. 3, 8—10). 


; 
* * 


Mieli Klausytojai! Sakau apaštalo šv. Jokūbo žo- 
džiais: „Mes visi prasikalstame daugeliu dalykų. Jei kas 
neprasikalsta žodžiu, tas: yra tobulas žmogus. Jis gali 
taip pat laikyti pažabotą ir visą kūną... Visų žvėrių, paukš- 
čių, žalčių ir kitų prigimtis duodasi pavergti; ir yra žmo- 

gaus prigimties pavergta; liežuvio gi nė vienas Žmogus 
negali pavergti; jis yra neramus nelabumas; jis pilnas 
mirtingų nuodų. Juo mes laiminame Dievą ir Tėvą; ir juo 
keikiame žmones, padarytus, einant Dievo panašumu, Iš 
tos pačios burnos eina palaiminimas ir prakeikimas. Tai 
neturi, mano broliai, taip būti“ (3, 2-—10). 

Valdykite, kaip įmanydami, savo liežuvį, tą „neramų 
nelabumą, pilną mirtingų nuodų“. „Nekalbėkite netiesos“. 
Be to, venkite bereikalingų žodžių! Išganytojas visus 
įspėja: „Sakau jums, žmonės, teismo dieną duos apyskai- 
tą iš kiekvieno nenaudingo žodžio, kurį jie kalba. Nes dėl sa- 
vo žodžių būsi išteisintas ir dėl savo žodžių būsi pa- 
smerktas“ (Mat. 12, 36). Amen. | 


Įtarimai. 
„Nekalbėk netiesos“. 


Aštuntuoju savo įsakymu Dievas stačiai draudžia 
šlovę plėšiančias kalbas; bet ir mintys, užgaunančios 
gerą artimo vardą, yra taip-pat draustinos. „Nes burna 
kalba iš širdies gausumo“ (Mat. 12, 34). Ko yra pilna 
širdis, tai veržiasi laukan; kaip apie artimą manome, taip 
su juo ir apsieiname. „Žmogus apie savo brolį blo- 
gai tegul nesamprotauja savo širdyje“ —sako Viešpats 
per pranašą Zakariją (7, 10). Kristus įsakmiai liepė: 
„Neteiskite!“ (Mat. 7, 1). . : 

Tuotarpu vargiai rasi žmogų, kurs taip aiškiai Die- 
vo valiai neprieštarautų. Vieni be tinkamo pagrindo ne- 
teisingai samprotauja apie artimą, jis tai ir tai bus pada- 
ręs; kiti vėl be išmintingos priežasties neteisėtai kitą įta- 
ria, jis tai ir tai būtinai padarė. Tie įtarimai labai yra 
paplitę; ir daug žmonių juos niekais laiko; taigi, šiandien 
jums sakysiu apie nepamatuotus įtarimus; išaiškinsiu, jog, 
neteisingai įtariąs žmogų, I rūstina Dievą, II skriau- 
džia artimą ir III save patį. sa G 

1. „Vienas yra Įstatymdavis ir Teisėjas, kurs gali 
pražudyti ir išgelbėti; tu gi kas esi, kurs teisi arlimą“?— 
klausia apaštalas šv. Jokūbas (4, 12). Ir aš klausiu jū- 

sų, kurie mėgiate neteisingai įtarti, arba teisti kiekvieną, 
kurs jums tik pakliūva;—pasakykite man, iš kur gavote 
teisę kitus teisti? Ar Dievas jums ją suteikė, ar žmo- 
nės? Žmonės jūsų savo teisėjais neišrinko! Viešpats ži- 
nojo, kad mums labai yra sunku, o kartais visai negali- 
mas daiktas, teisingai nuteisti, vienatiniu žmonių Teisėju 
paskyrė savo Sūnų. „Jis,—anot Sv. Rašto,—yra Dievo 
pastatytasis gyvųjų ir numirusių Teisėjas“ (Ap. D. 10, 
42). Supraskite, kai žmogų neteisingai įtariate, kišatės į 
Kristaus reikalus, savinatės Jam vienam priklausomą ga- 
lią, elgiatės prieš Jo valią, nės griežtai ir rūsčiai gina 
tokius įtarimus: „Neteiskite, kad nebūtumėte teisiami; 
nes kokiu teismu teisiate, tokiu ir jūs būsite teisiami“ 
(Mat. 7, 1). | 

Įsidėmėkite! Kristus, nors „turi sau Dievo pavestą 
galią žmonėms teisti, tačiau teis tik pasaulio pabaigoje; 
tas Teisėjas laukia paskučiausios dienos, ar kartais nepa- 
sitaisys  kaltieji, nes nori visus išganyti. „Dievas, —anot 

ventojo Rašto,—nesiuntė savo Sūnaus į pasaulį pasau- 

lio teistų, bet kad pasaulis per Jį būtų išgelbėtas“ (Jon. 
3, 17). Kristus be laiko neteisia nė didžiausio nusidėjė- 
lio. Jūs gi norite turėti didesnės valdžios už patį Kristų; 
jūs kiekvienu laiku, be tikros ir išmintingos priežasties, 
artimo darbus perkratinėjate, norite ką-nors pikta juose 
rasti, prie ko-nors prikibti. Viešpats visad su teisybe 
jungia gailestingumą; jūs gi be pasigailėjimo ir neteisin- 
gai įtarinėjate, artimą teisiate. Klausykite, ką sako apie 
tokius įtarimus šv. Jonas Klimakas: Ar gali būti di- 
desnė Dievo didenybei skriauda ir paniekinimas? 

„Taigi, kaip apaštalas sako: neteiskite pirm laiko, 
iki neateis Viešpats; jis tai apšvies paslėptuosius tam- “ 
sybėje daiktus ir atidengs širdžių sumanymus“ (I Kor. 
4, 5). Nerūstinkite Dievo — ,„neteiskite“, kol pats Viešpats 
ateis teisti gyvųjų ir numirusių; tuokart bus atidengtos 
visos paslaptys, tada tikrai viskas bus aiškiai žinoma. 
Dabar gi, kada tie žmonių širdies mauymai yra mums 
nežinomi, kuomet pagal klaidingą savo nuomonę artimą 
įtariame,—jam skriaudą darome. Apie tai toliau jums 
sakysiu. 

II. Kiekvienas žmogus turi teisės, kad kiti apie jį 
gerai manytų, jeigu jis nieko pikta nedaro; kiekvienas 
turi teisės, kad sulig gerais jo darbais visi jį gerbtų? 
Neteisingai įtariąs tą jo teisę laužo; kada blogai apie 
artimą mano,—jį niekina,— sako šv. Tomas. Jūs nenori- 
te, kad apie jus kas blogai manytų; nedarykite kitiems 
to, kas jums patiems ne miela. Tas įstatymas užrašytas 
yra jūsų sąžinėje, anot šv. Povilo: „ne rašalu, bet gyvo- 
jo Dievo Dvasia; ne ant akmeninių lentų, bet ant kūni- 
nių širdies plokščių“ (II Kor. 3, 3). Jei artimas žinotų, 
kad jį taip įtariate ir niekinate,—labai jam būtų nemalo- 
nu; dėl to tai paprastai slepiatės su įtarimais. 

Gal pasakysite: Aš įtariu, bet artimas nė žinote 
nežino; niekam to nesakau; todėl jokios skriaudos jam 
nedarau... Pagalvokite, ar gi skriauda nėra žalinga, kad 
ir slapčia padaryta? Jei tau vagis paimtų kelioliką litų, tai 
nors nepajustum, tačiau tave nuskriaustų? Taip pat, kad 
ir nieko nežinotų apie tavo įtarimus nei artimas, nei kiti, 
vis gi skriaustum jį, neteisingai įtardamas. Antraip ver- 
tus, visai paslėpti net savo mintys yra sunku; nes, kaip 
apie artimą manome, taip paprastai su juo elgiamės; juk 
iš įtarimų, kaip iš versmės, teka šmeižtai, apkalbos... 
„nes burna kalba iš“ širdies gausumo“. 

Gal pasakysi: Aš taip manau, kaip suprantu; taip 
girdėjau, taip man sakyta, taip ir yra, ne kitaip... Buvo 
kaltinti Juozapas Egiptietis, Zuzana, kad paleistuvavę; 0 
jie buvo nekalti. Ar gi žmonių kalbos visados teisin- 
gos? Ar nedažniau melagingos? Kol nežinai, ar tiesa, 
ar ne, — negali spręsti. Argi nekaltintum tokio teisėjo, 
kurs, neišnagrinėjęs bylos, nuteistų? Prisimink sau, kiek 
kartų artimą įtarei, o paskui įsitikinai, kad apsirikai; pa- 
matei, ne taip buvus, kaip iš pradžios manei... 

Sakaisi: Aš artimo neteisingai neįtariu; taip ma- 
nau, nes pats tai mačiau; kadangi ne kartą yra blogai 
padaręs, ar begalima kitokiomis akimis žiūrėti?... Tiesa, 
jei aiškus dalykas, ar užtenka svarbių priežasčių ir tikrų 
įrodymų, kad artimas blogai padarė, ir apie tokį blogai 
manai, — nenusidedi; bet ir tokiuose atvejuose reikia 
būti atsargiems, nes jausmai dažnai mus apgauna: ne 
taip esti, kaip mums rodėsi. Kristus įspėja: „Neteiskite, 

kaip akims rodosi, bet darykite teisingą teismą“ (Jon. 
7, 24). Neteiskite sulig išvaizda, bet gerai dalyką ištirę 
ir apsvarstę. 

Daugelis apsigavo, kurie sprendė ant pažiūros. Pa- 
matė Helis maldingą Oną iš linksmybės besimeldžiant 
paraudonavusią: kaip gi apsiriko, kad ją palaikė girtuok- 
le. „Apie žmogaus širdies paslaptis paviršutiniai spręsti, 
— anot vieno Šventojo, — yra nuodėmė, nes kas darosi 
žmogaus viduje, to mes negalime žinoti“. „Veliju ap- 
sirikti, — sako šv. Anzelmas, — gerai manydamas apie 
žmones, nors jie ir būtų blogi, ko nežinau, — negu 
suklysti, blogai samprotaudamas, užtektinai neįsitikinęs, 
jog jie yra blogi“. 

Geras žmogus. kiekvieną geru laiko. Tik blogas 
žmogus, — anot šv. Jono Auksaburnio, įtaria ir mano, 
kad ir kiti tokie, kaip ir jis; paleistuvis kiekviename 
žmoguje mato paleistuvį; puikus neranda nusižemi- 
nusio, nes kreivom akim viskas išrodo kreiva“. Blo- 
gas žmogus kitų elgesyje ieško pasiteisinimo: nori kitus 
matyti kaltais, kad jis neatrodytų toksai blogas. „Todėl 
neišteisinamas esi, kiekvienas žmogau, kurs teisi: nes, 
kitą beteisdamas, pats save pasmerki; juk tu darai tą pat, 
ką teisi. Nes mes žinome, kad Dievo teismas, kurie 
tokius daiktus daro, atatinka tiesai“ (Rom. 2, 1). Taigi, 
neteisingai kitą įtariąs skriaudžia ne tik artimą, bet rūstin- 
damas Viešpatį, kenkia dar ir sau pačiam. 

III. „Neteiskite, — sako Kristus, — kad nebūtu- 
mėte teisiami. Nes kokiu teismu teisiate, tokiu ir jūs 
būsite teisiami“. Dvi sutarti padarė Dievas su žmonė- 
mis. Jų viena: Jei atleisite kaltes savo kaltininkams, — 
atleisiu ir aš jums jūsų nusidėjimus. Tą sąlygą kasdien 
po keletą sykių kartojate Viešpaties maldoje: „Tėve mū- 
sų!.. atleisk mums mūsų kaltes, kaip ir mes atleidžiam 
savo kaltininkams“. Antra: „Neteiskite, kad nebūtumėte 
teisiami“. Kas nenorėtų dovanoti artimui jo kalčių, ne- 
gali viltis Dievo pasigailėjimo; taip pat ir „tas, kurs ne- 
išsižada neteisingų įtarimų, bus Dievo rūsčiai baustas. 
Kristus stačiai pasakė: „Kokiu teismu teisiate, tokiu ir 
jūs būsite teisiami“. Jūs visus be pasigailėjimo įta- 
riate, ir Dievas jus teis be gailestingumo .. 


192 VFARIMAI, 


Dažnai meldžiatės: „Pasigailėk manęs, Dieve, dėl 
didžio savo gailestingumo“ (P. 50). Kaip ta malonė 
geriausiai pelnyti? Nėra geresnio būdo jai gauti, kaip 
tik būti gailiaširdžiam. „Kokiu teismu teisiate, tokiu ir 
jūs būsite teisiami“. Pasakoja, kad vienuolis, nors ne 
taip maldingai gyvenęs, kaip reikėję, tačiau linksmas be 
baimės miręs. Kitų vienuolių raginamas gailėtis už sa- 
vo nuodėmes, taręs: Nors ne taip tobulai gyvenau, kaip 
priderėjo, — linksmas vienok apleidžiu šį pasaulį, nes 
išlaikiau Viešpaties įsakymą: Niekad nieko per gyvenimą 
neįtariau; todėl tikiuos, kad Kristus įvykdys savo paža- 
"dėjimą ir mane teis su pasigailėjimu. 

Ir jūs, kad išvengtumėt baisaus Dievo teismo, nie- 
ko nejįtarkite; teiskite verčiau save pačius; tai jums leista. 
Save teisti pataria šventas Povilas, sakydamas: „Jei mes 
patys save teistumėm, mes tikrai nebūtumėm teisiami“ 
(I Kor. 11, 31). Save teisdami, matysite, kas darosi jūsų 
širdyje; pažinsite, blogi esą; pastebėsite, jog daugeliu nuo- 
dėmių Dievą rūstinote, o gal ir dabar nesiliaujate rūs- 
tinę. Viešpats vienok jūsų dar nenuteisė, dar nepaskan- 
dino, bet gailestingai laukia jūsų pasitaisymo. Dievas 
su jumis taip elgiasi; Viešpats, nors turi už ką, dar jūsų 
neteisia. -— Kaipgi jūs drįstate įtarinėti, savo artimą tei- 
sti. 

Žinote, save nekartą sunkiai nusidėjus; tačiau ne- 
žinote, ar tos nuodėmės jums atleistos. Jei šiandien 
reikėtų stoti Viešpaties teisman, ar nepasirūpintumėt ap- 
mąstyti savo nusidėjimų, kad kaip nors nusiteisintumėt 
Viešpaties akyse? Nežiūrėtumėte tada, kas ką daro, ką 
kalba, ką mano. Gal būti, Dievas veikiai pašauks jus į 
teisingą savo teismą. Meskite bereikalingą susirūpinimą 
kitais; perkratinėkite savo mintis, žodžius ir darbus, o 
ne kitų; nes, jei neteisingai kitą įtarsite, — įrūstinsite Die- 
vą, nuskriausite artimą ir patys save. „Nes kokių teis- 
mu teisiate, tokiu ir jūs būsite teisiami“. 

ŠA 
Mieli Klausytojai! norėdami saugotis neteisingų įta- 


rimų, neperkratinėkite svetimo elgesio, bet savąjį; net 
blogus žmones maloniai teiskite. Mylėkite vieni kitus, 

— išnyks tarp jūsų nepalankūs įtarinėjimai, nes meilė 
„neįtaria piktume“ (I Kor. 13, 5). Kartoju Išganytojo 
žodžius: „Neteiskite, kad nebūtumėte teisiami, nes kokiu 
teismu teisiate, tokiu ir jūs būsite teisiami; ir kokiu sai- 
ku seikėjate, tokiu bus ir jums atseikėta. Kam gi tu 
matai savo brolio akyje krislą, ir nematai rąsto savo 
akyje?...  Veidmainy! pirma išmesk rąstą iš savo akies, 
o paskui matysi, kaip išmesti krislą iš savo brolio akies“ 
(Mat. 7, 1—5). Amen. 


Pikti pageidimai ir nepadorios mintys. 
„Negeisk savo artimo moteries“. 


Žmonių įstatymai tedraudžia blogus žodžius ir dar- 
bus; o piktų minčių ir norų, kaipo nepasiekiamų žmo- 
nių valdžios, neapima jokie draudimai. Bet Dievas, Kurs 
kiaurai mato kiekvieną mūsų mintį ir jausmą, savo įsa- 
kymais tvarko ne tik viršutinį žmogaus gyvenimą, kal- 
bas ir veiksmus, bet ir vidujinį, kurs susideda iš proto 
minčių ir širdies jausmų. Todėl Viešpats prie aštuonių 
įsakymų, kurie derina išviršinius žmogaus pasielgimus, 
pridėjo dar du, kuriais gina piktus pageidimus: „Ne- 
geisk savo artimo moteries. Negeisk... nė vieno daikto, 
kurs yra tavo artimo“. Dievo įsakymai daug yra tobu- 
lesni už žmonių įstatymus. 

„Mintys yra veiksmų pradžia ir pagrindas“ (Leo- 
nas XIII). Pirmiau, negu žmogus padaro kokią nors 
nuodėmę, ilgai mąsto ir pagaliau nutaria tai įvykdyti; 
juk iš proto minčių ir širdies jausmų, tartum iš versmės, 
plaukia žodžiai ir darbai. „Nes, — anot Išganytojo, — 
iš širdies išeina piktos mintys, žmogžudystės, svetimo- 
rystės, paleistuvystės, vagystės, neteisingi liudijimai, pikt- 
žodžiavimai“ (Mat, 15, 10) Dievas, būdamas išmintin- 
giausias Viešpats, norėdamas mus sulaikyti nuo piktų 
kalbų ir darbų, draudžia: net blogus jausmus ir mintis. 

Numanykite, kaip svarbūs yra devintas ir dešimtas 
Dievo įsakymai, kurie lieka dar aiškinti. Šiandien 


13 


194 PIKTI PAGEIDIMAI IR NEPADORIOS MINTYS. 


arčiau prisižiūrėkime į devintojo Viešpaties įsakymo pras- 
mę: „Negeisk savo artimo moteries“. Klausykite! pasa- 
kysiu I kokia nuodėmė yra pikti pageidimai ir nepado- 
rios mintys, II kada jie yra nuodėmingi, III ir kaip rei- 
kia nuo jų gintis, kad nebūtų nuodėmės. 

I. Dievas, duodamas įsakymus Sinajaus kalne, šeš- 
tuoju: „nesvetimoteriauk“ užgynė ne tik paliesti svetimą 
moterį, bet ir devintuoju įsakė: „Negeisk savo artimo 
moteries“. O pasaulio Išganytojas, įspėdamas žmones 
prieš parisiejus, kurie pripažindami svetimoteriavimą nuo- 
dėme, nieku laikė svetimoterystės geismus, taip išaiški- 
no devintąjį Dievo įsakymą. „Girdėjote, kad seniesiems 
pasakyta: Nesvetimoteriausi. Aš gi jums sakau: Kiekvie- 
nas, kurs žiūri į moteriškę, kad jos geistų, jau su ja 
svetimoteriavo savo širdyje“ (Mat. 5, 27). „Kas į moterį 
veizi, sako šv. Augustinas, — tuo tikslu, kad su ja pa- 
tenkintų piktus geidimus, — tas Viešpaties akyse jau 
papildė svetimoterystę, nes darbu būtų vykdęs savo 
geidulį, jei tik būtų atsitikusi proga“. Matote, kad sveti- 
moterystės geismai yra beveik tokia-pat nuodėmė, kaip 
ir pati svetimoterystė. ) 

eštasis Dievo įsakymas pirmiausia ir stačiai draus- 
damas svetimoterystę, užgina taipgi visokias negražias 
kalbas ir apsiėjimus. Taip-pat ir devintasis įsakymas už- 
draudžia ne tik svetimoterystės geidimą, bet ir visokias 
piktas aistras ir nepadorias mintis apie asmenis, nesuriš- 
tus moteryste, ir visa tai, kas drumsčia širdies grynumą, 
skaistybę, nes, ko mums nepridera kalbėti ir daryti, apie 
tai neleista nei mąstyti, nei to pageidauti. 

Taip, geisdami ką nors nepadoraus matyti, gir- 
dėti, daryti, jei tik aiškiai suprantate, jog tai, ko geidžia- 
te, priešinasi skaistybei, ir tų geidulių savyje nemalši- 
nate, jais gėritės, —- sunkiai Dievui nusidedate. Nerei- 
kia nutarti tas aistras patenkinti; paties noro užtenka 
mirtingajai nuodėmei; gana valandėlės, akies mirksnio; 
jei valia tik nusigręš nuo Dievo, visai palinks į pikta, 
nukryps prie užginto daikto, — padarysite sunkų nu- 
sidėjimą, tuo didesnį, juo ilgiau tais geiduliais gerėsitės. 

"Ir piktos mintys būna mirtingoji nuodėmė, jeigu 
joms neprieštaraujate. Pats protas rodo, kad taip ir turi 

būti,  Nepadori mintis — tai tarsi žiežerka; jeigu jos ne- 
gesinsite žmoguje, prigimtimi palinkusiame paleistuvys- 
tėn, uždegs piktas aistras, o toliau eis biauriausios prieš 
šeštąjį Dievo įsakymą nuodėmės, — „nes burna kal- 
ba iš širdies gausumo“ (Mat. 12, 34), „nes iš širdies iš- 
eina... paleistuvystės“, — kaip sako Išganytojas. 

Kol kas padaro paleistuvystę, nusideda pirmiau 
mintimis ir pageidavimais; dažniau ir dažniau apie tai 
mąsto, to geidžia; taip greta vienos nuodėmės, įvyk- 
dytos veiksmu, stovi "šimtas, gal tūkstantis aistrų ir 
minties nuodėmių. Jos yra nematomos; visur su jo- 
mis galima santykiauti; kas jas dažnai širdin įsilei- 
džia, jos pereina į to žmogaus kūną ir kraują; paskiau 
beveik nebegali jų nusikratyti. Galima tai matyti paleis- 
tuviuose: Ilgainiui jie liaunasi paleistuvavę, nebeturi pro- 
gos, sveikatos nebetenka, kraujas atšąla. Bet reikia ypa- 
tingos Dievo malonės, kad žmonės, permirkę paleistu- 
vyste, nesidžiaugtų piktomis mintimis, nesigėrėtų, atminę 
senus laikus... Net mirties valandoje paleistuviai nuo tų 
minčių nėra laisvi. 

Patėmykite tai jūs, jauni žmonės, kurie piktomis 
mintimis ir aistromis gėritės; atsiminkite paskutinę savo 
valandą, kada gulėsite mirštamame patale; tuokart piktoji 
dvasia negundys jūsų į blogus darbus; nes žinos, kad 
dėl silpnumo to padaryti negalėsite; bet piktomis minti- 
mis apnyks jus; ar tada prieš jas atsispirsite, jei dabar 
joms nuolat pasiduodate? Žvakės dagtis, kol dar 
smilksta, lengvai užsidega; taip pat ir širdis, pripratusi 
prie piktų aistrų, lengvai paveikiama. Priežodis sako: 
Ap gyvenimas, toks ir mirimas*; o kokia bus amži- 
natvė?! 


II. Girdėdamas tai, nevienas gal pagalvos: Nelaimin- 
gas aš žmogus; jei visos piktos mintys ir pageidimai yra 
mirtingosios nuodėmės, amžinai esu pražuvęs ir išga- 
nymo vilties nebegaliu turėti... Nenusimink! Žinok: Kas 
kita yra jausti pagundos, kas kita joms pasiduoti; kas 
kita turėti piktas mintis ir aistras, kas kita jomis gerėtis. 
Kaip nepadorios mintys, taip ir geidimai gali kilti žmo- 
guje be jokios jo kaltės ir visai prieš jo norą: iš įgimto 

kiekvienam gašlumo, ar iš netyčių pajudinto kokio nors 
kūno pajautimo, ar ir iš piktos dvasios pagundos. Juk 
ir didžiausi Šventieji nebuvo laisvi nuo pagundų, nuo 
piktų minčių ir aistrų. Net šv. Povilas dejavo: „Nelai- 
mingas aš žmogus! kas mane išliuosuos nuo to mirtin- 
go kūno“? (Rom. 7, 24), 

Vienas garsus vienuolis skundęsis savo dvasios 
tėvui, jį užpuldinėjančios negeros mintys. Prasijuokęs 
senelis ir taręs: Išeik į lauką ir užgink vėjui pūsti, Nu- 
stebęs vienuolis pasakęs: Ar gi aš tai galiu padaryti? 
Tiesą sakai, senis atsakęs; kaip vėjo, taip ir minčių su- 
turėti negali; bet, kaip nuo vėjo uždengi galvą kepure 
ir bėgi užuovėjon, taip ir nuo piktų minčių ginkis, bėk 
nuo jų kuogreičiausiai, kad jos tau nepakenktų. Zinokite 
visi: Kol piktų minčių nenorite, kol jomis biauritės, kol 
jas nuo savęs -šalinate, — Dievui nenusidedate, nekenks 
jums, nes negalite to padaryti, kad jų nebūtų. Ne tai 
nuodėmė, kad užeina piktos mintys; bet tai, kad joms 
apnykus, jomis geritės. 

Negerai išpažįstatė, kada sakotės: Turėjau blogų 
minčių; turite pasakyti, kiek kartų tomis negražiomis min- 
timis laisva valia, su pamėgimu gerėjotės. (Gal atsaky- 
site, nežiną, negalį atskirti, kada su jomis sutinkate, kada 
jas atmetate. Paaiškinsiu tai pavyzdžiu: Jei, netikėtai ra- 
dęs kirmėlę pabūgęs bėgsi šalin, — ji tau nieko nepa- 
darys; jeigu žingeidaudamas, pradėsi aplinkui vaikščioti, 
prisikišęs į ją žiūrėsi, — jau esi pavojuje; pagaliaus, jei 
pasidrąsinęs imsi ja gražiuotis, ją glostyti, — ji tave 
mirtinai įgils, 

Taip pat, nelyginant, jei patėmysi savyje kilstančią 
piktą mintį ar aistrą, greitai jų šalinsiesi, protą ir valią 
kitur kreipsi, tuo biaurėsies, — nebus nuodėmės, nieko 
tau nevodys. Jeigu ant tų piktų geidulių apsistosi, pra- 
dėsi juos nagrinėti, — jau gręsia tau pavojus; jei galuti- 
nai pristos prie tavęs pamėgimas, piktomis mintimis ar 
aistromis pasigerėsi, norėsi visa tai matyti, daryti, — bus 
mirtingoji nuodėmė, nuodai. 

Iš savo elgimosi spręsk dabar pats, ar su tomis 
mintimis sutinki, ar jas atstumi. Kokiame nors atvejyje 
abejojant, — ar esi tam pritaręs, ar ne, — geriausia taip 

nutarti: Jei gyveni dievobaimingai, biauriesi visokia pa- 
leistuvyste, jos nekenti, bijai, kaip ugnies, — gali tikėtis, 
kad ir tuo kart, kaip ir visados, užtektinai kariavai, bent 
visiškai nesutikai; bet, jei dažnai nupuoli, — gali ir da- 
bar manyti, kad joms, kaip reikiant, neprieštaravai. 

Kas piktoms mintims ir aistroms visai nepasi- 
duoda, bet iš pradžios, į jų tuojau neatmeta, truputį links- 
ta į jas, — daro tik mažą nuodėmę; kada kas nors jas 
atstumia, bet per savo neatsargumą, žvalgydamos iš 
smalsumo kur nereikia, pats jas sužadina, tuo kart sun- 
kiai Dievui menusideda. Kas patyręs, jog tokios aplin- 
kybės sukelia piktas mintis, sujudina blogus pagėidimus, 
jų nevengia, — esti kaltas mirtinguoju nusidėjimu. Taip, 
žinai iš patyrimo, jog išėjus šokti, ar pačiai vienai per- 
stovinėjant su kitos lyties asmenimi, kyla piktos mintys, 
ar aistros, bet, nežiūrėdama to, šoki, ar perstovinėji su ia 
žmogysta, prie kurios jauti gašlų patraukimą, — sunkiai 
nusidedi. 

Kristus stačiai įsako: „Jei iat tavo dešinėji akis 
piktina tave, — išlupk ją ir mesk šalin nuo savęs... Ir 
jei tavo dešinė ranka tave piktina — nukirsk ją ir mesk 
šalin nuo savęs; nes tau geriau, kad vienas tavo sąna- 
rys žūtų, kaip kad visas tavo kūnas būtų įmestas į pra- 
garą“ (Mat. 5, 29). Jei tau koks žmogus būtų reikalin- 
gas, kaip dešinė akis, taip brangus, kaip dešinė ranka, — 
bet, jei tik jis veda tave piktan, — turi jo išsižadėti; nes 
geriau tau be jo įeiti dangun, negu drauge su juo 
amžinai pražūti. 

Kas be jokios savo kaltės kenčia pagundas, nors 
būtų biauriausios, nors, nežinau, kaip jos ilgai tęstųsi, 
nors neduotų ramybės dieną ir naktį, namie, net bažny- 
čioje jį užpuldinėtų, jei tik su jomis kariaus, tai nebus 
nuodėmės, nesuteps jo.. Priešingai, jis apsivalys, kaip 
auksas ugnyje; pagundos prisidės prie padauginimo jo 
nuopelnų. Skaitome Šv. Rašte: „Dievą mylintiems, —.. 
visi dalykai išeina į gera“ (Rom. 8, 28). „Palaimintas 
žmogus, -— sako šv. Jokūbas, — kurs kantriai kenčia 
mėginimą; nes, kuomet bus ištirtas, gaus gyvenimo vai- 
niką, kurį Dievas pažadėjo jį mylintiesiems“ (L12) 

UI. (Gal paklausite, kas privalu daryti, kada užpuo- 
la piktos mintys ir aistros, kaip reikia su jomis kovoti, 
kad nenusidėjus Dievui. Tuojau, kai tik pajusite piktą 
mintį, — nesustokitę ant pagundos, bet kuogreičiausiai 
varykite ją šalin; su gundymais elkitės taip atsargiai, 
kaip su ugnimi; žiežerka nukrinta kur nors pavojingoje 
vietoje, skubinatės ją užspausti, kad nekiltų gaisras; taip 
pat darykite su piktomis mintimis,kitaip apims aistrų liepsna. 

Įsivaizduokite sau tokį atsitikimą: Žmogžudys puo- 
la jus; argi nesiginsite, kiek galėdami, kad tik apsaugo- 
tumėt savo gyvybę. „Nebijokite tų, — sako Išganytojas, 
— kurie užmuša kūną, sielos gi negali užmušti; velyk 
bijokite to, kurs gali ir sielą ir kūną nugramzdinti į pra- 
garą“(Mat. 10, 28). Tai nori padaryti velnias: per piktas 
mintis ir aistras jis stengiasi jums išplėšti išganymą. 
Todėl, kaip sako apaštalas šv. Petras, — „Budėkite, nes 
jūsų priešininkas, velnias, aplink eina, kaip kriokiąs liū- 
tas, ieškodamas, ką prarytų; jam priešinkitės tvirti ti- 
kėjimu“ (I Petr. 5, 8). 

Atkreipkite akis į paskučiausius daiktus, įsivaizduo- 
kite sau mirtį, kuri gali jus netikėtai ištikti; teismą, ku- 
riame būsite teisti... Šv. Bazilius sako: „Jei tau užeis no- 
ras nusidėti, meldžiamasis, atsimink tąjį baisų ir nepa- 
kenčiamą Kristaus teismą, kuriame pirmininkaus Teisė- 
jas aukštame soste, o priešais stovės visi sutvėrimai, 
drebėdami prieš garbingą Jo pažvelgimą. Būsime ir 
mes atvesti kiekvienas duoti apyskaitos iš tų dalykų, 
kuriuos padarėme gyvendami... Kokia bus visų didžiau- 
sia bausmė? Tai tas išmėtinėjimas ir amžinas sugėdini- 
mas; To bijok ir tos baimės perimtas sielą nuo geidu- 
Itų nuodėmės suturėk“. 

Atminkite, kad jus Dievas mato; nedrįstate prie 
žmonių to daryti, o nebijote Viešpaties akyvaizdos; tą 
valandą, kada |į rūstinate, gali Dievas jums atimti gyvy- 
bę, — kur tada dėsitės? Viena bloga mintis angelus 
pavertė piktomis dvasiomis ir nutrėmė iš dangaus pra- 
garan; ir jus ta piktą mintis, negražus pageidimas gali 
nugrūsti pragaro gilumon, kame bus verksmo ir dantų 
griežimo. Jeigu tai, pagundoms jus varginant, atsiminsite, 
—permerks jus šventa baimė, užges aistrų liepsna. 

Žinodami vienok savo silpnumą, toje kovoje per- 
daug nepasitikėkite savimi, bet šaukitės Dievo pagalbos. 
Anot Kristaus betariantt „Budėkite ir melskitės, kad 
neįpultumėt į pagundą“ (Mor. 14, 38). Taip darė išmin- 
tingasis Salemonas, kurs apie save sakosi: „Žinodamas, 
kad negaliu būti susivaldąs, kitaip, jei neduos Dievas, 
aš kreipiaus į Viešpatį, maldavau Jį iš visos mano 
širdies“ (Išm. 8, 21). 

Apaštalams važiuojant per Tiberijados ežerą, kilo 
baisios vilnys ir blaškė laivą į visas puses; jie nusigan- 
dę su didžiausia viltimi puolė prie Jėzaus, sakydami: 
„Viešpatie, gelbėk mus, žūname!“ (Mat. 8, 25). Ir mums 
plaukiant per audringą šio pasaulio jūrą, kai pagundų 
audros daužo išganymo laivą, kad laimingai pakliūtu- 
mėm į amžinatvės uostą, turime šauktis Išganytojo pa- 
galbos: „Viešpatie, gelbėk mus, žūname!“ 

Pridera taipgi melstis į Mariją „Krikščionių Pagal- 

bą“, kalbant: „Tavo apgyniman puolame, Sv. Dievo 
Gimdytoja, mūsų maldų neatmesk, mūsų reikaluose, bet 
nuo visokio pavojaus mus visados gelbėk“... ar kokią 
kitą maldelę. Šv. Alfonsas Ligouras sakosi, daug jau- 
nuomenės išgelbėjęs iš paleistuvystės, liepdamas tris sy- 
kius dienoje kartoti „Sveika Marija!..“ 
U Geras yra daiktas pagundose persižegnoti. Daug 
Sventųjų turėjo girtiną paprotį, apnykus piktoms min- 
tims, žegnotis. „Pats kryžiaus atsiminimas, — anot šv. 
Augustino, — priverčia šalintis neregimus mūsų prieši- 
ninkus ir duoda stiprybės prieš jų puolimus“. Kai 
piktos mintys, ar aistros ' užpuls, — dievotai, su viltimi 
žegnokitės; Vardan Dievo, Tėvo ir Sūnaus ir Šv. Dva- 
sios nugalėsite pagundas. 


LŽ r * 

Taip, Mieli „Klausytojai, reikia elgtis pagundose. 
„Budėkite ir melskitės,- kad neįpultumėt į pagundą“: 
Narsiai kariaukite su jomis patys, drauge šaukitės ir 
Viešpaties pagalbos. „Dievas, — kaip sako šv. Povilas, 
— yra ištikimas; Jis neleis jūsų gundyti virš jūsų jėgų; 
bet dar padarys tokį išėjimą iš pagundos, kad galėtu- 

mėt ją pakelti“ (I Kor. 10, 13). Jeigu taip darysite, nu- 
galėsite visas pagundas, išlaikysiie sielos skaistybę, nu- 
sipelnysite Viešpaties palaimą. „Palaiminti nesuteptos 
širdies, nes jie matys Dievą“. (Mat. 5, 8). Amen. 


Socializmas. 


„Negeisk... nė vieno daikto, 
kurs yra tavo artimo“. 


„Visų piktunų šaknis, — anot apaštalo šv. Povilo, 
— yra godulystė; kai-kurie į jai pasidavę, nuklydo nuo tikė- 
jimo ir įsipainiojo į daugelį skausmų“ (I Tim. 6, 10). 
Dievas dešimtuoju savo įsakymu draudžia: „Negeisk... 
nė vieno daikto, kurs yra tavo artimo“. Niekad gal taip 
aiškiai nebuvo peržengiamas tas Viešpaties įsaky1nas, kaip 
mūsų laikais socialistų; jie, kaip patys proklamacijoj skel- 
bia: „Mano reikalingu daiktu visas žemes, miškus, pabri- 
kus, magazinus ir rūmus atimti iš jų savininkų“. Dabar, 
aiškinant įsakymą: „Negeisk... nė vieno daikto, kurs yra 
„tavo artimo“, negalima nepajudinti socializmo; šiandien 

visi apie jį šneka, labai retas teturi šiokį-tokį jo supra- 
timą. 

Sakydamas apie socializmą, turėsiu omenyje taria- 
mą jų mokslą; kalbėsiu prieš jų klaidas, o neužpuldinė- 
siu klystančiųjų; nekeiksiu socialistų, kaip apie kunigus 
paprastai sakoma. Socializmo šalininkai gali ant manęs 
pykti; — aš atsakau jiems šv. Augustino žodžiais: „Sa- 
kyk, ką nori, neapkęsk manęs, kiek tik išsigali, keik ma- 
ne, kiek tik patinka, tu paliksi man brolis“. Jei galėčiau 
įsitikinti, kad socializmas yra teisingas ir sufeiks žmo- 
nėms žadamą laimę, pirmas prie jų prisirašyčiau ir kitus 
prisidėti raginčiau. Kadangi jie skelbia, jog dėl tariamo- 
sios žmonių laimės reikią panaikinti tikėjimas, suardyti 
šeimyniškas gyvenimas, pašalinti privatinė nuosavybė, — 
tokias nuomones turiu pripažinti nedorybe Dievo ir žmo- 
nių akyse, privalau įspėti visus, kurie manęs norės klau- 
syti. Atsidėję klausykite! aiškinsiu socialistų teorijas. 

Susilaukėme sunkių laikų; nepatenkintų skaičius kas- 
kart didėja; visi žiūri su baime ateitin; iš visų pusių kilo 
šauksmai, reikalaują pataisymo dabartinės tvarkos, page- 
rinimo žmonių būklės; mūsų laikais priviso žmonių glo- 
bėjų. Anot a. a. vyskupo Paliuliono: „Valdininkai ir pa- 
valdiniai, mokyti ir nemokyti, savininkai ir darbininkai, 
— visi pradėjo mąstyti ir aiškiai kalbėti apie: tai, kokie 
turi būti apsiėjimai vienų su kitais, vyresnybių ir paval- 
dinių, savininkų ir darbininkų, turtingų ir beturčių, kad 
kiekvienas turėtų tai, kas jam priguli pagal teisybę, kad 
kiekvienas įgytų pagerinimą savo dvasiško ir kūniško 
būvio. Bet begalvodami ir rūpindamiesi šiais dalykais, 
vieni vienaip, kiti kitaip nori palengvinti vargingą žmonių 
gyvenimą ir atsirado be maž tiek nuomonių, kiek galvų“. 

Esti žmonių, kurie visą kaltę už šių dienų netvarką 
suverčia socijalistams. Tai ne tiesa: Ne socijalistai pada- 
rė netvarką, bet sunki daugelio žmonių padėtis. Reikia 
būti teisingiems; atiduoti kiekvienam, kas jam priklauso; 
privalome socialistams pripažinti net nuopelnų. Jie sukė- 
lė darbininkų judėjimą, paskatino vargo žmones reikalau- 
ti sau žmoniškų teisių, savo būklės pagerinimo, tinka- 
mesnių gyvenimo sąlygų, didesnio užmokečio, paties dar- 
bo palengvinimo, trumpesnės darbo dienos, didesnio 
galimumo šviestis, apsisaugojimo nuo skurdo ligoje, ne- 
darbe, senatvėje ir kituose nelaiminguose atsitikimuosę... 
Taigi, už darbininkų klausimo iškėlimą žmonės turi būti 
socialistams dėkingi; bet, kada tie patys socialistai sten- 
giasi darbininkus -nuvesti šuntakiais, sėdami tarp darba- 
davių ir darbininkų nesutikimus, skiepydami neapy- 
kantą, žadėdami neįvykdomus daiktus, ne tik žmonijos, 
bet ir žmoniškumo vardu, kiekvienas turi jiems sušukti: 
Liaukitės!... 

Anot socialistų, visų vargų priežastis — tai nely- 
gus turtų padalijimas, kad vieni per daug turį, kiti ma- 
žai; vieni nieko nedirbą, kiti nuolat prakaituoją dėl duo- 
nos kąsnelio.. Socialistai norį esą įvesti kitonišką ivar- 
ką. „Mano reikalingu . daiktu visas žemes: ir miškus, 
fabrikus, magazinus ir rūmus atimti iš jų savininkų; at- 

ėmus, neišdalinti tarp beturčių, kaip dažnai neišmanėlių 
yra sakoma, bet atiduoti visiems to krašto žmonėms, 
kad visi iš vieno viską valdytų, visi iš vieno dirbtų ir 
kiekvienas darbininkas pilnai pats naudotųsi savo darbu. 
Tuokart pranyks ponai, bet nebebus beturčių ir vargšų; 
darbininkai bus sotūs; turtų lygybė duos žmonėms vie- 
nybę ir sutikimą. Visi galės mokslą įgyti; pranyks pri- 
spaudimai, suktybės, vaidai. Naujame gyvenime atsinau- 
jins patys žmonės ir bus bent per pus sveikesni kūnu ir 
dvasia. Tai tokią tvarką, socializmu pavadintą, nori įvesti 
social-demokratai, o mokslas tvirtina, kad taip turės bū- 
ti“ (Prokl. „Ko nori social-demokratai?*), 

Tiesa, tie, kurie prasimanė socializmą ir tarp žmo- 
nių išplatino, nėra kokie apgaudinėtojai, tykojantys sveti- 
mo turto, — bet vyrai gabūs, mokyti, dabartinės, neti- 
kusios tvarkos tyrinėtojai. Vadinamojo moksliško socia- 
lizmo tėvas Marx'as sunkiai dirbo, mokėsi, kritikavo 
dabartinę visuomenės santvarką, kvietė darbininkus kovoti, 
agitavo, įsitikinęs, kad jo išvados yra teisingos. Bet iš 
antros pusės yra įrgi didelio mokslo vyrų, kurie įrodo, 
jog socializmo teorijos pastatytos ant silpnų pamatų ir 
žadamos gerovės žmonijai negalinčios atnešti. Tokių 
yra didesnė dalis mokytų ekonomistų, universitetų pro- 
tesorių ir kitų... 


* 
* + 


Visi sutinka, kad netikusi dabartinė tvarka; daug 
yra neteisybių, kylančių iš blogos visuomenės santvar- 
kos; vieni perdaug turi, kiti beveik badą kenčia; yra 
turtingų žmonių, kurie nuosavybe naudojasi . artimui 
skriausti; jie, turėdami didelius turtus, naudoja darbinin- 
kus, už darbą tiek temoka, kad pusbadžiai galėtų pra- 
misti. Tokią tvarką ne tik socialistai pripažįsta neteisin- 
ga, bet ir visi geros valios žmonės. Katalikų Bažnyčios 
Galva, Popiežius Leonas XIII stačiai sako: „Vargstan- 
tiems reikia greit ir sekmingai padėti, nes žmonių dau- 
guma vargsta be kaltės didžiausiame skurde“. Bet, jei 
kas piktam vartoja savo turtus, dar iš to negalima iš- 
vesti, kad reikia iš visų atimti visa, panaikinti privatinė 
nuosavybė. Argi dėl to, kad kas peiliu sužeidžia kitus, 

ar degtukais padega svetimus namus, įrodinėsite, kad iš 
visų privalu atimti peiliai ir degtukai, kad tokių nelaimių 
daugiau neatsitiktų? 

mogus iš prigimties yra linkęs įsigyti ką-nors 
sau. „Nuo pat žmonių išsiplėtimo po visą žemę, — rašo 
vyskupas Paliulionas, — visur ir visados buvo ir yra 
šis žmonių noras turėti savus daiktus ir savus turtus“. 
Kiekvienas jaučia prisirišimą prie tų dalykų, kuriuos 
sau pasidirbo, kuriuos įsigijo savo darbu; brangina tą 
žemės kąsnelį, kurį nusipirko skatikais, uždirbtais kaktos 
prakaitu, ar kurį paveldėjo po tėvų, kurį savo darbu pa- 
gerino, „Žemė, išdirbama sumaningu artojo darbu, — 
rašo Popiežius Leonas XIII, — žymiai persimaino, iš 
nevaisingo tyrlaukio virsta derlinga ir naši; darbas, kurs 
pagerino dirvą, taip su ja suaugo ir susimaišė, jog pa- 
prastai jo negalima nuo žemės atskirti; argi tai teisybė 
leidžia, kad kurį vienas išdirbo savo prakaitu, kitas pa- 
siimtų sau ir juo naudotųsi? Teisinga, kad darbo vaisiai 
būtų tam, kas dirbo“. 

„Bet, — anot vyskupo Paliuliono, — kaip žmonės 
vieni yra stipresni, kiti silpnesni; vieni gali daugiau, ki- 
ti mažiau; vieni rūpestingai darbuojasi, kiti gi tinginiau- 
ja, — taip ir turtai, jų darbais ir rūpesčiais uždirbti ne- 
gali būti lygūs“. Bet sulyginti, atimti iš turtingesniųjų 
jų mantos negalima be didžiausios skriaudos: Visi žmo- 
nės nenori išsižadėti savo turtų, teisingai įgytų. Todėl, 
pirmiausiai socialistų sumanymas — „visas žemes ir miš- 
kus, fabrikus, magazinus ir rūmus atimti iš jų savi- 
ninkų“, t. y. panaikinti privatinė nuosavybė—neteisingas. 


+ 
* * 


Ir panaikinus privatinę nuosavybę, atėmus visus 
turtus, ar būtų geriau, jei visi iš vieno viską valdytų, visi 
iš vieno dirbtų? Socialistai mėgia girtis, kad jų vi- 
suomenės sutvarkymas būsiąs geriausias: Visi, girdi, bū- 
sią laisvi ir lygūs, mažai dirbsią, daug gausią; gyvensią 
visokiuose pertekliuosė. ir laimėje. Nors aiškiai nepasa- 
ko, kaip bus sutvarkyta būsimoji socialistų valstybė, 
teisindamiesi tuo, kad dabar apie tokius dalykus šnekėti 

ir spręsti dar nelaikas; tačiau iš jų žodžių galima maty- 
ti socialistų visuomenės santvarkos vaizdas. 

Prie socialistų tvarkos nebūsią jokios nuosavybės, 
kiekvienas gausiąs, kiek reikėsią pragyvenimui... Jei taip 
būtų, pasakykite man, kas privers žmones sąžiningai 
dirbti? Daug yra tinginių, dykaduonių... Socialistai apie 
tokius klausimus nemėgsta kalbėti, ar užrėkia, socialistų 
valstybėje nebūsią tinginių. Bet kas juos darbščius pa- 
darys? Prievarta neteikia darbštumo. ir sąžiningumo. Tin- 
ginys atras daugybę būdų numonyti laiką, nors dalį sa- 
vo“ darbo primesti kitiems. Žinomas yra daiktas, kad 
žmogus ant savo ir sau uoliau ir sąžiningiau darbuojasi, 
negu samdininkas ant svetimo, kitam. Žmogus dėl to 
dirba, kad mato iš to sau naudos; ir juo didesnis pel- 
nas, tuo rūpestingiau dirba; jeigu naudos iš darbo ne- 
mato, nuštoja dirbęs. 

Prie socialisių tvarkos, kur kiekvienas tegaus 
tiek, kiek reikalinga pragyventi, koks man būtų iš to 
pelnas, jei dirbčiau uoliau už kitus? Vistiek negaučiau 
daugiau už tą, kurs mažiau dirba. Dar akyva, kad kur 
yra lygus darbas ir lygus mokestis, ten darbštesnis 
žmogus yra nemylimas; jis verčia kitus dirbti tiek, kiek 
pats dirba. Prie tokio sutvarkymo kiekvienas stengtųsi 
dirbti kuomažiausiai, darbo vaisių būtų kaskart mažiau; 
galutinai bendras turtas sumažėtų ir visiems būtų bloga. 
Galima sutikti, kad socialistų visuomenėje visi mažai 
dirbs; bet ar daug gaus, ar gyvens visokiuose pertekliuo- 
se ir laimėje, apie tai reikia labai abejoti. 

Jau buvo mėginimų tokio bendro darbo, kur nie- 
kas nieko savo neturėjo, viskas buvo bendra; bet prie 
tokios tvarkos nesusipratimams nebuvo galo; kiekvienas 
norėjo valdyti, — niekas nenorėjo klausyti; viršininkai 
skundėsi darbininkais, kad nenorį dirbti; tie dejavo vėl 
ant viršininkų, kuriuos patys išrinko, kad jie imą per di- 
delį atlyginimą, kad juos apvagią; ir tokios įstaigos turė- 
jo žūti. Socialistai, po ilgų metų prityrimo suprato, kad 
gyvenime dažnai negalima tai padaryti, kas teorijoje ai- 
rodo lengva ir gražų; jų pačių kooperativiškose dirbtu- 
vėse ne visi darbininkai gauna lygų mokestį, ne visi 

dirba padieniui, bet kai kurie nuodaliai (nuo štukos); 
ne visur dirba 8 val. dienoje. i 

Čilės respublikos valdžia 1827 m. išrišo raudonų- | 
jų klausimą, pasiųsdama visus komunistus į Robinzono 
Kruzės salą. Ten davė jiems pilniausią laisvę išbandyti 
komunizmą sulig skelbiamomis jų teorijomis. Cilės pre- 
zidentas sako: „Šeši mėnesiai bus, kaip mes pasiuntėme 
komunistų vadų būrelį Juan Ternandes salon. Mes iš- 
siuntėme kartu jų šeimynas, davėme jiems įrankius, na- 
mus ir visa, kas tik buvo reikalinga gyventi atskirai 
nuo kitų be trukdymo. Dabar komunistai jau sako, kad 
norėtų grįžti atgal ir išsižada komunizmo. Mes juos 
parsivežėme atgal rugsėjo 18 dieną, Čilės nepriklausomy- 
bės šventėje ir jie sako, jie būsią ištikimiausi gyvento- 
jai organizuotos valdžios -globoje“. 

Jūs, jauni žmonės, kuriems tinka socializmo teorijos 
išmėginkite su savo draugais nors per metus turtų 
bendruomenę; įsitikinsite, ar galima tas mokslas priim- 
ti žmonėms, nepersiėmusiems Evangeliško neturto dva- 
sia. Kad galima būtų gyventi bendru turtu vienybė- 
je, santaikoje, — visi turėtų, kaip vienuoliai, išsižadėti 
turtų, savos valios, pažadėti viršininkams pilną paklus- 
numą. Kadangi to nėra, net broliai drauge negali gyven- 
ti. Tėvui mirus, vaikai nesako: Tegul paliktas turtas bus 
muins bendras; valdykime iš vieno, darbuokimės visi 
drauge! Bet dalijasi tėviškę, net persitveria sodybą. Jei- 
gu jau vieno tėvo vaikai negali sugyventi vienybėje ant 
bendro turto, tai kasgi būtų, jei visi krašto žmonės tu- 
rėtų gyventi iš viena? Vaidams, nesutikimams nebūtų 
galo, kol vėl nepasidalytų turtais, kol iš nauja nepradė- 
tų taip pat gyventi paskiram, kaip dabar kad gyvena. 


* 
* + 


Prie socialistų, nėsant jokios nuosavybės, kiekvie- 
nas žmogus dirbtų bendruomenės naudai; valstybės 
priedermė būtų aprūpinti teisingai visi kiekvieno žmo- 
gaus reikalai; kitaip sakant: turėtų dalyti visus išdirbi- 
nius tarp gyventojų taip, kad niekąs nedejuotų, visi būtų 
lygiai patenkinti, pranyktų vaidai. Bet kaip teisingai da- 
lyti bendro darbo vaisiai, kad nieko nenuskriaudus? So- 

cialistų yra patariama dalyti taip, kad visi gautų lygią 
daiktų vertę, ir kad kiekvienas galėtų sau pasirinkti to- 
„ kių daiktų, kokių panorės. Bet kaip atrasi bendrą įvai- 
rių daiktų vertę? Kaip sulyginsi įvairių užsiėmimų dar- 
bą? Jei vienas norės gauti gražų kokį nors paveikslą, 
kitas — audeklo, tai kiek mastų drobės reikės duoti, 
kad gautų abudu lygiai? 

Dabar daiktai tie brangesni, kurie žmonių labiau rei- 
kalaujami; prie socialistų tvarkos kas suteiks išdirbiniams 
vertę? Darbo valandos! atsako socialistai. Bendruomenėje , 
"visi būsią lygūs; kiekvieno žmogaus darbas būsiąs taip 
pat geras, kaip ir kito; ir tas, kurs gatves šluosiąs, ir tas, 
kurs sekmingai gydysiąs ligonius, — lygiai būsią reika- 
lingi ir naudingi visuomenei; vieno žmogaus darbo va- 
landa būsianti tiek pat verta, kiek ir kito žmogaus va- 
landa. Bet pagalvokite! Jei vienas šiaipjau žmogus va- 
landą veža mėšlą, kitas, garsus gydytojas, tiek pat laiko 
daro pavojingą ligoniui operaciją, gelbėdamas žmogaus 
gyvybę, — argi jų darbo vertė bus lygi? 

Tegul ir taip būna; bet kas daryti su suvartojamais 
daiktais, kurių vertė, nežiūrint darbo valandų lygumo, 
yra nelygi? Paimkime batus; kurpiui tiek pat reikia lai- 
ko pasiūti batams iš geros ir iš blogos odos; vieni daug 
ilgiau nešiojasi, kiti trumpiau; vieni yra gražesni, kiti 
prastesni; vieni gerai tinka kojai, kiti ne. Dabar tokių 
prekių yra kainos skirtumas. Prie sočializmo tvarkos 
visi batai, ar būtų geri, ar blogi, ar tiks žmogui, ar ne, 
— turėtų būti vienos vertės! Ar nekeista? 

Iš to išeina, kad socialistų bendruomenėje nega- 
lima bus spręsti apie daiktų vertę sulig darbo valando- 
mis; o negalint, kaip reikia, daikto įvertinti, negalima bus 
kiekvienam žmogui teisingai užmokėti pagal jo darbą. 
Viršininkai tada būtų priversti duoti kiekvienam pagal 
savo nuožiūrą tiek, kiek patys norėtų; žmonės nesijaustų 
patenkinti, aprūpinti lygiai, teisingai; iš čia kilę barniai, 
pavydai, vaidai prisidėtų prie visos tvarkos iširimo. 


* 
LŽ * 


Socialistai sako, kad prie jų tvarkos visi būsią 
laisvi. Engels'as socializmą vadina „žmonijos žingsniu 

iš prievartos viešpatavimo į laisvės karalystę“. Kad turė- 
tumėt aiškų supratimą, kaip tai bus sutvarkyta prie so- 
cializmo, atsiminkite šitai: Dabar, nors ne visi žmonės 
turi pilną laisvę, nors darbininkai daugelyje dalykų pri- 
klauso nuo savo darbdavių, tačiau gali dar išvengti per- 
sekiojimų, pakeisdami darbo vietą, pasirinkdami kitokį 
uždarbį. Dabar yra daug žmonių, kurie ant savęs ne- 
jaučia beveik jokios valdžios, kaip va: ūkininkai, pirkliai, 
gydytojai, advokatai... 

Prie socializmo nė tos laisvės nebus; socialistų 
vyresnybė pati skirs kiekvienam darbą; spręs, kasskuo 
turės verstis; kiek bus amatininkų, artojų, pirklių, gydy- 
tojų, advokatų... Jei patiems leistų išsirinkti darbą, tai 
esant lygiam atlyginimui visi pultų prie lengvo, švaraus 
darbo: tada negalėtų darbas eiti pagal nustatytą planą... 
Užtat ir socialistas Bebel'is sako: „Jeigu vienoje pramo- 
nės šakoje atsirastų darbininkų per daug, kitoje būtų per 
maža, tai viršininko priedermė atitaisyti dalykas ir išly- 
ginti nelygybė“. 

Nepatenkinti rėksniai lengva bus nutildyti, paski- 
riant juos prie kito, sunkesnio, nešvaraus, nepatinkan- 
čio jiems darbo, atskiriant nuo draugų, išsiunčiant kitur. 
Per laikraščius, kaip dabar, negalima bus peikti valdžios, 
nes viskas bus tos pačios valdžios rankose. „Mes nie- 
kad neėmėm sau pareigos, sako Stalinas — duoti spau- 
dos laisvę visoms klasėms. Imdami 1917 m. valdžią bol- 
ševikai sakė atvirai, kad ta valdžia yrą proletariato val- 
džia, kuri spaus buržuaziją. Kaip po to galima reikalauti ' 
iš proletarų diktatūros spaudos laisvės“? Dabar biurokra- 
tija nėra taip skaitlinga, kaip prie socializmo; mato- 
te vienok kokią ji turi galybę. Kas bus tada? Nors virši- 
ninkus rinks patys žmonės, bet socialistų vyresnybė tu- 
rės didesnę valdžią už turkų sultoną ir kiniečių bogdi- 
chaną... Žmonės turės pavirsti baudžiauninkais, ar ver- 
gais, dirbančiais iš prievartos. 

Socialistas Viviani's, kurio rankose yra buvusi Fran- 
cijos darbo ministerija, atsiradęs valdžios aukštybėse, ar 
elgėsi socialistiškai, ar davė darbininkams laisvę? Jis 
gniaužė darbinnkų streikus su policijos ir kariuomenės 
pagalba, kaip ir kiekvienas biurokratas. Ta tiesa, kad vi- 

sokios valdžios perėjimas į socialistų rankas neįves dar 
socializmo žadamos žmonijai gerovės ir laisvės, yra 
žinoma net patiems socialistams. Briand'as ir Viviani's 
savo laiku įėjo į ministerių kabinetą prieš aiškų visų so- 
cialistiškų partijų norą. Amerikoje, 1904 m, per rinkimus 
pasirodžius netikėtai dideliam skaičiui socialistų balsų, 
išsigando net plačiausiai skaitomas organas „Appeal to 
Reason“. „Mes, girdi, šioje valandoje nenorime aukštes- 
nių valdžiaviečių, -- rašė jisai, — nes jose nepataikysime 
tinkamai laikytis“. Tatai tiesa! Socialistai nemoka pridera- 
mai, net žmoniškai elgtis ne tik su kitoniškų nuomonių 
žmonėmis, bet ir su vienminčiais; tai ką besakyti apie jų 
elgesius, kuomet galėtų elgtis viešuose reikaluose sava- 
vališkai? Patys žinote, kas dėjosi paskutiniu laiku, kada 
socialistai buvo šiek tiek įsivyravę; juk vadai tik sau te- 
pripažino laisvę; visus vertė taip daryti, kaip jie no- 
rėjo; svyruojančius terorizavo... Girdite, kas dabar darosi 
raudonoje Rusijoje: nėra laisvės nė šešėlio. 


* * 
* 


Socialistų visuomenėje visi sveiki, suaugę žmonės— 
vyrai ir moterys—turėsią privalomai lygiai dirbti; ligoniai, 
seniai ir kūdikiai būsią valstybės globoje. Tos aplinkybės 
padarys dideles atmainas šeimos gyvenime: Moteriškė, pa- 
sveikusi po kūdikio gimdymo, turės iš naujo eiti dar- 
ban; kūdikiai bus atskiriami nuo tėvų ir auginami tam tik- 
rose prieglaudose; jiems nereikia pažinti gimdytojai; tė- 

"vai iš jų neturės džiaugsmo ir paguodos!.. 

Pasakykite patys, ar toksai mokslas nestato žmo- 
gaus žemiau už gyvulį? Neprotingi sutvėrimai karštai my- 
li savo vaikus, neleidžia jų atimti, gina, kaip įmanydami; 
o žmogus turėtų išsižadėti gražiausių savo jausmų?! Sa- 
vo vaikų meilė ir rūpestis apie jų išauklėjimą jungia tė- 
vo ir motinos širdis ir nekartą sutaiko susibarusią šei- 
mą. Socialistų visuomenėje niekas kitas negalės rišti mo- 
teriškės prie vyro, kaip tik kūniška meilė; bet ji greitai 
išsenka; todėl prie socializmo tvarkos moterystė negalės 
ilgai tęstis; atsiskyrimai eis po atsiskyrimų, kol pagaliau 
žmonės nenustos matę perskyrimuose, net „laisvoje mei- 
lėje“, nedorybės. Gana paskaityti raštai socializmo didvy- 

norėtų padaryti teisėta paleistuvystę... 

Bet ištvirkimas visados ir visur veda tautas prie pra- 
žūties. Francijoje, kur moterystės pareigos kaskart ma- 
žiau, kaip reikiant, yra einamos, kur dėl to kasmet ma- 
žiau gimsta, negu miršta, — pradedama žiūrėti vis su di- 
desne baime ateitin. Amerikoj kyla vis garsesni protes- 
tai prieš persiskyrimus vyro su žmona; šaukiami susiva- 
žiavimai, kuriuose tariamasi apie išradimą vaistų nuo tos 
nelaimės. Prezidentas Roosevelt'as viešai tai pasmerkė, 
kaipo „tautos vėžį, rasės nusižudymą“. Gana ir šitų pa- 
vyzdžių parodyti, kad žmonės ome jaučia moterystės ne- 
liečiamybę. Ir jaunesnioji socialistų karta griežtai prade- 
da prieštarauti savo didvyrių svajonėms; jiems gera ir 
dabartinė moterystės išvaizda, kol būsianti išrasta geres- 
nė; tegul velyk tas dalykas lig laikui pasiliekąs po se- 
novės... 

+ 
* a 

Socialistai vienatinę savo laimę regi tik ant žemės; 
iš dangaus jie juokiasi; nėra jiems Dievo; jie neturi ne- 
mirtingos sielos. Marx, Engels, Liebknecht ir kiti socia- 
listai sako, kad žmogus ne kas kitas, kaip tik labiau 
išlavintas galvijas. Žinau, jog dabar ne visi, kurie prie 
socialistų priklauso, išpažįsta tokį mokslą, nes vieni ge- 
riau, kiti mažiau susipažinę su jų siekimais; bet stačiai 
tvirtinu, kad galutinai socializmas nori panaikinti tikė- 
jimą... f 
Netikėkite, kada jums sako, jog socializmas nekliu- 
dąs tikybos. Žino jie, kad žmonės dar prisirišę prie ti- 
kėjimo; jie, traukdami ką nors į savųjų tarpą, įkalbinėja 
jam socialistai nekariaują su tikyba, tikėjimas esąs pri- 
vatinis kiekvieno dalykas: kas, į ką norįs,—galįs tikėti... 
Bet, dalydami jam raštus, priešingus tikėjimui, knygeles, 
kuriose puolama Bažnyčia, popiežius, ' vyskupai, kunigai 
palengva ne vieną visai išveda iš gero kelio... 

Jums apie tai nereikia daug sakyti; žinote, kaip čia 
pat Liepojoje vienas socialistų vadas sakė jums pamok- 

slą: Visos tikybos esančios vienodai geros, ir žydų ir katali- . 
kų... kokią kas norįs, — galįs išpažinti; bet jis pats į 
nieką netikįs, Štai žalčio gudrybė! Supraskite, jūs tam- 
sūs žmonės galite, kaip norite, tikėti; aš gi mokytas 
nieko nepripažįstu; kada jūs apsišviesite ir jūs nebeti- 
kėsite. 

Socialistams Šventasis Raštas tai pasakos! Žinote 
patys, kaip jie, iš pradžios mokyklų norėdami pašalinti 
tikybos mokslą, sušaukė mokinių tėvus ir viešai drįso 
įrodinėti, Šventoji Istoriją, dėstoma mokyklose tai 
esančios pasakos, nieko vaikų neišmokančios, bet juos 
dar piktinančios ir gadinančios. Steigiamajame Lietuvos 
Seime 1921 m. socialistų atstovas, kalbėdamas apie pra- 
džios mokyklų projektą, pasisakė, jog esąs materialistas 
ir tikybos dalykai jam visai nerūpį, bet frakcijos vardu 
pareiškė, kad socialdemokratų frakcijos nuomone, mokykla 
turinti būti laisva ir pasaulinė, o ne tikybinė; tikyba esanti 
kapitalizmo šalininkė; socialdemokratai visuomet ją griau- 
sią, išgriausią ir kovą tikrai laimėsią.. | 

Ne taip seniai Austrijos reichstage vienas socialistų 
vadas viešai išsitarė, jog senasis Dievas šalinasi, Jo vie- 
"ton ateinąs naujas dievas — socializmas. Kitas Vokieti- 
jos reichstage pasakė, kad socialistai Dievo nepripažįstą. 
Bebelis atsiliepė: „Tamstos prikišate mums bedieviškus 
įsitikinimus; prie jų atvirai prisipažįstame; esu įsitikinęs, 
kad galutinai socializmas turės įvesti visuotinę bedie- 
vystę“. Kautsky's rašo, kad socializme atsirasianti nauja 
dorovė, nauja tilosofija, kuri atstos tikėjimą. Nenuosta- 
bu, kad ir Lietuvos socialistai proklamacijoje apie sa- 
vuosius skelbia: „Jie nešą jums evangeliją naujo mokslo, 
kuris nukels dangaus karalystę ant žemės, jeigu ne 
jums, tai bent jūsų vaikų vaikams“. 

* * 


Iš to, ką jums apie socializmą pasakiau, matote, 
Klausytojai, kiek gera jis mums žada, tikrai gi sakant, 
tokioj formoj įvestas, kaip dabar yra skelbiamas, įstum- 
tų žmoniją vergovėn, ištvirkiman, prapultin. „Žinoma, — 
sako vyskupas Paliulionas,—verksmingas yra toks žmo- 

nių padėjimas, kad vieni mažai tesidarbuoja, o turi viso 
ko apsčiai, kiti gi ir labai vargsta, o vienok badą ken- 
čia; bet šį nelygumą žmonių padėjime gali šiek-tiek su- 
mažinti tiktai teisybė ir krikščioniška meilė“. „Jeigu Jė- 
zaus Kristaus įsakymų, liečiančių teisybę ir gerus pa- 
pročius, klausytų ir juos laikytų žemės karaliai ir tautos, 
kunigaikščiai ir teisėjai, jaunikaičiai ir mergaitės, seniai ir 
vaikai, mokesčių rinkėjai ir kariai, krikščionių- valstybė, 
kurioje visi piliečiai džiaugtųsi laime, būtų šio pasaulio 
pagražinimas ir be pavojaus eitų į dangiškos tėvynės 
aukštybę, kur skirta žmonėms kada nors viešpatauti gar- 
bėje“, — rašo šv. Augustinas. 
j Tikrai, jei visi žmonės persiimtų Kristaus mokslo 
dvasia ir vykdytų Bažnyčios nurodymus, kad žmonės 
krikščionimis būtų ne tik žodžiais, bet ir darbais ne tik 
bažnyčioje, bet ir namie, visur, taigi: seime, ministeri- 
jose, valdžiavietėse, mokyklose, teismuose, kariuomenėje, 
valsčiuje, prekyboje, ūkyje, tarnystėje, amate, dirbtuvė- 
se, — tada stipresnis neslėgtų silpnesnio, turtingas ne- 
naudotų vargšo, mokytasis nevartotų savo proto piktam, 
nemokytų pragaiščiai, — priešingai, stipresnieji eitų su 
pagalba prie silpnesniųjų, beturčiai, suvieniję taupumą 
ir darbą, save gelbėtų, — tada visi gyventų teisingai, 
ramiai ir, kiek galima žėmėje, laimingai; tuomet atsimai- 
nytų žemės veidas. 

inau, jog ir socialistai iškovojo ne vieną teisę, 
kuri pagerino vargšų, labiausia darbininkų būvį; bet 
tikros laimės jie negali suteikti. Mums reikia meilės, — 
jie sėja neapykantą; mums reikia gerų šeimų, auklėjan- 
čių dorus piliečius, 0 jie nori panaikinti šeimyną; mes 
ieškome amžinos laimės, — jie nepripažįsta Viešpaties, 
amžinojo gyvenimo ir siūlo tik žemišką gerovę. Toks 
mokslas žmonių neišganys ir nepadarys jų laimingų. Jei 
norite įgyti ramybę, galimą gerovę ant žemės ir amžiną 
laimę anapus kapo, kreipkitės prie Kristaus Evangelijos, 
Bažnyčios mokslo ir stenkitės pagal Jos įsakymus 
elgtis. Primenu. Išganytojo žodžius: „Saugokitės netik- 
rų pranašų, kurie ateina pas jus avių rūbuose, viduje gi 
yra plėšrieji vilkai; jūs pažįstate juos ant jų vaisių“ 
(Mat. 7, 15). Amen. 


Meilė Dievo 


„Mylėk savo Viešpatį Dievą 
visa širdimi, visa siela, visu protu, 
visomis jėgomis“. Ė 

Dešimts yra Dievo įsakymų. Jei manęs paklaustu- 
mėt, kaip kitados Kristaus klausė parisiejus: „Mokyto- 
jau! koks didžiausis įsakymas Įstatyme“... atsakyčiau to 
paties Išganytojo žodžiais: „Mylėsi Viešpatį, savo Die- 
vą, visa savo širdimi, visa savo siela, ir visa savo min- 
timi! Tai didžiausis ir pirmasis įsakymas. Antrasis 
gi į jį panašus: Mylėsi savo artimą, kaip pats save. Si- 
tiedviem įsakymais remiasi visas Įstatymas“ (Mat. 22, 
36 — 40), visi kiti įsakymai. 

Kaip šakos dygsta iš liemens, taip dešimts Dievo 
įsakymų kyla iš to meilės įsakymo. Net visi žmonių 
įstatymai turi būti pagrįsti Dievo ir artimo meile; įsta- 
tymas, kurs prieštarauja tam dvejopam meilės įsakymui, 
neturi jokios vertės ir galios. „Šitiemdviem įsakymais 
remiasi visas Įstatymas“. Ir jei tiktai meilės įsakymas 
būtų visų gerai laikomas, nereiktų jokių kitų įstatymų 
nei šeimoje, nei kaimuose, nei valsčiuose, nei miestuose, 
nei valdžiavietėse, nei ministerijose, nei valstybėje. 

Pirmiausia išaiškinsiu jums tą didžiausį įsakymą 
Įstatyme: „Mylėk savo Viešpatį Dievą visa širdimi, visa 
siela, visu protu, visomis jėgomis“. Pasakysiu šiandien, 
dėl ko turime Dievą už vis labiau mylėti, būtent I dėl 
geradarybių, kurias drauge su kitais gauname iš Dievo, 
II ypač dėliai tų, kuriomis kiekvieną žmogų atskirai Die- 
vas apdovanoja. Klausykite ir mokykitės mylėti savo 
Viešpatį Dievą visa širdimi, visa siela, visu protu, viso- 
mis jėgomis. 

I. Jei kas mūsų norėtų surašyti visas geradary- 
bes, kurias gavome iš Dievo, pamėginęs turėtų pasaky- 
ti, ką kitados parašė apaštalas šv. Jonas apie Kristaus 
darbus: „Yra daug ir kitų dalykų, kuriuos Jėzus padarė; 

jei kiekvienas iš jų būtų atskirai parašytas, tai manau, 
kad ir visas pasaulis negalėtų sutalpinti visų knygų, 
kurios reikėtų parašyti“ (21, 25). Iš tikrųjų, jei visos 
Dievo geradarybės galima būtų surašyti knygosna, tai 
netilptų jos visame pasaulyje. 

Apmąstyk, žmogau, tik tas geradarybes, kurias tau 
suteikė Dievas, o tavo protas neapims jų. Pažvelk 
aplink save; pamatysi, jog visas nuo kojų iki galvos esi 
nulipdytas iš vienų Dievo geradarybių. Anot šv. Povilo: 
„Ką turi, ko neesi gavęs“ iš Dievo (Kor. 4, 7). Kas bu- 
vai pirm ateidamas į šį pasaulį? Niekas! Viešpats vienok 
sutvėrė tave žmogumi, esybe po angelų tobuliausia. 

Tą Dievo geradarybę apmąstydamas, karalius Do- 
vidas šaukia: „Viešpatie! kas gi yra žmogus, kad tū jį 
atsimeni, arba žmogaus sūnus, kad jį lankai? Padarei 
jį mažką mažesnį už angelus, garbe ir šlove apvainika- 
vai jį ir pastatei jį ant savo rankų darbų; visa pavergei 
po jo kojų“ (Ps. 8, 5 — 10). „Paklausk, — sako šv. 
Augustinas, — akmenų, medžių, naminių savo gyvulių, 
— jie tau atsakys, kad ir juos Dievas sutvėrė iš nieko; 
bet vieni jų neturi gyvybės ir jausmų, bent regimų; kiti 
neturi proto ir nemirtingos dvasios. Pasakyk gi, kuo 
tu užsipelnai, kad ne tuos akmenis, medžius ir galvijus, 
bet tave Dievas taip išaukštino?“ 

Jei geriau nori suprasti tą savo išaukštinimą, įsi- 
vaizduok menininką - skulptorių; jis iš tarpo daugybės 
marmulo gabalų išsirenka vieną ir iškala iš jo puikią, 
gražią kokio nors garsaus karaliaus statulą; kas tik ją 
mato, stebisi. Ką pasakytų toji statula, jei įgytų gyvy- 
bę ir gautų protą? Tur būt, iš jos burnos išgirstumėt 
tokius žodžius: Buvau paprastas uolos gabalas, o da- 
bar atvaizduoju didelį karalių; kad mane išrinko iš kitų 
akmenų tarpo, kad nepadarė iš manęs arklio, ar jaučio, 
bet žmogaus ir dar garsaus karaliaus statulą, tai tik to 
dailininko geradarybė. Suprask, žmogau! Kaip meninin- 
kas su tuo marmulu, taip su tavim pasielgė dangaus ir 
žemės Sutvėrėjas. „Padarė tave iš žemės, apdovanojo 
šviesiu protu, laisva valia, nemirtinga siela, pastatė visų 
sutvėrimų karalium, ir trokšta tik to, kad, persiskyręs su 
šiuo pasauliu, viešpatautum drauge. su Juo danguje. 

Veizėk toliau į tas Dievo geradarybes, kurios tave 
iš visų pusių apsiaučia. Visas pasaulis yra tarsi atvira 
knyga; joje kiekvienas, net ir nemokytas, gali skaityti 
surašytus Dievo gerybės stebuklus. Pažvelk į saulę, 
mėnesį, dangaus skliautus, apsėtus žvaigždėmis; suskai- 
tyk oro paukščius, vandenų žuvis, žemės gyvulius, miš- 
kų medžius, laukų javus; atkreipk akis į duoną, kurią 
valgai, į vandenį, kurs tavo troškulį gesina, į drabužius, 
kuriais rėdais, — ir pasakyk, iš kur tai turi? Visus tuos 
daiktus sutvėrė Dievas ir paskyrė tavo reikalams paten- 
kinti. Visi sutvėrimai tarsi šaukte šaukia: Žmogau! Vieš- 
pats sutvėrė mus dėl tavęs, paskyrė tau tarnauti, kad tu 
Ji mylėtum ir lengviau į dangų patektum; o tu dar dvejo- 
ji, ar turi mylėti Dievą ir Jam ištikimai tarnauti. 

Gal tu viso to nelaikai ir geradarybėmis? manai, 
kad kitaip ir būti negali? Nes visa tai ne tik tau tar- 
nauja, bet visiems žmonėms, net ir kitiems sutvėrimams. 
Tiesa, tos geradarybės yra bendros visiems sutvėrimams; 
bet dėl to dar, žmogau, nesi laisvas nuo padėkos Die- 
vui. Šv. Povilas apie save rašė Galatams: „O kad da- 
bar aš esu gyvas, esu kūne, tai gyvenu tikėjime į Die- 
vo Sūnų, Kurs mane mylėjo ir pats save išdavė už 
mane“ (2, 20). Išgirdęs tuos žodžius galėtum pasakyti: 
Šventasis Apaštale! kokia teise sakaisi, Kristus tave my- 
lėjęs ir už tave miręs; tikėjimas mus moko, kad Išgany- 
tojas iš meilės už visus žmones numirė, o ne už tave“ 
vieną? 

. Šv. Jonas Auksaburnis sako, Apaštalas, taip saky- 
damas, norėjęs mus pamokyti, kad bendras geradarybes, 
kurias Viešpats teikia visiems, taip priimtumėm ir taip už 
jas Dievui dėkotumėm, tarsi, jas tebūtų mums vieniems 
suteikęs. Tikrai, kas tau, žmogau, rūpi, jei - Dievas tai 
pat, ką tau, duoda ir kitiems? ar todėl tu mažiau gauni? 
Ar saulė mažiau tau šviečia ir šildo, jei duoda šilumos 
visam pasauliui, jei šviečia visiems sutvėrimams? Ar tu 
mąžiau oro teturi, kad milijonų milijonai įvairių įvairiau- 
sių sutvėrimų juo kvėpuoja? Ne! Dėlto privalai ir už 
tas bendras geradarybes taip Dievui dėkoti, tarytum, pats 
vienas skyrium jomis naudotumeis. 

O dabar, apsvarstęs visa tai, paklausk save kara- 

liaus Asvero žodžiais: Kokią turėjo garbę ir apturėjo pa- 
dėką iš tavęs Viešpats už tiek geradarybių? Gal turėsi 
prisipažinti, kad lig šiol Dievas iš tavęs nėra gavęs jo- 
kios vertos padėkos. Jeigu jau bendros geradarybės tau 
nedaro jokio įspūdžio, apmąstyk toliau tik tas Dievo 
dovanas, kurias davė Viešpats tik tau-vienam ir „mylėk 
savo Viešpatį Dievą visa širdimi, visa siela, visu protu, 
visomis jėgomis“, ; 

II. Kad geriau suprasti galėtum ir įvertinti tas ge- 
radarybes, klausk savęs: Dėl ko tavo kaimynas yra ne- 
turtėlis, o tu daugiau turi, negu tau reikia, bent nejauti 
trūkumų? Kodėl kiti žmonės prakaituodami turi užsi- 
dirbti sau duoną, tau gi nereikia iš paskutinės spirtis? 
Dėl ko tu apsivilkęs gerais rūbais, o kitas teturi skar- 
malus? Kodėl ans žmogus aklas, o tu gražiai matai? 
ans nebylys, o tu kalbi? Dėl ko kiti nuolat serga, tu 
visados sveikas? Kitus aplanko įvairūs smūgiai, kryže- 
liai, nelaimės, o tau viskas pagal norą klojas. Pasakyk, 
dėl ko kiti daugiau pikta ragauna, o tu daugiau gera? 
Pasakyk priežastį, dėl ko? Juk kiti tokie pat žmonės, 
kaip ir tu! Kam turi dėkoti už tai, kad tavo ne toks li- 
kimas, kaip daugelio kitų? Ne kam kitam, kaip tik vie- 
nam Dievui. 

Pagalvok, kaip dėkotum tam gydytojui, -kurs tau 
sugrąžintų sudarkytą sveikatą, prailgintų gyvenimą. „Jei 
kas tau grąžintų akis, rankas, kojas ar kitus sąnarius, 
kurių nustojai, — klausia šv. Pranciškus Asižietis, — ar 
netarnautum jam noromis iki mirties? | Štai veizėk: Die- 
vas tau davė netik akis, rankas ir kojas, bet ir visas kū- 
no ir sielos ypatybes. Todėl teisingas yra daiktas, kad 
mes Jam vienam tarnautumėm ir vieną Jį garbintumėm“. 

Vienas ligonis, kurs nevaldė nei rankų, nei kojų ir 
buvo dar aklas, draugo paklaustas: „Kiek duotum, jei tau 
kas išgydytų kojas? — atsakė: „Jei galėčiau vaikščioti, 
duočiau už tai šimtą tūkstančių“. — „O kiek duotum, 
jei išgytų rankos“? — „Už tai duočiau dvarą, vertą mi- 
lijono“. — „O už akių sveikatą, jei ūmai praregėtum*? 
—-„Atiduočiau * visą pasaulį su visais jo turtais ir lig 
gyvos galvos būčiau vergas To, Kurs man suteiktų tą 
geradarybę“. š dis 

„Nes kas gi tave išskiria? ką turi, ko neesi gavęs? 
o jei gavai, ko giriesi, lyg kad nebūtum gavęs“ (Kor. 4, 
7). Zmogau! kas tau davė kojas, rankas ir akis? Nie- 
kas kitas, kaip tik Dievas. O ką Dievui davei už tas ir 
už kitas daug didesnes geradarybes? Juk iš tavęs Vieš- 
pats gali laukti didesnio dėkingumo, negu nuo neraguo- 
tės, kuri, rinkdama giles po ąžuolu, nė karto nepakelia gal- 
vos ir aukštyn nepažvelgia, iš kur krinta tas gardus ėdesys. 

Be tų geradarybių, kurios galimos akimis regėti, ar 
bent suprasti protu, yra dar slapčių geradarybių, vienam . 
Dievui težinomų. Cia priskaityk apsaugojimą nuo viso- 
kių pavojų, kurie galėjo tave ištikti. Girdi apie nelai- 
mingus atsitikimus: Vieną miške medis prislėgė, kitas 
nugriuvo nuo aukšto, tas koją nusilaužė, anas išsidūrė 
akį.. O tu esi sveikas, nors nekartą buvai panašiose 
aplinkybėse. Dėl ko? Gi dėl to, kad saugojo tave Die- 
vas. Jei ne Viešpaties Apvaizda, perkūnas, vietoje spy- 
ręs į medį, būtų tave nutrenkęs... 

Jei nori pamatyti didesnį Dievo geradarybių skai- 
čių, mintimi persikelk į stabmeldžių kraštus ir paklausk 
save, kam turi dėkoti, kad gimei tarp katalikų? Pagonų 
daugybė negaus išganymo, nes neturi tikro tikėjimo, 
kurs atidaro dangaus karalystės vartus. O tu nuo pat 
gimimo esi katalikų Bažnyčios narys ir lengvai gali save 
išganyti. Kiek ir katalikų gyvena tarp klaidatikių, neti- 
kėlių, pagonų toli nuo bažnyčios; negali naudotis pa- 
mokslais, šv. sakramentais; o tau visa tai po ranka. Ir 
čia niekas kitas, kaip tik Dievas tavo geradarys. 

Skaityk toliau savo gyvenimo knygoje ir klausk 
save, kiek jau laiko praėjo nuo tos valandos, kada pirmą 
sykį padarei sunkią, mirtingąją nuodėmę? (Gal jau de- 
šimts, dvidešimts metų? Dievas tuojau po pirmo tokio 
nusidėjimo galėjo nutremti tave pragaran, kaip nupuo- 
lusius angelus už vieną blogą mintį. Kai įkanda tave 
uodas, jį užmuši, atimi jam gyvastį O tu Dievą gal 
nuolat rūstini; Jis vienok kantriai kenčia tave. Ar gi to 
nelaikai didele geradarybe ir, nors dabar, netarsi: Dėkoju 
Tau, Viešpatie, kad man ligšiol buvai gailestingas; jei. ne 
Tavo kantrybė, mano siela jau seniai būtų atsidūrusi 
tarp prakeiktųjų. 

Nors per visą savo gyvenimą nebūtum padaręs 
siunkios nuodėmės, dar labiau turėtum Dievui dėkoti. Ir 
jei tikrai išvengei sunkaus nupuolimo, tai žinok, jog tai 
buvo ypatinga Dievo malonė. Tokiame laimingame atsiti- 
me turi šaukti su šv, Augustinu: Dėkui Tavo malonei, 
nepadariau mirtingosios nuodėmės; jei man, Dieve, nebū- 
tum padėjęs, būčiau padaręs visus galimus nusidėjimus. 
Todėl sakyk su psalmininku: „Ateikite, klausykite, jūs visi, 
kurie bijote Dievo, o aš pasakosiu kaip didžių dalykų 
jis yra padaręs mano sielai“ (65, 16). 

Apsvarsčius tas Dievo geradarybes, kurias paminė- 
jau, kurių gal nė dalelės neišskaičiavau, žmogau katalike, 
ką gi pagaliaus pataria tau tavo širdis? Ar neliepia nu-, 
raudus atsidusti: „Kas aš esu prieš Tave, Dieve, kad lie- 
pi save mylėti, kad pyksti, žadi bausti didžiausiomis ne- 
laimėmis, jei to nedaryčiau? ar gi bereikia didesnės ne- 
laimės, kaip Tavęs nemylėti?... Vėlai pažinau Tave, vėlai 
pamylėjau Tave, Dieve, mano meile!...“ (šv. Aug.) Mylė- 
siu savo Viešpatį Dievą visa širdimi, visa siela, visu pro- 
tu, visomis jėgomis. 


* 
* * 


„Mano vaikeliai! nemylėkime žodžiu, nė liežuviu, 
bet darbu ir tiesa“ (I Jon. 3, 18).. „Nes tai yra Dievo 
meilė, kad užlaikytumėm Jo įsakymus“ (I Jon. 5, 3). Gra- 
žiai pastebi Popiežius šv. Gregorius: „Jei kiekvienas jū- 
sų būtų klausiamas, ar jisai mylįs Dievą, tai pilnu pasi- 
tikėjimu, nė kiek nedvejodamas atsakytų: Myliu! Bet, 
skaitant Evangeliją, esate girdėję, ką sako Dievas: Jei 
kas mane myli, tas laikys mano žodžius. Taigi, mei- 
lės irodymas yra elgesys. Todėl savo rašte tas pats 
apaštalas Jonas rašo: Kas sakosi mylįs Dievą ir Jo įsa- 
kymų nelaiko, tas melagis. Nes tikrai mylime Dievą ir jo 
įsakymus laikome, jei mes suvaržome savo geidulius; nes 
kas dar pataikauja neleistiems pageidimams, tas iš tikrų- 
jų nemyli Dievo, nes Jam sauvalingai prieštarauja“. 

Kada vyskupą šv. Polikarpą pašaukė teisman ir, 
gąsdindami nuožmiausiomis kančiomis, spyrė išsižadėti 
Kristaus tikybos, tasai tarė: „Aštuonias-dešimtis šešerius 
metus tarnauju Tam Viešpačiui, Kurs ne tik man nieko 

pikta nepadarė, bet, priešingai, kiekviename žingsnyje api-. 


bėrė mane savo geradarybėmis, o dabar turėčiau Jo išsi- 
žadėti ir nuodėmę daryti! O ne, to nepadarysiu! Galite 
mane kankinti, kapoti, deginti, aš tas kančias kantriai ken- 
tėsiu, kad savo Dievui nors dalele atsimokėčiau už gau- 
tas geradarybes.“ 

Nuo šios dienos ir tu, žmogau, kiek kartų piktoji 
dvasia, nedori žmonės, ar tavo paties kūno geidu- 
liai trauks peržengti Dievo įsakymus, — atsimink tas ge- 
radarybes, kurias iš Jo gavai, ir tark su šv. Polikarpu: 
Ar gi darysiu nuodėmę ir rūstinsiu tą geradarį Viešpatį, 
Kurs man vien tik malones teikė? O ne, niekados to 
nepadarysiu. „Mylėsiu savo Viešpatį Dievą visa širdi- 
mi, visa siela, visu protu, visomis jėgomis“ Amen. 


Meilė artimo. 


„Mylėk savo aittimą, kaip patsai save“. 


„Tą įsakymą mes turime iš Dievo, — sako apašta- 
las šv. Jonas, — kad, kuris myli Dievą, mylėtų ir savo 
brolį“ (I Jon. 4, 21). Po meilės Dievo nėra didesnio įsa- 
kymo, kaip mylėti artimus. Kristus stačiai yra pasakęs: 
„Mylėsi Viešpatį savo Dievą visa savo širdimi, visa savo 
siela ir visa savo mintimi. Tai didžiausis ir pirmasis įsa- 
kymas; antrasis gi į jį panašus: Mylėsi savo artimą, kaip 
pats save“ (Mat. 22, 37 -— 39), 

. Meilė artimo — tai ne tik įsakymas, bet ir ženklas 
tikro krikščionies; be meilės artimo krikščionies vardas 


lės“ (Jon. 13, 35). Iš tikrųjų pagonai taip atskirdavo pir- 
mųjų amžių krikščionis nuo savųjų ir stebėdamies saky- 
davo:. „Veizėkite, kaip jie mylisi“. Tada „tikinčiųjų daugy- 
bė buvo vienos širdies ir vienos sielos“ (4, 32). 
Šiandien kur berasi tokią meilę. Dabar, žiūrint 
į žmonių rietenas, peštynės, skriaudas, galima priešingai 
pasakyti: Veizėkite, kaip jie vieni kitų nekenčia. Nebesa- 


Kas škkišrias: 

kant apie svetimus, kur mūsų laikais besutiksi giminę, 
šeimą, namus, kuriuose nebūtų slapčių ir aiškių nesuti- 
kimų, neapykantų, barnių. Kyla vaikai prieš tėvus, brolis 
prieš brolį, giminės prieš giminę... 

Nudien "nuolat reikia šaukti su šv. Jonu, meilės 
apaštalu: „Mieliausi! mylėkime vienas kitą.. Mieliausi! 
mylėkime vienas kitą...“ Išaiškinau įsakymus, liečiančius 
artimo meilę: „Nežudyk, nepaleistuvauk, nevok, riekalbėk 
netiesos, negeisk moteries savo artimo, nei vieno daikto, 
kurs jo yra“. Dar labiau tam priminti, jūsų širdyse 
artimo meilei supukštyti sakysiu I dėl ko ir II kaip tu- 
rime artimą mylėti. 

I. Klausykite, ką sako apaštalas šv. Jonas: „Jei kas 
sakytų: Aš myliu Dievą, ir nekęstų savo brolio, tas me- 
lagis. Nes kas nemyli savo brolio, kurį mato, kaip jis 
gali mylėti Dievą, Kurio nemato?“ (I Jon. 4, 20). Artimas, 
nors ir silpnas žmogus, tačiau yra regimas ir gyvas Vieš- 
paties paveikslas. Visi esame sutverti Dievo paveikslu. 
Todėl kas nemyli regimo Viešpaties atvaizdo, tas nemyli 
nė paties neregimo Dievo. 

. Jei sūnus sakytųsi tėvą mylįs, 0 pamatęs jo por- 
tretą, nusigręžtų, pajustų neapykantą, pasirodytų aiškiai, 
nemylįs tėvo. Juk kas karaliaus atvaizdą išniekina, esti 
baudžiamas, tarsi, būtų patį karalių įžeidęs. Dar rūsčiau 
bus baustas, kas niekina žmoguje Dievo paveikslą. Išga- 
nytojas sako: „Kiekvienas, kurs pyksta ant savo brolio, 
bus smerktinas teisme. Kas gi sakytų savo broliui: Raka! 
bus smerktinas taryboje. O kas sakytų: 'Beproty! bus 
smerktinas į pragaro ugnį“ (Mat. 5, 22). 

Visi tarp savęs esame broliai, nes visi esame viero 
dangiškojo Tėvo vaikai. Dėl to tai Išganytojas kasdien 
liepia šauktis: „Tėve mūsų, kurs esi danguje!...“ Jis taip- 
pat ištarė tuos minėtinus žodžius: „Visi gi jūs esate 
broliai... nės vienas jūsų Tėvas, kurs yra danguje“ (Mat. 
23, 8—9). „Žmonės, kurie kyla iš vieno žmogaus, yra 
giminės. Kadangi mes visi gyvybę gavome iš vieno Dievo, 
tai esame tarp savęs broliai, todėl turime vienas kitą my- 
lėti“, — sako Laktancijus. 

Be giminystės Dievuje yra dar žemiškų tėvų tapa- 
tybė. Pažvelkite į praeitį, mintimi persikelkite į Rojų, 

prisiminkite sau pirmą žmonių porą, iš kurios visi ki- 
lome. Nežiūrėkite to, kad tūkstančiai metų praėjo, kad 
kartų kartos skiria mus nuo pirmųjų tėvų. Tiesa, žemėje 
labai paplito žmonių giminė, pasidalijo įvairiomis tauto- 
mis, kalba 2700 kalbų, beveik kiekviena šeima turi kito- 
kią pavardę... 

Kaip senas milžinas ąžuolas, dabar išsikėtęs šako- 
mis, šakelėmis, apsidengęs lapų daugybe, — išdygo iš 
mažos gilės, taip visa žmonija, nors pasklidusi po visą 
pasaulį, yra vienos poros vaikai. Taip esant, aišku, kad 
artimas yra kiekvienas žmogus, kad vieni kitus turime 
mylėti, nežiūrint tikybų, luomų, tautų skirtumo. „Nebėra 
nei žydo, nei graiko; nebėra nei vergo, nei laisvojo, ne- 
bėra nei vyriškio, nei moteriškės“, — sako šv. Povilas. 
(Gal. 3, 28). Visi žmonės Adomo ir Ievos vaikai, visi 
tarp savęs yra broliai ir seserys. 1 

Kristus, vyriausias mūsų Mokytojas, Kurs perėjo 
geradarydamas, Kurs taip mylėjo žmones, kad net mirė 
dėl jų išganymo, aiškiausiais žodžiais įsakė mylėti artimą. 
„Tai mano įsakymas, kad mylėtumėt kits kitą, kaip Aš jus 
mylėjau“ (Jon. 15, 12). Atidenkite šv. Evangeliją; tai nuo 
pradžios iki galo ilgas pamokslas apie artimo meilę. My- 
lėti artimą Kristus ragino per visą savo gyvenimą. Pa- 
galiaus prieš pačią mirtį tarė: „Vaikeliai! dar trumpą laiką 
esu su jumis... Aš jums duodu naują įsakymą mylėti kits 
kitą, kaip Aš jus mylėjau. Iš to visi pažins, kad jūs 
mano mokytiniai, jei turėsite meilę kits kito“ (Jon. 13, 
33 —35). Štai paskutinė Kristaus valia, Jo testamentas! 

Meilės niekas atstoti negali, nei maldos, nei išmal- 
da, nei pasninkas. Be meilės kitos dorybės, — lai rie- 
šutai be branduolių. Šv. Povilas sakosi: „Jei aš kalbėčiau 
žmonių ir angelų kalbomis, bet neturėčiau meilės, aš 
būčiau kaip žvangantis varis ir skambančios kanklės... Jei 
turėčiau visą tikėjimą, taip kad galėčiau perkelti kalnus, ne- 
turėčiau gi meilės, aš niekas esu. Jei beturčiams valgydinti 
išdalinčiau visą mano lobį, ir jei išduočiau savo kūną 
sudeginti, bet neturėčiau meilės, nieko man nepadeda“. 
(I Kor. 13, 1—3). Meilė artimo —.tai šventa kiekvieno 
krikščionies pareiga; kas jos neatliks, amžinai pražus. 

Neveltui meilės Apaštalas yra pasakęs: „Kurs nemyli, 
pasilieka mirtyje“ (Jon. 3, 14). 

II. Kaip reikia mylėti artimas, pasako pats įsaky- 
mas: „Mylėk savo artimą, kaip patsai save“. „Kaip no- 
rite, — sako Kristus, — kad jums žmonės darytų, taip- 
pat ir jūs jiems darykite“ (Luk. 6, 31). Nori, kad tave 
kiti gerbtų, gerbk kitus. Nori turėti draugų, būk drau- 
giškas. Nori, kad tavęs reikale kiti pasigailėtų, gailėkis 
ir kitų. Nori, kad nelaimėje tave sušelptų, šelpk ir tu ki- 
tus, esančius nelaimėje. 

„Veizėk, — sako teisingas Tobijas, — kad tu, nie- 
kumet nedarytum tai, ko tu nekenti, kad kitas tau da- 
rytų“ (4, 16). Nenori, kad tave kiti niekintų, niekad ne- 
niekink kitų. Nenori, kad tave kiti apkalbinėtų, neapkal- 
binėk ir kitų. Nenori, kad tave kiti skriaustų, neskriausk 
ir tu kitų. Statyk visad save artimo vietoje ir kaip norė- 
tum, kad su tavimi kiti apsieitų tokiose aplinkybėse, 
pasielk taip ir tu su kitais. „Mylėk savo artimą, kaip 
patsai save!“ 

Meilę artimo plačiau labai gražiai aprašo apaštalas 
šv. Povilas rašte Korintiečiams šitais žodžiais: „Meilė 
yra kantri, maloninga. Meilė nepavydi, nesielgia sauva- 
lingai, nesipučia. Ji yra nesididžiuojanti; neieško, kas jos 
yra; nesusierzina, neįtaria piktume, nesidžiaugia neteisy- 
be, džiaugiasi gi tiesa. Visa nukenčia, visa tiki, visa ko 
viliasi, visa pakelia“. (I Kor. 13, 4—7). 

Klausykite! „Meilė yra kantri, maloninga“. Tikrai 
mylįs artimą, švelniai su juo elgiasi, kantriai kenčia jo 
ydas, žino, jog ir pats yra silpnas, su trūkumais žmogus, 
kuriuos turi kiti kęsti Malonus esti net su įkyriais žmo- 
nėmis. Trumpai sakant, jis laikosi to paties Apaštalo pa- 
tarimo: „Nešiokite kits kito naštas, ir taip įvykinsite Kris- 
taus Įstatymą“ (Gal. 6, 2). 

„Meilė nepavydi, nesielgia sauvalingai“. Tikroji mei- 
lė nežiūri su pavydėjimu į artimo pasisekimą, nemėly- 
nuoja iš pavydo, kaip Kainas, žiūrįs į Abelį; priešingai, 
velija visiems geros kloties, savu pasitenkina, svetimo 
negeidžia. „Nesielgia -<sauvalingai“ nei žodžiais, nei dar- 
bais; rūpestingai saugosi viso to, kas gali užgauti artimo 
sveikatą, gerą vardą, turtą; savo valią taiko prie kitų noro. 

„Meilė nesipučia; ji yra nesididžiuojanti.* Mylįs arti- 
mą prieš jį nesipučia, kaip kalakutas; nesididžiuoja prieš 
tuos, kurie už jį žemesni, nesako, kaip anas Evangeli- 
joje aprašytas parisiejus: „Dėkoju Tau, Dieve, kad aš 
nesu toks, kaip kiti žmonės: plėšikai, neteisūs, svetimo- 
riai, taip-pat ir kaip šitas muitininkas“ (Luk. 18, 11). 
Tikra meilė puikybės nepažįsta, nes žino, kad Viešpaties 
akyse visi lygūs ir nėra jokio skirtumo tarp žmonių. 
„Nes Dievas nežiūri asmens“; (Rom. 2, 11). 

Meilė „neieško, kas jos yra“; ji rūpestingai nežiūri, 
ar savas ar svetimas, ar draugas ar priešininkas; ji at- 
mena Kristaus žodžius: „Jei mylite tuos, kurie jus my- 
li, koks čia jūsų nuopelnas? juk ir nusidėjėliai myli tuos, 
kurie juos myli. Jei gerai darote tiems, kurie jums gera 
daro, koks jūsų nuopelnas? Juk ir nusidėjėliai tai daro! 
Jūs velyk mylėkite savo neprietelius, gera darykite ir 
skolinkite, nieko iš to nesitikėdami. Tuomet jūsų užmo- 
kesnis bus gausus ir jūs būsite Aukščiausiojo vaikai; nes 
15 maloningas nedėkingiems ir piktiems“ (Luk. 6, 32— 
35). 

„Mylėkite savo neprietelius, gera darykite tiems, 
kurie jūsų, nekenčia ir melskitės už persekiojančius ir 
šmeižiančius jus, kad būtumėt vaikai jūsų Tėvo, esančio 
danguje, Kurs leidžia savo saulei užtekėti ant gerųjų ir 
piktųjų ir lydina ant teisingųjų ir neteisingųjų“ (Mat. 5, 
44—45). Pamokykite nemokantį, patarkite abejojančiam, 
paguoskite nuliūdusį, sudrauskite pikta darantį, pašai- 
pas atleiskite, nuoskaudas nukęskite... 

„Meilė nesierzina“. Meilė nepyksta, neslepia širdy- 
ję neapykantos, neardo niekam ramybės, verčiau nusi- 
leidžia, negu bartis ir kovoti; meilė net priešininkams 
moka už pikta geru atmokėti, pagal šv. Povilo nurody- 
mą: „Jei tavo neprietelis alksta, papenėk jį; jei jis trokšta, 
duok jam atsigerti. Nes :tai darydamas, tu krausi žari- 
jas ant jo galvos“ (Rom. 12, 20). Taipgi, nuogą pridenk, 
pakeleivį priimk, kalinį sušelpk, ligonį lankyk, numirėlį 
palaidok. 

„Meilė, — sako Apaštalas, — neįtaria piktume“, 
net mintimi artimo neskriaudžia, neįtaria jo, neieško ja- 
me dėmių, nesidžiaugia žmogaus nupuoliinu, nelaime; 

priešingai, gailisi klystančio, geri artimo darbai linksmi- 
na ir džiugina ją. „Meilė nesidžiaugia neteisybe, džiau 
gias gi tiesa, visa nukenčia, visa tiki, visako viliasi, visa 
pakelia“. Meilė tai šviesūs ir šilti saulės spinduliai, ku- 
rie visa gaivina pasaulyje. 

* 5 * 

Stai, Mieli Klausytojai, ką reiškia įsakymas: „Mylėk 
savo artimą, kaip patsai save“. Pažinę, dėl ko ir kaip tu- 
rite mylėti artimą, vykdykite gyvenime tą meilės įsaky- 
mą kuogeriausiai. Mylėdami kitus, rūpinkitės taipgi, 
kad jus kiti mylėtų. Jei yra priedermė žmonėms mylėti ar- 
timas, jums turi rūpėti, kad būtumėt verti tos meilės; 
jūsų pareiga yra taip gyventi, kad kiekvienas būtų pri- 
verstas jus mylėti. Neleista jums ką nors daryti, kas nai- 
kina meilę artimo, „nevalia jums ką nors apkalbinėti, 
šmeižti, apjuokti, pikta velyti, skriausti, užgauti; priešin- 
gai, turite visus mylėti, kiekvienam gerai daryti, kad pa- 
lengvintumėt jiems abipusę meilę. Tai kiekvieno prieder- 
mė! „Jei nori būti mylimas, mylėk“, sako šv. Ber- 
nardas. 

monėmis reikia interesuotis, parodyti jiems, kad 
jais rūpiniesi, juos atmeni. Kol to nedarai, kol esi šaltas, 
abejutis, nepalankus, piktas, — jie nustoja atsakomy- 
bės už tai, kad tavęs nemyli, visa kaltė kris ant tavęs. 
Nesi žmonių mylimas, gal ne jie, bet pats atsakysi prieš 
Dievą. Jei niekas tavęs nemyli, matyt, nieko gera žmo- 
nėms nepadarei ir, tikrai sakant, nieko nesi vertas. Visi 
sako, kad pasaulyje viešpataujanti savymeilė, bet niekas 
neklausia to priežasties, neieško tikro kaltininko. Prie- 
žastis, kad šiandien tinkamai negaivinama meilės, nes 
žmonės gyvena sau, save teatmena, save temyli. Kalti- 
ninkai tie, kurie nieko nedaro kitų gerovei, nebesakant 
apie tuos, kurie platina tarp žmonių neapykantą, dary- 
dami pikta savo broliams. Baigiu meilės apaštalo žo- 
džiais: „Mieliausieji, mylėkime vieni kitus, nes meilė yra 
iš Dievo. Ir kiekvienas,' kurs myli, yra gimęs iš Dievo 
ir pažįsta Dievą. Kurs' nemyli, nepažino Dievo, nes Die- 
vas yra meilė“ (I Jon. 4, 7). Amen. 


Penki Bažnyčios įsakymai. 


„Jei jis nepaklausytų Bažnyčios, tebūna 
jis tau kaip pagonis“ (Mat. 18, 17). 

Dešimties Dievo įsakymų privalo laikytis visi žmo- 
nės, net ir pagonys, nes jie, anot šv. Povilo, pačios 
žmogaus prigimties užrašyti „ne rašalu, bet Gyvojo Die- 
vo Dvasia; ne ant akmeninių lentų, bet ant kūninių šir- 
dies plokščių“ (II Kor. 5, 3). Mes katalikai turime dar 
penkis Bažnyčios įsakymus ir juos turime taip pat pil- 
dyti, kaip ir dešimtį Dievo įsakymų. Kristus yra pasa- 
kęs apie kataliką: „Jei jis nepaklausytų Bažnyčios, tebūna 
jis tau, kaip pagonis“. 

Tuo tarpu yra ypač aukštesnio luomo katalikų, ku- 
rie, šiaip taip laikydamies Dievo įsakymų, Bažnyčios 
įsakymus laiko niekais: Nešvenčia švenčių, šventadieniais 
neklauso mišių, nepasninkauja, neatlieka velykinės, ne- 
padeda laikyti savo bažnyčią... 'Jie teisinasi tuo, kad tie 
įsakymai esą žmonių duoti; jie nenori suprasti, kad, nors 
juos davė žmonės, bet Kristaus vietininkai: popiežiai, 
vyskupai. 


e 


I. Viešpats Jėzus Kristus, Vyriausias mūsų Mo- 
kytojas, per trejus metus mokęs žmones išganymo ke- 
lių, žengdamas į dangų, savo vietoje pradėtam darbui 
tęsti paliko Bažnyčią. „Jis tai vienus davė, — skaitome 

me Sv. Rašte, — apaštalus.. kitus evangelistus, kitus 
ganytojus ir mokytojus daryti Sventuosius tobulus, tar- 
nystės darbui, Kristaus Kūnui statyti, iki visi pasieksime 
tikėjimo ir Dievo Sūnaus pažinimo vienybę (Ep. 4, 11 
—13) | 
„Man duota visa valdžia danguje ir ant žemės“ 
(Mat. 28, 18), — sakė Kristus Apaštalams. „Kaip Tėvas 
mane siuntė, taip ir aš jus siunčiu“ (Jon. 20, 21). „Ei- 
kite tat ir mokykite visas tautas... laikyti visa, ką tik esu 
jums įsakęs; ir štai Aš esu su jumis per visas dienas 
iki pasaulio pabaigai“ (Mat. 28, 19—20). „Kas jūsų 
klauso, tas manęs klauso; kas jus niekina, — mane nie- 
kina: kas gi mane niekina, niekina Tą, Kurs mane yra 
siuntęs“ (Luk. 10, 16). 
tai neribota galia, kurią suteikė Kristus Apašta- 
lams ir jų įpėdiniams, prižadėdamas būti su jais per vi- 
sus amžius iki pasaulio galui! „Nėra kataliko, — sako 
popiežius Pijus VI, — kurs nežinotų, kad Jėzus Kristus, 
įsteigdamas savo Bažnyčią, davė Apaštalams ir jų įpėdi- 
niams valdžią, nepriklausomą nuo kokios kitos valdžios“. 
Kur, kokioje valstybėje rasite didesnę valdžią?! 

Kiekviena valstybė, net šiaip jau draugija, turi teisę 
saviems nariams leisti tokius įstatymus, kokius pripa- 
žįsta reikalingais; be įstatų draugija nė būti negali. Ba- 
žnyčia, kaipo tobuliausia draugija, gali ir turi duoti ka- 
talikams įsakymų; juos Bažnyčios nariai, — mokyti ir 
bemoksliai, turtingi ir vargšai, valdovai ir valdiniai, — 
visi be jokio skirtumo turi laikyti. Niekas tegul nesako, 
tai esą žmonių įsakymai; juk tiems asmenims Kristus 
pasakė: „Kas jūsų klauso, tas manęs klauso“.. Vaikas, 
kurs neklausytų savo motinos dėl to, kad ji žmogus, 
argi nenusidėtų Dievui? 

Apsakysiu gražų atsitikimą, paaiškinantį mūsų klau- 
simą. Vaikas po pirmos šv. Komunijos buvo pakvies- 
tas pietų pas savo draugą.“ Buvo pasninkas; ant stalo 
tebuvo mėsiški valgiai. Vaikas nieko neėmė, rodydamas 
savo ištikimybę Bažnyčios įsakymui. Vienas svečių pra- 
dėjo šaipytis ir “tarė: „Ar gi reikia laikyti tokioje vertėje 
Bažnyčios įsakymai? Juk tai žmonės' įsakė“! Vaikas, at- 
mindamas kunigo pamokymus per katekizaciją, drąsiai 

atsakė: „Tiesa, Bažnyčios įsakymus davė žmonės, bet 

apdovanoti šventais įgaliojimais. Jiems Kristus tarė: Kaip 
Tėvas mane siuntė, taip ir Aš jus siunčiu... Kas jūsų 
klauso, tas manęs klauso; kas jus niekina, — mane 
niekina.  Niekinti Bažnyčią, peržengiant Jos įsakymą, 
kurs draudžia šiandien valgyti su mėsa, yra vis tiek, 
kaip niekinti Patį Jėzų Kristų. Apsaugok mane, Dieve, 
nuo panašios nedorybės“... 

Ta galia duoti žmonėms įsakymus naudojos Apaš- 
talai. Skaitome Sv. Rašte apie šv. Povilą, jog „ėjo per 
Syriją ir Kilikiją, stiprino bažnyčias ir įsakinėjo laikyti 
Apaštalų ir vyresniųjų paliepimus“ (Ap. D. 15, 41). Tą 
valdžią vartojo ir Apaštalų įpėdiniai: popiežiai bei vys- 
kupai, leisdami katalikams įvairius įstatymus. Per pirmus 
tris krikščionybės amžius buvo lig penkių dešimtų vys- 
kupų susirinkimų, kurių įsakymai vadinami „Apaštališ- 
kaisiais nutarimais“. 

Per devyniolika šimtmečių sušaukta dvidešimt vi- 
suotinių vyskupų santarybų; jose dalyvavo daugiausia 
patys popiežiai, kartais vadovavo per savo įgaliotinius ir 
patvirtino susirinkimų nutarimus... Ką Kristaus apaštalas 
"šv. Povilas sakosi apie save, „tą patį gali pasakyti Baž- 
nyčia visiems katalikams: „Jūs žinote, kokius įsakymus 
aš jums daviau Viešpaties Jėzaus vardu... Taigi kas juos 
laiko nieku, ne žmogų niekina, bet Dievą“ (I Tes. 
4, 2—8). 

II. Daug yra įvairių įvairiausių Bažnyčios įsakymų; 
bet jų daugumas liečia dvasiškiją; tai dėstyti jums nėra rei- 
kalo. Yra tik penki Bažnyčios įsakymai, kuriuos kiekvie- 
nas katalikas privalo žinoti ir vykdyti: Šventes švęsti; 
šventadieniais Mišių klausyti; pasninkus pasninkauti; eiti 
išpažinties bent vieną kartą metuose ir apie Velykas pri- 
imti Švenčiausiąjį Sakramenta; padėti savo bažnyčios laikyti. 

Tais penkiais savo įsakymais Bažnyčia nenori už- 
dėti katalikams naujos naštos; ji nieko nauja nuo savęs 
neprasimano; tik paaiškina Dievo įsakymus ir Kristaus 
valią, kad paragintų mus į maldingesnį gyvenimą; ir da- 
vė savo įsakymus tik tada, kai žmonės atšalo pamaldu- 
me, apsileido šv. Mišių klausyme, pasninkuose, išpažin- 
tyje... Pažiūrėkime arčiau. 

Pirmuoju du Dievo įsakymu liepia prideramą Die- 
vui garbę duoti, atsiminus begalines Jo geradarybes, 
mums suteiktas; tas Dievo malones geriausiai primena 
mums Bažnyčia šventomis dienomis; užtat jas įsako 
švęsti, garbinti jomis Patį Dievą ir Jo Sventuosius. 

Negalima geriau švęsti švenčių, kaip klausant Sv. 
Mišių, pamokslo; pirmiems krikščionims nebuvo reikalo 
tai „liepti, nes jie su didžiausiu uolumu kasdien eidavo 
bažnyčion; bet kai žmonės apsileido maldingume, — tu- 
rėjo Bažnyčia įsakyti bent šventadieniais Mišių klausyti. 

Daugelyje Sv. Rašto vietų Dievas ragina žmones 
į kūno varginimus: „Grįžkite pas mane visa savo širdimi, 
pasninkaudami, verkdami ir gailėdamiės“ (Joel. 2, 12); 
todėl Bažnyčia įsako kai-kuriomis dienomis pasninkauti, 
varžyti save, nepataikauti aistroms. 

Kristus stačiai sako: „Jei nedarysite atgailos, — visi... 
pražūsite“ (Luk. 13, 3). „Iš tikrųjų, ištikrųjų sakau jums: 
„Jei nevalgysitė žmogaus Sūnaus kūno ir negersite Jo 
kraujo, — neturėsite savyje gyvenimo“ (Jon. 6, 54). Ži- 
nojo tai gerai pirmieji krikščionys; dažnai eidavo atgai- 
los sakramento, kad tik turėtų grynesnę sąžinę. 

O Svenčiausis Sakramentas buvo jiems tarsi kas- 
dieninė duona, kuri duoda gyvybę pasauliui, kad būtų 
gyvi per amžius. Bet, kada žmonės atšalo tikyboje, — 
Bažnyčia susirūpinusi mūsų išganymu, įsakė atlikti išpa- 
žintį bent vieną kartą metuose ir apie Velykas priimti 
šv. Komuniją, 

Apaštalas šv. Povilas klausia: „Ar. jūs nežinote, 
kad, kurie darbuojasi šventykloje, valgo, kas yra iš šven- 
tyklos; ir kurie tarnauja altoriui, gauna dalį iš altoriaus. 
Taip ir Viešpats liepė tiems, kurie skelbia Evangeliją, 
gyventi iš Evangelijos“ (I'Kor. 9, 13—14). Sumažėjus 
ia duosnumui, įsakyta: „Savo bažnyčios laikyti pa- 
dėk“*. 


Dabar suprantate, kad Bažnyčios įsakymai tik pa- 
aiškina Dievo valią ir nurodo būdus, kaip ji geriau vyk- 
dyti. Todėl beveik nėra jokio skirtumo tarp Dievo ir 
Bažnyčios įsakymų; kaip Dievo, taip ir Bažnyčios įsa- 
kymų turite klausyti. Bažnyčia drąsiai gali sakyti su šv. 
Povilu: „Jūs žinote, kokius įsakymus aš jums daviau 

Viešpaties Jėzaus Kristaus vardu... Taigi, kas tai laiko nie- 
ku, — ne žmogų niekina, bet Dievą“. 


III. Bažnyčia ne tik gali duoti įvairius įsakymus, 
bet ir privalo žiūrėti, kad jie būtų katalikų laikomi; o 
nepaklusnius turi drausti ir bausti. Kiekviena draugija 
žiūri, kad jos nariai laikytų įstatus; juos peržengiančius 
baudžia, net šalina iš draugijos. Tokią pat teisę turi ir 
Bažnyčia; be tos valdžios nė viena draugija, dar labiau 
katalikų Bažnyčia, paplitusi visame pasaulyje negalėtų 
gyvuoti; tos teisės Bažnyčiai niekas neginčys. Apaštalas 
šv Povilas Bažnyčios viršininkams įsakmiai liepė: „Žiūrė- 
kite patys savęs ir viso būrio, kuriame Sventoji Dvasia 
pastatė jus vyskupais, valdyti Dievo Bažnyčios“ (Ap. 
D. 20, 28). 

Evangelija aiškiai primena, kad Kristus Bažnyčiai 
davė galios bausti nusikaltusius; apie neklausančius bro- 
liško įspėjimo kiekvienam liepia: „Pasakyk Bažnyčiai; 
jei jis neklausytų Bažnyčios, — tebūna jis tau, kaip pa- 
gonis“; tai yra: laikyk jį pagoniu, kurs visai nepriklauso 
Bažnyčios. Štai Kristaus žodžiai: „Jei tavo brolis tau 
nusidėjo, — eik ir bark jį tarp tavęs ir tarp jo vieno. 
Jei jis tavęs paklausys, tu laimėjai savo brolį. Jeigu gi 
jis tavęs nepaklausytų, — imk su savim dar vieną ar 
du, kad kiekvienas dalykas būtų nutartas dviejų ar trijų 
liudytojų pasakymu. Jei jis ir jų nepaklausytų, — pa- 
sakyk Bažnyčiai; jei jis neklausytų Bažnyčios, — tebūna 
jis tau, kaip pagonis“ (Mat. 18, 15 — 17). 

Sv. Povilas, išgirdęs apie vieno Korintiečio paleis- 
tuvystę, kol pasitaisys, liepė išmesti jį iš tikinčiųjų tar- 
po (Il Kor. 5, 1). Visaip bausdavo nepaklusnius Baž- 
nyčios vaikus Popiežiai ir Vyskupai. Ciesoriui Teodo- 
“ Zijui, kurs nužudė daug Tessalionikos gyventojų, einan- 
čiam bažnyčion vyskupas šv. Ambroziejus pastojo kelią; 
ciesorius teisinosi tuo, kad karalius Dovidas nusidėjęs. 
Šv. vyskupas tarė: „Jei sekei Dovidą, blogai darantį; tai 
sek atgailojantį“. Ir neįleido bažnyčion, kol Teodozijus 
neatliko sunkios, šešiems mėnesiams uždėtos, atgailos. 

Tarp įvairių Bažnyčios bausmių didžiausia yra va- 
dinamoji ekskomunika, arba atskyrimas nuo Bažnyčios. 

Ant ko popiežius ar vyskupas mes ekskomuniką, 
tas jau nebelaikomas Bažnyčios nariu; jis nebegali pri- 
imti šv. sakramentų, gauti atlaidų, klausyti šv. mišių; už 
jį Bažnyčia nebesimeldžia. Kadangi atskyrimas nuo 
Bažnyčios yra rūsti bausmė, — testi vartojama labai 
svarbiuose atsitikimuose ir tai kelis kartus veltui įspėjus 
kaltąjį, Bažnyčia, tarsi gera motina, draudžia savo vai- 
kus, kad liautųsi blogai darę; tik neklaužadas baudžia, 
kad kaip nors juos pataisytų; ir kai tik taisosi, — su 
dideliu džiaugsmu dovanoja kaltę ir priima atgal į 
„Sventųjų Draugyste“. 
k 


LŽ * 


„Mieli Klausytojai! „Mūsų kovos ginklai ne kū- 
niški, bet galingi Dievu tvirtovėms griauti. Mes griau- 
name sumanymus ir kiekvieną aukštumą, kurs keliasi 
"prieš Dievo pažinimą, ir pavergiame nelaisvėn kiekvieną 
protą, kad būtų paklusnus Kristui. Mes esame nuolat 
pasiryžę atkeršyti kiekvienam nepaklusnumui, kaip tik 
jūsų paklusnumas bus pilnas“ (II Kor. 10, 4 — 6). Jeigu 
malonus jums išganymas, uoliai vykdykite Bažnyčios 
įsakymus, su noru klausykite savo dvasios vadovų. 

Baigiu šv. Povilo žodžiais: „Klausykite savo vy- 
resniųjų ir būkite jiems pasidavę; nes jie budi, kaip tie, 
kurie duos apyskaitą už jūsų sielas, kad jie tai darytų 
su džiaugsmų ir nedūsaudami; nes tai nebūtų jums 
naudinga“ (Žyd. 13, 17). „Taigi, mes einame pasiunti- 
nių pareigas Kristaus vietoje, lyg kad Dievas ragintų 
per mus. Mes maldaujame Kristaus vardu:  Susiderin- 
kite su Dievu!“ (II Kor. 5, 20). „Ramybės gi Dievas... 
tegul padaro jus tinkamus visam, kas gera, kad darytu- 
mėt Jo valią, vykindami jumyse, kas Jam patinka, per 
Jėzų Kristų, Kuriam tebūnie garbė per amžių amžius. 
Amen.“ (Žyd. 13, 20 — 21). 


Švenčių šventimas. 


„Šventes švęsk!“ 


Dar Senajame Įstatyme be subatos buvo švenčiama 
daug kitų švenčių minėti svarbesniems atsitikimams Die- 
vo išrinktosios giminės gyvenime. Lig šiai dienai žydai 
švenčia Velykas, metinę išvedimo jų pranokėjų iš Aigip- 
to vergovės; Sekmines tam įvykiui atsiminti, kad tą die- 
ną gavo dešimtį Dievo įsakymų; per Būdines prisimena 
sau, kaip jų prabočiai, keliaudami į Žadėtąją žemę, ty- 
ruose per keturias dešimtis metų gyveno palapinėse; Pu- 
tim šventėje mini žydai išgelbėjimą per Esterą nuo žu- 
dynės, Amano rengtos visai tautai... Taip per šventes pri- 
simena Mozės tikėjimo išpažintojai savo tautos istoriją. 

Panašiai daro ir Katalikų Bažnyčia. Be sekmadienio 
Ji, — pasak šv. Petro Krizologo — „įvedė šventes, kad 
tai, kas kartą įvyko, per visus laikus pasiliktų tikinčiųjų 
atmintyje“; kad žmonės, atsimindami Dievo geradarybes 
jiems suteiktas, Viešpatį garbintų ir Jam už tai dėkotų. 
Todėl Bažnyčia pirmuoju savo įsakymu liepia kiekvienam: 
„Sventes švęsk“. Siandien jums paaiškinsiu, I kokios yra 
šventės, Bažnyčios įsakytos, ir II kaip jos reikia švęsti. 
Klausykite atsidėję, nes Bažnyčios šventės kaskart blo- 
giau yra švenčiamos. 


I. Kiekviena metų diena yra pašvęsta pagerbti ko- 
kiam nors Sventajam, kartais net keliems, kurių vardai 
įrašyti kalendoriun, ar kokiai nors tikėjimo tiesai minėti. 
Kunigai kasdien laiko Šv. Mišias, kalba tam tikrus pote- 
rius. Bet katalikai neturi pareigos tų dienų švęsti: nedirb- 
ti darbo, eiti bažnyčion. Priešingai, šiokiomis dienomis 
žmonės darbuodamies turi eiti pėdomis Šventųjų, kurie 
tik po darbštaus žemiško gyvenimo nusipelnė dangaus atil- 
sį. Tačiau esti metuose kai kurios šventės, kurios kasmet 
grįždamos turi mums priminti didžiausias geradarybes vie- 
no Dievo trijuose Asmenyse. Užtat bažnytiniai metai da- 

lijasi trimis dalimis: Kalėdų, Velykų, Sekminių; jas, tarsi, 
suriša Svenčiausios Trejybės šventė. 

Pirmoji Bažnyčios metų dalis prasideda Adventu. 
Jis turi mums atminti begalinę meilę Dievo Tėvo, Kurs, 
anot Kristaus, — „taip... mylėjo pasaulį, jog davė viengi- 
mį Sūnų, kad kiekvienas, kurs į Jį tiki, nepražūtų, bet turėtų 
amžinąjį gyvenimą“ (Jon. 31, 16). Ilgiausios Advento nak- 
tys stato mums prieš akis tas tamsybes, kuriose žmo- 
nių giminė klaidžiojo per ilgus 'amžius lig ateisiant Išga- 
nytojui.. Po Kalėdų prasideda ilgesnės dienos; pati gam- 
ta primena tai, kad gimė Kristus, Šviesybės Saulė, jog, 
kaip sako Zakarijas: „mus aplankė užtekėjusi šviesa iš 
aukštybių, kad apšviestų sėdinčius tamsybėje ir mirties 
ūksmėje“ (Luk. 1, 79). 

Velykų laikas, kurs tęsiasi nuo Gavėnios pradžios 
lig Jėzaus Kristaus Dangun Zengimo, primeną mums ne- 
apsakomą pasiaukojimą Dievo Sūnaus, kurs, — anot šv. 
Povilo — „būdamas Dievas... pats save pasižemino, pasi- 
daręs, paklusnus įki mirčiai, mirčiai gi kryžiaus“ (Pil. 2, 
6-8j. Apie Velykas gamta, tarytum, iš mirties keliasi, 
pradeda žaliuoti, žydėti; kvieste kviečia visus į naują gy- 
venimą; nurodo, — kaip sako Apaštalas — „laiką, nes jau 
metas mums keltis iš miego... Naktis praėjo, diena 
gi prisiartino. Todėl šalin meskime tamsybės darbus 
ir apsivilkime šviesos šarvais; kaip dieną, elkimės pa- 
doriai, nepasiduodami apsirijimams ir girtuokliavimams, 
paleistuvavimams ir begėdystei, barniams ir pavydui; bet 
apsivilkite Viešpačiu Jėzumi Kristumi“ (Rom. 13, 11—14). 

Trečioji metų dalis, Sekminių laikas; Bažnyčia mini 
„meilę Sventosios Dvasios, kuri. dalija tikintiems Kristaus 
per atpirkimą nupelnytas malones. Pradeda bręsti žemės 
vaisiai, stato mums prieš akis gausias Šventosios Dva- 
sios dovanas, Kuri atsiųsta, anot giesmės žodžių beta- 
riant: „Septyneriokiomis pripildo širdį naudomis žmogaus 
dievobaimingo...“ Kaip apaštalai Jeruzalėje, taip mes ren- 
giamės priimti Sv. Dvasios dovanas per maldą, ištver- 
mingą pildymą krikščioniškų dorybių, gerų darbų darymu. 

Be trijų didžiausių metinių švenčių: Kalėdų, Velykų 
ir Sekminių, kurios parodo kiekvienos metų dalies ypa- 
tybę, Bažnyčia įvedė dar kitas šventes paminėti svarbes- 

nioms Kristaus Mokslo tiesoms, reikšmingesniems Baž- 
nyčios įvykiams, ir kai kuriems Šventiesiems pagerbti. Be 
sekmadienių Bažnyčios įsakytos šventės yra šios: 1) Pir- 
ma Kalėdų diena, 2) Nauji Metai, 3) Trys Karaliai, 4) Šeš- 
tinės, 5) Devintinės, 6) Nekaltas Švč. Marijos Panos Pra- 
sidėjimas, 7) Zolinė, 8) Šv. Apaštalų Petro ir Povilo ir 
0) Visų Sventųjų šventė. 

Dienos, kuriomis švenčiame kokį atsitikimą Išgany- 
tojo gyvenime, vadinasi Viešpaties šventėmis, — kaip an- 
tai: Kalėdos, arba Kristaus Betliejaus kūtelėje gimimo me- 
tinė, aštuonioms dienoms sukakus, Nauji Metai, — diena, 
kurioje Išganytojui duotas Jėzaus vardas; Trijų Karalių 
šventė, kada Jėzus apsireiškė pagonams, kaipo pasaulio 
Išganytojas; Velykos, kada Kristus trečiąją dieną po pa- 
laidojimo prisikėlė iš mirties; po keturių dešimtų dienų — 
Seštinės, Jėzaus Dangun Žengimas; Sekminės, arba 

v. Dvasios atsiuntimas; pagaliaus Devintinės, tai yra 
Dievo Kūno šventė, atsiminti tai Kristaus malonei kad, 
žengdamas į dangų, teikėsi save palikti mums Švenčiau- 
siame Sakramente. 

Be minėtųjų šventų Viešpaties dienų Bažnyčia dar 
įsakė švęsti dvejetą Marijos švenčių; Ji, kaipo Dievo Mo- 
tina, dalyvavo žmonių atpirkime. Taip, švenčiame Nekalto 
Svenčiausios Panelės Prasidėjimo dieną tai tiesai minėti, 
kad Marija buvo laisva nuo visiems žmonėms bendros gim- 
tosios nuodėmės; ir Zolinės šventę, arba Marijos į dangų 
ėmimo dieną, kurioje Dievo Gimdytojos Kūnas, po lai- 
mingos mirties, kiek pabuvęs kape, buvo prikeltas iš nu- 
mirusių ir paimtas dangun. 

Dar kai kurių Šventųjų šventes Bažnyčia liepia iš- 
kilmingai švęsti; būtent: Apaštalų Kunigaikščių šv. Petro 
ir Povilo, kurie daugiausia išplatino pasaulyje Kristaus 
Evangeliją. Negalimas yra daiktas švęsti šventes kiekvie- 
nam Sventajam skyrium; o teisybė reikalauja gerbti atmi- 
nimą jų visų, net ir tų, kurių vardai mums nežinomi. Baž- 
nyčia, neaplenkdama nė vieno Dievo Išrinktojo, įvedė vi- 
siems Sventiems pagarbinti vieną metuose iškilmę—Visų - 
Sventę. 

Be išvardytų švenčių, kurias turi švęsti visi katali- 
kai, kiekviena vyskupija turi savo Olobėjo iškilmę, pavyz- 

džiui Panevėžio šv. Kazimiero, Lietuvos Karalaičio; kas 
parapija — savo Užtarytojo; be to, bažnyčios turi kai-ku- 
rias atlaidų dienas. Bet šitos šventės nukeliamos į sek- 
madienį, ar jei švenčiamos šiokią dieną, tai žmonės ne- 
turi pareigos susilaikyti nuo darbų ir klausyti šv. Mišių. 


II. Tos tai yra šventės, Bažnyčios įsakytos, pa- 
skirtos šventiems tikslams, Dievo garbei ir sielos reika- 
lams. Į klausimą, kaip reikia šventos dienos švęsti, 
atsakysiu trumpai: Sventes, Bažnyčios įvestas, švęskite 
taip pat, kaip ir sekmadienius, tai yra: Susiturėkite nuo 
sunkaus darbo ir eikite bažnyčion šv. mišių klausyti, 
kaip tat įsako antrasis Bažnyčios įsakymas. Tai yra 
griežta kiekvieno kataliko pareiga; kas jos neatlieka, sun- 
kiai Dievui nusideda. 

„Bažnyčia, — rašo šv. Augustinas, — tūlomis me- 
tų dienomis iškilmingai švenčia dideles paslaptis, kad 
tos pasikartojančios iškilmės atgaivintų ir išlaikytų mu- 
myse reikalingą ir išganingą jųjų atsiminimą“. Prie 
sunkaus jungo pririštas žmogus, žemiškais rūpesčiais 
nuolat užsiėmęs, lengvai pamiršta tai, kas yra svarbiau- 
sia, — sielos išganymą; kasdien, it kurmis, žemę raus- 
damas, žmogus rūpestingai ieško sau, — kaip sako -Iš- 
ganytojas, — „turtų žemėje, kame rūdys ir kandys gadina 
ir kame vagys iškasa ir vagia“; pamiršta gi „turtus dan- 
guje“ (Mat. 6, 19). 

Bažnyčia šventomis dienomis liepia susilaikyti 
nuo sunkių kasdieninių darbų, atsiminti, kad žmogus 
yra sutvertas ne žemei; jis turi dvasia pakilti aukštyn, į 
Dievą. Bažnyčia šventomis dienomis pataria daugiau 
pasimelsti, garbinti Dievą ir Jo Šventuosius, už suteik- 
tas geradarybes dėkoti Dievui, ar Šventiesiems, per ku- 
rių užtarymą ne vieną malonę gauname; o labiausiai — 
visų Sventųjų Karalienei, nusidėjėlių Gynėjai, nuliūdu- 
siųjų Linksmintojai, krikščionių Pagalbai, Panai Marijai. 

Jei norite dar geriau šventėmis pasinaudoti, — 
rūpinkitės suprasti jų dvasią ir reikšmę, pažinti gyveni- 
mą ir darbus tų Šventųjų, kurių atminimui šventės yra 
įvestos; stenkitės sekti jų pavyzdį; „taip Dievui tarnaukite, 
kaip Šventieji darė, kad taptumėt verti Kristaus žadė- 

jimų.  Supraskite apeigas, tomis dienomis Bažnyčios 
vartojamas, kad pačios šventės būtų tarytum iškalbingas 
pamokslas, aiškinąs mūsų švento tikėjimo tiesas, ragi- 
nąs į dievobaimingą gyvenimą. 

„Svęsti šventes turime su tikru širdies ir sielos 
pamaldumu, o ne kūno prabangomis, — sako šv. Jero- 
nimas, — nes argi švenčių šventimas gali pamėgti 
Dievui ir Šventiesiems, kurie pasninku, malda ir kūno 
marinimais pelnėsi tai, kuo šiandien yra, jei mes jų at- 
minimą švęstumėm persivalgymu, pasigėrimu, ar širdies 
abejingumu. Kankiniai ėjo į dangų per kančias ir savo 
kraują liedami, o tas, kurs švenčia jų šventes biauriais 
žaidimais ar prabangomis, taip švęsdamas, — pasityčioja 
iš Viešpaties Dievo ir Jo Sventųjų“." 


Katalikiškos draugijos čia turi rodyti gražų pa- 
vyzdį. Jos savo nariams turėtų neleisti nepadorių mo- 
derniškų šokių; juos reikėtų pakeisti kukliais tautiškais 
šokiais, ypač žaidimais. Gimdytojai turėtų dalyvauti 
jaunimo pasilinksminimuose su savo vaikais ir kartu su 
jais grįžti namo; katalikiškų organizacijų gegužinės turė- 
tų baigtis, saulei leidžiantis, o vakarėliai tęstis ne ilgiau 
24-tos valandos. 


„Argi tai neprieštarauja protui, — klausia šv. Jo- 
nas Auksaburnis, — atėjus šventėms, apvalyti butas, 
užsivilkti išeiginiais rūbais, nuo kojų iki galvai papuošti 
kūnas, o sielą palikti purvuose ir kasdieninėse šiukšlė- 
se?“ Tiesa, pridera per šventes pasipuošti patiems, bet 
kukliai, nesekant plikųjų madų; papuošti savo namus, 
altorius, bažnyčią, bet ir savo sielą, bažnyčią Šventosios 
Dvasios, esančios jumyse“ (I Kor. 6, 19) turite apvalyti, 
papuošti... : 

Todėl šventomis dienomis Bažnyčia pataria išpa- 
žintį atlikti, apiplauti savo sielą, priimti Švenčiausį 
Sakramentą ir, kiek galint, stengtis gyventi vienybėje su 
Dievu. „Mūsų dvasios lavybos šventadieniais, — sako 
Tomas Kempietis, — turi atnaujinti gyvenimą; nuo vie- 
nos šventės iki antrai turime žadinti savyje gerus norus 
ir pasiryžimus, tarytum, artimesnę šventę jau nebe ant 
žemės, bet danguje švęsti turėtumėm“. 

* 
* * 

Stai, Mieli Klausytojai, ką reiškia pirmas Bažnyčios 
įsakymas: „Sventes švęsk“. Jūs gerai žinote Bažnyčios 
šventes; jų laukiate ateinant; bet nemokate, ar nenorite 
jų, kaip reikiant, švęsti. Kiek yra tokių, kurie dėl men- 
kos priežasties visai neina bažnyčion. Kiti, atėję visą 
laiką bastosi aplink šventorių. -Nebesakant apie mišpa- 
rus, pamokslą ir kitas pamaldas, net kada bažnyčioje 
yra laikomos Sv. Mišios, — pilna žmonių gatvėse; alu- 
dėse, ūžia kaip bitės avilyje; iš ten visi ratuoti namo 
. grįžta. 

Taip niekinate šventas dienas savo blogais darbais, 
girtuokliavimais, vakaruškomis, paleistuvavimais... — Tai 
galima pavadinti stačiai šventadienėmis nuodėmėmis. 
Pasakykite patys, ar toksai elgesys šventadieniais, užuot 
padidinęs Dievo garbę, Jo dar labiau neįrūstina? užuot 
prisidėjęs prie jūsų sielos išganymo, ar ne apkaltina 
žmogaus dar smarkiau? Būkite išmintingi; pažinę Bažny- 
čios mokslą švenčių klausimu, švęskite jas taip, kad jos 
būtų Dievui malonios ir jums išganingos. Amen. 


Pasilinksminimai. 


„Šventes švęsk“, 


„Viskam yra savo metas“. Sventadieniai įsakyti tam, 
kad žmonės turėtų progos daugiau pasimelsti, pasilsėti 
nuo kasdieninių darbų, net pasilinksminti. Pasilinksmi- 
nimai daugiausia sutapę su šventėmis. „Viskam yra sa- 
vo metas“, — sako Pamokslininkas, — „yra metas gimti 
ir metas mirti... Yra metas verkti ir metas juoktis, metas 
raudoti ir metas šokinėti“ (3,1—4), 

Nerasite vaikų, kurie motinos, ar tėvo mirties me- 
tinėje šokinėtų, juoktųsi.. Katalikai, Bažnyčios vaikai, 
turėtų susilaikyti nuo pasilinksminimų tuo metu, kada 
jų Motina rėdosi gedulo rūbais,- kaip advente ir gavė-* 
nioje. Todėl Bažnyčia nuo senovės tuo liūdėsio metu 


235 PASILINKSMINIMAI 


nepataria dainuoti, šokti, linksmintis, kelti triukšmingų 
vestuvių, pokilių... 

Bažnyčios norai siekia toliau; Ji trokšta, kad kata- 
likų  pasilinksminimai visados būtų gražūs, padorūs... 
Siandien jums pasakysiu, I kokiuose pasilinksminimuose 
katalikams leista dalyvauti, II kaip juose katalikai turi 
elgtis. „Paklausykite, meldžiamieji, mano žodžių ir da- 
rykite atgailą.  Pakęskite mane ir aš kalbėsiu; o po ma- 
no žodžių, jei jums tinka, juokitės“ (Job. 21, 3). 


I. Tokia žmogaus prigimtis: Ir jaunas ir senas trokš- 
ta pasilinksminimų. Tas noras reiškiasi nuo pat maža- 
tvės kūdikiuose, kurie vien žaidimais teužsiima ir neken- 
čia viso to, kas nuobodu. Beveik tą patį matome ir suau- 
gusiuose, net senuose, stovinčiuose ant duobės krašto. 
Pasilinksminimai palengvina sunkią gyvenimo naštą ir 
atgaivina žmogų. Kaip žolės vysta, jei per ilgesnį laiką 
nemato saulės spindulių, taip skursta žmogus, kurio šir- 
dyje linksmybės nė šešėlio. Pasilinksminimai yra gyve- 
nimo reikalas. 

Bažnyčia, kuri aprūpina tikrus žmogaus reikalus, 
krikščionims negina linksmybės, neįsako nuliūdimo, dar 
liepia, su apaštalu sakydama: „Džiaukitės, Viešpatyje 
visuomet, vėl sakau, džiaukitės“ (Pil. 4,4). Tik krikš- 
čionybė, keldama vis aukštyn ir tobulindama visas žmo- 
gaus pajėgas, stengiasi patobulinti ir krikščionių pasi- 
linksminimus; pašalinti, kas juose yra priešinga dorovei 
ir žmoniškumui,. 

Nedraudžia Bažnyčia jaunimui susirinkus gražiai 
pagriežti, padūduoti, padainuoti. Kun. Vienožinskas guos- 
davo save dainomis. „Oi, dainos dainelės! jūs tik mane 
vienos galit nuraminti ir pasaldint dienas; tada aš laj- 
mingas, kada jus dainuoju, kad su ašaromis vargelius 
rokuoju...“ Nepamirškite gražių senobinių Lietuvos dai- 
nų. Teisingai dejuoja Maironis: „Tėvynės dainos, jūs 
malonios, Taip širdį žadinat saldžiai! Kodėl tai mūsų 
gražios ponios, negieda jūsų jau senai? Akutės melsvos, 
rankos baltos; bet širdys jų, kai ledas, šaltos!.. Tėvynės 

"dainos, jūs auksinės; be jūsų šąla mums krūtinės!“ 

Negina Bažnyčia kortomis palošti, kad tik tai bū- 

tų daroma dėl pasilinksminimo, be noro ką nors apsuk- 
ti, be barnių, nesutikimų...  Nedraudžia padorių žaidimų, 
kuklių tautiškų šokių, sporto, futbolo... Vienu žodžiu, 
gražių pasilinksminimų, kuriuose nėra nusidėjimo, kū- 
rie sutinka su Viešpaties Dievo ir Sventosios Bažny- 
čios įsakymais, ne tik neginame, bet dar su šventuoju 
Povilu. raginame: „Džiaukitės Viešpatyje visuomet; vėl 
sakau džiaukitės“ (Pil. 4, 4). 

Leidžia Bažnyčia puotose gardžiau pavalgyti, atsi- 
gerti, by tik susivaldymo ribose. „Deja... arpa, kanklės, 
būbinas, vamzdis ir vynas jūsų pokiliuose, bet-jūs neat- 
sižvelgiate į Viešpaties veikimą“ (Izaj. 5, 12). Deja, kad 
jūsų vestuvėse, krikštynose ir kitose šeimyniškose iškil- 
mėse vienatinisliksmybės gamintojas esti alus, degtinė; 
kol to nėra, nėra tarytum nė linksmumo; kai ji atsiran- 
da, visi svečiai tampa lipšnūs, kalbūs. Tik kiek palūkė- 
jus, tas lipšnumas dažnai virsta barniais, muštynėmis. 
Ar gi tai pridera žmogui valgyti lig persivalgant? ar tai 
džiaugsmas — gerti ir akis panerti, o nustojus proto, 
elgtis gyvuliškai? 

Ką besakyti apie nakties sueigas, vakaruškas? Kiek 
tai jaunikaičių ir mergaičių  apverkia tokių naktinių pa- 
silinksminimų vaisius! Ką manote apie moderniuosius 
šokius, kur pilna visokių negražių judėsių, kur jauni 
vienas antrą suspaudę, prisiglaudę, kaip vėjas sukasi, muzi- 
kai griežiant? Teisingai Šv. Tėvai šokius vadina procesija, 
kurią veda piktoji dvasia. Ką pasakytų pirmieji krikščio- 
nys, pamatę jūsų paslinksminimus? (Gal šalintųsi jūsų, 
kaip savo laiku vengė pagonų. Antraip vertus, ir pago- 
nams būtų į ką žiūrėti. 

Jei senovės pagonąs, kurs matė ir gerai pažino 
pirmuosius krikščionis, ateitų pas jus ir pamatytų, kas 
dedasi tarp jūsų, ypač šventvakariais, tai, be abejonės, 
labai nusistebėtų ir klaustų: „Girdėjau, kad esate krikš- 
čionys; pasakykite man, ar jūsų tikyba ta pati, kurią iš- 
pažino pirmųjų amžių krikščionys? o gal tai kita tikyba, 
tik senoviškai vadinąs?.“ Tan klausiman, žinoma, visi 
atsakytumėt: „Mūsų tikyba ta pati, kurią išpažino pir- 
mieji krikščionys; niekas joje neatsimainė“... 

Išgirdęs tokį atsakymą, turėtų jums pasakyti: „Ma- 

tau, tiesa, visur kryžius; matau, kaip žegnojatės; girdžiu, 
kalbate apie Jėzų Kristų, Kurs mirė ant kryžiaus. Tai 
visa buvo ir pas senovės krikščionis; bet jūsų gyveni- 
mas visai nesutinka su anų gyvenimu; jūsų elgesys vi- 
sai panašus į pagonų gyvenimą; tai krikščionys jiems 
prikaišiodavo; mes seniau švęsdavome savo dievaičių 
garbei iškilmes su šokiais, gėrimais, panašias į jūsų ba- 
lius; į juos kviesdavome kartais savo pažįstamus krikš- 
čionis; bet jie atsisakydavo: mes krikščionys; taip mums 
elgtis neleista... Jūs gi dabar darote tai, ką jie mums 
prikaišiodavo... 

Iš to pašnekėsio su pagonų pamatytumėte, kad sa- 
vo pasilinksminimuose tik krikščionių įvardą nešiojate; 
elgiatės gi višai pagoniškai, nekartą ir blogiau už pago- 
nus. „Deja... arpa, kanklės, būbinas, vamzdys ir vynas 
per jūsų puotas, bet jūs neatsižvelgiate į Viešpaties 
veikimą“. Todėl, broliai ir sesės, ar meskite save vadinę 
Kristaus mokiniais, ar, jei norite vadintis krikščionimis, 
išsižadėkite netinkamų jums pasilinksminimų. „Džiau- 
kitės Viešpatyje visuomet; vėl sakau, džiaukitės“. 


Il. Ir geriausias pasilinksminimas, blogai vartoja- 
mas, gali būti nuodėmingas; pažiūrėkime dar, kaip tikras 
krikščionis pasilinksminimuose turi dalyvauti, kaip elgtis. 

v. Jonas, kaip rašo Kasijanas, pailsėti žaidęs su ku- 
rapka; matydamas tai vienas šaulys nustebęs paklausęs: 
„Kam jis, būdamas apaštalas, taip veltui leidžiąs laiką“? 

v. Jonas jam taręs: „Kodėl tavo saidokas ne visados 
įtemptas“? — „Todėl, kad nenustotų savo tamprumo“. 
— „Nesistebėk, atsakė apaštalas, kad mažą valandėlę 
duodu savo protui atsilsėti per nekaltą žaislą, kad ge- 
riau galėčiau įtempti jį darbo metu“. 

„Viskam yra savo metas“, — sako Viešpaties Iš- 
minčius. — Todėl ir žaisti reikia tam tikru laiku, atlikus 
savo priedermes. Negalima darbo laiko vartoti pasilinks- 
minimams. Žaidimai nėra gyvenimo tikslas. „Žmogus 
gimsta vargti“ (Job. 5, 7). Kas apleidžia darbą ir ieško 
žaidimų, — išverčia tvarką. Gražiai sako Tomas Kem- 
pietis: „Vakare gali džiaugtis, linksmintis, žaisti, jei visą 
dieną pašventei darbui. Joks pasilinksminimas, nors mie- 

liausias r maloniausias negali patikti, jei sąžinės balsas 
apleistą priedermę nuolat primena ir kvaršina širdį. 
Linksmybės tyros, malonios, nesudrumstos pritirti ga- 
lima, tik atlikus pareigą“. 

Besilinksmindami niekad neužmirškite Dievo, Kurs 
mato jūsų pasielgimus, Kuriam reikės duoti apyskaitą 
net iš kiekvieno tuščio žodžio. „Linksminkis tat, jauni- 
kaiti, savo jaunystėį, — sako Viešpaties Išminčius. — 
Vaikščiok savo širdies keliais... bet žinok, kad dėlei viso 
to Dievas atves tave į teismą“ (Ekl. 11, 9). Pasilinksmi- 
nimuose nepamirškite, kas esate, ir elkitės, kaip jums 
pridera. 

Kartą karaliaus sūnus, pakviestas į valdinio namus 
pažaisti, prašėsi tėvo, kad jam leistų pasilinksminti; ka- 
ralius, pažvelgęs į sūnų, tarė rimtai: „Eik, jei būtinai ver- 
žiesi; bet nepamiršk, jog tu karaliaus sūnus; eik ir elkis, 
kaip tinka karaliaus sūnui“!.. Ir jūs pasilinksminimuose 
atminkite esą Dievo vaikai, Kristaus mokiniai, dangaus 
karalystės įpėdiniai; elkitės taip, kaip pridera krikščio- 
nims. „Elkitės — kaip sako šv. Povilas, be papikti- 
nimo žydams, pagonims ir Dizvo Bažnyčiai“ (I Kor. 10, 32). 

Pagaliau, negana pasilinksminimuose vengti nuo- 
dėmės. Savo žaidimams galime, net privalome priduoti 
aukštesnės vertės, pašvęsti juos Dievo garbei ir padaryti 
juos išganingais. „Taigi, — anot šv. Povilo, — ar val- 
gote, ar geriate, ar ką kita darote, visa darykite Dievo 
garbei“ (I Kor. 10, 31). Besilinksmindami retkarčiais pa- 
kelkite mintis į Viešpatį nuo tų žemės linksmybių — į 
dangiškas, apie kurias Apaštalas sako: „Ko akis nerė- 
gėjo, nei ausis negirdėjo, nei į žmogaus širdį neįėjo, 
Dievas prirengė tiems, kurie Jį myli“ (I Kor. 2, 9). 

Taip visados linksminosi Šventieji. Sykį šv. Karo- 
lius Baromiejus žaidė su kitais bilijardu; jų vienas neti- 
kėtai davė tokį klausimą: „Ką darytumėm, jei už valan- 
dos turėtumėm mirti“? Vienas tarė: „Aš tuojau eičiau 
melstis“. — „Aš, — sakė antras, — eičiau tuojau atlikti 
išpažinties“. Sventasis šaipydamos atsakė: „Aš baigčiau 
pradėtąją bilijardo“ partiją; pradėjau ją Dievo garbei, ir 
manau, kad toje valandoje negalėčiau padaryti nieko ki- 
ta, kas jam labiau patiktų“. 

Sv. Aloyzo gyvenime skaitome šitokį atsitikimą: 
Šventas jaunikaitis mušė ritinį; viršininko paklaustas: 
„Mano Aloyzai! ką darytum, įei tau Dievas apreikštų, jog 
už keletos minučių persiskirsi su šiuo pasauliu“? — at- 
sakė: „Toliau žaisčiau“! Tuo parodė, kad kiekvienoje 
valandoje, net žaidimuose prisiruošęs yra stoti Dievo 
teisman! Taip „linksminkis tat, jaunikaiti, savo jaunys- 
tėj. Vaikščiok savo širdies takais... Bet žinok, kad dė- 
lei viso to Dievas tave atves į teismą“. 


* 
* * 


Taip, Mieli Klausytojai, elkitės žaidimuose, pasi- 
linksminimuose! Nesekite blogų žmonių papročių, kurie 
savo pokyliuose nežiūri nei Dievo, nei Bažnyčios įsa- 
kymų. Baigiu šv. Povilo žodžiais: „Džiaukitės Viešpa- 
tyje visuomet; vėl sakau, džiaukitės“. „Nepasiduodami 
apsirijimams ir girtuokliavimams, paleistuvavimui ir be- 
gėdystei“ (Rom. 13, 13), bet padoriai ir blaiviai. „Die- 
vo ramybė tesergi jūsų širdis ir jūsų mintis Kristuje 
Jėzuje“ (Pil. 4, 7). Amen, 


——— 


Šv. Mišių klausymas. 


„Šventadieniais Mišių klausyk“. 


Viešpats Jėzus Kristus per paskutinę vakarienę įsta- 
tęs Sv. Mišių auką, tarė Apaštalams: „Tai darykite 
mano atsiminimui“ (Luk. 22, 19). Todėl Apaštalai ir 
jųjų įpėdiniai, — vyskupai bei kunigai, nuo pat krikš- 
čionybės pradžios laikė Mišias. „O jei Kristus įsakė 
Apaštalams Mišias laikyti, — sako šv. Kiprijonas, — 
tai yra lygi kiekvieno krikščionies priedermė šv. Mišio- 
se dalyvauti“. 

Pirmieji krikščionys gerai tai suprato; jie kasdien 
šv. Mišių klausydavo. Kada ištiko baisūs, kruvini“ krik- 
ščionių persekiojimai, kai viešai negalima buvo melstis, — 
jų uolumas nesumažėjo: noromis klausė Mišių, laikomų 
slapčia urvuose, lindynėse, vadinamose katakombose... 

Tada nereikėjo krikščionims įsakymo Šv. Mišių klausyti. 
Bet ilgainiui sumažėjo tikinčiųjų maldingumas; kai kas 
pradėjo nebeeiti Mišių; Bažnyčia buvo priversta įsakyti, 
nors „šventadieniais Mišių klausyti“, 

Mūsų laikais gal dar blogiau. Neperdaug tėra ka- 
talikų, kurie kas šventa diena klausytų Mišių, kaip nori 
antrasis Bažnyčios įsakymas. Vieni visai nevaikščioja 
bažnyčion; kiti ateina... tik per didesnes šventes; treti, 
nors lankosi bažnyčion, tačiau vėlinasi ar, nesulaukę Mi- 
šių pasibaigiant, — išeina. Daugiausia tokių, kurie, kad 
ir klauso šv, Mišių, bet neatsidėję, be jokio dievotumo 
kūnu tedalyvauja šv. Aukoje, o dvasia kažin kur klajoja. 

Be apsileidimo, tinginystės nemaža prisideda prie 
tokio katalikų elgesio nesupratimas antrojo Bažnyčios 
įsakymo: „šventadieniais Mišių klausyk“. Šiandien išaiš- 
kinsiu jums, I dėl ko turite šv. Mišių klausyti, II kas 
ir III kaip privalo jų klausyti. Ką išgirsite, dėkitės širdin 
ir gyvenime vykdykite, nes tai labai ir labai svarbus įsa- 
kymas. 

I. Kiekvieną dieną, labiausia šventadieniais, priva- 
lome Viešpačiui Dievui, savo Sutvertojui ir Atpirkėjui 
atiduoti prideramą garbę, padėkoti už neapsakomas Jo 
geradarybes, maldauti nuodėmių atleidimo, melsti reika- 
lingų malonių. O negalime geriau to padaryti, kaip tik 
per šv. Mišias; jos yra garbės, padėkos, permaldavimo 
ir išmeldimo auka. Sv. Pranciškus Salezietis šv. Mišias 
vadina visų dvasiškų lavybų saule, krikščionių tikybos 
ašimi, visokio pamaldumo siela, ir mano, jog panaikinus 
Mišias, išnyktų ant žemės tikras maldingumas. 

Mišios yra švenčiausia Katalikų pamaldų dalis. Vi- 
sos kitos maldos: valandos, ražančius, aušrinė, mišparai, 
kompletai, novenos, procesijos — niekai prieš Mišias; 
jos visos tapo įvestos žmonių, — popiežių, vyskupų; 
o šv. Mišias įstatė Patsai žmonių Išganytojas, Jėzus Kris- 
tus. Galite melstis namie, ar bažnyčioje kuodažniausiai 
kuoilgiausiai ir  kuokarščiausiai; ką norite kalbėkite, — 
tos visos jūsų maldos . Viešpaties akyse neturės tokios 
vertės, kaip vienerios šv. Mišios.. 

Mūsų maldos tai menkų žmonių prašymai; šv. gi 
Mišios Paties Jėzaus Kristaus auka ir malda. Kada 

krikščionis klauso šv. Mišių, jis ne vienas „meldžiasi; bet 
savo maldas jungia su Nekalčiausio Avinėlio malda, Lai- 
kąs Mišias kunigas, tarsi, visos parapijos atstovas, su- 
renka per Mišias žmonių. prašymus ir sudeda po Išga- 
nytojo kojų; Kristus drauge su savo maldomis paveda 
juos pačiam Dievui Tėvui. Todėl Mišios yra vadinamos 
„maldų -.malda“. 

Šv. Mišios yra viso to centras, ką yra Kristus pats 
įstatęs. Dėl to nuo senovės visi. bažnytiniai patarnavi- 
mai, ypač sakramentai, buvo teikiami per mišias. Nors pa- 
mažėli daug kas pasikeitė, tačiau ir dabar svarbiausi da- 
lykai surišti su šv. Mišiomis. Aliejai, kuriais vaikai krik- 
štijant ir sutvirtinant tepami, kuriais ligoniams teikiamas 
paskutinis sakramentas, švenčiami su Mišiomis. Vely- 
kose ir Sekminėse krikšto vanduo šventinamas ryšyje 
su Mišiomis. - Užaugusiųjų krikštas baigiamas. Mišiomis 
ir Komunija. Svenč. Sakramentas padaromas per Mišias. 
Kunigystė vyskupo teikiama, laikant. Mišias. Sulig Baž- 
nyčios noru sutuoktuvės irgi turėtų įvykti per Mišias... 

Sv. Mišios yra gausiausias Dievo malonių. šaltinis; 
jos turi savyje visas reikalingas žmogui malones ir. ap- 
ima visus jo reikalus; jomis gali naudotis mokyti ir be- 
mokslai, turtingi ir vargšai, seni ir jauni, teisingi ir nus 
sidėjėliai, dvasiškiai ir pasaulionys, gyvi ir mirę. „Joks 
liežuvis nesuskaitys tų malonių, kurios iš Mišių paeina,— 
sako Laurynas Justinijonas; — Jos nusidėjėlį sutaiko su 
Dievu, teisingą daro tobulesnį; jos mažina kaltes, daugi- 
na dorybes, pakelia nupuolusius, palaiko krypstančius, 
gydo ligonius“, 

Matote, jog ne kas kita, kaip tik Dievo garbė ir 
jūsų pačių nauda paragino Bažnyčią įsakyti nors šven- 
tomis dienomis Sv. Mišių klausyti. Su noru vykdykite 
tą Bažnyčios įsakymą; šventomis dienomis neapleiskite: 
Mišių; dar šiokiomis dienomis, kada galite, rūpinkitės jų 
klausyti, nors tai ir nėra įsakyta, 


II. Klausiman, kas privalo šventadieniais šv. Mišių 
klausyti, trumpas atsakymas: Kiekvienas katalikas, net 
vaikai, maždaug po septintų amžiaus metų, kurie jau 
supranta ir moka Dievą garbinti. Zinokite visi: Kas be: 

tikros ir svarbios priežasties. šventadienį apleidžia šv, „Mir 
šias,-padaro sunkią mirtingąją nuodėmę: | 

Apsileidę Šv. Mišių klausymė krikščionys seniau ir 
žmonių sunkiai buvo baudžiami. Elviros susirinkimas nuta- 
rė laikyti netikėliais tokius, kurie tris kartus: -pagrečiomis ap- 
leidžia šv, Mišias, Francijoj. VII amžyje. visi. 12 rūpes+ 


TT 


syti, miręs Kebbdžuo Iakelamas sa eetojs vietoje: Vegs 
grijoj viešpataujant šv. Steponui (XI amž.) buvo įsakyta 
skusti galvas tiems, kurie šventomis dienomis apleisda- 
vo Mišias, kad galima būtų tokie atskirti, kaipo apsilei- 
dėliai. Nors dabar žmonės už tai nebebaudžia, tačiau Die- 
vo bausmės neišvengs, kas be reikalo Mišias. apleidžia, 

Priežastys, kurios atleidžia nuo Mišių klausymo, 
yra įvairios. Visos išvardyti sunkų; paminėsiu papras- 
čiausias. Jei sergi tu pats ar artimas, kuris tau reikia 
prižiūrėti, — gali neiti bažnyčion; kas truputį nesveikas, 
ir nėra baimės, kad bus blogiau, jei bažnyčion eis, — 
turi Mišių klausyti. Žmonės silpni, ypač seni, labiausiai 
kada blogas kelias, ar oras, — nenusideda Dievui, jei 
neišklauso šv. Mišių. Labai tolimas kelias; šaltyje apavo, 
šiltų drabužių stoka; namų, vaikų priežiūra atleidžia 
nuo šv. Mišių klausymo. Kurie daboja namus, vieni 
kitus iš eiliės privalo leisti bažnyčion, kad tie patys vi- 
sada nebūtų namie. Kam netoli bažnyčia, kur yra laiko- 
mos kelerios Mišios, vieni . kitus turi pavaduoti: . Vie- 
niems reikia eiti bažnyčion ankstyvųjų, kitiems vėlesnių- 
jų Mišių. 

Tarnai ir visi, priklausomi nuo kitų, nekartą yra pa- 
teisinami, jei išeiti bažnyčion negali. Bet darbdaviai pri- 
valo duoti tarnams laiko krikščioniškoms priedermėms 
atlikti; teišskiriami vien ypatingi atsitikimai, kada jokiu 
būdu negalima išleisti tarnų iš namų. Jei darbdavys nie- 
kad, nors galėtų, neleidžia bažnyčion, tarnai, jeigu tik 
gali, turi pasiieškoti sąžiningesnio šeimininko, kurs leis 
eiti Bažnyčios uždėtas pareigas. Paaugusius vaikus tė- 
vai turi su savimi vėstis, ar nors siųsti bažnyčion Mi- 
šių, kad nuo pat mažatvės pratintųsi lankyti Dievo na- 
mus, kad nors padoriu elgesiu atiduotų Viešpačiui gar- 

bę. Bet jei tėvai neleidžia, — vaikai Dievuj nenusideda, 
ass II. Bažnyčios įsakymo: „Sventadieniais Mišių 
ausyk“. 

Paminėjęs svarbesnes priežastis, atleidžiančias 
nuo šv. Mišių klausymo, raginu visus sąžiningai elgtis: 
Niekad neapleiskite Mišių be svarbaus reikalo, kaip antai: 
dėl įvairių susirinkimų, gegužinių,  vakaruškų, žaidimų, 
apsileidimo, tinginystės... Ypač į tai turi atkreipti dėmesio 
katalikiškos jaunuomenės organizacijos: Angeliukai, pava- 
sarininkai ir ateitininkai... Jeigu kada dėl svarbios priežas- 
ties negalite išklausyti Mišių, bent Sumos metu mintį- 
mis persikelkite į bažnyčią, vienykitės su Jėzumi, kurs 
Save aukoja už mus ant altoriaus; Viešpats priims ge- 
rus jūsų norus ir nepasigailės gausių savo malonių. 


III. Ne visi, vienok, kurie ateina bažnyčion, įvykdo 
Bažnyčios įsakymą, kurs liepia: „Sventadieniais Mišių klau- 
syk“.—Patys matote, kaip vieni per Mišias perstovinėja, 
persikalba šventoriuje, ar gatvėse; kiti nuolat vėlinasi Mi- 
šių; treti, pasimeldę, nesulaukę Mišių galo, išeina iš 
bažnyčios... Žinokite: kas iš savo kaltės ateina po auko- 
jimo ar išeina prieš Komuniją, neįvykdo Bažnyčios įsa- 
kymo, kurs liepia ištisų Mišių klausyti; todėl darosi kal- 
tas sunkia nuodėme, jeigu tą dieną neišklauso kitų Mi- 
šių. 

Netik kūnu reikia būti per visas Mišias bažnyčioje, 
bet ir siela. Turite klausyti šv. Mišių dievobaimingai, 
melstis, nukreipę mintis į Dievą, Kurs aukojosi ant alto- 
riaus. Šv. Jonas Auksaburnis sakosi matęs angelus, per 
Mišias stovinčius aplink altorių ir su didžiausia pagarba 
žiūrinčius į šv. Hostiją. Jeigu dangiškos dvasios elgiasi 
su tokiu dievotumu, tai ką besakyti apie mus, menkus 
žemės vabalėlius? „Kiekvienas žmogus, — sako šv. Jo- 
kūbas, — turi čia tylėti ir iš baimės drebėti, nes karalių 
Karalius nužengia iš dangaus, kad būtų atnašautas ir 
duotųsi valgyti tikintiems; apsupa Jį angelų chorai, už- 
dengia savo veidus, su didžia iškilmę giedodami garbės 
giesmę“, 

Kada Kristus mirė ant Kryžius, saulė užtemo, uo- 
los skilo, žemė drebėjo... „Simtininkas, matydamas kas 

buvo atsitikę, garbino Dievą.. Visa minia tų, kurie drauge 
buvo prie to reginio ir matė, kas darėsi, grįžo, mušda- 
mies sau į krūtinę“ (Luk. 26, 47). Jei jūs tada būtumėt 
buvę Kalvarijos kalne, ar nebūtumėt iš baimės drebėję. 
Atsiminkite, kad Mišiose atsikartoja Kristaus kančia ir 
mirtis; todėl maldingai žiūrėkite į altorių ir žadinkite savo 
širdyse jausmus gailesčio, meilės, dėkingumo, garbės... 

Nelaimė jums, katalikai, kurie klausyti Mišių einate 
iš papročio, elgiatės per jas be jokio pamaldumo, stovite, 
kaip stulpai, nenorite priklaupti net prieš taip didį Sakra- 
mentą. Bažnyčia norėtų, kad klūpomis klausytumėt šv. 
Mišių, jei ne ištisų, tai nors nuo pakilėjimo lig Komu- 
nijos. Nelaimė jums, kurie ateinate bažnyčion ne melstis, 
bet savęs pasirodytų, kitų pasižiūrėtų, dairotės į visas 
puses, šaipotės, kalbatės, užsiimate netinkamomis, net 
negražiomis mintimis... 

Jūs tokiu savo elgesiu pelnotės, kad Kristus jus iš- 
varytų iš bažnyčios, kaip kitąkart iš prieangio išvijo pirk- 
liaujančius, sakydamas: „Mano namai maldos namai, jūs 
gi padarėte iš jų galvažudžių lindynę“ (Luk. 19, 46). Bet 
dabar Kristus, pasislėpęs duonos ir vyno pavidaluose, 
kenčia ir, rodos, nemato tų visų išniekinimų; ateis vie- 
nok baisaus Dievo teismo diena; tada Jis pasirodys gar- 
bėje ir šlovėje, atiduos kiekvienam pagal jo darbus. „Jei 
kas subiaurins Dievo bažnyčią, tą Dievas sunaikins“ 
(I Kor. 3, 17), sako apaštalas šv. Povilas, 

* 
ik * P 

Mieli Klausytojai! Pažinę Bažnyčios valią, stenkitės 
ją vykdyti kuogeriausiai:  Sventadieniais Mišių dievotai 
klausykite. Kai Mozė iš tyrų ėjo prie degančio krūmokš- 
nio, Dievas jam tarė: „Nesiartink čion; atrišk nuo savo 
kojų avalinę, nes vieta, kurioje stovi, yra šventa žemė“ 
(II, 3, 5). Kada jūs eisite bažnyčion Mišių klausyti, artin- 
sitės prie altoriaus, apstatyto degančiomis žvakėmis, nukra- 
tykite nuo kojų žemiškų rūpesčių apavą, atriškite nuo 
širdies pašalinių norų raiščius, nes vieta, kur stovėsite, 
yra šventesnė už degantį krūmokšnį; čia žemė taip šventa, 
kaip Kalvarijos kalno viršūnė, aplaistyta Išganytojo krauju. 

“.* Ką gi turiu pasakyti tiems, kurie ateina klausyti Mi- 
Šių, kaip į kokią pasaulinę iškilmę, kurie kūnu tėra baž- 
nmyčioje, 0 dvasia visur klajoja, neatmindami, kad stovi 
šventoje vietoje, liepsnojančio altoriaus ' akivaizdoje.  Ne- 
galiu patarti: Palikite už bažnyčios sienų, kad neužsitrauk- 
tumėt didesnės Dievo rūstybės. Neturiu teisės atleisti jų 
nuo Bažnyčios įsakymo: „Šventadieniais Mišių klausyti“. 
Tokiems: statau prieš akis pavyzdį Evangelijos aprašyto 
muitininko; jis „atstu stovėdamas, nedrįso nė akių pa- 
kelti į dangų, tik mušėsi į krūtinę ir sakė: „Dieve, būk 
gailestingas man nusidėjėliui“... (Luk. 18, 10). Jei taip 
elgsitės, nueisite į savo namus nuteisinti. Amen, . 


Pamokslų klausymas. 


„Šventadieniais šv. Mišių su pamokslų 
klausyk!“ 


„Kaip tikės į tą, apie kurį negirdėjo? Kaip gi išgirs 
be skelbėjo?—klausia apaštalas šv. Povilas... Taigi, tikėji- 
mas iš apsakojimo, apsakojimas gi įvyksta Kristaus žo- 
džiu (Rym. 10, 14—17). Užtat Viešpats Jėzus Kristus, 
trejus. metus mokęs žmones tikėjimo ir dorovės tiesų 
toliau pradėtam darbui tęsti pats žengdamas į dangų 
paliko Apaštalus ir jų įpėdinius: vyskupus bei kunigus. 
Juos tat siuntė sakydamas: „Eidami į visą pasaulį, skelb- 
kite Evangeliją visam sutvėrimui“ (Mor. 16, 15). „Moky- 
dami juos laikyti visa, ką tik esu jums įsakęs“ (Mat. 28, 19). 
k Kadangi Kristus pastatė kunigus Dievo žodžiui 
skelbti, o Bažnyčia įsakė jiems pamokslus sakyti, tai ir 
žmonės privalo pamokslų klausyti. Buvo senas Bažny- 
čios įsakymas: „Sventadieniais Mišių su pamokslu klau- 
syk“. Kitados pamokslas buvo neatskiriamas nuo Mišių. 
Kunigas, atlaikęs pirmą Mišių dalį, skaitydavo žmonėms 
Evangeliją; perskaitęs aiškindavo ir ragindavo klausytojus 
taikinti prie Evangelijos savo gyvenimą. Dabar ta pati 
Evangelija tik po Mišių yra skaitoma ir aiškinama; jos, 
kaipo Dievo žodžių, visi turite atsidėję klausyti. 

Negaliu dejuoti, kad mano pamokslų neklausytu- 
mėt: Maža kas teišeina iš bažnyčios, kiti net susirenka 
nuo šventoriaus. „Ar jus girsiu? Cia negaliu - girti“ 
(I Kor. 11,22), kad ne visi darote taip, kaip jums sakau. 
Su Dievo žodžio klausymu yra visai kitaip, negu su 
Mišiomis. Jei šventadienį esate bažnyčioje per Mišias, 
jų dievobaimingai ir prideramai klausote, — prisakymą 
įvykdote; jeigu buvote per pamokslą, nors atsidėję iš- 
klausėte jo, tačiau dar savo priedermės neatlikote. 

Didžiausia pareiga, kokią eiti pamokslų klausymas 
uždeda, — daryti tai, kas buvo sakyta, savo gyvenimą 
taikinti prie pamokslo. Išganytojas yra pasakęs: „Palai- 
minti, kurie klauso Dievo žodžio ir laikosi jo“ (Luk. 11,: 
27): Jo apaštalas priduria: „Ne įstatymo... klausytojai 
teisūs pas Dievą, bet įstatymo vykintojai bus nuteisinti“ 
(Rom. 2, 13). Šiandien sakysiu, I kaip turite pamokslų 
klausyti ir II kaip Dievas baudžia už blogą pamoks- 
lų klausymą. „Kas turi ausis klausyti, tas teklausai“ 
(Luk. 8, 8). ė 


I. Dvejopų yra klausytojų, kurie manosi gerai 
klausą pamokslų. Yra tokių, kurie klauso, bet paklausę 
laiko reikalingu daiktu pasakyti, ar pamokslas buvo 
gražus, geras ar ne. Yra ir tokių klausytojų, kurie per 
pamokslą nesykį atsidūsta, sužadina savyje norą taip 
elgtis, kaip girdi sakant; bet, kai tiktai kunigas 
pasakė — amen, pasibaigia ir geri jų norai. Visi jie yra 
įstatymo klausytojai, bet ne vykintojai. 

Sv. Augustinas apie parisiejus ir tuos žydus, kurie 
su noru. klausydavosi Kristaus, taip sako: „Jie stebė- 
davosi, bet neįsitikindavo“. Tą patį šiandien galiu pa- 
sakyti apie tuos klausytojus, kurie, išėję iš bažnyčios, 
moka tik pagirti pamokslą: Jie stebisi, bet neįsitikina. 
Ką jums padės, kad kunigas gerai sakė pamokslą, jeigu 
jūs nė ant nago juodumo nepasitaisėte? Šv. Povilas 
gyrė savo klausytojus, sakydamas: „Jūs esate mūsų 
garbė ir džiaugsmas“ (I Tes. 2, 20). Mes apie daugelį 
savo klausytojų galime adverniškai pasakyti: Jūs darote 
mums gėdą; nors mes jus mokome ir jūs, rodos, klau- 

sote mūsų pamokslų, tačiau taip elgiatės, kad mums, 
žiūrint į jūsų gyvenimą, reikia drovėtis. ; 

Kiti, nors jau keletą, net kelioliką metų klauso pa- 
mokslų ir nekartą nutaria pasitaisyti, neatmaino vienok 
savo blogo gyvenimo. Bažnyčioje girdi pamokslus apie 
keiksmus, muštynes, apie paleistuvystę, skriaudas, šmeiž- 
tus, apkalbas, pasninkų laužymą, girtuoklystę... Reikėtų, 
rodos, tikėtis, kad klausytojai nedarys tų nuodėmių. 
O kad taip būtų! Bet, nelaimė, reikia pripažinti: Jie ir 
dabar taip pat tebegyvena, kaip ir seniau. Nežinau, kaip 
galite vieną su kitu sutaikinti? Ar Viešpats tereikalauja, 
kad tik pamokslų klausytumėt ir gerus norus savyje 
„žadintumėt? ar tik, kad vieną, kitą dieną gerai gyventu- 
mėt, o paskiau vėl grįžtumėt į blogus savo darbus? 
„Ne įstatymo... klausytojai, — sako šv. Povilas, — tei- 
sūs pas Dievą, bet įstatymo vykintojai bus nuteisinti“, 

Įsivaizduokite sau didelius namus, kuriuose gyvena 
žmonių daugybė; kiekvienas ten užsiėmęs savo darbu... 
Sit, ateina svetimas žmogus ir pradeda giedoti. Kas 
darosi namuose? Visi meta, kas kuo buvo užimtas, ir 
klausosi. Bet kaip ilgai? Kol gieda! Pabaigs, — pasa- 
kys vienas -antras, gana gerai pagiedojęs, ir grįš visi 
prie savo darbo, kurį valandėlei buvo pertraukę. Tame 
palyginime aiškiai matote kai kuriuos Dievo žodžio 
klausytojus; jie klauso pamokslų, bet nenori jais nau- 
dotis. Apie tokius klausytojus sako pamokslininkui 
Dievas per pranašą Ezekielį: „Esi jiems, kaip dainiaus 
giesmė, kuri giedama maloniu ir gražiu balsu; klausosi 
tavo žodžių, bet jų nevykdo“ (Ez. 33, 32), 

Kaip anų namų gyventojai, paklausę giesmės, grįž- 
ta prie kasdieninių savo darbų; taip ir tokie klausytojai 
po pamokslų grįžta į senas savo nedorybes: Kaip mu- 
šėsi, taip ir tebėra mušeikos; kaip paleistuvavo,. taip ir 
paleistuvauja; kaip vogė, taip ir tebevagiliauja; kaip šmeiž- 
davo, taip ir tebešmeižia; kaip laužė pasninkus, taip ir 
tebelaužo; kaip pirma gerdavo, taip ir tebegeria. Po dau- 
gelio pamokslų nesimato jokios atmainos... Dievo žo:: 
džio skelbėjui, matant visa tai, prisimena Pranašo žodžiai 
„Esi jiems, kaip dainiaus giesmė, kuri giedama maloniu 

ir gražiu balsu; jie klausosi tavo žodžių, bet jų nevyk+ | 
do“. Jie stebisi tavo pamokslais, bet neįsitikina, 5 

Vieną kartą Kristus, stebuklingai išgydęs aklą, — 
klausė jį, ar jis ką matąs. Tasai pažvelgęs tarė: „Ma- 
tau žmones, vaikščiojančius, kaip medžius“ (Mor. 8, 24), 
Jei mes ten būtumėm buvę, be abejonės, būtumėm pa- 
sakę: Žmogau! tu mažai tematai, kad sakai, būk žmonės 
vaikščioją, kaip medžiai; juk medžiai stovi ant vietos. 
Tuo tarpu šv. Jonas Auksaburnis sako, kad ištikrųjų 
daug žmonių vaikščioją žemėje tarsi medžiai. Per vėją 
medžių lapai dreba, šakos linguoja, liemuo svyruoja, ta- 
rytum, medžiai nori eiti; bet šaknys, giliai žemėn įleis- 
tos, neleidžia. Panašiai esti su kai kuriais Dievo žodžio 
klausytojais. Per pamokslus apie amžinas tiesas ne vie- 
nam sudreba širdis, kitas linguoja galvą ženklan, kunigą 
tiesą pasakius, kai kas susvyruoja, kyla noras eiti kitais 
keliais, rodos, pasitaisys. Bet, kai tik pamokslas pasi- 
baigė, klausytojas peržengė Bažnyčios slenkstį, vėl iš- 
nyko padarytas nutarimas. Dėl ko? Gi dėl to, kad nuo- 
dėmės giliai į jo širdį įleido šaknis. 

Kada bažnyčioje klausotės Dievo žodžių, turi su- 
drebėti jūsų širdys, kaip per vėją medžių lapai; bet ne- 
privalote pasilikti, kaip medis, bestovį vietoje; turite kel- 
tis nuodėmėse gulėję ir daryti ką kunigas per pamokslą 
sakė. Kas nori pamokslu naudotis, išėjęs iš bažnyčios 
patsai sau turi sakyti pamokslą, grįždamas namo ir na- 
mie turi prisiminti, ką bažnyčioje girdėjo; privalo perkra- 
tinėti savo gyvenimą ir klausti savęs, ar saugosi tos, ar 
kitos nuodėmės, ar taikosi prie kunigo patarimų; turi 
daryti nutarimus, kaip gyvens ateityje, kad daugiau nebe- 
sugrįžtų į tas nuodėmes. Patsai sau turi sakyti: Lig šiol 
dariau taip ir taip, bet daugiau to nebebus; dabar jau 
budėsiu; žinosiu, kaip elgtis panašiose aplinkybėse, ką 
manyti, ką sakyti, ką daryti... 

Kas taip pamokslų klauso, kas pats sau girdėtą pa- 
mokslą nuolat kartoja ir prie jo taiko savo gyvenimą, 
tas gali tikėtis, kad pamokslų klausymas bus jam nau- 
dingas. „Palaiminti, — sako Išganytojas, — kurie klauso 
Dievo žodžio ir laikosi jo“ (Luk. 11, 28). Bet, jei tiktai 
klausysite pamokslų, o nevykdysite to, ką girdėjote, tai 

palaiminimo vietoje užsitrauksite bausmę.“ "Jei: norite ži- 
„noti, kaip:baudžia Dievas už blogą.pamokslų klausymą, 
toliau klausykitės. Būkite gi žodžio. vykintojai ir netik 
klausytojai, klaidinantys patys savęs. 


= II... „Žemė, sako šv. Povilas Apaštalas, — gerianti 
dažnai krintantį ant jos lietų ir gaminanti žolę, tinkamą 
tiems, kurių ji įgyvenama, gauna iš Dievo palaiminimo; 
bet jei ji duoda erškėčių ir usnių, ji yra atmesta, artima 
prakeikimo, ir jos galas — sudeginimas“  (Žyd. 6, 7—8). 
„Žiūrėkite, — aiškina šv. Augustinas, — tas pats,šiltas 
lietus krinta ant kviečių ir ant raugių; o nevienodos: esti 
pasekmės.  Krisdamas ant kviečių, -brandina juos, kad 
galima suvežti jie į klojimus. Dėliai to lietaus ir raugės 
anksčiau pribręsta; bet kam? Tam, kad kuogreičiausiai 
būtų surištos į pėdus ir įmestos ugnin“.- Kaip lietus, taip 
ir pamokslas. yra Dievo gerumo ženklas; bet tas pats 
Dievo žodis vieniems lieka geru penu, kitiems nuo- 
dais; vienus apšviečia, kitus apakina; vieniems taiso ke- 
lią į dangų, kitiems pragaran; vieniems padaugina nuo- 
pelnus, kitiems padidina bausmę. Išganytojas Evange- 
lijoje aiškiai sako: „Tas tarnas, kurs žinojo savo valdovo 
valią, bet neprisirengė ir nepadarė kaip buvo jo valia, 
bus labai plakamas“ (Luk. 12, 47). | 

Paklausykite, ką dar apie tai sako Pats Viešpats ' 
Jėzus: „Kas girdi mano žodžius ir nesergi, aš jo netei- 
siu... "Kas mane niekina ir nepriima mano žodžių, tas 
turi savo teisėją: Žodžiai, kuriuos aš kalbėjau, jie teis jį 
paskučiausioje dienoje“ (Jon. 12, 47—48). Supraskite: 
Tie įspėjimai, kuriuos bažnyčioje girdėjai; tos tiesos, ku- 
rias pažinai, paskutinio teismo dienoje užčiaups tau 
burną. Tie pamokslai šauks tada prieš visą pasaulį: Tu 
tai žinojai; tu pats tai teisingu pripažinai; tu galėjai tai 
padaryti; tu turėjai taip elgtis, bet veltui, tu to nedarei... 
Tas ir tas, klausydamas pamokslų, gailėjosi už savo nuo- 
dėmes, išpažino jas; tas ir tas liovėsi keikęs, paleistuva- 
vęs, girtuokliavęs... Tas vaikas pradėjo eiti pareigas sa- 
vo tėvams; ans apsileidęs krikščionis ėmė geriau Vieš- 
pačiui tarnauti; šis daro gerus darbus jau ne dėl žmo- 
nių akių ir tuščios garbės, bet dėl Dievo meilės ir sie- 

Jos išganymo... Tu gi pasilikai, kaip buvęs. Girdėti 
pamokslai liudys paskutiniame teisme, jog, jei būtų jie 
sakyti kitur, tai būtų atnešę šimteriopą vaisių; 0 tau pra- 
skambėjo pro ausis be jokių pasekmių, kaip žirniai nuo 
sienos "atšoko... „Deja tau, Korozaine, deja tau, Bet- 
saida: nes, jei Tyre ir Sidone būtų įvykę stebuklai, ku- 
rie padaryta jums, jie: seniai būtų darę atgailą ašutinėje 
ir pelenuose“ (Mat. 11, 21). 
“1 „Tas tarnas, kurs žinojo savo valdovo valią, bet 
neprisirengė... ir nepadarė, kaip buvo jo valia, bus labai 
plakamas“. Atsiminus tuos Išganytojo žodžius, norisi 
sušukti: Viešpatie! ar gi tie mano pamokslai daugeliui 
be naudos sakyti, turės būti jiems pragare tas baisus 
balsas, kurs jiems amžinai skambės ausyse: Tu žinojai 
ką turi daryti, tu galėjai tai padaryti, tu privalei taip 
elgtis, bet tu nenorėjai?!. Ar gi aš ir kiti kunigai dėl to 
skelbiame Dievo žodį, kad toms sieloms, kurias savo 
pamokslais norėjome išganyti, prisidėtumėm dar prie 
didesnio jų paskandinimo? Mes tikėjomės, padedą visų 
klausytojų išganymui; štai teismo dienoje pasirodys, kad 
kai-kuriuos klausytojus pastūmėjome į pasmerkimą, už- 
traukėme didesnę jiems bausmę pragare! 

Tikrai, pasirodys tada, jog daug bus rūsčiau nu- 
baustų dėl to, kad mes Dievo žodį skelbiame. Jeigu jau 
taip turi būti, tai gal geriau būtų liautis, pamokslus sa- 
kius, visiems mums nutilus? Juk mes trokštame savo 
klausytojams didesnio užmokesčio danguje, o ne rūs- 
tesnės bausmės pragare! Nesakyti pamokslų mes nega 
lime; tada  prapuolusiųjų skaičius būtų be palyginimo 
didesnis. Jie visi tuomet prikaišiotų mums: Jūs mūsų 
prapultiės kaltininkai; jūs turėjote mus mokyti, įspėti, 
barti, bet to nedarėte.. Dievas tų pražuvusių sielų iš 
mūsų reikalautų. Tada ir mes šauktumėm per amžius: 
Deja mums, kad mės tylėjome. „Deja man, jei aš ne-' 
skelbčiau Evangelijos“ (I Kor. 9, 16). 

Kas gi mums, kunigams, daryti? koks patarimas 
duoti tiems klausytojams, kurie nenori savo gyvenimo 
taikyti prie mūsų pamokslų? Mes žinome, kad tokie 
klausytojai po kiekvieno pamokslo yra didesni kaltinin- 
kai; nes juo daugiau pamokslų veltui klauso, tuo dides- 

„nę atsakomybę prisiima, tuo rūstesnė bausmė laukia jų 
anapus kapo. Išganytojas stačiai sako: „Iš kiekvieno, ku- 
riam daug duota, bus daug ir reikalaujama“ (Luk. 
12, 48). Gal patarti jiems: Jei nenorite pasitaisyti, geriau 
neateikite pamokslų klausyti? Tai nieko nepadėtų; tada 
vietoj žodžių: „Anas tarnas, kurs žinojo savo valdovo 
valią, bet neprisirengė ir nepadarė, kaip buvo jo valia, 
bus labai plakamas“, — išgirstų tokį Dievo priekaištą: 
„Šaukiau ir jūs priešinotės... paniekinote visus mano pa- 
tarimus ir nieku vertėte mano pabarimus; tai ir aš juok- 
siuos, jums žūnant“ (Pr. 1, 24). 

Kaip matote, mes, kunigai, negalime išvengti, kad 
tie, kurie klauso Dievo žodžio ir jo nesilaiko, neužsi- 
trauktų didesnės atsakomybės prieš Dievą. Mes, kaip 
kas galėdamas, sakomę pamokslus, rūpinamės, kad visi, 
ką sakome, suprastų, raginame tai vykdyti... Ne mūsų, 
rodos, kaltė, kad „esame nenaudingi tarnai; darome, ką 
turėjome daryti“. (Luk. 17, 10). To išvengti galite tik 
jūs patys, klausytojai, tokiu būdu, kad ne tik klausysite, 
bet ir vykdysite, ką per pamokslą išgirsite. „Nes ne įsta- 
tymo klausytojai teisūs pas Dievą, bet įstatymo vykin- 
tojai bus nuteisinti“. Tik tie — „palaiminti, kurie klauso 
Dievo žodžio ir laikosi jo“. 


* 
* * 


Mieli Klausytojai! kaip ligšiol, taip ir toliau noro- 
mis klausykite pamokslų; bet, ką išgirsite, rūpinkitės 
įvykdyti, kad tas nesunaudotas Dievo žodis neprisidėtų 
prie jūsų prapulties. „Būkite gi, — kaip sako šv. Jokū- 
bas, — (Dievo) žodžio vykintojai, ir ne tik klausytojai, 
klaidinantys patys save. Nes, jei kas yra žodžio klausy- 
tojas ir ne vykintojas, tas panašus į žmogų, kurs žiūri 
į savo prigimtą veidą veidrodyje; jis pasižiūrėjo į save 
"ir nuėjo, ir tuojau užmiršo, koksai buvo. Kas gi atsidė- 
jęs įsižiūri į tobulą laisvės įstatymą ir jo laikosi, kas 
pasidarė ne klausytojas užuomarša, bet darbo vykinto- 
jas, tas bus laimingas savo darbu“ (Jok. 1, 22—25). 
Kadangi, anot šv. Povilo: „ne tas, kurs: sodina, yra šis 
tas, ir ne kurs laisto, bet kurs duoda augimą, Dievas“ 
(I Kor. 3, 7), — visi drauge melskime Dievą, kad šven- 

ta Jo sėkla kristų ne „uolingon vieton, ne tarp erškėčių 
bet į gerą žemę“ ir duotų vaisiaus, jei ne „šimteriopo“, 
ne šešiasdešimteriopo, tai bent „trisdešimteriopo“ (Mat. 
13, 5—8). Amen. 


Pasninkai 


„Pasninkus pasninkauk“ 


Nėra, man rodos, kito įsakymo, kurį mūsų laikais 
žmonės taip niekais laikytų ir taip dažnai peržengtų, kaip 
trečiąjį Bažnyčios, liepiantį:  „pasninkus pasninkauk“. Po 
kaimus dar šiaip taip yra, bet po dvarus, ypač miestuo- 
se, visai blogai. Nebesakau apie aukštesniuosius luomus, 
kurie nuo mažų dienų pripranta nelaikyti pasninkų, ir 
šiaip jau žmonės, vaikai tų tėvų, kurie lig šiol, nežiūrint 
nei senatvės, nei sunkaus darbo, dar nenori  gavėnios 
sekmadieniais su mėsa valgyti, — atvažiavę miestan jau 
pienišku valgiu nebesitenkina penktadieniais. 

Tiesa, dabar pasninkai labai sumažinti; bet yra 
žmonių, kurie per ištisus metus valgo su mėsa, niekais 
laikydami Bažnyčios įsakymą: „Pasninkus pasninkauk“. 
„Skalikai, nors labai alkani, — sako šv. Jonas Auksa- 
burnis, — pagavę kiškį, jo neėda. Žmogus sutvertas 
Dievo paveikslu, apdovanotas protu, nenori susilaikyti 
muo to, ką per savo Bažnyčią užgina dangaus ir žemės 
Sutvėrėjas, tuo tarpu kad išalkęs šuo, neprotingas gal- 
vijas, neėda to, ką jam jo ponas draudžia“. 

„Gėda tokiems krikščionims, kurie blogiau už gyvu- 
Jį elgiasi. Kad mokėtumėt šitame dalyke protingai tvar- 
kytis, pažiūrėkime šiandien, kaip reikia suprasti trečiasai 
Bažnyčios įsakymas: „pasninkus pasninkauk“. Sakysiu, I 
kurie šiandien yra Bažnyčios įsakyti pasninkai, II kaip 
naudinga yra pasninkauti ir III kaip tušti nuo pasninkų 
išsikalbinėjimai. 

1. Pasninkas, arba prisiturėjimas nuo valgymo yra 
labai senas paprotys, žinomas ne tik krikščionims, bet 
žydams ir pagonims. Skaitydami Sv. Raštą, šit ką mato 

me: Kaip sena žmonija, taip senas yra paprotys pasnin- 
kauti, „nes jis, — anot šv. Baziliaus, — buvo jau. Roju- 
je“, kai Viešpats pirmiesiėms' žmonėms. uždraudė. valgy- 
ti vieno medžio vaisius. Taip pat Dievas.per. Mozę įsa- 
kė žydams visai nevalgyti kai kurių-valgių, kaip antai kiaulie- 
nos (Ill Moiz. 11, 7). Atgailos šventėje buvo jiems įsa- 
kytą nieko nevalgyti per ištisas 24 valandas. 

Patsai Moizė, prieš gaudamas dešimtį Dievo įsakymų, 
pašauktas į Sinajaus kalną, pasninkavo keturias dešimtis 
dienų ir nakčių, — „nevalgydamas duonos ir negerda- 
mas vandens“ (V Moiz. 9, 9). Pasninkavo žydų tauta 
įvairiose aplinkybėse. Tris dienas žydai pasninkavo, ka- 
da Esteros laikais nuožmus Amanas norėjo visus juos 
nužudyti. Elijas, didžiausias pranašų, Horebo kalne pas- 
ninkavo 40 dienų. Ir šv. Jonas Krikštytojas, Kristaus 
pirmtakūnas, labai griežtai pasninkavo: nes nuo pat jau- 
nystės, išėjęs tyran „valgė skėrius ir laukinį medų“ 
(Mor. 1, 6). 

Ne tik žydams, Dievo išrinktajai giminei, bet ir pa- 
gonims pasninkai buvo ir yra žinomi. Senovės Graikai 
ir Romėnai pasninkaudavo prieš didesnes šventes. Kinie- 
čiai ir Indijonai nuo seniausių laikų laiko labai sunkius 
pasninkus. Magometas Turkams, Totoriams ir kitiems 
savo sekėjams įsakė visą vieną mėnesį pasninkauti; per 
jį nuo aušros iki temstant neleista nieko valgyti, nė sei- 
lės nuryti. Matomai, iš pirmykščio Viešpaties Apreiški- 
mo paėmė pagonai paprotį pasninkauti. 

Tą tatai paprotį, laikomą pagonų ir žydų, paliko ir 
mums, krikščionims, vyriausias mūsų Mokytojas -— Kris- 
tus. Ne tik liepė pasninkauti, bet dar savo pavyzdžiu 
ragino. Pirm pradėdamas skelbti Evangeliją, pats išpa- 
sninkavo „keturias dešimtis dienų ir keturias dešimtis 
nakčių“ (Mat. 4, 2). Pasninką įsakė Apaštalams ir savo 
mokiniams, kuomet peikdamas parisiejų  veidmainystę, 
tarė: „pasninkaudami nebūkite kaip veidmainiai“. (Mat. 
6, 16). ; 
Pasninkavo Apaštalai ir pirmieji krikščionys, kaip 
matoma iš Apaštalų Darbų. Pirmųjų amžių krikščionys 
beveik didžiąją metų dalį pasninkaudavo; valgydavo sau- 
sai keletą savaičių prieš Kalėdas, devynias savaites prieš 

Velykas, dar po keletą savaičių. prieš didėsries šventes, 
kaip antai: prieš šv: Petrą, Panelės Šv. Dangun ėmimą 
ir per.visus metus penktadieniais ir šeštadieniais. i 

Pirmųjų krikščionių pašninkai buvo labai sunkūs: 
Tevalgydavo kartą dienoje ir tai jau pavakarėje; tik try= 
liktame šimtmetyje pradėta nebe vakare, bet pusiaudie+ 
nyje valgyti; o šešioliktame amžyje buvo leista, paval- 
gius pietų, dar vakare užsikąsti duonos, bet nedaugiau 
per tris lotus; iš čia kilo paprotys valgyti vakarienę; o 
dabar pasninkų dienomis galima trys kartai valgyti puBė 
rytis, pietūs ir vakarienė. 

Seniau įvairiuose kraštuose buvo įvairūs pasninkai: 
būdavo laikomasi vietos papročių. Lietuvoje buvo ypač 
daug sauso pasninko dienų. Bet 1918 m. gegužės 19 d; 
Popiežius Benediktas XV, pertvarkydamas visus Bažny- 
čios įstatymus, palietė ir pasninkų įsakymą. Naujos Ka- 
nonų teisės suvienodino  pasninkus, labai sumažino 
ej dienų skaičių, net visai panaikino sausą pas- 
ninką. 
Dabar Bažnyčios įsakyti pasninkai yra šie: 1) Penk- 
tadieniais, susiturint nuo mėsos, leista valgyti, kiek no- 
rint sykių dienoje pieno, sviesto, kiaušinių, valgių, tau- 
kais uždarytų, ar paspirgytų, duonos užteptos taukais; 
-2) pelenėje, gavėnios penktadieniais ir šeštadieniais, metų 
ketvirčių trečiadieniais, penktadieniais ir šeštadieniais, 
Sekminių, Žolinės, visų Šventų šventės ir Kalėdų vigili- 
jomis, galima valgyti tų pačių valgių, kaip ir paprastais 
metų penktadieniais, bet tik tris kartus dienoje būtent: 
pietų lig soties, o pusryčių ir vakarienės užkąsti; tačiau, 
nebaigę 21, pradėję 60 metus, silpnos sveikatos, sunkiai 
dirbą, gali valgyti sočiai daugiau sykių; 3) gavėnios pir- 
madieniais, antradieniais, trečiadieniais ir ketvirtadieniais 
leista valgyti  mėsiškų valgių per pietus, o pusryčio ir 
vakarienės užkąsti be mėsos; bet nebaigę 21, pradėję 
60 m., silpnos sveikatos, sunkiai dirbą gali valgyti su 
mėsa sočiai daugiau kartų; 4) didįjį šeštadienį lig pietų 
baigiasi gavėnios „pasninkas; 5) gavėnios bei metų sek- 
madieniais ir ne gavėnios įsakytomis Bažnyčios šventė- 
mis leista ką norint ir kiek norint sykių valgyti; 6) šven- 
tadieniais atsitinkančių vigilijų pasninkas nyksta. 

Sunkiai dirbą ne tik rankomis, bet ir galva, kaip 
„antai pav.: mokslus einą ir mokytojai... net ir tomis ke- 
liomis dienomis, kuriomis pasitaiko darbo pertrauka, 
bent nesunkus darbas, gali daugiau sykių dienoje val- 
gyti sočiai jiems leistų valgių. Kam ir taip sušvelninti 
pasninkai sunku laikyti, turi prašyti kunigą pasninkų pa- 
lengvinimo. Vienuose atvejuose kunigas taria, kad šiose 
sąlygose pasninkas neprivalomas, kitose duoda dis- 
pensą. Stai, kaip Bažnyčia, žiūrint aplinkybių, palengvi- 
no pasninkus, sumažino pasninko dienų skaičių, bet vi- 
sai to senovinio papročio nepanaikino; priešingai, kaip 
seniau, taip ir dabar griežtai liepia, „pasninkus pasnin- 
kauk“. Zino gerai Bažnyčia, kaip naudinga yra žmogui 
pasninkauti, kaip labdaringa žmogui pasninko įtaka. 


II. Kokia kam gali būti nauda, paklaus ne vienas, 
kad žmogus kankina save pasninku? Pirmiausia, nau- 
dinga tai, kad žmogus pasninku atsilygina Dievo teisy- 
bei ir Jį permaldauja už savo nusidėjimus. Pats Viešpats 
nurodo pasninką, kaip atsilyginimą, kai sako: „Grįžkite 
pas mane visa savo širdimi, pasninkaudami, verkdami, 
gailėdamiesi“ (Joel. 2, 12). Aiškus dalykas: Dėl užginto 
vaisiaus ragavimo tapome visi nusidėjėliai; piktam atitai- 
syti reikia priešingai elgtis, susilaikyti net nuo leistų val-- 
gių. Popiežius šv. Grigalius stačiai sako: „Valgymo gei- 
duliu visi praradome Rojaus smagumus, suturėdami tą 
geidulį privalome rūpintis vėl juos atgauti“. Anot šv. 
Baziliaus: „Reikia pasninkauti, kad sugrįžtumėm į Rojų, 
iš kur mus išvarė apsirijimas“. 

Pasninkavo visi, kurie norėjo Dievą permaldauti, 
su Juo susitaikyti. Prisiminkite sau tik Ninivitų atgailą. 
Pranašas Jonas atėjo pas juos ir Viešpaties vardu pra- 
dėjo grumoti: „Dar 40 dienų ir Niniva bus išgriauta“. 
Įtikėjo Ninivitai ir apsivilko storais atgailos rūbais nuo 
mažo iki dideliam ir pelenais pasibarstė savo galvas; 
net karalius, metęs karališkus rūbus, užsivilko ašutinę ir 
liepė paskelbti po visą miestą: „Žmonės ir galvijai tegul 
nieko nevalgo ir vandens tegul negeria, gal kartais pasi- 
gailės Viešpats“ ir nepražūsime. „Pamatė Dievas, — 
sako Sv. Raštas, — jog sugrįžo nuo blogo kelio, susi- 

milo Viešpats ir neįvykdė jiems to, ką norėjo daryti“ 
(Jon. III). 

Tokia tai pasninko galia! Taigi, jei jaučiatės kuo 
nors kalti, klausykite šv. Baziliaus. Jis taip sako: „Per 
nuodėmę įpuolėme į ligą, gydykimės atgaila; bet atgailo- 
jimas be pasninko menkas ir nevaisingas; pasninku to- 
dėl taikinkimės su Dievu“. Jeigu kas nenusidėjo, taip gi 
turi pasninkauti. Tas pats Sventasis atsako: „Pasninkau- 
kite, nes nusidėjote; pasninkaukite, kad nenusidėtumėt! 
pasninkas ne tik dildo senesniąsias nuodėmes, bet ir 
nuo būsimųjų apsaugo ir suturi“. 

Žinomas yra daiktas, kad žmogaus kūnas prigim- 
timi palinkęs į pikta, prieštarauja dvasiai, su ja nuolat 
kovoja. Toje kovoje, kad dvasia nugalėtų kūną, gera 
yra kūną varginti pasninku. Kaip išliuobtas žirgas pri- 
ilsina net stiprų raitelį, taip, nelyginant, išlepintas kūnas 
neša dvasią į visokių nedorybių bedugnę; neduok ark- 
liui gero pašaro, — susivaldys; galės ant jo pajoti net 
mažas vaikas; nubausk kūną pasninku, ir bus paklusnus 
dvasiai. Sv. Augustinas aiškiai sako, pasninkas varžąs 
kūno jautulius ir gesinąs geidulių liepsną. 

Vartojamas maistas ne vien tik palaiko mūsų gy- 
vybę, bet ir įtakos daro mūsų dvasios ir kūno gyveni- 
mui. Pastebėta, jog žmonės, kurie vartoja daug mėsos, 
yra neramūs, užsidegėliai, susierzinę, ypač tie, kurie tokį 
maistą vartoja ilgesnį laiką. Mėsa erzina nervus beveik 
kaip alkogoliniai gėralai. Lengvas valgis pakeičia žmo- 
gaus ūpą, jį ramina. Pagaliaus, maistas daro įtakos net 
žvėrims. Tigras, liūtas, vilkas ir kiti plėšrieji žvėrys atsi- 
žymi žiaurumu, tuo tarpu kad mintantys žole gyvuliai 
esti ramaus būdo. Padaryti mėginimai rodo, kad ir plėš- 
riųjų žvėrių būdą galima sušvelninti, maitinant juos ilges- 
nį laiką ne mėsa, bet augaliniu maistu. Pastaraisiais lai- 
kais jau moksle įsigali pažiūra sumažinti vartojamojo 
S kiekį, bent retkarčiais  papasninkauti, net paba- 

auti. : 

Zinojo tą pasninko naudą visi dievobaimingi žmo- 
nės ir piktus kūno geidulius malšino pasninkais. Nilas 
tik vieną kartą jaunystėje padarė nuodėmę; kad išveng- 
tų naujo nupuolimo, per visą gyvenimą pasninkavo 

gaivinosi šaknimis ir medžių vaisiais, gėrė tik vandenį. 
Vyskupas Šv. Karolis Baromiejus ir kardinolas niekad 
nevalgė nei mėsos, nei žuvies, nei kiaušinių, nei vyno 
negėrė. Popiežius Urbonas V sausai valgė kas trečia- 
dienis, penktadienis ir šeštadienis. Sv. Aloyzas, nekal- 
tybe panašus į angelą, sverdavo savo valgius, kad ne- 
duotų kūnui daugiau, negu reikia. 

Šventieji, kurių gyvenimas buvo nekaltas, taip sun- 
kiai pasninkavo; ką besakyti apie mus, kurių palaidi pik- 
ti kūno geiduliai traukte traukia į visokias nedorybes. 
Mes turime tuo labiau pasninkauti, kad nepražūtumėm. 
Tokį vaistą pataria visiems apaštalas šv. Povilas, saky- 
damas: „Jei Jūs gyvensite kūniškai, — numirsite; O jei 
dvasia marinsite kūno darbus, — būsite gyvi“ (Rom. 8, 13). 


III. Kurie nenori pasninkauti, randa visokių išsi- 
kalbinėjimų nuo pasninko. Vieni sako, negalį pasninkau- 
ti: pasninkas kenkiąs jų sveikatai. Tokiems atsakau 
šv. Bazilijaus žodžiais: „Ne prieš mane teisiniesi, bet 
prieš Dievą, Kurs žino, ką reiškia tokie tavo išsikalbėji- 
mai“. Bažnyčia neįsako tokių pasninkų, kurie sveikatai 
kenktų. Tikrai negalinčius pasninkauti Bažnyčia paliuo- 
suoja nuo pasrinkų. Sunkiai sergantieji, ar iš sunkios 
ligos besikeliantieji, kurie, pagal gydytojo nutarimą, pas- 
“ ninkų negali laikyti, nėščios moterys, jei labai nori mėsos, 

ir kūdikius žindančios moterys, jeigu yra silpnesnės svei- 
katos, ir vaikai lig 7 metų kiek, kada ir ką nori gali 
valgyti. Visiems, tikrai negalintiems pasninkauti, sakau 
šv. Augustino žodžiais: „Kas negali pasninkauti, tegul 
nuliūdęs valgo, kadangi, kitiems pasninkaujant, jis turi 
peržengti įsakymą“. 

Sveikiems pasninkas ne tik nekenkia, bet dar sveika- 
tos priduoda. Patys matote, jog šiaip-jau žmonės, kurie 
prasčiau valgo ir laiko pasninkus, esti daug svėikesni, 
negu ponai, kurie ir skaniau valgo ir mažiau pasninkauja.. 
Mokyti gydytojai gavėnios pasninką pavasario metu pri- 
pažįsta naudingu sveikatai. Hipokratas, visų gydytojų tė- 
vas, kurs sveikas išgyveno 140 m., paklaustas, kaip ga- 
lėjo sulaukti tokios senatvės, atsakė: „Niekad nevalgiau 
skanių valgių ir niekad sotus nesikėliau nuo stalo...“ 

Daug žmonių, nors nuolat pasninkavo, tačiau ge- 
roje sveikatoje susilaukė žilos senatvės net šiltuose kraš- 
tuose, kur žmonės trumpiau tegyvena. Taip šv. Antanas 
gyveno 105 metus, šv. Povilas, pirmas atsiskyrėlis, —113, 
šv. Arsenas — 120 m. Šv. Ambroziejus prikalbinėjamas 
nepasninkauti taip aštriai, nemažinti savo sveikatos, tarė: 
„Daug mirė dėl neprisiturėjimo nuo valgių, bet niekas 
nemirė nuo pasninkų“. Iš tikrųjų, kaip perdėjimas val- 
gyme ir gėrime gimdo ligas ir priartina mirtį, taip iš- 
mintingas susilaikymas palaiko sveikatą ir prailgina gy- 
venimą. 

Kiti sako: „Kas čia gali būti pikta,kad mėsos kąs- 
nelį pasninko dieną suvalgysi; juk esą neblogesnė mėsa 
penktadienį, kaip valgomoj dienoje; Dievas už mėsos kąsnį 
nepaskandinsiąs; ir Kristus pasakęs: „Ne kas pro burną, įei- 
na sutepa žmogų; bet kas išeina iš burnos, tai sutepa žmo- 
gų“ (Mat. 15, 11)... Tiesa, kad neblogesnė mėsa pasninko 
dieną, kaip valgomojoje; niekas neskelbia, kad mėsa žmogų 
suteptų. Jeigu mėsa valgyti būtų nuodėmė, tai jos niekad 
nebūtų galima ragauti. Ne už mėsą baus Dievas, bet už 
nepaklusnumą Bažnyčiai. 

Liudvikas XV, prancūzų karalius, pamatė dvariškį, 
pasninke valgantį su mėsa. Jis teisinosi, sakydamas, jog 
tai, kas įeina burnon, nesutepą žmogaus sielos... Bet ka- 
ralius atkirto: „Mano mielas! ne mėsos valgymas sutepa 
sielą, bet nepaklusnumas tikrai valdžiai ir aiškaus įsakymo 
peržengimas; viskas pareina nuo to, ar Kristus davė Baž- 
nyčiai galios įsakyti savo vaikams. Aiškiai liudija tai ka- 
tekizmas; kadangi žinai taip pat ir Evangeliją, turi atsi- 
minti, ką sakė Viešpats Jėzus: Tas, kas neklauso Bažny- 
čios, turi būti laikomas pagoniu“. 

Kokia gali būti Dievui garbė iš to, kad žmonės 
kankina savo kūną pasninku, 0 nesutvarko blogų savo 
papročių? Geriau nepasninkauti, bet susiturėti nuo pikta!.. 
Zinokite visi, jog pasninkas dėl to yra įsakytas, kad pa- 
deda suvaldyti piktus palinkimus; O pats vienas pasnin- 
kas nedaug tereiškia, Viešpaties akyse. Nors visus Baž- 
nyčios įsakytus pasninkus laikytumėt, nors patys nuo 
savęs užsidėtumėt, nors per visą gyvenimą sausai pas- 
ninkautumėt, nors, kaip Dovidui, nuo pasninkų drebėtų 

pakinkiai ir pridžiūtų oda prie kaulų, tačiau nieko jums 
nepadės... jei nesiliausite blogai darę. „Ką padės tai, šau- 
kia šv. Jeronimas, kad kūnas vysta nuo pasninko, siela gi 
tinsta iš puikybės; ką padės, broli, jei nuo pasninko pa- 
balai, o pamėlynavai iš pavydo?' Ir šv. Augustinas sako: 
„Ką padės susilaikyt nuo mėsos, jei plėši šlovę artimui?“ 

„Ne nuo valgių susilaikymas, bet susiturėjimas nuo 
nuodėmių gali žmogų išganyti, — sako šv. Jonas Auksa- 
burnis. — Kad pasninkauji, gerai darai; bet parodyk tai 
ir darbais. Jei pamatysi vargšą, — pasigailėk jo; jei su- 
tiksi priešininką, — susitaikink su juo; jei pastebėsi artimą 
laimėje, — nepavydėk jam. Negana, kad pasninkauja tavo 
burna; tepasninkauja akys, ausys, kojos, rankos ir visi 
kūno sąnariai. Rankos tepasninkauja, susiturėdamos nuo 
svetimos nuosavybės ir lobio tykojimo; tepasninkauja ko- 
jos, nevaikščiodamos į nepadorius žaidimus; akys privalo 
pasninkauti, paleistuvingai nesidairydamos; juk dairyma- 
sis akių penas. Būtų didelė beprotystė neduoti burnai 
leisto valgio, akims gi leisti nuodėmingus su geiduliais 
pažvelgimus; susituri nuo mėsos, — gerai; bet neduok 
ir akims geisti svetimoterystės. Tavo ir ausys turi pasnin- 
kauti; ausų pasninkas toks: kad neklausytum šmeižtų ir 
apkalbų.  Tepasninkauja ir tavo liežuvis nors tiek, kad 
susilaikytų nuo keiksmų ir piktžodžiavimų...“ 


* 
* * 


Toks tai, Mieli Klausytojai, Bažnyčios mokslas apie 
pasninkus.  Nedejuokite, neišsikalbinėkite niekingomis 
priežastimis, bet pergalėkite savo kūną, kurs mėgsta Ie- 
pintis, ir pasninkus, Bažnyčios įsakytus, noromis laiky- 
kite. Ateis laikas, kada už gerą Bažnyčios valios vyk- 
dymą būsite nuvesti ten, kur žmonės, anot šv. Jono be- 
tariant, „daugiau nebealks ir nebetrokš“ (Apr. 7, 16), 
nes įvyks Išganytojo žodžiai: „Palaiminti, kurie dabar 
alkstate, nes būsite pasotinti“ (Luk. 6, 21). Amen. 


Metinė išpažintis ir velykinė Komunija. 


„Eik išpažinties bent vieną kartą metuose 
ir apie Velykas priimk Švenčiausiąjį Sakramentą“. 


Viešpats Jėzus Kristus įstatė atgailos sakramentą 
žmonėms apvalyti nuo nuodėmių, o Svenč. Sakramentą, 
kaipo „ligotų sielų išgydymą“. Todėl visi katalikai, kiek 
kartų yra reikalas, turi eiti tų šv. Sakramentų. Pirmieji 
krikščionys labai dažnai ėjo išpažinties, o prie Dievo 
stalo tai kasdien. Gerokai vėliau dar buvo visuotinis 
paprotys keturis sykius savaitėje imti Komuniją. Šv. 
Augustinas rašo, jo laikais krikščionys kas sekmadienis 
priimdavę Svč. Sakramentą. Pirmiems krikščionims nė- 
reikėjo įsakymo eiti šv. Sakramentų. 

Ilgainiui vienok atšalo krikščionių uolumas; tada 
buvo paliepta tris kartus metuose per didesnes šventes, 
būtent: per Kalėdas, Velykas ir Sekmines atlikti išpažin- 
tis ir priimti Svenč. Sakramentas. Laikui slenkant, ir tą 
Bažnyčios įsakymą daugelis pradėjo laužyti; vyskupai, 
susirinkę Laterane, vadovaujant Popiežiui Innocentui III, 
1215 m. įsakė kiekvienam katalikui: „Eik išpažinties bent 
vieną kartą metuose ir apie: Velykas priimk Švenč. Sa- 
kramentą“, 

Mūsų laikais ir tas Bažnyčios įsakymas ne vienam 
atrodo per sunkus; atsirado jau ir tokių katalikų, kurie 
ir karto metuose nebenori atlikti išpažinties ir priimti 
šv. Komunijos. Piktam išvengti šiandien paaiškinsiu 
ketvirtąjį Bažnyčios įsakymą: pasakysiu, I ką Bažnyčia 
griežtai įsako, II ką tik pataria. „Klausykite Bažnyčios 
valios ir eikite išpažinties bent vieną kartą metuose ir 
apie Velykas priimkite Švenčiausiąjį Sakramentą. 

I. Didžiausia nelaimė, kokia gali žmogų ištikti, tai 
mirtingoji nuodėmė; per ją patampame iš Viešpaties 
vaikų piktos dvasios vergais, vertais amžino paskandi- 
nimo. Sunkus, beveik negalimas daiktas jos išvengti per 

kiaurus metus, nė sykio neinant prie šv. Sakramentų. 
Bažnyčia, rūpestinga motina, ketvirtuoju savo įsakymu 
liepia kiekvienam katalikui, paaugusiam maždaug po sep- 
tintų amžiaus metų, įau suprantančiam kas yra pikta, 
kas gera, kada jau gali padaryti sunkų nusidėjimą — 
„Eik išpažinties bent vieną kartą metuose ir apie Vely- 
kas priimk Švenč. Sakramentą. 

Bažnyčia nepaskiria laiko, kuriuo reikia išpa- 
žintis atlikti; šv. Komuniją privalome priimti apie Ve- 
lykas; todėl paprastai ir metinė išpažintis atliekama ve- 
lykiniu metu. Vyskupai, Tridente susirinkę, sako: „Vi- 
soje Bažnyčioje yra išganingas paprotys tuo šventu ir 
ir tinkamiausiu keturių dešimčių dienų pasninko laiku 
atlikti išpažintis; tą paprotį šv. Santaryba, kaipo dievobai- 
mingą ir sutinkantį su tiesa, patvirtina ir priima“ (s. 14 
c. 5). Pas mus vienok velykinė tęsiasi nuo pirmo gavė- 
nios sekmadienio lig Svenč. Trejybės šventės. 

Ne be priežasties Bažnyčia įsako priimti šv. Sakra- 
mentus apie Velykas. Pati gamta, pavasariop tarytum iš 
mirties besikelianti, nurodo „laiką, kad jau metas mums 
keltis iš miego“ (Rym. 13, 11). Atgijusi gamta, rodos, 
ragina žmogų, per mirtingąją nuodėmę tarsi apmirusį, 
keltis iš numirusių per išpažintį, o priimant Šv. Komu- 
niją vienytis su Kristumi — „kad, kaip Kristus kėlės iš 
numirusių per Tėvo garbę, taip ir mes gyventumėm 
nauju gyvenimu“ (Rom. 6, 4). 

„Eik išpažinties bent vieną kartą metuose ir apie 
Velykas priimk Svč. Sakramentą“. Kas, nežiūrėdamas 
Bažnyčios įsakymo, nepriima tų šv. Sakramentų nė vie- 
no sykio metuose apie Velykas, papildo sunkią nuodė- 
mę ir, jei numirtų be išpažinties, negalėtų būti palaido- 
tas su Bažnyčios apeigomis šventoje vietoje. Užtat, kas 
ir apleido velykinę, neprivalo laukti kitų Velykų, bet kuo- 
greičiausiai turi atlikti savo priedermę. 

Ačiu Dievui, nedaug yra žmonių, kurie velykinės 
neatliktų; bet labai daug yra tokių, kurie, kartą metuose 
išpažinties teeidami, atlieka ją negerai. Pagalvokite jūs 
patys, metininkai, kokios jūsų velykinės. Atliekate išpa- 
žintį, nes drovitės žmonių; ateinate velykinės, bet darote 
tai daugiau iš reikalo, gal iš papročio, be jokio prisi- 

ruošimo. Ne vienas, po metų atėjęs, neturi, ko sakyti; 
rodos, kad būtų nekalčiausias avinėlis; išpažįsta be rei- 
kalingo gailesčio, be tikro noro pasitaisyti, daugiau į 
tas nuodėmės nebegrįžti, be noro vykdyti, ką jiems ku- 
nigas įsako. 

Nebesinori minėti tų, kurie stačiai slepia nuodėmes, - 
ar sunkesnes išpažįsta, kaip mažesnes, — sako, kas ant 
seilės užplūsta... Žinokite, jog per negerą išpažintį ne- 
įvykdote Bažnyčios įsakymo; grįštate iš bažnyčios ne- 
apsivalę, bet dar labiau apsunkinti nuodėmėmis, nors ir 
gavę išrišimą. Turite dar kartą, nelaukdami kitų Velykų, 
gauti vertai nuodėmių atleidimą. Kartais, duodant išriši- 
mą, ranka dreba iš baimės, ar tai Dievas teiksis patvir- 
tinti; o ne kartą, matant, jog duotas išrišimas būtų švent- 
vagiškas, esti kunigas priverstas atidėti nuodėmių atlei- 
dimą, kol žmogus bus tam tikęs, geriau pasiruošęs. 

Kai-kurie mano, jog per velykinę kunigas turįs 
kiekvienam išrišimą duoti. Kunigas išrišti tegali tik ver- 
tus. Išrišimą duoti tokiam, kurs nesigaili už savo nuo- 
dėmės, kurs nenori pasitaisyti, kurs, parėjęs namon, vėl 
bris į tuos pačius purvus, — būtų didžiausia šventva- 
gystė. Todėl, kam atsitinka išrišimo negauti, tenerūstau- 
ja ant nuodėmklausio, priešingai — tevykdo, ką kunigas 
įsakė; paskirtu laiku tegrįšta, tepakartoja praeitą išpa- 
žintį, kad vertai gautų išrišimą ir galėtų priimti Komu- 
niją. „Eik išpažinties bent vieną kartą metuose ir apie 
Velykas priimk Svenč. Sakramentą“. 


II. Girdėdami tai, nesamprotaukite, kad Bažnyčia 
ketvirtuoju savo įsakymu liepia išpažinties teeiti kartą 
metuose. Zodžiais „bent vieną kartą metuose“ Bažnyčia 
įsako tinginiams, apsileidėliams tikybos dalykuose. Jei 
kas ir to sykio nebeatlieka, tai be atgailos mirusio Baž- 
nyčia nebenori laidoti su šventomis apeigomis pašvęs- 
toje vietoje. Bažnyčia, nors neįsako, tačiau pataria ir 
trokšta, kad žmonės - kuodažniausiai eitų išpažinties, nes 
dažnesnė išpažintis“ suturi nuo nuodėmių ir padeda iš- 
tverti gerame. š 

Jei norite, kad jūsų trioba visados būtų švari, — 
dažnai turite ją šluoti, šveisti; nors išvalę ją užrakintu- 

mėt ir neleistumėt niekam vaikščioti, — per kiek laiko 
vėl joje atsirastų dulkių ir voratinklių. Mūsų sąžinės 
panašios į kambarius; prigimtimi esame taip silpni, kad 
ilgą laiką negalime nuodėmių išvengti. Ką tik apsikuo- 
piame nuo nuodėmingų dulkių, praeina keletas dienų, ir 
vėl apdulksta mūsų siela. Nėra kuo perdaug stebėtis; 
Šv. Raštas sako: Ir teisingas žmogus septynis sykius 
dienoj nupuoląs. Piktoji dvasia, tarsi voras, vėl užtrau- 
kia savo tinklais. 

Suskaitykite, kiek tai nuodėmių prisirenka sąžinėje 
per savaitę, mėnesį, metus; kaip biauri atrodo mūsų sie- 
la, suteršta visokiomis nedorybėmis. Jei norite, kad jū- 
sų sąžinė būtų gryna, tai nėra kito vaisto, kaip tik daž- 
na išpažintimi valyti; kitaip ji bus kaskart biauresnė. 
Bute, dažnai valomame ir švariai laikomame, nesti dul- 
kių; ir voras nedrįsta pinti voratinklių; nes žino, jog 
dar neužbaigs, o jau bus išbraukti; taip ir mūsų sieloje 
piktoji dvasia nestato savo sląstų, jeigu juos dažnai 
draskome per išpažintį. 

Zmogus, kurs įpuola į sunkią nuodėmę, bet dažnai 
eina išpažinties, didesnę savo gyvenimo dalį praleidžia 
Dievo malonėje. Toji aplinkybė yra labai svarbi. Nuo- 
pelnus amžinam gyvenimui tesurenkate tik tada, kai esa- 
te be mirtingos nuodėmės. Jei, padaręs sunkų nusidėji- 
mą, neini tuojau išpažinties, bet sau manai: palauk- 
siu velykinės, tada įšpažįsiu, tai per tą laiką labai daug 
nustoji. Nežiūrint to, kad neatgailojiį už tą nuodėmę, 
darai daug gera, — dažnai meldiesi, klausai Mišių, lai- 
kai pasninkus... jokio atlyginimo už tuos gerus darbus 
negausi pas Dievą amžiname gyvenime. 

Iš gerų darbų tik tada tegausime naudos amžinam 
gyvenimui, kada juos darome, būdami Dievo malonėje, 
be mirtingosios nuodėmės. Nors nežinau kiek gera 
darytum, . būdamas sunkiame nusidėjime, tačiau, jame 
miręs, eisi prapultin; jei paskutinėje valandoje išpažįsi, — 
išganysi sielą, bet daug kentėsi skaistykloje, ir tavo gar- 
bė danguje bus daug mažesnė. „Kitoks saulės skaistu- 
mas, kitoks mėnulio skaistumas ir kitoks žvaigždžių 
skaistumas; nes žvaigždė nuo žvaigždės skiriasi skaistu- 
mu“ (I Kor. 15, 41). 

Priežodis sako: „Koks gyvenimas, toks ir miri- 
mas“. Kas visados gyvena sausumoje, tik retkarčiais 
atlieka trumpą kelionę per vandenį, tas gali tikėtis, kad 
mirtis sutiks jį žemėje; priešingai, jūreivis, kurs beveik 
nuolat plauko vandenimis, gali nusimanyti, kad jo kau- 
lai bus palaidoti jūrų gelmėse. Taip ir tie, kurie dažnai 
eina išpažinties, beveik visados esti Dievo malonėje, 
gali viltis, juos mirtis ištiksianti be sunkios nuodėmės; 
turėsią daug nuopelnų; jų išganymo reikalas gerai pasi- 
baigsiąs. „Budėkite tat, — sako Kristus, — nes nežino- 
te nei dienos, nei valandos“ (Mat. 25, 13). 

Tiesa, kiekvienas gali pavojingoje ligoje ir privalo 
priimti šv. Sakramentus; bet ar negali atsitikti staiga mirti? 
Juk ne kartą ūmai ištinka mirtis žmones jaunus ir svei- 
kus. Tikiesi gyvensiąs lig Velykų, o rasi tau galima tai- 
kinti šie Dievo žodžiai: „Paikas, šią naktį bus pareika- 
lauta iš tavęs tavo sielos“ (Luk. 12, 20). Numanykite, 
kokiame randatės pavojuje, kada, padarę sunkią nuo- 
dėmę, kelis mėnesius, net ištisus metus laukiate ve- 
lykinės. 

Dievobaimingi žmonės, kad išsisaugotų baisių 
retos išpažinties pasekų, dažnai išpažindavo savo nusi- 
dėjimus. Šv. Pranciškus Salezietis pataria išpažinties 
eiti kas mėnuo; šv. Augustinas — tuojau, padarius mir- 
tingąją nuodėmę. Todėl atsitikus įpulti sunkion kaltėn, . 
tuojau visa širdimi gailėkitės už ją ir, kai tik galėsite, 
nelaukdami velykinės, kuogreičiausiai ją išpažinkite. Taip 
atgausite prarastą Dievo malonę ir nenustosite nuopelnų 


už gerus savo darbus. 
* 


* * 


Mieli Klausytojai! Žinote patys, kaip rūpestingai 
gelbite kūno sveikatą; jei tik sunkiau susergate, tai eina- 
te pas gydytoją, vykdote jo patarimus, kad tik atgautu- 
mėt sveikatą kūno, kurs vis tik kada nors subyrės į 
dulkes. Tuo tarpu, mirtingai suserga jūsų siela; laukiate 
kelis mėnesius, net visus metus; neinateę pas dvasiškąjį 
gydytoją, kad ją gelbėtumėt iš amžinos prapulties. Įlen- 
da rakštis panagėn; kai tik pajuntate skausmą, metate 
darbą ir tol krapštote, kol ištraukiate. Susitepę veidą, 

nevaikščiojate murini; nenusiprausę nedrįstate žmonėms 
rodytis. Argi tat protingai elgiatės, kai sielos, suteptos 
nuodėmių purvais, nesiskubinate nuplauti atgailos sakra- 
mente, kad skaistūs būtumėt Viešpaties akyse. 

Stengiesi Jaikyti švarų drabužį, patalą... „Viską 
nori turėti nesuteptą, tik nesirūpini, kad tavo siela būtų 
tyra“ (šv. Bonaventūra). „Pasiutimas, o ne kas kitas, — 
sako vyskupas šv. Antaninas, — kad žmogus ne tiek 
nesirūpina savo siela, kiek apavu, kurį dažnai valo: sielą 
gi palieka nedorybių purvuose“. Liaukitės ištisus mėne- 
sius, kiaurus metus mirkę nuodėmių sutrose. Kai tik 
padarysite sunkų nusidėjimą, eikite išpažinties ir, grau- 
džiomis ašaromis permaldavę Dievą, vienykitės su Juo 
Sv. Sakramente, nes Tai yra duona, kuri nužengė iš 
dangaus... kas šitą duoną valgo, bus gyvas per amžius“ 
(Jon. 6, 59). Amen. 


Bažnyčios palaikymas. 


„Savo bažnyčios laikyti padėk“. 


Viešpats, „gyvenąs neprieinamoje šviesoje“ (I Tim. 
6, 16), kur jam angelų chorai nuolat gieda: „Sventas, 
Šventas, Šventas galybių Dievas“, kuriam šviečia saulė, 
kaip amžinas žibintas, kuriam žvakių vietoje žiba žvaigž- 
džių milijonai, nereikalingas namų, pastatytų iš rąstų, ar 
iš plytų pamūrytų, nes visata Jo rūmai, visas pasaulis 
yra Dievo bažnyčia. 

Bet žmonės visados norėjo turėti Dievo namus 
žemėje ir juose arčiau santykiauti su Viešpačiu. Todėl 
Kristus, kurs save pasižemino, pasidaręs panašus į 
žmones, kurs mus atpirko savo mirtimi ant kryžiaus, 
teikėsi apsigyventi žmonių pastatytose bažnyčiose ir 
kviečia prie savęs: „Ateikite pas mane visi, kurie vargs- 
tate... ir aš jus atgaivinsiu“ (Mt. 11, 28). 

Nuo pat krikščionybės pradžios tikintieji statė ir 
puošė bažnyčias, apie kurias Apreiškimo knyga rašo: „Štai 
Dievo padangtė su žmonėmis, ir Jis gyvens su jais; jie bus 

Jo tauta, ir pats Dievas bus su jais jų Dievas“ (21, 3). 
Bažnyčia penktuoju savo įsakymu kiekvienam katalikui 
liepia: „Savo bažnyčios laikyti padėk“. Mūsų laikais baž- 
nyčių palaikymas darosi kaskart sunkesnis. Primindamas 
tą pareigą, šiandien sakysiu, I ką mums teikia bažnyčia 
ir II kaip mes jai turime atsilyginti. 

I. Bažnyčia, tikrai sakant, yra Popiežius, vyskupai, 
kunigai ir viso pasaulio katalikai. Bet žmonės Mišioms, 
pamokslų klausyti, šv. Sakramentų imti renkasi namuo- 
se, Dievo garbei pašvęstuose ir savo išganymui pastatytuo- 
se; todėl ir tie rūmai vadinami bažnyčia. „Stai Dievo pa- 
dangtė su žmonėmis, ir Jis gyvens su jais; jie bus jo 
tauta, ir pats Dievas bus su jais jų Dievas“. 

Tų Dievo namų didžiausias uždavinys vesti žmo- 
nes į dangų. Pati bažnyčios išvaizda tai gyvai primena. 
Savo bokštu, tarsi pirštu rodo aukštyn ir tarytum sako: 
„Jei jūs atsikėlėte drauge su Kristumi, ieškokite kas yra 
aukštai... pamėkite tai, kas yra aukštai, ne kas žemėje“ 
(kol. 3, 1--3). 

Bokšto varpai garsiai skelbia: „Dievas nori, kad 
visi žmonės būtų išganyti ir pasiektų tiesos pažinimą. 
Nes vienas yra Dievas, vienas ' taip pat tarpininkas tarp 
Dievo ir žmonių, Žmogus Jėzus Kristus“ (I Tim.2,3—5). 

Bažnyčios vidus primena mums didžiausią pasiau- 
kojimo paslaptį, kuria remiasi visa krikščionybė: „Žodis 
įsikūnijo ir gyveno tarp mūsų. Mes matėme jo garbę, 
garbę, kaip vienatinio, iš Tėvo gimusio sūnaus, pilną 
malonės ir tiesos“ (Jon. 1, 14), 

Žengdami pro bažnyčios duris, atsiminkite Jokūbo 
regėjimą ir tarkite su patriarku: „Iš tikrųjų, iš tikrųjų 
Viešpats yra šitoje vietoje, ir aš nežinojau... Kaipgi bai- 
si šita vieta. Cionai ne kas kita, kaip Dievo namai ir 
dangaus vartai“ (I Moz. 28, 17). 

Prie durų stovi švęsto vandens indas. Jis tartum 
sako: „Palaiminti nesuteptos širdies, nes jie matys Die- 
vą“ (Mat. 58). Sakykite su Psalmininku: „Viešpatie! ap- 
šlakstyk mane ysopu ir būsiu apiplautas; mazgok mane 
ir pasidarysiu baltesnis už sniegą... Sutverk manyje, Die- 
ve, nesuteptą širdį ir pas mano viduje tikrą dvasią“ 
(Ps. 50, 9—12). 

Bažnyčios šone matome sakyklą; iš jos girdime 
žodžius: „Žmogus yra gyvas ne vien duona, bet kiek- 
vienu žodžiu, kurs išeina iš Dievo burnos“ (At. 4, 4). 
„Skelbkite Evangeliją visam sutvėrimui, kas įtikės ir bus 
pakrikštytas, tas bus išganytas, kas gi netikės, bus pas- 
merktas“ (Mrk. 16, 16). 

Toliau pastebime krikštynę; ji atmena mums Išga- 
nytojo žodžius: „Iš tikrųjų, iš tikrųjų sakau tau: jei kas 
neatgims iš vandens ir šventosios Dvasios, tas negalės 
įeiti į Dievo karalystę“ (Jon. 3, 5). 

„Klausyklos primena pasigailėjimo sakramentą: „Im- 
kite Sventąją dvasią. Kam nuodėmes atleisite, tam jos at- 
leistos, ir kam sulaikysite, jos sulaikytos“ (Jon. 20, 22). 
„Jei išpažįstame savo nuodėmes, Jis (Dievas) yra ištiki- 
mas ir teisingas, kad atleistų mūsų nuodėmes“ (I 
Jon. 1, 9). 

Dievo stalas atmena jautrų Kristaus kvietimą žmo- 
nių prie savęs: „Ateikite pas mane visi, kurie vargstate, 
ir... aš jus atgaivinsiu“ „(Mat.11, 28). „Mano kūnas tikrai 
yra valgis ir mano kraujas tikrai yra gėrimas; kas val- 
go mano kūną ir geria mano kraują, tas pasilieka ma- 
nyje ir aš jame“ (Jon. 6, 56). 

Didysis altorius stato prieš akis Kalvarijos kalną 
ir skelbia Kristų: „Štai Dievo avinėlis; štai, kurs naikina 
pasaulio nuodėmes“ (Jon. 1, 29). Altoriaus kryžius sa- 
ko: „Niekas neturi didesnės meilės, kaip tą, kad kas gul- 
do savo gyvybę už savo prietelius“ (Jon. 15, 13). 

Prieš altorių deganti lempa ženklina Tą, kurs „bu- 
vo tikroji šviesa, kuri apšviečia kiekvieną žmogų, atei- 
nantį į šį pasaulį“ (Jon. 1, 9). „Mus aplankė užtekėjusi 
šviesa iš aukštybių, kad apšvieštų sėdinčius tamsybėje 
ir mirties ūksmėje, kad vestų mūsų kojas į ramybės ke- 
lią“ (Luk. 1, 79). 

Amžinosios lempos liepsnelė atsispindi altoriaus ir 
bažnyčios paveiksluose. Jų kiekvienas sako: „Aš daviau 
jums pavyzdį, kad, kaip aš jums dariau, taip ir jūs da- 
rytumėt“ (Jon. 13, 15). „Aš meldžiu jus, būkite mano 
sekėjai, kaip ir aš Kristaus“ (I Kor. 4, 16). 

Bažnyčia yra labai reikšmingas paminklas; jis pri- 
mena žmonėms Kristaus darbus. Panaikinkite bažnyčias, 

tikintieji pamirš Kristų  Atpirkėją. Bažnyčia yra netik 
atminimas, bet ir vieta, kurioje tęsiamas atpirkimo dar- 
bas ir dalijamos malonės, reikalingos išganymui. 

„Tai Dievo padangtė su žmonėmis, ir jis gyvens su 
jais; jie bus jo tauta, ir pats Dievas bus su jais jų Die- 
vas“. Tie į dangų stypsą rūmai yra netik Dievo namai, 
bet ir kiekvienos šeimos namai, visos parapijos namai; 
įjuos po sunkaus savaitės darbo kviečia Kristus: „Atei- 
kite pas mane visi, kurie vargstate... aš jus atgaivinsiu“. 

Jūs čia kas šventadienis turite rinktis Mišioms, pri- 
siminti didžiausią pasaulyje tragediją, kada Kristus mirė 
prikaltas prie kryžiaus; pasiklausyti pamokslų, pasimo- 
kyti, kaip turite gyventi, kad neprarastumėt išganymo. 
Jūs čia buvote pakrikštyti; jūs čia lankotės visuose svar- 
besniuose gyvenimo įvykiuose; iš "čia pagaliau būsite 
palydėti amžinatvėn. 

Dievo namai yra visų jūsų namai. Turtuoliai turi 
gražių rūmų, brangenybių. Šiaipjau žmonės savo grį- 
čiose temato plikas sienas, tegirdi nuolatinį darbo bil- 
desį. Bent dangiškojo Tėvo namuose jūsų akys turi 
pasidžiaugti spindinčiais altoriais, gražiais paveikslais; 
jūsų ausys — pasigerėti pamaldų iškilmingumu, kilniais 
šv. giesmės tonais, majestotingu vargonų dudavimu. 


I. Dėl to katalikai nori, kad bent Dievo namai 
būtų gražūs. Sv. Bažnyčia, rūpindamasi tikinčiųjų dva- 
sios reikalais, įsako žmonėms: „Savo bažnyčios laikyti pa- 
dėk“; uždeda pareigą savo turto dalį sulig išgalėjimu 
skirti bažnyčiai, statant ją, įrengiant, atnaujinant...  Ši- 
tiems tikslams rinkliavas turite visi sąžiningai sumokėti. 

Labai kilniai daro tie, kurie savo lėšomis pastato 

„altorių, įtaiso kieliką, pasiūdina kapą, vėliavą.. Išmin- 
tingai suvartoja atliekamąjį savo turtą, žemę, namus, ka- 
pitalą, testamentais palikdami tat Bažnyčiai. Jų vardai 
įrašomi bažnyčios „knygose; savo geradarių bažnyčia nie- 
kad nepamiršta, už juos kasmet laiko šv. Mišias. 

Bažnyčiose yra pastatytos dėžutės aukoms mesti. 
Sumažėjus žmonių duosnumui, net per pamaldas renka- 
mos aukos visokeriopiems Bažnyčios reikalams. Svarbu, 
kad visi duotų; atskiras žmogus, nedaug teduodamas, 

nieko nepajus; o susirinks nemaža. Juk žinote, kad baž- 
nyčioje kainuoja ir šviesa ir švara, vargonai ir patarna- 
vimas... 

Bažnyčia reikalinga visai parapijai; visi parapijiečiai 
privalo rūpintis jos palaikymu. Nebūkite bažnyčiai šykš- 
tuoliai; negyvenkite bažnyčioje kitų lėšomis. Jei daug 
šykščių parapijiečių atsirastų, bažnyčios visai nuskurstų. 
Jei neduodate aukos, kuri jums privaloma, savo dalimi 
sumažinate bažnyčios gražumą, pamaldų iškilmingumą, 
net patarnavimų tinkamumą, nes „darbininkas vertas sa- 
vo algos“ (I Tim. 5, 18). 

„Ar jūs nežinote, klausia apaštalas šv. Povilas: kad, 
kurie darbuojasi šventykloje, valgo, kas yra iš šventyk- 
los; ir kurie tarnauja altoriu, gauna dalį iš altoriaus“ 
(I Kor. 9, 13). Dėl to penktasis įsakymas liepia prisi- 
dėti netik prie savo bažnyčios laikymo, bet ir prie ku- 
nigų ir kitų jos tarnų. Be palaikymo negali apseiti nei 
kunigai, nei bažnyčios tarnai. 

Vyskupas, paskirdamas parapijai kunigą, sudaro 
tartum sutartį: kunigas turi tinkamai eiti savo pareigas, 
aprūpinti parapijiečių dvasios reikalus, kiekvienu parei- 
kalavimu privalo kūdikį pakrikštyti, ligonį aplankyti, nu- 
mirusį palaidoti, moterystę sujungti, turi būti namie, kad 
visuomet reikale rastų, negali užsiimti pašaliniais daly- 
kais... Parapijiečiai turi aprūpinti kunigą tinkamu išlai- 
kymu. 

j Sv. Tomas sako: „Įgimtas protas reikalauja, kad 
tiems, kurie darbuojasi visų žmonių išganymui, žmonės 
duotu reikalingą pragyvenimą; kaip ir tiems, kurie rūpi- 
nasi visuomenės gerove, būtent: valdovams, kariuomenei 
ir tolygiems asmenims yra privalomas iš žmonių pragy- 
venimas“. Ir apaštalas klausia: „Kas kuomet kareiviauja 
savomis lėšomis?“ (I Kor. 0, 7). Prisidėti prie kunigų 
išlaikymo priedermė aiški; bet nėra nustatyta, kiek duoti. 

„Kol joks aiškus įstatymas pareigos nenustato ir 
neapribojaą, nedrįstame kaltinti sunkia nuodėme to, 
kurs  apsileidžia,  neduodamas tinkamos dalios, jei 
nėra dėl to pavojaus pristigti kunigams išlaikymo, ar 
per daug apsunkinti kitus tikinčiuosius. O tie, kurie dėl 
godulystės atsisako ką duoti, minėtose sąlygose, rodos, 

sunkiai nusideda ir išrišimo nėra verti, nes laužo Vieš- 
paties Kristaus įsakymą aprūpinti Evangelijos skelbėjus, 
save ir kitus stato išganymo pavojun“. (Tanguer. Th. 
Mor. II, ed. VII, 1922 p. 665). 

Bė atlyginimo už įvairius patarnavimus kunigams 
palaikymo dalį sudaro laikomos šv. Mišios. Bet reikia 
pastebėti, kad žmonės tam tikslui kaskart mažiau teau- 
koja. Daugelyje parapijų toli gražu nebeužtenka šv. 
Mišių; labai daug dienų turi laikyti be atlyginimo. Negana 
to, kad nieko negauna, bet dar iš savęs turi apmokėti 
vyną, žvakes, vargoninką, zakristininką ir tarnaičius... Kar- 
tais žmonės nusiskundžia, kunigas kasdien nelaikąs Mišių; 
bet gal nepagalvoja, kad metuose nėra davęs nė viene- 
rioms Mišioms. 

Geras katalikas turi taip pat rūpintis bažnyčios 
tarnų būkle. Vargoninkas, zakristininkas, špitolninkai... 
reikalingi ne tiek klebonui, kiek parapijiečiams. Kitos 
jų įeigos visai sumažėjo; belieka kalenda. Bet ir ta 
eina kaskart mažyn. Dar kun. Vienužinskio laikais ka- 
lėdninkai dejuodavo: „Bloga, bloga mums šiandieną: Dau- 
gel kiemų pervažiavom, patys valgyti negavom; arkliai 
dvės be šieno. Tušti, tušti mūs maišeliai; gėda ir veži- 
me vežti, kad kalėdą gal sulesti višta ir višteliai“... 

Kalėda yra metinis parapijos lankymas; prie tos - 
progos atsilyginama bažnyčiai ir jos tarnams už patar- 
navimus. Seniaus žmonės atsidėję laukdavo kalėdos. 
Ta diena visiems būdavo didžiulė šventė. Dažnai visas 
sodžius lydėdavo kunigą: vienas nešdavo švęstą van- 
denį, antras šlakstytuvą, visi padėdavo giedoti... Šian- 
dien randasi nebelaukiančių kalėdninkų. O kas ir lau- 
kia, nebeduoda kalėdos,kaip seniau. Pamirštamas įsaky- | 
mas: „Savo bažnyčios laikyti padėk“. 


* * 

Mieli Klausytojai! Pradžioje paminėjau, kad Baž- 
nyčia yra tai Popiežius, vyskupai, kunigai ir viso pasau- 
lio katalikai. Todėl kiekvieno Bažnyčios nario yra pa- 
reiga palaikyti ne tik savo parapijos bažnyčią, bet ir atsi- 
minti visuotinės Bažnyčios reikalus. Tam tikslui renka- 

mos aukos: Šv. Petro pinigas, Misijoms, Vyskupijos ka- -.. 


tedrai, klierikų seminarijai, katalikiškam universitetui, ka- 
talikų Veikimui, katalikiškų mokyklų fondui... Tiems ir 
tolygiems tikslams nesigailėkite aukų! 

Palaikykite Bažnyčią ne tik aukomis, bet ir pasiau- 
kojimu. Buvo laikai. mūsų krašte, kada kazokų  pa- 
galba griovė bažnyčias, užiminėjo, vertė cerkvėmis... 
Duos Dievas, nebegrįš tie vergovės laikai. Bet šiandien 
kovos prieš Bažnyčią pavojingesnės. Maskoliai, griau- 
dami bažnyčias, stiprino katalikų dvasią, pasiryžimą ginti 
Bažnyčios teises, nežiūrint pabaudų, kalėjimų, ištrėmimo 
Sibiran... 

Siandien susilaukėme sunkių laikų. Visokie laisva- 
maniai žodžiu ir raštais prieštarauja Popiežiui, puola 
vyskupus, niekina kunigus, engia katalikiškas organiza- 
cijas, uždarinėja katalikų mokyklas... Tokiose sąlygose 
ir jūs, katalikai, netylėkite, kaip avinėliai piaunami; susi- 
spieskite Katalikų Veikimo Centre, kelkite balsą prieš 
katalikams daromas skriaudas. Iš puolančių mokykitės 
drąsos! 

Laikykitės vienybėje su savo kunigais; per kuni- 
gus junkitės su savo vyskupu; vyskupas susisiekia su 
šv. Tėvu. Ką pasakys vyriausias Bažnyčios Oanytojas 
— Šventas daiktas. „Roma tarė — klausimas baigtas“. 
Vykdykite, ką skelbia Jūsų Vyskupas, ar lankydamas pa- 
rapijas, ar ganytojiškais laiškais. Klausykite, ką sako 

"jūsų kunigai... Tada katalikų Bažnyčia jos priešams bus 
„baisi, kaip sutvarkyta kariška stovyklos eilė“ (Gies. g. 
6, 3). Ir pragaro galybės jos nenugalės. Amen. 


Bažnyčios rūpestis laikinu žmonių gyvenimu. 


„Savo bažnyčios laikyti padėk“. 


Ne vienas, girdėdamas Bažnyčios įsakymą „savo 
bažnyčios laikyti padėk“, — gal pagalvos: Bažnyčia sa- 
vęs nepamiršta; liepia sau duoti žemės gėrybių, o žmo- 
nėms perša vien dangiškas: Ragina melstis, klausyti 
Mišių, pasninkauti, eiti šv. Sakramentų.. o visaj nesirū- 
pina laikina žmogaus būkle; nežiūri, ar žmogus turi duo- 
nos kąsnelį, nors nuplyšusią sermėgą, bent sukrypusią 
bakužėlę... „Nereikia manyti, — sako Leonas XIII, — kad 
Bažnyčia, sielų išganymu rūpindamasi, užmiršta visa, kas 
liečia šį žmonių gyvenimą. Jai ypač rūpi darbo žmonės, 
rūpi juos ištųjų vargų išvaduoti, kad jie susilauktų geres- 
nio gyvenimo“. 

Tiesa, Bažnyčia primena Išganytojo žodžius: „Ieš- 
kokite visų pirma Dievo karalystės ir Jos teisybės; O vi- 
sa tai bus jums pridėta“ (Mat, 6, 33). Bet, sekdama 
Kristaus pavyzdį, nepamiršta ir kūno reikalų. Ką sako 
Šv. Raštas apie Kristų: „Perėjo, geradarydamas“ (Ap. D. 
10, 38); tai galima pasakyti apie Jo Bažnyčią; liudija tai 
devyniolikos amžių istorija. Pasižiurėkime šiandien į Baž- 
nyčios rūpestį laikinu žmonių gyvenimu. Bažnyčia visa- 
dos kartojo ir kartos Kristaus žodžius: „gaila man mi- 
nios“ (Mat. 8, 2). 

* * 

Kristui įžengus į dangų, kai tik  Apaštalai pradėjo 
savo darbą, susidūrė su nuožmiu vergovės jungu. Žmo- 
nių mažuma buvo laisva, kiti visi buvo vergai. Vergai, 
pagal anų laikų supratimą, nevertesni buvo už galvijus; 
ir elgdavosi su jais negeriau, kaip su gyvuliais: vargin- 
davo juos, statydavo prie nežmoniškai sunkaus darbo, 
mušdavo be pasigailėjimo, parduodavo, pirkdavo, net žu- 
dydavo. Ir už tai nebūdavo jokios atsakomybės. Švis- | 
sioje Romoje ponams palinksminti cirke vergai turėjo tarp 

savęs grumtis, žudyti vieni kitus, ar kovoti su laukiniais 
žvėrimis: liūtais, rainiais; o pasirodžius ciesoriui, turėjo 
šaukti: „Sveikas ciesoriau! mirsiantieji tave sveikina!“ 

Bažnyčia, kurios priedermė yra mokyti meilės ir 

teisybės, negalėjo žiūrėti abejingomis akimis į tokį žmo- 
gaus paniekinimą. Negalėjo Jinai iš karto paleisti vergų; 
bet, mokydama žmones meilės ir lygybės, kaskart labiau 
palengvindavo vergų būklę: „Nebėra nei žydo, nei graiko; 
nebėra nei vergo, nei laisvojo... nes jūs visi esate vienas 
Kristuje Jėzuje“ (Gal. 3, 28) — skelbė apaštalas šv. Povi- 
las. Pas Jį pabėgo vienas Pilemono vergas. Apaštalas jį 
apkrikštijo ir nusiuntė atgal pas poną su raštu, kuriuo 
meldžia Pilemoną priimti jį „jau nebe kaip vergą, bet vie- 
toje vergo mylimiausį brolį“ (Fil. 16). 
7 „Kai atėjo Bažnyčiai santaikos ir ramumo laikai, — 
Šventieji Tėvai pradėjo su nuostabia išmintimi dėstyti 
Apaštalų mokslą apie brolišką širdžių vienybę krikščio- 
nių tarpe; su tokia-pat meile jie griebėsi taikinti tą patį 
mokslą vergams ir gerinti jų būklę. Nors ir stengėsi 
įtikinti, kad ponai, be abejo, turį tikros teisės į darbi- 
ninko triūsą; tačiau čia-pat primindavo, nėmaž jie neturį 
neribotos valdžios ant jų gyvasties ir negalį žvėriškai su 
jais elgtis“. (Leonas XIII Brazilijos vyskupams). Užtat 
net priešingas Bažnyčiai Renanas pripažįsta: „Jei ne tie- 
siog, tai bent tarpiškai ir nuosakumo keliu krikščionybė 
labai daug prisidėjo prie vergų būklės pagerinimo... Su- 
teikti vergui dorišką vertę yra tai jau panaikinti vergovę; 
nuo to laiko, kai vergas turi tą patį . tikėjimą, kokį ir jo 
ponas, jau pradeda vergovė merdėti“. 

Ką taktika, kurios Bažnyčia laikėsi besistengdama 
griauti vergiją, — teisinga yra šitokia vieno mokslininko 
pastaba: „Veltui ieškotum popiežių bulėse, ar visuoti- 
niose santarybose nutarimų ūmai panaikinti vergiją. Bū- 
dama išmintinga motina, Bažnyčia nenorėjo sukiršinti 
vergų su ponais ir atnaujinti brolžudiškų karų baiseny- 
bės. Užuot akies mirksnyje paleisti tuos nelaiminguosius, | 
Bažnyčia bevelijo iš lėto ruošti vergus į laisvę: iš pra- 
džios atidaro jiems duris į visųaukščiausias Bažnyčioje 
vietas, suminkština jų naudai teisdavystę. Ir nepraslinko 
dar dviejų amžių, o vergas jau iškilo augštai tarp šio. 

pasaulio galiūnų: sėdos šv. Petro soste; buvo tatai šv. 
Kalikstas, Karpoforo vergas“. ; 

Pagaliau ir mūsų gadynėje panašiai elgiasi Bažny- 
čia. Su ranka pasiekiamas tas laikas, kada šv. Sulpici- 
jaus bažnyčioje Paryžiuje, vadovaujami kardinolo Lavige- 
rie buvo susirinkę „vergų paliuosavimo sąjungos“ na- 
riai; išrodęs savo sumanymų kilnumą ir gražumą, kardi- 
nolas prabilo maždaug šitokiais žodžiais: „Broliai! nebū- 
kime neišmanėliai, nesitikėkime įvykdysią ideališkus savo 
siekimus ūmai; turime iš anksto pasirūpinti tų nelaimin- 
gųjų likimu ir priruošti sutikti tą dieną, kada jie taps 
laisvais ir savistoviais“... 

Be priruošimo paliuosavus vergus, būtų iš abiejų 
pusių paplūdęs kraujas. Šiaurės ir Pietų Amerikos val- 
stybių karas pasibaigė Siaurės laimėjimu ir paleidimu iš 
vergovės šimtų tūkstančių vergų. Prezidentas Lincoln, 
kurs nenorėjo buvusiems vergams suteikti visų pilietinių 
teisių, buvo nužudytas; jo įpėdinis Johnson nesugebėjo 
eiti atsargiu pirmtakūno keliu, suteikdamas iškart pilnas 
teises, ką tik buvusiems vergams. Tamsioji šių masė ap- 
svaigo nuo laisvės ir ėmė plėšti bei žudyti baltuosius. 
Policija negalėjo sulaikyti apsiginklavusių jų gaujų; bal- 
tųjų gyvybė ir turtas buvo kasdienė jų auka. Turint 
galvoje, kad buvę vergai sudarė Amerikos gyventojų 
daugumą, galima suprasti, koks pavojus gręsė buvusiems 


viešpačiams... 
* 


* LŽ 


Senovės žmonės nežinojo, kas tai gailestingumas; 
kiekvienas rūpinos tik savimi. Kas prieš Kristaus atėji- 
mą yra girdėjęs apie ligonines, priglaudas ir kitas 
labdarybės įstaigas? Pažvelkite į dabartinius laikus ir 
paklauskite, kas įsteigė ligonbučius kur ligonių tūkstan- 
čiai gauna pagalbos, randa priežiūrą? Iš kur atsirado to- 
kios vienuolės, kaip gailestingosios seserys, kurios ap- 
žadus daro per visą gyvenimą tarnauti ligoniams? 

„Eikime, — sako Hettingeris,—į vieną didelių ligo- 
ninių; pusiaunaktis; tik sesuo budi; aplink tyla, pertrau- 
kiama sunkiai sergančiųjų vaitojimais, kliedėjimais ir ne- 
paprastais vaitojančių rėksmais; ji tyliai eina per tuos 

liūdnus rūmus: visur tik skausmas, vaitojimas, kova su 
mirtimi; ji dar jauna, beveik kūdikis; apsistoja, mąs- 
to... Kas dedasi toje pasiaukojusioje sieloje? 

„Dvokiantis, šiltas ligoninės oras atmena žalias, švie- 
žias tėvynės pievas; perpus sapne girdi ji savo drau- 
gių balsą; mato seną savo motiną, kuri verkia dukters. 
Niekad nebepagrįšti, čia būti ne valandas, ne dienas, ne 
metus, ne dešimtis metų, bet visą ilgą gyvenimą. Prižiū- 
rėti baisius ligonius, raišioti biaurias votis, laidoti numi- 
rėlius... Kas dieną, kas valandą per visą gyvenimą. Jos 
širdis pradeda smarkiai plakti, 0 jos siela veda sunkią 
kovą malonės su prigimtimi“. "Tokias karžyges gamina 
katalikų Bažnyčia. 

Iš kur priviso prieglaudų iškaršėjusiems seniams 
ir senelėms? apleistiems vaikams, našlaičiams? Kas pa- 
sirūpino nebylių, kurčių, aklų likimu?.. Vis tai Kata- 
likų Bažnyčios darbas, kuri nuolat kartoja: „Būkite 
gailestingi, kaip ir jūsų (dangiškasis) Tėvas gailestingas“ 
(Luk. 6, 36). Tiesa, dabar tokių labdarybės įstaigų turi 
ir nekatalikai; bet paėmę jas iš Katalikų Bažnyčios, kuri 
pirma jas įsteigė ir platino, neturėdama pavyzdžio 
praeityje. 


* 
* * 


Senovėje žemė visai kitaip atrodė, negu dabar: Pil- 
na buvo neįžengiamų girių, neišbrendamų lieknų, pelkių, 
tyrelių, kurie buvo be jokios naudos. Dirbamos žemės 
tada tebuvo maža. Dažnai ištikdavo badas. Kristus ty- 
ruose stebuklingai skalsino duoną, penėjo išalkusius. 
Bažnyčia nuo senovės eina Jo pėdomis, kartodama Išga- 
nytojo žodžius: „Gaila man minios, nes neturi ko valgyti“. 
Ji siuntė į tuos nenaudingus plotus Benediktinus, Cister- 
sus ir kitus vienuolius. Jie rovė miškus, džiovino liek- 
nus, darė laukus, mokė dirbti žemę, sėti javus, kad ne- 
kentėtų bado... 

Benediktinai rinkdavosi vienuolynams statyti vietas 
miškuose. Nukirtę medžius, nuleidę vandenis, išdžiovinę 
pelkes, dirbdavo laukus, sodindavo sodus, taisydavo ke- 
lius. Maldą jungdavo su darbu: Vieni versdavosi žemės 
dirbimu, antri amatais, treti perrašinėjo knygas, ketvirti 

mokė vaikus... Prie vienuolynų buvo steigiamos mokyk- 
los ir ligoninės... Aplinkiniai gyventojai glausdavosi prie 
vienuolių, gaudavo maisto, pašalpos. Aplink vienuolynus 
statėsi daugiau trobų. Tokia buvo pradžia ne vieno di- 
delio miesto Francijoje, Sveicarijoje, Vokietijoje... 

Cistersai maldai kasdien pašvęsdavo šešias valandas, 
o visą kitą laiką skirdavo rankų darbui. Jie patys dirb- 
davo visus lauko darbus. Iš negyvenamų vietų padary- 
davo gražius dvarus. Savo ūkiuose cistersai nelaikė bau- 
džiauninkų, tik turėdavo laisvų gyventojų. Niekur nebu- 
vo taip gerai išdirbti laukai, taip gražūs sodai, kaip vie- 
nuolynų žemėse... Jų turtai buvo visuomenės aruodas, ypač 
atsitikus nederliui, bado metams. Vienuolyno vartų sar- 
gas turėdavo didelį duonos išteklių dalyti prašantiėms. 

Ir šiandien taip pat daro katalikų misionieriai tarp 
laukinių žmonių, stabmeldžių. Juos ne tiktai krikštija, 
moko žmoniškai gyventi, šviečia mokyklose, gydo ligo- 
ninėse, bet ir pratina dirbti laukus, veisti sodus, taisyti 
kelius... Ir dabar katalikų Bažnyčia eina pas laukinės 
tautas, vienoje rankoje nešdama kryžių, antroje elemen- 
torių. Vienas aukštesniosios mokyklos direktorius, man 
egzaminuojant mokinius iš to, ką Bažnyčia yra nuvei- 
kusi kultūros srityje, tarė: „Jei ne Bažnyčios darbas, tai 
mes visi dar tebevaikščiotum roplomis“... 


* 
* * 


Gana bus atminus senovės laikus, kad pamatytu- 
mėm, kokia buvo žmonių tamsybė; visi gyveno prieta- 
ruose paskendę. Bažnyčia skelbė jiems ne tik Evangeliją, 
griovė prietarus, bet ir švietė. Prie katedrų, vienuolynų 
ir parapijų bažnyčių steigė mokyklas; jose kunigai ir 
vienuoliai mokė vaikus. Universitetų, akademijų dauguma 
buvo įsteigta Popiežių; juose iki paskučiausių laikų 
mokė dvasiškija. 

Kai kurie vienuoliai, kaip antai: Pijorai, Jėzuitai 
daugiausia vertėsi jaunuomenės švietimu; Jėzuitų išmin- 
tis buvo pripažinta net jų priešininkų; nežiūrint to, kad 
1773 m Jėzuitų Draugija buvo panaikinta, — du neka- 
taliku, Fridrikas II, Prūsų karalius, ir Katrė II, Rusų im- 

peratorienė paliko juos savo valstybėse ir pavedė jišms 
jaunimą šviesti. Bažnyčia „buvo tikroji šviesa, kuri 
apšviečia kiekvieną žmogų, ateinantį į šį pasaulį“ (Jon. 
1, 9). 

Ir šiandien Bažnyčia visame pasaulyje turi tris de- 
šimtis tris savus, katalikiškus universitetus ir žymiai dau- 
giau kitos rūšies aukštųjų mokyklų. Kai seni suvalsty- 
binti universitetai persisunkė laisvamanybės, net bedie- 
vybės dvasia, katalikams nebebuvo kitos išeities, kaip 
tiktai rinkti aukas ir steigtis universitetus, nebesakant 
apie aukštesniąsias ir pradines mokyklas. Jos visos sek- 
mingai konkuruoja su valdžios mokyklomis. Ir pas mus, 
valdžiai vienašaliai pertvarkius teologijos-filosofijos fa- 
kultetą, nutarta steigtis katalikišką universitetą katalikų 
aukomis. 

Tiesa, dabar švietimą platina daugiau pasaulionys; 
bet Bažnyčia juos išmokė; Bažnyčios tai nuopelnas. Bu- 
vo laikas, kad švietė žmonės tik dvasiškija; to nedrįsta 
mums užginčyti net Bažnyčios priešininkai. Veuillot yra 
jiems sakęs: „Jei iš Europos knygynų paimtumėt tai, ką yra 
parašę kunigai, tai lentynų pusė stovėtų tuščios“. Dabar, 
paplitus įvairiems mokslams, Bažnyčia turi kiekvienos 
mokslo šakos žinovų, kurie nemažiau yra žymūs už 
pasaulionius; bet, aplamai sakant, ji daugiau stovi sargy- 
boje, kad kas neplatintų netikro mokslo; dažnai įspėja 
Kristaus žodžiais: „Saugokitės netikrų pranašų, kurie at- 
eina pas jus avių rūbuose, viduje gi yra plėšrieji vilkai“ 
(Mat. 7, 15). Užtat vilkai tie, avių kailiuose ir staugia, 
kunigai biją šviesos, trukdą žmonių švietimą, laiką žmo- 
nes tamsybėje... 

Bažnyčia išlaikė nuo pražūties senovės raštus, isto- 
riją, filosofiją, literatūrą... Kai dar nebuvo spaudos, vie- 
nuolynų mūruose vienuoliai, ypač Benediktinai Kasinie- 
čiai užsiimdavo senų knygų perrašinėjimu. „Vienuolynas 
be knygų, sakydavo vienuoliai, tai tvirtovė be ginklų“. 
Kad ne jų sunkus darbas, daug senovės raštų, kurie 
mums teikia nemaža naudos, aiškina ne vieną klausimą, 
būtų visai žuvę. Dabar neturėtumėm tokių knygynų, kaip 
Vatikano Biblioteka, kurią Leonas XIII atidarė mokslo 
žmonėms. 

* 
* * 

Viduriniais amžiais Bažnyčia spiesdavo įvairius 
amatninkus į draugijas, arba cechus, kad vieni kitiems 
padėtų, vieni antrus šelptų. Iš istorijos žinome, kad jau- 
nikaitis, priklausąs cecho, be pinigų galėjo pereiti pasaulį: 
Visur tarp savojo cecho narių gaudavo prieglaudą, ras- 
davo uždarbio, pamokymą ir grįždavo tėvynėn, įgijęs 
mokslo, prityrimo, kaip geras amatninkas. Tas amatninkų 
susidraugavimas, išardytas aštuonioliktojo šimtmečio gale 
vardan, kaip tada buvo sakoma, neribotos žmogaus lais- 
vės; liepta kiekvienam savimi rūpintis, kaip žinant, kaip 
išmanant. 

Bet kas iš to išėjo? Skelbta, būk darbas vienaltinis 
turtų šaltinis; o darbininkas tiek tegaudavo, kad pusba- 
dis tepramisdavo. Sakyta, jog darbas tai prekė; bet bruko 
kalėjiman darbininkus, kurie susitarę, kaip ir kiti pirkliai, 
neparduodavo savo prekės, kad pakeltų darbo mokestį. 
Stipresnis pradėjo naudoti silpnesnį; turtingas gyveno 
vargšo darbu ir prakaitu; vargdienis gavo tiek, kad iš 
bado nenumirtų. Darbininkai turėjo žiūrėti, kaip jų pa- 
čios ir vaikai ėmė darbuotis prie mašinos, stumti vyrus 
nuo darbo. Bažnyčios balsas, prieštaraująs prieš tokią 
tvarką, pasiliko šaukiančio balsu tyruose... 

Ilgainiui Bažnyčia pradėjo iš naujo statyti, ką su- 
griovė revoliucija. Radosi didvyrių, pilnų krikščioniškos 
meilės, — kaip vyskupas Ketteleris, kardinolas Mannin- 
gas, popiežius Leonas XIII, išleidęs garsiąją savo encik- 
liką „Rerum Novarum“ (Atmainų troškimas). Suprato 
jie, kad vargšams apginti nuo turtuolių naudojimo reikia 
vienytis; spietė todėl juos į darbininkų sąjungas, kurių 
tikslas išgauti darbininkams lengvesnes gyvenimo sąlygas, 
trumpesnę darbo dieną, didesnį mokestį... Katalikų kar- 
žygių balsas nepraskambėjo be pasekų. Panaikintų cechų 
vietoje radosi darbininkų sąjungos, ūkininkų draugijos. 

Pirmiausia Vokietijoje katalikai ėmė organizuotis. 
Vienas pirmesnių organizatorių yra kun. Kolpingas. Nuo 
pat kunigystės pradžios rūpinosi darbininkų, ypač darbo 
jaunuomenės organizavimu. Bet, kaipo buvęs kurpis, pa- 
sidarė „amatninkų apaštalas“. 1846 m. Kolne įsteigė gar- 

sią „gizelių draugiją“, kuri šiandien paplitusi ne tiktai Eu- 
ropoje, kaip antai: Vokietijoje, Austrijoje, Vengrijoje, Če- 
koslovakijoje, Jugoslavijoje, Italijoje, Šveicarijoje, Franci- 
joje, Belgijoje... bet ir Jungtinėse Amerikos valstybėse. 
„Gizelių draugija“ turi apie 1250 skyrių su 200.000 narių. 

Belgijoje dominikonas Rutten'as darbininkų gyve- 
nimui pažinti nusivilko vienuolio rūbus ir, kaip darbi- 
ninkas, kelius mėnesius praleido, dirbdamas anglių kasy- 
klose; jis organizuoja darbininkus ir įsteigė „generalinį 
darbininkų draugijų sekretariatą“. Prieš kelias dešimtis 
metų Belgijos ūkininkai labai skurdo; žemdirbystė buvo 
„pavojuje; ant jos gulo visa mokesčių našta. Greta kylan- 
čios pramonės ūkininkai buvo visai pamiršti, jais niekas 
nesirtipino; jie buvo pirklių naudojami... 

Reikėjo išmokyti ūkininkas naudotis agronomijos 
žiniomis, sėti mineralines trąšas, vartoti ūkio mašinas... 
Bet ūkininkai kratėsi tų naujenybių. Klebonas Mellaerts 
1887 m. įkūrė savo parapijoje „ūkininkų gildiją“. Nariai 
pirkosi cheminių trąšų, gabenosi ūkio mašinų... Vienos 
parapijos gildija taip įgarsėjo ir paplito, kad kun. Mel- 
laerts, perkeltas į Liuveną, 1890 m. įsteigė Boerenbundą 
(ūkininkų sąjungą), kurs tapo parapijinių gildijų sąjunga, 
kuri po 25 m. turėjo 1162 skyriu-sų 111.000 narių. 

Išsyk kai kas Mellaertsą vadino socialistu, nes ne 
kunigo darbas esą rūpintis mineralinėmis trąšomis, pi- 
nigų skolinimu, gyvulių draudimu... Bet šiandien jis va- 
"dinamas „ūkininkų tėvu“. Boerenbundas kas kart labiau 
„plečiasi, nes ūkininkams teikia visa, kas jiems reikalinga: 
pigiau nuperka reikalingų jiems prekių, brangiau par- 
duoda žemės gaminius, apdraudžia nuo nelaimių, skolina 
pinigų mažais nuošimčiais, dovanai teikia juridinių pata- 
rimų... nariams skiepija katalikišką dvasią. 


* 


* * 4 
Malonu matyti katalikiškų draugijų veikimą kituose 
kraštuose; ten šimtai tūkstančių žmonių Bažnyčios glo- 
boje, darosi kaskart šviesesni, sąžiningesni, atsidėję gerina 
materialinę savo būklę, nenorėdami kitų skriaudos, nepa- 
miršdami teisybės ir meilės pareigų. Pamažėli tokių draugijų 
ėmė rastis ir Lietuvoje. Mūsų kunigai pirmiau darė, ką 


"AP 

galėjo bažnyčioje, nes viešam visuomeniniam darbui 
kelias buvo pastotas rusų valdžios. Tik slapčia leido lai- 
kraščius, spausdino knygas Prūsuose. Dešimtimis kuni- 
gai gali didžiuotis garbingu „knygnešio“ vardu, nors 
šiandien tai pamirštama. 

Sužibėjus laisvės spindulėliui, graži pradžia buvo 
padaryta: -Daugelyje vietų buvo steigiami ūkio rateliai, 
raginant ir prisidedant kunigams. Bažnytkaimiuose, kuni- 
gams vadovaujant, įsteigtos vartotojų bendrovės. Kaune, 
Šiauliuose, Panevėžyje, Tauragėje veikė šv. Juozapo dar- 
bininkų draugija. Kaune — katalikių moterų draugija 
su savo skyriais po parapijas. Kaune, Vilniuje, Šiauliuose, 
Panevėžyje, Seinuose šv. Zitos tarnaičių draugija. Prie 
keliolikos bažnyčių buvo pastatytos vargšams prieglaudos... 

Kaune įsteigta katalikų „Blaivybės“ draugija su 
daugeliu skyrių ir narių parapijose. Kaune veikė „Saulės“ 
švietimo draugija su pradžios mokytojų seminarija, bu- 
galterijos kursais ir keletu liaudies mokyklų. Suvalkijoje — 
„Žiburys“ su Mariampolės mergaičių progimnazija, Vil- 
nijoje „Rytas“. Kaune šv. Kazimiero dr-ja katalikiškoms 
knygoms ir laikraščiams leisti, su savo spaustuve ir 
krautuvėmis; ji per 25 m. išleido 530 veikalų, kurių egz. 
skaičius siekė 2.994.000... Visa tai kunigų darbas. 

Pasaulinis karas buvo išardęs visuomeninį Bažny- 
čios darbą. Bet dar vokiečių okupacijos metu pradėjo 
šviesti „Saulė“ ir „Žiburys“, Tos draugijos įsteigė ištisą 
gimnazijų, progimnazijų ir kitos rūšies mokyklų eilę. 
Nesmagu minėti, kad laisvosios Lietuvos valdžia baigia 
jas valstybinti. Vadovaujamasi nusistatymu: „Dabar laisva 
Lietuva, laisva ir jos visų laipsnių mokykla. Patys turime 
švietimą savo rankose. Ir mokytojai su auklėtojais savi 
ir dėstomoji kalba sava... Kam ta tendencija lenktis val- 
džios mokyklų ir steigti privatines?“ („Sviesos Takais“). 

Nepriklausomoje Lietuvoje atsistatė ir naudingai 
veikė buvę koperatyvai; jų daugumai vadovavo kunigai. 
Betimta skelbti, nesą „krikščioniško“ zuperio, negalį būti 

„katalikiškų“ silkių, litas esąs visiems lygus, neutralus. Var- 
dan tariamo taupumo visa tai beveik prievarta sujungta su 
tos pačios rūšies laisvamanių bendrovėmis, visas ekono- 
minis šalies gyvenimas atsidūrė liberalų rankose. Svarbu 

kas pardavinėja, nes katalikai turi apmokamų vietų; bet 
svarbu ir tai, kur prekybos pelnas eina, nes pirmeiviai 
nė cento neduoda katalikybės reikalams... 

Gražiai klestėjo prigijusi „ūkininkų sąjunga“ su 
pieninėmis ir liaudies bankeliais, net su centraliniu Ūkį- 
ninkų banku. Bet, papūtus kitam vėjui, įsteigta „ūkininkų 
vienybė“. Vienybės vardan vieni buvo proteguojami, ki- 
tiems atimti kreditai... Dėl atskirų žmonių klaidų, gal ir 
nesąžiningumo, imta engti visa sąjunga... Ir tas jos gra- 
žus, naudingas darbas likviduotas su didžiausiais nuos- 
toliais organizacijai, visiems jos skyriams ir atskiriems 
ūkininkams. 

Visos Lietuvos krikščionių darbininkų organizaci- 
joms ir profesinėms sąjungoms jungti, medžiaginiems ir 
kultūriniems jų reikalams gerinti, tikintiems darbininkams 
nuo socializmo bei komunizmo gelbėti buvo įsteigta „Lie- 
tuvos darbo federacija“. Bet ir ji, praradusi valdančiųjų 
malonę, šiandien slopinama, tuo tarpu, kad socialistai, 
ypač komunistai leidžia šaknis darbininkuose. Akyvas to 
vaizdas ligonių kasų valdybos. 

Galingai veikė Krikščionių Demokratų partija kata- 
likiškai politikai vesti. Ji su Darbo federacija ir Ukinin- 
kų Sąjunga kelerius metus stovėjo prie Lietuvos respub- 
likos vairo. Bet, pasikeitus aplinkybėms, kunigai, jos va- 
dai, pasitraukė nuo politikos darbo ir krikščionių demo- 
kratų partija nedaug terodo gyvybės žymių. Šiandien jau 
net „Katalikų veikimas“ vadinamas politika; pagaliaus, 
atrodo lyg kad politika būtų koks prakeiktas darbas. 
Jei taip būtų, tai nė vienas katalikas negalėtų ja už- 
siimti. 

Kaip seniaus rusų valdininkai, taip dabar mūsų 
valdžios atstovai, visuomeninį Bažnyčios veikimą vadina 
ne kunigišku darbu, įsikišimu į pasaulinius dalykus, at- 
virai kliudo ir draudžia net veikimą katalikiškose draugi- 
jose pavasarininkų, ateitininkų. Tuo tarpu ne vienas 
socialistas nesiliauna giedojęs seną giesmę, būk kunigai 
liepią žmonėms sutikti su tuo, kas yra ir kaip yra ir 
vien raginą švęsti šventes, klausyti Mišių, melstis, pas- 
ninkauti, eiti šv. Sakramentų, svajoti apie dangų... p 


BAŽNYČIOS RŪPESTIS LAIKINU ŽMONIŲ GYVENIMU 283 


* * 

Tiesa, kad besirūpindami laikina būkle, nepamirštu- 
mėt amžino gyvenimo, Bažnyčia, kaip seniau, taip ir da- 
bar, kartoja Kristaus žodžius: „Ką padeda žmogui, nors 
jis laimėtų visą pasaulį, savo gi sielai neštų nuostolį?“ 
(Mat. 16, 26). „Taigi ieškokite visų pirma Dievo kara- 
lystės ir Jos teisybės, ir visa tai bus jums pridėta“. Bet 
yra prasimanymas, kad Bažnyčia nieko gera nėra žmo- 
nėms padariusi; yra melas, būk kunigams rūpį, kad žmo- 
nės būtų nesusipratę, būk kunigai esą žmonių naudoto- 
jai, už imamas žemės gėrybes tesiūliją žmonėms dan- 
gaus turtus... 

Bažnyčia rūpinasi ne tik sielos, bet ir kūno reika- 
lais, Matydama vargingą žmonių padėtį, ji dejuoja su 
Kristumi: „Gaila man minios“; ir ką galėdama, daro lai- 
kinai jų būklei gerinti. Kaip Kristus, taip ir Jo Bažnyčia 
„perėjo, gera darydama“, Šv. Augustinas sako: „Jei Baž- 
nyčios uždavinys būtų rūpintis vien žemiškuoju žmo- 
gaus gyvenimu, nebūtų galėjusi būti' naudingesnė, neg 
yra buvusi“. Ginkite Bažnyčią nuo Jos priešų, klausykite 
visame jos balso. Išganytojas aiškiai pasakė: „Jei neklau- 
sytų Bažnyčios, tebūna jis tau kaip pagonis“ se 18, 17). 

Amen. 


Nuodėmės. 


„Ne įstatymo k'ausytojai teisūs 
pas Dievą, bet įstatymo vykintojai 
bus nuteisinti“ (Rom. 2, 13). 


Per ilgą pamokslų eilę išaiškinau jums dešimtį 
Dievo ir penkis Bažnyčios įsakymus. Ką girdėjote, giliai 
dėkitės širdin ir vykdykite tai savo gyvenime kuogeriau- 
siai. „Nes, — anot šv. Povilo, — ne įstatymo klausy- 
tojai teisūs pas Dievą, bet įstatymo vykintojai bus nutei- 
sinti“. „Todėl atmesdami šalin visokį susitepimą ir pik- 
tybės apstumą, romumu priimkime įskiepytąjį žodį, kurs 
gali išganyti jūsų sielas; būkite gi žodžio vykintojai ir 
ne tik klausytojai, klaidinantys patys save“ (Jok. 1, 22). 

Kas žino įsakymus ir jų nesilaiko, juos peržengia, 
— kaltas lieka Viešpaties akyse. Nieko paprasčiausia 
tarp žmonių, kaip įsakymų laužymas, arba nuodėmė; ir tei- 
singas žmogus septynis sykius dienoj nupuola. Ligšiol 
aiškinęs Dievo valią, išreikštą įsakymais, toliau sakysiu 
apie jos peržengimą, arba apie įvairias nuodėmes. Šian- 
dien . paklausykite, I, kas tai yra nuodėmė, ir II, kurios 
mūsų mintys, žodžiai, ar darbai yra nuodėmė. 


I. Taip žmonės prie nuodėmių priprato, taip daž- 
nai jas daro, kad nuodėmė tartum būtų koks mažmo- 
žis. Bet gana į tai pažvelgti gyvu tikėjimu, kad pamaty- 
tumėm, jog nuodėmė yra nedorybė Viešpaties akyse, nes 
yra šv. Jo valios peržengimas. Kad tai geriau supras- 
tumėt, pažiūrėkite, kaip kiti visi sutvėrimai vykdo Dievo 
valią. Pažvelkite į plačius dangaus skliautųs ir tą ne- 
suskaitomą žvaigždžių daugybę, mirguojančių ant jūsų 
galvos: jos rieda nuo amžių sau Sutvėrėjo paskirtais -ta- 
kais, nė žingsnio nežengdamos nei į dešinę, nei į kairę. 

Pažiūrėkite į žemę ir milijonus įvairių įvairiausių 
sutvėrimų, kurie ją pripildo, - pamatysite, kaip jie varu Vyk- 

do Viešpaties valią. Visi sutvėrimai iki mažiausios kirmėlė- 
lės, kuri šliaužioja po jūsų kojų, taip gyvena, kaip jiems 
Aukščiausias įsakė... Todėl ir žmogus dar uoliau, rodos, 
turėtų vykdyti Dievo įsakymus — šv. Jo valią. Tuotarpu 
sugedęs žmogus, užslopinęs sąžinės balsą, vienas drįs- 
ta Viešpaties neklausyti. 

Kada Mozė Dievo vardu paliepė faraonui išleisti 

žydus iš Egipto vergovės, — tas atsakė: „Kas yra Vieš- 
pats, kad aš klausyčiau Jo?“ (Ex. 5, 2). Taip pat ir jūs 
darote, kiek kartų peržengiate Dievo įsakymus. Vieš- 
pats per Mozę davė visiems įsakymus: „Neturėk kitų 
dievų, tiktai Mane vieną; netark savo Viešpaties vardo 
be reikalo; sekmadienį švęsk; gerbk savo tėvą ir motiną; 
nežudyk; nepaleistuvauk; nevok; nekalbėk netiesos; ne- 
geisk nė vieno daikto, kurs yra tavo artimo“. 
Kristus per Bažnyčią įsakė: — „Šventės švęsk; 
šventadieniais Mišių klausyk; pasninkus pasninkauk; eik 
išpažinties bent vieną kartą metuose ir apie Velykas pri- 
imk Švč. Sakramentą; savo Bažnyčią laikyti padėk“. Ka- 
da tuos įsakymus laužote, — keliate prieš Dievą maištą; 
ne žodžiais, tiesa, bet savo elgesiu, tartum, sakote: Kas 
esi, Viešpatie, kad Tavęs klausytumėm? Žinome, jog da- 
vei muins savo įsakymus; bet mes juos niekais laikome; 
mes neklausysime Tavo valios; mes gyvensime, kaip 
mums tinka. Žinome, kad visas pasaulis lenkiasi Tau; 
tedreba visi sutvėrimai prieš Tavo visagalybę, bet aš 
nebijau Tavęs... 

Pasakykite patys, ar galima Dievas labiau užgauti, 
kaip tokių pasielgimu, kaip tuo pasakymų: Netarnausiu 
tau, neklausysiu tavęs!. Nieko todėl ypatinga, kad 
Viešpats per pranašą Izają skundžiasi žmonėmis, saky- 
damas: „Klausykitės, dangūs, ir išgirsk ausimis, žeme, 
nes Viešpats kalba: Aš išauginau sūnus ir išaugštinau; 
jie gi paniekino Mane. Jautis pažįsta savo savininką ir 
asilas savo valdovo prakartą; Izraelis gi manęs nepa- 
žįsta, ir mano tauta neturi išmanymo. Deja nuodėmin- 
gai tautai, - nedorai ainijai, piktadaringiems sūnums! Jie 
pametė Viešpatį“ (Iz. 1,2 — 4). 

Kad geriau suprastumėt to išniekinimo dįdumą, pa- 
statykite mintimi Dievą šaly žmogaus ir palyginkite vieną su 

antru. Dievas, anot Sv. Rašto, „karalių Karalius ir vieš- 
pataujančių Viešpats“ (Apr. 19, 16), neapsakoma galybė, 
išmintis ir šventenybė; prieš Jį dangaus dvasios, parpulda- 
mos ant kelių ir iš privengimo užsidengdamos veidus, 
be paliovos gieda: „Sventas, Sventas, Sventas Viešpats 
galybių Dievas; pilnas yra dangus ir žemė Jo garbės“... 
O žmogus, menka žemės kirmėlė, to Dievo — taip šven- 
to, išmintingo, didelio ir galingo, Kurs jį gali akies 
mirksnyje į dulkes sutrinti — drįsta neklausyti. 

Skauda jums širdį, girdint, kaip žydai išniekino 


Kristų; bet jie tada Kristaus nelaikė Dievu; jūs gi žino- | 


te, kas yra Dievas, vienok Jo neklausote. Nedrįstate 
viršininkų akyse, prie žmonių daryti kokių nors begė- 
diškų darbų; Oo drąsūs esate akivaizdoje visuresančio, 
visa matančio Dievo. Žmogau, peržengiąs Viešpaties 
įsakymus, tu žinai, kad Dievas tave regi kiekvienoje 
vietoje, dieną ir naktį; bet kai Jo neklausai, tarsi, sakai: 
Būk liudytojas ir pažiūrėk, kaip aš tai darau... 
mogau, nusidedąs tiki, jog Viešpats turi neapy- 

kantoj visa pikta, jog Jis baus už kiekvieną nuodėmę, — 
vienok išdrįsdamas blogai elgtis, tarsi, sakai: Žinau vis- 
ką, nusimanau, jog, ką darau, tai yra nedorybė Viešpa- 
ties akyse; suprantu, kad Visagalis gali mane akies 
mirksnyje sutrupinti, kaip aš sutreškiu tą uodą, kurs man 
įkanda; jaučiu, jog kliūsiu į Dievo teisybės rankas, bet 
to nežiūriu; darau savo, nes tai man labiau patinka... 

Spręskite patys, ar toksai žmogaus elgesys nėra 
didžiausias Dievo išniekinimas? Argi tai nėra didžiau- 
sia beprotystė, šėtoniška nedorybė? Todėl nenuostabu, 
kad apaštalas šv. Jonas apie nusidėjėlius ir teisingus sa- 
ko: „Kas daro nuodėme, yra iš velnio, nes velnias nu- 
sideda nuo pat pradžios... Kiekvienas, kurs yra iš Dievo 
gimęs, nedaro nuodėmės“ (I Jon. 3, 8). Katalikai! šven- 
tame krikšte atsižadėjote velnio ir visų jo darbų; gimėte 
iš Dievo: „Dabar mūsų išganymas arčiau, kaip kuomet 
įtikėjome... Todėl meskime šalin tamsybės darbus ir 
apsivilkime šviesos šarvais. Kaip dieną elkimės pado- 
riai, nepasiduodami apsirijimams ir girtuokliavimams, pa- 
leistuvavimams ir begėdystei, barniui ir pavydui, bet ap- 
sivilkite Viešpačiu Jėzumi Kristumi ir nesirūpinkite kūno 
geiduliams patenkinti“ (Rom. 13, 11 — 14). 

II. Ne kiekvienas vienok netikęs žmogaus pasiel- 
gimas yra nuodėmė. Kartais kitaip, negu reikia, pada- 
rome — be kaltės, iš ūmo, neapmąstę; tokie įvykiai, tik- 
rai sakant, nėra nuodėmingi, — tai silpnos mūsų pri- 
gimties pasekmės; tai silpnybės, kurių išvengti beveik 
negalima. Kad kokie mūsų mintis, žodis ar darbas 
būtų  nuodėmingi, būtinai reikia peržengti koks nors 
Dievo ar Bažnyčios įsakymas; jį laužydami, turime su- 
prasti blogai darą, ir tai daryti laisva valia. Supraskite 

erai! 
s Tik toksai mūsų pasielgimas esti nuodėmingas, 
kuriuo peržengiame kokį nors įsakymą, nes, anot šv. 
Povilo: „Kame nėra įstatymo, nėra nė peržengimo“ (Rym. 
4, 15). Jei, kas yra įsakyta, nedarote, — blogai; jei ką 
užginta darote, — nuodėmė; bet jeigu nėra paliepta, nė 
uždrausta, — laisvi esate tai daryti, ar nedaryti. (Geras 
yra daiktas kasdien klausyti šv. Mišių, pasninkauti to- 
kiomis dienomis, kada nėra pasninko; kalbėti Rožančius, 
nešioti Skaplieriai... bet apleisti visa tai nėra jokios nuo- 
dėmės. Tai nėra liepta: Nėra tokio nei Dievo, nei Baž- 
nyčios įsakymo. Priešingai, neklausyti Mišių šventomis 
dienomis, nelaikyti pasninkų, Bažnyčios įsakytų, nekal- 
bėti Rožančiaus, įsakyto, kaip atgaila, yra apleidimas to, 
kas pareiga, — todėl nuodėmė. 

inoma, gerų darbų, stačiai ir neįsakytų, apleisti 
nepridera, nes toksai žmogaus elgesys veda į atšalimą, 
tingėjimą Dievui tarnauti, stato žmogų pavojun. Uolus 
krikščionis neklausia kiekviename atsitikime, ar tai pri- 
valo daryti, ar ne; bet noromis daro ir nelieptus gerus 
darbus, ką tik gali ir kur gali. „Nes ką žmogus sėja, 
tai ir piaus, — kaip sako šv. Povilas. — Taigi, darykime 
gera ir nesiliaukime, nes savu laiku piausime, jei nebū- 
sime pailsę. Todėl kolei turime laiko, darykime gera 
visiems“ (Gal. 6, 8). Bet, jei kas atsitiko, žiūrėkite, ar 
sulaužėte kokį nors įsakymą: Nebuvo tai liepta, 'nė 
drausta — nebuvo ir nuodėmės; buvo tai įsakyta, nepa- 
darėte, ar užginta, darėte, — nusidėjote Dievui. 

Vienok ir peržengdami įsakymą, nevisados nuside- 
date. Kad įsakymo laužymas būtų nuodėmė, tai dary- 
dami turite žinoti blogai darą; todėl, jei ką pikta pada- 

rėte iš ūmo, nesuprasdami, kad taip elgtis negera; ir, jei 
būtumėt numanę tai esant nuodėmę, būtumėt susilaikę, 
— nebuvo nuodėmės. Ne nusidėjimas ir tai, kas atsi: 
tinka netyčiomis, iš užmiršimo. Taip, jei vigilijoje, metų 
ketvirčiuose ar. nors ir penktadienį pamiršęs pavalgytum 
su mėsa, nebūtų jokios nuodėmės, jeigu, žinodamas, kad 
pasninkas, nebūtum valgęs. 

Reikia tačiau, kad ta ne žinia būtų be jūsų kaltės. 
„Kas kita yra, — sako šv. Grigorius Didysis, — nežinoti, 
kas kita nenorėti žinoti; nes, kurs šalinasi tiesos, kad 
jos nesužinotų, niekina įstatymą“. Kas nežino įsakymų 
ir nesirūpina jų suprasti, ir dėl tokios nežinios juos lau- 
žo, — esti kaltas. Jei būtų vaikščiojęs bažnyčion, klau- 
sęs pamokslų, pasiklausęs gerų žmonių, būtų sužinojęs, 
kad tokie darbai prieštarauja Bažnyčios ar Dievo įsaky- 
mams. Toks nežinojimas esti daugelio nuodėmių šalti- 
nis. Daugiausia yra tokių, kurie teisinasi nežinoję; tai —ap- 
sileidėliai tikėjimo dalykuosę. Kai kurie, norėdami ką 
nors daryti, dvejoja ar taip leista elgtis. Sąžinė juos 
įspėja: Nedaryk to, susilaikyk, pasiklausk; bet jie neklau- 
so sąžinės balso, daro; paskiau tik sužino, — kad tai 
užginta.  Toksai nežinojimas neišteisina nuo nuodėmės. 

Daugiau pasakysiu: Kas iš nežinios daro tai, kas 
yra leista, bet šitaip besielgdamas samprotauja, blogai 
darąs, — nusideda, nes elgiasi prieš sąžinės balsą, prie- 
šingai savo įsitikinimui. Taip, kas advento trečiadienį, 
ar šeštadienį valgydamas mėsą, manytų negerai darąs, 
nors tai Bažnyčia leidžia, papildytų nuodėmę; nes būtų 
pasiryžęs tai daryti, kad ir būtų neleista... Užtat atsi- 
dėję rūpinkitės suprasti Dievo ir Bažnyčios įsakymus: 
sužinoti kas yra leista, kas užginta; dvejodami klauski- 
tės kitų žmonių, paskaitykite katekizmus; kiekviename 
atsitikime sekite sąžinės balsą, niekad nesielkite prieš 
savo įsitikinimus... 

Ir žinant, įsakymo peržengimas tada tik esti nuo- 
dėmingas, kada jį laužome laisva valia, galėdami to ne- 
daryti. Jeigu įsakymo jokiu būdu įvykdyti negalime, 
nėra ir nuodėmės. Nekartą sakote: Šv. dieną nebuvau 
Mišių klausyti; bet ateiti ar galėjai? Gal reikėjo būti 
namie? daboti vaikus, gyvulius? Gal sirgai? Jei ligoje 

nelaikai pasninkų, — nenusidėjai. Kas pikta prieš tavo 
valią ir norą įvyksta, ko niekaip išvengti negali, - - ne- 
bus tau palaikyta nuodėme. Taip, piktos mintys, net 
geiduliai, kurių negalima nusikratyti, nėra nuodėmingi, 
nes pareina ne nuo tavo laisvos valios. 

Kas kita, jei kas nusimano, iš jo kokio nors kad 
ir abejučio elgesio kilsią nepadorūs jausmai, jeigu tai 
daro be reikalo, —: nusideda; nes laisvu noru duoda 
progos, kilti nuodėmei. Trumpai sakant, nusidedate 
visi, kurie be rimtos priežasties statote save pavojun, 
kursai stumia nuodėmėn. Tuo parodote, kad nebijote 
nusidėti; kitaip esant, to saugotumėtės, kaip įmanydami. 
Sv. Dvasia įspėja, sakydama: „Visuomet mąstyk apie tai, 
ką tau Dievas įsakė... Nenaudingų dalykų netirinėk; 
daugeriopai... Kas mėgsta pavojų, tas jame pražus“ (Ekli. 
3, 22—27). 


* 
* Li 


Išaiškinau jums, Mieli Klausytojai, kas tai yra nuo- 
dėmė, ir kokios mūsų mintys, kalbos ir darbai yra nuodė- 
mingi. Pažinę, kaip didelė nedorybė Viešpaties akyse kiek- 
viena nuodėmė, sužadinkite gailestį už praeitus savo nusi. 
dėjimus ir tvirtai nutarkite vengti jų ateityje. Padarykite tą 
šventą nutarimą tuojau, toje vietoje. O kiek kartų ap- 
nyks jus pagundos ir masins jus peržengti Dievo ar 
Bažnyčios įsakymus, sakykite su Juozapu Aigiptiečiu: 
„Kaip gi tat aš galiu daryti tą piktumą ir nusidėti mano 
Dievui“ (Gen. 39, 9). Amen. 

Mirtingoji nuodėmė. 
„Įvykinta nuodėmė gimdo mirtį“ (Jok. 1, 15). 


Kiekviena nuodėmė yra nedorybė Viešpaties akyse; 
bet ne visos nuodėmės yra sau lygios. Pats Kristus 
vienas nuodėmes sulygino su „krislais“, o kitas su „rąs- 
"tais* (Mat. 7, 3), vienas—su „uodais“, kitas su „kupra- 
nugariais“ (Mat. 23, 24); o Pilotui, nekaltą Jį teisiančiam, 
stačiai pasakė: „Kurs mane tau įdavė, turi didesnę nuo- 
dėmę“ (Jon. 19, 11). Protas ir gi sako, kad yra didelis 
skirtumas tarp melagystės ir neteisingos priesaikos, va- 
gystės 100 litų ir 10 litų. Juo didesniuose dalykuose 
Dievo ar Bažnyčios įsakymus peržengiame, juo geriau 
to mūsų pikto elgesio nedorumą suprantamė, juo lais- 
viau tai darome ir labiau valia į pikta palinksta, — tuo 
didesnis yra ir nusidėjimas. 

Tiesa, „rūstinti Viešpatį Dievą ir mažuose daly- 
kuose — nemažas yra daiktas“ (šv. Jeron.); tačiau kai 
kurios nuodėmės taip esti sunkios, taip didelės, kad jos 
mus visai atskiria nuo Dievo, tartum užmuša, lyg marina, 
tarsi pasmerkia mirti nemarią žmogaus sielą; jas turėda- - 
mas omenyje šv. Jokūbas sako: „Įvykinta nuodėmė gim 
do mirtį“. Užtat jos ir vadinamos mirtingosiomis (mir- 
štamosiomis) nuodėmėmis. Pažiūrėkime šiandien arčiau 
į mirtingosios nuodėmės pasekas: I jinai išplėšia žmo- 
gui pašvenčiamąją Dievo malonę, II naikina visus žmo- 
gaus nuopelnus ir III jam užtraukia Viešpaties bausmes. 


I. Mirtingoji nuodėmė išplėšia žmogui pašvenčia- 
mąją Dievo malonę. „Kas yra kūnui siela, — sako šv. 
Petras Krizologas, — tas sielai Viešpaties malonė; kada 
siela išeina iš kūno, tuojau kūnas pūna, kirmyja; taip 
pat siela, nustojusi Dievo malonės, genda nuo nuodė- 
mės“. Visi gerai žinote, ko vertas yra supuvęs obuolys. 
„Kaip puvėsiai, — anot šv. Bonaventūros,—obuoliui at- 
ima spalvą, kvepėjimą, skanumą, vienu žodžiu, visą gro- 

žį ir vertę, taip ir mirtingoji nuodėmė naikina visokią 
sielos vertę, visą jos gražumą“. 4 

Kaip apverktina, — sako tas pats Sventasis, — gra- 
žiai mergaitei būtų liga, kuri ją taip subiaurotų, kad jos 
nebepažintų tikras tėvas, o sužadėtinis ją niekintų ir 
laikytų biauriausia iš visų mergaičių! Taip per nuodėmę 
siela tampa nelaiminga, sutepta, subiaurota, jog jos Tė- 
vas, Dievas, joje nebepripažįsta savo paveikslo, kad jos 
sužadėtinis, Jėzus Kristus, ją niekina, visi gi angelai ir 
šventieji laiko ją nieku“. Taip gadina žmogų mirtingoji 
nuodėmė; 0 vis tai dėl to, kad genda gražiausios sielos 
ypatybės, būtent: šviesus protas ir laisva valia. 

Mirtingoji nuodėmė temdo žmogaus protą. „Kaip 
per audrą debesys neleidžia mums regėti saulės skaistu- 
mo ir tamsumu apdengia mūsų akis; taip daro mirtin- 
goji nuodėmė: ji aptemdo proto šviesą“, — sako šv. Teo- 
tilius. Karalius Dovidas, nupuolęs prisipažino nuodėmė 
aptemdžiusi jam protą: „Mano neteisybės pagavo mane, 
ir aš nebegaliu matyti“ (Ps. 39, 13). „Nusidėjėlis apanka, 
visai nesupranta savo nelaimės ir nemato savo pavo- 
jaus, kaip tas kelėivis, einąs nakties tamsoje pro duobę; 
jei būtų Dievo malonėje ir apšviestas Sv. Dvasios, tai 
nusigąstų nuodėmingos savo būklės ir nustebtų, kaip 
tas pats keleivis, kada eina šviesią dieną tuo pačiu keliu“ 
(Liudv. Granat). 

Mirtingoji nuodėmė silpnina žmogaus valia. „Dide- 
liame šaltyje grumba pirštai, — sako šv. Jonas Auksabur- 
nis, —-ir žmogus nebegali nieko daryti; panašiai esti mir- 
tingoje nuodėmėje“; dėl jos nusidėjėlis nustoja dvasinės 
stiprybės. Žmogus mirtingoje nuodėmėje — tai paukštis 
surištais sparnais, kūdikis be auklės, Samsonas trumpais 
plaukais. Galingas Samsonas pasidarė bejėgis, nukirpus 
jam ilgus plaukus; taip pat nusilpsta žmogaus valia per 
nuodėmę nustojusi Dievo malonės, antprigimtinės galios. 
Nieko tat ypatinga, jei viena mirtingoji nuodėmė veda į 
kitas; anot Šv. Augustino betariant: „Žmogus, kurs tveria 
savo nuodėmėse, krauna nedorybę ant nedorybės“. 

II. Paklausykite mirtingosios nuodėmės tolimesnių 
pasekų! Zmogus, dorai gyvendamas, daug susirenka sau 
pas Dievą nuopelnų amžinam gyvenimui; viena mirtin- 

goji nuodėmė visus naikina. „Kaip didelė šalna, — sako Sv. 
Pranciškus Salezietis, —- naktį visus gražius žolynus 
paverčia niekais, taip mirtingoji nuodėmė ūmai naikina 
visus mūsų gerus darbus ir nuopelnus“. Mirtingoji nuo- 
dėmė tai rūdys ir kandys, kurios viską gadina; tai vagis, 
kurs musų turtus iškasa ir išvagia (Mt. 6,14). 

Įsivaizduokite sau keleivį, kurs tolimame krašte daug 
privargęs, susikrovęs didelius turtus, laimingai išvengęs 
visų pavojų jūros gelmėse, arti uosto, prie pat krašto, 
laivui sudužus, viską praradęs, su tuščiomis rankomis 
grįžta tėvynėn (šv. Bazylius). Visi mes esame keleiviai 
šioje ašarų pakalnėje, ištremtieji Adomo ir Ievos vaikai. 
Per dvidešimtį, trisdešimtis, keturiasdešimtis, šešias, aš- . 
tuonias dešimtis metų gerai eidami savo pareigas, teisin- 
gai Dievui tarnaudami, melsdamiesi, pasninkaudami, da- 
lydami gausias išmaldas, kiekvienam gera darydami... su- 
sikrauname didelius dvasinius turtus. 

Įsivaizduokite, jei galite, kokia garbė ir užmokestis 
laukė mūsų danguje; padarome vieną mirtingąją nuodė- 
mę, akies mirksnyje prarandame visus tuos savo turtus, 
surankiotus per ilgus metus; tenumiršta kas toje nuodė- 
ję be atgailos, jokio užmokesčio iš Dievo negaus. Vieš- 
pats aiškiai pasakė per Pranašą Fzekijėlį: „Jei teisingasis 
atstos nuo savo teisybės ir darys nedorybę... visų jo tei- 
sybių, kurias darė, nebeatminsiu“ (18, 24). 

Ne gana to! Žmogus, įpuolęs į mirtingąją nuodėmę, 
kol joje būna, negauna taipgi jokio užmokesčio ir už tuos 
gerus darbus, kuriuos paskui daro. „Kaip šaka, atskirta 
nuo medžio, — sako Šv. Jeronimas, — vystą ir neatneša 
jokio vaisiaus, taip žmogus, kurs prarado Švenčiausiąją 
Dvasią, negali padaryti jokio darbo, verto užmokesčio 
danguje“. „Aš vynmedis, jūs vynmedžio šakelės, kas pa- 
silieka manyje ir aš jame, tai neša daug vaisiaus, nes be 
manęs nieko negalite padaryti“. (Jon. 15, 5). Niekai visos 
maldos, pasninkai, išmaldos ir kiti gerieji darbai. 

Tiesa, ką gera padarote, būdami sunkioje nuodėmė- 
je, už tai gali jums Dievas atmokėti šiame gyvenime svei- 
kata, turtais, pasisekimu; galite taip išmelsti atgailos ma- 
lonę; bet nieko už tai negausite amžinatvėje. Dabar nie- 
ku tai laikote, bet ateis laikas, reikės sto: Viešpaties aki- 

vaizdoje su tuščiomis rankomis; tada suprasite, kaip ne- 
gera buvo gyventi mirtingoje nuodėmėje ir stoti Dievo 
teisman be nuopelnų. Tuomet -- anot psalmės, — „nusi- 
dėjėlis pamatys ir pyks, grieš savo dantimis ir nyks; nu- 
sidėjėlių geidimas nueis niekais“ (Ps.111, 10). 


III. Šit dar vienas mirtingosios nuodėmės vaisius! 
Sunkia nuodėme užsitraukiame laikiną ir amžiną bausmę. 
Teisingiausias Dievas negali daugiau bausti už nusidėji- 
mus, negu reikia. Bet suskaitykite visas rykštes, kuriomis 
Dievas nuo pat žmonijos pradžios plakė žmones, kaip 
antai: tvaną, marus, badą, įvairiausias ligas, visokius smū- 
gius — iš tikrųjų nustebę sušuksite .su psalmininku: „Nu- 
sidėjėliui tenka daug plakimų“ (Ps. 31 ,10), 

Nors nusidėjėlis kartais y1a laisvas nuo laikinos 
bausmės, nors jam nekartą, rodos, gerai klojasi, tačiau— 
niekad nesijaučia laimingas, niekur neturi ramybės; są- 
žinė nuolat prikiša jam jo nedorybes. „Bedieviai, — 
anot pranašo, — kaip kunkuliuojanti jūra, kuri ne- 
gali nurimti“ (Iz. 57, 20). Kiekvienas nupuolęs turi pri- 
sipažinti su „Dovidu: „Nėra ramybės mano kaulams dė- 


iai mano nuodėmių“ (Ps. 37, 4). „Nes... mano nuodė- 


mė yra nuolat mano akyvaizdoje“ (Ps. 50, 5). Teisingai 
sako šv. Jonas Auksaburnis: „Kurs mirtingoje nuodė- 
mėje gyvena, jau dabar nešiojasi su savim pragarą“. 
„Ar jūs nežinote, — klausia apaštalas šv. Povilas, 
— kad neteisingieji nepaveldės dangaus karalystės? Ne- 
klyskite! nei paleistuviai, nei stabų garbintojai, nei sveti- 
moteriai, nei begėdžiai, nei vaikų darkytojai, nei vagys, 
nei godūs, nei girtuokliai, nei piktžodžiautojai, nei plėši- 
kai nepaveldės dangaus karalystės“ (I Kor. 6, 9). „Bai- 
liems,  netikintiems, pasibiaurėtiniems,  žmogžudžiams, 
paleistuviams, žavėtojams, stabų garbintojams įr visiems 
melagiams, — apaštalas šv. Jonas sako, — dalis bus 
tvenkinyje, degančiame ugnimi ir sėra“ (Apr. 21, 8), „kur 
jų kirmėlė nenumiršta ir ugnis negęsta“ (Mat. 13, 42). 
Toksai likimas bus visų, kurie sutepė save nors 
viena mirtingąja nuodėme, jeigu jos neišpažins ir neap- 
verks graudžiomis atgailos ašaromis. O kas bus su ju- 
mis, nusidėjėliai, kurie per visą gyvenimą nuolat sunkio- 

mis nuodėmėmis Dievą rūstinate? piktomis mintimis, 
biauriomis kalbomis, paleistuvingais darbais, neteisybė- 
mis, šmeižtais, apkalbomis save tepate? „Akies mirksnį 
tęsiasi smagumas, amžius gi bausmė“ (Šv. Ambr.). 

Susipraskite! veikiai praeis jūsų gyvenimas, ūmai 
ateis ta diena, kada reikės atiduoti apyskaitą teisingiau- 
siam Dievui. Žmogau „žinok ir matyk, jog blogas ir 
kartus yra daiktas apleisti Viešpatį savo Dievą“ (Jer. 2, 
19). Štai paskutiniai žodžiai, kuriuos nusidėjėliai išgirs 
paskutiniame teisme: „Eikite šalin nuo manęs, prakeiktie- 
ji, į amžinąją ugnį, kuri prirengta velniui“ (Mat. 25, 41). 

4 * Aa 

Stai, Mieli Klausytojai, mirtingųjų nuodėmių vaisiai! 
Išplėšia jos pašvenčiamąją Dievo malonę, naikina visus 
nuopelnus už mūsų gerus darbus, užtraukia mums lai- 
kiną ir amžiną Dievo bausmę. Kiekvienas, pažinęs mir- 
tingosios nuodėmės pasekas, pamatęs, kiek pikta ji žmo- | 
gui daro, — „bėk nuo nuodėmės, kaip nuo angies“ 
(Ekli. 21, 2); labiausia pagundose, nepasitikėdamas savi- 
mi, šaukis į Dievą: „Viešpatie! velyk mirčiaų, negu Tave 
mirtingąja nuodėme rūstinčiau“. Amen. 


Maža nuodėmė. 


„Zmonės teismo dieną duos 
atskaitą iš kiekvieno nenaudingo 
žodžio, kurį jie kalba“ (Mat. 12, 36). 


Per mirtingąją nuodėmę prarandame pašvenčiamą- 
ją Dievo malonę, nustojame visų nuopelnų už gerus sa- 
vo darbus, užsitraukiame sau laikiną ir amžiną baus- 
mę pragare, jei, nesusitaikę su Dievu, apleisime šį pa- 
saulį. Taip rūsčiai Dievas tebaudžia už peržengimą šv. 
Jo valios dideliuose dalykuose; kurie laužo įsakymus 
mažmožiuose ar svarbiuose daiktuose neapsvarstę, gerai 
nesuprasdami viso blogumo pikto savo elgesio, ar ne 
visai laisva valia, — daro mažą nuodėmę. 

"Ta nuodėmė kariais vadinama kasdienine, nes ją 
žmonės daro dažnai, kasdien, nuo jos niekas nėra lais- 

vas, „ir teisingas žmogus — septynis sykius dienoje 
nupuola“ (Pr. 24, 16). Tiesa, nėra tai sunkūs nupuoli- 
mai, bet ir mažiausių nusidėjimų reikia vengti; jie nie- 
kina begalinę Dievo didybę ir mus daro nelaimingus. 
„Žmonės teismo dieną duos atskaitą iš kiekvieno ne- 
naudingo žodžio, kurį jie kalba“. Paklausykite šiandien 
apie tokių nuodėmių vaisius: I jos Dievą rūs- 
tina, II mažina Jo malones ir III užtraukia mums bau- 
smes. 


I. Nuodėmė, kurią vadiname kasdiene, nėra savyje 
maža, tik taip atrodo, sulyginus ją su mirtingąja; ir ja už- 
gauname širdį Dievui, Kurį turime užvis labiau mylėti. 
„Tas nė vienos nuodėmės nelaikys mažu dalyku, — sako 
šv. Jeroninias, — kurs nežiuri liepimo, bet įsakančio di- 
dybės“. „Žmogau, kurs nieku laikai kasdienę nuodėmę, 
— šaukia šv. Augustinas, — nežiūrėk to, kaip, bet ką 
įžeidi. Užgauni Dievą, dangaus ir žemės Viešpatį, su Ku- 
riuo sulyginti žemės karaliai, Viešpaties Sventieji, dangaus 
angelai yra, tarsi, dulkės. Nors tavo pasielgimas būtų men- 
kiausias, tačiau, jei tu tyčia tai darai, esi kaltas begalinio 
išniekinimo, nes begalinė yra didžiagalybė To, Kurį nie- 
kini“. 

Pasakykite patys: Jei sūnus Tėvą užgautų ne akme- 
im, bet smėlio saują bertų į akis, — ar tai laikytumėt 
niekais? Vis tiek, tai būtų nemažas tėvo išniekinimas. Kas- 
dieninės nuodėmės atžvilgiu į Dievą, yra tarsi smėlio 
griideliai. Kada mažas nuodėmes su pamėgimu darome, 
tai, tartum, smėliu beriame Dievui į akis. Spręskite patys, 
ar tokiais atvejais esame geri dangiškojo Tėvo vaikai? 
Ne! Tuokart mes esame be širdies, nemylį Tėvo, never- 
ti vadintis Dievo sūnumis — daromės išgamos! Nieko tat 
ypatingo, jei Dievas nusiskundžia per pranašą Izają: „Klau- 
sykitės dangūs, ir išgirsk ausimis, žeme. Aš užauginau 
sūnus ir išaukštinau; jie gi Mane paniekino“. (Iz. 1, 2.). 

Tik pažvelkite, kaip žmogus elgiasi. Kada daro lai- 
sva valia kasdienes nuodėmes, ne žodžiu, tiesa, bet savo 

“ darbais, tarsi, sako: Žinau, jog Tau, Dieve, kaltas esu vi- 
su, kas esu ir ką turiu; žinau, jog nuolat man teiki savo 
geradarybes; bet ar ne gana to, jei Tavęs nerūstinu sun- 
kiomis nuodėmėmis; suprantu, kad Tau nepatinka mano 

tuštybė, bet man nesinori jos išsižadėti; numanau, kad 
Tu nemėgi mano rūstybės, kurios nesirūpinu savyje mal- 
šinti; tikiu, kad Tavo valiai prieštarauja mano mintys, iš- 
blaškytos maldoje, tuščios kalbos, melagystės; to nežiū- 
rint, aš nesirūpinu pamesti tų piktų savo palinkimų... 

Suprasite dabar, kaip tokios mintys, tokios kalbos, 
ar tolygus elgesys su Dievu Jį rūstina. Be abejonės, la- 
bai skauda Jam tėvišką širdį, kad žmogus ir mažuose 
dalykuose nenori Jo, kaip reikiant, klausyti. Dėl to de- 
juoja Dievas per Pranašą, sakydamas: „Jei mano neprie- 
telis būtų man piktažodžiavęs, juk būčiau nukentėjęs, 
ir jei tas, kurs nekenčia manęs, būtų išdidžiai kalbėjęs 
prieš mane, rasi, būčiau nuo jo pasislėpęs“. (Ps. 54, 13). 
Bet kad žmogus vienos su manimi minties nuolat mane 
niekina irtai sau laiko nieku, to jau kantriai kęsti nebe- 
galiu... Matote, kaip rūstina Dievą kiekviena, kad ir ne- 
didele nuodėmė. Klausykite toliau! 

Il. Kasdieninė nuodėmė neišplėšia mums, kaip 
mirtingoji, pašvenčiamosios Dievo malonės, bet sumaži- 
na sustiprinamąsias; o be jų žmogus darosi kaskart sil- 
pnesnis, nebegali nugalėti pagundų, ir pagaliaus įpuola 
į mirtingąją nuodėmę. Įrodymų toli ieškoti nereikia, 
Jūsų kiekvienas, kurs truputį doriau gyvenate, pažvel- 
kite į savo sąžinę! Nekartą per ištisas savaites nemėgs- 
tate imelstis, nejaučiate savyje patraukimo prie šv. sakra- 
mentų, daugiau linkstate į pikta, puola jus sunkesnės 
pagundos, — rodos, kad visas jūsų sielos patvaru- 
mas sulaužytas... Iš kur tai? Dievas įrūstintas mažais jū- 
sų nusidėjimais, kuriuos laikote niekais, sustabdė gau- 
sesnes stiprinančiąsias savo malones, ir jūs likote, kaip 
gėlė, kuri per kaitrą, nepalaistyta dangaus rasa, vysta, 
viršūnę ir šakas lenkia žemyn. 

Kaip obuolys, kurs pradeda gęsti, kaskart toliau 
pūna, kol visai nesupus, jei neišpiausi' sugedusios vie- 
tos, — taip pat esti su žmogumi, kurs daro mažas nuo- 
dėmes, laiko niekais jas ir jų nesisaugo. Kasdieninė nuo- 
dėmė nėra nuodai, ūmai žmogų mariną; bet tas nesvei-“ 
kas valgis, kuris pamažu sveikatą gadina ir nejučiomis 
rengia prie mirties. Niekas iškarto nepasidarė didelis ne- 
dorėlis, bet kiekvienas palengva mažomis nuodėmėmis, tarsi 

laipsniais lig to prieina. Nes, anot Sv. Rašto: „Kurs nie- 
ku laiko mažus dalykus, pamažu nupuola“ (Ekli. 19, 1). 
„Kas mėgsta pavojų, tas jame :pražus“ (Ekli. 3, 27). 

Jūs visi, kyrie šiandien gal vaitojate, nedorybių pri- 
slėgti, peržiūrėkite savo gyvenimą; — turėsite prisipa- 
žinti, jog todėl taip žemai nupuolėte, kad nesisaugojote 
mažų nuodėmių; pamažėli prie visa ko pripratote; pra- 
dėjote apleisti kasdienes maldas; ilgainiui taip apsileidote, 
kad ir šventomis dienomis apleidžiate Mišias; ėmėte 
vogti mažmožius, toliau grobstėte, kas pakliuvo; paga- 
liaus -padarėte dideles vagystes. Taip, anot priežodžio, 
priėjote „nuo virvelės lig kumelės“. Teisingai sako Šv. 
Raštas: „Kas neteisingas mažame dalyke, tas neteisingas 
didesniame“ (Luk. 16, 10). Mažos, negydomos ligos 
privaro žmogų prie mirties; taip kasdienės nevengiamos 
nuodėmės stumia į dideles. 

Tuo atžvilgiu mažos nuodėmės yra beveik pavo- 
jingesnės už mirtingąsias, nes jas žmonės laiko maž- 
možiu. Žmogus, ūmai padaręs sunkią nuodėmę, bijo 
Dievo, dreba iš baimės, atsiminęs mirtį, teismą, pragarą; 
gąsdina jį mažiausias pavojus; sąžinė neduoda ramybės; 
pradeda žmogus gailėtis, taisosi; tuo tarpu kaltas daugy- 
be mažų nuodėmių, laiko save geru, nereikalaujančiu at- 
gailos. Apie tokius skaitome Apreiškimo knygoje: „Tu 


sakai: Aš esų turtingas, pralobęs, ir nieko neprivalau; o 


nežinau, kad tu esi nelaimingas ir apgailėtinas beturtis, 
aklas ir plikas“ (3, 17). 

Kaip džiova sergąs nejaučia pavojaus, nes karštis 
nedidelis; liga vienok palengva daro savo darbą, kaskart 
labiau džiovina plaučius ir varo prie mirties, — taip ir 
žmogus, apsunkintas kasdienėmis nuodėmėmis nesu- 
pranta savo būklės, brenda vis gilyn ir nepasijunta, kaip 
įpuola į mirtingąsias nuodėmes ir pribaigia save. Bijo- 
kitės todėl kasdienių nuodėmių, kurios mažina sustipri- 
namąsias Dievo malones ir pamažėli rengia kelią pa- 
švenčiamajai prarasti. 

III. Paklausykite dar apie vieną mažos nuodėmės 
paseką. Dievas, anot Sventojo Rašto batariant, — „atsi- 
lygins kiekvienam, žiūrėdamas jo darbų“ (Mat. 16, 27); 
jis mažiausios nuodėmės nepaliks be bausmės. Nusi- 

gąsti, žmogus, perskaitęs Sv. Rašte, kaip rūsčiai Dievas 
baudė už mažas nuodėmes. Taip, Marija, Mozės sesuo, 
už tai, kad murmėjo prieš brolį, tapo ištikta raupsų; Ana- 
nijas ir Safira už mažą melagystę nubausti buvo mir- 
„„timi. Taip buvo seniau; ir dabar nesumažėjo Dievo tei- 
sybė ir rūstybė. 

Nuolat, kaip žinome, visokie smūgiai slegia ir var- 
gina žmones. Tam ugnis visą turtą pavertė pelenais; 
kitam ledai ir kruša išmušė javus; anam liga džiovina 
plaučius, ar kaulus; tas be laiko miršta; šitam tokia, ki- 
tam kitokia nelaimė atsitiko. Iš kur visa tai? Gal tai 
šiaip jau atsitikimai! Juk Pranašas stačiai klausia: „Ar 
bus mieste nelaimė, kurios neleido Viešpats“? (Amos. 
3, 6). Kristus Evangelijoj sako: „Ir plaukas nuo galvos 
jums nepražus“ (Luk. 21, 18). Tos ir tolygios nelaimės 
ištinka žmones sulig Dievo valia, 

Bet ar visi, kuriuos taip rūsčiai Dievas baudžia, yra 
dideli nusidėjėliai, kurie krauna nedorybę ant nedorybės? 
Ne! Daug yra tokių, kurie neturi sunkių nuodėmių. 
Bet gai ūmai pyksta, rasi perdaug prisirišę prie žemiškų 
daiktų, kartais mėgia meluoti, kalba tuščias šnekas, ne- 
myli, kaip reikiant, artimo, vaidijasi su namiškiais... Už 
tokias ir panašias mažas nuodėmes Dievas baudžia dar 
ant žemės. 

Tiesa, negalima sakyti, kad Dievas baustų jau šia- 
me gyvenime visu rūstumu. Ir maži ir dideli nusidė- 
įėliai dažnai čia laisvi esti nuo bausmės. Žemė nėra 
vieta, kur Dievas parodytų visą savo teisybę; bet yra 
taip pat tikra, jog nė vieno neaplenks bausmė. „Sakau 
jums: žmonės teismo dieną duos atskaitą iš kiekvieno 
nenaudingo žodžio, kurį jie kalba“. Ko čia Dievas ne- 
nubaus, nuplaks anapus kapo skaistyklos kančiomis. 

O kaip sako Tomas Kempietis: „Viena diena skai- 
-stykloje, net viena valanda skaistyklos kančių yra sun- 
kesnė, negu visas gyvenimas S ania varge, negu 


šimtas aštriausios atgailos metų“ „Ištiesų, aš sakau * 


tau: tu neišeisi iš ten, kolei dun paskutinio ska- 
tiko“ (Mat. 5, 26). Štai trečia kasdieninės nuodėmės 
paseka! Taigi, visi saugokitės, kaip galėdami, kad nenu- 
eitumėt „į šitą kančios vietą“ (Luk. 16, 28). 

* * 

Dabar, Mieli Klausytojai, iš kasdieninės nuodėmės 
vaisių spręskite patys, kas jinai yra Viešpaties akyse. 
Jeigu ji Dievą rūstina, mažina sustiprinančias malones, 
užtraukia įvairias bausmes, ar galima ji be jokios bai- 


* mės daryti, laikant ją mažmožiu? Supratę šiandien, kad 


„tūstinti Viešpatį Dievą ir mažuose dalykuose nemažas 
yra daiktas“, nutarkite saugotis ir kasdieninių nuodė- 
mių. Jei išturėsite tame gerame nutarime, išgirsite prie 
mirties tuos pilnus paguodos Išganytojo žodžius: „Ge- 
rai, gerasis ir ištikimasis tarne; kadangi tu buvai ištiki- 
mas ant nedaug, aš tave pastatysiu ant daug; įeik į sa- 
vo Viešpaties džiaugsmą“ (Mat. 25, 21). Amen. 


Pikti įpročiai. 


„Jaunikaitis, įpratęs į savo kelią, ir pasenęs, 
nuo jo neatsitraukia“ (Priež. 22, 6) 


Baisūs yra kiekvienos nuodėmės vaisiai, bet visų 
blogiausias —- tai susilpninimas mūsų valios. Nuodėmę, 
padarytą, kitą sykį lengviau pildome. Gana yra ta pati 
nuodėmė atkartoti keletą — kelioliką sykių, žmogus į ją 
palinksta, pradeda ja kas kartą dažniau nusidėti; taip nu- . 
sidėjėlis įpuola į piktą įprotį. 

„Arklys, -— sako šv. Augustinas, — pirmą kartą 
įkinkytas į ratus, mėgina numesti jungą; bet ilgainiui 
taip įpranta, jog, gana jis atrišti nuo ėdžių, — jau lais- 
vai eina prie vežimo, nors veždamas turi prakaituoti ir: 
vargti. Taip pat ir žmogus elgiasi su nuodėme“. Kaip 
arklys palengva pripranta vežti, taip žmogus nešti nuo- 
dėmių naštą. 

Nėra didesnės nelaimės, kaip priprasti prie kokios 
nors nuodėmės; nes iš pikto įpročio labai sunku pasi- 
taisyti. „Jaunikaitis, — sako Šventasis Raštas, — įpratęs 
į savo kelią, ir pasenęs, nuo jo neatsitraukia“. Jums nuo 

tos nelaimės apšaugoti, šiandien parodysiu, I kas tai yra 
piktas įprotis, II kaip lengva į jį įpulti,ir III kaip sunku iš 
jo pakilti. Klausykite! 

I. Mūsų kūno jausmai trokšta mėgasčių, kurie daž- 
nai prieštarauja dorovės įsakymams. Gražiai tat aprašė 
apaštalas šv. Povilas, dejuodamas: „Nes aš darau ne gera, 


kurio noriu, bet darau pikta, ko nenoriu... Aš randu to-. 


kį įstatymą, kad, kuomet aš noriu daryti gera, prie ma- 
nęs yra prikibęs piktumas... Matau savo sąnariuose kitą 
“ įstatymą, pasipriešinantį mano proto įstatymui ir darantį 
mane belaisvį nuodėmės įstatymo, kurs yra mano sąna- 
riuose. Nelaimingas aš žmogus, kas mane išliuosuos 
nuo to mirtingo kūno* (Rom. 7, 19—24). Tas žmogaus 
palinkimas į pikta, yra liga, kuri reikia gydyti. 

Dvi ligų rūši žino gydytojai; vienos yra ūmios, 
kaip antai: plaučių uždegimas, karštinės, raupai... Jos yra 
labai pavojingos: ne vieną ir prie mirties privaro; bet 
dažnai žmogus, kartais trumpiau, kartais ilgiau pasirgęs, 
atgauna sveikatą ir visai pagyja. Kitos ligos, kaip džio- 
va, tai įsisenėjusios (kroniškos), kurios metais, kartais 
per visą gyvenimą tęsiasi, labai žmogų privargina ir pa- 
lengva pribaigia, 

Taip pat ir nuodėmės arba sielos ligos, galima dviem 
rūšim padalyti: esti ūmių nuodėmių, tartum, iš netyčių 
kartą, kitą padarytų, būna ir nuolatinių, dažnai, beveik 
nuolat iš pripratimo daromų; jas per kiekvieną išpažintį 
pasisakome, iš jų žadame pasitaisyti; vienok vis į jas 
grįžtame dėl įpratimo nusidėti; piktas įprotis yra įgytas 
palinkimas į nuodėmę. 

Yra nusidėjėlių, kurie apie tat visai nemąsto, kad 
jie skaitytini prie įgudusių. Anot šv. Alfonso: įpratę nu- 
sidėjėliai, kurie kas mėnuo keletą sykių atkartoja tą pa- 
čią nuodėmę; tai, be abejo, yra įpratę nusidėti, kurie be- 
veik tiek sykių nusideda prieš nekaltybę, kiek pasitaiko 
progų, kurie tiek kartų pasigeria, kiek kartų įeina smuk- 
ėn... 


Nėr abejonės, kad įpratę nusidėjėliai tie, kurie va- 
gia, kur tik pasisuka, plėšia šlovę, kaip tik susieina su 
kitais, kurie kuone visuomet apleidžia šventadieniais šv. 
Mišias, kurie kas penktadienis laužo pasninkus, kurie 

kasdien po keletą sykių pakeikia, kurie kas valanda šne- 
ka negražias kalbas, kurie tiek dažnai meluoja, kad ne- 
begali net suskaityti, kurie nuolat mąsto nepadoriai... 

Piktą įprotį lengvai galite pažinti: Ta nuodėmė, į 
kurią turite didžiausį palinkimą, kurią su didžiausiu noru 
darote, kuriai valia labai silpnai teprieštarauja, gal jau 
visai nebegali atsispirti, ta nuodėmė, kurią padarę nebe- 
jaučiate sąžinės graužimų, nes, dažnai ją bekartodami, 
sąžinės balsą beveik numalšinote... yra jūsų įprastoji nuo- 
dėmė. 

Kaip nuodėmė nuodėmei nelygi, taip ir pikti pa- 
pročiai ne visi vienodi. Nuodėmės esti mažos ir didelės; 
ir pikti papročiai vieni sunkesni, kiti lengvesni. Galite 
priprasti prie girtuoklystės, paleistuvystės, rūstybės, tin- 
ginystės, melagystės, apkalbų, keiksmų ir kitų nuodėmių. 
Juo didesnė nuodėmė, į kurią įprasite, tuo pavojinges- 
nis ir blogesnis paprotys. Paklausykite toliau, kaip į pa- 
protį lengva įpulti! 


II. Yra žmonių, kurie manosi esą taip stiprūs, kad 
jų nepaveiks joks piktas paprotys. Tai labai klaidingas 
įsitikinimas. Juk jūsų kiekvienas iš prigimties turite ko- 
kią nors silpnybę, blogą palinkimą; todėl kiekvienas leng- 


. vai galite įpulti piktan įprotin. Jei tik su tuo piktu savo 


palinkimu nekovosite, nesirūpinsite jo panaikinti, — kas- 
kart jis labiau sustiprės. 

Kaip kūdikis, nors kasdien auga ir eina stipryn, 
nejaučia vienok to savo augimo, taip pat ir su tuo mū- 
sų piktuoju palinkimu. Jis kas diena, kas savaitė, kas 
mėnuo pamažu auga, stiprėja. Kiti tai mato, juokiasi, 
apie tai kalba, — mes gi, tarsi akli, to nepastebime, ne- 
suprantame. Tokiu būdu iš mažos silpnybės palengva 
pasidaro didelė yda, sunkus piktas įprotis. Viena žie- 
žerka esti didelio gaisro priežastis, kuri pelenais paverčia 
visą žmogaus turtą; taip mažas palinkimas, nedidelė nuo- 
dėmė gali sukurti gaisrą žmogaus širdyje. Pavyzdžiai 
geriausiai tą dalyką parodys. 

Girtuokli! šiandien paskutinį skatiką smuklėje palie- 
kąs, protą ir sąžinę stiklelyjė mirkąs, į pačios ašaras ir 
vaikų klyksmą keiksmais, net kumščiais atsakąs, —apmąstyk, 

ar tu toksai nuo-pat pradžios buvai? Juk ne! tik jautei pa- 
linkimą stiklelin, kartkartėmis su pamėgimu išgerdavai, 
pradėjai gerti, kaskartą dažniau ir daugiau, ilgai- 
niui visai palinkai į girtuoklystę, ir jau priklausai prie 
tų, apie kuriuos Apaštalas sako: „Jei kas nesirūpina 
savaisiais, ir ypač namiškiais, tas išsigynė tikėjimo ir yra 
"piktesnis už netikintį“ (I Tim. 5, 8). 

Tu, paleistuvi, kurs nebežinai sąvo paleistuvystės 
ribų, kurs jau pats nekartą bjaurėjais ta nuodėme, ją keikei, 
tačiau nuolat į ją grįžti, kaip šuva prie savo vėmalų, ar 
iš karto buvai taip pasileidęs? (Gal vienas nuodėmingas 
smalsumas, bereikalingas pažvelgimas, begėdiška mintis 
nedori geiduliai, negraži kalba, paleistuvingas pasielgi- 
mas su. savim, biaurus darbas su kitais asmenimis... buvo 
tai laipsniai, kuriais žengei į prapulties bedugnę!... 

Vagie! pradėjai gal, kaip vaikas, smalyžiauti, kur pa- 
kliuvo, vogti namuose, soduose, darže, lauke; gomurys 
buvo lepinamas, geidulys maitinamas; ilgainiui įsivyravo 
paprotys laužyti pasninkus, nes nebegalėjai gomuriui at- 
sakyti mėsos nė vieną dieną, išlepintas kūnas vedė lėba- 
„ viman; pradėjo stigti pinigų; pritrūkęs savo, ėmei sveti- 
mus daiktus kaskart didesnius; pradėjai virvele, pabaigei 
kumele... 

Matote iš tų pavyzdžių, kaip lengva pakliūti piktan 
paprotin, kurs vėl yra naujų nedorybių šaltinis, tarsi, kel- 
mas, iš kurio dygsta ir auga kitų nuodėmių atžalos. To- 
dėl niekas tenesako: Nebijau pikto įpročio, nes ir mil- 
žiną Galijotą pergalėjo menkas Dovidas; geriau tarkite 
su šv. Pilypu Nėriju: „Viešpatie! palaikyk mane savo 
ranka, nes Tavęs dar šiandien išsižadėsiu ir padarysiu 
didžiausių nedorybių, jei manęs nesaugosi“. 


III. Įpulti piktan paprotin lengva, bet atprasti nuo 
jo labai sunku. Žinomas yra daiktas, kad įgimtas būdas 
sunku perlaužti, prigimtas į ką-nors palinkimas nelengva 
pergalėti. Jei kas yra iš prigimties lėtas, ką nori, daryk, ne- 
pridėsi jam gyvumo. Ir priešingai, tebūna kas iš prigim- 
ties ūmus, — nerasi vaisto, kad jį padarytum ramų. Be- 
veik stebūklo reikia, kad nekantrų išmokytum kantrybės. 
Tie, kurie mėgino save ar kitus tvarkyti, geriausiai gali 

pasakyti, kiek prisidarbavo, kaip mažai tepadarė; kokia 
prigimties stiprybė. 

Šv. Augustinas ir šv. Tomas Akvinietis teisingai 
vadina paproti antrąja prigimtimi; jie sako, perlaužti pik- 
tas įprotys taip pat esą sunku, kaip nugalėti prigimtą 
nekantrybę, lėtumą ir kitas būdo ydas. Daugiau pasaky- ' 
siu: Įpratimas yra stipresnis ir už prigimtį, nes priešingą 
sau žmogaus būdą paveikia. Paimkite paprasčiausį daly- 
ką: Kiek prikenčia jaunuomenė, kol pripranta rūkyti; kiek 
kartų net žaksėdami, su ašaromis dūmus traukia; palen- 
gva taip įpranta, kad alkanas pirmiau ima pypkę, negu 
duoną; ir labai retas žmogus, pripratęs rūkyti, meta. 

Ką tada žmogus bepadarys,.kada įgimtas palinki- 
mas susijungs su piktu įpročiu? ar begalės abu nuveik- 
ti? Pasidarys „jo širdis, — anot Šventojo Rašto, kieta, 
kaip akmuo, ir sukietėjusi, kaip kalvio priekalas“. (Job. 
41, 15). Tuokart piktas įprotys mėtys jį, kaip viesulas 
plunksną; tuomet jis nebegalės apseiti be nuodėmės, 
kaip žolė be rasos, kaip plaučiai be oro. „Ne kartą ma- 
tėme, — sako šv. Ambroziejus, — jog žmonės lig žilos 
senatvės maudėsi paleistuvystėje; ir nors žilas plaukas 
vertė juos gėdytis, tačiau nei meilė garbės, kurią prara- - 
do, nei baimė mirties, kurios kas valanda laukė, nega- 
lėjo jų suturėti nuo nedorybės, nes iš įpročio gimė nuo- 
dėmės reikalas“. 

Įgimtas palinkimas traukia mus kur nors, kol tai 
kūno jausmams esti malonu: Valgome, kas gardu; jei 
nepatinka, nenorime nė pažiūrėti. Piktas paprotys stu- 
mia mus į nuodėmę net ir tada, kada jaučiame skausmą 
ir pasibiaurėjimą. Prityrė tai šv. Augustinas pats savyje: 
Įpuolęs piktan paprotin, taip apie save rašė: „Grįžau į 
nuodėmes, kuriomis biaurėjaus; maudžiaus nedorybėse, 
kuriose nerasdavau jokio malonumo, jaučiau net kartu- 
mą ir skausmą. Dėku tik ypatingai Dievo malonei, kurią 
išmeldė jo motina šv. Monika, karšta su ašaromis malda, 
šv. Augustinas nusikratė to baisaus įpročio. 

Pavyzdžių tūkstančiai rodo, kad retas tepasitaiso iš 
pikto įpratimo. Jeigu kas ir pakyla, dąžniausiai lig laiko; 
paskum vėl grįžta į senovinius purvus. Kaip vaikas, pa- 
gavęs žvirblį, leidžia kartais, pririšęs ant siūlo, jam pa- 

silakstyti, — taip ir piktas paprotys duoda kartais nusi- 
sidėjėliui pakilti, bet po kiek laiko kinko vėl į jungą. 
mogus jaučia savo nelaimę, apgailestauja, pasižada 

mesiąs tą sunkią naštą nešiojęs; tačiau visi tie pasiketi- 
nimai nueina niekais; valia begalo nusilpninta dažnais 
* nupuolimais, ilgai negali prieštarauti piktam: papročiui; 
jis šiandien grįžta į tai, ko vakar išsižadėjo. 
Stačiai galima pasakyti: Kas mažatvėje duos įsike- 

roti piktam įpročiui ir jo, būdamas jaunas nenugalės, gyvęs 

„jame iki mirštant. Ne veltui Sventasis Raštas sako: „Jau- 
nikaitis, įpratęs į savo kelią, ir pasenęs, nuo jo neatsitrau- 

kia“,  Paklausykite nuodėmklausių, kurie ligonius į mirtį 
ruošė, sužinosite: Žmonės net mirštamame patale daro 

mylimą savo nuodėmę; ligos suspausti, nebegalėdami 

veiksmu pildyti, apie ią mąsto, jos trokšta, geidžia ir 

kartais nepasitaisę akis užmerkia. Esančiam nuodėmėje, 

anot šv. Povilo: „Baisu yra įpulti į gyvojo Dievo ran- 

kas“ (Zyd. 10, 31). . 


* * 


Mieli Klausytojai, peržiūrėkite savo širdies palinki- 
mus! Budėkite, kad iš jų neišsivystytų piktų papročių! 
Jeigu kas, nelaimei, įpuolė į piktą kokį nors įprotį, ne- 
nusiminkite! Umai ir uoliai imkitės darbo, neatidėlio- 
kite diena nuo dienos savo pasiryžimo. Nors sunku, 
tačiau galima pasitaisyti. Nuodėmes kartojant, įsikerojo 
paprotys, susiturint nuo nusidėjimų, galima nuo jų at- 
prasti; vertimu savęs geron pusėn galite ne tik piktus 
papročius susilpninti, bet ir visai juos išrauti. Nėra taip 
geros prigimties, kurios nebūtų galima sugadinti piktais 
darbais; nerasite taip blogos, — kurios uolumu, darb- 
štumu ir Dievo malone negalima būtų pergalėti, permai- 
nyti. Jei iš savo pusės visa, ką galite, darysite, kad pikto 
įpročio nusikratytumėt, — Dievas nepasigailės gauses- 
nės savo malonės; Viešpats nenori nusidėjėlio žūties, 
bet kad atsiverstų ir išganytų savo sielą „Dangaus 
karalystė kenčia prievartą ir veržte besiveržiantieji gauna 
ją“ (Mat. 11, 13). Amen, 


| 
| 

Puikybė. 


Niekuomet neleisk viešpatauti savo 
mintyse, ar savo žodžiuose puikybei“ (Tob, 
Li 


Kiek yra nuodėmių rūšių, tiek gali būti piktų įpro- 
čių; visų niekas nesuskaitys. Paprasčiausi esti septyni, 
kuriuos Katekizmas vadina didžiosiomis nuodėmėmis: 
puikybė, godumas, paleistuvavimas, pavydas, rūstumas, 
persivalgymas ar pasigėrimas ir tingėjimas. Tie septyni 
piktieji palinkimai didžiosiomis nuodėmėmis vadinami ne 
dėl to, kad kiekvienas jų pasireiškimas būtų sunki, mir- 
tingoji nuodėmė; nes, jei mažais dalykais reiškiasi, teesti 
mažas nusidėjimas; bet todėl, kad jie yra, tarsi, septynios 
didžiulės versmės, iš kurių verčiasi visos nuodėmės. Už- 
tat būtinai reikia mums jos gerai pažinti, su jomis kovo- 
ti; nėra žmogaus, kurs neturėtų įgimto palinkimo prie 
vienos ar kitos didžiosios nuodėmės. 

Kadangi, anot Šventosios Dvasios: „Puikybė, kiek- 
vienos nuodėmės pradžia“ (Ekli. 10, 15), — pirmiausia 
jums sakysiu apie ją. Nerasite žmogaus, kurs būtų lais- 
vas nuo puikybės; dėl to kiekvieną įspėja Šventasai Raš- 
tas: „Niekuomet neleisk viešpatauti savo mintyse ar sa- 
vo žodžiuose puikybei, nes iš jos ėmė pradžią visoki pra- 
pultis“. Klausykite visi atsidėję; pamokslas apie puikybę 
kiekvienam bus naudingas. Parodysiu, I kas yra puikybė, 
II kaip ji biauri žmonėms ir III Dievui, 


“ I. „Ne kiekvienas, kurs save gerbia ir rūpinasi įsi- 

gyti kitų pagarbą, yra puikus. Visi žmonės, kaipo Dievo 
vaikai, verti gerbimo; kiekvienas privalo gerą savo vardą 
branginti užvis labiau. Ir šv. Povilas, kurs visa-ką laikė 
nieku, apie savo šlovę taip sakėsi: „Aš velyčiau mirti, ne 
kaip kad kas atimtų iš manęs tą garbę“ (I Kor. 0, 15). 
Puikus yra tas, kurs save daugiau vertina, negu tikrai 
yra vertas, ir niekina kitus, neva žemesnius už save... 

Vieni didžiuojasi aukštu savo kilimu, kad paeiną 
iš garsios giminės; ne vienas bajorėlis nuolat omenyje 
turi savo pranokėjų nuopelnus, kuriuos jie susirinko 
garsiais darbais tėvynei, ar bažnyčiai; su pasididžiavimu 
visiems apie juos apsakoja ne tam, kad juos sektų, bet 
kad patenkintų savo tuštybę ir niekintų kitus, kurie ne- 
turi bajorystės ženklelio, nors būtų dori, ar mokyti žmo- 
nės; puikus nesupranta, jog žmogų aukština tik asme- 
niški nuopelnai 

Kiti pučiasi dėl turtų, kuriuos ar patys susikrovė 
ar po tėvų paveldėjo. Kas prisipylė pinigų kapšį, pradė- 
jo šviesiau gyventi, nekartą mano, kad jie vieni teturi 
teisės vadintis žmonėmis, o vargšai — tai zemesnės rū- 
šies sutvėrimai, kurie prieš juos turi nusilenkti; gavę gali- 
mybės sau pataikauti, jie tvirksta ir išsigema; kapitalai, 
kaip senovės privilegijos, leidžia ir verčia tapti silpnes- 
niųjų skriaudikais. 

Kiti aukštyn nosį riečia, kaipo gauną geresnę algą, 
užimą aukštas vietas; kiti didžiuojasi savo mokslu, ga- 
bumais ir kitomis sielos ar kūno savybėmis: Ne vie: 
nas, paragavęs šiek tiek mokslo, įgijęs teisę nešioti bliz- 
gančias sagas, raudonu valiniu kepurę, atmetęs galvą 
vaikščioja, tarsi būtų išmintingiausias ir galingiausias val- 
dovas, kaip Salemonas. | 

Yra net ir tokių, kurie didžiuojasi tokiomis ypaty- 
bėmis, kurių visai neturi. Ne viena žmogysta laiko save 
gražybės stebuklu, nuolat apie tai mąsto, stovinėja prieš 
veidrodį, margai rėdosi, kaip povas, pučiasi, kaip kurkis, 
nors biauri, kaip ragana... Neatmena tokios Patarlių kny- 
gos žodžių: „Apgaulingas meilingumas ir tuščia grožė, 
moteriškė, kuri bijo Viešpaties, turi būti giriama“ (31, 30). 

Nekartą puikybė apsirėdo dievotumo rūbais. Ne- 
trūksta žmogysčių, kurios dedasi šventomis, geresnėmis 
už kitus, kurios net bažnyčioje meldžiasi, kaip Evange- 
lijoje aprašytasis parisiejus: „Dėkoju Tau, Dieve, kad aš 
netoks, kaip kiti žmonės: plėšikai, neteisūs, svetimoteriai, 
taip pat, ir kaip šitas muitininkas. Aš pasninkoju du kartu 
savaitėje, duodu dešimtines viso, ką turiu“ (Luk. 18, 11). 

Štai, svarbesni puikybės apsireiškimai; paminėjau tik 
didesniuosius, visų apsakyti negalimas yra daiktas. Sunku 

yra puikybė aprašyti, nes ji rėdosi labai įvairiais rūbais. 
Bet. kiekvienas puikuolis, užuot didžiavęsis, pažvelgęs 
į savo sąžinę, neturėtų drįsti nė akių pakelti dangun, tik 
muštis į krūtinę ir sakyti: „Labai nusidėjau mintimi, žo- 
džiu ir darbu; mano kaltybė, mano kaltybė, mano visu- 
didžiausia kaltybė“— „Dieve, būk gailestingas man nusidė- 
įėliui* (Lk:-18, 13). 


II. Šventasis Raštas sako: „Puikybė neapkenčiama 
Dievo ir žmonių“ (Ekl. 10, 7). Išmintingi žmonės labai 
blogą liudijimą duoda puikiems: puikus yra paikas. Kad 
ta pažiūra teisinga, visi turite sutikti. Tiktai pagalvokite, 
ar tai išmintinga didžiuotis savo turtais, gabumais? Ar 
tai tavo nuopelnas, kad esi už kitus turtingesnis, ar tru- 
putį gudresnis? Juk tai Dievo dovana, veltui duota. Už- 
tat ir klausia šv. Povilas: „Ką turi, ko nesi gavęs? o jei ga- 
vai, ko giriesi, lyg kad nebūtum gavęs“ (1 Kor. 4, 7), 

O nors tai, kuo didžiuojiesi, būtų ir tavo nupel- 
nyta, ir tada nėra ko šiauštis: turtas, aukštesnė vieta, 
tarsi, dūmai, kurie akies mirksnyje nyksta; kiek buvusių 
turtingų dabar eina elgetaudami; šiandien tokią vietą užimi, 
rytoj gali jos nustoti. Antraip vertus, valdininkystė, tikrai 
suprasta, turi būti ne puikybės, bet baimės ir nusižemi- 
nimo priežastis. Išganytojas pasakė: „Kas tarp jūsų no- 
rėtų būti didesnis, tebūna jūsų tarnas“ (Mat. 20, 26). 

Tavo gražumas yra puikybės priežastis? Ar nežinai, 
jog kūnas be gražios sielos — tai biaurus paveikslas 
dailiuose rėmuose; tai karstas, iš viršaus pabaltintas, vi- 
duje pilnas kirminų. O Sv. Dvasia sako: „Apgaulingas 
meilingumas ir tuščia grože, moteriškė, kuri bijo Dievo, 
turi būti giriama“ (Priež. 31, 30). Laikas viską naikina; 
tik atsimink ligą, — suprasi, kad ūmai žūna kūno gra- 
žybė... Visi įsidėmėkite, ką sako šv. Augustinas: „Pa- 
žvelk į karstus, peržiūrėk kaulus ir pažink, kuo skiriasi 
ponas nuo tarno, mokytas nuo bemokslio, turtingas nuo 
vargšo, išmintingas nuo kvailio? Viskas vien dulkių krūva 
ir daugiau 'nieko!..“ 

Matote, kaip kvailas yra tas, kurs dėl tokių tuščių 
daiktų ieško garbės! Puikus yra ne tik kvailas, bet ir 
aklas. Jis temato geras savo puses ir tai padidintas, o 

savo silpnybių, trūkumų, ydų daugybės neregi, nors jas 
kiti juokdamiesi rodo pirštais. Puikiam labai tinka Apaš- 
talo šv. Jono žodžiai: „Tu sakai: Aš esu turtingas ir 
pralobęs ir nieko neprivalau; o nežinai, kad tu esi nelai- 
mingas ir apgailėtinas, beturtis, aklas ir plikas. Aš tau 
patariu... patepk savo akis akių tepalu, kad regėtum“ 
(Apr. 3, 18). 

Nesistebėkite, kad puikus nėra žmonių. mylimas, 
kad visus nuo savęs atstumia, kad visi jį apjuokia... Ar 
galima mylėti žmogus, kurs, ką nors gera padaręs, tuo: 
jau giriasi, kaip višta, kiaušinį padėjusi; kurs kiekviena- 
me atsitikime rūpinasi save išaukštinti, kitus pažeminti. 
Visi geri žmonės jo šalinas; slaugosi apie jį tik veid- 
mainiai, norėdami ką nors iš jo gauti: giria į akis, už 
akių niekina. Tokiu būdu dar ant žemės įvyksta Išgany- 
tojo žodžiai: „Kiekvienas, kurs save aukština, — bus 
pažemintas“ (Luk. 14, 11). 


II. Biauri puikybė žmonėms, dar daugiau pui- 
kybe biaurisi Dievas. Priežodžių knygoje skaitome: 
„Nuoboda Viešpačiui kiekvienas išdidus;... jis neliks ne- 
baustas“ (16, 5). Kad aiškiau pažintumėt, kaip žalinga 
yda yra puikybė, plačiau pažiūrėkite, kokią skriaudą ji 
žmogui daro, kokių nuodėmių esti priežastis, kokią baus- 
mę užtraukia, 

Puikybė yra vagis, kurs žmogui išplėšia Dievo pa- 
skirtus nuopelnus už gerus darbus. Nors nesi girtuok- 
lis, paleistuvis, nors nieko bloga nedarai, tačiau jei tik 
esi puikus, — nesi geras žmogus Viešpaties akyse. Jei 
tavo pikta mintis, niekai yra maldos, pasninkai, išmal- 
dos ir didžiausi pasišventimai, kurie kyla iš puikybės. 
Kas daro ne dėl Dievo meilės, bet dėl savo garbės, tas, 
anot Išganytojo: „Atsiėmė savo užmokestį“ (Mat. 6, 1) 
nuo žmonių, iš Dievo negali nieko viltis. 

Bet čia tik nelaimių pradžia: Puikybė ne tik naiki- 
na nuopelnus už gerus darbus, bet dar viso pikta šak- 
nis. Tūlas Bažnyčios Tėvas labai gražiai sulygino pui- 
kybę su bitinėliu: Kaip bitinėlis nebūna vienas, bet vi- 
sados turi prie savęs skaitlingą spietį, taip ir puikybė 
priperi visokių kitų nuodėmių daugybę; jos, kaip tranai, 

sudaro žmogui šiurpų garsą. Perkratykite kasdieninį gy- 
venimą, — pamatysite, kad puikybė yra viso pikta vers- 
mė, kiekvienos nuodėmės pradžia. 

Pasakykite patys, iš kur vaikuose randasi nepaklus- 
numas tėvams, jei ne iš puikybės, dėl kurios jie 'laiko 
save išmintingesniais? Kas jaunikaičiams, ypač mergai- 
tėms liepia leisti paskutinį skatiką parėdams? — Puiky- 
bė, norinti susilyginti su turtingais. Kam jaunuomenė, 
pasipūtųsi kaip povas, ateina bažnyčion ir dairosi pa- 
kraštėmis, ar kas ją mato? — Pataikaudama puikybei! Kas 
vestuvininkus spiria leisti pūslėtomis rankomis uždirbtus * 
pinigus: pirktis baltus rūbus, pirštinėles, degtinę, skanes- 
tus?... Ar ne puikybė? 

Dėl ko net prie krikšto vaikams ne Sventųjų, bet 
Vandų, Boleslovų, Kęstučių, Biručių, Vytautų... vardus 
duodate? — Iš puikybės! Kam ne kartą keisdavote savo 
pavardes: Zvirbliai į Vrubliauskus, Vanagai į Jastrzęb- 
skius, Avinai į Baranauskus, ar nors uodegėlę pridurda- 
vote?.. O puikybė! „neapkenčiama Dievo ir žmonių“ 
(Ekli. 10, 7), kas suskaitys visus tavo sūnus ir dukteris? 
Nesuskaitysime visų tos vaisingos motinos vaikų; beveik 
nėra nuodėmės, kuri negimtų iš puikybės! Ir Šventasis 
Raštas sako: „Puikybė kiekvienos nuodėmės pradžia; 
kas jos laikosi, bus pilnas prakeikimų (Ekli. 10, 15). 

Nenuostabu, kad Viešpats dar ant žemės nekartą 
baudžia puikius. Kaip perkūnija dažniausiai trenkia į 
tuos daiktus, kurie už kitus aukštesni, taip pat nelygi- 
nant Dievas pirmiau ištinka savo rykšte tuos, kurie per- 
daug save aukština. „Kas save aukština “ bus paže- 
mintas“ — sako Evangelija. Pakilo puikybėn dangaus 
angelai, ir Viešpats nutrėmė juos pragaro bedugnėn. 
Pirmieji žmonės norėjo būti, kaip dievai, — tapo iš Ro- 
jaus ištremti ašarų pakalnėn. 

Puikų milžiną Galijotą nugalėjo silpnas Dovidas. 
Išdidus Erodas liepė save vadinti dievu; štai ūmai ap- 
sirgo ir gyvam kirmėlės suėdė kūną... Taip Dievas pla-- 
ka puikius dažnai dar šiame gyvenime; anapus ka- 
po dar sunkiau nubaus. Pranašas Malakijas praneša: „Šit 
ateina diena, deganti, kaip krosnis, ir visi puikūs ir visi 

darą nedorybę bus aną dieną sudeginti, kaip šiaudai, sa- 
ko galybių Viešpats, ir nepaliks nei šaknies, nei šakelės“ 
(Mal. 4, 1). 
ak 7. "k 

Mieli Klausytojai! niekad nepamirškite, ką sako apaš- 
talas šv. Petras. „Visi įkvėpkite kits-kitam nuolankumą; nes 
Dievas priešinasi puikiems, nuolankiems gi duoda malones. 
Taigi, nusilenkite po galinga Dievo ranka, kad Jisišaukštin- 
tų jus aplankymo metu“ (I Petr.5, 5). Atmink, puikus žmo- 
gau, jog menkas esi sutvėrimas, kad esi dulkė ir dulke 
pavirsi; reiks stoti Dievo teisman ir duoti apyskaitą iš 
kiekvienos minties ir tuščio žodžio. Todėl „niekumet ne- 
leisk viešpatauti savo mintyse, ar savo žodžiuose puiky- 
bei“. Amen, 


Godumas. 


„Saugokitės visokio godumo“ (Luk 
Turtai labai reikalingi žmogaus gyvenime; be pi- 
nigų mūsų laiku visai negalima apsieiti. Kiekvienas žmo- 
gus privalo darbuotis, rūpintis uždarbiu, gyventi sulig 
savo luomu, vengti bereikalingų išlaidų, kas atlieka, — 
taupyti blogesniam laikui, kada negalės užsidirbti. Išmin- 
tingas taupumas yra dorybė, patarta Kristaus pavyzdžiu; 
Jis, stebūklingai pavalgydinęs žmones, tarė savo moki- 
niams: „Surinkite, kas liko trupinių, kad nepražūtų“ (Jon. 
6, 12). Kas be atodairos aikvoja turtus, pirmiau ar pas- 
„kiau įpuola vargan, patampa sau ir kitiems sunkenybe. 
Kaip turtų blaškymo, taip per daug didelio prisiri- 
šimo prie jų, arba godumo, reikia saugotis. Dėl to įspėja 
Kristus, sakydamas: „Saugokitės visokio godumo“. Baž- 
nyčia godumą priskaitė prie septynių didžiųjų nuodėmių, 
nes iš jo kyla daug kitų nusidėjimų; net, anot šv. Povilo 
betariani: „visų piktumų šaknis yra godulystė; kai-kurie 
jai pasidavę nuklydo nuo tikėjimo ir įsipainiojo į dau- 
gelį dalykų“ (Tim. 6, 10). 

„Godurnas, — sako šv. Bazilius, — pripildo miš- 
kus galvažudžiais, namus vagimis, šeimyną neramumais, 
mūges suktybėmis, teismus kreivomis priesaikomis, naš- 
laičių akis ašaromis, našlės širdį dūsavimais, kalėjimus 
nedorėliais, 0 pragarą pasmerktaisiais“. Kad jūs godu- 
lystės išvengtumėt, šiandien pasakysiu, I kas tai yra go- 
dulystė ir II kaip jį žmogų daro nelaimingą čia ir III am- 
žinumoje. ž 

I. Yra žmonių, kurie kiekvieną turtuolį ęobšu laiko; 
yra tai klaida. Kas kita yra būti turtingam, kas kita g0- 
džiam. Ne visi godūs turi turtų; yra ir vargšų gobšų; 
pareina tai ne nuo turtų gausumo, bet nuo širdies prie 
jų prisirišimo. Kiekvienas galite trokšti pinigų tiek, kad 
galėtumėt gyventi tinkamai savo luomui; turite rūpintis 
kuogeriausiai vesti savus reikalus, kuodaugiausiai užsi- 
dirbti savo biiklės pagerinimui... Nėra tai godulystė, bet 
išmintingas rūpestis apie save. 

Godus tik tas, kurs trokšta daugiau turėti, negu 
jam reikalinga sau ir šeimai išlaikyti; kurs juo daugiau 
lobio įsigyja, tuo daugiau nori; kurs, nors viso pasau- 
lio turtus surinktų, tačiau ir tada nebūtų jam dar gana... 
Gobšas, kurš nori turtų turėti, kad turėtų; kurs nei' pats 
savo turtais nesinaudoja, nei kitiems neduoda; kurs taip 
prisiriša prie pinigų, kad niekam nenori duoti: nei Baž- 
nyčiai, nei elgetai, nei pačiai su vaikais, net sau pačiam 
gailisi reikalingiausiems daiktams nusipirkti. 

Godus tas, keno širdis kieta, kaip. akmuo, šalta; 
kaip ledas; kurio jokia, nors didžiausia žmogaus nelaimė, 
skausmas nepajudins. (Gobšas, kurs nusigąsta, kai pa- 
mato ateinantį vargšą; kurs atleidžia jį, pakalbinęs sal- - 
džiais žodeliais, ar išbaręs, išpravardžiaves tinginiu, val- 
kata...  Tesako, ką nori, temeldžia kruvinomis ašaromis, 
—godaus nesuminkštins. Jis atsakys: neturiu, ar negaliu, 
ir nębemėgink daugiau kalbėti. 

Nelaimė tam, kas iš godaus šiek-tiek pasiskolino: 
jisai nepaliaus prašęs; jei sutartu laiku neatiduos, visa, 
ką turės, lieps parduoti, kad atsilygintų... Jis pasielgs, 
kaip tas tarnas, Evangelijos aprašytas, kurs užpuolė sa- 
vo draugą tarną, skolingą jam „šimtą denarų“, nežiūrė- 

damas jo atsiprašymų: „turėk kantrybės, ir aš visa tau 
užmokėšiu..“ nutvėręs smaugė jį, sakydamas: „atiduok, 
ką esi skolingas“ (Mat. 18, 28). 

Gobšas tas, kurs gyvenimo tikslu laiko turtus; ku- 
rio visų darbų akstinas yra palinkimas į pinigus. Jis tik 
tai laiko reikalingu, kas jam duoda šiokį-tokį pelną; nie- 
ku deda tikybos priedermes; lengva širdimi laužo Dievo 
ir Bažnyčios įsakymus; jam dangaus ir žemės Sutvėrė- 
jas, rodos, nebėra Dievas; jam litas yra visagalis. Užtat 
apaštalas šv. Povilas godulystę vadina: „stabmeldystė“ (Kol. 
1,5; Ep: V, 5) 

„Nė vienas tarnas, — sako Išganytojas, — negali 
tarnauti dviem valdovam, nes arba jis vieno nekęs, o kitą 
mylės; arba vieno laikysis ir kitą niekins. Negalite Die: 
vui tarnauti ir turtams (Luk. 16, 13). Gobšas nebetiki 
Kristaus žodžiais: „Nebūkite tat bailiai susirūpinę, saky- 
dami: Ką valgysime, ar ką gersime, ar kuo apsidengsi 
me?.. Ieškokite visų pirma Dievo karalystės ir Jos teisy- 
bės; o visa tai bus jums pridėta“ (Mat. 6, 31). Godus 
kitaip mano: „Ieškosiu pirmiau pinigų, už juos visko 
įsigysiu“. Turtams godus pašvenčia visus savo rūpes- 
čius, mintis, jausmus ir darbus, visą savo kaktos prakai- 
tą, net savo sielą ir laimę (Tert.). 


Il. Ir tikrai, gobšas dar ant žemės nelaimingas. 
„Godus, — sako Sv. Raštas, — pinigais nepasisotina; 
ir kurs myli turtus, — negana iš jų pelno“ (Ekl. 5, 9). 

mogaus širdis — tai statinė be dugno; viso pasaulio 
turtais jos nepripildysi. Godus krauna, krauna ir krauna 
turtus, o nesinaudoja. Nė su kuo nesidraugauja, nes bijo 
išlaidų; norėtų pasilinksminti, bet reikės šis-tas išleisti; 
širdis kraujais plūsta, kada tenka keletas litų kur-nors 
užmokėti. Gyvena didžiausiame skurde: sočiai, gardžiai 
nepavalgys; vaikščioja nudriskęs, kad tik šis-tas atliktų; 
kenčia ligą; bijo šauktis gydytojo, nes tai kainuoja; be- 
velyja sutrumpinti gyvenimą, negu šiek-tiek išleisti; jam 
turtai brangesni net už gyvybę. Teisingai gobšas galima 
pavadinti turtingu vargšu. 

„Godulystė, — sako vienas rašytojas, — yra rūs- 
tus valdovas, kurs savo valdiniams neduoda ramybės“. 

Godus niekad negali nusiraminti; nuolat bijo, kad nenu- 
stotų turtų; nieku nepasitiki; visus įtaria, kad jam neišti- 
kimi, kad tiko jo turtų... Kiek kartų išeina iš namų, 
daug prisirūpina; jeigu sugrįžęs randa ką-nors ne savo 
vietoje, ar kokia-netikėta nelaimė atsitiko, tai namai dre- 
ba nuo rėksmų ir perkūnų, kuriuos kviečia iš dangaus 
ir nuo piktų dvasių, kurių iš pragaro šaukiasi... Taip 
gobšas užnuodija savo ir kitų gyvenimą. „Godus, —- 
savo šv. Leonas, — nepakenčiamas giminėms, nemalo- 
nus valdiniais, nenaudingas draugams, neprieinamas, rei- 
kalingiems pašaipos, kenksmingas kaimynams, budelis 
pačiai, blogas globėjas vaikams, o sau pačiam dvasia 
kankintoja“... 

Jaunas dar galėtų teisintis, taupąs turtus senatvei, 
kada nebegalės užsidirbti; bet supuvęs senis, viena koja 
stovįs jau karste, kuo išsiteisins? Gal tuo, kad nori ap- 
rūpinti vaikų ateitį? Bet kiek atsitikimų, kad palikti turtai 
nepadaro laimingų jo ainių; lengvai įgiję, dar lengviau 
juos išleidžia; paskiau kenčia dar didesnį vargą. Ne kar- 
tą godus, perdaug prisirišęs prie turtų, nenori nė žinoti 
apie mirtį; miršta nepadalijęs savo mantos; ir tada jo 
naudą visi vėjai gaudo... Čia galima pritaikinti Išgany- 
tojo žodžiai: „Paikas! šią naktį bus pareikalauta iš tavęs 
tavo sielos; keno gi bus, ką tu prirengei“. (Luk. 12, 20). 

Kitas, kad sumanytų, tai visus turtus pasiimtų su 
savim į karstą. Vienas kunigas pasakoja tokį atsilikimą: 
Matęs mirštantį turtingą žmogų, kurs buvęs didelis ap- 
sileidėlis pamaldume, o be galo rūpestingas turtų rinki- 
me; kada toje baisioje valandoje įspėjęs jį mąstyti apie 
sielos išganymą, — nenoromis tų žodžių klausęs; besi-. 
vartydamas patale neramiai dūsavęs ir verkęs. Buvusieji 
prie jo manę, kad ligonis taip karštai gailįsis už savo 
nuodėmes; bet mirštąs išdavęs save, nes balsu pradėjęs 
dejuoti: „O, kiek darbavaus, kol turtus įgijau; dabar kiti 
naudosis mano lobiu. O, mano pinigai! mano paguoda! 
į kieno rankas kliūste? kam jūs paliksiu?..“ Ir miręs. 
Girdėjau apie vieną žemaitį, kurs mirdamas dukteriai įsa- 
kęs jį palaidoti su kepure, kurioje DuvEA užsiūti jo pinigai. 
Koks gyvenimas, toks ir mirimas. 

II. Kad nors mitus gobšo kančios pasibaigtų! 
Bet kur tau! Didžiausia bausmė laukia godaus anapus 
karsto, Nes, jei „kiekvienas medis, anot Kristaus, — 
kurs neduoda gerų vaisių, bus iškirstas irį ugnį įmes- 
tas“ (Mat. 7 19), tai kas bus tam medžiui, kurs veda 
blogus vaisius? Nes „teismas be pasigailėjimo tam, kurs 
nevykino gailestingumo“ (Jok. 2, 13). Teisėjas negailes- 
tingus nutrems pragaran, sakydamas: „Eikite šalin nuo 
manęs, prakeiktieji, į amžinąją ugnį, kuri prirengta velniui... 
Nes aš buvau išalkęs, ir jūs manęs nepavalgydinote, buvau 
ištroškęs, ir jūs manęs nepagirdėte;buvau svečias, ir jūs 
manęs nepriėmėte, plikas ir neapdengėte; ligonis ir ka- 
lėjime, ir jūs manęs neaplankėte...“ (Mat. 25, 41--43), 

Tokį sprendimą išgirs teisingame Dievo teisme tie, 
kurie nedarė gailestingų darbų, nešelpė pavargėlių, ne- 
nušluostė ašarų verkiantiems, nebuvo Viešpaties Apvaiz: 
dos įrankis ant žemės. O kas bus tiems, kurie skriaudė 
"savo brolius Kristuje: sulaikė algą tarnams darbininkams 
be jokios jų kaltės; spaudė našles ir našlaičius; daugino 
žmonių kančias ir ašaras, — tarsi, kovojo prieš Apvaiz- 
dą? Teisingas Dievas „tuomet atsilygins kiekvienam, žiū- 
rėdamas jo darbų“ (Mat. 16, 27) „Godūs, — sako šv. 
Povilas, — nepaveldęs dangaus karalystės“ (I Kor. 6, 10). 
„Jau pagonai žinojo, kad godulystė veda prapultin, ka- 
dangi Platonui, turtų dievaičiui, pragare paskyrė didžiau- 
sią valdžią (Kornelijus Lapidietis). 

Nieko ypatinga, kad gobšas klius pragaran, nės 
jam labai sunku pasitaisyti. Vienas Bažnyčios Mokytojas 
sako: „Trys yra nedorybės, kurios žmogų pražudo: pui- 
kybė, paleistuvavimas ir godumas. (Galima spręsti, kad 
“per atgailos sakramentą iš šimto puikių atsiverčia 50, 
iš 100 paleistuvių — 30, o iš šimto godžių — vos trys; 
o tai dėl to, kad godžiam būtina atgailos ir pasitaisymo 
„sąlyga — skriaudų grąžinimas ir atlyginimas, kas esti 
„jam labai sunku padaryti“. 

Pasakoja šv. Cezaras apie vieną turtingą pirklį; jį 
mirštantį kunigas norėjęs sutaikinti su Dievu. Kuomet 
jam rimtai kalbėjęs apie sielos reikalus, laikęs prieš jį 
sidabrini kryželį; žiūrėdamas į Nukryžiuotąjį ligonis ro- 
dęsis sugraudintas; jau kunigas apsidžiaugęs; bet štai 

ligonis netikėtai taręs: „Kiek galėjo kaštuoti tas kryžius?“ 
Visi kunigo įspėjimai nuėję niekais. Teisingai pasakė 
Išganytojas: „Mirė... turtingasis ir buvo palaidotas pra- 
gare“ (Luk. (16, 22). 


* * 


Stai, Mieli Klausytojai! kas yra godumas ir 
kokie jo vaisiai. Duok Dieve, kad nė vienam jūsų nega- 
lima būtų taikinti,ką šiandien sakiau apie godulystę. Bet 
gerai pagalvokite! Gal ką-nors iš jūsų pažįstami net į 
akis vadina gobšu. Ar kartais vardas tas teisingai jums 
nepritinka? Žinokite: keno širdį pavergė godulystė, tas 
yra dideliame išganymo pavojuje. Todėl „saugokitės vi- 
sokio godumo“! Niekad neteisingai neįgykite turtų; iš to, 
ką jums Dievas suteiks, noromis šelpkite vargšus. „Da- 
rykite, — kaip sako Kristus, — sau prietelių apgaulingų 
turtų pagalba, kad jums mirus priimtų jus į amžinąsias 
padangtes“ (Luk. 16, 9). Amen. 


Paleistuvavimas. 


„Paleistuvystė... te nebūna nė 
minima jūsų tarpe, kaip pritinka šven- 
tiesiems“ (Ep. 5, 3) 


Gana priminti paleistuvystė — nurausta iš gėdos 
skruostai nekaltų jaunikaičių ir drovių mergaičių! Bet 
ar dėl to negalima rninėti to biauraus: nusidėjimo, kurs 
nutremia pragaro gilumon tiek nelaimingųjų savo aukų? 
Ar nepridera minėti tos nedorybės, kuri slopina žmonių 
širdyse Dievo baimę, vėsina visus kilnesnius jausmus, 
sutepa gerą vardą, užtraukia žmonių panieką, įstumia į 
vargų bedugnę? Ar pridera nutylėti ta nuodėmė, kuri 
„ kaskart labiau plinta mūsų tarpe, kuri, tarsi ankstyva šal- 
na, pakanda ką-tik pražydėjusią mūsų jaunuomenę? Ar 
galima neminėti paleistuvystės, kurią Bažnyčia priskaitė 
prie septynių didžiųjų nuodėmių, kuri, tarsi sutrina vers- 
mė, gausiai teka įvairiomis nedorybėmis, teršiančiomis 
žmones? | 

Todėl, nežiūrint Apaštalo įspėjimo: „Paleistuvystė... 
tenebūna nė minima jūsų tarpe, kaip pritinka šventiesiems“, 
— mes, Dievo žodžio skelbėjai, negalime tylėti; net šven- 
toje vietoje, viešai, balsu turime sakyti apie tą nedorybę, taip 
paplitusią mūsų laikais. Kad šv. Povilas dabar gyventų ir 
matytų, kas darosi po mūsų miestus ir kaimus, įsakytų 
kunigams: „Tai kalbėk, ragink ir bark visu rimtumu. Nė 
vienas teneverčia tavęs nieku“ (Tit. 2, 15). Ir mane pa- 
reiga verčia šiandien jums apie tai sakyti: perspėti kaltus 
ir nekaltus. Zinau, jūsų tarpe yra daug nekaltų sielų; 
joms nesmagu būtų klausytis vien apie paleistuvavimą; 
todėl drauge sakysiu, I kaip graži skastybė, II kaip biau- 
ri paleistuvystė, Klausykite atsidėję, tas pamokslas visiems 
bus naudingas. 


I. „O kaip gi graži nesutepta giminė su skaistumu! 
nes jos atmintis nemari; ir ji žinoma ir pas Dievą ir pas 
žmones... Ir apvainikuota triumfuoja per amžius, laimėjus ko- | 
vų be susitepimo užmokesnį“ — sako Viešpaties Išmin- 
čius (4, 1—3). Skaistybė yra žmonėms žinoma ir jų labai 
gerbiama. Nekalti žmonės buvo pagarboje laikomi net 
sugedusių pagonų. Senovės Romėnai turėjo gėdos deivę 
Vestą; jai tarnaudavo nekaltos mergelės, vadinamos ves- 
talytės; jos buvo žmonių labai gerbiamos. Kai vestalytė 
išeidavo gatvėn, visi jai turėdavo pagarbą rodyti; net kon- 
sulai, kurie pasaulį valdė, ir karaliai, kurie patys save 
laikė dievais, pasitraukdavo šalin ir užleisdavo jai pirmą 
vietą. Jei atsi tikdavo vestalytei sutikti vedamą kokį-nors 
piktadarį, kad ir mirti pasmerkti, jai pagerbtą turėdavo 
"kalinį paliuosuoti... 

Lietuviai, dar būdami pagonai, turėjo tokių pat ne- 
kalių mergelių, vaidelučių; jos ant Birutės kalno dabojo 
šventą ugnį, kūrenamą deivės Praurymės aukure. Ko- 
kioje pagarboje buvo laikomos vaidelutės, galite spręsti 
nors iš to: Kunigaikštis Kęstutis paėmė sau už moterį 
ne kokią karalaitę, bet vaidelutę Birutę, iš Palangos varg- 
dienę mergaitę... „Veizėk, pagonai garbindavo savo duk- 
teris, kurios labiau vertino skaistybę ir mergystę, negu 
moterystę! o pas mus, krikščionis, ar gi gali būti nieki- 
nama mergaitė, kuri dėl aukštesnių tikslų neteka?* — 
klausia šv. Ambroziejus. 

Senajame Įstatyme pas žydus, išrinktą giminę, skais- | 
tybė buvo labai garbinama; nors pas juos nebuvo mer- 
gaičių, kurios netekėtų, tačiau pagarboje buvo laikomos 
našlės, kurios neidavo už kito vyro. Judita našlė, išgel- 
bėjusi žydų tautą iš Asyrijos užpuolimo, „pasidarė didi 

Betulijoje ir šlovingiausia visoje Izraėlio žemėje“ (Jud. 
16, 25). Vyriausias kunigas ją pagerbė tais žodžiais: „Tu 
Jeruzalės garbė, tu Izraelio linksmybė, tu mūsų tautos 
šlovė, nes pasielgei, kaip vyras, ir tavo širdis buvo stipri, 
nes mylėjai skaistybę, ir po savo vyro nežinojai kito; 
todėl tai Viešpaties ranka sustiprino tave ir todėl būsi 
pašlovinta per amžius. O visa tauta tarė: Tebūna, te- 
būna“ (Jud. 15, 10). : iš, 

Naujame Įstatyrhe toji angeliška dorybė pražydo 
naujomis spalvomis, kada Svč. Panelė paaukojo Dievui 
skaistybę. Nors, einant Mozės įstatymu ji susižadėjo su 
šv, Juozapu, tačiau abu gyveno nekaltybėje. Ta jų do- 
rybė taip Dievui patiko, kad Viengimiam savo Sūnui iš- 
rinko Ją Motina, Jos gi sužadėtinį — globėju. Ir Iš- 
ganytojas labiausia vertino skaisčius žmones; ypatingai 
mėgdavo Jis nekaltus kūdikius. Apaštalų tarpe daugiau- 
giausia mylėjo Kristus jaunikaitį šv. Joną. Skaisčius Jis 
sulygino net su angelais, kada sakė: „Prisikėlime vyrai 
neves moterų ir moterys netekės; bet bus kaip Dievo an- 
gelai danguje“ (Mat. 22, 30). Klausykite, ką sako šv. 
Jonas Auksaburnis: „Skaistybė tai yra angeliška dorybė, 
nes žmones daro angelus, net juos. išaukština dar la- 
biau už angelus. Jei angelai yra nekalti, nėra kuo ste- 
bėtis, nes angelo nesvilina pikta pagunda, netraukia vi- 
liojanti žmogysta; bet kad žmogus liepsnojančiame nuo 
piktų geidulių kūne išlaiko -nekaltybę, yra tai Dievo ma- 
lonės stebuklas, daiktas, vertas paties Dievo“. 

„O kaip gi graži nesutepta giminė su skaistumu! 
nes jos atmintis nemari, ir ji žinoma ir pas Dievą ir pas 
žmones... Ir apvainikuota triumfuoja per amžius, laimė- 
jus kovų be susitepimo užmokesnį“. Amžiną nekaltųjų 
garbę danguje aprašo šv. Jonas tais žodžiais: „Aš žiū- 
rėjau, štai Avinėlis stovėjo Sijono kalne ir su Juo 
šimtas keturios dešimtys keturi tūkstančiai, kurie turėjo 


Jo vardą ir Jo Tėvo vardą, parašytą ant savo kaktų: Aš | 

„girdėjau iš dangaus balsą, kaip daugelio vandenų balsą 
ir kaip didelio griaustinio balsą; tas balsas, kurį aš gir- 
dėjau, buvo kaip balsas arfininkų, skambinančių savo | 
arfomis. Jie giedojo tarsi naują giesmę ties Sostu... ir | 
niekas negalėjo giedoti tos giesmės, kaip tik tie šimtas 
keturios dešimtys keturi tūkstančiai, kurie yra atpirkti iš 
žemės. Tie yra, kurie nėra susitepę su moterimis, nes 
yra mergaitės. Tie seka Avinėlį, kur. tik Jis eina. Tie 
„ yra alpirkti iš žmonių — pirmonės Dievui ir Avinėliui“ 
(Apr. 14, 1— 4). 

Graži yra mergystės skaistybė, bet ji nėra įsakyta. 

Šv. Povilas sako: . Apie mergaitės aš neturiu Viešpaties 
įsakymo, tačiau duodu patarimą... Taigi, kad žmogui 
gera taip būti, aš laikau tai esant ' gera dėl dabartinio 
reikalo... Esi laisvas nuo moters? Neieškok moters... 
Bet jei vedi moterį — nenusidedi; ir jei mergaitė išteka, 
ji nenusideda; tačiau tokie turės kūno vargų... Taigi ir 
kas išleidžia savo mergaitę už vyro, gerai daro; ir kas 
neleidžia, geriau daro. Moteriškė surišta įstatymu, kolei 
jos vyras gyvas; jei jos vyras miršta, liuosa: tegul teka, 
už ko nori, tiktai Viešpatyje; bet ji bus laimingesnė, jei 
mano patarimu taip pasiliks“ (I Kor. 7, 25—39). „Ne- 
vedusiems ir našlėms aš sakau: Gera jiems, jei jie taip 
pasilieka... Bet, jei negali susilaikyti, teeina moterystėn, 
nes geriau yra ištekėti, kaip gašlumų degti“ (I Kor. 7, 8). 
Iš tų apaštalo šv. Povilo žodžių matote, jog trys 

yra skaistybės laipsniai: mergystės, moterystės ir našlys- 
tės; juose kiekvienas pagal savo pašaukimą privalo lai- 
kytis. Kiekvienas lig einant moterystėn, turi gyventi 
mergystės skaistybėje. „Zinokite ir supraskite, — sako 
šv. Apaštalas, — kad nė vienas paleistuvis, ar suteptas... 
neturi Kristaus ir Dievo karalystėje tėvainystės“ (Ef. 5, 
5). Amžina mergystė daug aukštesnė yra už moterystę, 
bet, — anot šv. Povilo, —- neįsakyta, tik patarta; todėl 
kas neturi pašaukimo į tą angelišką dorybę, „teeina mo- 
terystėn“, įstatyton paties Dievo, Kristaus paskaityton 
tarp sakramentų, patvirtinton „visų žmonių įstatymais. 
Tačiau moterystė tebūnie visų gerbiama ir moterystės 
patalas nesuteptas; nes paleistuvius ir svetimoterius teis 

Dievas“, — sako šv. Povilas (Zyd. 13, 4). 

II. „Toliau, broliai, — sako Apaštalas, — mes pra-- 
šome, jus ir maldaujame Viešpatyje jėzuje taip elgtis,. 
kaip išmokote iš mūsų, kaip jums reikia elgtis ir patikti 
Dievui, kad darytumėt daugiau pažangos“ (1 Tes. 4, 1). 
Bet nelaimė, daug yra krikščionių, kurie, nebesakau nie- 
ko, kad nenori sekti šv. Povilo patarimo: laikytis auk- 
štesnio skaistybės laipsnio, negyvena pagal Dievo įsa- 
kymą, laužo net žmonių įstatymus, tinkamai nesinaudoja 
šventu moterystės sakramentu, elgiasi stačiai kaip turkai... 
Vyskupijos tribunolui ir pasauliniams teismams nebe sy- 
kį pasitaiko bylos spręsti dėl dvipatystės. 

„Visur tenka girdėti apie paleistuvystę jūsų tarpe, 
ir tokia paleistuvystė, kokios nėra tarp pagonių“ (1 Kor. 
5, 1). Kai kas beveik kaip gaidys gyvena... Kur tik klau- 
sai, visur pilną  svetimoterysčių, visokių, net prievartos 
paleistuvysčių... Pagaliau, pasakykite patys, kurs jūsų 
apsiveda „be bėdos“, kuri su vainiku išteka? Mergaitės! 
pagalvokite, kaip jūs atrodote, eidamos prie altoriaus?! 
Neužgaunų čia nekaltų, kurie sulig Dievo valia einate 
moterystėn; žino jūsų nekaltybę Dievas ir žmonės. Bet 
apie tokias paleistuvystes, kurios neretai pas mus pasi- 
taiko, ramiai sakyti negaliu... o 

Rodos, sugrįžo pagonijos laikai,kada su žiburiu 
dienos viduryje reikėjo žmogaus ieškoti. Vieną sykį 
Atėnų mieste Diogenas, pagonų išmir čius, giedriame vi- | 
durdienyje su žibintu vaikščiojo po rinką, tarsi ko ieš- 
kodamas. Paklaustas, ko jis ieškąs, atsakė: „Ieškau Žžmo- 
gaus!“ — „Argi tu nematai čia žmonių daugybės?“ — 
„Tai ne žmonės, bet galvijai, nes jie, kaip gyvuliai, elgia- 
si, sekdami gyvuliškus savo geidulius“. Iš šiandien, ro- 
dos, atsikartoja Dovydo žodžiai: „Žmogus, būdamas šlo- 
vėje, nesuprato; jis prilygsta proto neturintiems galvijams 
ir darosi į juos panašus“ (Ps, 48, 21). 

„Ar begali būti didesnis pasižeminimas žmogui, kurs 
yra sutvertas Dievo paveikslu ir panašumu, pardėtas 
ant visų regimų sutvėrimų, kuriam yra pasakyta: „Vieš- 
pataukite ant jūros žuvų ir ant dangaus paukščių ir ant 
visų gyvulių, kurie kruta ant žemės“? (Pr. 1, 28). Negali 
būti didesnio pažeminimo protingo žmogaus, kaip lais-. 
va valia susilyginti su neprotingais gyvuliais, kuriems 

turi viešpatauti. Zmogus, Dievo paveikslas ir panašumas, 
nebesivadovauja protu, o geiduliais ir ieško laimės ten, 
kur ją mato neturį proto galvijai. Ir darosi į juos pana- 
šus. Jam tinka priekaištas, kurį darė Apaštalas senovės 
pagonams: „Jie pamainė nemirtingojo Dievo garbę mir- 
tingo žmogaus, net paukščių, keturkojų slankiojančių gy- 
vių paveikslo panašumu“ (Rom. 1, 23), 

Daugiau pasakysiu: Paleistuvyste žmogus žemiau 
nupuola už galvija; gyvuliai turi savo laikus, paklusnūs 
omei neperžengia prigimties teisių; 0 žmogus, atsidavęs 
kūno pageidimams, tai ir galo neberanda; niekas nebe- 
gali jo suturėti: nei pažadėtas užmokestis, nei Dievo 
drausmė, nei bausmė. Jausmų „žmogus, — anot šv. Po- 
vilo, — savo prigimtimi nepriima to, kas yra Ditvo 
Dvasios; tai jame yra paikybė, ir jis negali suprasti“ . 
(I Kor. 2, 14). Jo galva, pripildyta nepadoriomis mintimis, 
reginiais, kursto kūno jausmus; o tie, pavergę dvasią, 
veda žmogų į užsimiršimą; sujaudintos aistros neleidžia 
pagalvoti apie blogiausias pasekas, kokios kyla iš neri- 
boto piktų savo norų patenkinimo; jeigu kartais panaši 
mintis, kaip žaibas, ir blyksteli, tai ji nesulaikys liepsno- 
jančių kūno geidimų, kurie ieško tik naujos progos save 
patenkinti... : 

Taip žmogus pasileidęs brenda kaskart gilyn į ne- 
dorybių bedugnę, naikina savo kūną, gaišina sveikatą, 
įgyja biauriausių, neišgydomų ligų, darosi sau pačiam 
ir kitiems sunkenybe.. Naikina save dvasiškai: trumpina 
atmintį, aptemdo protą, praranda sąžinės jautrumą, pasi- 
daro begėdis... Netik nesidrovi savo nuopuolimų, bet dar 
iš to juokauja, kitiems pasakoja... Ir tie doros nuodai 
skverbiasi į kitų širdis. Taip vienas paleistuvis ar pa- 
leistuvė veisia piktažoles rūtų darželiuose; taip paleistu- 
vystė kaskart toliau plinta ir teršia žmonių giminės dva- 
sią ir kūną: „Žmogus, būdamas šlovėje nesupranta, jis 
prilygsta proto neturintiems galvijams ir darosi į juos 
panašus“. 

Dėl to Bažnyčia paleistuvavimą paskaitė tarp sep- 
tynių didžiųjų nuodėmių, kaip gausių nusidėjimų vers- 
mę. Pagalvokite, kas bėgediškiau laužo švenčiausius sa- 
vo pažadus? Kas be jokios atodairos niekina šventas 

dienas, Dievo garbei pašvęstas? Kas dažniausia daro bai- 
siaiusias Šventvagystes nevertomis išpažintimis ir komu- 
nijomis? Paleistuviai, nes jiems klaidinga baimė burną 
užčiaupia, bent stinga jiems tikro gailesčio ir noro pa- 
sitaisyti? Kas daugiausia daėda gimdytojams, jei ne 
paleistuviai? E 

Tikras, bet be galo liūdnas sūnaus palaidūno pa- 
veikslas, kurį nupiešė Kristus evangelijoje. Turtingų tė- 
vų vaikas, visa susirinkęs, iškeliavo į tolimą šalį; ten, 
išdykusiai gyvendamas su kekšėmis, išeikvojo visą savo 
lobį. Prasidėjo trūkumai. „Jis geidė pripildyti savo pilvą 
kiaulių ėdamomis žliauktėmis, bet niekas jam jų nedavė“ 
(Luk. 15, 16). Jis pristojo prie vieno gyventojo, tas jį 
nusiuntė į savo ūkį kiaulių ganyti. Ar tai ne vaizdas dau- 
gelio jaunikaičių, kurie pasidavė gašlumui. Nebegali pa- 
sisotinti nė kiauliaų mėgiamomis žliauktėmis!... 

Gal Dievas gailisi. tokį žmogų sutvėręs? Rasi vėl 
ims bausti dar šiame gyvenime įvairiomis rykštėmis, kaip 
tai nekartą yra daręs? Dievo pažadėjimu nebebus dau- 
giau tvano žemėje. Gal staiga nenaikins mūsų iniestų ir 
sodžių, kaip kitados sėra ir ugnimi sudegino  Sodomą 
ir Gomorą? Paleistuvių tarpe randasi nemaža skaisčių 
žmonių. Bet aname pasaulyje yra Mirusiųjų jūra, kurioje per 
amžius kankinsis paleistuviai. „Jiems dalis bus, sako | 

v. Raštas, tvenkinyje, degančiame ugnim ir sėra“ (Apr. 
21, 8). „Kame jų kirminas nemiršta ir ugnis negęsta“ 
Mork. 9, 43). - . 

* 
* * 

Broliai ir seserys! kurie pasidavėte šitai nedorybei, 
sakau „jums, kaip kitados Dievas per pranašą ĮJoėlį šau- 
kė nedorus žydus: „Griškite pas Mane visa savo širdi- 
mi, pasninkaudami, verkdami, gailėdamies... Ir grįžkitės į 
Viešpatį savo Dievą, nes Jis yra malonus ir gailestingas, 
kantrus ir didelio pasigailėjimo“ (2, 12). Meskite paleiš- 
tuvavimą, plaukite savo. sielas brangiausiu Kristaus krau- 
ju atgailos Sakramente ir tarkite su šv. Povilu: „Naktis 
praėjo, diena gi prisiartino; todėl meskime šalin tamsy- 
bės darbus ir apsivilkime šviesos šarvais; kaip dieną 
elkimės padoriai, nepasiduodami paleistuvavimui ir begė- 


21 

dystei... bet apsivilkite Viešpačiu Jėzumi Kristumi, nesi- 
rūpinkite kūnu geiduliams patenkiti“ (Rym. 13, 12— 14). 
„Ar jūs nežinote, kad jūsų kūnai yra Kristaus nariai? 
Tai ar gi aš ėmęs Kristaus narius, padarysiu iš jų kek- 
šės narius? Anaiptol“! (1 Kor. 6, 15). 

Žydinti jaunuomenė! Drovūs jaunikaičiai ir skais- 
čios mergaitės! kurie lig šiol išlaikėte nęsuteptą savo 
nekaltybę, tegul toji angeliška dorybė visados bus jūsų 
papuošimas! Tik perdaug nepasitikėkite savo jėgomis, 
bet pagal švento Petro mokslą: „Būkite blaivūs ir bū- 
dėkite, nes jūsų priešininkas, velnias aplink eina, kaip 
kriokiąs liūtas, ieškodamas, ką prarytų; jam priešinkitės 
tvirti tikėjimu“ (I Petr. 5, 8). „Budėkite ir melskitės, kad 
neįpultumėt į pagundą“ (Mor. 14, 38), nes „turime tą 
turtą moliniuose induose“ (Il Kor. 4, 7). - 

Šaukdamies Dievo pagalbos nestatykite savęs pa- 
vojun; laikykitės padorumo elgesy kaip su savim, taip ir 
su kitais; venkite blogų draugijų; saugokitės bereikalingo 
susiartinimo su kitos lyties asmenimis. Gyvenant tarp 
įvairių žmonių, negalima, kad koks-nors negražus žodis 
neatsidurtų į jūsų ausis, kad koks nepadorus vaizdas 
neįpultų jums į akis, o per tuos langus ir duris neįeitų 
į jūsų galvą nepadori mintis, — taip ūmai šalinkite ją 
nuo savęs, kaip greitai purtote ugnies žiežerką, netikėtai 
nukritusią ant jūsų kūno. Baigiu šv. Povilo žodžiais: 
„Paleistuvystė... tenebūna nė minima jūsų tarpe, kaip 
pritinka šventiesiems“. 


Pavydas. 


„Ar tavo akis dėl to netikusi, kad aš 
geras?“ (Mat. 20, 15). 

Daugelis Šventųjų Tėvų mano, kad Kristus tais žo- 
džiais: „Ar tavo akis dėl to netikusi, kad aš geras?“ — 
norėjo papeikti pavydą, taip labai paplitusį tarp krikš- 
-čionių. Su akimi sulygina Išganytojas pavydėjimą todėl, 
kad, kaip akyje atsispindžia visi, nors didžiausi daiktai, 
taip ir žmoguje-pavyduolyje tilpsta visos, kad ir blogiau- 

sios nedorybės (šv. Jonas Auks). Užtat Bažnyčia pavydą, 
kaipo gausią visokių nusidėjimų versmę, teisingai pa- 
skaitė tarp septynių didžiųjų nuodėmių. 

Pavydo nedorybė labai yra prasiplatinusi kiekvie- 
name luome; viešpatauja ir vargšo ir didžturčio širdyje, 
net dievobaimingi asmenys nėra laisvi nuo jos užpuldi- 
nėjimų... Kad pavydėjimo geriau išvengtumėt, pasižiūrė- 
kite šiandien arčiau, I kas tai yra pavydas, II kaip jis 
nedoras, III kokių nuodėmių yra versmė ir IV kokių baus- 
mių priežastis. Klausykite atsidėję ir saugokitės pavydo. 
„Pavydininko akis netikusi; jis... niekina savo sielą“ 
(Ekli. 14, 8). 


I. Pavydėjimas, sulig Sventųjų Tėvų mokslu, reiš- 
kiasi nuliūdimu, kad artimui gerai kloiasi, ar: džiaugsmu, 
jei artimą ištiko nelaimė. Pavyduolį žmogų erzina kiek- 
vienas artimo pasisekimas, o nelaimė džiugina; jis juo- 
kias, kuomet kiti verkia; jis rauda, kai kiti linksminas. 

Jei artimui atsitiko kas-nors gera, — tuojau pavy- 
dininkui skauda širdį; jis nerimsta, laiko jį tokios laimės 
nevertu, ir, kad sumanytų, tai išplėštų jam tą pelną; jeigu 
artimą ištiko kokia nors nelaimė, tai pavžoKoNE neranda 
džiaugsmo galo. 

Pavydininkas į artimo pasisekimą žiūri, kaip į savo 
nelaimę, į jo pelną — kaip į savo nuostolį; artimo garbę. 
laiko savo pažeminimu; pyksta, kad kituose mato geras 
savybes,'kurių pats neturi; matydamas pagarbą, kurią turi 
doras žmogus, rodos, privalėtų sužadinti savyje norą 
taip-pat elgtis; bet pavydinčio širdis neturi tokių kilnių 
jausmų; jis netiek nori pats įsigyti tų garbingų ypatybių, 
kiek matyti kitus iš jų apiplėštus. 

Pavyduolis negali kęsti, kad kas-nors būtų aukštes-, 
nis už jį, ar nors ir jam lygus. „Pavydi, — sako šv. Au- 
gustinas, — lygus lygiam dėl to, kad jam lygus; užvydi 
mažesnis didesniam, nes nori su juo susilyginti; pavydi 
net aukštesnis žemesniam, kad su juo nesusilygintų“. 

Pavyduolis nieko negali kęsti greta savęs, kad jis 
turi tą pačią naudą, kaip ir kiti, nors ir jam tai nieko , 
nekainuoja. Sv. Augustinas pasakoja biaurų pavyzdį dvy- 
nių, katrie vienas antram taip pavydėjo, kad nuolat rėkė. 

ir darėsi net geltonas, kol antras buvo žindomas tos 
pačios bendros motinos. 

Vienas karalius pasiūlęs pavyduoliui ir šykštuoliui 
prašyti, ko tik panorėsią, bet su sąlyga: kas paskutinis 
paprašysiąs, gausiąs to paties dvigubai. Vienas ir antras 
tylėję; kiekvienas norėjęs būti paskutinis. Pagaliau kara- 
lius įsakęs pavyduoliui pareikšti savo norus. 

Spėkite, ko tas pavyduolis paprašė? Ko nors gero 
pageidauti neleido jam nežmoniškas jo pavydas. Klausy- 
kite nuožmaus jo prašymo: „Karaliau! nori man suteikti 
malonę, kurią šitas gaus dvigubą, tai liepk man išlupti akį“. 

Pavydas nėra tai vargšų privalumas, nors ir sako- 
ma, būk sodžius pavydįs dvarui, beturtis—turtingajam, 
Sodžius ir sodžiui pavydi, ne tik dvarui; kaimynas įda- 
vinėja kaimyną iš giyniausio pavydo, nič nieko iš to 
nepelnydamas. Jeigu aš nepelnau, tai kad bent nė kitas 
nepelnytų. 

Tačiau nėra pavydo tarp svetimų žmonių, bent ku- 
rie vienas kitam abejučiai. Pavydo gyvatė šliaužioja tarp 
to paties krašto miestų, mieste tarp to paties luomų pi- 
liečių, toje pačioje šeimoje tarp brolių ir seserų, toje pa- 
čioje mokykloje tarp atskirių klasių, toje pat klasėje 
tarp atskirų mokinių... 

II. Matote iš tų kelių žodžių, kas tai yra pavydėji- 
mas; toliau pažiūrėkite, kaip pavydas yra nedoras. „Pavy- 
dininko akis netikusi, — sako Viešpaties Išminčius; — 
jis niekina savo sielą“. Užuot džiaugtis gerais artimo 
darbais, jis graužiasi ir save kankina. Dovydas, nugalė- 
jęs Galijotą, išliuosavo visą savo tautą nuo nelaimės; 
visi linksminosi ir šaukė: „Sumušė Saulius tūkstantį, o 
Dovidas dešimtį tūkstančių (I Kar. 18, 7); pagyrimai tei- 
singai priklausė Dovidui; Saulius vienok negalėjo to ra- 
miai kęsti; nuliūdo, net kesinosi ant Dovido gyvybės. 

v. Jonas Auksaburnis sako, kad pavydas yra blo- 
gesnis už atvirą neprietelystę: „Neprietelystė praeina, 
kai tik pašalinama jos priežastis, o pavydas niekad ne- 
daro taikos; neprietelystė stengiasi viešai kenkti, o pa- 
vydas puola iš pasalų; neprietelystė dažnai randa bent 
tariamųjų priežasčių, kuriomis remiasi, 0 pavydas neturi 
kitos priežasties, kaip tik kvailystę ir piktą valią“. Kuo- 

met žmogus dėl kokios kitos silpnybės apleidžia Dievą 
ir stumia pavojun savo sielą, tai turi kokį nors laikiną 
pelną, tuotarpu pavyduolis negauna nič nieko. 

Kitos nedorybės ieško sau kokio nors pelno: pui- 
kus — garbės, godus — turtų, paleistuvis — mėgaš- 
čių, tinginys — poilsio... Pavyduolis yra tikrai nedoras: 
jis nieko sau nenori; niekas jo neramina; kas kitam pa- 
deda, jam kenkia. Puikų patenkinsi nuolankumu, godų — 
dovanomis, rūstų — atsiprašymu; didžiausį priešininką 
permaldausi geradarybėmis; o pavydų tuo dar labiau su- 
erzinsi; jis negali žiūrėti, kad jam gerai darytų tas, kurį 
velytų matyti nieko neturintį. Juk daug gera darė žy- 
dams Kristus; tačiau nenuramino jų; priešingai, labiau 
suerzinti griebė akmenis, kad jį užmuštų; pagaliau pri- 
kalė jį prie kryžiaus, nes ir Pilotas „žinojo, kad jie jį 
buvo išdavę iš pavydo“ (Mat. 27, 18). 

Todėl stebėdainasis šv. Bazilius sako: „Pavyduo- 
liai išdykimu viršija žvėris, nes ir liūtai darosi lėtesni 
dėl geradarybių, jiems teikiamų; 0 pavydininką žmoniš- 
kumas dar labiau erzina“. Sv. Jonas Auksaburnis sako, 
pavydūs esą piktesni ne tik už žvėris, bet ir velniams 
lygūs, ar net pralenkią piktąsias dvasias piktybe. Zvėrys 
puola tik bado verčiami, ar suerzinti; 0 pavydūs kyla 
net prieš savo geradarius; ir piktos dvasios, nors nuo- 
lat kariauja prieš mus, tačiau nieko nedaro savo sėbrams; 
pavyduoliai gi neduoda ramybės nei sau; nei žmonėms 
ir žmones ir save nuožmiai kankina, 

Sv. Jonas Auksaburnis daro tikslią pastabą: Kiek- 
vienas nusidėjėlis galįs rasti pasiteisinimų, nors tai būtų 
ir prasimanymai: Puikuolis galįs iškišti savo nuopelnus; 
šykštuolis — savo susirūpinimą juoda diena; plėšikas, 
vagis, sukčius — savo neturtą; paleistuvis — savo silp- 
nybę pykčiurną — nesuvaldomą; savo būdą; tinginys — 
savo lė'umą... Pavyduolis neturi kuo teisintis. Tik, anot 
Viešpaties Išminčiaus: „Pavydininko akis netikusi... jis 
niekina savo sielą“. : 

III. Ziūrint į pavydą įvairiuose pasireiškimuose, ga-* 
lima numanyti, kokių nuodėmių jis yra versmė. Tikėkite; 
manim, jog nėra didesnio priešininko geram artimo var- 
dui, kaip pavyduolis. Jis negali abejingai veizėti į gerus 


326 PAVYDAS 


artimo darbus, dorybes, ir ieško tik silpnybių; jas noro- 
mis perkratinėja, kitiems apie jas tauškia; jeigu neranda 
ydų, kurios kenktų geram artimo vardui, tai nedoru savo 
liežuviu jo dorybes taip iškreipia, kad niekais jas verčia, 
piktam aiškina. 1 

Taip elgėsi su Kristumi pavydūs žydai. Ziūrėdami 
į Jo gailestingumą, kaip Jis net šventomis dienomis gy- 
dė ligonis, sakė: „Tas žmogus ne iš Dievo, nes nelaiko 
subatos“ (Jon. 9, 16). Pamatę, kaip rūpinosi paklydusių 
sielų išganymu — „murmėjo ir sakė: Tas priima nusi- 
dėjėlius ir su jais valgo“ (Luk. 15, 2). Stebėdami Jo ste- 
buklus, tarė: „Jis išvaro velnius per Belzebubą, velnių 
vyriausįjį“ (Luk. 11, 15). Taip, nerasi niekame nieko ge- 
ra, ko pavydininkas piktai neaiškintų. 

Pavyduolio piktybė dar tuo nesibaigia. „Pavydėji- 
mas, — sako šv. Jonas Auksaburnis, — pripildo visą 
pasaulį nedorybėmis; dėl tos ligos apkrauti teismai bylo- 
mis; iš jos kyla pinigų meilė, didžiavimasis ir tuščia gar- 
bė; dėl pavydo apgulti miestai, jūros pilnos piktadarių; 
iš to visame pasaulyje žmogžudystės, žmonių giminės 
naikinimas; ir kur tik pamatysi ką pikta, išdygo tai iš 
tos šaknies. Net Bažnyčią pavydėjimas puola ir padaro 
daug pikta; tegul tik nebus pavydo, — nereikės kariuo- 
menės, tvirtovių, nė ginklų; kiekvienas bus ramus, nes 
nebijos pavyduolio“, 

Ir tikrai; pagalvokite, iš kur tarp tautų kyla tie kru- 
vini karai sausumoje ir jūrose? iš kur valstybėse nesuti- 
kimai ir pasidalijimai tarp žmonių į klases, į partijas, 
kurios tarpusavyje kovoja? Vieni verda iš piktumo, kiti 
skersakiuojaą; ką vienas gero sumanė, — kitas peikia, 
gadina ir naikina.. Vis tai iš pavydėjimo. 

ž Pavydus ne tik žmones puola, bet drįsta murmėti 
ir prieš patį Dievą. Matydamas, kad kitam geriau klo- 
jas, nežiūri, kiek pats turi gavęs, bet prikaišioja Dievui, 
tarsi sako: Dėl ko, Viešpatie, geresnis esi jam, negu 
man; kodėl jam sekasi geriau, negu man... Pavydinin- 
kas beveik įtaria Dievą, kad neteisingai darąs, dalydamas 
žmonėms savo dovanas. 

„Kada pavydi kitam gero pasisekimo, — sako šv. 
Cirilius, — jau prieštarauji Dievui, Kurs yra šaltinis vi- 

sokių, gėrybių, teikiamų žmonėms. Pavyduolis norėtų, 
kad Viešpats nebūtų geras, kad niekam savo malonių 
“ neduotų; pavydus dėl to yra nedoras, kad Dievas yra 
geras. 

Stai, kokių baisių nedoryblų versmė yra pavydas; 
nors ne visados ir ne visų nusidėjimų, kuriuos paminėjau, 
pavydėjimas yra versmė, tačiau tikras yra daiktas, kad jis 
„esti daugybės nuodėmių šaknis. Tariant šv. Jono Auksa- 
burnio žodžiais: „Pavydėjimas yra viso pikta motina“. 


IV. Todėl nieko ypatinga, kad Dievas nekartą dar 
ant žemės už pavydą rūsčiai baudžia įvairiomis nelai- 
mėmis. -Kartais net tuos būdus, kuriuos vartoja pavy- 
dus kitam kenkti, Dievas apverčia artimo geram, — ir 
tai yra didžiausia pavydelninkams bausmė. 

Atsitikimai, aprašytieji Sventajame Rašte, geriausiai 
tą dalyką patvirtina. Juozapo broliai jam pavydėjo tėvo 
meilės, -— pardavė jį Aigiptan; Dievas jį ten išaukštino, 
ir pavyduoliai broliai, prispirti bado, turėjo pagerbti 
brolį, kaipo išgeibėtoją nuo mirties... 

Saulius, užvydėjo Dovydui garbės, kurią įsigijo 
narsumu ir pasišventimu tėvynės labui, nuožmiai jį per- 
sekiojo; net keletą kartų kėsinosi jį nužudyti... O Die- 
vas, nustūmęs Saulių nuo karališkojo sosto, pakėlė Do- 
a karaliumi; susigraužęs Saulius atėmė pats sau gy- 
vybę. 

„Kaip rūdys geležį, — sako šv. Augustinas, — taip 
žudo ir griaužia pavydas tą sielą, kurion įsiskverbia“. 
Nebekalbant apie laikinas bausmes, kurios nevisados iš- 
tinka, pavyduolis neišvengs amžinos bausmės anapus 
kapo, jei be atgailos persiskirs su šiuo pasauliu. 

Kas blogiausia, kad iš pavydėjimo sunku pasitai- 
syti. Anot vieno Bažnyčios Mokytojo: „Kas yra užkrės- 
tas ta nedorybe, tam beveik nėra vaisto“. Ir Šventasis 
Raštas nemini nė vieno pavyduolio, kurs būtų atgailojęs 
ir sugrįžęs pas Dievą. Užtat šv. Povilas stačiai sako, 
kad pavydus „negaus Dievo karalystės“ (Gal. 5, 21). 

Anot, šv. Bernardo tariant, Dievas kai kuriems vel- 
niams paskyręs būti tarp dangaus ir žemės, kad būtų dides- 
nės jų kančios, matant dangaus išrinktųjų laimę ir žemės 

gyventojų viltį, tuo tarpu, kad jų dalis — nusiminimas, 
kaip Šventasis sako: „kad matytų ir pavydėtų ir pavydu 
kankintųsi“. 

Panašioje būklėje randasi pavyduolis: kur tik pa- 
žvelgs pasaulyje, visur virš savęs, greta ir po savim ras 
tokių žmonių, kurie bus ar aukštesni už jį, ar žemesni, 
ar su juo lygūs. Vis bus progos pavydėti: Niekad ne- 
patirs ramybės sukietėjusi pavyduolio širdis. Ji dar 
šiame gyvenime kentės pragarą. Kas gali ją išvaduoti? Nė 
vienas žmogus, vien tik Dievo malonė. ; 

Bet gal paklausite, ar gi pavydas visuomet yra 
sunki nuodėmė, kuri tremia žmogų pragaran? To nega- 
lima sakyti apie kiekvieną pavydą, nes gali kartais reikš- 
tis mažmožiuose, būti nedidelis nusidėjimas. Tačiau pa- 
vydas dažnai duoda progos sunkiai nusidėti prieš artimo 
Noe todėl nesutaikomas su krikščionybe — meilės ti- 

ybą 


* 


+ * 


Mieli Klausytojai! iš to, ką girdėjote apie pavydėjimą, 
aiškiai matote, kokia tai biauri nedorybė, kaip ji žemina 
žmogų, kad darosi jis veveik piktesnis už gyvulį, ir pa- 
kliūva pavojun amžinai pražūti. Saugokitės todėl biau- 
raus pavydo; nepavydėkite niekam nieko: nei garbės, nei 
turtų, nei geros kloties... Mylėkite vieni spa A broliška 
meile, — tada išnyks iš jūsų tarpo ta nedo (RSS „Mei- 
lė, — anot šv. Povilo, — nepavydi“... 13, 4). 
Amen. 


Persivalgymas. 


„Žiūrėkite savęs, kad kartais jūsų 
A nebūtų apsunkintos apsirijimu“ 
(Lu 

Kartą pagirta senovės išviačius Sokratas, būk jis 
išsiskiriąs iš visų žmonių tarpo. Filosoias taręs: Tik tuo | 
tesiskiriąs nuo kitų; žmonės gyveną tam, kad val- | 
gytų, jis gi valgąs, kad gyventų. Tas Sokrato pasaky- | 

kasio „Šiladis, ašasiko'is diliika 


PERSIVALGYMAS 229 


mas tinka ir mūsų laikams. Nelaimė — ir tarp krikš- 
čionių daug yra žmonių, kurie, rodos, tam gyvena, kad 
gerai pavalgytų, o atsigertų dar gardžiau, „kurių, -- 
anot šv. Povilo, — Dievas yra pilvas“ (Pil. 3, 19). Jie, 
sekdami vien tik savo kūno palinkimą, nuolat mąsto, ką 
šiandien valgys, o ką gers; visur ir visumet vaikščioja 
palengva, vos koją už kojos velka; reikaluose visados 
paskutiniai, prie stalo pirmieji; prie darbo, anot priežo- 
džio, sušąla, prie valgymo sušįla; valgo ūmai, per daug, 
net persivalgo; jie neatsimena Kristaus žodžių: „Ziūrė- 
kite savęs, kad kartais jūsų širdys nebūtų apsunkintos 
apsirijimu“. 

Jiems maža bėdos, kad išlepintas, išpenėtas kūnas 
pavergia sielą ir duoda vaisių, vertų amžino paskandini- 
mo. „Kūno darbai yra — sako šv. Povilas, — paleistu- 
vystė, pasileidimas... neprietelystės, barniai, pavydai, rūs- 
tybės, vaidai, nesutikimai, atskalos, neapykantos, žmog- 
žudystės, girtuokliavimai, apsirijimai ir į tuos panašūs 
dalykai. Kaip aš jums anksčiau sakiau, taip vėl iš anks- 
to sakau: Kurie tai daro, tie negaus Dievo karalystės“ 
(Gal. 5, 19). Todėl Bažnyčia persivalgymą, kaipo viso- 
kių nedorybių versmę, priskyrė prie septynių didžiųjų 
nuodėmių. Dėl to ir aš šiandien, kad jūs saugotumėtės ap- 
sirijimo, nota k jums, kaip reikia elgtis valgant ir ge- 
riant, būtent: I pridera valgyti su prisiturėjimu ir II die- 
vobaimingai. „Žiūrėkite savęs,kad kartais jūsų širdys nebū- 
tų apsunkintos apsirijimu“. į 


I. Tokia yra nustatyta Dievo tvarkai Žmogus svei- 
katai ir gyvybei palaikyti reikalingas valgio ir gėrimo. 
Dangiškasis Tėvas, mylįs žmones, kaipo savo vaikus, 
teikia jiems begalinę valgių ir gėralų daugybę; duoda 
jiems skonį, kad nejaustų  pasibiaurėjimo, bet valgytų 
gardžiuodamies; drauge vienok reikalauja, kad tas Dievo 
dovanas vartotumėm su prisiturėjimu ir saiku, kad dėl 
mėgasčių neapsunkintumėm vidurių, kad sergėtumės ap- 
sirijimo ir girtuoklystės. 

Taip yra sutvarkytas ir žmogaus kūnas, kad su 
nuovoka imami valgiai yra naudingi, palaiko sveikatą; per- 
daug priėmus, viduriai jų nebevirškina; tai esti priežas- 

tis ne vienos ligos, kurios sveikatą gadina ir gyvenimą 
trumpina. Tai labai gerai žino kiekvienas gydytojas. Hi- 
pokratas, visų daktarų tėvas, kurs sveikas gyveno 140 
metų, paklaustas, kaip galėjo 'geroje sveikatoje susilaukti 
taip žilos senatvės, atsakė: „Visa paslaptis ta: dorai 
gyventi, troškimą gesinti paprastu vandeniu, saugotis 
svaiginamųjų gėralų ir prie darbo netingėti; aš niekad 
nevalgiau gardžių valgių ir niekad per sotus nesikėliau nuo 
stalo“. 

Lietuvos kunigaikštis Mykalojus Radvilas, pavadin- 
tas seniu, mirė šimto devynerių metų. Aleksandras, 
didysis kunigaikštis, klausė jį, kaip jis daręs, kad taip il- 
gai gyvenęs? Senis atsakęs: Nuo pat jaunystės negirtuo- 
kliavau, neprabangavau; šalinaus alaus, vyno ir kitų svai- 
giųjų gėrimų; tyrą vandenėlį gerdamas, žilos senatvės 
susilaukiau ir lig šiol išlaikiau sveikatą; joje gyvenu jau 
šimtą metų... Neveltui ir Sventasis Raštas sako: „Val- 
gant daug valgių, randasi liga... Apsirijimu daugelis mi- 
rė; kasgi susilaikąs yra, tas pailgina savo gyvenimą“ 
(Ekl. 37, 33). - 

Ne tiktai kūnui, bet ir sielai kenkia be saiko valgy- 
mas ir gėrimas. Persivalgyti, ar apsigerti — yra tai su- 
ardymas Viešpaties nustatytos tvarkos — nuodėmė; už ją 
Dievas baudžia. Gal stebitės pirmaisiais tėvais, Adomu 
ir Ieva, kad jie, valgydami užgintą vaisių, savo nesusilai- 
kymu prarado Rojų, sauir savo ainiams užtraukė įvaj- 
rias nelaimes, kurių ir mes patyrėme? Stebitės Ezavu, kurs 
už lęšienę pardavė pirmagimio sūnaus teises ir išsižadė- 
jo tėvo palaiminimo. Dar labiau turite stebėtis apakimu 
tų žmonių, kurie, pripuolę prie stalo, ar pagavę stiklinę, 
nežino saiko nei gėrime, nei valgyme, nustoja tėvainys- 
tės ir Dievo palaimos. 

Aiškus šv. Povilo mokslas: „Kūno darbai yra... 
girtuokliavimas, apsirijimai ir į tuos panašūs dalykai... 
Kurie tai daro, tie negaus Dievo karalystės“. Kas ger- 
klę ir pilvą lepina, kas be jokio prisiturėjimo pilvus pri- 
kimša valgiais, pripila gėralais, tuos apaštalas „su ašaro- 
mis“ vadina: „Kristaus kryžiaus neprieteliais; jų galas — 
pražuvimas“  (Pil. 3, 19). Evangelijoje turime aprašytąji 
didžturtį, — „kurs vilkėjo purpura ir ploniausia drobe 

ir kasdien puikiai pokyliavo... Mirė... ir buvo palaidotas 
pragare“ (Luk. 16. 19, 22). Dėl to visus įspėja Kristus: 
„Žiūrėkite savęs, kad kartais jūsų širdys nebūtų ap- 
sunkintos apsirijimu“. 

Nors visados atmintinas tas Išganytojo perspėjimas, 
bet ypač jis reikia turėti omenyje per pokylius — vestu- 
ves, krykštynas, pakasynas, šventes, kad taip iškilmingų 
gyvenimo dienų nesuteptumėt persivalgymu ir girtybe. 
Galima tada gardžiau pavalgyti, ar atsigerti; labiau vie- 
nok tąsyk turite saugotis, kad neperžengtumėt prisiturė- 
jimo ribų. Pagonai savo šventes praleisdavo valgydami, 
gerdami ir akis panerdami. Mes, kriksčionis, ne taip tu- 
rime elgtis: Mes tik padoriai tegalime linksmintis. 

„Džiaukitės Viešpatyje visuomet, — ragina Apaštalas, 
— vėl sakau: Džiaukitės“ (Pil. 4, 4). „Nepasiduodami ap- 
sirijimams, ir girtuokliavimams, paleistuvavimui ir begė- 
dystei“ (Rom. 13, 13), bet padoriai ir blaiviai. „Elkitės be 
papiktinimo žydams ir pagonims ir Dievo Bažnyčiai“ 
(I Kor. 10, 32). Valgykite ir gerkite taip, kad, stiprindami 
kūną, nesužeistumėt sielos. Užtat visur ir visados reikia 
ne tik prisiturėti, bet dar valgyti, ar gerti dievobaimingai. 

II. Mes, krikščionys, pasižiūrėkime pirmiausia į Kri- 
staus pavyzdį, nes iš Jo privalome mokytis. Išganytojas 
būdamas tikras Žmogus, kaip ir visi žinonės, kasdien 
valgė ir gėrė. Parisiejų pakviestas į vaišes, valgydavo su 
jais; kada Zakiejus surengė Jam pokylį, neatsisakė; net at- 
silankė vestuvėse Galiliejos Kanoje. Pažvelkite, kaip Jė- 
zus tokiais atvejais darė, ir iš Jo mokykitės, valgant ir ge- 
riant prideramnai elgtis. 

Jis, sėdėdamas už stalo, kalbėjosi apie šventus daly- 
kus, draug esantiems sakė dangiškus pamokslus (Luk. 10, 
39); ką pikta pamatęs, įspėdavo, kaip antai: parisiejus, kad 
nesėstų pirmoje vietoje (Luk. 14, 8). Tyre, prieš pavalgydin- 
damas didelę žmonių minią — „jis paėmęs penkis kepalus ir 
dvi žuvi, pažvelgė į dangų, palaimino“ (Mat. 14, 19). Paval- 
gęs paskutinę vakarienę, su apaštalais atkalbėjo maldą. 

Kaip darė Mokytojas, taip ir jūs, Kristaus mokiniai, 
dievobaimingai elkitės; kada valgote, ar geriate, saugoki- 
tės viso to, kas gali esančiųjų drauge papiktinti akis ar 
ausis, Prieš valgydami pasimelskite, nors persižegnokite; 

pavalgę, Dievui padėkokite. Tai Dievas dar Senajame Įs- 
„tatyme įsakė per Mozę: „Kada valgysi ir pasisotinsi, — 
dėkosi Viešpačiui, savo Dievui“ (Deut.). Taip ir turi bū- 
ti: Juk Viešpaties dovanos yra visi valgiai, „kuriuos, — | 
kaip sako šv. Povilas, — Dievas yra sutvėręs valgyti su | 
dėkojimu tikintiesiems ir pažinusiems tiesą. (Tim. 4, 3). 
Vartokite tas Viešpaties dovanas dievobaimingai, maldaukite 
Dievą ir dėkokite gausiai Jo Apvaizdai. 

Buvo senas krikščionių paprotys prieš valgant pa- 
simelsti, o pavalgius padėkoti Dievui; kaip visus darbus, 
taip pat valgyma ir gėrimą jie aukodavo Viešpaties gar- 
bei, sulyg Apaštalo patarimu: „Ar valgote, ar geriate, ar 
ką kita darote, visa darykite Dievo garbei“, (I Kor. 10, 
31). Pas mus, krikščionis, sako Tertulijonas: niekas ne- 
sėda prie stalo, nesukalbėjęs Dievui maldos. Taip pat 
malda baigiamas valgymas“. O šv. Jeronimas duoda nu- 
rodymą: „Nepridera valgyti nesukalbėjus maldos ir nu- 
eiti nuo stalo nepadėkojus Viešpačiui“. 

Šiandien retai kame tas girtinas įprotys teužsiliko; 
paprastai be jokios maldos, net nepersižegnoję sėdatės 
už stalo ir keliatės nuo jo, netarę nė žodžio padėkos 
Dievui. Apšviestesni, o viešai net ir dievobaimingi krik- 
ščionys, kitų matomi, drovisi persižegnoti, sukalbėti: „Tė- 
ve mūsų!...kasdienės mūsų duonos duok mums šiandien“... 
Naudoties Dievo dovanomis ir už jas nedėkoti yra biau- 
rus nedėkingumas, neišauklėjimas, storžieviškumas. Sv. 
Jonas Aksaburnis tokius nedėkingus „žmones prilygina 
neraguotėms, kurios po ąžuolu rinkdamos giles, jas ėsda- 
mos, niekad nepakelia galvos aukštyn ir nepažvelgia į 
medį, nuo kurio tas gardus ėdalas krinta, nė į Tą, kurs 
joms krečia tas giles nuo medžio. 

Cia papasakosiu atsitikimą, kurs geriausiai paaiškins 
sakomąjį dalyka, kaip negražu nesimelsti prie stalo. Alfon- 
sas, Aragonijos karalius, sužinojo, kad dvariškių vaikai nebe- 
kalbą poterių prieš valgant ir pavalgę. Pakvietė juos pietų ir 
sugėdino šitokiu būdu. Atėjo vaikai ir susėdo stale nurody- 
tose vietose sulig savo papročiu be maldos. Prasidėjo pie- 
tūs. Staiga prasiveria durys, nudriskęse Igeta, niekam nieko 
nesakęs, sėdasi stale, valgo ir geria, ką tik širdis priima. 
Didikų vaikai buvo besirengią neprašytą svečią varyti 

laukan, bet karalius neleido, nes jis pats buvo parengęs 
tokį atsilankymą! Elgėta, pasisotinęs skaniais valgiais ir 
brangiais gėrimais, atsikėlė, išėjo, kaip atėjęs, niekam ne- 
taręs—dėku. 

Dabar vaikai parodė visą savo nepasitenkinimą; 
ypač jų vienas plūdo elgėtos nežmoniškumą. Karalius 
tarė: Jūs pykstate už negražų elgėtos pasielgimą; bet jūs 
neturite teisės, Jis tik vieną sykį savo gyvenime taip te- 
padarė ir tai tik Aragonijos karaliui; o jūs, didikų vaikai, 
kasdien ne kartą taip pat negražiai elgiatės su žemės ir 
dangaus Viešpačiu; nes ir jūs einate prie stalo, kurį pa- 
tiekia Dievas, nepasiprašę ir apleidžiate jį, nepadėkoję. 
Todėl tie priekaištai, kuriuos darote vargšui, dar labiau . 
pritinka jums, didžiūnams. 

Ką besakyti apie tuos, kurie, stale blogai besielg- 
dami, Dievą rūstina, kurie gal daugiau nuodėmių pada- 
ro, negu kąsnių nurija, Jiems pritinka Psalmės žodžiai: 
„Virsta jų stalas žabangais... ir papiktinimu“ (Ps. 68, 23) 
Kiek tai yra tokių, kurie prie stalo, kada susieina krūvon, 
mėgsta kalbėti negražias kalbas, ar smeižti neesančius, 
juos apkalbinėti... 

Didelė yra nedorybė sotinti kūnas gardžiais val- 
giais, o savo ir kitų sielas nuodyti, piktu savo liežuviu 
žudyti. Šv. Augustinas ant savo stalo turėjo užrašęs 


"tuos visiems atmintinus žodžius: „Kas artimui šlovę plė- 


šia, tegul nesėda šiame stale“. 

Jei Dievas prakeikė žaltį, kurs Ievą prikalbėjo val- 
gyti uždrausto vaisiaus, tai ko iš Viešpaties gali susi- 
laukti tie, kurie savo namiškiams ar svečiams pasninko 
dienomis duoda užgintų valgių, kurie priederme, net gar- 
be sau laiko kitus nugirdyti... Bijokite Dievo, biaurėkitės 
tokia nedorybe; valgydami ar gerdami elkitės taip, kaip 
pridera krikščionims. „Žiūrėkite savęs, kad kartais jūsų 
širdys nebūtų apsunkintos apsirijimu ir girtuoklyste!“ 

* 
* * 


Mieli Klausytojai! valgydami ir ar gerdami, laikykitės 


prisiturėjimo dorybės, kad nepersivalgytumėt ir neapsi- 
gertumėt; prie stalo elikitės dievobaimingai, kad, stip- 

rindami kūną, sielos nenuskriaustumėt. Visados atminki- 
te, ką sako Išganytojas: „Darbuokitės ne dėl žūnančio 
valgio, bet dėl pasiliekančio amžinajam gyvenimui“ (Jon. 
6, 27). Amen. 


Pasigėrimas. 


Žiūrėkite savęs, kad kartais jūsų 
širdys nebūtų apsunkintos... girtuoklyste“ 
(Luk. 21, 

Am. atm. vyskupas Paliulionas ganytojiškoje savo 
gromatoje, tris kartus skaitytoje Zemaičių vyskupijos 
bažnyčiose 1907 m., tarp kita ko šitaip rašė: „Kada pirm 
24 metų per Dievo Apvaizdą Mes neverti tapome Ze- 
maičių vyskupu, atradome dar kai kuriose parapijose už- 
silikusius gražius pavyzdžius blaivybės, įvestos Mūsų 
Pranokėjo a. a. Vyskupo Motiejaus. Savo pirmoje vys- 
kupiškoje gromatoje raginome Jus susilaikyti nuo gir- 
tuoklystės nedorybės, o užlaikyti blaivystės dorybę. At- 
siliepėme taipogi apie tą dalyką, įvesdami noveną su at- 
laidais prie Sv. Dvasios; taipogi ne kartą priminėme 
Jums tai savo į jus prakalbose, atlikdami Bažnyčios įsa- 
kytą vyskupijos lankymą. Siandien gi prie savo gyveni- 
mo pabaigos su širdies skausmu regime, kaip vieniems 
garbingai pasiliekant prie prižadėtos blaivystės, kiti tos. 
šventos dorybės ne tiktai neužlaiko, bet priešingai — 
girtuoklystėje kaskart giliau ir giliau grimsta, žūdami per 
ją doriškai ir medžiagiškai. Atsiminę, jog iš savo gany- 
mo reikės išduoti sunkia rokundą prieš (Galybių Vieš- 
patį, laikome savo priederme dar kartą pakelti savo bal- 
są ir dėl Dievo maldauti, kad pamestumėt gėrę degtinę 
ir pasiskubintumėt įsirašydinti į blaivystės broliją“... (Gan. 
Grom. 1907 m. p. 9). 

Taip rašė Žemaičių Vyskupas, su širdies skausmu 
regėjęs -— „kaip įsigalėjusi girtybė užmuša žmonės dva- 
siškai, naikina jų sveikatą ir turtą“. Iš tikrųjų širdis krau- 
ju verda, paplūsta akys ašaromis, apmąsčius, kaip gir- 
tuoklystė kaskart labiau plinta ir, tarsi koksai tvanas, 

užlieja mūsų miestus, miestelius ir kaimus ir esti laiki- 
nos ir amžinos daugybės žmonių prapulties priežastis. 
„Naikinte sunaikinta visa žemė, — sako pranašas Jere- 
mijas, — nes nėra, kas apsvarstytų širdyje“ (12, 11). 
Tikrai, daug žmonių girtuokliauja dėl to, kad nesupran- 
ta, kokias nelaimes užtraukia girtuoklystė; — šiandien 
jums papasakosiu apie girtuoklystės vaisius; paaiškin- 
siu — „kaip įsigalėjusi girtybė I užmuša žmones dva- 
siškai, II naikina jų sveikatą ir III turtą“. — „Ziūrėkite 
savęs, kad kartais jūsų širdys nebūtų apsunkintos... gir- 
tuoklyste“, 


I. „Kas mėgsta puotas, — sako Sventasis Raštas, — 
bus neturte; kas mėgsta vyną ir riebius dalykus, — ne- 
pralobs* (Pr. 21, 17). Girtuoklystė yra vargo motina, 
nes naikina turtus. Jei girtuoklis ir turėtų kiek lobio, vei- 
kiai pragers; jeigu neturi, niekad neprasigyvęs. Aiškus 
tai dalykas: Svaiginantieji gėralai yra brangūs; dažnai 
geriąs iki pasigeriant — turi daug išleisti; o kiek dar 
bereikalingai išmėto pinigų, begerdamas didelėse kampa- 
nijose. Girtuoklystė kaip šluote iššluoja turtus iš gir-' 
tuoklio namų. Nė patsai kartais nepasijunta, nieko nebe- 
turįs: triobos palieka be stogų, pelė užsimuša krisdama 
į aruodą, daržai be tvorų, laukai svėrėmis ir usnėmis ap- 
augę, gyvuliai keliami, pati neturi reikalingiausių daiktų, 
vaike! pusplikiai, pats nuskuręs... Gal ir jūs patys žino- 
te nė vieną atsitikimą, kad visa ko pertekęs žmogus 
per kiek laiko prasigėrė ir ūkį kitiems atidavė: „Kits,— 
anot dainos, — netekęs savo pleciaus, neina nė nuo 
žydo pečiaus“. Toks jau niekad nebeprasigyvęs. 

„Girtuoklis darbininkas nebus turtingas“ (Ekli 19, 
1). Jaunikaitis lig vedant pačią galėtų susidėti šiek tiek 
turtų, bet nuolat atsikartoja sūnaus vėjavaikio istorija, 
kurs, plačiai gyvendamas, aikvoja kartais net tėvų jam 
pavestus turtus. „Kits ką dieną uždarbiauja, — vakare 
pralaidokauja“ (daina); ne kartą gi kelių dienų, net mė- 
nesio uždarbį per vieną naktį praleidžia. Ziūrėkime į 
samdininkus; jie ima nemažas algas; iš kelių šimtų litų 
kitam metų gale telieka keliolika, kurių be laiko šeimi- 
ninkas nebedavė. Yra šeimynų, kurios galėtų gražiai | 
pragyventi, jei vyras negertų; kalta vis „arielka skaisti, 

širdies linksmintoja“; vyras išneša visa iš namų ir pra- 
geria; nebeturėdamas ko valgyti, eina, kaip pavargėlis, 
šunis lodydamas... Iš tikrųjų, girtuoklystė yra neturto 
ir vargo motina! „Girtuoklis darbininkas nebus turtin- 
gas“. „Kas mėgsta puotas, bus neturte“. 

Tiesa, kol mes žiūrime į mažą girtuoklių skaičių, 
mums patiems žinomų, tol mes ir suprasti negalime tos 
begalinės skriaudos, kurią daro girtuoklystė žmonėms. 
Pažvelkite plačiau ne į vieną — antrą girtuoklį, ne į vie- 
ną — kitą prasigėrusį kaimą, ne į vieną per girtuoklystę 
nuskurusią parapiją, bet į visą platų mūsų kraštą, — 
šiurpulys pereis per kūną! Pagalvokite, jog kiekviename 
miestelyje yra degtinės parduotuvių, kur, neskaitant alu- 
džių, žmonės suneša kelioliką, net kelias dešimtis tūks- 
tančių. Suskaitykite, jei galite, kiek Lietuvoje kasmet 
praryja turtų girtuoklystė. Valdžios daviniai rodo, kad 
lietuviai per metus vienos degtinės išgeria už arti penkių 
dešimtų milijonų litų. Sakoma, jog kita tiek išleidžiama 
samogonkai, naminiam ir pirktiniam alui ir kitiems svai- 
galams. Mūsų neturtingos tautos iždyne — tai didžiulė 
suma. 

„Tie pinigai, apverčiami girtybe' — rašo Žemaičių 
Vyskupas, — yra tai pinigai, išplėšti tėvynei, turinčiai 
visokeriopus Jūsų pagalbos pageidaujančius reikalus: juk 
reikalingos yra mums po parapijas labdaringos įstaigos, 
prieglaudos namai, mokyklos ir t. t. ir su nuliūdusią Sir- 
džia turėtumėm pasakyti, jog tiesiai tokiose parapijose, 
kur įsigalėjusi girtybė užmuša žmones dvasiškai ir nai- 
kina jų sveikatą ir turtą, nėra tokių labdaringų įstaigų, 
kur kitur jau įsikurusių“. Mūsų krašto žmonės kartais 
pravardžiuojami „ubagų tauta“. Tikrai niekur nėra tiek 
elgetų, kiek pas mus. Elgetauja reikalingi pašalpos, bas- 
tosi visai nereikalingi, veltui valgą svetimą duoną. Būtų 
gera, kad mažėtų girtybės išlaidos, visose parapijose 
įsikurtų šv. Vincento Pauliečio draugijos skyriai; jie ap- 
rūpintų tikrus vargšus, savaime dingtų bastūnai, dau- 
giausia girtuokliai. 

Gal dabar mums reikalingiausias apšvietimas; jam 
platinti reikia pinigų. Neturime, kaip kitur, geradarių, 
kurie tūkstančiais aukotų apšvietos reikalams. Reikia, 


WP PVB 


PASIGĖRIMAS 337 


kad sodiečiai prie to prisidėtų. Jei nors tų milijonų dalį, 
kasmet išleidžiamų girtuoklystei, suvartotų mūsų žmonės 
apsišvietimui, laikraščiams, knygoms, mokykloms, — kiek 
tai netrukus atsirastų mūsų krašte šviesių žmonių. Mū- 
sų sodiečiai tokiems reikalams sunkiai duoda; mokyklai, 
kur jų pačių vaikai mokosi, valsčius teskiria šimtais, pra- 
geria tūkstančiais; duos jie lengviau, jei, nustojus gerti, 
pasiliks kišenėje keliolika, kelios dešimtys litų; jeigu, me- 
tę nedorus pasilinksminimus, pamėgs šviestis, skaitys 
laikraščius, knygas... 


II. Suprasite dabar, kaip smarkiai slogina visųo- 
menę girtuoklystė, nes verčia kas met išmesti milijonus 
netik gėralams, bet ir vaistams, nustojus sveikatos! 

Girtuokliavimas ne tik turtus, bet ir sveikatą nai- 
kina. Gydytojai, pasiremdami tuo, ką per ilgą laiką iš- 
tyrė, sako: Ir mažas, bet tankus kad ir su nuovoka svai- 
galų vartojimas yra sveikatai kenksmingas; daug ligų 
gamina ir pasunkina jų išgydymą. Girtuoklystė gi, anot 
rimčiausių gydytojų, ligų šimtus gimdo: gadina jaknas, 
inkstus, plaučius, vidurius, smegenis, širdį... vienu žo- 
džiu — visus svarbesnius kūno sąnarius. 

Garsusis senovės gydytojas Galėnas sako: „Iš visų 
vaistų, kokius daktarų mokslas galėjo išrasti, kuogeriau- 
sias yra blaivybė“. Ir šiandien gydytojai, pašaukti pas 
ligonį, visados įsako susilaikyti nuo svaigalų. Nesupran- 
tate to medicinos įsakymo, -— pasižiūrėkite į girtuoklį; 
veizėkite, kaip jis girtas atrodo: Protas sumišęs, galva su- 
kas, apsvaigusi; akys primerktos, lyg rūku aptrauktos, 
apsiašarojusios,— „nosis, kaip pasirpusi slyva, mėlynuoja“; 
išpurtęs, liežuvis nesivaldo, rankos dreba, visas kūnas 
svyruoja; vyras pačioje kūno stiprybėje, rodos, pečiais 
galėtų mūrus griauti, negali pastovėti ant kojų... Pasaky- 
kite patys, ar gali būti sveikas, kurs nuolat geria ir svai- 
ginasi? Patys gal prityrėte, kas tai yra pagiriomis sirgti? 
Kada po gerų vaišių rytojaus -dieną žmogus nesvaimas 
vaikščioja, nenori valgyti? Ar tai iš sveikatos?! 

Visuose svaiginančiuose gėraluose, ypač degtinėje, 
yra daugiau, ar mažiau nuodų; jie, tarsi kirmėlė, graužia 

žmogaus kūną; ilgainiui suėda net geriausią sveikatą ir 
sutrumpina gyvenimą. Pagalvokite! Jeigu koks-nors ligo- 
nis, kurs greit mirs, priimių nuodų, — pasidarytų sau 
galą ir taip keliomis dienomis sutrumpintų sau gyvenimą; 
kaip jį vadintumėt? Juk nusižudėliu! O tas, kurs nuo 
daug metų geria, degina sau vidurius ir per tai ne ke- 
letu dienų, net keletų — keliolika metų sutrumpina savo 
amžių, ar ne toks-pat, dar didesnis savęs žudytojas? Svai- 
galus galime pavadinti giltine, kuri žmones piauna. Yra 
sakoma, jog daugiau žmonių išžudo girtuoklystė, negu 
karas. Vienas Danijos universiteto profesorius, suskaitė, 
kad per pastaruosius tris dešimtis metų Europoje dėl 
girtuoklystės mirė pusaštunto milijono žmonių, t. y. dau- 
giau, negu žuvo per visus XIX šimtmetyje buvusius 
karus. : 
Nebesakant apie visas iš girtuoklystės kylančias 
ligas, kurios palengva išvaro iš šio pasaulio daugybę 
girtuoklių, — kas suskaitys visus netikėtus atsitikimus 
susižeidimo, net ūmaus mirimo; vis tai dažniausia gir- 
tiems pasitaiko. Tas važiuodamas iš ratų išgriuvo, sprandą 
nusisuko; anas galvą prasiskėlė, ranką išsilaužė; kitas 
žiemą įgriuvo pusnin, nušalo ausis, nosį; vienam smu- 
klėje pakaušį pasmailino, šnerves atbukino; kitas upėje 
prigėrė... Paklauskite senų žmonių, — papasakos jums 
daug įvykių, kad ne vieną jauną, nė pusės amžiaus ne- 
pergyvenusį, girtuoklystė be laiko nuvarė į kapus. Gal 
ir patys žinote tokių atsikimų, kaip girtuoklystė pražudo 


žmogų su kūnu ir su siela. Apsaugok, Viešpatie! (Ge- | 


riausia paklausykite paties girtuoklio prisipažinimo. 
Berlyne įėjo smuklėn sunykęs žmogelis. Ten buvę 
jauni žmonės davė jam degtinės ir paprašė pasakyti apiė 
girtuoklystę pamokslą. „Mano poneliai! — tarė, — kuo- 
met aš į save ir į jus pažvelgiu, man rodos, lyg matau 
buvusiųjų savo pajėgų ir tvirtumo paveikslą, iš kurių 
man šiandien jau nebeliko nė trupučio. Išpurtęs mano 
veidas buvo kitados taip švelnus ir skaistus, kaip jūsų. 
Dabar aš vos kojas tepavelku, o seniau vaikščiojau tie- 
sus ir puikybės pilnas. Ir aš kada-tai turėjau savo namus, 
šeimyną ir vietą. Turėjau gražią pačią, bet veikiai pamy- 
niau po kojų, stiklelyje paskandinau moterišką jos garbę. 

Turėjau kūdikius taip meilius ir gražius, kaip pavasario 
žiedeliai; ir žiūrėjau į tai, kaip jie nyko mano akyse ir 
mirė iš bado ir šalčio, klausydami girto tėvo prakeikimų. 
Turėjau savo židinį, kurį šildė gryniausia meilė; bet už- 
gesinau tą šventąją ugnį, ir nuo to laiko tamsumas, šal- 
tis, sunykimas ir mirtis jį užvaldė. Siandien aš esu vy- 
ras be pačios, tėvas be vaikų; neturiu nė kur prisiglausti; 
visi doresni jausmai manyje užgeso. Mirsiu girtuokliu“. 


III. Baisūs žodžiai: „Mirsiu girtuokliu!* Nors būtų 
galima ir amžinai girtuokliauti, — nustojus turtų, svei- 
katos, — nebūtų malonus gyvenimas. Tuotarpu girtuo- 
klis trumpina sau gyvenimą, vysta, kaip žolė. Kas tada 
bus su nelaiminga jo siela, jei be atgailos persiskirs su 
šiuo pasauliu? „Deja, — šaukia Dievas per pranašą Izają,. 
— dėja, kurie rytą atsikeliate, kad užsiimtumėt girtuo- 
klyste ir gertumėt iki vakarui, kad būtumėt įkaitę nuo 
vyno!.. Arpa, kanklės, bubinas ir vamzdis ir vynas jūsų 
pokyliuose, bet jūs neatsižvelgiate į Viešpaties veikimą. 
Todėl mirusiųjų buveinė plečia savo vidurius ir atveria 
savo nasrus be jokio galo; ir į ją žengia jos karžygiai ir 
jos liaudis“ (Iz. 5, 11— 14). 

„Kiekvienas medis, — sako Išganytojas, — kurs 
neduoda gero vaisiaus, bus iškirstas ir įmestas į 
ugnį“ (Mat. 3, 10). Girtuoklis nieko gera nedaro, gy- 
vena tik gerklei ir pilvui, net užmiršta Dievą. Baisu atsi- 
minti, kad girtuoklis per kiauras dienas negarbina Vieš- 
paties. Turėdamas apsvaigusią galvą, negali minties pkelti 
į Dievą; kelias ir gula nepasimeldęs, net kryžiaus ženklo | 
nepermetęs; patys gerai žinote, jog kiek kartų pasigėrė- 
te, tiek kartų apleidote kasdieninius popierius; o jei kada 
ir meldėtės, kas iš to? Anot priežodžio betariant: Tiek 
girto malda, kiek ligonio pasninkas. Taip girtuoklis pra- 
leidžia šiokias dienas! 

Sventomis dienomis, kai dievobaimingi žmonės sku- 
binasi bažnyčion pasimelstų, Šv. Mišių išklausytų, — gir- 
tuokliai sėdi aludėse. Bažnyčios rašytojas Tertulijonas 
gražiai sako: „Pilvas ir gerklė — yra girtuoklių dievas; 
smuklė atstoja jiems bažnyčią, šinkstalis — altorių; 
smuklininkas—jų kunigas, bonkoje — visas jų tikėjimas, 

stiklelyje visa jų viltis, girtybė — visa jų meilė“. Apaš- | 
talas šv. Povilas, vadindamas girtuoklius „Kristaus kry- 
žiaus neprieteliais“, sako: „Nes daugelis, apie kuriuos aš 
jums dažnai kalbėjau, (dabar gi ir su ašaromis sakau); 
elgiasi kaip Kristaus kryžiaus neprieteliai; jų galas — 
pražuvimas (Pil. 3, 18— 19). 

„Negali, — anot Kristaus, — blogas medis gerų 
vaisių duoti“ (Mat. 7, 18). Girtuoklystė yra gausi dau- 
gybės sunkių nusidėjimų versmė. „Kaip blaivybė, — 
sako šv. Cirilius Aleksandrietis, — yra visų dorybių 
motina, taip pat visų nedorybių motina yra girtuoklystė“. 
Daktaras Marambat'as Paryžiaus medicinos akademijoje 
aiškiai įrodė, kaip iš girtuoklystės dauginasi nedorybės; 
jis savo bandymus darė su trimis tūkstančiais piktada- 
rių; anot jo betariant, iš šimto valkatų — be reikalo el- 
getauja 70 girtuokliai; iš šimto vagių, apgavikų — 7 
girtuoklis; iš šimto nepilnamečių — 64 girtuokliai; iš 
šimto pasikesinusių ant skaistybės — 53 girtuokliai; iš 
šimto  žmogžudžių — 50 girtuoklių. Jei taip liūdni gir- | 
tuoklystės vaisiai Francijoje, kur daugiausia geriamas vy- 
nas, ką besakyti apie mūsų kraštą, kur nuo jaunų dienų 
žmonės pripranta prie degtinės, samogonkos, braškės? 

„Girtuokliai, — sako šv. Bazilijus, — yra palinkę 
į visa pikta“. Girtybė apakina žmogų ir daro drąsų vi- 
sam. Kad nebūčiau buvęs girtas, — sako ne vienas iš- 
siblaivėjęs, — nebūčiau tai padaręs... Nieko todėl ypa- 
tinga, kad girtuoklystė yra tiesus kelias į prapultį. „Ar 
jūs nežinote, — klausia Apaštalas, — kad... girtuokliai... 
nepaveldės dangaus karalystės“ (I Kor. 6, 10). Sv. Au- 
gustinas sako: „Kas tik neatgailos už girtuoklystę, — 
amžinai pražus“. O kaip girtuokliai beišpažins visas sa- 
vo nuodėmes, kad rytojaus dieną nebeatmena, ką vakar 
darė? kur jis tau beatlygins tiek skriaudų? atitaisys duo- 
tų papiktinimų? kur jis tau beatgailos? Tiesa, girtuoklis 
eina išpažinties, žada pasitaisyti, bet niekad neįvykdo sa- 
vo prižadėjimų; nekartą tą pačią dieną paskandina stik- 
lelyje gerus savo norus ir pasiketinimą pasitaisyti. Eina 
metai po metų, — o girtuoklis, kaip gėrė, taip ir geria; 
sęsta, pražyla — geria; ateis ir mirtis — gers. Girdėjo- 
te girtuoklio prisipažinimą: „Mirsiu girtuokliu!“ 


-- 

Pasižiūrėkite į girtuoklius, kuriuos patys pažinote: 
Gėrė dešimtį, dvidešimtį, trisdešimtis metų ir dabar gir- 
tuokliauja; paliks girtuokliais iki mirties, gal staigios, ne- 
tikėtos, be atgailos, be kunigo. Girtas be sąmonės ne- 
gali nė besužadinti gailesčio už savo nedorybes. Man 
pačiam teko būti prie girto mirštančio su perskelta gal- 
va; nieko nesusišnekėjau; tik kažinką nuolat niurzgėjo, 
dantimis grieždamas; turbūt, rūstinosi ant tų, kurie jį 
primušė. „Koks gyvenimas, toks ir mirimas“ — sako 
priežodis. Baisūs žodžiai, kurie visus privalo suturėti nuo 
girtuoklystės. „Žiūrėkite savęs, — įspėja Išganytojas, — 
kad kartais jūsų širdys nebūtų apsunkintos... girtuoklyste.. 
kad ta diena neužeitų ant jūsų netikėtai“. ; 


* 
* » 


Matote, Mieli Klausytojai, kaip „įsigalėjusi girtybė 
užmuša žmones dvasiškai ir naikina jų sveikatą ir tur- 
tą“. Turite aiškiai išdėstytus girtuoklystės vaisius, be- 
dugnę nelaimių, kurias girtuokliai sau rengia. To nežiū- 
rint, ar yra kita nedorybė taip paplitusi tarp Žmonių, 
kaip girtuoklystė. „Nuo degtinės tvaiko žemaičiai apako“ 
— sako garsus mūsų rašytojas. Tai pat galima pasa- 
kyti apie aukštaičius, kurie, jei ne degtineje, tai rudame 
aluje mirksta... Mūsų žmonės geria susitikę, geria persis- 
kirdami; geria iš širdies skausmo, geria ir iš linksmybės; 
geria, kuomet šalta, kad susišildytų; geria kai šilta, kad atsi- 
vėdintų; geria alkani badui nutildyti, geria ir sotūs ape- 
titui padidinti; geria, geria... kiti geria be jokios pertrau- 
kos. Ar esti koks nors susirinkimas, kur apseitumėt be 
svaiginamųjų gėralų? Ar tai grįžta jaunavedžiai iš baž- 
nyčios, priėmę šv. moterystės sakramentą, ar krikštatė- 
viai parveža pakrikštytą kūdikį, — tuojau turi būti ant 
stalo degtinės; ir dainuojate per keletą dienų: „Sveikas! 
dėku! duok arielkos! uždėk sūrio ant torielkos!..“ Net ir 
per pakasynas statoma degtinės butelys, ar alaus uzbo- 
nas šalip uždegtos grabnyčios, po Nukryžiuotojo kojų; 
ir šv. giesmes giedodami, vilginate nasrus degtine, alu- 
mi. Taip svarbiausios žmogaus dienos: vestuvės, krikš- 
tynos, pakasynos neapseina be girtuoklystės! 4 

O, kada gi pagaliaus atsimerks jums akys, kuomet 


— 

išsižadėsite visų girtuoklystės nedorybių, kuriomis su- 
tepate draugiškus savo susirinkimus, iškilmingiausias 
žmogaus gyvenimo valandas ir šventas dienas, Dievo 
garbei pašvęstas?! Jei nemokate išlaikyti saiko gėrime, 
meskite visai gėrę; degtinę išvarykite iš savo namų, ša- 
linkitės jos parduotuvių; vieni kitus prikalbinėkite, kad 
į smuklę nė kojos nekeltų; vieni kitus dabokite. Nesa- 
kykite, mažai tegerią; ar gi nežinote, kaip silpnas yra 
žmogus, o kaip stiprus pripratimas? Niekas negimė gir- 
tuokliu; šiandien geriate su nuovoka, rytoj gal siurbsite 
be nuovokos. Gražiai sakoma apie vieną poną, kad jis 
iš pradžios gėręs arbatą su .konjaku, paskiau konjaką su 
arbata, ant galo konjaką, kaip arbatą... Taip ir su kiek- 
vienu gali atsitikti, jei nesisaugosi. Kasdieninis prityri- 
mas rodo, jog kiekvienas nors su nuovoka vartojimas 
svaigalų, ypač degtinės stačiai veda girtuoklystėn. 
Pašalinkite iš savo tarpo girtuokliavimą, tą didžiau- 
sį savo nevidoną, atsiras tarp jūsų gerovė, turtų, krik- 
ščioniškų dorybių; su blaivybe įvyks ramus gyvenimas 
mūsų miestuose ir kaimuose; mūsų jaunuomenės pa- 
puošiinas bus papročių skaistumas; švies mums visur 
Dievo palaima ir išganymo viltis. Klausykite proto, kad 
girtuoklystė gaišina turtus ir sveikatą naikina; klausykite 
tikėjimo, kad girtuoklystė yra visų nedorybių motina, 
stato pavojun jūsų išganymą ir veda į amžinąją prapuliį. 
Klausykite Vyskupo balso, kurs ganytojiškoje savo gro- 
matoje dėl Dievo maldauja, kad mestumėt gėrę degtinę 
ir pasiskubintumėt įsirašydinti į blaivystės broliją. „Su- 
sipraskite, mielos mano avelės, — šaukia Vyskupas, — 
išsižadėkite tos taip biaurios ir pragaištingos girtuoklys- 
tės, pameskite tą piktą papratimą!..“ — Paklausykite bent 
paties Išganytojo žodžių: „Žiūrėkite savęs, kad kartais 
jūsų širdys nebūtų apsunkintos... girtuoklyste*. Amen. 


a 


Rūstumas. 


„Jei rūstinatės, tai nenusidėkite“ 
(Ep. 4, 25). 


Jausmai, tarp kitų rūstumas, taip yra žmogui rei- 
kalingi, kaip malūnui vėjas, pūčiąs į sparnus; be vėjo 
malūnas nesisuks; žmogus be jausmų būtų be gyvumo, 
kietas kaip akmuo, šaltas kaip ledas: vienodai žiūrėtų į 
gera ir. pikta, dorybes ir didžiausius nusidėjimus. 

Nelaimė šeimynai, kurios galva be jausmų, kaip 
statula, į visa žiūri abejingomis akimis; joje tuojau ran- 
dasi netvarka. Kur viršininkui trūksta drąsos priversti. 


„valdinius, kad atliktų savo priedermes, — ten atsiranda 


visokių nedorybių, nes nėra, kas juos draustų. 

Todėl rūstintis nėra užginta, tik nusidėti draudžia- 
ma. „Jei rūstinatės, — sako šv. Povilas, — tai nenusi- 
dėkite“. Ir Jėzus Kristus, ramumo pavyzdys, pamatęs, 
kaip buvo niekinami Dievo namai, supyko ir pasida- 
ręs tarsi rimbą iš virvelių, išvarė visus iš bažnyčios 
(Jon. 2, 15). 

Tokia rūstybė, kilanti iš Dievo ir artimo meilės, 
nedorybėms suturėti, neužginta. Bet rūstumas, kurį 
Bažnyčia priskaitė prie septynių didžiųjų nuodėmių, vi- 


"sai skiriasi nuo minėtos rūstybės; jinai yra biauri yda 
Dievo ir žmonių akyse. 


Nieko nėra paprasčiausia, kaip rūstumas: nėra žmo- 
gaus širdies, į kurią ji neįsiskverbtų, nerasi amžiaus, ku- 
tiame būtum nuo jo laisvas, — juk pyksta ir kūdikis 
lopšyje ir nekantrus“ senis nuolat murma. Pasižiūrėkime 
šiandien į rūstybę, I kada ji nuodėminga, II kaip biauri 
rūstybės yda ir III kaip ji žmogui kenkia. 

I. Jau girdėjote, kad ne kiekviena rūstybė, ne kas 
supykimas esti nuodėmė; kol šuo pririštas, niekam ne- 
kenkia; priešingai, jis saugo namus; bet, jei nukandęs 
virvę, pradeda visus bereikalingai užpuldinėti, — bloga. 
Nelyginant ir rūstumas, kol jam viešpatauja protas ir 

valia, gali būti geras, naudingas, bet jei išsprunka iš jų 
valdžios, puola, ko nereikia, yra nuodėmė. Supraskite: 
Tada tik rūstybė yra nuodėminga, kai esti be tikros prie- 
žasties, kada pykstatc be saiko, degate apmauda, neapy- 
kanta, kada jos nebevaldo nei protas, nei valia. 


Taip ne kartą pyksta puikus ant to, kurs niekina 
jo tuštybę, norą save išaukštinti; godus verda iš piktu- 


mo ant tų, kurie neduoda jam neteisingai padidinti savo - 


turtų; paleistuvis siunta iš rūstybės ant to, kuris jam 
neleidžia gardžiuotis gyvuliškais geiduliais. Užgauk ką 
nors neatsargiu žodžiu, tuojau pyksta be galo, be kraš- 
to: dega neapykanta, žada keršyti, apmaudą giežia. Tė- 
vai, reikale nubausti vaikus, nedaro tai iš meilės, bet 
įpuola baisian supykiman, keikia, muša be pasigailėjimo; 
daro tai ne tiek, kad nuo pikta juos suturėtų, kiek kad 
patenkintų savo pyktį. Tokia be saiko ir be tikros prie- 
žasties rūstybė nėra sveiko proto vaisius, nesutinka su 
Dievo valia, yra nuodėminga. 

Iš to numanykite: Kada su supykimu vienijasi ne- 
apykanta; kada užsirūstinę artimui velijate didelių nelai- 
mių, ligų, mirties; kada jį biaurojate visokiais negražiais 
žodžiais, keikiate; kada jam didelę skriaudą padarote, la- 
bai niekinate; kada rūstybė ilgesnį laiką, keletą dienų, 
savaičių tęsiasi; kada su artimu nešnekate, jo vengiate, 
negalite į jį abejingai pažvelgti... tokiuose atsitikimuose 
rūstybė gali būti net mirtingoji nuodėmė, nes labai pa- 
žeidžia meilės įsakymą. 

Jeigu esti nedidelis supykimas, neilgai jis tęsiasi, 
laisvas nuo neapykantos, apmaudos, — esti tik mažas 
nusidėjimas. O tame atvejyje, kai, pajutę rūstumą, tuo- 
jau jį, kiek galėdami, savyje malšinate, — nėra jokio nu- 
sidėjimo: tas pirmutinis rūstybės jausmas nepareina nuo 
laįsvos mūsų valios: Bet-ir tokios fūstybės reikia sau- 
gotis, nes jinai yra biauri yda ir esti kitų įvairių nuodė- 
miu priežastis. 


II. Viešpaties Išminčius sako: „Nebūk greitas pyk- 
ti, nes rūstybė ilsis paikojo antyje“ (Psalm. 7, 10). Tikrai 
rūstumas atima žmogui protą ir padaro jį tikrą beprotį. 
Pažiūrėkite į supykusi, patys įsitikinsite, taip esant: Įrū- 

stinto žmogaus akys ugnimi žeria, kakta suraukta, skruos- 
tai tai kaista, tai nubąla, tai mėlynuoja, veidas iškreiptas, 
lūpos apsiputojusios; visas kūnas dreba, tarsi drugio 
krečiamas... Tikras pamišėlis. Žmogus supykęs, tai tarsi, 
apsvaigėlis, į kurį negalima žiūrėti be pasigailėjimo. 

Ką besakyti apie jo žodžius ir darbus supykime! 
Ar juose reiškiasi proto mors šešėlis? Kalba jis ir daro, 
kaip beprotys! Senovės gydytojas (Galėnas pasakoja 
kartą matęs supykusį, kurs, negalėdamas durų atidaryti, 
apsiputojės griežęs dantimis, krimtęs raktą, duris kojo- 
mis spardęs ir baisiausiai keikęs... Toks reginys išgy- 
dęs patį Galėną nuo rūstybės. 

Be abejonės, patys matėte ne kartą savomis aki- 
mis, kaip supykęs žmogus nežino, ką besakąs, ką beda- 
rąs, ko paskiau ir pats turi gėdyties. Matėte gal, kaip 
perpykę šaukia ne savu balsu, griežia dantimis, sugniau- 
žę kumštį, puola, muša, kojomis spardo, kas papuoia, 
nagais plėšia, dantimis kanda, tarsi laukinis žvėris, net pats 
save žeidžia, plaukus nuo galvos sau rauna, ko jau nei gal- 
vijai nedaro. Užtat nenuostabu, kad šv. Jonas Auksa- 
burnis šitaip rūstų peikia: „Nieko nėra -biauresnio, kaip 
rūstus žmogus; geriau gyventi su galvijų, negu su to- 
kiu žmogumi“, 

„Rūstybė, sako šv. Bazilius, Ealgidė ginklą ir mer- 
kia jį žmogaus kraujuose; supykime išsižada brolis bro- 
lio; gimdytojai ir vaikai nebeklauso, šv. prigimties balso. 
Supykęs. nebepažįsta savęs, ką jis tau bepažins savo gi- 
mines? Žvėriškame savo įnirtime jis panašus į kalnų upę, 
kuri puola slėnin ir visa neša su savim, kas jai pakliuva 
pakeliui. Kaip tikrai pašėlusio, niekas jo nebegali sulai- 
kyti susivaldymo ribose: nei žilo plauko privengimas, nei 
privaloma doram pagarba, nei kraujo ryšiai, nei dėkingu- 
mas už gautas malones“. 


III. Rūstybė ne tik biauri yda, bet ar kenkia sveika- 
tai, kaip kūno taip ir sielos. Aiškiai Sventasis Raštas 
sako: „Rūstybė trumpina dienas“ (Ekl. 30, 26). Tai su- 
prantamas dalykas. Rūstumas, tarsi, audra judina, purto 
visus mūsų dirksnius. Kaip vėsula, užkliudžiusi medį, 
plėšia lapus, laužo šakas, kartais net visą susuka, su- 

kraipo, nulaužia; taip-pat rūstybė, suerzindama visus 
mūsų dirksnius, gadina sveikatą ir gyvenimą trumpina, 

Vienam ligoniui, kurs nuolat, kaip širšė zirzdavo 
iš rūstybės, gydytojas pasakė, jo ligos priežastis esąs 
dažnas supykimas. Ligonis nenorėjo tuo tikėti, net sako- 
mas smarkiai supyko. Gydytojas paėmė veidrodį, pastatė 
ligoniui prieš akis ir tarė: „P4žiūrėk, tai tavo paveikslas 
su mirtingai išbalusiu veidu ir beprotiškai blizgančiomis 
"akimis. Dažnesnės tokios audros rauna gyvenimo me- 
džio šaknis“. Todėl nereikėtų stebėtis, jei pasakysiu, kad 
kai-kurios ligos netaip kenksmingos, kaip rūstybė. 

Esti net atsitikimų, kad perdidelis supykimas staiga 
užmuša žmogų; jis yra priežastis apopleksijos ir netikėtos, 
ūmos mirties. Apsakoja, kad Matas, Vengrijos karalius, 
ūmai miręs iš supykimo, jog pritrūko šviežių vaisių Fran- 
cūzų pasiuntiniui priimti. Čekų karalius Vaclovas taipogi 
supykęs staiga pasimirė. Teisingai tat sakoma, kad. rūs- 
tus panašus į bitę, kuri, kitus geldama, save pačią žudo. 

Dar labiau, negu kūnui, rūstybė kenkia sielai. Kas- 
dieniniai prityrimai rodo, kad rūstumas yra tai pragaro 
sėkla, iš kurios dygsta ir auga įvairios, nedorybės. Kai 
tik jis pavergia žmogų, tuojau veda kenksmingų savo vai- 
sių: barnius, neapykantas, vaidus, nesutikimus, panieki- 
nimus, piktažodžiavimus, muštynes, žmogžudystes ir 
tiems lygius dalykus; juos šv. Povilas išvardijęs stačiai 
sako: „Kurie tai daro, negaus Dievo karalystės“ (Gal.5,21). 

Kad tokius ir į tuos panašius daiktus žmonės daro 
supykime, to nereikia įrodinėti; patys gerai žinote, kaip 
supykę elgiatės: keikiate be galo, šaukiate perkūnus, pik- 
tas dvasias, velijate kitam mirties ir dar kokios? netikė- 
tos, staigios! kad jį perkūnas užmuštų, kad jį žemė pra- 
rytų, kad jis nusprogtų! Ar negirdžiate, kaip baisiai vieni 
kitus supykę niekina? pravardžiuojate pusgalviais, asilais, 
gyvatėmis... 

Kas besuskaitys tuos visus biaurius žodžius, ku- 
riais vieni kitus dergiate, kurie net minėti baisu. Esti net 
tokių atsitikimų, kuomet, norėdami apmaudą nugiežti, šv. 


mišioms mėgina duoti, kad artimui, su kuriu pykstamasi, 


kas-nors bloga įvyktų; apakėliai nebeatmena, kad Šven- 
čiausią Auką Kristus įstatė ne tam, kad užtrauktų ant 

„ žmonių Dievo bausmę, bet kad išmelstų Jo pasigailėjimą. 


Tiek bloga sielai padaro rūstybė: Sutepa ją biau- 
riausiomis nedorybėmis, rengia jai teismą be pasigailėjimo 
ir rūsčią Dievo bausmę. Pats Išganytojas aiškiai sako: 
„Oirdėjote, kas seniesiems pasakyta: Neužmušk; kas gi 
užmuštų, bus smerktinas teisme. Aš gi sakau jums: 
Kiekvienas, kurs pyksta ant savo brolio bus smerktinas 
teisme... O kas sakytų: Beproty, bus smerktinas į pra- 
garo ugnį“ (Mat. 5, 22). 

* * 

Iš tų trumpų apie rūstybę žodžių matote, Mieli 
Klausytojai, kaip ji biauri Dievo ir žmonių akyse. Todėl 
ir jūs šiandien pasibiaurėkite ta nedorybe ir, jei dabar 
esate ant ko supykę, liaukitės ir grįžkite namo laisva 
nuo rūstybės širdim. Nutarkite ateityje kovoti su tuo 


-palinkimu, valdyti save. Nebūkite, kaip kalakūtai, kuriems 


gana sušvilpti, ar parodyti raudonas skuduras, —- tuojau 
pučiasi, supykę. 
Jei pradedi pykti, šalinkis tų asmenų, kurie tave er- 


' zina; „supykęs nieko nekalbėk, nes tada kiekvienas tavo 


žodis bus rūstus, skaudus; nieko tuomet nedaryk; kad 
paskiau nereikėtų gėdytis savo pasielgimo. Pagonų filo- 
sofas vienam karaliui davė tokį patarimą: Supykęs jis 
privaląs perskaityti 24 graikų abecėlės raides, pirma negu 
ką sakysiąs, ar darysiąs. Jums, krikščionys, aš patarčiau 
supykus atkalbėti „Tėve mūsų... atleik mums mūsų kal- 
tes, kaip ir mes atleidžiame savo kaltininkams“.. pirm 
ką sakant ar darant. Šitaip elgiantis, turėsite nusiraminti, 
rūstybė nepastumės jūsų į neapgalvotus, nuodėmingus 
žodžius ir darbus. 

„Taigi, aš, kalinys Viešpatyje, maldauju jus elgtis, 
kaip verta to pašaukimo, į kurį jūs esate pašaukti: visu 
nuolankumu ir romumu, kantrybe, meile, pakenčiant kits 
kitą, rūpestingai palaikant ramybės ryšiu dvasios vienybę... 
Jei rūstinatės, tai nenusidėkite; tegul saulė nenusileidžia 
ant jūsų rūstybės.. Visoks kartumas, rūstybė, narsas, 
šauksmas ir piktažodžiavimas tebūna pašalinti nuo jūsų 
su visokiu piktumu. Būkite kits kitam maloningi, gailes- 
tingi, kits kitam dovanokite, kaip ir Dievas dovanojo jums 
Kristuje“ (Ep. 4, 1—32). Amen. 


Tingėjimas. 


„Tingėjimas mokina da ESS 
1237 


Kas atsidėjęs apsvarsto visus sutvėrimus, tas turi 
patėmyti visatoje tikslingumą ir tvarką. Sutvėrėjas pa- 
skyrė visiems tvariniams uždavinį, kuriam pildyti suteikė 
reikalingų gabumų. Tai yra faktas, kurį patvirtina gam- 
tos mokslas ir Apreiškimas. . Sv. Raštas aiškiai sako: 
„Dievas matė visa, ką buvo padaręs, ir buvo labai ge- 
ra“ (Gen. 1, 31), būtent: kiekvienas kurinys tiko savo 
paskyrimui. 

Jei tat Dievas ir mažiausiems tvariniams paskyrė 
tam tikrą veiksmo sritį, davė tam tikras ypatybes, negali | 
būti abejonės, kad ir visos gamtos karaliaus-žmogaus 
nepaliko be tam tikro paskyrimo. Kiekvienas žmogus 
gavo iš Dievo tam tikrą pašaukimą, kurį gyvenime pri- 
valo sekti. Darbą, kurį uždeda pašaukimas, turi kiekvie- 
nas sąžiningai dirbti. 

Zmogus, nedirbąs jokio darbo, tinginys būtų žmo- 
nių draugijos sunkenybė, tarsi, sugedęs kūno sąnarys. 
Tinginėdamas vėl padarys įvairių nuodėmių, nes, anot 
Šventojo Rašto: „Tingėjimas mokina daug piktenybės“. 
Bažnyčia tingėjima, kaipo kitų nusidėjimų versmę, pa- 
skaitė tarp septynių didžiųjų nuodėmių. Siandien saky- 
siu, kad I tingėjimas kenkia laikinam žmonių gyvenimui, 
bet II dar labiau amžinam. Klausykite. 

I. Jei klausite, kam Dievas laiko mus ant žemės, 
— atsakys Jobas: „Žmogus gimsta darbui“... Kaip paukš- 
čiui duoti sparnai skraidyti, taip žmonėms rankos dar- 
bui (5, 7). Žinokite, jog priešiaraujate savo paskyrimui, 
šalinatės savo tikslo, jei tinginėjate. „Darbas, — sako 
Tertulijonas, — yra Dievo Apvaizdos įrankis; ji neduoda 
nė vienam sutvėrimui dykinėti“. 

Angelai danguje be paliovos garbina Dievą, giedo- 
dami: „Šventas, Šventas, Šventas Viešpats, galybių Die- 

vas; pilnas yra dangus ir žemė Jo garbės“... Ant žemės 
jie tarnauja žmonėms. „Ar gi ne visi jie yra tarnaujan- 
čios dvasios, išsiųstos tarnauti dėl tų, kurie turi gauti iš- 
ganymo tėvainystę?“ -- klausia šv. Povilas (Žyd. 1, 14). 

Ką besakyti apie kitus mažesnius sutvėrimus; jie 
visi juda, kruta; nė vienas jų netinginėja. Žiūrėkite į bi- 
tes, skruzdės, kaip juos nuolat dirba. Kuri bitė būna 
be darbo? Vienos medų renka, kitos avilį saugoja, tre- 
čios perus apžiūri, nugeibusias laukan gabena.. Skruz- 
dės, nuolat maisto ieškodamos, takus išmina; neša daik- 
tus didesnius už save; ko negali pakelti, vilkte velka dvi, 
trys susikabinusios... 

Ne veltui Šventasis Raštas ragina: „Eik, tinginy, pas 
skruzdę, ir pasižiūrėk į jos takus įr mokykis išminties. 
Ji, nors neturi vado, nei mokytojo, nei kunigaikščio, va- 
sarą prirengia sau maisto ir piūties metu sau susirenka, 
kuo mistų. Ir kolei, tinginy, miegosi? kada kelsies iš 
savo miego? Tu truputį pamiegosi, truputį pasnausi, 
truputį sudėsi rankas, kad miegotum: ir ateis tau stoka, 
lyg keleivis, ir neturtas, lyg apsišarvojęs vyras“ (Pr. 6, 
6—11). 
Kad tingėjimas yra kenksmingas, tai numanė ir 
pagonai, sekdami vien tik protą. Romėnai tokiuos, ku- 
rie negalėjo įrodyti, iš ko gyveną, bruko į kalėjimus ir 
surakintus varė dirbti viešųjų darbų. Atėnuose tinginiai 
buvo rūsčiai baudžiami, it piktadariai.  Amazis, Egipto 
karalius, buvo įsakęs visus, kurie pasakyti negalėsią, iš 
ko mintą, bausti mirtimi, kaipo dykaduonius ir visuome- 
nės sunkenybę. Senovėje Kiniečiai niekam dykinėti ne- 
leisdavo, net aklus statydavo prie girnų malti, raišiems 
liepdavo rankomis dirbti, kiekvienam paskirdavo darbą 
sulig jo sugebėjimu... 

Kaip galėtų krikščionys  dykinėti, kai mūsų vado- 
vas, Jėzus Kristus, apie save sakosi: „Esu vargšas ir 
vargstu nuo-pat savo jaunystės“. Komet. Apaštalas, mū- 
sų mokytojas, visus ragina: „Meldžiame jus, broliai, at- 
likti savus reikalus ir darbuotis savo rankomis taip, kaip 
jums įsakėm“ (I Tes. 4, 10). Pamąstykite: jei visi pradė- 
tų tinginėti, niekas nedirbtų, kiekvienas žiūrėtų iš sveti- 
mų rankų, nebūtų ir ko valgyti, kuoapsidengti, kur gyventi... 

Kitoj vietoje Šv. Povilas net save patį pavyzdžiu 
stato:  „Nevalgėme nėkieno duonos dovanai, bet dirbo- 
me naktį, ir dieną, vargdami ir nuvargdami, kad neapsunkin- 


tumėm nėvieno jūsų... kad duotumėm save kaip pavyz- | 


dį jums sekti mus. Juk ir pas jus būdami, mes jums 
tai aiškinome, kad, jei kas nenori dirbti, tegul ir nevalgo. 
Tačiau mes girdėjome,kad kai-kurie jūsų tarpe elgiasi netvar- 
kingai, nieko nedirbdami, užsiima tuščiais dalykais. Tiems, 
kurie yra tokie, mes įsakome ir juos įspėjame Viešpatyje 
Jėzuje Kristuje, kad, ramiai dirbdami, valgytų savo duoną“ 
(II Tes. 3, 8—13). 

Tačiau kaip daug. pas mus galima sutikti tokių, ku- 
rie neturi jokio darbo, — ne dieną, ne savaitę tinginėja, 
bet metus ir visą savo gyvenimą perleidžia bedykinėdamį. 
Iš aukštesnių luomų ne vienas gyvena, kaip aprašytasis 
Evangelijoj turtuolis: (Gerai pavalgyti, dar gardžiau atsi- 
gerti, gražiai rėdytis, nuo ryto iki vakaro vėpsoti — vi- 
sas jo užsiėmimas. Jam gal rcdos, kad tie tik privalą 
dirbti, kuriems darbu reikia pelnytis savęs ir savųjų iš- 
laikymas; jam gi nėsą reikalo nei rankos pajudinti, nei 
kojos pakelti, nes turis iš ko gyventi. Tarp žemesnių irgi 
nestinga. tinginių. Patys, gal žinote ne vieną, kurs „ponu 
gimė, ponu ir mirs“; jie vietoje dirbti — brangų laiką 
niekams gaišina, pašaliais slankiodami. Patys nuolat ma- 
tote, kaip sveiki, tvirti žmonės, nuplyšę, pusgirčiai pavar- 
gėliais vaikščioja pakiemėmis, iš kito rankų žiūrėdami. 

Dar daugiau yra tokių, kurie dirba nenoromis, by- | 
tik dieną praleidus; kurie dienoje tepadirba tiek, kiek kitas 
per vieną, kitą valandą, kurie dirba, bytik padirbus, by- 
tik paėmus gerą užmokestį, o nežiūri, kaip darbas bus 
atliktas. Jie neboja, kad tokiu būdu skriaudžia kitus, kad 
iš to kyla netvarka žmonių gyvenime, amatų, pramonės 
puolimas, visuomenės, paskirų žmonių ir jų pačių netur- 
tas; nes už savo nesąžiningumą nustoja vietos, uždar- | 
bio ir pamato vargo. Neveltui Sventasis Raštas sako, 
jog tinginys įpuola neturtan. (Pr. 6, 11). 

II. Daugiau vienok tingėjimas kenkia sielai ir amži- 
najam gyvenimui: tinginys stato save pavojun amžinai 
pražūti. Nors nieko kita pikta nedarytum, tačiau, jei tik | 
esi tinginys, — jau nesi geras žmogus. 

Sv. Jonas Auksaburnis tą dalyką šitaip aiškina: „Turi 
tarną; jei jis tavę neapvagia, nesibara su tavim, nesipriešina 
tau, bet yra tinginys ir nenori, kaip reikiant, dirbti jokio 
darbo, — ar toks tarnas bus tau mielas? ar jo kuovei- 
kiausiai neatštatysi? Į tokį tarną panašus būtų krikščio- 
nis, kurs, tiesa, tyčiomis nieko pikta nedarytų, bet ir ne- 
„veiktų nieko gera, girtina; jau.vien dėl to, kad nedaro 
tai, ką gali ir turi dirbti, nevertas amžino užmokesčio, 
nes. dangus yra duodamas už triūsą, už gerus darbus. 
Kas nedirba, negali reikalauti atlyginimo; tarnas, Evange- 
lijoje aprašytas, kurs pono talentus, sau pavestus, užkasė 
žemėn, buvo rūsčiai subartas ir nubaustas, nors jis tų 
talentų neišaikvojo, napametė, nors jų piktam nesuvartojo“. 

Gana to, kad nieko neuždirbo, kad laiko nesunau- 
dojo, 'bet dykinėdamas jį praleido. Todėl negeriau bus 
ir tinginiui, kurs Dievui, kaip reikiant, netarnauja, gabumų 
Viešpaties jam duotų nesunaudos; protą, sveikatą pašvęs 
ne geriems darbams, o niekams — žaidimams, pramo- 
gėlėms, dykinėjimams. Žinomi yra Išganytojo žodžiai: 
„Nenaudingą tarną išmeskite laukan į tamsybes; ten bus 
verksmo ir dantų griežimo“ (Mat. 25, 30). 

Pažvelkite dar, kiek pikta gimdo dykinėjimas. „Tin- 
gėjimas, — sako Sventasis Raštas, — mokina daug pik- 
tenybės“. Ir tikrai: Nėra nedorybės, į kurią netraukių 
tinginystė. Žmogui yra įgimta - kas nors veikti; jei ne- 
užsiima kuo nors naudingu, — tai jis įsipainioja į ne- 
tinkamus dalykus. Kaip žemė, gerai neišdirbama, veisia 
visokias piktažoles, taip ir žmogus, nerandąs naudingo 
užsiėmimo, įsileidžia į piktus darbus ir žudo savo sielą. 
Sv. Jonas Auksaburnis duoda gražų palyginimą: Kaip 
vanduo, pamažėli besisunkdamas į laivą pro plyšį, skan- 
dina jį dėl plaukiančiųjų tinginystės, taip pat, žmogui 
dykinėjant, skverbiasi piktos mintys ir pageidimai jam į 

širdį, kol jo nedorybės nepražudys. 
1 Labiausia, kad tinginys neatlieka ir tikybos prieder- 
mių; nieku laiko Dievo ir Bažnyčios įsakymus; kasdie- 
nius poterius ir paprasčiausias maldas apleidžia; jei ret- 
karčiais ir kalba, tai skubiai, be jokios minties, be pakė- 
limo širdies į Dievą. Bažnyčion Mišių klausyti nevaikš- 
čioja, neklauso pamokslų, neina šv. Sakramentų; jeigu 


352 TINGĖJIMAS 


kartą metuose ateis velykinės, tai visai neprisiruošęs, be 
gailesčio, be noro pasitaisyti; tokia išpažintimi ne tik ne- 
apvalo savo sąžinės, bet dar labiau ją suteršia, užmigdo... 
„Ir paskesnieji to žmogaus darbai, — anot Šventojo 
Rašto, — darosi blogesni už pirmuosius“ (Mat. 12, 45), 

Klausykite, ką sako šv. Augustinas: „Apaštalas Petras, 
mieli broliai, susirūpinęs jūsų išganymu, dailiai perspėja 
ir budėti ragina, sakydamas: Budėkite, nes jūsų prieši- 
ninkas velnias aplink eina, kaip kriokiąs liūtas ieškoda- 
mas, ką prarytų. — Budėkite užtat, broliai, nugalėdami 
tinginystę savyje; nes ką gi daro dykinėjimas? Jo esame 
gundomi paleistuvystėn, puikybėn, apsirijiman esame 
masinami; jo pratinami perilgai miegoti, jo įtraukiami į 
niekingas, dažnai piktas ir nedoras kalbas... Ką manai, 
broli tinginy! kam tu begali tarnauti, jei ne kūno geidu- 
liams? Linok, jog niekas nebus dangaus gyventojas, | 
kas buvo tinginystės mėgėjas“. 


* 


* * 4 

Suprantate dabar, Mieli Klausytojai, kaip tingėjimas 
kenkia laikinam ir amžinajam žmogaus gyvenimui. To- 
dėl saugokitės tinginystės. Sutverti esame darbui; kiek- 
"vienas sulig savo pašaukimu noromis darbuokimės. „Ką 
žmogus pasėja, tai ir piaus. — sako Apaštalas. — Taigi 
darykime gera ir daryti nesiliaukime, nes savu laiku 
piausime, jei nebūsime pailsę. Todėi kolei turime laiko, 
— darykime gera visiems“ (Gal. 6, 8—10). Dėl darbų 
napamirškime sielos reikalų.  Mylėkite maldą, klausykite 
pamokslų, skaitykite geras, naudingas knygas, eikite ver- 
tai šv. Sakramentų. Taip gyvendami ant žemės būsite 
laimingi; anapus kapo išgirsite tuos linksminančius žo- 
džius: „Gerai, gerasis ir ištikimasis tarne; kadangi tu bu- 
vai ištikimas ant nedaug, aš tave pastatysiu — ant daug; | 
įeik į savo Viešpaties džiaugsmą“ (Mat. 25, 21). Amen. | 


» 


Dorybės. 


„Šalinkis pikta, daryk gera!“ (Ps. 36, 27). 


Mieli Klausytojai! Keliolikoje pamokslų išaiškinau 
jums Bažnyčios mokslą apie nuodėmes ir jų vengti ra- 
ginau. Siandien kreipiuosi į kiekvieną jūsų Psalmės žo- 
džiais: „Salinkis pikta, daryk gera“. Daugelis krikščionių 
klaidingai mano, kad užtenka išganymui nebūti blogam 
žmogui; jie šiaip bei taip saugosi sunkių nuodėmių, 
o mažas kasdienines nieku sau laiko; gerais gi darbais, 
dorybėmis visai nesirūpina. „By tik tokių nusidėjimų te- 
turėčiau, — sako ne vienas, — tai apsiavęs į dangų 
nueičiau“... 

„Kurs taip kalba pasirodo esąs tinginys sielos rei- 
kale; niekais laikydamas mažus daiktus, palengva įpuols 
į mirtingąsias nuodėmes, — taip nustos Dievo malonės 
ir praras išganymą. Kad laivas, vilnių srovės pagautas, 
būtų paskandintas, — sako vienas dvasiškas rašytojas — 
gana plaukiantiems nustoti irtis; bet kad prieš bangas 
nuplauktų kur reikia, — reikalingas didelis irėjų sukru- 
timas. „Tas pats esti su žmogum: nuskęsti nedorybių 
tvane, užtenka pasiduoti sugedusios prigimties silpnybei; 
bet kad prieš savo geidulių audras, blogų žmonių ma- 
sinimą ir velnio pagundas pakliūtum amžinos laimės 
uostan, — reikia didelio rūpesčio (Skaramelli). 

Išganytojas sako: „Kiekvienas medis, kurs neduo- 
da gero vaisiaus, bus iškirstas ir į ugnį įmestas“ (Mat. 
13, 10). Medis, nors neveda blogų vaisių, tačiau ir gerų 
neduoda, veltui žemę užima ir vertas iškirsti; taip ir krik- 
ščionis, jei nesielgia blogai, bet ir nieko gero nedaro,— 
pelnosi bausmę. Užtat ragina Šventasis Raštas: „Šalinkis 
pikta, daryk gera“. Taip pat skelbia apaštalas šv. Petras: 
„Kas nori mylėti gyvenimą ir gerų dienų matyti... tegul 
jis nusigręžia nuo pikto ir tegul daro gera“ (I Petr. 

Galų gale, pastačius triobą, negana užtaisyti visi 
plyšiai ir užkamšyti skylės, bet reikia dar ir papuošti 
vidus; taip pat statant dvasiškus rūmus, nesitenkinkite 
pašalinę iš jų nuodėmių šiukšles, bet rūpinkitės juos 
papuošti dorybių žiedais ir vaisiais. Krikščionis be do- 
rybių—tai riešutas be branduolio, šulinys be vandens,-— 
niekam netinkąs. Todėl, išdėstęs jums nuodėmes, toliau 
sakysiu apie dorybes; šiandien apskritai pakalbėsime, I 
kas tai yra dorybė ir II kaip-jinai įgijama. 


I. Prie kiekvieno darbo galima priprasti, kiekviena- 
me dalyke išsilavinti. Taip antai, dažnai skaitant, rašant, 
ką tik vien darant, --- priprantame lengviau tai atlikti, ir 
mūsų valia į tai palinksta. Tokiu būdu galima įprasti į 
gera ir į pikta: gėrimą, keiksmą melavimą... Kada žmo- 
gus dažnai elgiasi blogai, įgyja kaskart didesnį palinkimą 
į pikta, įpuola į nedorus įpročius, nedorybes; 0 tankiau 
ką nors kilnaus vykdydamas, į tai svyra, ir tas gražus pa- 
protys vadinamas dorybe. 

Daryti kas nors retkarčiais dar nebus dorybė. Sa- 
kysime: Jei išmaldą duosi, sušelpsi vargšą kartkartė- 
mis, o nejausi savyje nuolatinio palinkimo, pasak To- 
bijo: „Jei turėsi daug, duok apsčiai; jeigu turėsi ma- 
ža, noromis rūpinkis suteikti maža“ (4, 9), dar nebus 
gailestingumo dorybė. Bet, jei liūdėsi, kaip karalius Ti- 
tas, negalėdamas duoti vargšui išmaldos, būsi tikrai gai- 
liaširdis. Todėl ne tas yra tikrai doras žmogus, kurs 
kartais ką nors gera padaro, bet kurs nuolat nori ir 
trokšta kuogeriausiai savo pareigas vykdyti, Viešpaties 
valią visame, kaip nori Dievas ir dėl to, kad Jis nori. 

„Yra prigimtų dorybių. Esti žmonių, prigimtimi pa- 
linkusių į romumą, teisingumą, paklusnumą... Įgimtomis 
dorybėmis atsižymėjo net kai kurie pagonai: Zinomas 
yra Sokratas savo kantrumu, Aristidas teisingumu. Pri- 
gimties dorybės skiriasi nuo tikrų, krikščioniškų dory- 
bių, kaip paauksuoti daiktai nuo gryno aukso; nors švie- 
čia jos žmonių akyse ir gali būti ne vienam pavyzdys, 
— Viešpaties skyvaizdoje yra be vertės ir neturės už- 
mokesčio amžiname gyvenime. Tie žmonės daro tai ne 
dėl Dievo, bet įgimtu palinkimu. Tokios įgimtos dory- 

bės gali būti net ydos, jeigu jos vykdomos dėl tuščios 
garbės, dėl žmonių akių. Sokratas vienam savo mokiniui, 
kurs didžiavosi savo neturtu ir nuplyšęs vaikščiojo, šai- 
pydamasis tarė: „Pro kiekvieną tavo apsiausto skylę Ien- 
da tuštybė ir puikybė“. 

Kaip esti netikrų pinigų, taip pat nestinga žmonių. 
veidmainingai dorų.  „Veidmainis vartoja dorą, kaip dra- 
bužį; tuomet juo prisidengia, kuomet reikia“ (A. tredro). 
Kada kas į juos žiūri, — apsimeta esą geri, šventi; kai 
niekas nemato, daro ginamų dalykų; kiti visame, ką tik 
veikia, — ieško savo garbės, gerai elgiasi taip, kad juos 
žmonės pagirtų, ar bent patys pasididžiuotų, esą už ki- 
tus geresni. Tokios žmogystos visa daro viešai: melsda- 
mos balsiai dūsauja, verkšlena; mušas į krūtinę, tai net 
dreba sienos; apsileidusios vaikščioja, akis žemyn nulei- 
dusios; į atlaidus eina toli; gausiai dalija išmaldas; daug 


“ pasninkauja; tik apie šventus daiktus tekalba... Taip pa- 


viršutinėmis savo dorybėmis apgaudinėja žmones; ne. 
kartą net sau pačioms įkalba, šventos esą. 


nystės ir nedorumo... Žalčiai, angių veisle! kaip jūs iš- 
trūksite nuo pragaro teismo?“ (Mat. 23, 27—33). 

Dievas reikalauja ne tik gerų darbų, bet ir kilnaus 
tikslo poelgiuose. Tokios tik dorybės yra tikros ir Vieš- 
paties mėgiamos, kurias įgijame ne dėl tuščios garbės, 
bet iš Dievo meilės, tikybiniais sumetimais — kurios ky- 
la iš tikėjimo, nes, kaip sako šv. Povilas: „Teisusis iš ti- 
kėjimo yra gyvas“ (Gal. 3, 11). Esi skaistus, bet dėl ko? 
Gal ne dėl Dievo meilės, tik iš gėdos žmonių, o gal bi- 
jai blogų  paleistuvystės pasekmių? Esi romus, nes gal 

vengi užpuldinėjimų, atmonijimų tų, kuriuos užkabinsi. 
Dovanoji priešininkui, rasi ne todėl, kad Kristus liepė 
iš širdies atleisti, bet taip sau, kad negali nieko jam pa- 
daryti... 

Ką manote apie tokias dorybes? Jei pažvelgsit 
Evangelijon, — pamatysite, kad tos dorybės yra tuščios. 
Nesako Kristus: „Palaimintį beturčiai“, bet prideda — 
„beturčiai dvasioje“. Netarė: „Palaiminti, kurie persekioja- 
mi“, bet „Palaiminti, kurie persekiojami dėl teisybės, nes 
jų dangaus karalystė“ (Mat. V). Nė vienas artojas nearia 
ir nesėja dirvos tam, kad einantieji pro šalį gražiuotųsi; 
taip-pat ir mes gerus darbus ir dorybes privalome ne 
tam vykdyti, kad atkreiplumėm į save kitų akis, bet kad 
pamėgtumėm Dievui. „Ką nors darote, — sako Apaštalas, 
— širdimi darykite, kaip Viešpačiui, ne -žmonėms“, no- 
rėdami patikti (Kol. 3, 23). 


II. Pažinę, kas tai yra tikros krikščioniškos dorybės, 
rūpinkitės jų įgyti. Neišsikalbinėkite, būk silpnam iš pri- 
gimties žmogui negalimas esąs tai daiktas. Jeigu dory- 
bėms įgyti reikėtų dirbti kokie-nors nepaprasti darbai, 
tada galėtumėt išsiteisinti negalį to padaryti. Bet, kad bū- 
tum doras, gana tik gerai ir tobulai įvykdyti Dievo ir 
Bažnyčios įsakymus; o tai gali kiekvienas. Apaštalas sa- 
kosi: „Aš visa galiu tame, kuris stiprina mane“ (Pil. 4,13). 

„Dievas, — anot šv. Augustino, — neįsako nieko 
negalimo, bet, kada ką liepia, ragina tave daryti tai, ką 
gali, ir melsti pagalbos įvykdyti tai, ko pats negali, ir 
sušelpia, kad galėtum“. „Niekas negali mūsų suturėti 
nuo dorybės, — sako šv. Jonas Auksaburnis, — ar esi 
vargšas, ar ligonis, ar žemo kilimo; nors būtum kalinys 
— net kalėjimas nebus kliūtis. Būk romus, doras, nekal- 
tas, susivaldąs, o toks gali buti, kokioje tik esi būklėje. 
Tuo reiškiasi dorybės lengvumas; jai įgyti nereikalingi 
nei turtai, nei aukštos vietos, nei galybė, — tik gryna 
širdis. Taip pat yra ir su Dievo malone, reikalinga dory- 
bei; nors būtum raišas, kurčias, ar aklas, nežinau, kokia 
liga sirgtum, nekliūdo niekas; Viešpaties malonė ir pas 
tave ateis“. 

Kad įsigytumėt dorybių, pirmiausia karštai trokškite 

būti dori. Noro trukumas ir tingėjimas yra priežastis, 
dėl ko taip maža tėradorų žmonių. Anot Švenčiausios Pane- 
lės betatiant: „Dievas alkstančius pripildė gėrybių“ (Luk. 
1, 54). Visi esate užkrėsti tinginio liga, — melskite Vieš- 
patį, kad Jis Pats įkvėptų dorybių meilę ir padėtų ga- 
linga savo malone jų įgyti. Maldaukite Dievo malonės, 
bet ir patys su jąja darbuokitės; dorybė galima išauginti 
nuolatinėmis pastangomis. 

Dievu pasitikėkite, bet ir patys netingėkite. Varto- 
kite įvairius būdus: maldas, sąžinės sąskaitas, tankias 
išpažintis, Šv. Komunijas... nebijokite sunkenybių; tas 
darbas tik pradžioje sunkus, paskui eina iengvyn 
ir pamyla, matant jo pasėkas. Kaip vaisiai, kuo labiau 
pribręsta, tuo gardesni, — taip ir dorybės, tuo meilesnės, 
kuo geriau prigyja mumyse. 

Nenusiminkite vėl, jei jūsų dorybės iš pradžios bus 
silpnos; ir dvasiškas žmogaus gyvenimas turi kūdikys- 
tės dienas; kol dorybė jauna, — nedrįskite griebtis di- 
delių daiktų; nebūkite panašus į tuos neprotingos paukš- 
lelius, kurie, neturėdami dar stiprių sparnų, išlekia iš gūš- 
tos ir susimuša, krisdami ant žemės. Kol esate dvasi- 
škajame gyvenime vaikai, neapsimeskite suaugusiais žmo- 
nėmis, bet palengva stiprėkite dorybėse. 

Nenorėkite visas dorybes iš karto įgyti; pradžioje 
apsirinkite sau vieną dorybę, kuri jums labiau reikalinga, 
labiau tinka jūsų pašaukimui; ją pirmučiausia įgykite. Jei 
turite kokią nors ydą, — rūpinkitės įgyti jai priešingą 
dorybę, kaip antai: puikus — nusižeminimą, godūs — 
dosnumą, girtuokliai — blaivybę, paleistuviai — skaisty- 
bę, rūstūs — romumą. Taip apsirinkę, darbuokitės be 
poilsio, kol jos neįgysite; bet perdaug nesiskubinkite, no- 
rėdami ją įgyti per dieną, mėnesį -- kitą... Dorybės įgiji- 
mas —tai ne vienos dienos darbas. 

Dvasios, kaip ir kūno gyvenime, nėra šuolių. Vie- 
ną dorybę įgiję, tverkitės antros, trečios, ketvirtos ir t. t. 
Nors metuose —kituose po vieną dorybę įgytumėt, per 
keletą-keliolik4-kelias dešimtis metų būtumėt tobuli. Dar- 
buokitės su“ ištverme per visą gyvenimą; kuo arčiau 
būsite tobulybės, tuo darbuokitės uoliau, kad galėtumėt 
su šv. Povilu pasiguosti: „Kovojau gerą kovą, pabaigiau 

bėgti, iš laikiau tikėjimą; gale man atidėtas teisybės vainikas 
kurį man duos aną dieną Viešpats“ (II Tim 4,7). 

Tai darant, kad turėtumėt pavyzdį, pasižiūrėkite į 
gyvenimą Kristaus, kurs pasakė: „Jei kas nori eiti pas- 
kui mane, - - teišsižada pats savęs, tegul kasdien neša 
savo kryžių ir teseka mane“ (Luk. 9,32,23). Zvilgterėkite į 
dangaus Šventuosius, kaip jie elgėsi. Šv. Pranciškus Sa- 
lezietis, dar mažas būdamas, dažnai eidavo su motina 
bažnyčion, lankydavo vargšus, ligonis; per tai įgijo di- 
delę Dievo Namų pagarbą, pamėgo maldą ir labai my- 
lėjo vargšus. . 

Eikite dievobaimingų žmonių pėdomis. Taip darė 
ir mokė šv. Antanas. Anot jo: „Geras vienuolis (taip-pat 
ir krikščionis), tarsi darbininkė bitė, turi nuo visų gėlių 
rinkti medų, — tai yra: nuo vieno mokytis padorumo, 
- nuo kito tylėjimo, nuo trečio vėl kantrybės ir t. t. 

Jei tas ilgas darbas būtų nuobodus, — sau pasi- 
raginti dažnai atsiminkite, jog iš dorybių pinate sau ne- 
vystantį garbės vainiką, kurį mirimo valandoje uždės 
jums ant galvos Kristus. Nepamirškite, ką sako šv. Po- 
vilas apie dorų žmonių amžinąją garbę: „Ko akis nere- 
gėjo, nei ausis negirdėjo, nei į žmogaus širdį neįėjo 
Dievas prirengė tiems, kurie Jį myli“ (I Kor. 2, 9). 

* E * 

Mieli Klausytojai! Supratę, kas tai yra kriščioniškos 
dorybės ir kaip jos įgijamos, rūpinkitės pasipuošti savo 
sielą įvairiomis dorybėmis, tarsi žydinčiomis gėlėmis, 
kad būtumėt „Dievui geras Kristaus kvapas tų tarpe, 
kurie išganomi, ir tų, kurie žūna“ (II Kor. 2, 15). Baigiu 
Apaštalo žodžiais: „Pagaliau, broliai, kas tik yra tiesa, 
kas tik gerbtina, kas teisinga, kas šventa, kas meilinga, 
kas turi gerą vardą, jei kas yra dorybė, jei kas yra gir- 
tina drausmė, — apie tai mąstykite. Ko jūs išmokote, 
girdėjote iš manęs ir ką regėjote manyje, tai darykite; 
ir ramybės Dievas bus su jumis“ (Pilip. 4, 8, 9). Amen. 


Išmanymas. 


„Kaip išmintingi, gerai nau- 
dokitės laiku, nes dienos yra piktos; 
todėl nebūkite neprotingi, bet sv- 
praskite, kokia yra Dievo valia“ 

(Ep+5;47). 


Įvairių yra dorybių; pavyzdžiui: nusižeminimas, pa- 
- klusnumas, romumas, dosntimas, skaistybė, maldingumas.., 
Kaip visos nedorybės paeina iš septynių didžiųjų nuo- 
dėmių, taip-pat ir visos dorybės stovi ant keturių pagrin- 
dinių dorybių: išmanymo, teisingumo, susivaldymo, tvir- 
tumo. Tos keturios dorybės yra kitų dorybių pamatas, — 
„tarsi, motinos visų dorybių, kurias tik žmogus savo 
gyvenime gali ir turi vykdyti“ (šv. Grigal.); jos yra, tar- 
tum, šaknys, be kurių nė viena dorybė negali gyvuoti. 
Ką tik gera norime daryti,— turi kilti iš visų, nors iš vie- 
nos, ar kitos pagrindinės dorybės. Prie kiekvienos dory- 
bės, net kiekvieno gero darbo, privalo būti užlaikyta vie- 
na, ar kita pagrindo dorybė; kur.jų stinga, ten negali 
būti doro darbo, ten nebus dorybės, bet yda, kartais ir 
nedorybė, 

Maldingumas yra geras daiktas; bet, jei tik jam 
trūksta išminties, jei kas norėtų visą dieną būti bažny- 
čioje, apleistų savo priedermes, —- nustoja savo vertės. 
Graži dorybė dosnumas; bet, jei nesilaikysi joje teisy- 
bės, nuo vieno grobsi, kitam duosi, — bus nedorybė, 
Geras yra dalykas atgailoti, pasninkauti; bet be susival- 
dymo gali sveikatai kenkti, būti bloga. Kiekviena dorybė 
be tvirtumo, kurs nugali visas kliūtis, nueitų niekais. To- 
dėl tos keturios pagrindinės dorybės: išmanymas, teisin- 
gumas, susivaldymas, tvirtumas kiekvienam žmogui bū- 
tinai yra reikalingos. 

„Visos dorybės, ką-tik minėtos, yra Jabai geros 
ir vertos pagarbos, — sako šv. Antanas; — vienok ap- 
mąstęs, kodėl tiek žmonių įpuola nuodėmėn, įsitikinu, 

kad išmanymas yra svarbiausia dorybė, labiausiai reika- 
linga. Išmintis yra paspara, visų kitų pamatas; jinai jų 
valdytoja ir vedėja. Jei tik kam stinga išmanymo, tas turi 
nupulti“. Kadangi jis yra taip labai visiems reikalingas, 
pirmiausia apie tai jums sakysiu: I kas tai yra išma- 
nymas, II kaip jis gyvenime reiškiasi ir III kaip jis galima 
įgyti. „Kaip išmintingi, gerai naudokitės laiku, nes die- 
nos yra piktos; todėl nebūkite neprotingi, bet supraski- 
te, kokia yra Dievo valia“. 


I. Sv. Augustinas pasakoja šitokį atsitikimą. Vieną 
kartą du Romos ciesoriaus valdininku kelionėje netikėtai turė- 
ję apsistoti dviem dienom vienuolyne. Vienas iš nuobo- 
džio pradėjęs skaityti šv. Antano gyvenimą; skaitęs, —- 
sako šv. Augustinas, ir beskaitydamas pajutęs, kad jo 
širdis pradeda pasauliu biaurėtis; perskaitęs visą knygą, 
taip taręs savo draugui: Mano prieteliau! mudu bepročiu; 
tarnaujava žemės karaliui, rūpinavos įgyti jo malonę, ku- 
ri neilgai tęsis, o meile ir malone karalių Karaliaus, t. y. 
Dievo, kuri per amžius tvers, visai nesirūpinava; dar kar- 
tą sakau: bepročiu esava ir tikros išminties neturiva. 

Tas pavyzdys aiškiai rodo, jog dvejopas yra išma- 
nymas: įgimtas ir krikščioniškas. Prigimta išmintis rūpi- 
nasi laikinais dalykais, moko įsigyti turtų, garbės; apie tą 
jums nesakysiu, tokios išminties dažniausia jums netriiks- 
ta. „Sio pasaulio vaikai, — anot Evangelijos, — gudres- 
ni su sau lygiais už šviesos vaikus“ (Luk. 16, 8). Apie 
žemiškus daiktus visi nuolat galvojate; kiekviename įvy- 
kyje statote sau klausimą: „Ką veiksiu“? (Luk. 16, 3). 
Svarbesniuose atsitikimuose klausiatės kitų patarimo: „Ką 
veiksiu?“ Nelaimėse, smūgiuose pirma mūsų mintis: „Ką 
veiksiu“? Žodžiu sakant: Kiekvienoj gyvenimo valandoje, 
linksmoje ar liūdnoje, kiekviename atsitikime, kiekviena- 
me reikale, ar tai sveikatos, ar turtų, ar šlovės, ar vaikų... 
visados ant lūpų klausimas: „Ką veiksiu?“ 

Vienas tik.dalykas nedaug mums terūpi, ar visai 
jį pamirštame: tai mūsų sielos išganymas; tarsi, tai būtų 
ne mūsų, bet svetimas reikalas; tarytum, kas kitas gali 
tai už mus atlikti. Trūksta mums ne žemiškos išminties, 
bet krikščioniškos. Iš to kyla, jog sielos reikaluose retai 

savęs teklausiame: „Ką veiksiu?“ O dienos plaukia, kaip 
vanduo, mirtis artinas ir kas valanda galime išgirsti tą spren- 
dimą „Duok apyskaitą savo užveizdavimo, nes jau nebegali 
toliau būti užvaizdu“ (Luk. 16, 2). Stinga mums krikščio- 
niško išmanymo, kurs kiekviename atsitikime taiko mūsų 
mintis, žodžius ir darbus prie Viešpaties valios; jis mo- 
ko, ką daryti, ko saugotis, kad neprarastumėm išgany- 
mo; yra, tarsi, stulpas, rodąs kelią į amžinąją mūsų Tė- 
vynę; anot šv. Tomo betariant, — „sielos akis“, apšvie- 
čianti siaurą kelią, per tą ašarų pakalnę vedantį dangaus 
karalystėn. 

Tikram krikščioniškam išmanymui nereikia didelio 
mokslo; užtenka tiktai Dievo bijot; nes, anot Sv. Rašto: 
„Baimė Viešpaties išminties pradžia“ (Pr. 1, 7), „Nėra 
reikalo, — sako šv. Benediktas, — kad žinotum dangaus 
žvaigždžių kelius, kad suprastum gamtos jėgas, žolių 
ypatybes, žvėrių prigimtį, žmogaus sudėtį, — žodžiu sa- 
kant, kad turėtum žinių apie visus sutvertus daiktus; bet 
reikia, kad bijotum Dievo, kad saugotumeis nuodėmės, 
o būsi išmintingiausias už mokyčiausius žmones, jei jų 
gyvenimas yra bedieviškas“. Šv. Augustinas šaukia: „Šiaip 
jau žmonės įgyja dangų, o mes, mokyti, šviesuoliai, 
patys save įstumiame į amžinąją prapulį; tepražūna toks 
kvailas išmanymas“. 


II. Pažvelkime toliau, kaip išminties dorybė reiš- 
kiasi gyvenime. Išmaningas žmogus žiūri į savo praeitąjį 
gyvenimą ir mato jame ne vieną blogą pasielgimą. Kaip 
gudrus pirklys, turėjęs nuostolį, tirinėja jo priežastis, taip 
ir išmintingas krikščionis peržiūri savo nupuolimo prie- 
žastis; pažinęs jas, nutaria saugotis Žmonių, vietų, progų, 
įvedusių jį piktan. „Išmintingas bijo ir vengia pikta“, —- 
sako Sventasis Raštas (Pr. XIV. 10). 

Žinai iš patyrimo, jog kiek kartų nuėjai į vakaruš- 
kas, kiek sykių susitikai suta žmogysta, visados įsileidai į 
blogas kalbas, visuomet neapsiėjai be nuodėmės. Tikra iš- 
mintis ir liepia: Nevaikščiok ten ir ten, saugokis to ir 
to žmogaus, nors tau būtų mielas, kaip dešinė akis ar 
ranka. „Jei tat tavo dešinė akis tave piktina, išlupk ją ir 
mesk šalin nuo savęs... Jei tavo dešinė ranka tave piktina, 

nukirsk ją ir mesk šalin nuo savęs, nes tau geriau, kad 
vienas tavo narys žūtų, kaip kad visas tavo kūnas būtų 
įmestas į pragarą“ (Mat. 5, 29). 

Kai pažvelgia išmintingas žmogus į praeitąjį gyve- 
nimą, mato, jog turėjo daug progų gerai daryti; jų vie- | 
nok nesunaudojo. Galėjo susirinkti daug nuopelnų amži- | 
nam gyvenimui, bet sugaišino laiką niekams. Išmintingas 
taria sau: „Zinau, ką padarysiu“ (Luk. 16, 4); rūpinsiuos 
dievobaimingai gyventi, vykdysiu teisingai visus Dievo ir 
Bažnyčios įsakymus, sąžiningai eisiu savo luomo pareigas. 
„Nes ką žmogus sėja, tai ir piaus“ (Gal. 6, 8). „Ateina 
naktis, kuomet niekas nebegalės nieko dirbti“ (Jon. 9, 4). 

Geri nutarimai tai yra tik pradžia. „Kvailys, o ne 
išmintingas, kurs ant liežuvio patarimą tūri, o prie dar- 
bo rankos nepridės“ (Pr. Kn.). Išmintingas nesitenkina 
gerais nutarimais; ne tik žada: taip ir taip padarysiu; 
bet tuojau imasi darbo; ragina save ir kitus Apaštalo 
žodžiais: „Darykime gera ir nesiliaukime, nes savo laiku 
piausime, jei nebūsime pailsę; todėl, kolei turime laiko, 
darykime gera visiems“ (Gal. 6. 10). 

Ir dabartinis gyvenimas turi savo pavojų. Išmintis, 
kurią šv. Tomas „sielos akim“ vadina, juos rodo ir mo- 
ko, kaip jų išvengti. Žmogus kartais perdaug pasitiki 
savo galia ir per neatsargumą suklumpa. Išmanymas 
įspėja: Nestatyk savęs pavojun, nes piktoji dvasia stipri, 
kaip Galijotas, o tu silpnas, kaip kūdikis. Jei nupuolė 
Dovydas, Saliamonas, Samsonas, ir tu nusidėsi; juk nesi 
šventesnis už Dovydą, nei išmintingesnis už Saliamoną, 
nei galingesnis už Samsoną. Pakrypo šitie Libano ked- 
rai; kas bus su tavimi, nendre, vėjo supama? 

Žmogus nekartą pergiliai nugrimsta laikinuose rei- 
kaluose; jais besirūpindamas neturi saiko. Išmintis ir čia 
pataria: Nori padidinti savo turtus, daryk tai be godu- | 
mo, be artimo skriaudos. „Nes koki nauda būtų žmo- 
gui, jei jis laimėtų visą pasaulį, pats gi save, prapuldytų 
ar sau darytų nuostolį“ (Luk. 9, 25). Taip, tu tarnauji; 
„vieta gerai mokama; bet kriksčioniška išmintis liepia žiū- 
rėti, ar toje tarnystėje gali atlikti tikybos priedermes, ar 
gali šventadieniais klausyti Mišių, laikyti pasninkus, ar joje 
nėra pavojaus nustoti dorovės, tikėjimo, išganymo prarasti. 

Net varguose, nelaimėse, šio gyvenimo pavojuose 
sergsti mus išmintis nuo  nusiminimo, sakydama: Tai 
yra niekas, praeis, kaip dūmai. „Nieko neatsinešėme į šį 
pasaulį; abejonės nėra, kad nieko negalime ir išsinešti; 
turėdami maisto ir apdaro, tuo tenkinkimės“ (1 Tim. 
6, 7). Žinokite, „kad per daugelį sielvartų mums reikia 
įeiti į Dievo karalystę“ (Ap. D. 14, 21). 


III. Taip maž daug išminties dorybė reiškiasi viso- 
kiose gyvenimo sąlygose. Paklausykite dar, kaip įgyti ta 
pagrindinė dorybė, Išmanymas yra Dievo dovana. Sven- 
iasis Raštas stačiai sako: „Viešpats duoda išmintį“ (Ps. 
2, 6). Todėl pirmiausiai karštai Dievą maldaukite. „Jei 
kam jūsų trūksta išminties, tegul prašo Dievą, kurs duo- 
da visiems apsčiai ir neprikaišioja; ir jos bus jam duo- 
la“, — sako apaštalas Jokūbas (1, 5). 

Zinojo tai gerai dievobaimingas karalius Juozapatas, 
kada, priešininkų apsiaustas, taip Viešpatį maldavo: „Miū- 
sų Dieve, nežinome, kas „mums reikia daryti; tai mums 
telieka, kad savo akis pakeltumėm į Tave“ (Il Par. 20, 12). 
Sventieji, kurie turėjo gilią išmintį, karšta malda ją iš- 
melsdavo. Sv. Jonas Auksaburnis prisipažįsta, jog malda 
daugiau jam išminties suteikdavusi, negu giliausi prota- 
vimai. Sv. Tomas Akvinietis, mokyčiausias Bažnyčios Tė- 
vas, prisipažindavo, kad gilų savo mokslą daugiausiai 
semdavęs iš maldos; vieną kartą, rodydamas į kryžių, tarė: 
„Iš tos knygos daugiau išmokau, negu iš visų kitų raštų“. 

Todėl ir jūs Dievą prašykite sau išminties su Vieš- 
paties Išminčium, sakydami: „Mano tėvų Dieve ir gailes- 
tingumo Viešpatie!.. duok man draug su tavim sėdinčios 
tavo soste išminties. Siųsk ją iš šventojo savo dangaus... 
kad ji būtų manyje ir draug su manim darbuotųsi, idant 
aš žinočiau, kas tau patinka“ (Išm. 0, 1—10). Labiau- 
sia svarbiose gyvenimo aplinkybėse karštai maldauk 
šviesos iš aukštybės; nes, jei „nueisi, kaip Mozė į Die- 
vo Namus, kad Viešpaties pasiklaustum, — išgirsi Die- 
vo atsakymą ir pagrįši apšviestas daugelyje dabartinių ir 
būsimųjų dalykų“ (Krist. Sek. III Kn. 38, 2), 

Su malda vienykite darbą; lavinkitės toje dorybėje; 
apsvarstykite savo praeitus darbus ir iš prityrimo spręs- 

kite, kaip ateityje elgtis; nieko ūmai nedarykite; kiekvieną 
svarbesnį žingsnį gerai apmąstykite; tam yra jums duo- 
tas protas, kad nelinktumėt ten, kur traukia pojūčiai, bet 
kad protingai elgtumėtės. Kad savuose reikaluose ne- 
apsiriktumėt, kad bešališkai juos spręstumėt, gera yra į 
juos žiūrėti, kaip į svetimus; 0 taip apsvarsčius, reikia 
dar pažiūrėti, ar nesipriešina tai kokiam nors Dievo, ar 
Bažnyčios įsakymui, 

Kaip jūrininkai, plaukdami per jūras, nuolat turi 
prieš akis kompasą, rodantį pietus ir žiemius, saugojantį 
naktį, ar audroje nuo paklydimo, — taip ir jūs, keliau- 
dami per ašarų pakalnę, turėkite nuolat atkreiptas akis 
į tikriausią kompasą — Dievo įsakymus. „Nesuk, — 
sako išmintingas Salemonas, — nęi dešinėn, nei kairėn, 
nes kelius, kurie yra dešinėje, žino Viešpats; kurie gi 
kairėje, tie iškraipyti. Jis pats padarys tavo bėgį tiesų 
ir ramybėje ves tave tavo kelionėse“ (Pr. 4. 27). 

Abejodamas klauskis kitų, išmintingesnių patarimo. 
„Ieškok visuomet patarties, — sako Tobijas, — pas iš- 
mintingąjį“ (4, 19). Ar paskaityk gerą knygą. Knyga 
tai geriausias patarėjas, kurs pasako tiesą stačiai ir atvi- 
rai, net ir: tuomet, kuomet žmogus nedrįsta sakyti ką 
manąs; Karalius Alfonsas, paklaustas, ką jis abejojimuose 
patarimo geriausiai klaustųsi, atsakęs: „Knygų, nes jos 
mane apšvies be pataikavimo ir veidmainystės“. (Gera 
taipogi pasižiūrėti į tuos Šventuosius, kurie pasižymėjo 
ta pamatine išmanymo dorybe. 

Toksai buvo šv. Vincentas Paulietis; jis nieko 
svarbesnio nedarė, jokio nedavė patarimo, nepažvelgęs 
sielos akimis į Kristų, kad Jo gyvenime, ar žodžiuose 
rastų kokį nors nurodymą. Nuostabi taip pat buvo šv. 
Pranciškaus Saleziečio išmintis, ar tai kalboje, ar tai san- 
tykiuose su įvairiais žmonėmis; negirdėta iš jo burnos 
netinkamo žodžio, nes pirmiau viską gerai apsvarsty- 
davo; jeigu reikėdavo kas ypatingai svarbaus daryti, ne- 
tik pats mąstydavo, bet ir kitų klausdavos ir Dievą mels- 
davo įkvėpimo. Tokiu būdu priėjo to, kad visi laikė 
nepajudinama tiesa tai, ką pasakė Sventasis. 

* 

Baigiu pamokslą Šventojo Rašto žodžiais: „Būkite 
tat gudrūs, kaip žalčiai, ir neklastingi, kaip karveliai“ 
(Mat. 10, 16). Būkite išmintingi, atitaisykite praeitojo gy- 
venimo klaidas, venkite jų ateityje. „Taigi žiūrėkite, bro- 
liai, kaip atsargiai turite elgtis; ne kaip. neišmintingi, bet 
kaip išmintingi, gerai naudokitės laiku, nes dienos yra 
piktos; todėl nebūkite neprotingi, bet supraskite, kokia 
yra Dievo valia“ (Ep. 5, 15—17). Amen. 


Teisingumas. 


Visa, ko jūs norite, kad žmonės jums 
darytų, ir jūs jiems darykite“ 
(Mat. 7, 12). 

Tais žodžiais Išganytojas įsako visiems pagrindinę 
teisingumo dorybę, kurią jau ir protas pataria, sakyda- 
mas: „Ko nenorite, kad jums kiti darytų, to ir kitiems 
nedarykite“. Patys norite, kad jums visi gerai darytų, ir 
jūs kitiems darykite gera; reikalaujate, kad kiti su jumis 
elgtųsi teisingai; taip pat ir jūs turėkite tvirtą norą visa- 
dos su kitais būti teisingi: atiduoti kiekvienam, kas pri- 
klauso jam pagal teisybę. 

Apie teisingumo dorybę gražiai sako šv. Povilas: 
„Atiduokite visiems, ką esate kalti: kam mokestį — mo- 
kestį, kam muitą — muitą, kam baimę — baimę, kam pa- 
garbą — pagarbą; niekam nieko kito nebūkite skolingi, tik 
kad kits kitą mylėtumėt“ (Rom. 13, 7). Peržiūrėkime 
šiandien plačiau tą pagindinę, dorybę: I kaip ji kasdieninia- 
me gyvenime turi reikštis, II kaip ji labai reikalinga ir 
III kaip ją įgyti. 


I. Teisybė reikalauja, kad kiekvienas sąžiningai pil- 
dytų savo pašaukimo pareigas. Teisingas valdovas, kurs 
tam viešpatauja, kad kitiems tarnautų; kurs žiūri, kad jo 
valstybėje visiems valdiniams būtų gera. Teisingi valdi- 
ninkai užima vietas ne savo naudai, bet dėl gero savo 
globai pavestųjų žmonių. Teisingas teisėjas nežiūri as- 
menų skirtumo: vienodai kaltus vienodai ir baus; jam ne- 

įsakysi, jo nepapirksi. Gražų teisybės pavyzdį duoda vi- 
siems Anglijos kancleris Tomas Morus. 

Vienas turtingas žmogus brukė jam daug pinigų, 
prašydamas palaikyti jo pusę byloje su kaimynu; kancle- 
ris atšovė: „Kam ta dovana? jei tavo reikalas teisingas, 
„tai gerai ir pasibaigs; jeigu neteisingas, tu neturi tiek 
aukso, kad mane papirktum“. Teisingas liudytojas, pa- 
šauktas teisman, išpažįs visą tiesą, nieko nepridėdamas 
ir nieko nenutylėdamas; ar tai šiokiame, ar tokiame rei- 
kale, jo kalba bus anot Išganytojo „Taip-taip, ne-ne“ 
(Mat. 5, 37). 

Teisingi darbdaviai teisingai ir maloniai elgiasi su 
savo darbininkais; per daug iš jų nereikalauja, neapsunki- 
na jų per dideliais darbais, neužturi be reikalo sukalbėto 
užmokesčio; už nusikaltimus rūsčiai nebaudžia, liepimus 
duoda be rūstybės, be paniekos. Teisingi tarnai noromis 
klauso darbdavių įsakymų, saugosi mažiausios jų skriau- 
dos, rūpinas jųjų nauda, „visame kame įtinka, neprieš- 
tarauja, nedaro skriaudos*+ (Tit. 2, 9). 

Teisingas amatninkas atiduos užsakytus daiktus ge- 
rai padirbęs, neplėš perdidelio užmokesčio. Teisingas pir- 
klys už geras nekiš blogų prekių, neims perbrangios kai- 
nos, neduos mažesnio svaro, saiko, masto. Teisingas sko: 
lininkas atiduos skolą sukalbėtu laiku; skolintojas noro- 
mis sušelps reikalaujantį, nesinaudos svetima nelaime, 
neapsunkins artimo didelėmis palūkanomis. Teisingi vai- 
kai gerbia savo tėvus, jų klauso, jiems yra dėkingi, ne- 
užmiršta jų varge, prižiūri juos ligoje, šelpia senatvėje; 
teisingi tėvai myli savo vaikus, rūpinas jų išauklėjimu, 
augina juos „drausme“ (Ep. 6, 4). 

Teisingumas reikalauja, kad vieni kitus gerbtų, apie 
juos gerai kalbėtų, jiems šlovės neplėštų, apkalbų neklau- 
sytų, atiduotų kiekvienam, kas kam priklauso: kuriam mo- 
kestis — mokestį, kuriam muitas — muitą, kuriam baimė — 
baimę, kuriam pagarba — pagarbą, kad niekam nieko ki- 
ta nebūtų skolingi, kaip tik kad kits kita mylėtų, nes kas 
artimą myli, tas įvykino įstatymą. Nes kiekvienas kitas 
įsakymas yra apimamas šiuo pasakymu: „Mylėk savo ar- 
timą, kaip pats save. Meilė nedaro nieko pikto“ (Rom. 12, 9). 

Il. Iš tų kelių žodžių matote, kaip teisybė apima vi- 

sus žmonių santykius — nuo mažiausio iki didžiausio. 
ventoji Dvasia pastebi: „Teisybės apstume didžiausia stip- 

rybė“. (Pr. 15, 5). Teisingai sako Lacordaire: „Kaip griū- 
va namai, jei architektas, statydamas juos, peržengė ma- 
tematikos įstatymą, taip lygiai griūva imperijos, jeigu am- 
žinasis teisybės įstatymas iš jų pašalintas“. 

Šventasis Raštas sako: „Teisybė kelia tautą“ (Pr. 14, 
34). „Viešpatavimas esti perkeliamas iš tautos į tautą dė- 
lei neteisybių ir skriaudų“ (Ekli. 10,) „Teisybė yra valsty- 
bių pamatas“ (Sv. Aug. 8). Kol teisybės dorybė žydi 
tarp „piliečių, mažų ir didelių, valdovo soste ir mažiausio- 
je valdinio grintelėje, — tauta stovi ant stipraus pamato, 
valstybė galinga. Kiekvienam atiduokite tai, kas jam pri- 
klauso, — nebus peštynių, varžytinių tarp tautų, nebus krau- 
jo liejimo, kruvinų karų, nebus neapykantos, dejavimų, 
skundų; nereikės teismų, bus visiems ramus ir malonus 
gyvenimas. „Kur viešpatauja teisybė, ten ginklai- nereika- 
lingi“ (Amyot). 

„Jeigu Jėzaus Kristaus įsakymų liečiančių tei- 
sybę ir gerus papročius, klausytų ir juos laikytų, — sako 
šv. Augustinas, — karaliai ir liaudis, kunigaikščiai ir tei- 
sėjai, berniukai ir mergaitės, seniai ir vaikai, mokesčių 
rinkėjai ir kariai, krikščioniška valstybė, kurioje visi gy- 
ventojai džiaugtųsi laime, būtų šio pasaulio pagražinimas 
ir be pavojaus eitų dangiškos tėvynės aukštybėn, kur skir- 
ta žmonėms kada nors viešpatauti garbėje“. 

Priešingai, „panaikink teisybę,—sako „tas pats Šven- 
tasis, — ir valstybės nebus niekas kita, kaip tik plėšikų 
ir vagių lizdai“. Daugiau pasakysiu: panaikinkite teisybę 
tarp žmonių, pasidarys jie laukinių žvėrių gauja, kovo- 
jančia už būvį. Be teisybės niekas nebūtų savo turtų, 
net gyvybės savininkas; tikrai nežinotų nei dienos, nei 
valandos, kada stipresnis jį užpultų, išplėštų tai, ką turi, 
atimtų net brangiausį turtą — gyvybę; vieni kitus žu- 
dytų, smaugtų, kankintų... 

Be teisybės būtų dar ant žemės tikras pragaras. 
Toli nereikia ieškoti pavyzdžių.  Paimkite ir patys 
apsvarstykite dabartį; įsitikinsite, kad tiesą sakau. Dėl 
ko dabar nėra jokios ramybės? dėl ko nuolatinė kova? 

Kovoja tauta prieš tautą, luomas prieš luomą, viena par- 
tija prieš kitą žodžiu raštais ir ginklais. Dėl ko dabar nuolat 
atsitinka žmogžudysčių, skerdynių? kodėl dabar nuolat vei- 
kia ne tik paprastieji, bet ir kariuomenės, net ir lauko tei- 
smai? 

Dėl to, kad tarp žmonių kaskart mažiau teisybės; ne- 
bėra jos viršininkų ir valdinių tarpe; nebėra teisybės tarp 
tautų: stipresnė silpnesnę spaudžia; nebėra jos tarp luo- 
mų: turtigas naudoja vargšą; nebėra teisybės tarp kaimy- 
nų; nebėra jos mūsų dienomis net tarp artimiausių gimi- 
nių, kurių gįslose tas pats kraujas teka... Visi, rodos, kas 
kart labiau užmiršta pamatinį teisybės įstatymą: -„Neda- 
ryk to kitam, kas tau nemiela.“ 

Užtat jau beveik nėvienas ramiai gyventi nebegali; vieni 
kitais nepasitiki, vieni kitų bijo; vieni prieš kitus ginkluoja- 
si; visi mato, kad toliau taip būti negali; kad reikia kas nors 
daryti; grąžinti taip užmirštą ir po kojų pamintą dorybę. 
Ne vienas imasi darbo, bet ne nuo to galo, ir vėl „ne- 
teisybę tarsi vandenį“ geria (Job. XV, 16). Tuotarpu sa- 
koma: „teisingumas ir taika pasibučiavo“. 

Visi reikalaujate iš kitų teisybės; ir patys bū- 
kite teisingi: savo neapleiskite, kito nenorėkite; darykite 
atmainą, pradėkite nuo savęs pačių. „Atiduokite visiems, 
ką esate kalti; kam mokestį — mokestį, kam muitą — 
muitą, kam baimę — baimę, kam pagarbą — pagarbą, nie- 
kam nieko kita nebūkite skolingi, kaip tik, kad kits 
kitą mylėtumėt“. Rūpinkitės įsigyti teisybės dorybę ir 
jos gyvenime kuogeriausiai. laikytis. 


III. Kaip teisybė įgijama? Pirmiausia saugokitės go- 
dumo, per daug neprisiriškite prie turtų; iš to ir kyla 
beveik visos neteisybės; godulystė apakina žmogų ir lie- 
„pia daryti tik tai, kas jam naudinga, nežiūrint svetimos 
skriaudos. „Teisybė, sako šv. Ambrozijus, atiduoda kiek- 
vienam, kas jam priklauso, svetimo nesisavina, savos nau- 
dos išsižada, kad visuomenės lygybę saugotų“. 

Kad paliuosuotumėt savo širdį nuo per didelio tur- 
tų troškimo, visados atminkite, ką Išganytojas pasakė: „Ką 
padeda žmogui, jei jis laimėtų visą pasaulį, savo gi sie- 

lai kęstų nuostolį? (Mat. 16, 26). Juk visa, ką čia įsigysi- 
te, pirmiau ar paskiau turėsite? palikti, nieko su savim 
napasiimsite, „Meldžiu jus, broliai, — sako šv. Augustinas, 
— kiek kartų. einate pro turtingo žmogaus kapą, tyčia pa- 
žvelkite, kur yra jo turtai ir brangeny bės... Tyrinėkite, 
žiūrėkite ir supraskite, jog nieko iš jo neliko, kaip tik 
dulkės, pelenai, puvėsiai ir kirmėlės“. 

„Nieko neatsinešėme į šį pasaulį, — sako šv. Povi- 
las, — abejonės nėra, kad nieko negalime išsinešti. Turė- 
dami gi maisto ir apdaro, tuo tenkinkinės; nes tie, kurie - 
nori -pralobti, įpuola į pagundą ir į velnio žabangas, į 
daugelį nenaudingų ir žalingų pageidimų, Adas 


"žmones į prapultį ir jį žuvimą“ (I Tim. 6, 7-9). Labai ne- 


protingas yra daiktas dėl žemiškųjų turtų, kuriuos mirtis 
išplėš, žudyti savo sielą, prarasti „turtus danguje, kame 
nei rūdys, nei kandys negadina ir kame vagys neiškasa 
ir nepavagia“ (Mat. 6, 20). 

Saugokitės mažų skriaudų:  „Kurs nieku laiko ma- 
žus dalykus, pamažu nupuola“ (Ekl. 19). 1, Per mažas 
skriaudas auga geidulys daugiau įgyti; jis, eidamas kas- 
kart didyn, priveda žmogų lig to, kad be ' baimės laužo 
švenčiausius teisybės įstatymus. Kas primasino Jūdą prie 
baisiausios nedorybės? Mažos vagystės, į kurias jo šir- 
dis palinko; iš pradžios vogė po biškį, galų gale už 30 
sidabrinių net savo Mokytoją sutiko parduoti. Dėl to tai 
persergsti šv. Augustinas, kad, atiduodant ir priimant pi- 
nigus, reikia bijoti amžinos prapulties, nes tuokart nieko 
mažmožiu laikyti negalima, net ir mažiausios skriaudos. 

Tuotarpu galima rasti žmonių, tarytum, gerų, kurie 
ir didesnes skriaudas laiko mažmožiais. Esti tokių, kurie 
apgaudinėja, perkant, parduodant, by tik dailiai pasiseka. 
Yra tokių šeimininkų, kurie tarnams ir darbininkams dėl 
niekų neužmoka sukalbėtos algos; pasitaiko samdininkų, 
kurie ima gerą algą, darbo gi sąžiningai nedirba... Ran- 
dasi tokių, kurie skolina, kur tik gali, apie skolų grąži- 
nimą visai nepagalvoja; tačiau laiko save teisingais. Atsi- 
randa tokių, kurie nelaiko neteisybe iš artimo paimti per- 
didelius nuošimčius už paskolas. O kiek vėl rasime to- 
kių, kurie aštriu savo liežuviu artimą šmeižia, jį apkalbi- 
nėja?... 

Zi 

Nepagalvoja net, kad visa. tai griežtai prieštarauja 
teisybės dorybei, kuri sako: „Nedaryk to kitam, kas tau 
nemiela“. Teisybė tai lygybės rūšis. Pastatyk save kitų 
vietoje, save gi jų vietoje ir paskiau teisk. Jei klausi sa- 
vęs, ar privalai ką nors daryti, ar ne, — užmiršk valan- 
dėlę savo naudą, savo pageidimus; klausk savęs, ką ma- 
nytum apie tokį pasielgimą, jei tai būtų kitas padaręs... 
Tuomet būsi teisingas. 


* 
* * 


Mieli Klausytojai! Pažvelkite kiekvienas į savo są 
"žinę, ar jūs turite ir laikote teisybės dorybę? Kaip lig 
šiol elgėtės su artimu? Ar jums sąžinė neprikaišioja va- 
gysčių, apgavimų, suktybių, skriaudų, artimui padarytų? 
Ar jūsų gyvenimas ir elgesys neliudija, kad apie teisybę 
nė žinoti nenorite? Susipraskite šiandien, išgirdę apie tą 
" pagrindinę dorybę! Jei kam-nors jūsų sąžinė prikiša ko- 
kią neteisybę, atlyginkite skriaudą kuogreičiausiai, nes, kol 
neišsimokėsite skolų lig paskutinio skatiko, nejeisite dan- 
gaus karalystėn. 

Ateityje gi nedarykite nė mažiausios skriaudos, ar 
tai turtuose, ar tai gerame varde. „Taigi, atiduokite vi- 
siems, ką esate kalti: kam mokestį — mokestį, kam muitą 
— muitą, kam baimę — baimę, kam pagarbą, pagarbą; 
niekam nieko kita nebūkite skolingi, kaip tik kad kits 
kitą mylėtumėt“. Baigiu pamokslą Kristaus žodžiais: „Visa, 
ko jūs norite, kad žmonės (05 darytų, ir jūs jiems da- 
rykite!“ Amen. 


Susivaldymas. 


„Laikas yra trumpas: lieka ir tiems... 
kurie naudojasi šiuo pasanis, kaip kad ne- 
sinaudotų“. (I Kor. 7, 29—31). 

Dievas pasaulyje visą surėdė su skaičiumi, saiku ir 
svaru. Žmogus tos pavyzdingos tvarkos neturi ardyti; 
priešingai, privalo savo elgesį taip-pat sutvarkyti beveik 
"su skaičiumi, saiku ir svaru. Tai daryti moko mus susi- 
valdymo dorybė; ją įsako šv. Povilas tais žodžiais: 


ia 
ska Jaka “Lsd! 8 2 AZ AŽ 


. salšūuilikik 


SUSIVALDYMAS 371 


„Aš sakau, broliai: Laikas yra trumpas: lieka ir tiems... ku- 
rie naudojasi šiuo pasauliu, kaip kad nesinaudotų, nes 
šio pasaulio išvaizda praeina“ (I Kor. 7, 29—31). 

Be tos pagrindinės susivaldymo dorybės kiekvie- 
nas, laisvai paleidęs visus savo geidulius, būtų galvijas 
žmogaus pavidale; apie jį galima būtų pasakyti Psalmės 
žodžiais: „Žmogus, būdamas šlovėje, nesupranta; jis pri- 
lygsta proto neturintiems galvijams ir darosi į juos pa- 
našus“ (Ps. 48, 21). Pažiūrėkime šiandien, | kam ta do- 
rybė reikalinga ir II kaip ją kasdieniniame gyvenime laikyti. 


I. Žmogus turi savyje yptingą geismą, kuris jį trau- 

kia-į tai, kas jam patinka. Tas žmogaus palinkimas nėra 
„nuodėmė, kol jį valdo protas ir valia, kolei neperžengia 

teisingų ribų. Kadangi žmogaus palinkimai ir geiduliai 
neturi jokių ribų, reikia visame susivaldymo dorybės, 
kuri užbrėžia tinkamas kiekvienam žmogaus geismui ri- 
bas. Ji, tarsi, sako: Lig tol gali, bet ne toliau, — anot 
šv. Ignoto: „Nei daugiau, nei mažiau“. Ji liepia' malšinti 
savyje piktus pageidimus, atsisakyti ne nuo vieno daikto, 
kurio geidžia mūsų kūnas, kurs patiktų mūsų pojučiams; 
ne kartą įsako užsidėti sau net kokį nors įkyrumą, kad 
lengviau suvaldytumėm kenksmingus kūno geidulius. 
Susivaldymo dorybė, tarsi, sako Apaštalo žodžiais: „Ma- 
rinkite savo sąnarius, kurie yra žemiški: paleistuvystę, 
susitepimą, gąšlumą, piktą pageidimą ir godulystę... dėl 
jų rūstybė Dievo ateina ant netikėjimo vaikų“ (Kol. 3, 
5). „Nes jei jūs gyvensite kūniškai, — numirsite, 0 jei 
ės marinsite kūno darbus, — būsite gyvi“ (Rom. 
8, 13). 

Sunku atspėti, kur gali žmogų nuvesti palinkimas į 
pinigus, rūstumą, tuščią garbę, pavydėjimą ir tt; tuos 
visus geidulius tramdo susivaldymas. „Ta dorybė, — 
sako šv. Prosperas, — valdo piktus geidulius, sutvarko 
proto mintis, suturi mumyse visa, kas negera; tolina pik- 
tas mintis, skiepija šventas ir saugo sielą nuo visokios 
nedorybių bangos. Susivaldymas tvarko mūsų valgymo 
ir gėrimo norą pagal reikalą. Tai sųsivaldymo darbas, 
kad vyresnių privengiame, sau lygius gerbiame, kaip 
brolius, tėviškai mylime jaunesnius. Jis tai daro, kad 

tylime, kitiems kalbant; kad sakydami valdome liežuvį 
ir jausmus; kad juokdamies, neįpuolame į klyksmą. Jis 
daro, kad nieko neapkalbame, nė apkalbų. neklausome, 
nes susivaldymas nežiūri to, ką kitame galėtų peikti, bet 
kaip tuo, ką gera kitame mato, pagarbintų Dievą. Su- 
sivaldymas daro tai, kad ant nieko nepykstame, kad nie- 
ko nelaikome neapykantoj, kad nieko nesibodime; jis tai 
daro, kad neatmename patirtų išniekinimų“. 

Be susivaldymo negalima krikščioniškai gyventi. 
Peržiūrėkite visus įsakymus: nė vieno negalėsite laikyti 
be tos pagrindinės dorybės. Juk visas Kristaus doros 
mokslas — tai įsakymas valdytis. „Mūsų Išganytojo 
Dievo malonė pasirodė visiems žmonėms ir mokina 
mus, kad, išsižadėję bedievystės ir pasaulinių geidulių, 
gyventumėm šiame“ pasaulyje blaiviai, teisingai ir mal- 
dingai“, — sako šv. Povilas (Tit. 2, 11). Visi, kaipo 
krikščionys, turite būti „geras Kristaus kvapas Dievui“ 
(II Kor. 2, 15). „Nes ta yra Dievo valia, kad jūs būtu- 
mėt šventi“ (I Tes. 4, 3), Todėl: „Kas yra teisus, dar 
tedaro teisybę, ir kas yra šventas, dar tepasišventina“ 
(Apr. 22, 11). 

Bet ir dvasiškai žengiant pirmyn, einant prie tobu- 
lybės, reikalingas susivaldymas. „Uolumas net gerame 
be saiko, be susivaldymo ne kartą veda sielą į nupuo- 
limą“, — sako šv. Bernardas. Ne visa kas jums atrodo 
gera, sutinka su Dievo valia. „Ne kiekvienai dvasiai ti- 
kėkite, bet ištirkite dvasias, ar jos iš Dievo“ (I Jon. 4, 
1). Ir šventuose noruose reikia išlaikyti saikas. Susi- 
valdymo dorybė parodo gerų darbų mastą, net dory- 
bėms apibrėžia ribas. 

Yra žmonių, taip užsidegusių maldingumu, kad no- 
rėtų nuolat melstis, ištisas dienas praleisti bažnyčioje, 
nežiūrint visai savo pašaukimo priedermių. Esti žmo- 
nių per daug, rodos, gerų Dievui, o blogų artimui, kurį 
niekina, rūsčiai su juo elgiasi. (Geras yra pasninkas, bet, 
jei sveikatai kenkia, išeina piktan. Vyskupui Timotiejui, 
per daug griežtai gyvenusiam, šv. Povilas įsakė susiturėti 
nuo pasninkų ir liepė jam negerti vien vandens, bet var- 
toti truputį vyno dėl vidurių nesveikatos (I Tim. 5, 23). 
Be susivaldymo duosnumas pavirstų turtų aikvojimu, 

taupumas — godumu; teisybė prieštarautų gailestingu- 
mui. Vienu žodžiu: Visos dorybės, nors gražiausios, 
be susivaldymo taptų ydomis... 


Il. Matote, kaip ta pagrindinė dorybė reikalinga; 
paklausykite dar, kaip ją kasdieniniame gyvenime laikyti. 
Pirmiausia valdykite savo mintis ir jausmus. Stumkite 
nuo savęs ne tik nuodėmingas mintis, bet ir tuščias, 
pavojingas, kurios gali nuodėmėn įtraukti. Valdykite 
jausmus, kad per daug nei linksmintumėtės, nei liūdėtu- 
mėt, nei nųsimintumėt, nei per daug didelės vilties netu- 
rėtumėt.. Žodžiu sakant, kad įvairiose gyvenimo sąly- 
gose išlaikytumėt, kiek galėdami, nuotaikos vienodumą. 

Suturėkite savo regėjimą. Žmogaus akys tai, tarsi, 
langai, per kuriuos skverbiasi pagundos sielon, o paskui 
jas nekartą seka nuodėmė. Nežiūrėdami į niekus, kreip- 
kime akis į tai, kas gražu, dora, šventa, kad sieloje vieš- 
patautų kilnumas. O žinodami, kaip sunku tai padaryti, 
melskitės į Dievą su karaliumi Dovidu, sakydami: „Nu- 
gręžk mano akis, kad nežiūrėtų į tuštybę“ (Ps. 118, 37). 

Suvaldykite girdėjimą. Neklausykite šmeižtų, liežu- 
vavimų, kalbų, priešingų šv. tikybai, dorovei... „Aptverk 
savo ausis erškėčiais, neklausyk netikusio liežuvio“, — 
įsako Viešpaties Išminčius. (Ekli 28, 28). Saugokis, kad, 
išgirdęs tokias kalbas, tarsi pritardamas, nenusišypsotum, 
bet traukis šalin; jeigu ir pasišalinti negali, tai nors ro- 
dyk, kad tau nesmagu klausyti kalbų, kuriomis rūstina- 
mas Dievas. 

Sutvarkykitę savo kalbą, tai yra norą taukšti-pliaukš- 
ti; mokykitės prikąsti liežuvį. Nors tai yra labai sunku 
padaryti, tačiau būtinai reikalinga jis numalšinti; nęs anot 
šv. Jokūbo: „Jei kas tariasi esąs maldingas ir nesuvaldo 
savo liežuvio.., to maldingumas tuščias“ (1, 26). Todėl 
rūpestingai valdykite savo liežuvį, kad nemėtytų keiks- 
mų, piktažodžiavimų, apkalbų, dergimų, negražių, net 
tuščių žodžių... 

Daug kalbant, kad ir nieko pikta nešnekant, nema- 
ža laiko nueina niekais; Oo laikas tai pinigas. Retai kas 
temoka ir reikalą pasakyti trumpais žodžiais; kai prade- 
da pasakoti su visomis aplinkybėmis, ir galo nesulauksi, 

nors būtų galima tai keliais žodžiais išreikšti. Kuomet | 
reikia kas subarti, — barasi be galo, niurzga pusę die. | 
nos... Kad kalboje galėtumėt išlaikyti saiką, melskitės su 
Dovidu: „Pastatyk, Viešpatie, sargybą prie mano burnos | 
įr vartus aplink mano lūpas“ (Ps. 140, 3). 5 

Suvaldykite savo skonį, ragavimą; bet, susiturint 
nuo valgymo, negalima badauti, kad nenustotumėt svei- 
katos; juk esate darbo žmonės; reikia valgyti, kad būtu- | 
mėt stiprūs; bet valgykite su saiku, kiek reikalinga svei- - 
katai išlaikyti; nelepinkite savęs valgiais, ypač gėrimais. | 
Išganytojas aiškiai įspėja: „Žiūrėkite savęs, kad kartais | 
jūsų širdys nebūtų apsunkintos apsirijimu, girtuoklyste 
ir šio gyvenimo rūpesčiais“ (Luk. 21, 34). L 

Susiturėkite nuo tinginiavimo. Malonu, žinoma, . 
dykam pasėdėti ar pagulėti; bet žinote, kad yra darbo, | 
nugalėkite savo tinginystę; kelkitės ir dirbkite. Antraip 
vertus, jei esate darbštūs, gerai; bet sulaikykite ir darbš- 
tumą, kad nepersidirbtumėt, per sunkiu darbu nepakenk- | 
tumėt sveikatai ir nenuvarytumėt savęs be laiko karstan; | 
todėl darbas nereikia pratęsti lig vėlos nakties, reika- | 
lingos atilsiui ir miegui; diena paskirta darbui, naktis 
atilsiui. 

Pagaliau, susivaldymo dorybė reikia išlaikyti rūpes- 
tyje apie laikiną savo būvį. Esi taupus, geras tai daiktas, 
bet žiūrėk, kad tas palinkimas į turtus nebūtų per didelis; 
suturėk ir taupumą, kad neįpultum į godumą; iš antros 
gi pusės — saugokitės bereikalingo turtų blaškymo: pa- 
rėdniams, žibučiams. „Žiūrėkite savęs, kad kartais jūsų | 
širdys nebūtų apsunkintos... šio gyvenimo rūpesčiais“. 
„Taigi, ieškokite visų pirma Dievo karalystės ir Jos tei- 
sybės; o visa tai bus jums pridėta“ (Mat. 6, 33). 


* 


LŽ * 


Stai, Mieli Klausytojai, keletas būdų, kaip tą pa- 
grindinę dorybę išlaikyti kasdieniniame gyvenime. Uoliai 
pratinkitės į susivaldymą: jis išmokys jus taip vartoti 
žemiškus daiktus, kad nenustotumėt dangiškųjų. „Aš 
sakau, broliai: Laikas yra trumpas; lieka ir tiems, kurie... 
verkia, kaip kad neverktų; kurie džiaugiasi, kaip kad nesi- 

džiaugtų; kurie perka, kaip kad nieko neturėtų; kurie 
naudojasi šiuo pasauliu, kaip kad nesinaudotų; nes šio 
pasaulio išvaizda praeina“. 

„Įeikite per ankštus vartus, nes erdvūs vartai ir pla- 
tus yra kelias, kurs veda į prapultį; ir daug tų, kurie juo 
eina. Kaip gi ankšti vartai ir siauras kelias, kurs veda į 
gyvenimą; ir maža tų, kurie jį randa“ (Mat. 7, 13). „Ma- 
rinkite savo sąnarius... Nes, jei jūs gyvęsitė kūniškai, 
numirsite; 0 jei dvasia marįsite kūno darbus, būsite gy: 
vi“, Amen. 


Tvirtumas. 


„Kas „bus ištvermingas iki galui, tas bus Išgelbėtas“ 

(Mat. 10, 22). 

„Išmintis apšviečia mūsų protą, teisybė saisto valią, 

susivaldymas apibriežia naudojimosi ribas; bet visa pa- 

daro tvirtumas“, — sako šv. Bernardas. „Pradėti gerai da- 

ryti, — anot šv. Augustino, — nėra dar nieko ypatingą; 

bet ištverti gerame iki galui, tai yra tikra tvirtybė ir to- 

bulybė“. „Daugelis užeina ant kelio, vedančio į dangų, 
bet nedaug tvirtų į jį pakliūva“ (šv. Jeronimas). 

Juk nuolat matote'silpnos valios žmones, svyruojan- 
čius į visas puses, tarsi nendres, vėjo supamas; O tvirtų, 
-drąsiai kovojančių su išganymo priešininkais, nugalinčių 
visas kliūtis — labai maža. Evangelija gi sako: „Kas bus 
ištvermingas iki galui, tas bus išgelbėtas“. Kadangi ta 
pagrindinė dorybė taip retai tesutinkama, priedermė ma- 
ne verčia jums paaiškinti, I kas tai yra tvirtumas, II kaip 
jis kiekvienam krikščioniui reikalingas ir III kaip jis įgy- 
jamas. Klausykite! 


I. Girdėjote, jog, pasak tvirto Jobo: „Žmogaus gy- 
venimas ant žemės yra kareiviavimas“ (7, 1). Žinote, kad 
gyvenimo kova tęsiasi ne metus, ne kelius, bet nuo lop- 
šio lig karsto lentos. Reikia kariauti su trimis stipriais 
išganymo priešininkais: piktąja dvasia, blogais žmonėmis 
ir nedorais kūno geiduliais. Krikščionis visados turi bū- 

ti pasirengęs tai kovai; privalo būti pasiruošęs viską da- 
ryti, kad neprarastų išganymo. Tai įveikti gali tik tvirty- 
bės dorybė. 

Kada įnirtusi piktoji dvasia puola, tvirtumo dorybė 
atstumia visas josios pagundas Išganytojo žodžiais: „Eik 
šalin, šetone! nes parašyta: Viešpatį, savo Dievą, garbin- 
si ir jam vienam tetarnausi“ (Mat. 4, 10). Kai blogi žmo- 
nės, ar tai savo pavyzdžiu, ar prikalbinėjimais, ar išjuo- 
kimais traukte traukia laužyti Dievo ir Bažnyčios įsaky- 
mus, — tvirtas krikščionis nugali tuos išganymo prieši- 
ninkus, drąsindamas save Kristaus žodžiais: „Nebijokite 
tų, kurie užmuša kūną, sielos gi negali užmušti; velyk 
bijokite to, kurs gali ir sielą ir kūną nugramzdinti į prą- 
garą“ (Mat. 10, 28). 

Lengviau vienok kariauti su kitais, negų su savim; 
greičiau  pergalime kitus, negu pavergiame patys save; 
veikiau galima suvaldyti galvijas, negu kūno geiduliai, 
Juk neveltui Šventasis Raštas sako: „Žmogus geresnis..., 
kurs suvaldo savo sielą už tą, kurs užkovoja miestus“. 
(Pr. 16, 32). Tvirtybės dorybė čia daug padeda; ji malši- | 
na sugedusią mūsų prigimtį; tvirtumas nekenčia jokios 
ydos, kariauja su kiekviena nuodėme, puikybę nugali 
nuolankumu, godumą — dosnumu, paleistuvystę — kūno 
varginimu, apsirijimą — susiturėjimu, tingėjimą — darb- 
štumu, 

„Erdvūs vartai ir platus kelias, kurs veda į prapultį; 
ir daug tų, kurie juo eina; kaip gi ankšti vartai ir siau- 
ras kelias, kurs veda į gyvenimą; ir maža tų, kurie jį ran- 
da“ (Mat. 7, 13). Kelias, vedąs į dangų, klotas erškėčiais. 
Zmogus be tvirtybės dejuoja, vaitoja, kad jam ten- 
ka nešti kryželis. Krikščioniškas tvirtumas padeda kan- 
triai kęsti gyvenimo sunkenybes; kiekviename nelaiminga- 
me atsitikiine, sako su kantriu Jobu: „Kaip Viešpačiui 
patiko, taip atsitiko; tebūna palaimintas Viešpaties var- 
das“ (1, 21). 

Kaip senas, prityręs karys niekad, net pavojuje ne- 
nusimena, — taip ir tvirtas krikščionis nieko nebijo; net, 
anot šv. Bernardo, tarp. sunkenybių dar labiau tvirtėja. 
Ne vienas Kristaus karys, išsilavinęs tvirtume, pamyli net 
pačius kryžius, jų trokšta. Mums, silpniems žmonėms, 

nesuprantama tokia dorybė; bet Sventųjų pavyzdžiai ro- 
do, kad tvirtybės dorybė padaro nesuprantamus daiktus. 
Taip, kada žydai rykštėmis nuplakė Apaštalus,— „tie iš ta- 
rybos akyvaizdos ėjo džiaugdamies, kad buvo rasti ver- 
ti kentėti dėl Jėzaus vardo panieką“ (Ap. D. 5, 41). 

=„ Apie kankinius rašo šv. Povilas: „Priėmėt su 
džiaugsmu jūsų turtų išplėšimą, žinodami, kad jūs turi- 
te geresnį, pasiliekantį lobį“ (Žyd. 10, 34). Apie save 
Apaštalas sakosi: „Fsu pilnas paguodos, gausiai turiu 
džiaugsmo visuose mūsų sielvartuose“ (Il Kor. 7, 4). 
Sv. Ignacas, vedamas žvėrims sudraskyti, su džiaugsmu 
meldėsi: „O kad veikiau išvysčiau tuos laukinius žvė- 
ris, šauksiu juos prie savęs, kad mane prarytų, kad ne- 
bijotų plėšyti mano kūno...“ Tokią tvirtybę parodė daug 
atgailojančių nusidėjėlių; jie šaukė: „Viešpatie, ar kentėti, 
ar mirti“. 


II. Matote, kas tai yra krikščioniška tvirtumo dory- 
bė. Nemanykite, kad jinai buvo tiktai Kristaus kankinių 
papuošimas; kad mums, paprastiems žmonėms, apie ją 
nėra ko nė svajoti. Stačiai sakau: Ta' pagrindinė tvirty- 
bės dorybė kiekvienam krikščioniui būtinai yra reikalin- 
ga, labiausia dabartiniais laikais, kuomet visos pasaulio 
ir pragaro galybės kovoja prieš tikėjimą ir dorovę. 

„Nuo Jono Krikštytojo dienų iki dabar dangaus 
karalystė, — sako Kristus, — kenčia prievartą ir smarkieji 
sau ją gauna“ (Mat. 11, 12). Siandien jau nebe veržte 
veržtis reikia dangun, bet beveik būti didvyriui, kad, 
daugeliui abejojant, nenustojus tikėjimo, kad beveik vi- 
suotinio sugedimo purve nesuteršus dorovės skaistumo, 
kad tarp tiek sunkenybių nenupuolus dvasia. 

Juk šiandien piktoji dvasia ir jos sėbrai drąsiau ir atvi- 
riau veda kovą prieš Bažnyčią ir Kristaus mokslą... Juk dabar 
gerų pavyzdžių taip maža, papiktinimų daugybė: kur tik akis 
atgręši, — visur girtuoklystės, paleistuvavimai; kur tik 
klausai, — visur nepadorios kalbos; papročių skaistu- 
mas net viešai išjuokiamas.. Trumpai sakant, šiandien 
pavojus didesnis, negu seniau. Dabar, kad jo išvengtum, 
kad būtų galima dorai gyventi, reikia tvirtybės, kuria 

„ žibėjo pirmųjų amžių krikščionys tarp sugedusių pagonų. 

„ Bet veltui! Apaštalų uolumo, atgailojančiųjų mal- 
dingumo, Išpažintojų teisingumo... kilnių dorybių pavyz- 
džių tegalima rasti praeitais laikais. O šiandien! jau ir 
tai laikoma didele tvirtybe, jei kas dar krikščioniškai 
Isitikinęs, kada kiti savo įsitikinimais tikri pagonai, tik 
Nnešioją krikščionių vardą; didelis tvirtumas esąs, jei kas 
Viešai prisipažįsta esąs katalikas, kuomet kiti jau ir to bijo; 
Jau ir tai esąs nemenkas daiktas, kad kas tylįs, kitiems 
tikybą niekinant, kad nepritaria, išjuokiant šventenybes... 

Nėra šiandien tikro tvirtumo. „Dabar, — auot Sv. 
Rašto, — įgijo galios puikybė... ir griovimo laikas... Dėl 
to dabar, šūnūs, būkite Įstatymo mylėtojai“ (I Mak. 2, 
49). Tvirtybės reikia labiausia šiandien. Šv. Povilo žo- 

Žlais šaukiu jūsų kiekvieną: „Taigi tu, mano sūnau, SU- 
Stiprėk malonėje, kuri yra Jėzuje Kristuje“ (Il Tim. 
2, 1). Visi „budėkite, tvirtai stovėkite tikėjime, elkitės, 
kaip vyrai, ir būkite stiprūs“ (I Kor. 16, 13). 


„Ill. Pažinę, kas tai yra tvirtybė ir kaip ji mums 
reikalinga, kiekvienas pažvelkite į save, ar turite šitą do- 
„TyO6: ir, jei posirodys, kad jos jums trūksta, rūpinkitės 
šitaip ją įgyti: Pirmiausia melskite Dievą tos dorybės, 
nes tvirtumas kyla iš visagalio Dievo. Žinote, kiek iš- 
kentėjo kankiniai! Kas gi juos stiprino, kas jiems suteikė 
Virtybės kančiose? Jie, pakėlę akis į dangų, iš ten mel- 
€ ištvermės, 
„ „Sv. Agota, penkiolikos metų mergaitė, pastatyta 
Prieš Romos storastą, matydama kančių įrankius, taip 
maldavo Dievą: „Viešpatie Jėzau Kristau, visų daiktų 
Iešpatie, tu matai mano širdį, ko ji trokšta; padaryk 
Mane to vertą, kad nugalėčiau, duok man tvirtybės, kad 
iškentėčiau tas kančias.“ Ir stovėjo be baimės. | 
„Dievas išklausė karštos jos maldos. Iškentė Sven- 
toji neapsakomus skausmus ir mirė, įgijusi kankinės vai- 
Niką, aip pat ir jūs, kai jums atsitinka kentėti kasdie- 
nnio gyvenimo smūgius, maldaukite Viešpatį: — „Dievas 
Suteikia savo tautai stiprybės ir jėgų“ (Ps. 67, 36). Dan- 
8aus sustiprinti, drasiai galėsite sakyti su Dovidu: „Vieš- 
(pe S gyvybės globėjas, prieš ką gi aš drebėsiu?“ 
S. 21). 

Kantriai kentėkite kasdienio gyvenimo kryželius ir 
rūpinkitės atspėti, kas ateityje gali jums atsitikti. „Renk 
savo sielą į gundymą“ (Ekli. 2, 1), nes netikėti smūgiai 
iš ūmo gali tave perblokšti. Pagundai užėjus, ar tai pik- 
“tosios dvasios, ar tai blogų žmonių, ar nedorų kūno 
geidulių, — tvirtai su ja kariauk be atodairos: Dievo 
padedamas visa nugalėsi. Drąsinkis Apaštalo žodžiais: 
„Visa galiu tame, Kurs stiprina mane“ (Pil. 4, 13). 

Jei ištinka didesnės nelaimės, kurios sunku kan- 
triai kęsti, tai žiūrėkite į Kristaus, skausmų Žriogaus, ir 
Jojo Sventųjų pavyzdį. Turite surašytus Sventųjų gyveni- 
mus, kad juos skaitydami  matytumėt tą tvirtybę tikėji- 
me ir Dievo meilėje. Bažnyčioje ir savo namuose laiko- 
mi Šventųjų paveikslai. Tai, tartum, įspėjimas: Veizėk, tas 
Kankinys tiek iškentėjo, tas Sventasis tiek padarė dėl Die- 
vo meilės. Ziūrėk ir sek jų pavyzdį; jie galėjo, ir tu pajėgsi... 

Pagaliaus, kai per sunku kentėti, — statykitės sau 
prieš akis gausų atlyginimą, kurį Dievas pažadėjo nu- 
galėjusiems. „Kas bus ištvermingas iki galui, tas bus 
išgelbėtas“. Neilgai tęsis tie žemiški vargai; jeigu ir per 
visą gyvenimą: 20, 30, 50, 70 metų, tai trumpas laikotar- 
pis, sulyginus su amžinatve. Ta kančių valanda niekai 
prieš amžinąjį džiaugsmą. „Sio laiko kentėjimai, — sa- 
ko šv. Povilas, — negali lygintis su būsimąja garbe, kuri 
bus mumyse apreikšta“ (Rom. 8, 18). „Ko akis neregėjo, 
nei ausis negirdėjo, nei į žmogaus širdį neįėjo, Dievas 
prirengė tiems, kurie Jį myli“ (I Kor. 2, 9). . 

* 
* * 


Tegul tat jus, Mieli Klausytojai, tas gausus užmo- 
kestis paragina tvirtybėn ir pergalėjiman. Elkitės taip, 
kaip šiandien girdėjote; Dievui padedant, įgysite tvirtumo 
dorybę, be kurios negalima ištikimai Dievui tarnauti. 
Tvirtai kariaukite po Kristaus vėliava su piktąja dvasia, 
su blogais žmonėmis ir su nedorais savo kūno geidu- 
liais; gyvenimo gale galėsite pasidžiaugti su šv. Povilu: 
„Aš kovojau gerą kovą, pabaigiau bėgti, užlaikiau tikėji- 

“mą. Gale atidėtas man teisybės vainikas, kurį duos 
man aną dieną Viešpats, teisusis teisėjas“ DU, 4, 6). 
men. 


Tobulybė. 


„Būkite tat tobuli, kaip ir dangiškasis 
jūsų Tėvas tobulas“ (Mat. 5, 48). 


Geras menininkas neatiduos užsakyto paveikslo, kol 
visiškai nenutapys. Taip-pat turi daryti geras krikščionis, 
atsižvelgdamas į savyje atspaustąjį Dievo paveikslą; sielą, 
sutvertą Dievo. panašumu, privalote Jam grąžinti gryną, 
skaisčią, gražią, papuoštą įvairiomis dorybėmis, — „ka 
būtumėt tobuli ir pabaigti, kuriems nieko netrūksta“ 
(Jok. 1, 4). 

Negana jums, krikščionys, įsigyti viena kita dorybė; 
turite rūpintis kaskart geriau gyventi, darytis kassyk to- 
bulesniais, panašesniais į Dievą. „Nes tai yra Dievo valia, 
kad jūs būtumėt šventi“ (Tes. 4, 3). „Kas yra teisus, dar 
tedaro teisybę, ir kas šventas, dar tepasišventina“ (Apr. 
22, 11). O kad žmogui niekad nepritrūktų darbo, nors 
ilgiausiai gyventų, — Jėzus Kristus liepė įsižiūrėti į Dievo 
tobulybes ir jas sekti. „Būkite tat tobuli, kaip ir dangiš- 
kasis jūsų Tėvas tobulas“. 

Daug yra žimenių, kurie apie tobulybę svajoja; bet 
maža tėra, kurie, kaip reikiant, supranta, kas tai yra to- 
bulybė. Nemaža ir tokių atsiranda, kurie save laiko to- 
bulais, net vadinami kitų dievotais, bet visiems jiems 
toli gražu lig tobulybes ir tikro maldingumo. Ka- 
dangi tobulybė privalo būti kiekvieno krikščionies tikslas, 
pasižiūrėkime šiandien, I kas tai yra tobulybė ir II kaip 
ją pasiekti. Būkite tat tobuli, kaipir dangiškasis jūsų Tė- 
vas tobulas“, 

I. Neveltui sako -priežodis: „Kas galva, tai protas“, 


Ir tobulybę kiekvienas savaip supranta. Vienas ją mato 


gausių išmaldų davime, kitas dažname šv. Sakramentų 
ėmime, trečias nuolatinėje maldoje... Kiekvienas tame, į ką 
jis labiau yra linkęs. Bet nei malda, nei pasninkai, nei 
išmaldos, nei dažnas ėjimas šv. Sakramentų nėra tobu- 
lybė, tik būdai tobulybei įgyti. Anot šv. Pranciškaus Sa- 

leziečio: Nėra kitos tobulybės, kaip tik mylėti Dievą visa 
širdimi, artimą gi, kaip save; pats visokia kita tobulybė 
nėra tikra. Ne vienas daug meldžiasi, dažnai eina šv. Ko- - 
munijos, pasninkauja, dalija gausias išmaldas, šalinasi pa- 


“ silinksminimų. Jei tik tiems geriems darbams stinga mei- 


lės Dievo ir artimo, to tobulybė yra tuščia. 
Kristus yra pasakęs: „Mylėsi Viešpatį, savo Dievą, 


visa savo širdimi, visa savo siela ir visa savo galia. Tai 


pirmas įsakymas. Antras į jį panašus: Mylėsi savo arti- 
mą, kaip pats save. Kito didesnio už tuodu įsakymu nėra 
(Mk. XII, 30). „Tiedviem įsakymais remias visas Įstaty- 
mas“ (Mt. XII, 40). Todėl ir šv. Povilas apie save sako: 
„Jei aš kalbėčiau žmonių ir angelų kalbomis, bet netu- 


- rėčiau meilės, aš būčiau kaip žvangantis varis ir skam- 


bančios kanklės... Jei turėčiau visą tikėjimą, taip kad ga- 
lėčiau perkelti kalnus, neturėčiau gi meilės, aš esu nie- 
kas. Jei išdalyčiau visą mano lobį beturčiams valgydinti, 
ir jei išduočiau savo kūną sudeginti, bet neturėčiau mei- 
lės, nieko man nepadeda. Meilė yra kantri, maloninga. 
Meilė nepavydi, nesielgia sauvališkai, nepasipučia. Ji yra 
nesididžiuojanti, neieško,kas jos yra, nesusierzina, neįtaria 
piktame, nesidžiaugia neteisybe, džiaugiasi tiesa; visa nuken- 
čia, visa tiki, visako viliasi, visa pakelia“ (1 Kor. 13, 1—7). 

Nemanykite vienok, kad kitos dorybės — nereika- 


- lingos tobulybei. Šv. Povilas, paraginęs krikščionis į nuo- 


širdų gailestingumą, maloningumą, nuolankumą, kuklumą, 
kantrumą, taip sako: „Bet visųpirma turėkite meilę, kuri 
yra tobulumo ryšys“. (Kol. 3, 14). „Tobulumo ryšiu“ 
apaštalas vadina meilę, nes jį visas mūsų mintis, žodžius, 
darbus ir dorybes tartum suriša į kokį bukietą ir aukoja 
Dievo garbei ir žmonių naudai. Meilė daro, kad žmogus 


“ gyvena tik Dievui, nevykdo savo valios, bet vien tai, ko 


iš jo nori Dievas, ar tai įsakymais, visiems žmonėms ži- 
nomais, ar tai vidujiniais įkvėpimais. Ką Dievas myli, — 


“jis myli; ko Viešpats nekenčia, to jis nekenčia... Tikroji 
„Dievo meilė ir meilė artimo dėl Dievo yra tobulybė; toji 


meilė ne bergždžia, bet vaisinga, kuri reiškiasi darbais, dir- 
bamais rodžiai ir tobulai. : 

„Tai yra Dievo meilė, — sako šv. Jonas, — kad 
mes laikytumėm Jo įsakymus“ (I Jon. 5, 3). Pažvelkite 

Evangelijon, — rasite, kad tobulybės pamatas yra įsa- 
kymų laikymas. Jaunikaičiui, paklaususiam Kristų: „Ge- 
rasis mokytojau, ką gera aš turiu daryti, kad laimėčiau 
amžinąjį gyvenimą? Jis jam tarė: Jeigu nori įeiti į gyve- 
nimą, laikykis įsakymų. Jis jam tarė: Kurių? Jėzus atsakė: 
Neužmuši, nesvetimoteriausi, nevogsi, neliudysi netei- 
siai; gerbsi savo tėvą ir savo motiną, ir mylėsi savo ar- 
timą, kaip pats save“ (Mat. 19, 16—19). Svarbiausias visų 
įstatymų tikslas — tobulybė tos visuomenės, kuriai lei- 
džiami. Civiliniai įstatymai nori tobulai sutvarkyti valstybę. 
Dievo ir Bažnyčios įsakymai yra priemonė padaryti t0- 
bulą krikščionių visuomenę. 

„Laikykis įsakymų!“ Be jų visos brolijos: škapleriai, 
rožančiai, juostelės; jokios maldos, jokie pasninkai, jokios 
išmaldos... Dievui nepatiks, ir jums nebus naudingos. 
„Ne kiekvienas, — pareiškė Išganytojas, — kurs man sa- 
ko: Viešpatie, Viešpatie! įeis dangaus karalystėn, bet 
kurs daro valią mano tėvo, esančio danguje“. (Mat. 7, 
21). Ta Jo valia yra išreikšta dešimčia Dievo ir penkiais 
Bažnyčios įsakymais. Kas melsdamos verkia, o be pasi- 
gailėjimo elgiasi su artimu; kas daug pasninkauja ir mė- 
gia artimui šlovę plėšti; kurs duosniai dalija išmaldą, bet 
užrūstinusiam nenori iš širdies atleisti; kurs dovanoja 
savo kaltininkui, bet nesirūpina savo skolų grąžinti; kurs 
klauso pamokslų, bet juos kitiems taiko... tas, nors atro- 
dytų tobulas, vienok tuščia jo tobulybė. Aiškus yra šv. 
Jokūbo žodžiai: „Kas nors laikytų visą Įstatymą, prasikal- 
stų gi vienu dalyku, tas yra kaltas visais“ (2, 10). 

Nepeikiu aš didesnių, negu Bažnyčia įsako, pasnin- 
kų, ilgų maldų, tankaus Šv. Mišių klausymo, brolijų.. 
Tik noriu, kad atskirtumėt įsakymą, priedermę nuo pata- 
rimo. Kas Dievo ir Bažnyčios įsakyta, tai būtinai ir no- 
romis turite vykdyti. Be to, Bažnyčia ragina visus ir į 
kitas pamaldumo praktikas, gerus darbus, stačiai neįsa- 
kytus. Kas turi laiko, kam leidžia pašaukimo pareigos, 
geras tai daiktas; bet žinokite, kad pirmiau turite atlikti, 
kas įsakyta; paskui, jei galite, ir kas patarta. Kaip iš vie- 
nos pusės perdaug užsiimti patartais dalykais, o dėl jų 
apleisti net įsakytus, — būtų netikra tobūlybė; taip iš an- 
tros tenkintis vien tik įsakymų laikymu, ir galint, daugiau 


TRS PAMNEMA" 


TOBULYBĖ 383 


nieka "nedaryti, — būtų tinginystės ženklas. Tikra tobuly- 
bė reikalauja, kad pirmiau įvykdytumėm noromis ir kuo- 
geriausiai tai, kas įsakyta, paskiau gi, kiek galint, ir pata- 
rimus. „Nes taip, — anot Išganytojo, -— mums pridera įvyk- 
dyti visa teisybė“. (Mat. 3, 15). 

Trumpai sakant, tobulybė tai meilė, tai dvasios karš- 


“ „tis, kuriuo darome gerus darbus noromis, kur tik pasitai- 


ko. Kas laiko Dievo ir Bažnyčios įsakymus yra geras 
žmogus; bet, kurs jų laikosi vien tik iš reikalo, nėra to- 
bulas. Tobulybė verčia mus, išpildžius kuogeriausiai vi- 
sus įsakymus, daryti kuodaugiasia gerų darbų, net neįsa- 
kytų, vien tik patartų. Kaip gyjantis žmogus vos-vos pa- 
eina pamažėli, koją už kojos vilkdamas, ir teina tiek, kiek 
- būtinai reikalinga, taip ir nusidėjėlis, ką tik pakilęs iš 
dvasios ligos, žengia vargais negalais įsakytais keliais, 
kol prieina prie tobulybės angos; tik sutvirtėjęs, kaip vy- 
ras žaliūkas, netik skubomis eina įsakymų keliais, bet ir 
pasileidžia tekinas dorybių takais. 


Il. Paklausite gal, kaip tobulybę įgyti? Vieną kartą 
tūlas žmogus paklausė šv. Tomo Akviniečio, kaip jis ga- 
lėtų tapti tikrai šventu, — Šventasis atsakė: „Jei tu nori“, 
Noras ir valia tai didžiausias veiksnys gyvenime. Noras 
tobulintis tai raktas į tobulybę. Ir priežodis sako: „Kas 
nori, tas ras ir kelią“. Niekas neįgys tobulybės, jei karštai 
jos netrokš. Todėl ir Kristus sako: „Palaiminti, kurie alk- 
sta ir trokšta teisybės, nes jie bus pasotinti“ (Mat. 5, 6). 

Būkite teisingi mažuose dalykuose, ypač pašaukimo 
priedermėse. Dideli darbai ne visuomet pasitaiko, maži 
nuolat. Daikto mažumas ar didumas priguli nuo dvasios, 
su kokia jis daromas. Nėra mažo darbo tam, kurs visa, 
nors ir mažiausia, daro su didele dvasia. Didumas gludi 
būde, kaip dalykas atliekamas. Ne kiekvienas galite dary- 
ti nepaprastus daiktus, bet kiekvienas galite net papras- 
čiausius darbus dirbti su nepaprasta dvasia. 

Saugokites tuščių kalbų, žodžių, įžeidžiančių artimo 
vardą; venkite mažų melagysčių; kiekvieną, nors mažiausią 
prižadėjimą, įvykdykite. „Kurs nieku laiko mažus dalykus, 
pamažu nupuls (Ekli. 19, 1); maži neatsargumai esti di- 
delių nelaimių priežastis. Iš mažos žiežierkos kyla didelis 

gaisras... Ir antraip: visi dideli daiktai susideda iš mažų. 
Iš daugybės smėlio grūdelių pasidaro kalnas; iš daugelio 
medžių - miškas. Šv. Augustinas sako: „Jei nori būti di- 
delis, pradėk nuo maža“. Išganytojas liudija: „Kas ištiki- 
mas mažiausiame dalyke, tas ištikimas ir didesniame; kas 
neteisingas mažame dalyke, tas neteisingas ir didesniame“ 
(Luk. 16, 10). 

Pratinkitės nugalėti savo norus; suturėkite savo smal- 
sumą, saugokitės bereikalingų, tuščių pašnekėsių, be rei- 
kalo nešnekėkite apie save, labiausia suvaldykite, kiek 
galėdami, savo liežuvį. Anot šv. Jokūbo: „Jei kas nepra- 
sikalsta žodžiu, tas yra tobulas žmogus“ (3, 2). O „jei 
kas tariasi esąs maldingas, ir nesuvaldo savo liežuvio, 
bet suvadžioja savo širdį, to maldingumas tuščias“ (Jok. 
1, 26). Piktų savo palinkimų suvaldymas yra tobulų krikš- 
čionių, Kristaus mokinių ženklas. „Kurie yra Kristaus, — 
sako šv. Povilas, tie prikalė ant kryžiaus savo kūną draug 
su ydomis ir geiduliais“ (Gal. 5, 24). 

Kad tai geriau sektųsi, laikykitės visame tvarkos. 
Šv. Bernardas pataria: „Laikykitės tvarkos, kad tvarka jūs 
saugotų“. Pirmiausia laikykitės tvarkos, atlikdami kasdie- 
nes savo pašaukimo priedermes, o paskiaus, laikydami 
kaikuriuos krikščionybės dėsnius, kurie saugo, kad neišei- 
tumėm į šuntakius, bet ramiai eitumėm dorybių takais. 
Tvarka geriausia silpnos mūsų valios parama. Nutarkite, 
kada gulti, kada keltis, perilgai nemiegokite; paskirkite 
laiką maldai, valgymui, darbui, atilsiui... „Visa, — anot šv. 
Povilo, — tebūnie daroma padoriai ir tvarkingai“ (1 Kor. 
14, 40). 

O kad turėtumėt savo elgesiui pavyzdį, žiūrėkite į 
Kristaus ir Jojo Sventųjų gyvenimą. „Žodžiai ragina, 
pavyzdžiai traukia“. Žmogus, įsižiūrėjęs vien tik į sa- 
ve, nepakils aukščiau savęs; bet, nuolat žiūrėdamas, įsi-. | 
stebėjęs į kilnesnius pavyzdžius, gali save net peraugti, 
aukščiau pasistiebti, pasiekti Sveniųjų tobulybės laipsnį, 
kai ką net ir pralenkti, sekdamas patį Viešpatį, prieiti 
„pilną žmogaus subrendimą, Kristaus pilnybės amžio 
saiką“ (Ef. 4, 13). 

Išganytojas yra didžiausias tobulybės pavyzdys. 
Pats apie save sakosi: „Aš kelias“ (Jon. 14, 6). „Daviau 

jums pavyzdį, kaip kad aš jums dariau, taip ir jūs da- 
rytumėt“ (Jon. 13, 15). Kiek į Kristų panašumo, tiek to- 
bulybės. Vienam jaunikaičiui paklausus, ką turįs daryti, 
kad būtų tobulas, atsakė: „Sek mane“ (Mat. 19, 21). Mo- 
kiniai prisižiūri, kaip elgiasi jų mokytojai; taip pat ir 
krikščionys turi žiūrėti į Vyriausiąjį savo Mokytoją — 
Kristų — „sekti Jo dvasia, Jo dorybes“ (šv. Tom.) Sven- 
tieji pasiekė aukštą tobulybės laipsnį nuolat apmąstydami 
Kristaus gyvenimą ir Jį sekdami. 

Todėl ir sako šv. Augustinas: „Jei galėjo tos ir tie, 
dėl ko tu negalėtum, krikščionie? Kodėl ir tu nega- 
lėtum įgyti tobulybės, įsižiūrėdamas į saldaus Išganytojo 
pavyzdį? Kaip -gudri ta Išganytojo meilė mums? Jis 
tapo kūdikis, kad būtų pavyzdys vaikams; Jis, pasislėpęs 
nuo žmonių, iš rankų darbo gyveno per 30 metų, kad 
tie tūkstančiai, kurie darbuojasi prakaituodami, turėtų 
pavyzdį, kaip savo darbą pašventinti, o per jį pasišvęsti; 
Jis nešė vargo kryžių, kentė - persekiojimus, kad visus 
vargšus, šios ašarų pakalnės, žemės, gyventojus išmo- 
kytų nepatogumų kryžius kasdien su savim nešioti“. 

Šventieji taip pat gražūs tobulybės pavyzdžiai. Šv. 
Povilas dedasi krikščionims pats pavyzdžiu: „Aš meldžiu 
jus; būkite mano sekėjai, kaip ir aš Kristaus“ (I Kor. 4, 
16). Šventųjų gyvenimas yra, tarsi, Kristaus dorybių 
atspindys; jų elgesys yra tai įkūnytas Kristaus mokslas, 
Evangelija pavyzdžiuose. Todėl Sventieji lengviau mums 
yra sekti, negu Pats Kristus; jie buvo tokie pat žmonės, 
kaip ir mes; ne vienas jų gyveno tose pačiose sąlygose, 
kokiose mes esame, ' 

Paimkime Šventųjų gyvenimų knygą, skaitykite, — 
rasite: „Šv. Juozapas buvo dailidė, šv. Gutmanas — siu- 
vėjas, Krispinas ir šv. Krispijonas — kurpiai, šv. Menin- 
gas — kalvis, šv. Izidorius — artojas, šv. Simeonas — 
piemuo, šv. Servulius — elgeta. Rasite šv. karalių, kaip 
Liudviką, kunigaiščių, kaip šv. Kazimierą, vyskupų, ku- 
nigų, valdininkų, žodžiu sakant, Šventųjų iš kiekvieno 
luomo. Ir netik pirmaisiais krikščionybės amžiais buvo 
>ventųjų, buvo ir paskesniais laikais. Nerasi amžio, ku- 
riame nebūtų + buvę Šventųjų; yra jų ir dabar; bet dėl 

nusižeminimo jie slepiasi nuo žmonių akių, kad tuo 
tikriau gautų iš Viešpaties užmokestį“. 

Matydamas jų pavyzdį kiekvienas gali savęs klausti, 
kaip šv. Augustinas: „Galėjo tos, galėjo tie, dėl ko ne 
tu, Augustinai?* Dievas, sutverdamas pasaulį, liepė aug- 
menims vesti vaisiaus sulig savo rūšimi. Taip pat įsa- 
kė krikščionims, Bažnyčios gėlėms, brandinti tobulybės 
vaisius kiekvienam sulig savo pašaukimu. Kitaip turi 
tobulintis šio pasaulio galiūnas, kitaip valdinys, kitaip 
vyras, kitaip moterė, kitaip jaunikaitis, kitaip. mergaitė. 
Bažnyčia metinėse šventėse švenčia įvairių Šventųjų at- 
minimą, kad mes, minėdami jų gyvenimą, eitumėm jų 
pėdomis per ašarų pakalnę, kad anapus kapo galėtumėin 
drauge su jais linksmintis danguje. 

Atsiminkit Jokūbo regėtus laiptus, atsiremiančius 
žemės, o viršumi siekiančius dangaus; jais laipiojo an- 
gelai, vienu kraštu žemyn, kitu — aukštyn, pačiame vir- 
šuje buvo Dievas. Tos kopėčios tai tobulybės kelias: 
iš vienos pusės — malda, pasiekianti patį Dievą, iš ki- 
tos — sakramentai, teikią Viešpaties malonę; kopėčių 
skersiniai tai meilės laipsniai, kuriais lipame iš dorybės 
dorybėn, ar tai žengdami aukštyn, meile vienydamies 
su Dievu, ar tai grįždami žemyn prie žmonių, gerais 
darbais tarnaudami artimui. Taip elgdamies pasidaro 
žmonės beveik angelais, „tarnaujančiais dėl tų, kurie turi 
gauti išganymo tėvainystę“ (Žyd. 3, 1,14). Taip dar ant 
žemės žmonės bendrauja su Šventaisiais ir su pačiu 
Dievu. 


* 


* * 


Mieli Klausytojai! išgirdote šiandien, kas tai yra 
tobulybė ir kaip ją galite įgyti. „Todėl, broliai, labiau 
stenkitės gerais darbais padaryti savo pašaukimą ir iš- 
rinkimą tikrą, nes tai darydami jūs niekumet nenusidė- 
site. Taip bus jums pilnai suteiktas įėjimas į amžinąją 
mūsų Viešpaties ir Išganytojo Jėzaus Kristaus Karalystę“ 
II Pet. 1, 10). Tegul jums visiems tai duoda geriausias 

ievas. Amen. 


Turinys. 


Apie dešimtį Dievo įsakymų: kam jie yra 
duoti ir kaip reikia jų laikytis a LAA - 
Apie Dievo garbinimą: Jam prideramą garbę pri- 
valome duoti protu ir širdimi; tuos širdies jaus- 
mus ir- proto mintis turime reikšti išviršiniais 
ženklais -  -  - - "mu ss - - 
Apie burtus: jie prieštarauja sveikam protui, yra 
verti juokų; jie prišingi tikėjimui ir I įsakymui; jie 
visados kenkia sielai, nekartą net ir kūnui - - 
Apie Šventųjų garbinimą: geras ir išganingas 
daiktas šauktis į Šventuosius ir prašyti jų pagalbos 
Apie Švenčiausios Panelės garbinimą: 
Garbiname Mariją dėl begalinių malonių, kurias Jai 
Dievas suteikė, ir dėl geradarybių, kurias Dievas 
mums teikią per Marijos užtarymą > - - - 
Apierelikvijų garbinimą: kaip ir dėl ko Kata- 
likų Bažnyčia garbina relikvijas - - - 
Apie Šventųjų paveikslų garbinimą: Šven- 
tųjų paveikslų garbinimss Dievui yra malonus, o 
žmonėms naudingas > - ia Udo IG 
Apie Dievovardobereikalingąminėjimą 
irpiktažodžiavimą 1702 - - 
Apiepriesaiką: kad priesaika būtų gera, reikia 
siekti tiesoje, išmintyje ir iai - - - 


„Apieapžadus: kas yra apžadai, kokie apžadai esti, 


kaip juos atitesėti - = e - 
Apie sekmadienio šventimą: ką Dievas drau- 
džia tą dieną daryti, o ką įsako a ye EAS 
Apiepriedermę darbuotis: nė vienas žmogus 
nėra laisvas nuo darbo; kiekvienas turi eiti savo pašau- 
kimo pareigas; kokie tinginystės bei darbštumo vai- 
siai; kaip reikia darbuotis, kad darbas turėtų vertę 
Viešpaties akyse. - k MSC ks . - 
Apievaikų priedermes: vaikai gimdytojus, kaipo 
ybės davėjus, turi gerbti, kaip auklėtojų — 
lausyti, kaip penėtojus — reikale prižiūrėti - - 
Apietėvų priedermes: kokios tėvų priedermes 
vaikų kūnui, ir kokios jų sielai - 


„Apiesamdininkų ir šeimininkų prieder- 


mea Ass T a 
Apie vyriausybės ir valdinių priedermes 
Apie žmogžudystę: gyvybės ir sveikatos atėmimas 

sAEL IE kniemė i 4 4 ie a aTa 


Pusl. 

TURINYS. 


Apie papiktinimus: kaip platinami papiktinimai, 
kaip sunki Papištinimė nuodėmė ir kaip“ baisios jo 
pasekmės - E 


Apie keiksmus: kaip sunkiai keiksniai nusideda 
Dievui; kokią skriaudą daro + kaip S 
sau pačiam kenkia - - 

Apiebaisius paleistuvystės vaisius ir jos 
priežastis - - - - 

Apieskriaudas: kaip skriaudos yra prasiplatinusios 
ir kaip jos sunkios nuodėmės - - - 

Apieskriaudosatlyginimą: kaip reikalingas 
p daiktas ailyginti padarytoji skriauda ir kam, 
ada, kaip, kokia skriauda grąžintina - - - 

Apie šelpimo priedermę: kaip didelė yra gai 
aaa S priedermė ir kaip ją įvykdyti „  - 

„Apieme Agystę meluoti niekad neleista, nes mela- 
gystė Dievą rūstina ir žmonėms kenkia MS 

Apiene Ela UDA Hudijimą: kaip bylos žra ve- 
damos, kaip turėtų būti - 

Apie šmeižimus: lengva ŽnogUs“ apšmeižti, bet 
sunku šmeižimas atšaukti - 

Apie apkalbas: kas yra apkalbos, "kaip jos: "sunki 
nuodėmė - . 

Apieliežuvavimus irišniekinimus - - 
Apieįtarimus: neteisingai įtariąs artimą rūstina 
Dievą, skriaudžia žmogų ir save patį - - 
Apie piktus pageidimus ir nepadorias 
mintis: kokia nuodėmė pikti pageidimai ir ne * 

dorios mintys; kada jie nuodėmingi ir kaip rei 
nuo jų gintis, kad nebūtų nuodėmės  - - - 

Apie socijalizmą. - - 

Apie Dievo meilę: reikia Dievas mylėti dėl gera- 
darybių, kurias drauge su kitais gauname iš Dievo, 
a dėliai tų, kuriomis T Eeą žmogų aigkirai 

ievas apdovanoja 

Apie artimo meilę: dėl ko ir kaip turime artimą 

mylėti - ME a E - 

Apiepenkis Bažnyčios įsakymus: iš kur Ba- 
žnyčia gavo „mas duoti žmonėms įsakymus; kokius 
įsakymus ir dėl ko Ji davė; kaip Bažnyčia paai 
kad jos įsakymai būtų vykdomi . - 

„Apie švenčių šventimą: kurios šventės, Važny- 

čios įsakytos, ir kaip jos reikia švęsti - - 

Apiepasilinksminimus; kokiuose pasilinksmini- 
muose katalikams leista Galyvauti; Kaip Juose katali- 
kai turi elgtis. 

ApieŠv. Mišių klausymą: dėl koreikia Šv. Mišių 
klausyti; kas ir kaip privalo jų klausyti | - 

Apie pamokslų klausymą: kaip reikia klausyti 


39, 


44, 


58. 
59. 


5 TURINYS 


pamokslų ir kaip Dievas pala už blogą jų klasė? 
„SyMą Ė š 
Apie pasninkus: kurie yra Bažnyčios įsakyti pas- 
ninkai; kaip naudinga yra pasninkauti ir Kaip tušti 
nuo pasninkų išsikalbinėjimai - - 
Apie metinę išpąžintį ir velykinę šv. Ko- 
muniją: ką Bažnyčia į įsako, ką tik pataria. 
Apie Bažnyčios palaikymą: ką mums teikią Ba- 
žnyčia, kaip mes jai turime atsilyginti. - - . 
Apie Bažnyčios rūpestį laikinu žmonių 
gyvenimu. - - s „7 
Apie nuodėmes: kas tai yra nuodėmė: Kurios mūsų 
mintys, žodžiai ar darbai yra nuodėmė - - 
Apie mirtiugąją nuodėmę: jinai žmogui išplėšia 
pašvenčiamąją Dievo malonę, naikina visus žmogaus 
nuopelnus ir jam užtraukia Viešpaties bausmes. - 
Apie mažą nuodėmę: Dievą tuština, mažina Jo ma- 
lones ir užtraukia mums bausmę. - 
Apie piktus įpročius: kas tai yra piktas įprotys, 
kaip lengva jin įpulti, o kaip sunku iš jo pakilti. 
Apie puikybę: kas yra puikybė ir kaip ji biant) žmo- 
nėms ir Dievui. - 
Apie godumą: kas yra godumas ir kaip. jis žmogų 
daro nelaimingą čia ir amžinatvėje - 
Apie paleistuvavimą: kaip graži dekalgbs, kaip 
biauri paleistuvystė. - 
Apie A naba kas tai yra pavydas, kaip jis nedoras, 
kokių nuodėmių yra sera, kokių: baišujų prie- 
žastis - - - - 
Apie persivalgymą: valgant reikia susiturėjimo ir 
elgties dievobaimingai.  - - - 
Apie pasigėrimą: girtuoklystė naikina žmogaus sr 
tus, sveikatą ir užmuša jį dvasiškai - - 
Apie rūstumą: kada jis nuodėmingas, kaip biauri rū- 
stumo yda ir kaip jis žmogui kenkia - - 
Apie tingėjimą: tingėjimas kenkia laikinam žmo- 
gaus gyvenimui, o dar labiau amžinam. - 
Apie SurTBs S: kap tai yra, derydės ir kaip įk igija- 
mos 
Apie išmanym a kas tai ra išmanymo dorybė, 
kaip ji gyvenime reiškiasi, Kai aip ji galima įgyti. a 
Apieteisingumą: kaip jis kasdieniame gyvenime 
turi reikštis, kaip jis labai peikaliųoas ir Ėnip jis 
įgyti. š 
Apie susiv aldymą: kam ta dorybė reikalinga ir kaip 
ją gyvenime laikyti. | - 
Apie tvirtumą: kas tai yra tvirtumas, kaip į jis kiekvie- 
nam krikščioniui reikalingas ir kaip jis įgijamas - 
Apie tobulybę: kas tai yra tobu ulybė, kaip ją pasiekti - 

